mm^i 


-^i.-  ■  r-^ 


#-i, 


/»  - 


v^^^i 


;*<, 


-et.^^-^^ 


i 


'^^- 


GUILLAUME  D'ORANGE, 


GUILLAUME  D'OMNGE. 

CHANSONS  DE  GESTE 

DES    XI^   ET   XII»    SIÈCLES, 

PUBLIÉES     POUR     LA     PREMIÈRE     FOIS 
ET   DÉDIÉES   A 

SA  MAJESTÉ  GUILLAUME  III,  ROI  DES  PAYS-BAS, 
PRINCE  D'ORANGE  etc. 


M.  W.  J.  A.  JONCKBLOET. 

PROFESSEUR   A   LA   FACULTE   DES   LETTitES  DE   L'UNIVEESITi   DE   GKONINGUE. 

Tome  Premier. 


LA   HAYE, 
MAETTNUS    NYHOFF, 

l'ibraibie  ancienne  et  moderne. 
1854. 


?9 

A33'b 
't.\ 


768065 


Imprimerie  de  A.  Ter  Gunne  &  Co.  à  Deventer. 


A  SA  MAJESTÉ  LE  ROI. 


Si're^' 

En  publiant  l'épopée  du  héros  qui  le  premier  im- 
mortalisa le  nom  d'Orange,  je  suis  heureux  de  pou- 
voir en  faire  hommage  à  Votre  Majesté. 

Votre  Majesté  a  gracieusement  daigné  accepter  la 
respectueuse  dédicace  de  cette  œuvre.  Elle  Vous  re- 
vient de  droit.  Sire,  non  seulement  comme  le  chef 
de  l'illustre  Maison  d'Orange,  dont  les  pages  suivantes 
retracent  la  plus  ancienne  gloire;  mais  encore  puisque 
c'est  la  protection  royale  accordée  à  mes  efforts,  qui 
a  retiré  d'un  oubli  injuste  ces  poèmes  qui  chantent 
les  hauts  faits  de  ce  premier  Guillaume  d'Orange  qui 
sauvegarda  la  chrétienté. 

Agréez ,  Sire ,  l'expression  respectueuse  de  ma  pro- 
fonde gratitude  pour    cette  bienveillance,   et  daignez 


accepter,  avec  Thommage  de  ce  livre,  mes  vœux 
pour  la  gloire  perpétuelle  de  la  Maison  d'Orange  et 
du  règne  de  Votre  Majesté! 

Je  suis,  avec  le  plus  profond  respect,   et  l'attache- 
ment le  plus  sincère, 


De  Votre  Majesté, 

Le  très-fidèle  sujet  et  le  très- 
obéissant  serviteur 
JONCKBLOET. 


GUILLAUME  D'ORANGE. 


I. 


LI  CORONEMENS  LOOYS. 

yjez  seignor,  que  Dex  vous  soit  aidant, 
Li  glorieus,  par  son  commandement! 
Plest-vous  oïr  d'une  estoire  vaillant, 
Bone  et  cortoise,  gentil  et  avenant? 
5.  Vilains  juglerres  ne  sai  por  quoi  se  vant 
Nul  mot  à  dire  trusque  l'an  li  cornant. 
De  Looys  ne  lerai  ne  vos  chant, 
Et  de  Guillaume  au  cort  nés,  le  vaillant. 
Qui  tant  sofiri  sor  Sarrazine  gent; 

10.  De  meillor  home  n'estuet  que  nus  vos  chant. 
Seignor  baron,  pleroit-vos  d'un  exemple, 
D'une  chançon  bien  fête  et  avenante? 
Quant  Dex  eslut  nonnante  et  dix  roiaumes, 
Tôt  le  meillor  toma  en  doce  Erance. 

15.  Li  maine  rois  ot  à  non  Charlemaine; 
Cil  aleva  volentiers  douce  Erance: 
Dex  ne  fist  terre  qui  envers  li  n'apende, 
Il  ala  prendre  Baivière  et  Alemaigne, 
Et  Normandie  et  Anjou  et  Bretaigne 

20.  Et  Lombardie  et  Navarre  et  Tosquane. 
Rois  qui  de  Erance  porte  corone  d'or 
Preudoms  doit  estre  et  vaillans  de  son  cors; 
Et  s'il  est  homs  qui  li  face  nul  tort. 
Ne  doit  garir  né  à  plain  né  à  hors 

25.    Desi  qu'il  l'ait  ou  recréant  ou  mort; 

S'ainsi  ne'l  fet,  dont  pert  Erance  son  los: 
Ce  dit  l'estoire,  coronez  est  à  tort. 
I.  1 

Quant  la  chapele  fa  beneoite  à  Es, 
Et  li  mostiers  fii  dédiez  et  fez, 
30.  Cort  i  ot  bone,  tele  ne  verroiz  mes: 
.xiiij.  conte  gardèrent  le  paies. 
Por  la  jostice  la  poure  gent  i  vet: 
Nus  ne  se  claime  qui  très  bon  droit  n'en  ait. 
Lors  fist  l'en  droit,  mes  or  ne'l  fet  Ton  mes: 
35.  A  cortoisie  l'ont  tome  li  mauves. 
Par  faus  loiers  remainent  li  droit  plet. 
Dex  est  preudoms,  qui  nos  gouverne  et  pest, 
Si  com  querrons  anfer  qui  est  punès 
Les  mavès  princes  dont  ne  resordront  mes. 
40.       Cel  jor  i  ot  bien  .xviiij.  evesque. 
Et  si  i  ot  .xviiij.  arcevesque: 
tii  apostoiles  de  Rome  chanta  messe. 
Cel  jor  i  ot  si  bêle  offrande  fête 
Que  puis  celé  heure  en  Erance  n'ot  plus  bêle; 
45.  Qui  la  reçut  il  dut  bien  preudoms  estre. 
Cel  jor  i  ot  bien  .xxvj.  abez. 
Et  si  i  ot  .iiij.  rois  coronez; 
Cel  jor  i  fu  Looys  alevez, 
Et  la  corone  mise  desus  l'autel: 
50.  Li  rois  ses  pères  li  ot  le  jor  doné. 
Uns  arcevesques  est  el  letrin  montez, 
Qui  sermona  à  la  crestienté, 
//Baron,  dist-il,  à  moi  en  entendez: 
Karles  li  maines  a  moult  son  tems  usé, 
55.  Or  ne  puet  plus  ceste  vie  mener; 
H  a  un  fil  à  qui  la  velt  doner." 
Quant  cis  l'entendent  grant  joie  en  ont  mené, 
Toutes  lors  mains  en  tendirent  vers  Dé: 
//Pérès  de  gloire,  tu  soies  mercié, 
60.  Qu'estranges  rois  n'est  sor  nos  dévalé." 
Nostre  emperères  a  son  fil  apelé: 
//Biax  filz,  dist-il,  envers  moi  entendez. 
Vois  la  corone  qui  est  desus  l'autel. 
Par  tel  covent  la  te  veil-je  doner, 
65.  Tort  né  luxure  né  péchié  ne  menez, 

Né  traïson  vers  nelui  ne  ferez, 

Né  orphelin  son  fié  ne  li  todrez: 

S'einsi  le  fes,  g'en  lorai  Damedé, 

Pren  la  corone,  si  seras  coroné. 
70.    Ou  se  ce  non,  filz,  lessiez  la  ester, 

Gre  vos  deffent  que  vos  n'i  adesez." 
/■/Filz  Looys,  vez  ici  la  corone, 

Se  tu  la  prenz  emperère  es  de  Rome: 

Bien  puez  mener  en  l'ost  mil  et  cent  homes, 
75.    Passer  par  force  les  èves  de  Gironde, 

Paiene  gent  craventer  et  confondre. 

Et  la  lor  terre  doiz  à  la  vostre  joindre: 

S'einsi  veus  fère,  ge  te  doing  la  corone; 

Ou  se  ce  non,  ne  la  bailles-tu  onques." 
80.        //Se  tu  doiz  prendre,  beau  filz,  mauves loier, 

Né  de  mesure  de  néant  abessier, 

Père  luxure  né  alever  péchié. 

Né  oir  enfant  à  retolir  son  fié. 

Aucune  feme  tolir  .iiij.  loiers, 
85.    Geste  corone,  de  Jhesu  la  te  vie, 

Pilz  Looys,  que  tu  ne  la  baillier."" 

Ot  le  H  enfes,  onques  ne  mut  le  pié, 

Esbahi  fu  de  ce  qu'il  entendié, 

N'osa  aler  la  courone  baillier. 
90.    Por  lui  plorèrent  maint  vaillant  chevalier, 

Et  Temperères  fu  moult  grams  et  iriez. 

//Ha  las  !  dist-il ,  com  or  sui  engigniez  ! 

Delez  ma  famé  se  coucha  pautoniers 

Qui  engendra  cest  coart  héritier. 
95.    Jà  en  sa  vie  n'iert  de  moi  avanciez: 

Qui  en  feroit  roi  ce  seroit  péchiez. 

Or  li  fesons  toz  les  cheveus  tranchier. 

Moines  sera  à  Es,  en  cel  mostier, 

Tirra  les  cordes  et  sera  marreglier, 
100.    S'aura  provende  qu'il  ne  puist  mandier." 

Delez  le  roi  se  sist  Hemauz  d'Orliens, 

Qui  moult  se  fist  et  orgueilleus  et  fier; 

De  granz  losanges  le  prist  à  aresnier: 

1* 

//Droiz  emperères,  fêtes  pès,  si  m'oiez. 
105.    Mesire  ert  moines,  n'a  que  .xv.  anz  entiers, 

Ja  seroit  morz  qu'en  feroit  chevalier. 

Geste  besoigne,  se  vos  plest,  m'otroiez 

Trusqu'à  trois  anz,  que  verrons  comment  iert. 

S'il  veut  preuz  estre  né  jà  bon  héritier, 
110.    Ge  li  rendrai  de  gré  et  volentiers 

Et  acroistrai  ses  terres  et  ses  fiez." 

Et  dit  li  rois:     //Ce  fait  à  otroier." 

—  //Granz  merciz,  sire,"  dient  li  losangier 
Qui  parent  ièrent  au  duc  Hemaut  d'Orliens: 

115.    Sempres  fust  rois,  quant  Guillaumes  i  vient. 
D'une  forest  repère  de  chacier: 
Ses  niés  Bertrans  li  corut  à  l'estrier. 
H  li  demande:  //Dont  venez-vos,  beaus  niés?" 

—  //En  non  Deu,  sire,  de  léanz  del  mostier, 
120.    Oii  j'ai  oï  grant  tort  et  grant  péchié: 

Hernauz  si  velt  son  droit  seignor  boisier, 

A  Looys  velt  retolir  son  fié; 

Sempres  iert  rois  de  Erance,  l'ont  jugié." 

—  //Mal  le  pensas,  dist  Guillaumes  li  fiers." 
125.  Espée  ceinte  est  entrez  el  mostier, 

Déront  la  presse,  devant  les  chevaliers 
Hemaut  trova,  moult  bien  apareillié; 
En  talent  ot  qu'il  li  copast  le  chief. 
Quant  li  remembre  del  glorieus  del  ciel, 

130.  Que  d'ome  ocire  est  trop  mortex  pécliiés. 
Il  prent  le  brant  si  le  r'a  estoié. 
Puis  passe  avant  quant  il  fu  porpense. 
Le  poing  sénestre  li  a  mellé  el  chief, 
Hauce  le  destre,  enz  el  col  li  asiet: 

135.  L'os  de  la  guele  li  a  parmi  brisié. 

Mort  le  trébuche  devant  lui  à  ses  piez. 
Quant  il  l'ot  mort  preut-le  à  chastoier: 
//He  gloz,  dist-il,  Dex  te  doint  enconbrier! 
Por  quoi  voloies  ton  droit  seignor  boisier? 

140.  Tu  le  déusses  amer  et  tenir  chier, 
Croistre  ses  terres  et  alever  ses  fiez. 


Ge  te  CTiidoie  un  petit  esmaier, 

Mes  tu  es  morz,  n'en  dorroie  un  denier." 

Voit  la  corone  qui  desus  l'autel  siet, 

145.    Li  cuens  la  prent  sanz  point  de  l'atargier, 
Vient  à  l'enfant,  si  li  asiet  el  chief: 
//Tenez,  beau  sire,  el  non  de  Deu  del  ciel, 
Qui  te  doint  force  à  estre  justesier  !" 
Voit  l'emperères ,  de  son  enfant  fu  liez  : 

150.    //Sire  Guillaume,  granz  merciz  en  aiez, 
Vostre  lignaiges  a  le  mien  essaucié." 
//He  Looys,  dist  Karles,  sire  filz, 
Tu  auras  tôt  mon  roiaume  à  tenir: 
Par  tel  covent  le  puisses  retenir 

155.    Qu'à  hoir  enfant  jà  son  droit  ne  tolir, 
N'a  vève  famé  vaillant  un  angevin: 
Saintes  églises  pensez  de  bien  servir. 
Que  jà  deables  ne  te  puisse  honir; 
Tes  chevaliers  pense  de  resbaudir, 

160.    Par  euls  seras  honorez  et  serviz 

Par  totes  terres,  et  amez  et  chériz." 

De  Looys  quant  le  jor  l'ont  roi  fet 
La  cort  départ,  si  est  remés  li  plet: 
Chascuns  François  a  son  ostel  s'envet. 

165.    .V.  anz  vesqui  puis  Karles  et  ne  mes, 
Karles  li  rois  en  monta  el  paies, 
Oïl  voit  sou  filz,  si  li  dit  entreset: 
//Pilz  Looys,  ne'l  te  cèlerai  mie, 
Tu  auras  tôt  mon  roiaume  en  baillie 

170.    Après  ma  mort,  se  Dex  me  beneie. 

Qui  me  guerroie  bien  sai  qu'il  te  deffie: 
Se  ge'l  puis  prendre,  par  Deu  le  fil  Marie! 
De  reançon  je  n'en  voil  avoir  mie, 
Einçois  le  fai  détranchier  et  occire. 

175.        //Filz  Looys  à  celer  ne  te  quier. 

Quant  Dex  fist  rois  por  le  pueple  essaucier. 
Il  ne'l  fist  mie  por  fauxe  loi  jugier, 
Père  luxure  et  alever  péchiez, 
'Né  hoir  enfant  por  retolir  ses  fiez. 

180.    Né  vève  famé  tolir  quatre  denier; 

Ainz  doit  les  torz  abatre  soz  ses  piez 

Encontreval  et  foler  et  plessier; 

Qu'envers  les  poures  te  dois  humelier, 

Et  si  lor  doiz  aidier  et  conseillier, 
185.    Por  amor  Deu  sa  parole  adrecier. 

Yers  orgueilleus  te  doiz  fere  si  fier 

Comme  lieparz  qui  gent  doie  mengier; 

Et  s'il  te  velt  de  néant  guerroier, 

Mandez  en  France  les  nobles  chevaliers, 
190.    Tant  qu'en  aiez  plus  de  .xxx.  milliers, 

Oii  mielz  se  fie,  là  le  fai  assegier. 

Toute  sa  terre  gaster  et  essilier; 

Se  le  peuz  prendre  né  à  tes  mains  bailler, 

N'en  aies  onques  menaide  né  pitié, 
195.    Einçois  li  fai  toz  les  membres  tranchier, 

Ardoir  en  feu  ou  en  la  mer  noier; 

Quar  se  félon  te  tenpient  soz  piez. 

Qui  de  la  guerre  se  puissent  aïdier, 

Sempres  diront  li  félon  losangier 
200.    Et  li  Normant,  lecheor  pautonnier: 

//De  si  fet  roi  n'avions-nos  mestier. 

Cent  dahé  ait  parmi  la  croiz  del  chief, 

Por  lui  ira  en  grant  ost  ostoier 

Né  a  sa  cort  ira  plus  cortoier! 
205.    Del  suen  méismes  nos  péusmes  poier." 

Et  autre  chose  te  veill,  fiz,  acointier. 

Que,  se  tu  veus,  il  t'aura  grant  mestier: 

Que  de  vilain  ne  faces  conseillier, 

Eill  à  prevost  né  de  fiU  à  voier; 
210.    H  boiseroient  à  petit  por  loier. 

Mes  à  Guillaume  le  nobile  guerrier, 

Eil  Aymeri  de  Nerbone  le  fier, 

Erère  Bemart  de  Brebant  le  guerrier; 

Et  s'il  te  veulent  maintenir  et  aidier, 
215.    En  lor  servise  te  puez  moult  bien  fier." 

Respont  li  enfes:  //Voir  dites,  par  mon  chief!' 

Il  vint  ancontre,  si  li  chaï  as  piez. 

Li  cuens  Guillaumes  le  conit  redrecier, 

H  li  demande:     //Damoiseaus ,  que  requiers?" 

220.    —  //A  non  Deu,  sire,  et  manaide  et  pitié! 
Mes  pères  dit  qu'estes  bons  chevaliers, 
N'a  tel  baron  soz  la  chape  del  ciel, 
Qu'en  vos  vueill  inetre  mes  terres  et  mes  fiez , 
Qu'eles  me  gardes,  nobile  chevalier, 

225.    Tant  que  ge  puisse  mes  gamemenz  baillier." 
Respont  li  cuens:     //Par  ma  foi,  volentiers!" 
H  li  jura  sus  les  sainz  del  mostier, 
J^  n'en  aura  vaillant  quatre  deniers , 
Né  n'en  tendra  plain  doi  né  demi  pie 

230.    S'il  ne  li  done  de  gré  et  volantiers. 

Lors  vint  à  Karle  qu'il  le  volt  delaier. 
Devant  le  roi  se  vet  agenoiller: 
//Droiz  emperères,  je  vos  demant  congié, 
Quar  il  m'estuet  errer  et  chevauchier 

235.    Tôt  droit  à  Rome,  por  Saint  Père  proier. 
Bien  a  .xv.  anz,  à  celer  ne  vos  quier, 
Que  m'i  promis,  mes  ne  poi  esploitier. 
Cestui  voiage  ne  veill-ge  plus  lessier." 
Li  rois  li  done  corroceus  et  iriez, 

240.    Si  11  chaija  .xl.  chevaliers. 

D'or  et  d'argent  trosse  .xxx.  somiers. 
Au  départir  se  corurent  besier. 
Par  tel  covent  i  ala  li  guerriers. 
Puis  ne  revint,  si  ot  grant  enconbrier, 

245.    Ainz  fu  morz  Karles  que  il  fust  repériez. 
Et  Looys  remest  ses  héritiers. 
Ainz  que  Guillaumes  péust  puis  esploitier. 
Né  il  en  France  péust  puis  reperier 
Pu-il  à  tort  enserrez  et  muciez, 

250.    Qu'il  n'i  avoit  fors  des  membres  tranchier. 
Trop  li  péust  Guillaumes  delaier. 

Au  mostier  fu  Guillaumes  Pièrebrace, 
Congié  demande  à  l'empereor  Karle. 
Et  il  li  charge  .xl.  homes  à  armes, 
255.    D'or  et  d'argent  .xxx.  somiers  li  baille. 


Voit-le  li  cuens,  de  néant  ne  se  targe. 

Et  Looys  le  convoia  grant  masse. 

Plorant  apele  Guillaume  Kèrebrace: 

//He  gentix  cuens,  por  Deu  l'esperitable , 
260.    Véez  mon  père  de  cest  siècle  trespasse; 

Vielz  est  et  foibles,  ne  portera  mes  armes, 

Et  je  sui  juenes  et  de  petit  aage, 

Se  n'ai  secors  tôt  ira  à  damaige." 

Kespont  li  cuens:     //Ne  soiez  à  malèse, 
265.    Que  par  Tapostre  que  l'en  requiert  en  l'arche, 

Se  ge  ai  fet  icest  pélerinaige, 

Si  me  mandez  par  seaus  et  par  chartre. 

Ou  par  tel  home  qui  bien  soit  sofisable, 

Jà  ne  lerai  por  nul  home  que  saiche, 
270.    Ne  vos  secore  o  mon  riche  barnage." 

Vet  s'en  li  cuens,  de  néant  ne  se  targe. 

De  ses  j ornées  ne  sai  que  vos  contasse: 

Mongeu  trespasse  qui  durement  le  lasse, 

Desi  à  Rome  n'aresta  Eièrebrace. 
275.        Vet  s'en  Guillaumes,  li  gentix  et  li  bers, 

Et  Guielins  et  Bertranz  l'alosez. 

Desoz  les  chapes  orent  les  brans  lettrez, 

Et  neporquant  si  orent-il  trossez 

Les  bons  heauberz  et  les  heaumes  dorez. 
280.    Li  escuier  furent  forment  lassé 

Des  forz  escuz  et  des  espiez  porter. 

De  lor  jomeés  ne  vos  sai  à  conter. 

Mongeu  trespassent,  qui  moult  les  a  lassez, 

Par  Romenie  se  sont  acheminez, 
285.    Desi  à  Rome  ne  sont  mie  arestez. 

Cil  escuier  porprennent  les  ostez: 

Cirtaige  fu  lor  ostes  apelez, 

Celui  a  tôt  son  avoir  commandé. 

Celé  nuit  fu  li  cuens  bien  conraez. 
290.'  Après  mengier  sont  alez  reposer. 

Li  cuens  se  dort,  qui  moult  parfu  lassez. 

Sonja  un  songe,  dont  moult  fu  efl'raez: 

Devers  Roussie  vient  un  feu  enbrasez, 


—  9  — 

Qui  espreuoit  Rome  de  trestoz  lez; 

295.    Uns  viautres  vint,  coranz  toz  abrivez, 
Des  autres  est  partiz  et  dessevrez. 
Guillaumes  iert  sor  un  arbre  ramé, 
De  celé  beste  estoit  si  efî'raé. 
Que  de  la  poe  li  dona  un  cop  tel, 

300.    Tôt  le  fesoit  envers  terre  cliner. 

Li  cuens  s'esveille,  si  se  commande  à  Dé. 
Onques  mes  songes  ne  fa  si  avéré, 
Quar .  Sarrazin  esploitèrent  d'aler. 
Li  rois  Galafres  et  li  rois  Ténebrez, 

305.    Pris  ont  Gaifier  de  Police  le  ber, 

H  et  sa  fille,  sa  famé  à  grant  beautez, 
Et  .XXX.M.  de  chétis  encombrez, 
Qui  tuit  eussent  les  chiés  des  buz  sevrez. 
Tant  ama  Dex  Guillaume  le  membre, 

310.    Que  par  lui  furent  de  prison  délivré 
Envers  Corsolt  d'outre  la  Eouge  Mer, 
Le  plus  fort  home  que  Ten  oïst  parler. 
Cil  retrancha  à  Guillaume  son  nés, 
Com  vos  orroiz  ainz  qu'il  soit  avespré, 

315.    Se  vos  donez  tant  que  vueille  chanter. 
A  ces  paroles  se  tret  à  l'aj  orner. 
Li  cuens  Guillaumes  s'est  par  matin  levez, 
Au  mostier  vet  le  servise  escouter: 
Totes  ses  armes  fet  mètre  sus  l'autel, 

320.    De  l'or  d'Arrabe  les  volt  puis  rachater. 
Et  l'apostoiles  fu  moult  gentix  et  bers, 
Qui  se  revest  por  la  messe  chanter. 
Quant  le  servise  fu  dit  et  définé, 
Ez-vos  paiens  poignant  toz  abrivez. 

325.    Dui  mesaiger  vinrent,  tuit  efi'raé, 
Jà  conteront  une  no  vêle  tel. 
Dont  maint  frans  homs  fii  le  jor  aïrez. 

Au  mostier  fu  Guillaumes  Eièrebrace, 
Messe  ot  chantée  li  apostoilles  saiges: 

330.    Quant  il  l'ot  dite,  si  vienent  dui  mesage, 
Qui  li  aportent  une  no  vêle  aspre, 

Que  Sarrazin  li  font  moult  grant  damaige: 
Prise  ont  par  force  la  fort  cité  de  Chartres, 
Pris  ont  Gaifier  de  Police,  le  saige, 

335.    A  .XXX.M.  de  chétis  ains  que  autres: 

Sil  n'ont  secors,  que  tuit  morront  à  glaive. 
Li  apostoiles,  qui  fa  moult  amiables. 
Demandant  vet  Guillaume  Pièrebrace. 
L'en  li  ensaigne  aval  desus  le  marbre, 

340.    Où  prie  Deu,  le  père  esperitable. 

Que  il  doint  force  et  hennor  et  barnage 
Son  droit  seignor  Looys,  le  fil  Karle. 
Li  apostoiles  de  néant  ne  se  targe, 
Prist  un  baston,  si  le  hurte  en  l'espaule. 

345.    Li  cuens  se  drece,  monstre  li  le  visaige. 

Li  cuens  Guillaumes  se  dreça  sor  ses  piez, 
Et  l'apostoiles  l'en  prist  à  aresnier: 
//He  gentix  hom,  por  Deu  le  droiturier! 
Et  quar  me  dites  se  me  porroiz  aidier. 

350.    Jà  nos  requièrent  paien  et  aversier: 

Li  rois  Galafres,  qui  des  autres  est  chiés, 

Cil  est  destroiz,  qui  nos  soloit  aidier; 
Pris  est  par  force  li  riches  rois  Gaifiers, 

355.    H  et  sa  fille  et  sa  franche  moillier. 
Et  .XXX.M.  de  chétis  prisonniers, 
S'il  n'ont  secors,  qui  tuit  perdront  les  chiés." 
—  //He  Dex,  aïde!"  dit  li  cuens  au  vis  fier. 
De  tant  de  rois  se  commence  à  saignier. 

360.    Ses  niés  Bertrans  l'en  prist  à  aresnier: 
//Oncle  Guillaume,  estes-vos  enragiez? 
Ainz  mes  por  home  ne  vos  vi  esmaier!" 
Respont  Guillaumes:  //Merci,  por  Deu,  beaus  niés  ! 
Contre  lor  force  n'a  la  nostre  mestier, 

365.    Ainz  nos  convient  porquerre  un  mesaigier, 
A  Looys  le  convient  envoier. 
Que  il  nos  viengne  secorre  et  aidier. 
Karles  remaigne  por  son  droit  à  jugier, 
Vielz  est  et  frelles,  ne  puet  mes  chevauchier." 

370.    Et  dist  Bertrans:  //De  Deu  le  droiturier 
Soit  confonduz  et  morz  et  enragiez 
Qui  ira  jà  cest  mesaige  noncier! 
S'iert  ses  escuz  et  troez  et  perciez, 
Et  ses  hauberz  derouz  et  desmailliez , 

375.    Et  il  méismes  feruz  d'un  grant  espié, 
Que  l'en  le  puist  connoistre  à  mesagier! 
Paien  nos  quièrent  à  cent  et  à  millier, 
Or  tost  as  armes!  n'avons  que  delaier. 
Deffendons-nos  sanz  point  de  l'atargier, 

380.    Qu'en  cens  de  Rome  ne  n'ot  que  esmaier: 
Pou  ont  de  gent,  paien  sont  cent  millier." 
Au  mostier  fa  li  quens  au  fier  visaige, 
Dist  l'apostoilles,  qui  fu  cortois  et  saige: 
//Quar  nos  secors  contre  la  gent  sauvaige!" 

385.    —  //He  Dex  aïde!"  dit  li  cuens  Eièrebrace, 
Ge  sui  venuz  en  mon  pèlerinage, 
S'ai  amené  moult  petit  de  bamage, 
N'ai  que  .xl.  de  chevaliers  à  armes. 
Contre  tant  rois  ne  porroie  combatre!" 

390.    —  //He  Dex  aïde!"  dist  l'apostoiles  saiges, 
Voiz-ci  Saint  Père,  qui  des  âmes  est  garde. 
Se  por  lui,  sire,  fez  hui  cest  vasselage 
Char  peuz  mengier  les  jorz  de  ton  aage 
Et  famé  prendre  tant  com  il  t'iert  coraige; 

395.    Ne  feras  mes  péchié  qui  te  soit  aspre 
N'en  soies  quites  en  trestot  ton  aage: 
En  Paradis  auras  ton  herberjaige, 
Que  nostre  Sire  à  ses  bons  amis  garde: 
Saint  Gabriel  sera  vo  guionnaige." 

400.    —  //He  Dex  aïde!"  dit  li  cuens  Eièrebrace, 
Ainz  mes  nus  clers  n'en  ot  le  cuer  si  large! 
Or  ne  leroie  por  nul  home  que  saiche. 
Né  por  paien,  tant  soit  né  fier  né  aspre, 
A  ces  glotons  ne  me  voise  combattre. 

405.    Beaus  niés  Brertran,  alez  prendre  vos  armes. 
Et  Guielins  et  li  autres  bamaiges." 
Armes  demande  Guillaumes  Pièrebrace: 

L'en  li  aporte  devant  lui  en  la  place. 
Il  vest  Tauberc  et  le  vert  heaume  lace 

410.    Et  ceint  Tespée  par  les  renges  de  palle. 
L'en  li  amaine  Tauferrant  en  la  place:   . 
Li  cuens  i  monte  si  que  estrier  n'i  baille. 
A  son  col  pent  une  vermeille  targe, 
Entre  ses  poinz  un  roit  espié  qui  taille, 

415.    A  .v.  clos  d'or  une  ensaigne  de  paile. 
//Sire  apostoile,  dit  Gillaumes  li  saiges, 
Conbien  avez  de  gent  de  vostre  marche?" 
Dist  Tapostoiles:  //Ge'l  vos  dirai  sanz  faille: 
.iij.M.  homes,  n'i  a  cil  n'ait  ventaille 

420.    Et  fort  espié  et  espée  qui  taille." 

Eespont  li  cuens  :  //C'est  bêle  començaille. 

Armer  les  fêtes  et  tote  la  piétaille, 

Qui  nos  tendront  les  portes  et  les  barres." 

Et  il  respont:  //Bien  est  droiz  qu'en  le  saiche." 

425.    Par  tote  Rome  acueillent  lor  voiaige. 

Quant  armé  furent  et  tuit  en  une  place 
Li  apostoiles  lor  a  fet  un  saignacle: 
//Seignor  baron,  dist  l'apostoiles  saiges, 
Ici  endroit  garderez  cest  bamage; 

430.    G'irai  parler  à  l'amirant  aufage: 

Se  por  avoir,  que  prometre  li  sai-ge, 
Velt  retomer  et  ses  nés  et  ses  barges, 
Et  ses  granz  olz  qui  sont  sor  cel  rivage, 
Ge  li  dorrai  le  grant  trésor  de  l'arche, 

435.    N'i  demorra  né  galice  né  chape. 

Or  né  argent,  né  qui  un  denier  vaille, 
Ainz  qu'il  i  muire  tant  gentil  home  saige." 
Et  sil  responent:  //Bien  est  droiz  qu'en  le  face." 
Atant  s'en  tome,  o  lui  s'esmut  uns  abes. 

440.    Desi  au  très  de  néant  ne  se  targe, 
Iluec  trova  le  riche  roi  GalafFre: 
Pas  ne'l  salue,  né  n'est  droiz  qu'il  le  face. 
Li  riches  rois  par  fierté  le  regarde, 
Li  apostoiles  de  maintenant  l'aresne: 

445.    //Sire,  fet-il,  ge  sui  ci  un  mesaige 

Deu  et  Saint  Père,  qui  des  âmes  est  garde, 
De  seue  part  vos  vueil  dire  un  mesaige: 
Que  retomez  et  voz  nés  et  voz  barges, 
Et  voz  granz  olz  qui  ci  sont  aomable. 
450.    Ge  vos  dorrai  tôt  le  trésor  de  l'arche. 
Ne  demorra  né  galice  né  chasce, 
Or  né  argent,  né  qui  un  denier  vaille, 
Ainz  que  i  miiire  tant  gentil  home  à  armes. 
Prenez  conseil,  gentix  rois  debonères." 
455.    Respont  li  rois:  //Tu  n'es  mie  bien  saiges. 
Ci  sui  venuz  en  mon  droit  héritage. 
Que  estora  mes  ancestres,  mes  aves. 
Et  Romulus  et  Julius  Cesaire, 
Qui  fist  ces  murs  et  ces  ponz  et  ces  barres. 
460.    Se  ge  par  force  puis  ces  piliers  abatre, 
Quanqu'à  Deu  monte  tomerai  à  damage. 
Les  clers  que'l  servent  à  duel  et  à  hontage.' 
Li  apostoiles  si  fu  moult  esmiables, 
N'i  vosist  estre  por  tôt  l'or  de  Cartage: 
465.    Congié  demande,  n'i  a  fet  arestaige. 

Por  Sarrazin  moult  bon  conduit  li  baille 
Li  rois  Gralaffres,  encore  l'en  aresne: 
//Parlez  à  moi,  sire  au  chaperon  large, 
Ne  dites  mie  que  ge  nul  tort  vos  face. 
470.    De  la  cité  qu'est  de  mon  héritage 

Prenez  un  home  apresté  de  ses  armes, 
G'en  aurai  un  de  moult  riche  barnaige, 
Por  champions  les  métrons  en  la  place. 
Se  voz  Dex  a  nul  pooir,  qu'  il  le  face 
475.    Que  li  miens  soit  conquis  par  vasselage. 
Dont  aureiz  Rome  conquis  en  héritage, 
Ne  troveroiz  en  trestot  vostre  aage 
Qui  vos  en  toille  vaillissant  un  fromage; 
Et  se  c'est  chose  que  de  covent  vos  faille, 
480.    Endui  mes  filz  recevez  en  ostage, 

Que  réançon  un  denier  ne  lor  vaille, 
Ainz  les  pendez  amedeus  à  un  arbre." 
Quant  l'apostoiles  entent  la  reson  saige. 

Ne  fust  si  liez  por  l'anor  de  Cartage. 

485.    Dont  li  remembre  del  conte  Pièrebrace, 
Qu  'adoubé  ot  el  mostier  devant  l'arche; 
Bien  set  que  mieldres  ne  peut  porter  ses  armes. 

Li  apostoiles  fii  moult  bien  ensaigniez: 
Or  voit-il  bien  que  Dex  lor  velt  aidier, 

490.    Quant  par  un  home  puet  son  droit  desresnier. 
Moult  requiert  bien  son  droit  vers  l'aversier: 
//Sire,  fet-il,  à  celer  ne  vos  quier, 
Quant  par  .ij.  homes  nos  poons  enplaidier 
Vo  champion  verroie  volantiers, 

495.    Qui  contre  Deu  velt  Eome  chalengier." 
Respont  li  rois:  //Toz  en  sui  aaisiez." 
L'en  li  amène  le  roi  Corsolt  en  piez: 
Lez  et  anches,  hisdeus  comme  aversier, 
Les  eulz  ot  roges  com  charbon  en  brasier, 

500.    La  teste  loe  et  hérupé  le  chief, 
Entre  .ij.  eulz  ot  de  lé  demi  pie, 
Une  grant  toise  d'espaules  au  braier: 
Plus  hisdeus  home  ne  puet  de  pain  mengier. 
Vers  l'apostoille  commence  à  reoillier, 

505.    A  voiz  escrie:  //Petiz  homs,  tu  que  quiers? 
Est-ce  tes  ordres  que  hauz  es  reoigniez?" 
—  //Sire,  fet-il,  servir  Deu  au  mostier, 
Deu  et  Saint  Père,  qui  devant  nos  est  chier. 
De  seue  part  vos  vorroie  proier 

510.    Que  vos  voz  olz  retorner  féissiez, 
Gre  vos  dorrai  le  trésor  del  mostier, 
Wi  remaindra  galice  n'encensiers. 
Or  né  argent  qui  vaille  un  seul  denier, 
Que  ne  vos  face  çà-hors  apareillier." 

515.    Respont  li  rois:  //N'es  pas  bien  ensaigniez, 
Qui  devant  nos  oses  de  Deu  plaidier; 
C'est  l'ome  el  monde  qui  plus  m'a  fait  irier. 
Mon  père  ocist  une  foldre  del  ciel, 
Toz  i  fil  ars,  ne  li  pot  home  aidier. 

520.    Quant  Dex  l'ot  ars,  si  fist  que  enseigniez, 
El  ciel  monta,  çà  ne  volt  repérier, 

Ge  ne'l  porroie  sivre  né  enchaucier; 

Mes  de  ses  homes  me  sui-ge  puis  venchiez, 

De  ceus  qui  furent  levé  et  baptisié 

525.    Ai  fet  destruire  plus  de  trente  millier, 
Ardoir  en  feu  et  en  ève  noier. 
Quant  ge  lasus  ne  peus  Deu  gerroier, 
Nul  de  ses  homes  ne  vueillerai  lessier, 
Et  moi  et  Deu  n'avons  mes  que  plaidier. 

530.    Moie  est  la  terre  et  suen  sera  le  ciel; 
Se  ge.  par  force  puis  prendre  cel  terrier 
Quanqu'à  Deu  monte  ferai  tôt  essillier, 
Les  clers  qui  chantent  à  couteaus  escorchier; 
Et  toi  méismes,  qui  sire  es  del  mostier, 

535.    Eerai  ardoir  sor  charbons  enbrasiez, 
Si  que  le  foie  en  charra  el  foier." 
Quant  l'apostoiles  l'oï  einsi  plaidier 
N^est  pas  merveille  s'il  en  fii  esmaiez; 
U  et  li  abes  prennent  à  conseillier: 

540.    //Par  Saint  Denis!  cist  Turs  est  enragiez. 

Granz  merveille  est  que  sor  terre  est  ses  piez, 
Quant  feu  d'enfer  n'i  a  Dex  envoie, 
Ou  que  ne  font  la  terre  soz  ses  piez. 
Ahi  Guillaume,  le  marchis  au  vis  fier, 

545.    Cil  te  garisse,  qui  le  mont  doit  jugier! 
Contre  sa  force  n'a  la  teue  mestier." 
A  ces  paroles  n'i  volt  plus  atagier 
Li  apostoiles,  ainz  s'en  volt  repairier. 
Conduit  demande  à  Galaifre  le  fier, 

550.    Et  il  li  charge  les  filz  de  sa  moillier. 
Desi  à  Eome  les  conduient  à  pié. 
Li  cuens  Guillaumes  i  est  venu  premier; 
H  le  sesi  par  le  fer  de  l'estrier: 
//Sire,  fet  il,  com  avez  esploitié? 

555.    Et  quar  me  dites,  véistes  l'aversier, 
Qui  contre  Deu  veult  Eome  deresnier? 
Gentix  hom,  sire,  avez  tant  esploitié?" 
—  //Oïl,  beau  sire,  à  celer  ne  vos  quier; 
Ce  n'est  pas  homs,  ainz  est  uns  aversiers. 

560.    Se  vif  estoient  RoUaus  et  Oliviers, 
Yve  et  Y  voire,  Hâtons  et  Berangiers, 
Et  Tarcevesques  et  Tenfans  Manessiers, 
Estoz  de  Langres  et  le  cortois  Gaifiers, 
Et  avec  els  Gautiers  et  Angeliers, 
565.    Les  .xij.  per  qui  furent  détranchié, 
Et  s'i  estoit  Aymeris  li  guerriers, 
Vos  gentis  pères,  qui  fu  bons  chevaliers, 
Et  toz  voz  frères,  qui  font  tant  à  proisier, 
Ne  Toseroient  en  bataille  aprochier." 
570.    —  //Dex!  dist  Guillaumes,  dites-moi  que  ce  iert. 
Or  voi-ge  bien,  fauxé  est  li  clergiez! 
Jà  dites-vos  que  Dex  par  est  tant  chiers, 
Homs  que  il  veult  maintenir  et  aidier 
Nus  ne  porra  honir  né  vergoignier, 
575.    Ardoir  en  feu,  né  en  ève  noier. 

Mes  par  l'apostre  qu'en  à  Rome  requiert! 
Se  il  avoit  .x.  toises  vers  le  ciel, 
Si  combatroie  au  fer  et  à  l'acier. 
Se  Dex  nos  veult  nostre  loi  abessier 
580.    Bien  i  puis  estre  ocis  et  detranchiez; 
Mes  s'il  nos  velt  maintenir  et  aidier. 
N'a  soz  ciel  home  qui  me  puist  empirier." 
Quant  l'apostoiles  l'oï  einsi  plaidier, 
//Ahi,  dit-il,  nobile  chevalier, 
585.    Cil  te  garisse  qui  en  croiz  fu  dreciez! 
Tel  hardement  ne  dist  mes  chevaliers. 
Où  que  tu  ailles,  Dex  te  puisse  aïdier 
Quant  as  en  lui  pensée  et  desirier!" 
Le  braz  Saint  Père  aportent  del  mostier, 
590.    L'or  et  l'argent  en  ont  fait  errachier, 
La  mestre  jointe  font  au  conte  besier. 
Puis  l'en  font  croiz  sor  le  heaume  vergié, 
Contre  le  cuer  et  devant  et  derrier. 
Si  fez  joiaux  li  ot  le  jor  mestier, 
595.    Ne  fu  puis  homs  que'l  péust  empirier, 
Ne  mes  itant  l'espès  de  .ii.  deniers. 
Dont  li  frans  cuens  ot  puis  grant  roprovier. 

Atant  remonte  sor  Tauferrant  destrier, 
A  son  col  pent  un  escu  de  quartier, 

600.    Et  en  son  poing  son  roit  tranchant  espié. 
Desi  qu'au  tertre  ne  se  volt  atargier. 
Moult  Tesgardèrent  paien  et  aversier, 
Dist  l'uns  à  l'autre:     //Ci  a  beau  chevalier, 
Et  preus  et  saige,  cortois  et  enseignié. 

605.    S'éust  son  per  bien  déust  bataillier. 
Fiers  fu  encui  Testors  au  commencier; 
Mes  vers  Gorsolt  n'aura  ses  cors  mestier, 
De  tex  .xiiij.  ne  dorroit  un  denier." 
Li  rois  Galafi'res  est  de  son  tref  issus; 

610.    A  loi  de  roi  est  chauciez  et  vestuz; 
Le  tertre  esgarde  et  celui  qui  est  sus, 
Dist  à  ses  homes:     //Li  François  est  venuz, 
Ge'l  voi  el  tertre,  bien  li  siet  ses  escuz. 
Cil  doit  combatre  vers  Corsolt  le  membru, 

615.    Mes  vers  li  est  et  chétis  et  menus. 
Pou  i  vaudra  Mahomez  et  Cahu, 
Se  cil  n'estoit  par  roi  Corsolt  vaincuz." 
Li  rois  le  mande,  et  il  i  est  venuz: 
Vet  li  encontre  ses  .ij.  braz  estendus: 

620.    //Biau  niés,  dist-il,  bien  soiez-vos  venu! 
Vez  le  François  sor  le  tertre  batu, 
Se'l  requerrez  n'ai  talent  qu'il  remut." 
Respont  Corsolz:     //Morz  iert  et  confonduz. 
Puisque  le  voi  jà  n'iert  plus  atenduz , 

625.    Or  tost  mes  armes  !  n'i  ait  plus  arestu." 
H  i  corurent  .vii.  roi  et  .xv.  duc. 
Si  li  aportent  soz  un  arbre  ramu. 
Mes  de  tex  armes  ge  cuit  n'en  ère  plus; 
S'uns  autres  homs  Féust  el  dos  vestu, 

630.    Ne's  remuast  por  tôt  l'or  qui  onc  fu. 
Quatorze  roi  armèrent  l'aversier, 
El  dos  li  vestent  une  broigne  d'acier, 
Desus  la  broigne  un  blanc  hauberc  doblier. 
Puis  ceint  l'espée,  dont  bien  tranche  l'acier, 

635    Toise  ot  de  lonc  et  de  lé  demi  pie. 
I.  2 

Il  ot  son  arc  et  son  turquois  lacié, 
Et  s'arbaleste  et  ses  coteaus  d'acier, 
Dars  esmoluz  afaitiez  por  lancier. 
L'en  li  amaine  Alion  son  destrier: 
640.    A  grant  merveille  par  fu  le  cheval  fier, 
Si  desraez,  corn  j'oï  tesmoignier, 
D'une  grant  toise  ni  ose-en  aprochier, 
Ne  mes  celui  qui  en  fu  costumier. 
Quatre  dars  ot  à  la  sele  atachiez, 
645.    Mace  de  fer  à  l'arçon  de  derrier. 

Li  rois  Corsolz  i  monta  par  l'estrier, 
A  son  col  pent  im  escu  à  ormier. 
Une  grant  toise  ot  l'escu  de  quartier; 
Mes  onc  de  lance  ne  daigna  point  baillier. 
650.    De  doubles  armes  l'ont  bien  apareillié. 
Dex  quel  cheval  !  que'l  péust  chastoier  ? 
Et  neporquant  il  cort  si  li  destriers, 
Ne  s'i  tenist  né  lièvre  né  lévrier. 
A  voiz  s'escrie:     //Eètes  pès,  si  m'oiez." 
655.    Envers  son  oncle  se  prist  à  déresnier: 
//Le  seneschal  fêtes  tost  avancier, 
Les  tables  mètre,  atorner  à  mengier. 
Por  cel  François  ne  l'estuet  délaier, 
Plus  tost  l'aurai  ocis  et  détranchié, 
660.    Que  n'i  iriez  demi  arpent  à  pie. 

Jà  de  m'espée  ne  le  quier  atouchier; 
Se  de  ma  mace  puis  un  cop  emploier. 
Se  tôt  n'abat  et  lui  et  le  destrier, 
James  frans  homs  ne  me  doint  à  mengier.' 
665.    Paien  escrient:     //Mahoms  te  puist  aidier!' 
A  ces  paroles  ne  volt  plus  délaier. 
Très  parmi  l'ost  commença  à  brocliier: 
Commande  l'ost  à  Mahom  qu'il  ot  chier. 
Li  cuens  Guillaumes  vit  venir  l'aversier, 
670.    Let  et  hideus  et  des  armes  chargié; 

S'il  le  redoute  nus  n'en  doit  merveillier. 
Deu  réclama,  le  père  droiturier: 
//Sainte  Marie!  corn  ci  a  bon  destrier, 

Moult  par  est  preuz  por  prodome  aidier! 

675.    Moi  le  convient  des  armes  espargnier, 
Dex  le  garisse,  qui  tôt  a  à  jugier, 
Que  de  m'espée  ne  le  puisse  empirier!" 
De  tel  parole  n'eust  coart  mestier. 
Guillaumes  fa  sor  le  tertre  montez, 

680.    De  bêles  armes  vestuz  et  atomez, 
Voit  le  paien  venir  tôt  abrivé, 
S'il  le  redoute  ne  fet  mie  à  blasmer. 
A  piédescent  del  destrier  séjorné, 
Contre  Orient  avoit  son  vis  tome, 

685.    Une  proière  a  dit  de  grant  bonté, 

^N'a  soz  ciel  home  qui  de  vie  soit  né, 
S'il  la  disoit  par  bone  volenté 
Au  matinct  quant  il  seroit  levé, 
Jà  par  deable  ne  seroit  encombré.) 

690.    Deu  réclama  par  grant  humilité: 

//Glorieus  pères,  qui  me  féistes  né, 
réis  la  terre  tôt  à  ta  volenté, 
Si  la  closis  environ  de  la  mer, 
Adan  formas  et  puis  Evain  sa  per, 

695.    En  Paradis  les  en  menas  ester, 

Le  fruit  des  arbres  lor  fu  abandoné, 

Eors  un  pomier,  celui  lor  fu  vaé: 

H  en  mengièrent,  ce  fa  grant  foleté; 

Grant  honte  en  orent  quant  ne'l  porent  celer, 

700.    De  Paradis  les  en  convint  aler, 
Venir  en  terre,  fouir  et  laborer. 
Et  mortel  vie  sofirir  et  endurer. 
Cayn  ocist  Abel  par  cruauté, 
Adont  convint  terre  brère  et  crier; 

705.    Uns  cruieus  dons  li  fu  cel  jor  donez: 
Riens  n'i  venist  qui  n'estéust  aler. 
Dex,  de  cel  pueple  cil  qui  ainz  furent  né, 
One  ne  vos  voldrent  servir  né  honorer: 
Touz  les  féistes  en  Tarche  définer 

710.    Par  le  déluge,  ce  fu  la  vérité: 

N'en  eschapa,  seulement  que  Noé 

2* 

Et  si  troi  fil,  et  chascuns  ot  sa  per. 
De  totes  bestes,  por  le  siècle  estorer, 
Maie  et  femele  fist  en  rarche  poser. 

715.    Dex!  de  cel  siècle  qui  de  ceus  furent  né 
Issi  la  Virge,  qui  tant  ot  de  bonté, 
Oii  vos  daignastes  vostre  cors  esconser. 
De  char  et  d'os  ne  fu  tiex  cors  formez, 
Et  du  saint  sanc  qui  fa  martir  clamez! 

720.    En  Belléem,  La  mirable  cité, 

Là  vos  plut-il,  beau  sire,  à  estre  né, 
ïot  voirement,  à  la  nuit  de  Noël. 
Sainte  Anastèse  vos  féistes  lever, 
N'ot  nules  mains  por  vo  cors  hennorer, 

725.    Vos  li  donastes  tôt  à  sa  volenté. 
Et  des  trois  rois  fastes- vos  visité, 
D'or  et  de  mirre  et  d'encens  esmeré; 
Par  autre  voie  les  en  féis  aler. 
Tôt  por  Herode,  qui  tant  ot  cruiauté, 

730.    Qui  les  voloit  ocire  et  desmembrer. 
Les  innocenz  i  furent  décolé, 
.iiij.M.  truevent  li  clerc  letré. 
Trente  .ij.  anz  com  autres  homs  charnez 
Par  terre  alastes  le  pueple  doctriner, 

735.    Et  si  alas  el  désert  jéuner 
.XL.  jorz  acompliz  et  passez; 
Et  au  deable  vos  lessastes  porter. 
A  blanches  Pasques,  qu'en  doit  paumes  porter, 
Là  vos  plut-il,  verais  Dex,  à  aler 

740.    En  Jerlaem,  la  mirable  cité. 

Par  portes  oires  qui  furent  définé. 
Guerpis  les  riches,  ce  fa  la  vérité. 
As  poures  fu  vo  corages  tornez. 
Chiés  Simon  fastes  le  liepreus  hostelez, 

745.    Li  .xij.  apostre  i  furent  assenblé  : 
Là  Magdelaine,  coiement,  à  celé, 
Vint  soz  la  table,  qu'el  n'osa  mot  soner, 
De  clères  lermes  a  voz  .ij.  piez  lavez, 
De   ses  cheveus  en  après  essuiez. 

750.    Iluec  li  fu  ses  péchiez  pardonez. 
Là  fist  Judas  de  vos  la  cruiauté, 
.   Qu'il  vos  vendi  par  sa  grant  foleté 
.XXX.  deniers  del  tens  Matusalé. 
En  besant  fustes  as  faus  Juïs  livrez, 

755.    Et  à  Testache  loiez  et  arestez 

Trusqu'au  matin  que  il  fu  ajomé. 
Quant  en  un  tertre  vos  en  firent  mener, 
Mont  Escauvaire,  einsi  Toï  nomer, 
A  vo  col  firent  vostre  grant  croiz  porter, 

760.    Et  d'un  mantel  moult  cruieus  afubler: 
Ainz  n'i  passastes  un  pas,  par  vérité, 
Que  ne  fussiez  féruz  ou  estopez. 
En  sainte  croiz  fu  vostre  cors  penez, 
Et  vo  chier  membre  traveillié  et  lassé. 

765.    Longis  i  vint,  qui  fu  bien  éuré: 

Ne  vos  vit  mie,  ainz  vos  oï  parler; 
Et  de  la  lance  vos  féri  el  costé. 
Le  sanc  et  l'ève  l'en  a  as  poinz  colé. 
Ses  eulz  en  tert,  errant  vit  la  clarté: 

770.    Bâti  sa  colpe  par  grant  humilité. 
Iluec  li  furent  si  péchié  pardoné. 
Nicodemus,  ensemble  o  lui  José, 
Furent  venu  comme  larron  prové, 
De  la  croiz  orent  voz  membres  remué, 

775.    Et  el  sépulcre  et  cochié  et  levé; 

Et  au  tierz  jor  surrexis  comme  Dé, 
Droit  en  enfer,  le  grant  chemin  ferré, 
Toz  vos  amis  en  éustes  gité. 
Qui  longuement  i  avoient  esté. 

780.    Si  com  c'est  voirs,  beaus  rois  de  majesté, 
Deffent  mon  cors  que  ne  soie  afolé. 
Qui  doi  combatre  encontre  cel  maufé. 
Qui  tant  est  granz,  parcréuz  et  membrez! 
Sainte  Marie,  s'il  vos  plest,  secorez, 

785.    Par  coardise  ne  face  lascheté. 

Que  mon  lignage  ne  soit  jà  reprové  !" 
Seigne  son  vis,  en  est  atant  levé. 

Li  Sarraziiis  vint  à  lui  eflraé: 
Où  voit  Guillaume  si  l'a  araisoné: 
790.    //Di  moi,  François,  garde  ne  soit  celé, 
A  oui  as-tu  si  longuement  parlé  ?" 

—  //Voir,  dist  Guillaumes,  jà  orras  vérité: 
A  Deu  de  gloire,  le  roi  de  majesté, 
Qu'il  me  conseult  par  la  seue  bonté, 

795.    Que  ge  te  puisse  toz  les  membres  coper. 
Et  que  tu  soies  par  moi  en  champ  maté." 
Dist  li  paiens:     //Tu  as  moult  fol  pensé. 
Cuides-tu  donques  tes  Dex  ait  poesté. 
Que  il  te  puist  vers  moi  en  champ  tenser?" 

800.    —  //Gloz,  dit  Guillaumes,  Dex  te  puist  mal  doner  ! 
Qar  s'il  me  velt  maintenir  et  garder, 
Tost  essera  tes  granz  orguex  matez." 

—  //Voir,  dit  li  Turs,  tu  as  moult  fier  penser. 
Se  tu  volois  Mahomet  aorer, 

805.    Et  le  tuen  Deu  guerpir  et  deffier, 
Ge  te  dorroie  avoir  et  richetez: 
Plus  te  dorroie  que  n'ot  tes  parentez." 

—  //Gloz,  dit  Guillaumes,  Dex  te  puist  mal  doner  ! 
Que  jà  par  moi  n'iert  mes  Dex  deffiez." 

810.    —  //Voirs,  dit  li  Turs,  moult ies  de grant  fierté, 
Quant  de  be^taille  ne  puis  ton  cors  tomer: 
Gomme  as-tu  non?  ne  le  me  doiz  celer." 

—  //J'ai  non  Guillaume  le  marchis,  à  non  Dé, 
Eilz  Aymeri,  le  viel  chenu  barbé; 

815    Et  Hermenjart  est  ma  mère,  au  vis  cler; 
Frères  Bernart  de  Breban  la  cité, 
Frères  Garin,  qui  tant  fet  à  loer, 
De  Commarchis  Buevon  le  redouté. 
Frères  Guibert  d'Andemaz,  le  mainz  né, 

820.    Si  est  mes  frères  li  chétis  Aymers, 

Qui  n'entre  en  loge  né  feste  chemoné, 
Ainz  est  toz  jorz  au  vent  et  à  l'oré. 
Et  si  détrenche  Sarrazins  et  Esclers: 
La  vostre  geste  ne  puet-il  point  amer." 

825.    Li  paiens  l'ot,  a  pou  qu'il  n'est  desvez, 

Les  culz  rooillc,  s'a  les  sorciz  levez, 
Dist  à  Guillaume  que  ni  a  demouré: 
//Cuivers  François,  or  as-tu  trop  duré, 
Que  mon  lignage  as  mort  et  craveuté." 

830.        Li  Sarrazins  Tapèle  fièrement  : 

r/Diva,  Guillaume,  moult  as  fol  escient, 
Quant  celui  croiz  qui  ne  te  vaut  néant. 
Dex  est  lasus  desor  le  firmament, 
Çà  jus  de  terre  n'ot  onques  un  arpent, 

835.    Ainz  est  Mahom  et  son  commandement. 
Totes  voz  messes  et  vostre  sacrament, 
Voz  mariages  et  voz  esposement 
Ne  pris-ge  mie  nés  un  trespas  de  vent  : 
Crestienté  est  tôt  foloiement." 

840.    —  //Gloz,  dist  Guillaumes,  li  cors  Dex  te  cravent! 
La  teue  loi  tome  tote  à  néant; 
Que  Mahomez,  ce  sèvent  plusor  gent, 
Il  fil  profètes  à  Deu  omnipotent, 
D  vint  en  terre,  le  non  Deu  anonçant, 

845.    Et  vint  à  Meques  trestot  premièrement; 
Mes  il  but  trop  par  son  enivrement. 
Puis  le  mengièrent  porcel  vilainement. 
Qui  en  lui  croit,  il  na  nul  bon  talent." 
Dit  li  paiens:     //Trop  mentez  malement. 

850.    Si  tu  veus  fere  tôt  mon  commandement. 
Et  Mahomet  croire  veraiement, 
Qe  te  dorrai  hennor  et  chasement 
Plus  que  n'en  orent  onques  tuit  ti  parent; 
Quar  ton  lignage  est  moult  de  haute  gent. 

855.    De  tes  proesces  oï  parler  sovent: 

C'iert  granz  domaiges  si  tu  muers  ci  vilment. 

Se  tu  veus  fère,  di  le  moi  bonement, 

Ou  se  ce  non,  jà  morras  errament." 

—  //Gloz,  dist  Guillaumes,  le  cors  Deu  te  cravant! 

860.    Or  te  pris  mains  que  au  commencement; 
En  menacier  n'a  point  de  hardement." 
Guillaumes  monte  moult  acesméement, 
Estrier  ni  baille,  ne  arçon  ne  se  preut. 

Preiit  son  cscu  et  à  son  col  le  pent. 

865.    L'espié  brandi  par  si  fier  mautalent, 
L'ante  a  fermée  à  l'ensaigne  qui  pent. 
Li  Sarrazins  Tesgarde  fièrement, 
Et  dist  soef,  que  nus  lioms  ne  l'entent: 
//Par  Mahomet,  oil  la  moie  ame  apent! 

870.    Cist  horas  est  plains  de  moult  fier  mautalent." 
S'adont  séust  Guillaumes  son  talent, 
Et  il  vosist  prendre  l'acor dément, 
Jà  trovast  pès  assez  legièrement. 

//Diva  François,  dit  Corsolz  li  sauvages, 

875.    Por  le  taen  Deu,  por  qui  te  doiz  combatre, 
Claimes  en  Eome  néant  en  Téritage." 
—  //Tu  Torras  jà,  dit  li  cuens  Eièrebrace. 
Ge  doi  combatre  à  clieval  et  à  armes, 
El  non  de  Deu  le  père  esperitable. 

880.    Par  droit  est  Eome  nostre  empereor  Karle, 
Tote  Romaine  desi  que  en  Arabe. 
Sainz  Père  en  est  et  li  ponz  et  li  arches, 
Et  l'apostoiles,  qui  desoz  lui  le  garde." 
Respont  li  Turs:     //Tu  n'es  mie  bien  saiges 

885.    Quant  tu  par  force  veus  avoir  l'éritage. 
Dont  il  est  droiz  et  reson  que  m'assailles. 
Or  te  ferai  moult  très-bel  avantage: 
Pren  ton  espié  et  autresi  tes  armes, 
Pier  m'en  l'escu,  jà  ne  serai  muable: 

890.    Ge  voil  véoir  un  poi  de  ton  bamage, 

Com  petiz  homs  le  peut  fère  en  bataille." 
Et  dit  Guillamnes  :  //Fox  sui  se  plus  m'en  targe.'' 
Le  cheval  broche,  un  grant  arpent  trespasse 
De  la  montaigne  qui  tant  est  grant  et  large; 

895.    Tôt  entor  lui  à  estraintes  ses  armes. 
Li  Sarrazins  ne  se  mut  de  la  place. 
Dist  l'apostoiles:     //Jà  aurons  la  bataille. 
Or  tost  à  terre  et  li  fol  et  li  saige! 
Chascuns  prit  Deu  de  moult  riche  coraige, 

900.    Qu'il  nos  ramaint  Guillaume  Pièrebrace 
Tôt  sain  et  sauf  dedenz  Rome  la  large!" 

Li  geutix  cueus  a  choisi  le  baniage 

Qui  por  lui  prient,  fox  est  se  plus  se  targe: 

Le  cheval  broche  et  les  resnes  li  lasche, 

905-    Brandist  la  lance  o  Tansaigne  de  paile, 
Piert  le  paien  el  mileu  de  la  targe: 
L'or,  le  vemiz  et  le  fust  en  trespasse, 
Le  blanc  hauberc  li  rompi  et  démaille, 
La  vielle  broigne  ne  li  valut  un  paile: 

910.    Parmi  le  cors  son  roit  espié  li  passe. 
Que  d'autre  part  péust  l'en  une  chape 
Pendre  au  fer,  qui  s'en  fust  pris  bien  garde. 
Li  cuens  Guillaumes  par  tel  vertu  s'en  passe, 
Le  buen  espié  hors  del  cors  li  esrache, 

915.    Qu'ainz  li  paiens  n'en  perdi  son  estage, 
Ainz  dist  soef  que  nus  homs  ne  le  saiche  : 
//Par  Mahomet,  à  qui  ai  fet  homage! 
Moult  par  est  fox  qui  petit  home  blasme 
Quant  il  le  voit  entrer  en  graut  bataille; 

920.    Quant  je  le  vis  huimain  en  cest  herbaige. 
Moult  pou  prisai  et  lui  et  son  bamaige; 
Et  d'autre  part  le  tien-ge  à  folage 
Quant  desor  moi  li  donai  avantaige, 
Qu'ainz  mes  par  home  ne  reçui  tel  domage." 

925.    Tele  angoisse  a,  a  pou  qu'il  ne  se  pasme. 
Li  cuens  Guillaumes  del  reférir  se  haste. 
Guillaumes  fu  moult  vertueus  et  forz: 
Le  paien  a  féru  par  mi  le  cors. 
Par  si  grant  ire  en  a  le  fer  tret  hors, 

930.    Tote  l'issue  li  dérompi  del  cors. 

Qu'à  terre  chiet  le  buen  escu  à  or. 
Tuit  cil  de  Rome  s'escrient  à  efforz: 
//B/cfierz ,  frans  homs ,  Dex  sostiengne  tôt  cors  ! 
Sainz  Père,  sire,  soiez  garent  as  noz!" 

935.    Li  cuens  Guillaumes  a  entendu  les  moz. 
Le  destrier  broche  qui  li  dessevre  tost; 
Brandist  la  hante ,  le  gonfanon  destort , 
Piert  le  paien  sor  l'auberc  de  son  dos, 
Qu'il  li  démaille  et  déront  et  desclot: 

940.    La  vielle  broignc  li  avoit  mise  hors, 
L'espié  li  mist  par  le  mileu  del  cors, 
Que  d'autre  part  en  parut  le  fer  hors. 
De  mendre  plaie  fust  uns  autres  homs  morz; 
Li  Sarrazins  ne  s'est  de  riens  estors. 

945.    A  son  arçon  a  pris  un  javelot, 

Envers  Guillaume  l'a  lancié  si  très-fort, 
Si  bruit  le  cop  com  foldre  qui  destort. 
Li  cuens  s'abesse,  qu'il  ot  péor  de  mort; 
Triers  l'arméure  le  féri  sor  le  col, 

950.    Dex  le  gari  que  en  char  ne'l  tochot. 

//Dex,  dist  li  cuens,  qui  formastes  saint  Loth, 
Défient  moi,  sire,  que  ge  ne  muire  encor!" 

Li  Sarrazins  se  set  navré  parfont, 
Le  bon  espié  li  gist  sor  le  pomon, 

955.    Le  sanc  en  raie  desi  à  l'esperon; 

Et  dist  soef,  que  ne  l'entendi  homs: 
//Par  Mahomet,  dont  j'atent  le  pardon! 
Ainz  mes  par  home  n'oï  tel  destrucion. 
Et  d'autre  chose  me  retieng  à  bricon, 

960.    Quant  desor  moi  li  délivrai  le  don." 
Un  dart  molu  tenoit  li  gloz  félons. 
Envers  Guillaume  le  lança  de  randon: 
Si  bruit  le  cop  comme  un  alérion. 
Li  cuens  guenchi,  qui  douta  le  gloton, 

965.    Porquant  li  tranche  son  escu  à  lion, 
La  vielle  broigne  ne  li  fist  garison. 
Lez  le  costé  li  passe  a  tel  randon, 
Que  d'autre  part  fiert  .ij.  piez  el  sablon. 
Voit  le  Guillaumes,  si  tint  le  chief  en  bron, 

970.    Deu  reclama  par  son  saintime  non: 

//Glorieus  père,  qui  formas  tôt  le  mont. 
Qui  féis  terre  et  le  marbrin  perron, 
De  mer  salée  la  closis  environ, 
Adan  féis  de  terre  et  de  lymon, 

975.    Evain  sa  per,  que  de  fi  le  savon; 
De  Paradis  lor  féistcs  le  don, 
Le  fruit  des  arbres  lor  méis  à  bandon, 

ïors  d'un  poinier  lor  véastes  le  clou; 
Cil  en  mengièrent,  ne  firent  se  mal  non, 

980.    Mes  puis  en  orent  maie  rendacion, 

Qu'en  enfer  furent  el  puis  de  Baratron, 
Qu  adont  servoient  Berzebu  et  Noiron. 
A  unes  pasques,  à  la  procession, 
Que  d'une  asnesse  clievauclias  le  faon, 

985.    Si  vos  sivirent  li  petit  enfançon, 

(As  blanches  Pasques  en  font  procession 
Et  un  et  autre,  li  prestre  et  li  clerçon.) 
Et  herberjas  cbiez  le  liepreus  Symon, 
La  Magdaleine  féistes  le  pardon, 

990.    Qui  mist  ses  eulz  soz  voz  piez  à  bandon, 
Et  i  plora  par  bone  entention; 
Tu  l'en  levas  amont  par  le  menton, 
De  ses  péchiez  li  féistes  pardon. 
Là  fist  Judas  de  vos  la  traïson; 

995.    Il  vos  vendi,  s'en  ot  mal  gerredon. 
.XXX.  deniers  en  reçut  le  félon. 
Et  en  la  croiz  fustes  mis  à  bandon: 
Juïf  en  firent  comme  encriemé  félon , 
Ne  vorrent  croire  vostre  surrection. 

1000.  El  ciel  montas  au  jor  d'ascension, 

Dont  venra,  sire,  la  grant  rédemption 
Au  jugement,  où  tuit  assembleront: 
Là  ne  vaudra  père  au  fill  un  bouton, 
Néis  li  prestre  n'iert  avant  del  clerçon, 

1005.  Né  l'arcevesques  de  son  petit  garçon, 
Li  rois  del  duc,  né  li  cuens  del  troton. 
Et  as  apostres  donas  confession, 
Méis  Saint  Père  el  chief  de  Pré  Noiron, 
Et  convertis  Saint  Pol,  son  compaignon; 

1010.  Garis  Jonas  el  ventre  del  poison. 
Et  Daniel  en  la  fosse  au  lion, 
Symon  méisme  abatis  le  félon. 
Moyses  vit  la  flambe  enz  el  buisson, 
Qu'i  n'ardoit  busche  né  ne  fesoit  charbon, 

1015.  Si  com  est  voir  et  croire  le  doit-on. 

Defl'ent  mon  cors  de  honte  et  de  prison, 
Que  ne  m'ocie  cist  Sarrazins  félons  ! 
Tant  porte  d'armes  qu'aprochier  neU  puet-on, 
Quar  s'arbaleste  pent  à  son  gambeson, 

1020.  Maces  de  fer  voi  pendre  à  son  arçon. 

Se  cil  n'en  pense,  qui  Longis  fist  pardon, 
Jà  n'iert  conquis,  trop  à  d'armes  foison." 
Corsolz  li  dist  trois  moz  par  retraiçon: 
//Alii  Guillaume,  comme  as  cuer  de  félon! 

.1025.  A  grant  merveille  semblés  bon  champion, 
De  l'escremir  ne  resembles  bricon; 
Mes  par  ces  armes  n'auras  jà  garison." 
Lors  retorna  le  destrier  aragon. 
Et  tret  l'espée  qui  li  pent  au  giron, 

1030.  Et  fiert  Guillaume  par  tel  dévision. 
Que  le  nasal  et  l'eaume  li  derront: 
Tranche  la  coiffe  de  l'auberc  fremillon. 
Et  les  cheveus  li  tranche  sor  le  front, 
Et  de  son  nés  abat  le  someron  ;  — 

1035.  Maint  reprovier  en  ot  puis  li  frans  homs;  — 
Li  cops  dévale  par  de  desus  l'arçon, 
Que  del  cheval  li  a  fet  .ij.  tronçon. 
Li  cops  fu  granz,  si  vint  de  grant  randon , 
Que  .iij.c.  mailles  en  abat  el  sablon. 

1040.  L'espée  vole  hors  des  mains  au  gloton. 

Li  cuens  Guillaumes  saut  en  piez  contremont, 
Et  tint  Joieuse  qui  li  pent  au  giron: 
Périr  le  cuide  pardesus  l'eaume  amont, 
Mes  tant  est  granz  et  parcréuz  et  Ions, 

1045.  N'i  avenist  por  tôt  l'or  de  cest  mont. 
Li  cops  descent  sor  l'auberc  fremillon , 
Que  .iij.c.  mailles  en  abat  el  sablon. 
La  meillor  broigne  fist  au  Tur  garison: 
Ne  l'enpira  vaillant  un  esperon. 

1050.  Corsolz  li  dist  .ij.  moz  par  contençon: 

//Ahi  Guillaume,  comme  as  cuer  de  félon  ! 
Ne  valent  mes  ti  cop  un  haneton." 
Tuit  cil  de  Home  s'escrient  à  haut  ton, 

Et  Tapostoilles ,  qui  fu  en  graut  friçon: 
1055.  //Saint  Père,  sire,  secor  ton  champion! 
Se  il  i  muert,  maie  iert  la  retraiçon; 
En  ton  mostier,  por  tant  com  nos  vivon, 
N'aura  mes  dit  né  messe  né  leçon." 

Li  cuens  Guillaumes  à  la  cliière  menbrée 
1060.  Pu  toz  armez  sor  la  montaigne  lée: 
Voit  le  paien  qu'ot  perdue  s'espée, 
De  son  cheval  ot  tranchié  Teschinée. 
Li  Turs  passe  outre  plus  d'une  arbalestée, 
Tôt  en  poignant  sa  mace  a  destrossée, 
1065.  Envers  Guillaume  revient  gueule  baée: 
Ausi  escume  corne  beste  eschaufée 
Que  li  chien  chacent  en  la  selve  ramée. 
Li  Turs  i  fiert  de  si  grant  randonée, 
De  chief  en  autre  li  a  route  et  fauxée, 
1070.  Enprès  la  boucle  li  a  tote  copée, 
Par  le  pertuis  i  passast  de  volée 
Uns  esperviers  sanz  point  de  demorée; 
Qu'enprès  le  heaume  est  la  mace  passée. 
Bessa  le  chief  à  icele  encontrée: 
1075.  James  par  lui  ne  fiist  Rome  aquitée, 
Se  Dex  ne  fust  et  la  Yirge  honorée. 
Tuit  cil  de  Rome  hautement  s'escrièrent. 
Dist  Tapostoiles:     Que  fez-tu  or,  Saint  Père? 
Se  il  i  muert,  c'iert  maie  destinée; 
1080.  En  ton  mostier  n'iert  mes  messe  chantée, 
Tant  com  ge  vive  et  ge  aie  durée  !" 

Li  cuens  Guillaumes  fa  moult  estoutoiez, 
Et  de  cel  cop  fu  durement  chargiez, 
Et  d'une  chose  est-il  moult  merveilliez: 
1085.  Que  li  Turs  a  tant  duré  el  destrier 
Por  ce  qu'il  ot  tant  durement  saignié; 
Que  s'il  vosist,  il  l'éust  mis  à  pié. 
Mes  il  espargne  quanqu'il  puet  le  destrier, 
Quar  il  se  pense:  s'il  le  puet  gaaignier, 
1090.  Bien  li  porroit  encore  avoir  mestier. 
Li  Sarrazins  vint  à  lui  corrociez, 

Où  voit  Guillaume  si  Ta  coiitralié: 
//Cuiverz  François,  or  es  mal  eugigniez, 
Quar  de  ton  nés  as  perdu  la  moitié, 

1095.  Qui  seras  mes  Looys  provendier. 
Et  ton  lignage  en  aura  reprovier. 
Or  voiz-tu  bien,  ne  te  puez  plus  aidier, 
O  tôt  ton  cors  m'en  estuet  repérier, 
Quar  l'amiral  m'atent  à  son  mengier: 

1100.  Moult  se  merveille  que  je  puis  tant  targier." 
Il  s'abessa  vers  son  arçon  premier, 
De  devant  lui  le  voloit  enchargier 
Trestot  armé  sor  le  col  del  destrier. 
Voit  le  Guillaumes,'le  sens  cuide  changier: 

1105.  Bien  fust  en  èse  por  son  cop  enploier, 
Et  flert  le  roi  (ne  le  velt  espargnier) 
Par  mi  son  heaume,  qui  fu  à  or  vergié. 
Que  fleurs  et  pierres  en  a  jus  trébuchié; 
Et  li  trencha  le  mestre  chapelier. 

1110.  La  bone  coifi'e  co vint-il  empoirier, 

Que  plaine  paume  li  fent  le  henapier: 
Tôt  l'enbroncha  sor  le  col  del  destrier. 
Les  armes  poisent,  ne  se  puet  redrecier. 
//Dex,  dist  Guillaumes,  com  j'ai  mon  nés  vengié! 

1115.  Ne  serai  mes  Looys  provendier, 

Né  mon  lignage  n'en  aura  reprovier." 
Son  braz  a  fors  des  enarmes  sachié, 
L'escu  gita  ens  el  champ  estraier: 
Tel  hardement  ne  fist  mes  chevaliers. 

1120.  Se  li  Turs  fust  sains  et  sans  et  entiers, 
Par  grant  folie  fiist  li  plez  commenciez; 
Mes  Dex  ne  plot,  plus  se  péust  aidier. 
Li  cuens  Guillaumes  ne  volt  mie  atargier; 
A  ses  .ij.  poinz  sesi  le  brant  d'acier, 
1125.    Et  fiert  le  roi,  sanz  point  de  l'espargnier. 
Parmi  les  laz  de  son  heaume  vergié. 
La  teste  o  l'eaume  en  vola  quatre  piez, 
Li  cors  chancelé  et  li  Sarrazins  chiet. 
Li  cuens  Guillaumes  ne  li  volt-  pas  lessier 

1130.  La  bone  espee  dont  son  nés  ot  tranchié, 
n  la  volt  ceindre,  mes  trop  longue  li  ert, 

Pie  et  demi  sont  trop  lonc  li  estrié: 
Grant  demi  pie  les  a  lors  acorciez. 
1135.  Li  cuens  Guillaumes  i  monta  par  l'estrier. 
Del  Sarrazin  a  retret  son  espié, 
Qu'il  li  avoit  enz  el  cors  apoié. 
//Dex,  dit  Guillaumes,  com  vos  doi  gracier 
De  cest  cheval  que  j'ai  ci  gaaignié, 
1140.  Que  ne'l  dorroie  por  l'or  de  Monpellier! 
Hui  fu  tel  heure  que  moult  l'ai  covoitié." 
Desi  à  Rome  ne  s'est  pas  artargié. 
Li  apostoiles  i  est  venuz  premiers; 
Si  le  besa,  quant  l'eaume  ot  deslacié, 
1145.  Tôt  en  plorant  li  cuens  Bertrans  ses  niés. 
Et  Guielins  et  li  cortois  Gantiers. 
Tel  peor  n'orent  à  nul  jor  desoz  ciel. 
//Oncles,  fet-il,  estes  sains  et  hétiez?" 
—  //Oïl,  fet-il,  la  merci  Deu  del  ciel, 
1150.  Mes  que  mon  nés  ai  un  pou  acorcié. 
Ge  ne  sai  certes  com  sera  alongié;  — 
(Li  cuens  méismes  s'est  iluec  baptisié) 
Dès  ore  mes  qui  moi  aime  et  tient  chier 
Trestuit  m'apèlent,  François  et  Berruier, 
1155.  Conte  Guillaume  au  cort  nés  le  guerrier." 
One  puis  cel  non  ne  li  pot  l'en  changier. 
Puis  ne  finèrent  trusqu'au  mestre  mostier: 
Cil  ot  grant  joie  qui  le  tint  par  l'estrier. 
La  nuit  font  joie  por  le  franc  chevalier 
1160.  Trusqu'au  demain,  que  jor  dut  esclairier. 
Que  d'autre  chose  vorrent  assez  plaidier. 
Et  dist  Bertrans:     //As  armes,  chevalier! 
Puis  que  mon  oncle  a  le  camp  gaaignié 
Yers  le  plus  fort  qui  tant  iert  resoignié, 
1165.  Bien  nos  devons  as  foibles  essaier. 
Oncle  Guillaume,  fètesvos  avisier, 
Quar  moult  par  estes  pené  et  traveillié." 

Guillaumes  Tôt,  si  s'en  rit  voleiitiers: 
//Ha  Bertran,  sire,  or  del  coiitralier! 

1170.    Jà  voz  contraires  ne  vos  aura  mestier, 

Que ,  par  Tapostre  que  requièrent  paumier  ! 
Ge  ne  leroie  por  l'or  de  Monpellier 
Que  ge  ne  fusse  el  mestre  renc  premier, 
Et  i  ferrai  de  m'espée  d'acier." 

1175.    Quant  cil  de  Rome  l'oïrent  si  plédier, 
Li  plus  coarz  i  fu  preuz  et  legiers. 
Dès  or  se  gardent  li  félon  losengier! 
Or  trop  i  puent  demorer  et  targier, 
Quar  cil  de  Rome  se  vont  apareillier. 

1180.        Li  rois  GalafFres  est  de  son  tref  issuz, 
A  loi  de  roi  est  chauciez  et  vestuz: 
Dist  à  ses  homes:     //Or  ai-ge  trop  perdu, 
Quant  par  tel  home  est  Corsolz  confonduz. 
Li  Dex  qu'il  croient  doit  bien  estre  créuz. 

1185.    Gardez  que  tost  soit  mes  très  destenduz, 
Puions-nos-en  !  qu'entendrions-nos  plus  ? 
Se  cil  de  Rome  se  sont  apercéu 
Jà  de  nostre  olst  n'en  eschapera  uns." 
Et  cil  responent:     //Cist  conseuz  iert  créu." 

1190.    .XXV.  graille  i  sonent  tôt  à  un. 

Et  l'oz  monta,  qui  estormiz  se  fu. 
Guillaumes  a  le  temolte  entendu, 
Dist  à  ses  homes:     //Trop  avons  atendu, 
Paien  s'en  fiiient,  li  gloton  mescréu, 

1195.    Or  tost  après,  por  Deu  le  roi  Jhesu!" 
Tuit  cil  de  Rome  s'en  issent  à  un  hu: 
Guillaumes  s'est  el  premier  renc  tenu, 
Li  gentix  cuens,  si  lassez  comme  il  fu. 
Ali  on  broche  des  espérons  aguz; 

1200.    Et  le  destrier,  qui  fu  de  grant  vertu, 
Si  se  desroie,  à  paines  l'ont  tenu: 
Legier  li  semble  celui  qui  sor  lui  fu. 
Entre  .ij.  tertres  ont  paiens  conséu: 
Là  véissiez  un  estor  maintenu, 

1205.    Tant  poing  copé,  tante  teste,  tant  bu. 

Li  cuens  Bertrans  s'i  est  moult  chier  vendu; 
Après  sa  lance  a  tret  le  brant  molu; 
Cui  il  ataint  tresqu'el  piz  est  fendu, 
Hauberc  n'i  vaut  la  monte  d'un  festu. 

1210.    Maint  cop  reçut  et  plus  en  a  rendu. 
Et  Guielins  i  a  maint  cop  féru, 
Et  cil  Gantiers  qui  de  Toulouse  fu; 
Mes  sor  les  autres  fu  Guillaumes  cremu. 
Li  rois  G^laffres  i  fu  apercéu: 

1215.    Monstre  Guillaume,  à  son  col  son  escu, 
Mahom  reclaime  à  force  et  à  vertu: 
//Mahomet,  sire,  moult  m'est  mal  avenu 
Que  ge  ne  l'ai  et  pris  et  retenu." 
Le  destrier  broche  des  esperonz  aguz, 

1220.    Li  cuens  Guillaumes  ne  fu  mie  esperduz: 

Granz  cops  se  douent  amont  es  heaumes  bruns , 
Les  hauberz  ont  desmailliez  et  rompuz. 
Lez  les  costez  sentent  les  fers  moluz. 
Dex  aïda  Guillaimie  le  cremu, 

1225.    Et  cil  Sainz  Pères  cui  champion  il  fu. 
Que  par  le  roi  ne  fu  en  char  féru. 
Li  gentix  cuens  li  a  tel  cop  rendu. 
Que  de  .ij.  parz  a  les  estriers  perduz: 
Le  cheval  lesse,  qui  le  fès  ot  eu, 

1230.    L'agu  del  heaume  est  en  terre  féru. 

Li  cuens  Guillaumes  est  sor  lui  arestu. 
Et  tret  l'espée,  dont  l'acier  fu  molu; 
Jà  li  trenchast  le  chief  desus  le  bu. 
Quant  Dex  i  fist  miracles  et  vertu, 

1235.    Quar  mains  chétis  dolans  et  irascuz 
En  fu  le  jor  fors  de  prison  issu. 

Li  cuens  Guillaumes  fu  moult  bons  chevaliers: 
Devant  lui  vit  le  roi  tôt  embrochié, 
Se  il  vosist  jà  li  tranchast  le  chief, 

1240.    Quant  cil  li  crie  et  manaide  et  pitié: 

//Ber,  ne  m'oci,  quant  tu  Guillaumes  ies, 
Mes  vif  me  pren,  moult  i  puez  gaaignier. 
Je  te  rendrai  le  riche  roi  Gaifier, 
I.  3 

Lui  et  sa  fille  et  sa  franche  moillier, 
1245.    Et  .xxx.M.  de  chétis  prisoniers, 

Se  ge  i  inuir,  qui  tuit  perdront  le  chief." 

—  //Par  Saint  Denis,  dist  li  cuens  au  vis  fier, 
Por  itel  chose  devez  bien  repérier." 

Li  cuens  Guillaumes  s'aficha  el  destrier, 

1250.    Li  rois  li  rent  le  riche  brant  d'acier: 
A  l'apostoile  l'envoie  tôt  premier, 
Et  bien  .iij.c.  des  autres  prisonniers. 
Quant  Sarrazin,  li  cuvert  renoié, 
Voient  ainsi  lor  droit  seignor  plessié, 

1255.    En  fuie  tornent,  par  voies,  par  sentiers: 
Dusques  as  nés  ne  voudront  atargier, 
Lor  nés  trouvèrent,  qui  lor  orent  mestier: 
Enz  sont  entrez,  s'esloignent  le  gravier. 
Li  cuens  Guillaumes  est  repériez  arrier, 

1260.    Le  roi  desarment  desouz  un  olivier. 
Li  gentis  cuens  l'en  prent  à  aresnier: 
//He  gentil  roi,  por  Deu  le  droiturier, 
Comment  r'aurons  li  chétif  prisonnier 
Qui  en  vos  barges  sont  estraint  et  loié?" 

1265.    Lors  dist  au  roi:  //Eètes-les  desloier." 
Et  il  respont:  //De  folie  plaidiez, 
Quar  par  la  croiz  que  requièrent  paumier, 
Jà  n'en  auroiz  vaillant  un  seul  denier 
Trusque  ge  soie  levez  et  baptisiez; 

1270.    Que  Mahomet  ne  me  puet  plus  aidier." 

—  //Dex,  dit  Guillaumes,  tu  soies  graciez!" 
Li  apostoiles  ne  s'est  mie  targiez, 

Ainz  à  les  fonz  moult  tost  apareilliez: 

Le  roi  i  ont  levé  et  baptisié. 
1275.    Parrains  li  fu  Guillaumes  li  guerriers 

Et  Guielins  et  li  cortois  Gantiers, 

Et  bien  tex  .xxx.  de  vaillanz  chevaliers; 

Wi  a  celui  ne  soit  frans  homs  del  chief. 

Mes  de  son  non  ne  li  ont  pas  changié, 
1280.    Ainz  li  aflerment  au  non  de  crestien. 

L'eve  demandent,  s'asiéent  au  mengier. 

Quant  ont  assez  ce  que  lor  fu  mestier, 
Li  cuens  Guillaumes  est  resailliz  en  piez: 
//He  gentix  rois,  por  Deu  le  droiturier, 
1285.    Nobles  filleus,  et  quar  vos  avanciez! 

Comment  r'aurons  les  chétis  prisonniers 
Qui  en  vos  buies  sont  estroit  et  lié?" 
Respont  li  rois  :     //Or  m'estuet  compasser  ; 
Car  s'or  savoient  Sarrazin  et  Escler 
1290.    Que  je  me  fusse  baptisiez  et  levez, 

Ainz  me  leroient  trestot  vif  escorcliier 
Qu'il  me  rendissent  vaillant  un  seul  denier. 
Mes  or  me  fêtes  de  mes  dras  despoillier, 
Si  me  metez  sor  un  gaste  somier 
1295.    Si  près  des  lor,  que  je  puisse  huchier. 
Trestoz  vos  homes  fêtes  apareillier 
Desoz  cel  brueil  qui  est  à  l'olivier; 
Se  Sarrazin  se  vuelent  efforcier, 
Que  il  me  vueillent  secorre  et  aïdier, 
1300.    Tuit  soiez  prest  as  lances  abessier." 

—  //Dex,  dist  Guillaumes,  par  ta  sainte  pitié! 
Mieudres  converz  ne  puet  de  pain  mengier." 
Trestot  son  bon  li  ont  fet  otroier. 
Ne  mes  del  batre,  à  ce  l'ont  espamié; 
1305.    Ainz  l'ensanglantent  del  sanc  à  un  lévrier. 
Desi  au  Toivre  ne  se  vorent  targier. 
Li  rois  Gallaffres  commença  à  liucliier, 
A  voiz  s'escrie:  //Champion,  sire  niés, 
rilz  à  baron,  quar  me  venez  aidier! 
1310.    Se  Dex  m'aïst!  or  en  ai  grant  mestier. 
Cist  crestien  m'ont  trop  mal  atierié: 
Li  Dex  qu'il  servent  doit  bien  estre  proisié, 
Qui  si  lor  fet  trestouz  lor  désirier. 
Rois  à  corone  ne  doit  estre  loié.... 
1315.    Mes  por  avoir  iert  mon  cors  respoitié, 
Pai  lor  giter  les  chétis  prisonniers." 
Le  dromont  font  à  la  rive  saichier, 
Fors  en  ont  tret  les  chétis  prisonniers; 
Mes  tant  les  orent  batuz  et  lédengiez, 

1320.    Por  ce  qu'il  furent  desconfit  et  facliié, 
N'i  a  celui  n'ait  sanglant  le  braier 
Et  les  espaules  et  le  cors  et  le  chief. 
De  pitié  pleure  Guillaumes  li  guerriers. 
.    Là  où  il  gietent  les  chétis  de  lor  barges, 

1325.    N'i  a  celui  n'ait  sanglant  le  visaige 
Et  les  espaules  et  trestot  le  corsage. 
De  pitié  pleure  Guillaumes  Eièrebrace: 
Voit  l'apostoile,  à  un  conseil  le  saiche: 
//Sire,  fet-il,  por  Deu  l'esperitable  ! 

1330.    Maint  gentix  homs  a  ci  nus  le  corsaige, 

Quar  lor  douons  peaus  et  manteaus  et  chapes, 
Or  et  argent  ait  chascun  en  la  place, 
Que  retomer  s'en  puissent  en  lor  marches." 
Dist  l'apostoiles  :     //Gentix  hom  hennorable, 

1335.    A  hennor  fere  doit  chascuns  estre  larges. 
Icest  conseil  est  bien  droiz  que  l'en  face." 
Desi  à  Rome  de  riens  ne  s'i  atarge 
Por  les  chétis  destrossèrent  les  maies. 
Si  lor  douèrent  et  peaus  et  dras  et  chapes; 

1340.    Or  et  argent  ot  tant  chascuns  en  place 

Que  bien  s'en  porent  retomer  en  lor  marches. 

Quant  cil  à  Rome  sont  ainsi  repairié, 
Li  cuens  Guillaumes  lez  un  buisson  s'asiet: 
Atant  ez-vos  le  riche  roi  Gaifier: 

1345.    Tôt  maintenant  li  est  chéuz  à  pie: 

//Gentix  hom,  sire,  eu  m'avez  mestier, 
Resqueus  m'avez  des  mains  à  l'aversier. 
Qui  en  lor  terre  m'en  menassent  loié; 
Mes  ne  véisse  mes  henors  né  mes  fiez. 

1350.    Une  fille  ai,  n'a  si  gente  soz  ciel, 

Ge  la  vos  doing  de  gré  et  volentiers, 
Se  la  volez  ne  prendre  ne  baillier; 
Et  de  ma  terre  aurez  une  moitié, 
Après  ma  mort  soiez  mes  héritiers." 

1355.    Respont  li  cuens:    //Moi  estuet  conseillier." 
Voit  l'apostoile,  d'une  part  l'a  sachié: 
//Sire,  dist-il,  prendrai-ge  la  moillier?" 

—  //Oïl,  beau  sire,  de  gré  et  volautiers; 
Bachelier  estes,  de  terre  avez  mestier." 

1360.    Respont  li  cuens:  //Bien  fet  à  otroier." 
L'en  li  amaine  à  véoir  la  moillier. 
Nus  homs  de  char,  pèlerins  né  paumiers,^ 
Ne  séust  tant  errer  né  chevauchier. 
Plus  bêle  dame  péust  nus  acointier. 

1365.    Celé  préist  Guillamnes  li  guerriers. 

Quant  par  essoine  li  convint  à  lessier, 
Com  vos  orroiz  ainz  le  soleil  cochié. 

Plest-vos  oïr  de  la  seue  beauté? 
Nus  homs  de  char  ne  pot  ainz  tant  aler, 

1370.    Plus  bêle  dame  péust  onques  trover: 
Celé  préist  Guillaumes  au  cort  nés. 
Quant  par  essoine  convint  tôt  refuser, 
Com  vos  orroiz  ainz  qu'il  soit  avesprez. 
Ez  deus  messages  poingnant  toz  eflraez 

1375.    Par  devers  France  les  chevaus  ont  lassez 
Et  recréanz,  confonduz  et  matez. 
Tant  ont  Guillaume  et  quis  et  demandé. 
Qu'il  ont  le  conte  enz  el  mostier  trové. 
Où  il  devoit  sa  moillier  espouser; 

1380.    Et  l'apostoile,  qui  fii  gentix  et  bers. 
Tôt  revestu  por  la  messe  chanter. 
Et  l'anel  prist  por  la  dame  espouser, 
Quant  li  mesaige  li  sont  au  pié  aie. 
//Merci,  Guillaume,  por  sainte  charité! 

1385.    De  Looys  vos  est  petit  menbré; 

Que  morz  est  Karles,  li  gentix  et  li  bers, 
A  Looys  sont  les  granz  héritez: 
Li  traiter  l'en  vuelent  hors  bouter, 
Un  autre  roi  i  vuelent  coroner, 

1390.    Le  fil  Eichart  de  Roan  la  cité. 
Tôt  le  païs  ont  à  honte  livré, 
Gentix  hom,  sire,  se  vos  ne'l  secorez." 
Ot  le  Guillaumes,  s'est  vers  terre  clinez. 
Voit  l'apostoile,  d'une  part  l'a  tome: 

1395.    //Sire,  fet-il,  que  conseil  me  donez?" 

Dist  Tapostoiles:  //Dex  en  soit  aorez! 
Qui  conseil  quiert,  l'en  li  doit  bien  doner. 
En  pénéance  vos  vueil-je  commander 
Que  Looys  no  seignor  secorez; 

1400.    C'ert  granz  domages  s'il  est  deshéritez." 

Respont  li  cuens:     //Si  com  vos  commandez 
Jà  vo  conseill  ne  sera  refusez." 
Guillaumes  bese  la  dame  o  le  vis  cler, 
Et  ele  lui;  ne  cesse- de  plorer. 

1405.    Par  tel  covent  einsi  sont  dessevré, 
Puis  ne  se  virent  en  trestot  lor  aé. 

//Sire  Guillaume,  dit  Tapostoiles,  ber, 
En  douce  Erance  vos  en  convient  aler. 
Ci  remaindra  Galafl'res  Tamirez: 

1410.    De  nostre  part  aura  Rome  à  garder." 
Respont  li  cuens:    //De  folie  parlez, 
De  traïson  ne  fui  ainz  arestez, 
D'ore  en  avant  m'en  doi-ge  bien  garder." 
—  //Sire  Guillaume,  dist  l'apostoiles ,  ber, 

1415.    En  douce  Erance  vos  en  convient  aler: 
Mil  chevaliers  avec  vos  en  menrez. 
D'or  et  d'argent  trente  somiers  prenez: 
Tout  as  conquis,  s'es  en  doiz  bien  porter." 
Respont  li  cuens:  //Ce  fet  à  mercier." 

1420.        Un  diemenche,  .xv.  jorz  après  Pasques, 
Estoit  à  Rome  Guillaumes  Eièrebrace, 
Eeme  dut  prendre  et  fere  mariage. 
Quant  devers  Erance  li  sont  venu  mesaige, 
Qui  li  aportent  unes  nouveles  après, 

1425.    Que  morz  estoit  li  emperères  Karles, 
A  Looys  sont  remeses  les  marches. 
Li  traitor,  cui  li  cors  Deu  mal  face! 
Del  fill  Richart  de  Roan  à  la  barbe 
Vuelent  roi  fere  de  Erance  le  bamage. 

1430.    De  pitié  pleure  Guillaumes  Eièrebrace, 
Congié  demande  à  l'apostoile  saige, 
Et  il  li  charge  .m.  chevaliers  à  armes. 
D'or  et  d'argent  .xxx.  somiers  li  charge. 

Au  départir  eu  pleure  li  baruages. 

1435.    Vet  s'en'li  cuens  qui  de  rien  ne  se  targe, 
Monjeu  trespasse,  qui  durement  le  lasse. 
De  lor  j ornées  ne  sai  que  vos  contasse, 
Mes  que  la  terre  à  grant  esploit  trespassent, 
Desi  qu'en  Brye  n'arestent  né  ne  targent. 

1440.        Vet  s'en  Guillaumes  au  cort  nés  li  marchis, 
De  ses  jornées  ne  sai  conte  tenir. 
Desi  en  Brie  ne  pristrent  onques  fin, 
En  mi  sa  voie  encontre  un  pèlerin, 
L'escliarpe  au  col,  el  poing  le  fust  fresnin. 

1445.    Ainz  ne  véistes  tant  gaillart  pèlerin: 

Blanche  ot  la  barbe  comme  fleur  en  Avril. 
Voit  le  Guillaumes,  si  l'a  à  reson  mis: 
//Dont  es-tu,  frère?"  —  //De  Tors  de  Saint  Martin." 

—  //Sez-tu  noveles  nules?  quar  nos  en  di." 
1450.    —  //Oïl,  beau  sire,  del  petit  Looys, 

Que  morz  est  Karles,  li  rois  de  Saint-Denis. 

A  Looys  remés  est  li  païs: 

Li  traiteur,  que  Dex  puist  maléir! 

Del  fil  Richart  de  Eoan,  le  flori, 
1455.    Vuelent  roi  fere  de  France  à  maintenir; 

Mes  uns  frans  abes,  que  Dex  puist  beneir! 

En  ime  croûte  del  mostier  Saint  Martin 

En  a  l'enfant  ensemble  o  lui  foui; 

Ne  gardent  Teure  que  il  soient  martir ," 
1460.    —  //Ha  Dex  aïde!"  dit  li  cuens.    //Pèlerin, 

Où  sont  aie  li  chevalier  gentil. 

Et  li  lignages  au  preu  conte  Aymeri? 

Icil  soloient  lor  seignor  maintenir." 

—  //Par  celé  croiz  où  li  cors  Deu  fu  mis, 
1465.    Se  ge  fosse  homs  qui  aidier  li  poïst, 

Les  traïtors  eusse  si  laidi. 
N'eussent  cure  de  lor  seignor  traïr." 
Ot  le  Guillaumes,  s'en  à  gité  un  ris: 
Bertran  apele,  si  l'a  ù  reson  mis: 
1470.    //Oïstes  mes  si  cortois  pèlerin? 

Se  il  fust  homs  qui  aidier  li  poïst, 

James  par  euls  ue  fust  mal  plet  basti." 
.X.  onces  d'or  donent  au  pèlerin. 
Moult  liéement  le  fist  de  lui  partir. 

1475.    Vet  s'en  Guillaumes,  s'acueille  son  chemin; 
Tant  buer  fu  né  qui  planté  a  d'amis. 
Guillaumes  garde  devant  lui  el  chemin, 
Venir  i  voit  de  chevaliers  .vij.xx,, 
A  clères  armes  et  à  chevaus  de  pris. 

1480.    Gandins  li  bruns  les  conduit,  li  marchis, 
Et  avec  lui  fu  li  preuz  Savaris: 
Cil  furent  niés  Guillaume  au  fier  vis. 
En  Trance  en  vont  secorre  Looys. 
Quant  s'entr'encontrent  à  merveille  lor  vint, 

1485.    n  s'entrebesent,  neveu  sont  et  ami: 

D'els  ne  se  garde  li  abes  de  franc  lin 
Qui  en  garde  ot  le  petit  Looys. 
S'un  peu  le  puet  tensier  et  garantir, 
Et  destomer  del  lignage  Alori, 

1490.    Secors  aura  ainz  que  past  le  tierz  di. 

Vet  s'en  Guillaumes  li  nobile  guerriers, 
Ensemble  o  lui  .xij.c.  chevalier: 
Par  sa  mesnie  à  fait  un  ban  huichier, 
Chascun  apoint,  qui  cheval  qui  destrier. 

1495.    Et  il  lor  dit  sanz  point  de  l'atargier 

Qu'il  n'aient  cure  de  chevaus  espargnier: 
Qui  pert  roncin  il  li  rendra  destrier. 
//Au  mauves  plet  vuel  estor  commencier, 
Ge  vueill  par  tens  savoir  et  acointier 

1500.    Qui  veult  rois  estre  de  France  josticier. 
Mes  par  l'apostre  que  requièrent  paumier! 
Tiens  se  fet  ore  moult  orgueilleus  et  fier. 
Que  ge  métrai  tel  corone  en  son  chief. 
Dont  la  cervele  l'en  venra  trusqu'as  piez." 

1505.    Dient  Bomain:     //Cist  homs  a  le  cuer  fier: 
Qui  li  faudra  Dex  li  doint  encombrier!" 
Ne  sai  que  doie  la  novele  noncier: 
Desi  à  Tors  ne  se  vorrent  targier. 
Moult  sagement  en  vorra  esploitiert 

1510.    En  .iiij.  aguez  à  mis  mil  chevaliers: 
.ij.c.  en  maine,  moult  bien  apareilliez, 
Qui  ont  vestu  les  blans  haubers  dobliers, 
Desor  les  coiffes  les  vers  heaumes  laciez, 
Et  si  ont  ceinz  les  branz  forbis  d'acier. 

1515.    Et  moult  près  d'els  resont  li  escuier 
As  forz  escuz  et  as  tranchanz  espiez, 
Où  au  besoing  porront  bien  repairier. 
Desi  as  portes  ne  vorrent  atargier. 
Le  portier  truevent,  si  Font  lors  aresnié: 

1520.    //Oevre  la  porte,  ne  nos  fai  ci  targier. 
Nos  venons  ci  au  riche  duc  aidier, 
Encui  sera  coronnez  au  moustier 
Ses  filz  à  roi,  que  Erancois  Font  jugié." 
Li  portiers  Tôt,  a  pou  n'est  enragié; 

1525.    Deu  reclama  le  père  droiturier: 

//Sainte  Marie,  fet  li  cortois  portiers, 

Looys,  sire,  si  poure  recovrier, 

Se  cil  n'en  pense  qui  tôt  a  à  jugier. 

N'en  puez  partir  sanz  les  membres  tranchier  ! 

1530.    He  Dex  aide!"  fet  li  cortois  portiers, 
//Où  sont  aie  li  gentil  chevalier 
Et  li  lignages  Aymeri  le  guerrier. 
Qui  si  soloient  lor  droit  seignor  aidier!" 
Dist  à  Guillaume:   //JSTi  metroiz  or  les  piez, 

1535.    Trop  a  céanz  de  glotons  losangiers; 

Ge  ne  vueill  ore  que  plus  les  acroissiez. 
Grant  merveille  est  que  terre  vos  sostient, 
Quar  pléust  ore  au  glorieus  del  ciel 
Que  jà  fondist  la  terre  soz  voz  piez, 

1540.    Et  Looys  fust  arrière  en  son  fié. 

De  mauves  pueple  seroit  li  monz  vengié." 
Guillaumes  l'ot,  s'en  fa  joianz  et  liez; 
Bertran  apele:  //Entendez,  sire  niés, 
Oïstes  mes  si  bien  parler  portier? 

1545.    Qui  son  coraige  li  vorroit  acointier 

Bien  nos  porroit  encui  avoir  mestier." 

•   '/Amis,  beau  frère,  dit  Guillaumes  li  bers, 


—  42  — 

Estoutement  m'as  ton  liostel  vaé; 
Mes  se  savoies  en  quel  terre  fui  né , 

1550.    Et  de  quel  gent  et  de  quel  parenté, 
A  cest  exemple  que  ge  foi  ci  conter 
Moult  l'overroies  volentiers  et  de  gré." 
Dist  li  portiers:    //Dex  en  soit  aoré!" 
Le  guichet  oevre  tant  qu'il  l'ait  esgardé: 

1555.    //Gentix  hom,  sire,  se  j'osasse  parler, 
Je  demandasse  de  quel  terre  estes  nez. 
Et  de  quel  gent  et  de  quel  parenté?" 
—  //Voir,  dit  Guillaumes,  jà  orras  vérité, 
Qu'ainz  por  nul  home  ne  fu  mon  non  celé. 

1560.    Ge  suis  Guillaumes,  de  Nerbone  fui  né." 
Dist  li  portiers:  //Dex  en  soit  aoré! 
Sire  Guillaume,  bien  sai  que  vos  querrez: 
Vostre  lignages  n'ot  onques  lascheté. 
Li  maus  Eichars  est  ci  dedenz  entrez 

1565.    A  tôt  .vij.c.  de  chevaliers  armez: 

Gentix  hom,  sire,  petit  de  gent  avez 
Por  lor  grant  force  sofïrir  et  endurer." 
Respont  Guillaumes:  //Nos  en  aurons  assez; 
En  quatre  aguez  sont  çà  dehors  remez 

1570.    Mil  chevalier  garni  et  conraez: 
S'en  ai  .ij.c.  garniz  et  atornez, 
Desoz  les  cotes  les  blans  hauberz  saffrez, 
Desor  les  coiffes  les  verz  elmes  gemez. 
Li  escuier  resont  après  alez, 

1575.    Oii  au  besoing  porrons  bien  recovrer." 
Dist  li  portiers  :  //Dex  en  soit  aorez  ! 
Se  li  conseulz  m'en  estoit  demandez, 
Tost  en  seroit  li  gaainz  dessevrez, 
Et  par  mesages  coiement  encusez 

1580.    Oïl  les  querras  quant  en  les  à  trovez. 
En  icest  jor,  saiches  de  vérité, 
Où  ainz  qu'il  soit  le  matin  ajorné, 
En  puez-tu  fere  totes  tes  volentez. 
Homs  qui  tel  fès  voit  sor  lui  atomer 

1585.    Doit  plus  fier  estre  que  en  bois  li  senglers." 

Guillaumes  l'ot,  s'est  vers  terre  cliuez, 
Bertran  apele:  //Sire  niés,  entendez: 
Oïstes  mes  si  bien  portier  parler?" 
Quant  li  portiers  entendi  la  novele 

1590.    Del  preu  Guillaume,  que  proesce  révèle, 
Vers  le  paies  a  tomée  sa  teste. 
Et  prist  un  gant  et  mist  en  son  poing  destre, 
Puis  s'escria  à  sa  voiz  haute  et  bêle: 
//Ge  te  def&,  Richar,  toi  et  ta  terre, 

1595,    En  ton  servise  ne  vueill  ore  plus  estre; 
Quant  traïson  vels  fère  né  porquerre 
n  est  bien  droiz  et  reson  que  i  perdes." 
Contre  Guillaume  avoit  la  porte  overte. 
Tôt  maintenant  li  defferme  et  desserre. 

1600.    Entre  Guillaumes  et  sa  compaigne  bêle. 
Et  li  portiers  doucement  l'en  apele: 
//Erans  chevaliers,  la  venjance  va  querre 
Des  traïtors  qui  contre  toi  révèlent." 
Ot  le  Guillaumes,  si  s'enbrunclie  vers  terre, 

1605.    Isnelement  un  escuier  apele. 

Es  portes  entrent  qui  li  furent  ouvertes: 
//Va,  si  me  di  dant  Gautier  de  Tudèle, 
Gontier  de  Eome  en  diras  la  novele. 
Qui  veult  avoir  gaaignier  et  conquerre, 

1610.    Qu'il  viegne  à  moi,  que  noise  n'i  soit  fête, 
Quar  contre  moi  i  est  la  porte  overte." 
Et  cil  s'en  tome  qui  de  riens  ne  s'areste; 
Isnelement  li  aguez  se  desserre, 
Es  portes  entrent,  qui  lor  furent  overtes. 

1615.    Quant  cil  les  virent  des  murs  et  des  fenestres, 
Guident  que  soient  cil  qu'ont  envoie  querre. 
Mes  il  orront  encui  autres  noveles. 
Qui  lor  seront  dolereuses  et  pesmes. 
Li  cuens  Guillaumes  apela  le  portier: 

1620.    //Amis,  beau  frère,  se  me  vels  conseillier, 
J'ai  moult  de  gent  que  ge  doi  lierbergier." 
—  //A  non  Deu,  sire,  ne  vos  sai  conseillier, 
Qu'il  n'i  a  volte  né  croûte  né  celier 

Qui  ne  soit  plaine  d'armes  et  de  destiers, 

1625.    Et  par  les  loges  gisent  li  chevalier. 

Vostre  est  la  force  del  plus  mestre  marcliié: 
Lor  hernois  fêtes  et  sesir  et  baillier, 
Et  qui  ne'l  veult  de  bon  cuer  otroier, 
Wi  mète  jà  fors  la  teste  tranchier." 

1630.    Eespont  Guillaumes:  //Bien  m'avez  conseillié, 
Par  Saint  Denis!  que  jà  miex  ne  vos  quier. 
N'i  seroiz  plus  né  garde  né  huissier, 
Einçois  seroiz  mou  mestre  conseillier." 
Bertran  apele:  //Entendez,  sire  niés, 

1635.    Oïstes  mes  si  bien  parler  portier? 
Adoubez-le  à  loi  de  chevalier." 
Eespont  Bertrans:  //Beau  sire,  volantiers." 
Il  le  regarde  et  as  mains  et  as  piez: 
Moult  le  vit  bel  et  droit  et  alignié, 

1640.    Si  Tadouba  à  loi  de  chevalier. 

De  fort  hauberc  et  de  heaume  d'acier, 
De  bone  espée  et  de  tranchant  espié, 
Et  de  cheval,  de  roncin  d'escuier. 
De  palefroi,  de  mulet,  de  somier. 

1645.    De  son  servise  li  dona  bon  loier. 

Li  cuens  Guillaumes  en  apela  Gautier , 
Le  Tolosan,  einsi  l'oï  noncier, 
Eil  de  sa  suer,  un  gentill  chevalier: 
//A  celé  porte  qui  tome  vers  Poitiers, 

1650.    Là  m'en  iroiz,  filz  de  franche  moillier; 
Ensemble  o  vos  aura  .xx.  chevaliers, 
Gardez  n'en  isse  nus  homs  qui  soit  soz  ciel, 
Né  clers  né  prestre,  tant  saiche  bien  proier, 
Que  il  n'en  ait  toz  les  membres  tranchiez." 

1655.    Et  cil  respont:  //Beau  sire,  volantiers." 

Li   cuens   Guillaumes  au  cort  nés  li  marchis 
En  apela  Eloire  del  Plesséiz: 
//A  celé  porte  qui  vient  devers  Paris, 
Là  en  iroiz,  frans  chevalier  de  pris, 

1660.    Ensemble  o  vos  chevaliers  trusqu'à  .xx.  : 
Gardez  n'en  isse  nus  homs  de  mère  vis, 

Que  il  ne  soit  détranchiez  et  ocis." 
Et  cil  respont:  //Tôt  à  vostre  devis." 
Il  n'i  ot  barre,  né  porte  né  postiz, 

1665.    Oii  li  cuens  n'ait  de  ses  chevaliers  mis. 
Trusqu'au  moustier  s'en  vont  tôt  à  devis: 
H  descendi  devant  el  pavéiz, 
El  mostier  entre,  croiz  fist  devant  son  vis. 
Desus  le  marbre  devant  le  crucefi 

1670.    Là  s'agenoille  Guillaumes  H  marchis, 
Et  prie  Deu  qui  en  la  croiz  fu  mis, 
Qu'il  li  envoit  son  seignor  Looys. 
Atant  ez-vos  Grautier,  un  clerc,  oii  vint 
Bien  reconut  Guilaume  le  marchis. 

1675.    Desor  s'espaule  li  a  son  doi  assis. 
Tant  le  bouta  qui  li  cuens  le  senti. 
Li  cuens  se  dresce,  si  a  monstre  son  vis: 
//Que  veus-tu,  frère?  garde  n'i  ait  menti." 
Et  cil  respont:   //Jà  le  vos  aurai  dit: 

1680.    Quant  venuz  estes  secorre  Looys, 

Fermez  les  huis  del  mostier  Saint  Martin: 
Cler  et  chanoine  a  céans  .iiij.xx. 
Evesque  et  abe  qui  moult  sont  de  grant  pris, 
Qui  por  avoir  ont  le  mal  plet  basti. 

1685.    Desliéritez  iert  encui  Looys, 

Se  Dex  et  vos  ne'l  volez  garantir. 
Prenez  les  testes,  por  Deu  ge  vos  en  pri! 
Tôt  le  péchié  del  mostier  pren  sor  mi, 
Quar  il  sont  tuit  traïtor  et  failli." 

1690.    Guillaumes  Tôt,  s'en  a  gité  un  ris: 

//Bien  soit  de  l'eure  que  tiex  clers  fu  norris! 
Oà  trouveroie  mon  seignor  Looys?" 
—  //A  non  Deu  sire,  li  clers  li  respondi, 
Ge  l'amenrai,  se  Dex  plest  et  je  vif." 

1695.    Trusqu'au  mostier  ne  prist-il  onques  fin, 
En  la  grant  croûte  isnelement  en  vint, 
Huée  trova  son  seignor  Looys. 
Li  gentix  clers  par  la  main  l'a  sési: 
//Eilz  de  bon  roi,  ne  soiez  esbahiz. 

1700.    Si  m'aïst  Dex!  que  plus  avez  d'amis 
Que  n'en  aviez  au  lever  liui  matin. 
Jà  est  venuz  Guillaumes  11  marchis 
A  .xij.c.  de  chevaliers  de  pris: 
Vos  a  li  cuens  en  cel  mostier  requis. 

1705,    Il  n'i  a  barre  né  porte  né  postiz 

Oh  il  ne  n'ait  de  ses  chevaliers  mis." 
Loojs  l'ot,  moult  joianz  en  devint, 
Trusqu'au  mostier  ne  prist-il  onques  fin. 
Li  gentis  abes  l'en  a  à  reson  mis: 

1710.    //Filz  à  bon  roi,  ne  soiez  esbahiz, 

Yez-là  Guillaume,  qui  sa  foi  vos  plévi: 
Ya  li  au  pié,  si  li  crie  merci." 
L'enfes  respont:  //Tôt  à  vostre  plésir." 
Li  gentix  abes  l'en  apela  premier: 

1715.    //Riz  à  baron,  garde  ne  t'esmaier; 

Vez-là  Guillaume,  va  li  chéoir  au  pié." 
L'enfes  respont:  //Beau  sire,  volantiers." 
Devant  le  conte  se  vet  agenoillier, 
Estroitement  li  a  le  pié  besié, 

1720.    Et  le  soller  que  li  cuens  ot  chaucié. 

Pas  ne'l  connut  Guillaumes  li  guerriers, 
Quar  de  clarté  avoit  pou  el  mostier: 
//Liève-toi,  enfes,  ce  dit  li  cuens  proisiez; 
Dex  ne  fist  home  qui  tant  m'ait  corrocié, 

1725.    Se  tant  puet  fere  que  il  viegne  à  mon  pié, 
Ne  li  pardoigne  de  gré  et  volantiers." 
Et  dist  li  abes,  qui  fu  ses  enparliers: 
//A  non  Deu,  sire,  à  celer  ne  vos  quier. 
C'est  Looys,  fils  Karlon  au  vis  fier: 

1730.    Encui  sera  ocis  et  détranchié. 

Se  Dex  et  vos  ne  li  volez  aidier." 
Ot  le  Guillaumes,  se'l  corut  embracier, 
Par  les  deus  flans  le  liève  saiiz  targier  : 
//En  non  Deu,  enfes,  cil  t'a  mal  engignié, 

1735.    Qui  te  rova  à  venir  à  mon  pié; 

Quar  sor  toz  homes  doi-ge  ton  cors  aidier." 
Lors  en  apele  ses  gentix  chevaliers: 

//Un  jugement  vueil  or  que  me  faciez: 
Puis  que  Tome  est  coronez  au  mostier 
1740.    Et  il  doit  vivre  por  lire  son  sautier, 
Doit-il  puis  fere  traïson  por  loier?" 

—  //Nenil,"  beau  sire,  dient  K  chevalier. 

—  //Et  s'il  le  fet,  quel  en  est  le  loier?" 

—  //Penduz  doit  estre,  comme  larrons  fossiers." 
1745.    Refont  Guillaumes:  //Bien  m'avez  conseillié, 

Par  Saint  Denis!  et  je  mielz  ne  requier." 
Li  cuens  Guillaumes  à  l'aduré  coraige 
Le  jugement  a  oï  del  bamage; 
Trusqu'el  chancel  en  est  venuz  en  haste, 

1750.    Huec  trova  et  evesques  et  abes, 

Et  le  clergié  qui  à  lor  seignor  fauxe; 
A  Looys,  son  droit  seignor,  le  baille, 
Li  gentix  cuens  parmi  les  flanc  l'enbrace. 
Si  le  besa  quatre  foiz  en  la  face. 

1755.    Li  cuens  Guillaumes  de  néant  ne  se  targe, 
Trusqu'au  chancel  en  est  venuz  en  haste, 
Oii  ot  assez  et  evesques  et  abes: 
Por  le  péchié  ne  les  volt  tochier  d'armes, 
Mes  li  baron  les  dérompent  et  bâtent, 

1760.    Pors  del  mostier  les  traînent  et  chacent, 
S'es  conunandèrent  à  .iiij.xx.  deables. 
Qui  traïson  velt  fere  à  seignorage 
n  est  bien  droiz  que  il  i  ait  damaige. 
Li  cuens  Guillaumes  fu  moult  chevaleros; 

1765.    Il  en  apele  Looys  son  seignor: 

//Sire,  dist-il,  entendez  ma  reson. 
Un  mesaigier  vueil  que  nos  envoion 
A  Acelin,  qui  die  de  par  vos: 
Viegne  droit  fere  Looys  son  seignor." 

1770.    Dist  Looys:  //Sire,  bien  l'otroion." 
H  en  apele  Aleaume  le  baron: 
//Va,  si  me  di  à  cel  vieil  orgueillos. 
Droit  viegne  fere  Looys  son  seignor 
Isnelement,  quar  de  lui  se  plaint  moult." 

1775.    Respont  Aleaumes:  //Irai-i-ge  tôt  sol?" 

—  //Oïl,  beau  frère,  en  ta  main  un  baston; 
Et  s'il  demande  quel  efforz  nos  avon, 

Et  vos  li  dites:  xx.  compaîgnons. 
Et  se  ce  plet  vous  refuse  del  tôt, 

1780.    Très-bien  li  dites  devant  ses  compaignons, 
Qu'ainz  la  vesprée  en  sera  si  hontous 
Wi  voudroit  estre  por  tôt  l'or  d'Avalons." 
Bespont  Aleaumes:    //Vostre  commant  ferons. 
Par  cel  apostre  qu'en  quiert  el  Pré  Noiron, 

1785.    Jà  par  message  nule  riens  n'i  perdront!" 
n  est  monté  sus  un  mul  arragon, 
Par  mi  les  rues  s'en  vet  à  esperon, 
Jusqu'à  l'ostel  n'i  fist  arestoison. 
Acelin  trueve,  moult  ot  de  compagnons. 

1790.    Il  l'en  apele,  hautement,  oiant  toz: 
//Sire  Acelin,  nobile  poigneor, 
Savez  que  mande  Guillaumes  li  frans  homs. 
C'est  Pièrebrace,  qui  a  cuer  de  lion? 
Droit  venez  fere  Looys  vo  seignor, 

1795.    Isnelement,  quar  de  vous  se  plaint  moult." 
Acelin  l'ot,  s'embroncha  le  menton: 
//Amis,  dist-il,  g'enten  bien  ta  reson: 
Dites  combien  avez  de  compaignons." 

—  //En  non  Deu,  sire  .xxx.  somes  par  non." 
1800.    Dist  Acelins:  //A  Deu  beneiçon! 

Va,  si  me  di  à  Guilaume  le  prou. 

Que  il  m'otroit  ce  que  li  autre  font 

De  la  corone,  et  m'en  livre  le  don. 

Bien  seroit  Prance  perdue  à  ce  garçon; 
1805.    Jà  ne  vaudra  Looys  un  bouton. 

Li  cuens  Guillaumes  est  merveilleus  preudoms. 

Mes  encor  n'a  terre  né  garison, 

Ge  l'en  donrai  tôt  à  eslection: 

Une  contrée  aura  tôt  à  son  bon, 
1810.    .X.  muls  chargiez  entre  or  fin  et  mangon, 

Adont  sera  merveilles  riches  homs." 

—  //Voir,  dist  Aleaumes,  vos  parlez  en  perdon; 
Il  ne'l  feroit  por  tôt  l'or  d'Arragon. 

Encor  vos  mande  (porquoi  le  celeron?) 
1815.    Plus  cruel  chose  que  nos  ci  ne  dison: 

Qu'ainz  la  vesprée  vos  donra  un  tel  don, 
N'i  voudriez  estre  por  Tor  de  Besençon." 
Dist  Acelins:  //A  Deu  benéiçon! 
Quant  ge  n'i  puis  trover  qu'encuisançon 
1820.    Je  le  défi,  ce  par  vos  li  mandon." 

Ce  dit  Aleaumes:  //Entendu  ai  vo  bon. 
Tôt  autresi  vos  di-ge  del  baron  : 
Défiez  estes,  et  tuit  vo  compaignon." 
Acelins  fa  moult  orgueillos  et  fiers, 
1825.    Aleaume  esgarde  et  as  mains  et  as  piez, 
Moult  le  vit  bel. et  franc  et  enseignié. 
Bien  reconnut  qu'il  estoit  escuier; 
H  li  a  dit,  sanz  point  de  délaier: 
//Amis,  beau  frère,  tu  es  mal  enseigniez, 
1830.    Qui  me  dis  honte  oiant  mes  chevaliers. 
Voir,  de  ton  oncle  ne  dorroie  un  denier, 
Quant  je  n'i  truis  né  pès  né  amistié, 
Ge  le  défi  de  la  teste  à  trenchier. 
Hui  le  ferai  par  me  [s  homjs  dépécier, 
1835.    Car  j'ai  o  moi  tiex  .vi.c.  chevaliers. 

Et  .iiij.  contes,  qui  moult  font  à  proisier: 
Ne  me  faudront  por  les  braz  esrachier. 
Ne  fust  por  ce  que  tu  es  messagiers, 
Ge  te  féisse  celé  teste  trenchier, 
1840.    Et  tôt  le  cors  détraire  et  dépécier." 

Et  dist  Aleaumes:  //Dehait  ait  qui  t'en  crient!" 
De  la  cort  ist ,  qu'  à  nul  congié  n'i  prent. 
Acelins  fet  sa  gent  apareillier. 
Li  frans  Aleaumes  mist  pie  en  son  estrier, 
1845.    Par  mi  les  rues  s'en  vet  tôt  eslessiez. 

Ce  senbloit  foudre  qui  des  nues  jus  chiet. 
Premier  encontre  Guillaume  le  guerrier. 
H  li  demande:  //Com  avez  esploitié?" 
—  //En  non  Deu,  sire,  n'i  a  point  d'amistié, 
1850.    Né  Looys  à  son  seigneur  ne  tient. 

Quant  je  li  dis  les  nous  des  chevaliers , 
I.  4. 

Assez  i  fustes  de  trestoz  menaciez, 

Et  défié  de  la  teste  trenchier. 

Ne  fiist  por  ce  qu'estoie  messagiers, 
1855.    Il  m'éust  fet  de  mon  cors  mehaignier, 

Ardoir  en  feu  ou  en  eve  naier." 

Guillaumes  l'ot,  le  sens  cuide  changier. 

Toz  les  ostiex  volt  et  prendre  et  cerchier. 

Tôt  le  hemois  ont  en  un  mont  ruié, 
1860.    Et  qui  ne'l  volt  de  bon  gré  otrier, 

One  n'i  mist  gage  fors  la  teste  trencier. 

Et  li  borjois  sont  en  fuie  touchiez; 

Li  cuens  les  fet  retenir  et  loier. 

Li  traïtor,  cui  Dex  doint  encombrier! 
1865.    Qui  le  mal  plet  avoient  commencié, 

Et  quant  il  voient  sor  elz  iert  le  meschief, 

En  fuie  tornent,  à  enforz  de  destrier. 

Trusques  as  portes  ne  voldrent  atargier, 

Mes  à  chascune  avoit  félon  portier: 
1870.    Le  tréuage  lor  i  convint  lessier, 

Que  puis  n'alèrent  par  besoing  ostoier 
Por  nul  el  siècle  qui  en  séust  proier. 
Li  cuens  Guillaumes  commença  à  huchier: 
//Or  tost,  barons,  pensez  de  vos  aidier! 
1875.    Mar  en  iront  li  ouvert  pautonnier!" 

Li  cuens  Guillaumes  ne  fine  de  brochier 
Trusqu'  à  l'ostel  le  franc  borjois  Bertier: 
Acelin  truevent  sus  un  perron  oii  siet; 
Mes  tant  le  truevent  et  orgueillos  et  fier, 
1880.    Encontre  lui  ne  se  daigna  drécier. 

Moult  ot  des  siens,  pou  en  ot  li  guerriers. 
Il  a  sonné  un  grelle  menuier: 
Qui  dont  véist  les  aguez  débucliier! 
Atant  ez-vos  et  Bertran  et  Gautier, 
1885.    En  lor  compaigne  orent  .xx.  chevaliers. 
Là  véissiez  hurter  tant  bon  destrier, 
Tant  hante  fraindre,  et  tant  escu  percier, 
Et  tant  hauberc  dérompre  et  desmaillier! 
Et  quant  cil  virent  tel  estor  commencier, 

1890.    Et  les  Guillaume  si  fièrement  aidier, 
Et  que  lor  force  n'i  pot  avoir  mestier, 
Les  branz  toz  nuz  gitèrent  à  lor  piez, 
As  jointes  mains  li  vont  merci  proier. 
Li  cuens  les  fet  retenir  et  loier. 

1895.    Acelins  fuit,  ses  genz  a  toz  lessiez: 

Li  cuens  Guillaumes  le  consuit  par  derrier, 
Si  li  a  dit  un  vilain  reprovier: 
//Sire  Acelin,  car  retomez  arrier, 
Si  vos  venez  coroner  au  mostier, 

1900.    Car  bien  l'avez  déservi,  ce  sachiez, 

Que  por  traître,  certes,  tenuz  en  ies!" 

Li  cuens  Guillaumes  à  la  fière  personne 
Voit  Acelin,  fièrement  l'aresonne: 
//Traître,  lerres,  le  cors  Deu  te  confonde! 

1905.    Por  quoi  fesoies  ton  droit  seignor  tel  honte? 
Richars  tes  pères  ne  porta  onc  corone." 
Ez-vos  Bertran,  qui  l'espée  avoit  longue, 
Voit  le  Guillaumes,  fièrement  l'aresonne: 
//Biax  niés,  dist-il,  conseill  vos  demandomes 

1910.    De  cest  traître,  comment  le  destruiromes ?" 

Ce  dist  Bertrans:  //Que pensez-vos,  biaus oncles. 
Or  li  metons  enz  el  chief  tel  corone. 
Dont  la  cervele  li  espande  en  la  bouche." 
Il  passe  avant  et  tint  l'espée  longue, 

1915.    Jà  le  férist  que'l  véissent  .c.  homes. 

Quant  li  escrie  cuens  Guillaumes  ses  oncles: 
//Biax  niés,  dist-il,  ne  l'adesez-vos  onques, 
Ne  place  à  Deu,  qui  forma  tôt  le  monde, 
Que  il  jà  muire  par  armes  de  preudome; 

1920.    Il  mourra,  voir,  ancui  à  greignor  honte." 

Li  cuens  Guillaumes  fu  moult  bons  chevaliers , 
Vers  les  glotons  se  parfesoit  si  fier. 
Comme  liepars  qui  jà  doie  esragier. 
D'armes  qu'éust  ne  le  daigna  touchier: 
1925.    En  une  treille  vit  un  pel  aguisé. 
Passa  avant,  si  l'en  a  csracliié, 
Fiert  Acelin  par  mi  la  croiz  del  chief, 

4* 

Sanc  et  cervele  en  a  jus  trébucliié, 
Mort  Tabati  devant  lui  à  ses  piez. 
1930.    //Monjoie!  escrie,  Saint  Denis,  car  m'aidiez! 
De  cestui  est  rois  Looys  vengiez!" 
Li  cuens  Guillaumes  commença  à  brochier, 
One  ne  fina  si  vint  droit  au  mostier, 
A  son  seignor  Looys  qu'il  tint  chier. 
1935.    Il  le  courut  par  les  flans  enbracier: 

//Damoisiax,  sire,  de  cui  plus  vos  pleigniez? 
Del  fil  Richart  vos  ai-ge  bien  vengié; 
Jà  n'ira  mes  par  besoing  ostoier 
Por  nul  el  monde,  tant  l'en  sache  proier!" 
1940.    —  //Dex,  dist  li  enfes,  toi  doi-ge  mercier. 
Se  ore  estoie  de  son  père  vengiez 
Moult  en  seroie  baus  et  joians  et  liez." 
—  //Dex ,  dist  Guillaumes ,  qui  me  set  conseillier 
Oii  ge  le  truisse,  si  que'l  puisse  baillier?" 
1945.    L'en  li  enseigne  par  dedens  le  mostier. 
Li  cuens  i  vet,  poignant  toz  eslessiez, 
Et  après  lui  quatrevint  chevalier. 
Richart  trova  à  l'autel  apoié: 
Ne  lessa  mie  por  ce  qu'iert  el  mostier, 
1950.    Le  poing  sénestre  li  a  meslé  el  chief. 
Tant  l'enclina  que  il  l'a  enbrunchié, 
Hauce  la  destre,  enz  el  col  li  assiet, 
Tôt  estordi  l'abati  à  ses  piez, 
Que  toz  les  membres  li  péust  l'en  tranchier 
1955.    Ne  remuast  né  les  mains  né  les  piez. 

Voit  le  Guillaumes,  si  li  prist  à  huchier: 
//Outre!  glouton,  Dex  vos  doint  encombrier!" 
Forces  demande,  si  li  tondi  le  chief. 
Et  puis  après  li  rompi  le  braier, 
1960.    Tôt  nu  à  nu  sor  le  marbre  l'assiet. 
Puis  s'escria,  oiant  les  chevaliers, 
//Einsi  doit  l'en  traïtor  justisier, 
Qui  son  seignor  veut  traïr  et  boisier." 
Tant  l'ont  li  conte  et  li  duc  asproié 
1965.    Qu'il  ont  le  conte  à  Guillaume  apaié: 

La  mort  son  fill  clama  quite  premier. 
Après  fu  fête  à  toz  cels  del  mostier, 
Si  le  besèrent  voiant  cent  chevaliers. 
Mes  celé  acorde  ne  valut  un  denier, 

1970.    Quar  puis  le  vorrent  murtrir  et  essillier 
Dedenz  un  bois,  à  un  coutel  d'acier; 
Mes  Dex  ne  volt  sofFerrir  n'otroier. 
Li  cuens  Guillaumes  ne  volt  mie  atargier, 
Ainz  apela  le  bon  abe  Gautier: 

1975.    //Ge  m'en  irai  el  règne  de  Poitiers, 
Des  traïtors  i  a  moult  herbergiez, 
Mes  se  Dex  plest  ge's  ferai  desnichier. 
Mon  droit  seignor  ne  vorrai  seul  lessier. 
Gardez-le  bien  s'il  vet  esbanoier, 

1980.    Qu'il  maint  o  lui  au  meins  cent  chevaliers; 
Que,  par  l'apostre  que  requièrent  paùmier  !" 
Se  g'en  ooie  novele  au  repérier, 
Totez  vos  ordres  n'i  auroient  mestier. 
Que  n'en  féisse  les  testes  reoignier 

1985.    Et  toz  les  cors  destruire  et  essilier." 

—  //Mielz  iert  gardez ,  dist  l'abes ,  par  mon  chief  ! 
Que  ne  sera  li  cors  sainz  del  moustier." 
Li    cuens  Guillaumes  fu  moult  bons  chevaliers  : 
Par  mi  la  terre  a  ses  briés  envoiez, 

1990.    Si  fait  mander  les  barons  chevaliers. 
Ainz  que  passast  .xij.  jorz  toz  entiers 
En  assembla  plus  de  trente  milliers. 
Puis  s'en  alèrent  tant  qu'il  sont  à  Poitiers. 
Puis    fu  Guillaumes  tiex  trois  anz  toz  entiers, 

1995.    Ainz  ne  fu  jorz,  tant  par  fust  hauz  né  fiers. 
Que  il  n'éust  le  vert  heaume  lacié. 
Ceinte  l'espée,  armez  sor  le  destrier; 
A  nule  feste  que  l'en  déust  proier, 
Jorz  de  Noël  que  l'en  doit  sozhaucier, 

2000.    Que  il  ne  fust  armez  sor  le  destrier: 
Grant  pêne  an  ce  soffri  li  chevaliers 
Por  son  seignor  maintenir  et  aidier. 

Troiz  anz  toz  plains  fu  Guillaumes  li  bers 

Dedenz  Poitou  la  terre  conquester, 
2005.    Ainz  ne  fu  jorz,  tant  féist  à  loer, 

Né  jorz  de  Pasques,  né  la  Nativité, 

Teste  Toz-Sainz,  que  l'en  doit  célébrer, 

Que  il  n'éust  le  brun  heaume  fermé, 

Ceinte  l'espée,  sus  le  cheval  armez, 
2010.    Grant  pêne  en  ce  soifri  li  bachelers 

Por  son  seignor  garantir  et  tenser. 

Li  cuens  Guillaumes  à  la  fière  personne 

S'en  est  tornez  vers  Bordeaus  sor  Gironde: 

Là  conquist-il  le  fort  roi  Amaronde. 
2015.    De  Looys  i  reçut  la  corone 

Et  les  honors,  qui  èrent  granz  et  longues. 
Li  cuens  Guillaumes  à  l'aduré  coraige 

S'en  retoma  par  devers  Pierrelate: 

Là  conquist-il  Dagoubert  de  Cartage, 
2020.    Qui  tint  la  terre  de  Looys  le  saige, 

Et  ses  hennors  qui  èrent  granz  et  larges. 
Li  cuens  Guillaumes  à  la  chiôre  menbrée 

Vers  Annadore  a  sa  voie  tornée: 

Saint-Gile  asaut  à  une  matinée, 
2025.    Le  bore  ot  pris  sanz  nule  demorée: 

Prist  Julien  qui  gardoit  la  contrée; 

Otages  donc  tant  com  au  conte  agrée. 

Par  itel  chose  a  sa  pès  créantée. 

Tel  chose  fist  qui  à  Jliesu  agrée. 
2030.    Or  an  hennors  franche  gent  hennorée, 

Si  s'en  ira  chascuns  en  sa  contrée, 

A  sa  moillier  qu'il  aura  espousée. 

Li  cuens  Guillaumes  au  cort  nés  li  guerriers 

Vers  douce  France  pense  de  chevauchier, 
2035.    Mes  en  Poitou  lesse  ses  chevaliers 

Es  forteresces  et  es  chastiaus  pleniers. 

.ij.c.  en  maine  moult  bien  apareilliez. 

Tote  Bretaigne  commence  à  costoier, 

Ainz  ne  fina  trusqu'au  Mont-Saint-Micliiel. 
2040.    .ij.  jors  séjorne,  puis  s'en  parti  au  tierz: 

Par  Costentin  s'en  prist  à  rcpérier. 

De  ses  jornées  ue  sai  conte  noucier: 
Trusqu'à  Roen  n'est  li  dus  atargicz, 
El  mestre  bore  s'est  li  dus  herbergiez. 

2045.    Mes  d'une  chose  le  tieg-ge  à  legier, 

Que  par  la  terre  au  duc  Richart  le  viel 
Osoit  li  bers  errer  et  chevauchier, 
Qu'il  li  tua  son  fiU  au  grant  levier; 
Mes  là  se  fie  li  gentix  chevaliers 

2050.    Por  ce  qu'il  furent  acordé  et  paie. 

Mes  celé  acorde  ne  valut  un  denier, 
Quar  puis  le  vorrent  murtrir  et  essilier. 
//Voir,  dist  Richars,  bien  de^Toie  enragier, 
Quant  par  ma  terre  voi  celui  chevauchier 

2055.    Qui  me  toli  le  meillor  héritier 

Qui  onques  fiist  por  terre  jostisier. 
Mes,  par  Fapostre  que  requièrent  paumier! 
Ainz  qu'il  s'en  parte  sera  toz  correciez." 
—  //A  non  Deu,  sire,  dient  si  chevalier, 

2060.    En  ceste  terre  n'iert-il  par  nos  tochiez, 
Quar  li  borjois  li  vorroient  aidier. 
Traïson  n'est  pas  bone  à  commencier." 
Et  dist  Richars:  //Tant  sui-je  plus  iriez. 
Gre  manderai  au  duc  par  amistiez 

2065.    Qu'en  douce  Erance  vueill  o  lui  chevauchier: 
Nos  seron  .xvi.,  moult  bien  apareillié. 
Se  de  sa  gent  le  poons  hors  sachier, 
Chascuns  aura  un  bon  cotel  d'acier: 
Iluec  sera  murtri  et  essilié." 

2070.    Là  li  affient  tel  .xv.  chevalier. 

Mielz  lor  venist  qu'il  l'eussent  lessié, 
Quar  puis  en  furent  honni  et  vergoignié. 
Dex  que  ne'l  set  li  cuens  o  le  vis  fier! 
Au  matin  monte,  pense  de  chevauchier, 

2075.    Trusqu'à  Lions  un  riche  gaut  plenier; 
Eb  une  lande  sont  descendu  à  pie. 
Li  païsant  lor  portent  à  mengier. 
Après  mengier  font  les  napes  drecier, 
Desoz  les  abres  prennent  à  someillier. 

2080.    Voit  le  Guillamnes ,  moult  l'en  prist  grant  pitié  ; 
Ses  armes  crie  por  soi  apareillier. 
L'en  li  aporte,  sanz  point  de  délaier.     - 
Il  vest  l'auberc,  lace  l'eaume  d'acier, 
Et  ceint  l'espée  au  pont  d'or  entaillié. 

2085.    L'en  li  amaine  Alion  son  destrier. 

Li  cuens  i  monte  par  son  sénestre  estrier, 
A  son  col  pent  un  escu  de  quartier, 
Prist  en  son  poing  un  roit  tranchant  espié, 
A  .XV.  clos  le  gonfanon  lacié. 

2090.    O  lui  ne  maine  fors  que  .ij.  chevaliers. 
Sor  la  rivière  se  vont  esbanoier: 
Atanz  ez-vos  le  duc  E-ichart,  le  vieil, 
Qui  tote  jor  Tavoit  fet  espier: 
O  lui  bien  .xv.  de  hardiz  chevaliers. 

2095.    Voit  le  Guillaumes,  moult  en  fu  esmaiez. 

Li  cuens  Guillaumes  chevauche  lez  un  mont, 
Atant  ez-vos  le  duc  Richart,  le  ros, 
O  lui  ot  .XV.  de  hardiz  poigneors. 
Voit  le  Guillaumes ,  moult  l'en  prist  grant  fréor. 

2100.    Il  en  apele  endeus  ses  compaignons , 
Tôt  quoiement  les  a  mis  à  reson: 
//Baron,  dist-il,  dites  quel  là  feron? 
Ici  nos  vient  li  dus  Richars  li  ros. 
Et  il  me  het  plus  que  home  del  mont; 

2105.    Son  fill  ocis,  que  por  voir  le  set  hon. 
Mes  neporquant  acordé  estion, 
La  pès  fu  fête  enz  el  moustier  de  Tors." 
Et  cil  responent:  //De  quoi  le  dotez-vos? 
Mes  chevauchiez  et  poigniez  trusqu'au  pont, 

2110.    Se'l  saluez  par  bien  et  par  amors: 

S'il  vos  défient  de  riens  vostre  reson. 

Si  vos  tenez  à  l'escu  au  lion: 

Ne  vos  faudrons  por  tôt  l'or  de  cest  mont." 

Respont  Guillaumes:  //Vostre  merci,  baron." 

2115.        Li  cuens  Guillaumes  vint  au  pont  toz  premiers. 
OvL  voit  le  duc  se'l  prent  à  aresnier: 
//Dux,  dit  Guillaumes,  Dex  te  gart  d'encombrier ! 

Covient-me-il  de  rieus  de  vos  gaitier? 
Jà  somes-nos  acordé  et  paie, 
2120.    La  pès  fu  fête  à  Tors  enz  el  mostier: 
Là  nos  besames,  voiant  cent  chevaliers." 

—  //Voir,  dist  Richars,  bien  savez  préeschier, 
Mes  tes  sermons  ne  t'aura  jà  mestier. 

Tu  me  tolis  le  meillor  héritier 
2125.    Qui  onques  fast  soz  la  chape  del  ciel. 

Mes,  par  Tapostre  que  requièrent  paumier  ! 
Ainz  que  t'en  partes  seras  si  corrocié. 
Né  Dex  né  homs  ne  te  porront  aidier, 
Que  ne  te  face  celé  teste  tranchier, 
2130.    Et  toz  les  menbres  hors  del  cors  arracliier." 

—  //Gloz ,  dit  li  cuens ,  Dex  te  doint  encombrier  ! 
Ge  ne  te  pris  plus  c'un  chien  enragié." 
Alion  broche  des  espérons  d'ormier, 

Et  fiert  Richart  en  l'escu  de  quartier. 

2135.    Desouz  la  boucle  li  fet  fendre  et  percier. 
Le  blanc  hauberc  dérompre  et  desmallier. 
El  flanc  sénestre  li  fet  coler  l'acier, 
Que  de  .ij.  parz  en  fet  le  sanc  raier. 
Li  buens  chevaus  s'est  des  fes  deschargié: 

2140.    Le  coing  del  liiaume  est  en  terre  fichié 
Par  si  grant  force,  .ij.  des  laz  en  rompié. 
Sor  lui  s'areste  et  tret  le  brant  d'acier: 
Mien  escient  jà  en  préist  le  chief, 
Ez-vos  les  .XV.,  cui  Dex  doint  encombrier! 

2145.    Seure  corurent  Guillaume  le  guerrier. 
Qui  dont  véist  sor  toz  le  conte  aidier, 
Au  brant  forbi  les  riches  cops  paier, 
Del  gentill  home  li  préist  grant  pitié. 
Si  compaignon  li  sont  venu  aidier: 

2150.    Tôt  maintenant  abat  chascuns  le  sien; 
Tant  lor  aida  li  pères  droituriers. 
Que  .X.  en  ont  ocis  et  détranchié. 
Li  .V.  s'en  fuient,  que  navré  que  plaie: 
Li  cuens  Guillaumes  les  suit  au  dos  derrier, 

2155.    Si  lor  a  dit  un  vilain  reprovier. 

Li  .V.  s  en  vont,  fuiant  par  mi  un  tertre, 

Li  cuens  Guillaumes  les  enchauce  grant  erre, 

Il  lor  a  dit  une  rampone  bêle; 

//Seignor  baron,  por  Deu  le  roi  celestre! 
2160.    Comment  sera  la  grant  honte  sofferte! 

Vo  droit  seignor  en  menromes  en  destre. 

Dex,  quel  bamage,  se  resqueus  pooit  estre! 

Et  cil  responent:    //Por  Deu  merci,  Guillelme  ! 

Frans  chevaliers,  bien  déussiez  rois  estre 
2165.    Ou  amirauz  d'une  grant,  riche  terre. 

Si  m'aist  Dex!  bien  nos  poez  conquerre; 

Sor  noz  arçons  en  gisent  nos  boeles, 

Li  plus  halegres  n'a  soing  d'aler  en  destre." 

Ot  le  Guillaumes  s'a  guenchie  sa  resne. 
2170.        Quant  voit  Guillaumes  qu'il  ont  merci  proie. 

N'en  touchast  un  por  les  membres  tranchier. 

Isnelement  est  retomez  arrier. 

As  .X.  ont  toz  lor  armes  despoillié, 

Le  duc  Eichart  i  ont  pris  et  loié: 
2175.    Tôt  autres!  comme  cofl're  en  somier 

L'en  ont  mené  sor  un  corant  destrier. 

Desi  à  l'ost  ne  vorrent  atargier. 

Quant  il  i  vinrent  si  furent  esveillié: 

//Oncle  Guillaume,  dist  Bertrans  li  guerriers, 
2180.    De  vostre  brant  voi  sanglant  tôt  l'acier, 

Et  vostre  escu  n'est  mie  tôt  entier: 

Aucun  malice  avez-vos  commencié. 

Ge  vos  voi  moult  pené  et  traveillié." 

—  //Voir,  dit  Guillaumes,  Bertran,  beau  sire  niés , 
2185.    Quant  me  parti  de  ci  pour  chevauchier, 

Si  vos  lessai  dormir  et  sommeillier: 

One  avec  moi  n'oi  que  .ij.  chevaliers. 

J'ai  encontre  le  duc  Eichart  le  viel. 

Qui  tote  jor  m'i  avoit  espié, 
2190.    Lui  et  .xv.  autres  de  hardiz  chevaliers. 

La  mort  son  fil  me  mist  en  reprovier, 

Et  si  me  volst  toz  les  membres  tranchier. 

Tant  nos  aida  li  pères  droituriers, 

.ij.  en  avoii  occis  et  détranchiez , 
2195.    Et  .V.  s'en  fuient  et  navré  et  plaie. 
Véez-en-ci  et  armes  et  destriers; 
Le  duc  Richart  en  amenon  loié." 
Et  dist  Bertrans:  //Dex  en  soit  gracié!" 
//Oncle  Guillaume,  ce  dit  Bertrans  li  bers, 
2200.    Le  senblant  fêtes  plus  ne  volez  durer." 

—  //Niés ,  dist  Guillaumes ,  merci  te  vueill  proier , 
Quar  en  grant  paine  vueil  ma  jovent^  user, 
Ainz  que  cist  rois  n'ait  ses  granz  héritez." 
Lors  s'apareillent  et  pensent  de  l'errer: 
2205.    Tant  ont  par  force  esploitié  et  erré, 
Qu'il  sont  venu  à  Olliens  la  cité. 
Là  a  Guillaumes  roi  Looys  trové, 
Comme  prison  li  a  Eichart  livré. 
Et  il  le  fet  en  sa  chartre  giter: 
2210.    Puis  i  fu  tant,  si  com  j'oï  conter, 
Que  il  fu  morz  de  duel  et  de  lasté. 
Or  se  cuida  Guillaumes  reposer. 
Vivre  de  bois  et  en  rivière  aler; 
Mes  ce  n'iert  jà  tant  com  puisse  durer. 
2015.    Ez  .ij.  mesages  poignant  toz  abrivez. 

Par  devers  Rome  chevaus  ont  toz  lassez, 
Et  recréuz  et  fonduz  et  matez: 
Tant  ont  le  roi  et  quis  et  demandé 
Qu'il  ont  Guillaume  et  Looys  trové. 
2220.    Au  pié  li  vont  por  la  merci  crier: 

//Merci ,  frans  cuens ,  por  Deu  de  majesté  ! 
De  la  pucele  vos  a  petit  membre, 
Cui  vos  avez  voz  covens  afiez. 
Morz  est  Gaifîers  de  Police  li  bers, 
2225.    N'i  a  plus  d'oirs  que  la  bêle  au  vis  cler: 
Assez  la  quièrent  contes  et  duc  et  per; 
Autre  que  vos  ne  velt  s'amor  douer. 
Por  autre  essoine  i  sui  venuz  assez: 
Morz  est  Galafres,  li  riches  amirez, 
2230.    Que  vos  féistes  baptisier  et  lever; 
Et  l'apostoiles  est  à  sa  fin  alez. 

Guiz  d'' Allemaigne  a  ses  olz  assemblez , 
Pris  a  de  Rome  les  mestres  fermetez: 
Touz  li  païs  est  à  dolor  tomez, 

2235.    Gentix  homs,  sire,  se  vos  ne'l  secorez." 
Ot  le  Guillaumes,  s'est  vers  terre  clinez, 
Et  Looys  commença  à  plorer. 
Voit  le  Guillaumes,  le  sens  cuide  desver, 
//He  poures  rois,  lasches  et  assotez, 

2240.    Ge  te  cuidai  maintenir  et  tenser 
Envers  toz  ceus  de  la  crestienté; 
Mes  toz  K  monz  si  t'a  cueilli  en  hé. 
En  ton  servise  vueill  ma  jovente  user 
Ainz  que  tu  n  aies  totes  tes  volentez. 

2245.    Fêtes  vos  homes  et  vos  barons  mander, 
Et  tuit  i  vieignent  li  poure  bacheler. 
Qui  mestier  ont  bien  d'avoir  conquester, 
A  clops  chevaus,  à  destriers  descirrez, 
A  gamemenz  déronz  et  despanez  : 

2250.    Touz  ceus  qui  servent  as  poures  seignorez 
Vieignent  à  moi,  ge  lor  dorrai  assez 
Or  et  argent  et  deniers  monnoiez, 
Destriers  d'Espagne  et  granz  muls  séj ornez, 
Que  j'amenai  de  Rome  la  cité; 

2255.    Et  en  Espaigne  en  ai  tant  conquesté, 
Que  je  ne  sai  où  le  disme  poser. 
Jà  nus  frans  homs  ne  m'en  tendra  à  ver 
Que  toz  ne's  doigne  et  encor  plus  assez." 
Respont  li  rois:  //Dex  vos  en  sache  grez  !" 

2260.    Il  font  lor  Chartres  et  lor  briés  séeller, 
Et  lor  serjanz  et  lor  garçons  errer; 
Einçois  que  fussent  les  .xv.  jors  passez 
En  i  ot  tant  venu  et  assenblé, 
.L.m.  les  péust  l'en  esmer, 

2265.    Que  bons  serjanz,  que  chevaliers  armez. 
De  ceus  à  pié  ne  lessent  nul  aler, 
Por  le  secors  angoissier  et  haster. 
De  lor  j ornées  ne  vos  sai  deviser: 
Monjeu  trespassent,  qui  moult  les  a  lassez. 


—  61  — 

2270.    Desi  à  Rome  ne  se  sont  aresté, 

Mes  en  la  porte  ne  porent-il  entrer, 
Quar  TAlemans  les  a  moult  destorbez. 
Rois  Looys  i  fist  tendre  ses  très, 
Et  ses  aucubes  et  ses  brahanz  lever; 
2275.    Tet  les  cuisines  et  les  feus  alumer. 

Li  cuens  Guillaumes  a  les  forriers  menez 
Par  mi  la  terre  por  le  païs  gaster; 
Et  font  la  terre  et  le  païs  rober, 
Dont  cil  de  l'ost  sont  riche  et  asazé. 
2280.        Li  cuens  Guillaumes  r'a  conduit  les  forriers. 
Guiz  d'Alemaigne  se  leva  sus  ses  piez: 
Son  per  de  Rome  en  avoit  aresnié: 
//He  gentix  sire,  fêtes  pès,  si  m'oiez. 
Prenez  les  armes  tresqu'à  mil  chevaliers, 
2285.    Ainz  que  il  aient  les  paveillons  dreciez; 
Se's  escriez  moult  bien  el  premier  chief 
S'avez  besoing  je  vos  irai  aidier." 
Et  cil  respont:  Bien  fet  à  otroier." 
Isnelement  se  vont  apareillier, 
2290.    Les  hauberz  vestent,  s'ont  les  elmes  laciez. 
Ceignent  espées  et  montent  es  destriers; 
A  lor  cols  pendent  les  escuz  de  quartier. 
Et  en  lor  poinz  lor  roiz,  tranchanz  espie«. 
Par  mi  la  porte  s'en  issent  eslessié. 
2295.    Une  broïne  commence  à  espoissier. 
Qu'en  ne  pooit  véoir  né  charroier: 
Onques  François  ne  s'i  sorent  gaitier, 
Tant  que  Romain  se  sont  es  très  fichié. 
La  véissiez  un  abatéiz  fier 
2300.    Costes  et  bras  et  testes  peçoier. 

Es  très  commencent  forment  à  chaploier, 
Chevaus  en  mainent,  s'ocient  escuiers, 
De  la  cuisine  en  portent  le  mengier. 
Et  si  ocient  le  mestre  despensier. 
2305.    Et  Looys  s'en  vet,  fuiant  à  pie: 

De  tref  en  tref  se  vet  par  tôt  mucier. 

A  sa  voiz  crie:  //Bertran,  Guillaume,  où  ies? 

Fillz  H  baron ,  car  me  venez  aidier  ! 
Se  Dcx  m'aïst!  or  en  ai  grant  mestier."" 
2310.    Li  bers  Guillaumes  r'a  conduit  les  forriers, 
Premiers  parla  li  cuens  Bertrans,  ses  niés: 
//Oncle  Guillaume,  pensez  de  l'esploitier, 
En  cest  ost  oi  moult  durement  huichier. 
Se  Dex  m'aïst!  d'aïde  ont  grant  mestier." 

2315.    Respont  li  cuens:  //Nos  estuet  chevauchier 
Par  devers  Eome,  les  fors  heaumes  laciez; 
Se's  poïons  fors  clorre  et  engignier, 
Et  cil  de  l'ost  refassent  haubergié, 
Moult  grant  escliec  i  puet  l'en  gaaignier; 

2320.    Ne  fu  si  granz  dès  puis  la  mort  Gaifier." 
Par  devers  Eome  pensent  de  chevauchier, 
Et  la  broïne  prent  fort  à  espoissier, 
Onques  Romaing  ne  s'i  sorent  gaitier, 
Tant  que  Guillaumes  commença  à  huichier. 

2325.    //Monjoie!  escrie,  ferez-i,  chevaliers!" 
La  véissiez  un  estor  conoiencier, 
Tant  hante  fraindre  et  tant  escu  percier, 
Et  tant  hauberc  dérompre  et  desmaillier. 
L'un  mort  sor  l'autre  verser  et  trébuchier. 

2330.    En  cil  de  l'ost  se  furent  haubergié. 
Si  les  encloent  et  devant  et  derrier. 
De  cens  de  Rome  n'en  vorrent  nul  lessier, 
Que  tuit  ne  fussent  occis  et  détrenchié. 
Et  li  auquant  retenu  et  loié. 

2335.    Euit  s'en  li  sires  qui  les  devoit  guier. 

Li  cuens  Guillaumes  le  suit  toz  eslessiez, 
Il  li  escrie:  //Retorne,  chevalier, 
Ou  jà  morras  à  loi  de  pautonnier!" 
Lez  le  hauberc  li  a  colé  l'acier, 

2340.    Tout  l'enbroncha  sor  le  col  del  destrier. 
Tret  a  l'espée,  vot  li  coper  le  chief, 
Quant  il  li  prie  et  manaide  et  pitié. 
//Ber  ne  m'oci,  se  tu  Guillaumes  ies. 
Mes  pren  moi  vif,  moult  i  puez  gaaignier: 

2345.    Ge  te  dorrai  un  grant  mui  de  deniers." 

Li  cuens  Guillaumcs  s'est  de  lui  aprocliiez: 
Li  dus  li  tent  son  riche  brant  d'acier. 
A  Looys  le  rendent  prisonnier, 
Puis  s'en  retome  arrière  a  ses  forriers. 

2350.    Guiz  d'Alemaigne  se  leva  sor  ses  piez, 
Dist  à  ses  homes:  //Fêtes  pès,  si  m'oiez: 
Mort  sont  mi  home,  ocis  et  détranchié: 
Se  par  bataille  ne  me  puis  esploitier, 
Tôt  cors  à  cors  encontre  un  chevalier, 

2255.    Tôt  nostre  efforz  ne  nos  i  a  mestier." 
Guiz  d'Alemaigne  apela  un  mesaige, 
Se'l  fist  monter  sor  un  destrier  d'Arabe  : 
A  son  col  pent  une  granz  peaus  de  martre. 
Entre  ses  poinz  un  bastonet  enhaste. 

2360.    Guiz  d'Alemaigne  li  a  dit  son  mesaige: 
r/Alez  moi  tost  à  ces  tentes  de  paile, 
Si  me  diroiz  Looys,  le  fil  Karle, 
Qu'  à  moult  grant  tort  me  veult  gaster  ma  marche  ; 
N'a  droit  en  Rome  né  en  tôt  l'éritage. 

2365.    Et  s'il  le  veult  avoir  par  son  outraige, 
Encontre  moi  le  convendra  combatre. 
Ou  chevaliers  qui  por  son  cors  le  face. 
Et  se  ge  sui  vaincu  en  la  bataille, 
Rome  aura  quite  et  trestot  l'éritage: 

2370.    Ne  trovera  qui  l'en  face  domaige. 

Et  se  ge'l  vaing  à  l'espée  qui  taille, 

Mar  i  perdra  vaillant  une  maaille: 

Voist  s'en  en  France,  à  Paris  ou  à  Chartres, 

Lesse  moi  Rome,  que  c'est  mes  héritages." 

2375.    Et  cil  respont:  //Bien  est  droiz  que  le  face." 
Atant  s'en  tome  par  mi  la  porte  large, 
Desi  au  tref  de  riens  ne  s'i  atarge. 
H  descendi  lez  la  tente  de  paile. 
Si  s'en  entra  el  tref  qui  estoit  larges: 
2280.    Huée  trova  Looys  le  fil  Karle. 

Il  l'apela,  voiant  tôt  le  bamage: 

//Droiz  emperères,  entendez  mon  langage! 

Ne  vos  salu,  n'est  pas  droiz  que  le  face. 

Guiz  d'Alemaigne  m'envoie  por  mesaige: 

2385.    Par  moi  vos  mande,  ne  sai  que  vos  celasse, 
N'as  droit  en  Rome,  né  en  tôt  l'éritage; 
Et  se  le  veus  avoir  par  ton  otrage, 
Encontre  lui  t'en  convient  à  combratre, 
Ou  chevaliers  qui  por  ton  cors  le  face. 

2390.    Et  se  il  est  veincuz  en  la  bataille, 
Dont  auras  Rome  quite  en  héritage, 
Ne  troveras  qui  te  face  domage. 
Et  s'il  vos  vaint  à  l'espée  qui  taille, 
Mar  i  perdroiz  qui  vaille  une  maaille: 

2395.    Alez  à  Chartres,  à  Paris  l'enorable, 

Lessiez  li  Rome,  qui  est  ses  héritages." 
Ot  le  li  rois,  s'enbronche  le  visaige: 
Quant  se  redrece  s'apele  son  bamage: 
//Seignor  baron,  entendez  mon  langage. 

2400.    Guiz  d'Alemaigne  me  mande  tel  outrage," 
Par  noz  .ij.  cors  me  mande  la  bataille; 
Et  je  sui  juenes  et  de  petit  aaige. 
Si  ne  puis  pas  maintenir  mon  bamage." 
A-il  Erançois  qui  por  mon  cors  le  face?" 

2405.    Quant  il  l'oïrent  s'embronchent  lor  visages. 
Voit  le  li  rois,  a  poi  de  duel  n'esrage, 
Tendrement   plore  desous  les  piax  de  martre. 
Atant  ez-vos  Guillaume  Eièrebrace, 
Qui  les  forriers  a  conduit  en  la  place: 

2410.    Tôt  armez  entre  en  la  tente  de  paile, 

Et  voit  le  roi  qui  souspire  à  granz  lermes. 
Quant  il  le  voit  a  poi  que  il  n'esrage. 
Lors  li  escrie,  oiant  tout  le  bamage: 
—  //Rois,  dist  Guillaumes,  li  cors  Deu  mal  te  face! 

2415.    Por  vostre  amor  en  ai  fet  .xxiiij., 

Cuidiez-vos  ore  que  por  ceste  vos  faille? 
Nenil,  par  Deu!  ge  ferai  la  bataille; 
Touz  voz  Erançois  ne  valent  pas  maaille." 
Où  voit  le  mes  fièrement  l'en  aresne: 

2420.        //Amis,  beau  frère,  dit  Guillaumes  li  frans, 
Va,  si  me  di  à  Guion  l'Alemant, 

C'uns  chevaliers  qui  son  seignor  deffent 
Veult  la  bataille,  moult  en  est  désirrant. 
Gre  vueill  ostages  trestot  à  mon  talant, 
2425.    Et  il  les  praigne  trestot  à  son  cornant; 
Cil  qui  vaintra  qu'il  ait  son  covenant." 
En  piez  sailli  li  palazins  Bertrans: 
//Oncles,  dist-il,  trop  vos  vet  malement, 
Tôt  vos  eschiet  et  batailles  et  chans, 
2430.    Vostre  barnages  met  le  nostre  à  néant. 
Geste  bataille,  sire,  ge  la  demant: 
Donez  la  moi,  par  le  vostre  cornant." 
Eespont  li  cuens:  //Yos  parlez  folement: 
Quant  Looys  s'aloit  or  démentant, 
2435.    Ainz  ni  ot  nul  tant  hardi  né  poissant, 
Qui  devant  li  osast  tendre  son  gant: 
Cuidiez-vos  ore  qu'alasse  reculant? 
Ge  nel  feroie  por  Tonor  d'Abilant. 
Mesagier,  fîère,  di  Guion  TAlemant, 
2440.    Armer  se  voist,  et  puis  si  voist  el  champ: 
Li  cuens  Guillaumes  li  sera  au  devant." 
Et  cil  s'en  tome  à  esperon  brochant, 
Desi  à  Rome  ne  fist  arestement 
Encontre  lui  s'en  vint  Guiz  l'Alemans: 
2445.    //Amis,  beau  frère,  que  as  trové  as  Erans?" 
Et  cil  respont:  //N'en  cèlerai  néant. 
Uns  chevaliers  qui  est  de  l'ost  des  Erans 
Veult  la  bataille  trestot  à  son  talant: 
Ostages  veult,  moult  en  est  désirrant, 
2450.    Et  tu  en  praignes  ausi  à  ton  talant. 

Cil  qui  vaintra,  qu'il  ait  tôt  son  créant. 
Guillaume  a  non,  par  le  mien  esciant. 
Quant  je  estoie  devant  le  roi  des  Erans, 
En  piez  sailli  uns  chevaliers,  Bertrans: 
2455.    H  est  ses  niés,  ge'l  sai  à  escient: 

De  la  bataille  estoit  moult  désirrant." 
// —  Amis,  beau  frère,  dit  Guion  l'Alemans, 
Quant  de  Guillamne  aurai  fine  le  champ, 
S'adonques  veult  icil  suens  niés  Bertrans, 
T  5 

2460.    Jà  por  bataill(3  n'en  ira  en  avant. 

Aportez-moi  mes  plus  chierz  ganiemenz." 
Et  cil  respont:  //Tôt  à  vostre  cornant." 
L'en  li  aporte  sanz  nul  délaiement: 
El  dos  li  vestent  son  hauberc  jazerant, 
2465.    Rouge  est  la  maille  plus  que  n'est  feu  ardans. 
Et  puis  li  lacent  un  vert  elme  luisant, 
Une  escharbocle  el  nasel  par  devant. 
Ceinte  à  Fespée  à  son  sénestre  flanc. 
L'en  li  ameine  le  bon  destrier  corant: 
2470.    Une  autre  espée  pent  à  l'arçon  devant. 
Sor  son  destrier  est  sailliz  maintenant, 
Que  à  estrier  n'a  arçon  ne  s'i  prent. 
A  son  col  pent  son  fort  escu  pesant, 
Entre  ses  poinz  un  roit  espié  tranchant: 
2475.    A  .V.  clos  d'or  le  gofenon  i  pent. 

Par  mi  la  porte  s'en  ist  esperonant; 
En  Pré  Noiron  s'en  est  venuz  errant. 
Li  cuens  Guillaumes  l'a  choisi  tôt  avant, 
Il  en  apele  Guielin  et  Bertran: 
2480.    //Mon  anemi  voi  entrer  en  cel  champ, 
Se  plus  me  targe  tieug  moi  à  recréant, 
Aportez-moi  mes  plus  chiers  garnemenz." 
Et  cil  responent:  //Tôt  à  vostre  commant." 
L'en  li  aporte  sanz  plus  d'arrestement. 
2485.    A  l'armer  fu  Looys  li  vaillans. 

H  vest  l'auberc,  lace  l'eaume  luisant, 
Et  ceint  Joieuse  à  son  sénestre  flanc, 
Que  li  dona  Karles  li  combatans. 
L'en  li  amaine  Alion  le  corant, 
2490.    Et  il  i  monte  moult  acesméement. 

A  son  col  pent  un  fort  escu  pesant, 
Et  en  ses  poinz  un  bon  espié  tranchant, 
A  .V.  clos  d'or  le  gonfenon  pendant. 
Par  mi  les  loges  s'en  vet  esperonant, 
2495.    Desi  au  tertre  ne  se  vet  arestant. 

El  tertre  monte  Guillaumes  li  marchis. 
Guiz  d'Alemaigne  l'avoit  à  reson  mis: 

//Qui  es-tu,  (va,  garde  n'i  ait  menti) 
Qu'as  en  ton  cuer  si  grant  hardement  pris 
2500.    Qu'encontre  moi  osas  en  champ  venir?" 

—  //Voir,  dit  Guillaumes,  jà  le  vos  aurai  dit: 
J'ai  uon  Guillaume,  fil  le  conte  Ayraeri, 

Cil  de  Nerbone,  le  preu  et  le  hardi; 
Ge  doi  combatre  au  brant  d'acier  forbi: 

2505.    Par  droit  est  Rome  Karlon  de  Saint-Denis, 
Et  après  lui  la  tendra  Looys. 
Et  ge  méismes  une  bataille  en  fis. 
En  son  cest  tertre,  vers  Corsolt  TArrabi, 
Le  plus  fort  home  qui  de  mère  fust  vis; 

2510.    Si  me  copa  le  nés  desus  le  vis." 

Quant  Guiz  l'entent  a  pou  n'enraige  vis, 
N'i  vosist  estre  por  l'anor  de  Paris. 
//Es-tu  ce,  va,  Guillaumes  li  marchis, 
Cil  de  Nerbone,  filz  au  conte  Aymeri? 

2515.    Feson  la  pès  et  soion  bon  ami, 

Et  moi  et  toi  aurons  Rome  à  tenir." 

—  //Gloz,  dit  Guillaumes,  Dex  te  puistmaléir, 
Por  préeschier  ne  ving-ge  pas  ici: 

Ge  ne  vueill  mie  mou  droit  seignor  honir, 

2520.    Ge  ne'l  feroie  por  les  membres  tolir." 

Quant  Guiz  l'entent  a  pou  n'enrage  vis, 
L'apostre  en  jure  qui  est  bien  benéiz: 
//Por  vil  me  tieng  quant  onques  t'en  requis, 
Or  te  deffi  de  Deu  de  Paradis." 

2525.    Respont  Guillaumes:  //Et  ge  toi  autresi." 
Il  s'entr'esloignent  un  arpent  et  demi, 
Puis  s'entr'esgardent  et  se  mostrent  el  vis  : 
Les  forz  escuz  tienent  devant  lor  piz, 
Moult  se  penèrent  de  rudes  cos  férir. 

2530.    Les  clievaus  brochent  des  espérons  forbiz. 
Lances  bessiées  se  sont  moult  tost  requis, 
Granz  cops  se  douent  sor  les  escuz  voltiz, 
Desoz  les  bocles  les  ont  frêz  et  malmis; 
Les  blans  hauberz  ne  porent  desmentir, 

2535.    Les  hantes  brisent  qui  ne's  porent  soffrir: 

5* 

Encontremont  en  volent  les  escliz;. 
Il  s'entrefièrent  et  des  cors  et  des  piz, 
Ensemble  coignent  les  forz  escuz  voltiz, 
Et  les  hauberz  et  les  chevaus  de  pris: 

2540.    Sor  les  visaiges  font  les  hauberz  croissir, 
Sanc  et  sueur  en  font  aval  venir, 
Que  trestoz  .iiij.  les  convint  à  chéoir. 
Li  bon  destrier  se  sont  à  terre  pris, 
Et  li  vassal  resont  en  piez  sailli, 

254)5.    Espées  traites,  les  escuz  avant  mis; 

Jà  monsterront  qu'il  ne  sont  pas  amis. 

Li  cuens  Guillaumes  en  est  sailliz  en  piez, 
Deu  reclama,  le  père  droiturier: 
//Sainte  Marie ,  virge  pucele ,  aidiez  ! 

2550.    Ainz  mes  par  home  ne  perdi  mes  estriers." 
Guiz  d'Alemaigne  fièrement  respondié: 
//Par  Deu,  Guillaume,  ne  te  vaut  un  denier; 
Ge  chalaing  Eome  et  les  murs  et  le  fié, 
Jà  Looys  n'en  sera  héritiers." 

2555.    —  //Gloz,  dit  Guillaumes,  Dex  te  doint  encombrier! 
Qae,  par  l'apostre  que  requièrent  paumier! 
Einçois  le  vespre  né  le  soleill  couchié 
Te  cuit-ge  si  del  cors  apareillier. 
Qu'en  te  porroit  d'un  besant  esligier." 

2560.    Il  tint  Joieuse,  dont  le  brant  fu  d'acier; 
Oii  voit  Guion  durement  le  requiert, 
Granz  cops  li  done  sor  son  heaume  vergié. 
Que  fleurs  et  pierres  en  à  jus  trébuchié: 
Ne  fast  la  coiffe  del  blanc  hauberc  doublier, 

2565.    Après  le  cop  n'éust  jamès  mestier. 
Desus  la  hanche  est  le  cop  apoié. 
Que  del  chamail  li  abat  plus  d'un  pié. 
Toz  remest  nuz  li  os  sus  le  braier. 
//Voir,  dit  Guillaumes,  deçà  vos  ai  saignié, 

2570.    Or  sez-tu  bien  com  tranche  mon  acier." 
Guiz  d'Alemaigne  fièrement  respondié: 
//Ahi  Guillaume,  Dex  te  doint  encombrier! 
Cuides-me-tu  por  si  pou  esmaier  ? 

De  pcnre  char  se  puet  Ten  trop  chargicr. 

2575.    Mes  par  la  croiz  que  requièrent  paumier! 
Einçois  le  vespre  né  le  soleill  coucliié 
Cuit-ge  ma  char  de  la  teue  vengier." 
Il  tint  Tespée,  dont  le  brant  fu  d'acier, 
Où  voit  Guillaume  durement  le  requiert, 

2580.    Grant  cop  li  done  par  mi  Teaume  vergié. 
Que  fleurs  et  pierres  en  a  jus  trébuchié. 
Ne  fust  la  coiffe  del  blanc  hauberc  doublier, 
Cuens  Aymeris  n'éust  point  d'éritier. 
Mes  Dex  ne  volt  sofi'rir  né  otroier. 

2585.    A  cel  cop  na  li  cuens  riens  gaaignié: 
Emprès  le  poig  li  est  le  brant  froissié, 
H  retret  l'autre,  ne  s'est  mie  targié. 
Voit  le  Guillaumes,  si  s'en  rit  volantiers, 
H  tint  Joieuse  au  riclie  brant  d'acier, 

2590.    Où  voit  Guion  durement  le  requiert: 
Grant  cop  li  done  sor  son  elme  vergié. 
Desus  l'espaule  a  le  cop  apoié, 
Desi  el  piz  l'a  fendu  et  tranchié, 
Estort  son  cop,  si  l'a  jus  trébuchié. 

2595.    Près  fu  de  l'eve,  si  l'a  dedenz  lancié: 

Au  fons  s'en  vet  le  fer  dont  fu  chargié, 
Que  puis  par  home  ne  fu-il  hors  sachié. 
Voit  le  Guillaumes,  si  commence  à  huichier: 
//Monjoie  !  escrie,  Dex!  Saint  Denis  aidiez! 

2600.    De  cestui  est  rois  Looys  vengiez." 
Sor  Alion  est  montez,  son  destrier, 
Prent  Clivevent  qu'il  ne  le  volt  lessier: 
Desi  à  l'ost  ne  se  volt  atargier. 
Encontre  vet  li  cuens  Bertrans  ses  niés, 

2605.    Et  Looys  bauz  et  joianz  et  liez. 

Tant  ont  ploré  Guielins  et  Gautiers, 
Tel  péor  n'orent  à  nul  jor  desoz  ciel, 
Eorz  por  Corsolt  à  cui  se  combatié. 
//Oncle  Guillaume,  estes  sain  et  hetiez?" 

2610.    —  //Oïl,  dist-il,  la  merci  Deu  del  ciel! 
Beau  niés  Bertrans,  à  celer  ne  vos  quiers. 

Ge  vos  doing  or  cest  bon  corant  destrier 
Por  la  bataille  que  requéistes  hier." 
Respont  Bertrans:  //Cent  merciz  en  aiez." 

2615.    Que  ceus  de  Rome  n'en  ot  que  esmanier: 
Dist  l'uns  à  l'autre:  //Mal  somes  engignié; 
Noz  sires  est  ocis  et  détranchiez, 
Il  nos  convient  trestoz  humilier, 
Alons  moult  tost  por  la  merci  proier." 

2620.    Dist  Tuns  à  lautre:  //Bien  fet  à  otroier." 

A  granz  croiz  d'or,  qui  moult  font  à  proisier, 
A  filatières  et  encens  et  sautier 
Encontre  portent  les  cors  saintz  del  mostier; 
Les  portes  oevrent  sanz  point  de  délaier, 

2625.    Beau  recoillirent  lor  seignor  droiturier. 

Par  dedenz  Rome  fu  Guillaumes  li  frans, 
Prent  son  seignor  tost  et  isnelement, 
En  la  chaière  l'asiet  de  maintenant, 
Se'l  corona  del  bamage  des  Erans. 

2630.  Là  li  jurèrent  trestuit  le  sèrement: 
Tiex  le  jura  qui  ne  le  tint  néant, 
Com  vos  orroiz  ainz  le  soleill  couchant. 

Par  dedenz  Rome  fu  Guillaumes  li  bers, 
S'a  Looys  son  seignor  coroné: 

2635.    De  tôt  l'empire  li  a  fet  séurté. 

Lors  s'apareille  et  pense  de  l'errer. 
Tant  ont  ensenble  erré  et  cheminé. 
Qu'il  sont  venu  en  Erance  le  régné. 
Vet  s'en  li  rois  à  Paris  la  cité, 

2640.    Li  cuens  Guillaumes  à  Mosterel  sor  mer. 
Or  se  cuida  Guillaumes  reposer. 
Déduire  en  bois  et  en  rivière  aler; 
Mes  ce  n'iert  jà  tant  com  puisse  durer, 
Car  li  Erançois  pristrent  à  révéler, 

2645.    Li  uns  sor  l'autre  guerroier  et  foler: 
Les  viles  ardent,  le  païs  font  gaster, 
Por  Looys  ne  s'en  vuelent  tenser. 
Uns  mes  le  vet  à  Guillaimie  conter. 
Ot  le  li  cuens,  le  sens  cuide  desver, 

2G50.    Bertran  apele:  /'Sire  niés,  entendez, 

Por  amor  Deu,  quel  conseill  me  donez? 
Li  rois,  mes  sires,  est  touz  deshéritez" 
Respout  Bertrans:  //Quar  le  lessiez  ester, 
Quar  lessons  France,  commandons  à  maufé, 

2655.    Et  cestui  roi  qui  tant  est  asoté; 
Jà  ne  tendra  plain  pié  de  rérité." 
Eespont  Guillaumes:  //Tôt  ce  lessiez  ester; 
En  son  servise  vueill  ma  jovente  user." 
n  fet  ses  homes  et  ses  amis  mander, 

2660.    Tant  ont  par  force  chevauchié  et  erré, 
Qu'il  sont  venu  à  Paris  la  cité. 
Là  a  Guillaumes  roi  Looys  trové. 
Dès  or  commence  la  grant  guerre  à  mener. 
Quant  voit  Guillaumes  li  marchis  au  cort  nés 

2665.    Qu'en  celé  terre  ne  porra  demorer, 
Quar  trop  i  a  des  anemis  mortiex, 
n  prent  l'enfant  que  il  ot  à  garder, 
Si  l'enporta  à  Loon  la  cité. 
A  cens  dedenz  le  fet  moult  bien  garder, 

2670.    Et  cels  defors  et  ardoir  et  praer; 

Dont  s'aqueult-il  as  granz  barres  coper, 
Et  as  hauz  murs  percier  et  effondrer. 
Dedenz  un  an  les  ot-il  si  menez, 
Que  .XV.  contes  fist  à  sa  cort  aler, 

2675.    Et  qu'il  lor  fist  tenir  lor  héritez 

Del  roi  Looys  qui  France  ot  à  garder. 
Et  sa  sereur  li  fist-il  espouser. 
En  grant  barnage  fu  Looys  entrez: 

2679.    Quant  il  fu  riches  Guillaume  n'en  sot  grez. 

v-'iez  seignor,  Dex  vos  croisse  bonté, 
Li  glorieus,  li  rois  de  majesté! 
Bone  chançon  plest-vos  à  escouter, 
Del  meillor  home  qui  ainz  créust  en  Dé? 
5.    C'est  de  Guillaume,  le  marchis  au  cort  nés, 
Comme  il  prist  Nymes  par  le  charroi  monté, 
Après  conquist  Orenge  la  cité, 
Et  fist  Guibor  baptizier  et  lever, 
Que  il  toli  le  roi  Tiebaut  l'Escler; 

10.    Puis  Tespousa  à  moillier  et  à  per, 
Et  desoz  Rome  ocist  Corsolt  es  piez. 
Moult  essaucia  sainte  Crestienté: 
Tant  fist  en  terre  qu'es  ciex  est  coronez. 
Ce  fa  en  Mai,  el  novel  tens  d'esté, 

15.    Eueillissent  gaut,  reverdissent  li  pré. 
Cil  oisel  chantent  bêlement  et  soé: 
Li  cuens  Guillaumes  reperoit  de  berser 
D'une  forest  où  ot  grant  pièce  esté. 
Pris  ot  .ij.  cers  de  prime  gresse  assez, 

20.    jij.  muls  d'Espaigne  ot  chargiez  et  trossez. 
•iiij.  saietes  ot  li  bers  au  costé. 
Son  arc  d'aubor  raportoit  de  berser: 
En  sa  compaigne  .xl.  bacheler, 
Eil  sont  à  contes  et  à  princes  chasez; 

25.    Chevalier  furent  de  novel  adoubé, 
Tienent  oiseaus  por  lor  cors  déporter, 
Muetes  de  chiens  font  avec  els  mener. 

Par  petit-pont  sont  en  Paris  entré. 

Li  cuens  Guillaumes  fu  moult  gentix  et  bers , 

30.    Sa  venoison  fist  à  Tostel  porter. 
En  mi  sa  voie  à  Bertran  encontre, 
Si  li  demande:  //Sire  niés,  dont  venez?" 
Et  dist  Bertrans:  //Jà  orroiz  vérité: 
De  cel  paies,  oii  grant  pièce  ai  esté. 

35.    Assez  i  ai  oï  et  escouté: 

Nostre  emperères  a  ses  barons  fievez, 
Cel  donc  terre ,  cel  chastel ,  cel  citez , 
Cel  done  vile  selonc  ce  que  il  set. 
Moi  et  vos,  oncle,  i  somes  oublié. 

40.    De  moi  ne  chaut,  qui  sui  un  bacheler; 
Mes  de  vos,  sire,  qui  tant  par  estes  bers, 
Et  tant  vos  estes  traveilliez  et  penez. 
De  nuiz  veillier  et  de  jorz  jeûner." 
Ot  le  Guillaumes,  s'en  a  un  ris  gité: 

45.    //Niés,  dit  li  cuens,  tôt  ce  lessiez  ester. 
Isnelement  alez  à  vostre  ostel. 
Et  si  vos  fêtes  gentement  conraer; 
Et  ge  irai  à  Looys  parler." 
Dist  Bertrans:  //Sire,  si  com  vos  commandez." 

50.    Isnelement  repaire  à  son  hostel. 

Li  cuens  Guillaumes  fu  moult  gentix  et  bers, 
Trusqu'au  paies  ne  se  volt  arester. 
A  pié  descent  soz  l'olivier  ramé, 
Puis  en  monta  tôt  le  marbrin  degré; 

55.    Par  tel  vertu  a  le  planchié  passé, 

B-ompent  les  hueses  del  cordoan  soller. 
N'i  ot  baron  qui  ne  fust  ejBFraez. 
Voit  le  li  rois,  encontre  s'est  levez, 
Puis  li  a  dit:  //Guillaume,  quar  séez." 

60.    —  //Non  ferai,  sire,  dit  Guillaumes  li  bers, 
Mes  un  petit  vorrai  à  vos  parler." 
Dist  Looys:  //Si  com  vos  commandez; 
Mien  escient  bien  savez  escoutcr." 
—  //Looys,  sire,  dit  Guillaumes  li  bers, 

65.  Moult  t'ai  servi  par  nuit  de  tastoner. 

De  vèves  famés,  d'en  fanz  déshériter; 
Mes  par  mes  armes  t'ai  servi  comme  bers, 
Si  t'ai  fomi  maint  fort  estor  champel, 
Dont  ge  ai  mort  maint  gentil  bacheler, 

70.    Dont  le  péchié  m'en  est  el  cors  entré; 
Qui  que  il  fussent,  si  les  ot  Dex  formé: 
Dex  penst  des  âmes,  si  le  me  pardonez!" 
—  //Sire  Guillaume,  dit  Looys  li  bers, 
Par  voz  merciz,  un  petit  me  sofl'rez. 

75.    Ira  yvérs,  si  revenra  estez, 

Un  de  ces  jorz  morra  uns  de  mes  pers, 
Tote  la  terre  vos  en  verrai  doner. 
Et  la  moillier,  se  prendre  la  volez." 
Ot  le  Guillaumes ,  a  pou  n'est  forsenez  : 

80.    //Dex!  dist  li  cuens,  qui  en  croiz  fu  penez, 
Com  longue  atente  a  poure  bacheler 
Qui  n'a  que  prendre  né  autrui  que  doner! 
Mon  auferrant  m'estuet  aprovender: 
Encor  ne  sai  oii  g'en  doie  trover. 

85.  Dex!  com  grant  val  li  estuet  avaler, 
Et  à  grant  mont  li  estuet  à  monter, 
Qui  d'autrui  mort  atent  la  richté! 

//Dex!  dit  Guillaumes,  com  ci  a  longue  attente 
A  bacheler  qui  est  de  ma  jovente! 

90.    N'a  que  doner  né  à  son  hues  que  prendre. 
Mon  auferrant  m'estuet  livrer  provende, 
Encor  ne  sai  où  le  grain  en  doi  prendre. 
Cuide-tu,  rois,  que  ge  ne  me  démente? 
//Looys,  sire,  dit  Guillaumes  li  fiers, 

95.    Jà  me  tenissent  mi  per  à  losangier. 
Bien  a  un  an  que  t'eusse  lessié. 
Que  de  Police  me  sont  venu  li  briés 
Que  me  tramist  li  riches  rois  Gaifiers, 
Que  de  sa  terre  me  dorroit  un  quartier 
100.    Avec  sa  fille  tote  l'une  moitié; 

Et  se  j'eusse  la  grant  terre  à  baillier. 
Le  roi  de  France  péusse  guerroier." 
Ot  le  li  rois,  le  sens  cuide  changier: 

Dist  tcx  paroles,  que  bien  déust  lessicr: 

105.    Par  ce  commence  li  maus  à  engreignier, 
Li  maltalenz  entr'eus  à  enforcier. 

//Sire  Guillaume,  dist  li  rois  Looys, 
Il  n'a  nul  home  eu  trestot  cest  païs, 
Gaifier,  né  autre,  né  li  rois  d'Apolis, 

110.    Qui  de  mes  homes  osast  un  seul  tenir 

Trusqu'  à  un  an,  qu'il  n'en  fust  mort  ou  pris, 
Ou  de  la  terre  fors  chaciez  en  essil." 
—  //Dex  !  dit  li  cuens ,  com  ge  sui  mal  bailliz , 
Quant  de  demande  somes  ici  conquis  ! 

115.    Se  vos  serf  mes  dont  soié-je  honiz. 

//Gentill  mesnie,  dit  Guillaumes  li  bers, 
Isnelement  en  alez  à  l'ostel, 
Et  si  vos  fêtes  gentement  conraer. 
Et  le  hemois  sor  les  somiers  trosser; 

120.    Par  maltalent  m'estuet  de  cort  torner. 
Quant  por  viande  somes  au  roi  remés , 
Dont  puet-il  dire  que  il  a  tôt  trové." 
Et  cil  responent:  //Si  com  vos  commandez." 
Sor  un  foier  est  Guillaumes  montez, 

125.    Sor  l'arc  d'aubor  s'est  un  pou  acoutez. 
Que  il  avoit  aporté  de  berser, 
Par  tel  vertu,  que  par  mi  est  froez. 
Que  les  tronçons  en  volent  trusqu'as  trez; 
Li  tronçon  chiéent  au  roi  devant  le  nés. 

130.    De  grant  outrage  commença  à  parler 
Vers  Looys,  quar  servi  l'ot  assez: 
//Mi  grant  servise  seront  jà  reprové. 
Les  granz  batailles  et  li  estor  champel. 
Looys  sire,  dit  Guillaumes  li  bers, 

135.    Dont  ne  te  membre  del  grant  estor  mortel 
Que  ge  te  fis  par  desoz  Rome  es  prez? 
Là  combati  vers  Corsolt  l'amiré. 
Le  plus  fort  home  que  l'en  péust  trover 
En  paiennisme  n'en  la  crestienté. 

140.    De  son  brant  nu  me  dona  un  cop  tel , 
Desor  le  heaume  que  oi  à  or  gcmé. 

Que  le  cristal  en  fist  jus  avaler; 
Devant  le  nés  me  copa  le  nasel, 
Tresqu'ès  narilles  me  fist  son  brant  coler: 
145.    A  mes  ij.  mains  le  m'estut  relever. 
Grant  fu  la  boce  qui  fu  au  renoer, 
IVJ^al  soit  del  mire  qui  le  me  dut  saner! 
Por  ce  m'apelent  Guillaumes  au  cort  nés: 
Grant  honte  en  ai  quant  vieng  entre  mes  pers. 
150.    Si  pris  le  roi  en  nostre  seignoré. 
Et  dahé  ait  qui  onc  en  ot  espié, 
Heaume  n'escu  né  palefroi  ferré, 
Son  brant  d'acier  o  le  pont  conquesté. 
//Looys  rois,  dit  Guillaumes  li  saiges,  . 
155.    Droiz  emperères,  jà  fastes  vos  fllz  Karle, 
Au  meilor  roi  qui  onques  portast  armes, 
Et  au  plus  fier  et  au  plus  justisable. 
Rois,  quar  te  membre  d'une  fière  bataille 
Que  ge  te  fis  au  gué  de  Pierrelate: 
160.    Pris  Dagobert  qui  vos  iert  demorable. 

Véez-le-vos  à  ces  granz  peaus  de  martre, 
S'il  le  défient  bien  en  doi  avoir  blasme. 
Après  celui  vos  en  fis-ge  une  autre: 
Quant  Karlemaine  volt  jà  de  vos  roi  fère, 
165.    Et  la  corone  fu  sus  l'autel  estable, 

Tu  fus  à  terre  lonc  tens  en  ton  estage. 
François  le  virent,  que  ne  valoies  gaire, 
Eère  en  voloient  clerc  on  abé  ou  prestre. 
Ou  te  féissent  en  aucun  leu  chanoine; 
170.    Quant  el  moustier  Marie  Magdalaine 
Li  cuens  Emaus  par  son  riche  lignage 
Volt  la  corone  par  devers  lui  atrère, 
Quant  ge  le  vi  de  bel  ne  m'en  fu  gaire: 
Gtj  li  donai  une  colée  large, 
175.    Que  tôt  envers  l'abati  sor  le  marbre. 
Haïz  en  fui  de  son  riche  lignage. 
Passai  avant,  si  com  la  cort  fu  large, 
Que  bien  le  virent  et  li  un  et  li  autre, 
Et  l'apostoiles  et  tuit  li  patriarche; 

180.  Pris  la  corone,  sor  le  chief  Fenportastes. 
De  cest  servise  ne  vos  membre-il  gaires, 
Quant  vos  sanz  moi  despartistes  voz  terres. 

//Looys  sire,  dit  Guillaumes  li  prouz, 
Dont  ne  te  membre  du  Normant  orgueillous, 

185.    Qui  deffier  te  vint  ci  en  ta  cort? 

//N'as  droit  en  Prance,"  ce  dist-il,  oiant  toz. 
En  ton  empire  n'eus  un  seul  baron, 
Droiz  emperère,  qui  déist  o  né  non. 
Quant  me  membra  de  naturel  seignor. 

190.    Passai  avant,  tant  fis  plus  que  estolt. 
Si  le  loai  à  un  pel  com  félon. 
Puis  fu  tele  houre  que  g'en  oi  grant  péor, 
Quant  repérai  de  Saint-Micliiel-del-Mont , 
Et  j'encontrai  Eichart  le  viel,  le  ros, 

195.    (Icil  iert  pères  au  Norment  orgueillous) 
il  en  et  .xx.  et  ge  n'en  oi  que  dos: 
Ge  très  l'espée,  fis  que  chevaleros. 
A  mon  brant  nu  en  ocis  .vij.  des  lor, 
Voiant  lor  euz  abati  lor  seignor, 

200.    Gel  te  rendi  à  Paris  en  ta  cort; 

Après  fu  mort  par  dedenz  ta  grant  tor. 
De  cel  servise  ne  vos  membre-il  prou, 
Quant  vos  sanz  moi  des  terres  fêtes  don. 
Rois,  quar  te  membre  de  l'Alemant  Guion! 

205.    Quant  tu  aloies  à  Saint  Père  au  baron, 
Chalanja-toi  François  et  Borgueignon, 
Et  la  corone  et  la  cit  de  Loon. 
Jostai  à  lui  que'l  virent  maint  baron: 
"  Par  mi  le  cors  li  mis  le  confenon, 

210.    Gitai-le  el  Toivre,  se'l  mengièrent  poisson. 
De  cèle  chose  me  tenisse  à  bricon, 
Quant  ge  en  ving  a  mon  hoste  Guion, 
Qui  m'envoia  par  mer  en  un  dromon. 
Rois,  quar  te  membre  de  la  grant  ost  Oton: 

215.    O  toi  estoient  François  et  Borgoignon, 
Et  Loherenc  et  Elamenc  et  Frison: 
Par  sus  Monjeu  en  après  Monborcon, 

Desi  qu   ù  Rome,  qu'en  dit  en  Prc  Noiron, 
Mes  cors  inéismes  tendi  ton  paveillon, 
220.    Puis  te  servi  de  riche  venoison. 

//Quant  ce  fu  chose  que  tu  eus  mengié, 
^    Gre  ving  encontre  por  querre  le  congié: 
Tu  me  domas  de  gré  et  volantiers, 
Et  tu  cuidis  que  m'alasse  couchier 
225.    Dedenz  mon  tref,  por  mon  cors  aésier. 
Ge  fis  monter  .ij.M.  chevalier, 
Derriers  ton  tref  te  ving  eschargaitier, 
En  un  bruillet  de  pins  et  le  loriers. 
Hueques  fis  les  barons  enbuschier. 
230.    De  cens  de  Rome  ne  te  daignas  gaitier: 
Monté  estoient  plus  de  .xv.  millier, 
Devant  ton  tref  s'en  vinrent  por  lancier, 
Tes  laz  dérompre  et  ton  tref  trébuchier, 
Tes  napes  trère,  espandre  ton  mengier. 
235.    Ton  seneschal  vi  prendre  et  ton  portier, 
D'un  tref  en  autre  t'en  fuioies  à  pié 
En  la  grant  presse  com  chétis  liemiers. 
A  haute  voiz  forment  escriiez: 
//Betran,  Guillaume,  çà  venez,  si  m'aidiez!" 
240.    Lors  oi  de  vos,  dans  rois,  moult  grant  pitié. 
La  joustai-ge  a  .vij.M.  enforcié, 
Et  si  conquis  a  vous  de  chevaliers 
Plus  de  de  .ccc.  as  auferranz  destriers. 
Delez  un  marbre  vi  lor  seignor  bessié, 
245.    Bien  le  connui  au  bon  heaume  vergié, 
A  l'escharbocle  qui  luisoit  el  nasel: 
Tel  li  donai  de  mon  tranchant  espié, 
Que  l'abati  sor  le  col  del  destrier. 
Merci  cria,  por  ce  en  oi  pitié: 
250.    //Ber,  ne  m'oci,  se  tu  Guillaumes  ies!" 
Menai  le  vos,  onc  n'i  ot  délaie. 
Encore  en  as  de  Rome  mestre  fié; 
Tu  es  or  riche,  et  ge  sui  po  proisié. 
Tant  t'ai  servi  que  j'ai  chenu  le  chief, 
255.    N'i  ai  conquis  vaillissant  un  denier. 

Dont  nus  en  cort  m'apelast  chevalier. 

//Looys ,  sire ,  Guillaume  a  respondu , 
Tant  t'ai  servi  que  le  poil  ai  clianu: 
N'i  ai  conquis  vaillissant  un  festu, 

260.    Né  en  ta  cort  en  fusse  mielz  vestu; 

Encor  ne  sai  quel  part  tomer  mon  huis. 
Looys ,  sire ,  qu'est  vo  sens  devenuz  ! 
L'en  soloit  dire  que  g'estaie  voz  druz, 
Et  chevauchoie  les  bons  chevaus  crenuz, 

265.    Et  vos  servoie  par  chans  et  par  paluz. 
Mal  dahé  ait  qui  onques  mielz  en  fu, 
Né  qui  un  clo  en  ot  en  son  escu, 
Se  d'autrui  lance  ne  fu  par  mal  féru! 
Plus  de  .xx.M.  ai  tué  de  faus  Turs, 

270.    Mes  par  celui  qui  maint  el  ciel  lasus! 
Ge  tomerai  le  vermeil  de  l'escu; 
Eère  porroiz  et  que  n'en  mes  vo  druz  ! 

//Dex  !  dit  Guillaumes ,  qu'issis  de  Virge  gente , 
Por  c'ai  ocis  tante  bêle  jovente, 

275.    Né  por  qu'ai  fet  tante  mère  dolante, 

Dont  li  péchié  me  sont  remés  el  ventre, 

Tant  ai  servi  cest  mauves  roi  de  Erance 

N'i  ai  conquis  vaillant  un  fer  de  lance!" 

//Sire  Guillaume,  dit  Looys  li  bers, 

280.    Par  cel  apostre  qu'en  quiert  en  Noiron  Pré! 
Encor  ai-ge  .lx.  de  vos  pers 
A  qui  ge  n'ai  né  promis  né  doné." 

'  Et  dit  Guillaumes:  //Dans  rois,  vos  i  mentez: 

Il  ne  sont  mie  en  la  Crestienté, 

285.    N'i  a  fors  vos,  qui  estes  coronez: 

Par  desus  vos  ne  m'en  quier  jà  vanter. 
Or  prenez  cels  que  vos  avez  nomez, 
Tôt  un  à  un  les  menez  en  cel  pré, 
Sor  les  chevaus  garnis  et  conraez  : 

290.    Se  tant  et  plus  ne  vos  ai  deviez, 
Jà  mar  auroi  riens  de  tes  héritez; 
Et  vos  méismes,  se  aler  i  volez." 
Ot  le  li  rois,  s'est  vers  lui  enclinez, 

Au  redrecier  l'en  a  aresoimé: 
295.        //Sire  Guillaume,  dit  Looys  li  frans, 
Or  voi-ge  bien,  plains  es  de  mautalant." 

—  //Voir,  dit  Guillaumes,  si  furent  mi  parent. 
Einsi  vet  d'orne  qui  sert  à  maie  gent: 

Quant  il  plus  fet  n'i  gaaigne  néant, 
300.    Einçois  en  vet  tôt  adès  enpirant." 

//Sire  Guillaume,  dit  Loojs  li  prouz, 
Or  voi-ge  bien,  mautalent  avez  moult." 

—  //Voir,  dit  Guillaumes,  s'orent  mi  ancessor. 
Einsi  vet  d'ome  qui  sert  mauvais  seignor: 

305.    Quant  plus  l'alieve  si  i  gaaigne  pou." 

—  //Sire  Guillaume,  Looys  li  respont, 
Gardé  m'avez  et  servi  par  amor, 

Plus  que  nus  homs  qui  soit  dedenz  ma  cort: 
Venez  avant,  ge  vos  dorrai  beau  don. 
310.    Prenez  la  terre  au  preu  conte  Eoucon, 
Serviront  toi  .iij.M.  compaignon." 

—  //Non  ferai,  sire,  Guillaumes  li  respont; 
Del  gentill  conte  .ij.  enfanz  remés  sont. 
Qui  bien  la  terre  maintenir  en  porront. 

315.    Autre  me  done,  que  de  cestui  n'ai  soing." 
//Sire  Guillaume,  dit  li  rois  Looys, 

Quant  ceste  terre  ne  volez  retenir. 

Né  as  enfanz  ne  la  volez  tolir, 

Prenez  la  terre  au  Borgoing  Auberi, 
320.    Et  sa  marrastre  Hermensant  de  Tori, 

La  meillor  feme  qui  onc  béust  de  vin: 

Serviront  toi  .iij.M.  fervesti." 

—  //Non  ferai,  sire,  Guillaumes  respondi; 
Del  gentill  conte  si  est  remés  uns  filz, 

325.    Roberz  a  non,  mes  moult  par  est  petiz, 
Encor  ne  set  né  chaucier  né  vestir: 
Se  Dex  ce  done  qu'il  soit  granz  et  fomiz, 
Tote  la  terre  porra  bien  maintenir." 
//Sire  Guillaume,  dit  Looys  li  fiers, 
330.    Quant  cel  enfant  ne  veus  déshériter, 

Pren  donc  la  terre  au  marchis  Bérengier. 
I.  6 

Morz  est  li  cuens,  si  prenez  sa  moillier: 
Serviront  toi  .ij.M.  chevalier 
A  clères  armes  et  as  coranz  destiers  ; 
335.    Del  tuen  n'auront  vaillissant  un  denier." 
Ot  le  Guiliaumes,  le  sens  cuide  changier, 
A  sa  voiz  clère  conunença  à  huichier: 
//Entendez  moi,  nobile  chevalier, 
De  Looys,  mon  seignor  droiturier, 
340.    Comme  est  gariz  qui  le  sert  volantiers. 
Or  vos  dirai  del  marchis  Bérengier: 
Jà  fu-il  nez  enz  el  val  de  Riviers, 
Un  conte   ocist  dont  ne  se  pot  paier; 
A  Monloon  en  vint  corant  au  fié, 
345.    Iluec  chaï  l'empereor  au  pie, 

Et  Temperères  le  reçut  volantiers, 
Dona  li  terre  et  cortoise  moillier. 
Cil  le  servi  longuement  sanz  dangier; 
Puis  avint  chose,  li  rois  se  combatié 
350.    As  Sarrazins,  as  Turs  et  as  Esclers: 
Li  estors  fu  merveilleus  et  pléniers, 
Abatuz  fu  li  rois  de  son  destrier, 
Jà  n'i  montast  à  nul  jor  desoz  ciel. 
Quant  i  sorvint  li  marchis  Bérengiers. 
355.    Son  seignor  vit  en  presse  mal  mener, 
Celé  part  vint  corant,  toz  eslessiez: 
En  son  poing  tint  le  brant  forbi  d'acier, 
Là  fist  tel  parc  comme  as  chiens  li  sangliers: 
Puis  descendi  de  son  corant  destrier, 
360.    Por  son  seignor  secorre  et  aïdier. 

Li  rois  monta,  et  il,li  tint  l'estrier. 
Si  s'en  foui  comme  coars  lévriers. 
Einsi  remest  li  marchis  Bérangiers. 
Là  le  véismes  ocirre  et  détranchier: 
365.    Ne  li  péusmes  secorre  né  aidier. 

Remés  en  est  uns  cortois  héritiers, 

Icil  a  non  le  petit  Bérangier. 

Moult  par  est  fox  qui  l'enfant  veult  boisier; 

Si  m'aïst  Dex!  que  fels  et  renoiez. 

370.    Li  einperères  me  veult  doner  son  fié: 

Ge  n'en  vueill  mie,  bien  vueill  que  tuit  l'oiez. 
Et  une  chose  bien  vos  doi  acointier: 
Par  cel  apostre  qu'en  à  E,ome  requiert  ! 
Il  na  en  France  si  hardi  chevalier, 

375.    S'il  prent  la  terre  au  petit  Bérangier, 
A  ceste  espée  tost  ne  perde  le  chief!" 

—  //Granz  merciz,  sire,"  dient  li  chevalier 
Qui  appartienent  à  l'enfant  Bérangier; 
Cent  en  i  a,  qui  li  clinent  le  chief, 

380.    Qui  tuit  li  vont  à  la  jambe  et  au  pie. 

—  //Sire  Guillaume,  dit  Looys,  oiez: 
Quant  ceste  henor  à  prendre  ne  vos  siet, 
Se  Dex  m'aïst,  or  vos  dorrai  tel  fié, 

Se  saiges  estes,  dont  seroiz  sorhaucié. 

385.    Ge  vos  dorrai  de  France  un  quartier, 
Quarte  abeie  et  puis  le  quart  marchié, 
Quarte  cité  et  quarte  archeveschié. 
Le  quart  serjant  et  le  quart  chevalier, 
Quart  vavassor  et  quart  garçon  à  pié, 

390.    Quarte  pucele  et  la  quarte  moillier, 

Et  le  quart  prestre  et  puis  le  quart  moustier. 
De  mes  estables  vos  doing  le  quart  destrier. 
De  mon  trésor  vos  doing  le  quart  denier; 
La  quarte  part  vos  otroi  volantiers 

395.    De  tôt  l'empire  que  ge  ai  à  baillier. 
Recevez  le,  nobile  chevalier!" 

—  //Non  ferai,  sire,  Guillaumes  respondié; 
Ce  ne  feroie  por  tôt  l'or  desoz  ciel. 

Que  jà  diroient  cil  baron  chevalier: 
400.    //Vez-là  Guillaume,  le  marchis  au  vis  fier, 

Comme  il  a  ore  son  droit  seignor  boisié. 

Demi  son  règne  li  a  tôt  otroi  é 

Si  ne  l'en  rent  vaillissant  un  denier: 

Bien  li  a  ore  son  vivre  retaillié  !"  " 
405.        //Sire  Guillaume,   dit  Looys  li  bers, 

Par  cel  apostre  qu'en  quiert  en  Noiron-Pré! 

Quant  ceste  hcnnor  reçoivre  ne  volez, 

6* 

En  ceste  terre  ne  vos  sai  que  doner, 
Né  de  nule  autre  ne  me  sai  porpenser." 

410.    —  //E,ois,  dit  Guillauraes,  lessiez  le  dont  ester; 
A  ceste  foiz  n'en  quier  or  plus  parler. 
Quant  vos  plera,  vos  me  dorroiz  assez, 
Chastiaus  et  marches,  donjons  et  fermetez." 
A  ces  paroles  s'en  est  li  cuens  tomez, 

415.    Par  mal  talent  avale  les  degrez. 

En  mi  sa  voie  a  Bertran  encontre. 
Qui  li  demande:     //Sire  oncle,  dont  venez?" 
Et  dit  Guillaumes:     //Jà  orroiz  vérité: 
De  cel  paies  où  ai  grant  pièce  esté; 

420.    A  Looys  ai  tencié  et  iré; 

Moult  l'ai  servi,  si  ne  m'a  riens  doné." 
Et  dit  Bertrans':     //A  maléiçon  Dé! 
Vo  droit  seignor  ne  devez  pas  haster, 
Ainz  le  devez  servir  et  hennorer, 

425.    Contre  toz  homes  garantir  et  tenser." 
—  //Diva!  fet-il,  jà  mVil  si  mené, 
Qu'à  lui  servir  ai  mon  tens  si  usé, 
N'en  ai  eu  vaillant  un  oef  pelé." 

Et  dit  Guillaumes:  //Sire  Bertrans,  beaux  niés, 

430.    Au  roi  servir  ai  mon  tens  emploie, 
Si  l'ai  par  force  levé  et  essaucié; 
Or  m'a  de  France  otroié  l'un  quartier. 
Tôt  ensement  com  fust  en  reprovier  : 
Por  mon  servise  me  velt  rendre  loier; 

435.    Mes  par  l'apostre  qu'en  à  Rome  requiert  ! 
Cuit  li  abatre  la  corone  del  chief: 
Ge  l'i  ai  mis,  si  la  vorrai  oster." 
Dist  Bertrans:     //Sire,  ne  dites  pas  que  bers. 
Vo  droit  seignor  ne  devez  inenacier, 

440.    Ainz  le  devez  lever  et  essaucier. 

Contre  toz  homes  secorre  et  aïdier." 

Et  dit  li  cuens:  //Vos  dites  voir,  beau  niés, 

La  léauté  doit-l'en  toz  jorz  amer: 

Dex  le  commande,  qui  tôt  a  à  jugier." 

445.        //Oncles  Guillaumes,  dit  Bertrans  li  senez, 

Quar  alons  ore  à  Looys  parler, 
Et  moi  et  vos  en  cel  pales  pleuier 
Porquerre  un  don  dont  me  sui  porpensé." 

—  //Quiex  seroit-il?  dit  Guillaumes  li  bers. 
450.    Et  dit  Bertrans:  //Jà  orroiz  vérité. 

Demandez-li  Espaigne  le  régné; 

Et  Tortolouse  et  Portpaillart  sor  mer, 

Et  après  Nymes,  celé  bone  cité, 

Et  puis  Orenge,  qui  tant  fet  à  loer. 
455.    S'il  la  vos  donc  ni  afiert  mie  grez, 

Conques  escuz  n'en  fu  par  lui  portez, 

Né  chevalier  n'en  ot  ensoldéez, 

Assez  vos  puet  celé  terre  doner. 

Né  son  reaume  n'en  iert  gaires  grevez." 
460.    Ot  le  Guillaumes,  s'en  a  un  ris  gité: 

//Niés,  dit  Guillaumes,  de  boue  heure  fus  nez, 

Quar  tôt  ausi  l'avoié-ge  pensé; 

Mes  ge  voloie  avant  à  toi  parler." 

As  mains  se  prennent,  el  paies  sont  monté, 
465.    Trusqu'à  la  sale  ne  se  sont  aresté. 

Voit  le  li  rois,  encontre  s'est  levé, 

Puis  li  a  dit:    //Guillaume,  car  séez." 

—  //Non  ferai,  sire,  dit  li  cuens  naturez. 
Mes  un  petit  vorroie  à  vos  parler, 

470.    Porquerre  un  don  dont  me  sui  porpensez." 
Es  dit  li  rois:  //A  beneiçon  Dé! 
Se  vos  volez  né  chastel  né  cité, 
Né  bore,  né  vile,  donjon  né  fermeté, 
Jà  vos  sera  otroié  et  graé. 

475.    Demi  mon  règne,  se  prendre  le  volez, 
Vos  doin-ge,  sire,  volantiers  et  de  grez, 
Quar  de  grant  foi  vos  ai  tozjorz  trové, 
Et  par  vos  sui  rois  de  France  clamez." 
Ot  le  Guillaumes,  s'en  a  un  ris  gité, 

480.    Où  voit  le  roi  si  l'a  araisonné: 

//Icestui  don  par  nos  n'iert  jà  rové, 
Aiuz  vos  demant  Espaigne  le  régné, 
Et  Tortolosc  et  Portpaillart  sor  mer, 

Si  vos  demant  Nymes  celé  cité, 

485.    Après  Orenge,  qui  tant  fet  à  loer  : 
Se  la  me  clones  n'i  afiert  mie  grez, 
Conques  escuz  n'en  fu  par  toi  portez , 
N'ainz  chevalier  n'en  eus  au  digner, 
]>rapouriez  n'en  est  vostre  chatel." 

490.    Ot  le  li  rois,  s'en  a  un  ris  gité. 

//Looys,  sire,  dit  Guillaumes  li  fors, 
Par  Deu  !  me  done  d'Espaigne  toz  les  porz , 
Moie  ert  la  terre,  tuens  en>  iert  li  trésorz: 
Mil  chevalier  t'en  conduiront  en  ost. 

495.        //Done-moi,  rois,  Vaséure  la  grant, 
Et  avec  Nymes  et  le  fort  mandement, 
S'en  giterai  le  mal  paien  Otrant, 
Qui  tant  François  a  destruit  por  néant: 
De  maintes  terres  les  a  fet  définant; 

500.    Se  Dex  me  veult  aidier  par  son  commant  ! 
Jà  autre  terre,  sire,  ne  vos  demant." 

//Donez-moi,  sire,  Valsoré  et  Valsure, 
Donez-moi  Nymes  o  les  grans  tors  agues, 
Après  Orenge,  celé  cité  cremue, 

505.    Et  Nemenois  et  tote  la  pasture, 

Si  com  li  Bosnes  li  cort  par  les  desrubes." 
Dist  Looys:  //Beau  sire,  Dex  aiue! 
Par  un  seul  home  iert  celé  honor  tenue  !"  »  • 
Et  dit  Guillaumes:  //De  séjomer  n'ai  cure, 

510.    Chevaucherai  au  soir  et  à  la  lune, 
De  mon  h  aubère  covert  la  feutréure, 
S'en  giterai  la  pute  gent  Tafure." 

//Sire  Guillaume,  dit  li  rois,  entendez: 
Par  cel  apostre  qu'en  quiert  en  Noiron-Prez! 

515.    El  n'est  pas  moie,  ne  la  vos  puis  doner: 
Einçois  la  tienent  Sarrazin  et  Escler, 
Clareaus  d'Orenge  et  son  frère  Acerez, 
Et  Golias  et  li  rois  Desramez 
Et  Arroganz  et  Miranz  et  Barrez, 

520.    Et  Quinzepaumes  et  ses  frères  Gondrez, 
Otrans  de  Nimes  et  li  rois  Murgalez. 

Le  roi  Tiebaiit  eu  doit  Ten  coroner: 

Prise  a  Orable,  la  seror  Famiré, 

C'est  la  plus  bêle  que  l'en  puisse  trover 

525.    En  paienie  n'en  la  crestienté. 

Por  ce  crien-ge  se  ent'reus  vos  metez  , 
Que  celé  terre  ne  puissiez  aquiter. 
Mes  s'il  vos  plest,  en  ceste  remanez, 
Tôt  égalment  départons  noz  citez: 

530.    Vos  auroiz  Chartres  et  Orliens  me  lerez, 
Et  la  corone,  que  plus  n'en  quier  porter." 

—  //Non  ferai,  sire,  dit  Guillaumes  li  bers, 
Que  jà  diroient  cil  baron  naturel: 
//Vez-ci  Guillaume,  le  marchis  au  cort  nés, 

535.    Comme  il  a  ore  son  droit  seignor  monté! 
Demi  son  règne  li  a  par  mi  doué. 
Si  ne  l'en  rent  un  denier  monnoié, 
Bien  li  a  ore  son  vivre  recopé."" 

//Sire  Guillaume,  dist  li  rois,  frans  guerriers, 

540.    Et  vos  que  chaut  de  mauves  reprovier? 
En  ceste  terre  ne  quier  que  me  lessiez: 
Vos  aurez  Chartres  et  me  lessiez  Orliens, 
Et  la  corone,  que  plus  ne  vos  en  quier." 

—  //Non  ferai,  sire,  Guillaumes  respondié, 
545.    Ge  ne'l  feroie  por  tôt  l'or  desoz  ciel. 

De  vostre  hemior  ne  vos  quier  abessier, 
Ainz  l'acroistrai  au  fer  et  à  l'acier: 
Mes  sires  estes,  si  ne  vos  quier  boi§ier. 
Ce  fu  au  tens  à  feste  Saint  Michiel, 

550.    Eui  à  Saint-Gile , .  lors  fui-ge  chiez  un  ber, 
Herberja  moi  li  cortois  chevaliers. 
Moult  me  dona  à  boivre  et  à  mengier, 
Fain  et  avaine  à  l'auferrant  corsier. 
Quant  ce  fu  chose  que  éusmes  mengié, 

355.    H  s'en  ala  es  prez  esbanoier 

O  sa  mesnie,  li  gentils  chevaliers; 
Quant  par  la  resne  me  saisi  sa  moillicr. 
Gc  descendi,  elc  me  tint  l'estrier, 
Puis  me  mena  aval  en  un  celier, 

560.    Et  del  celier  amont  en  un  solier, 

Ainz  n'en  soi  mot,  si  me  chaï  as  piez. 
Guidai,  beau  sire,  quel  quéist  amistiez, 
Ou  itel  chose  que  feme  à  home  quiert: 
Se  ge'l  séusse  ne  m'en  fusse  aprochiez, 

565.    Qui  me  donast  mil  livres  de  deniers. 

Demandai  li:  //Dame,  feme,  que  quiers?" 

—  //Merci,  Guillaume,  nobile  chevalier. 
De  ceste  terre  quar  vos  praigne  pitié, 
Por  amor  Deu  qui  en  croiz  fu  dreciez  !" 

570.    Par  la  fenestre  me  fist  mètre  mon  chief, 
Toute  la  terre  vi  plaine  d'aversiers, 
Yiles  ardoir  et  violer  moustiers, 
Chapeles  fondre  et  trébuchier  clochiers, 
Mameles  tordre  à  cortoises  moilliers, 

575.    Que  en  mon  cuer  m'en  prist  si  grant  pitié. 
Moult  tendrement  plorai  des  eulz  del  chief: 
Là  plevi-ge  le  gloriex  del  ciel, 
Et  à  Saint  Gile,  dont  venoie  proier. 
Qu'en  celé  terre  lor  iroie  a-idier 

580.    A  tant  de  geiit  com  porrai  justisier." 

//Sire  Guillaume,  dist  Looys  li  frans, 
Quant  ceste  terre  ne  vos  vient  à  talant. 
Si  m'aïst  Dex ,  grainz  en  sui  et  dolanz. 
Eranc  chevalier,  or  venez  dont  avant, 

585.    Ge  ferai,  voir,  tôt  le  vostre  talant. 

TeuQZ  Espaigne,  prenez-la  par  cest  gant: 
Ge  la  vos  doing  par  itel  convenant. 
Se  vos  en  croist  né  paine  né  ahan. 
Ci  né  aillors  ne  t'en  serai  garant." 

590.    Et  dit  Guillaumes:  //Et  ge  mielz  ne  demant, 
Eors  seulement  un  secors  en  .vij.  anz." 
Dist  Loojs:  //Ge  l'otroi  bonement. 
Or  ferai ,  voir,  tôt  le  vostre  commant." 

—  //Granzmerciz,  sire,  ditlicuens,  ore  entent." 
595.    Li  cuens  Guillaumes  s'est  regardez  atant, 

Si  vit  ester  Guielin  et  Bertran, 

Si  neveu  furent,  fill  Bernart  de  Breban: 

11  les  apele  liautement  en  oiant: 
//Venez  avant,  Guielin  et  Bertrau, 

fi 00.    Mi  ami  estes  et  mi  prochain  parent, 
Devant  le  roi  vos  metez  en  présent. 
De  ceste  hennor  que  ci  vois  demandant 
Ensemble  o  moi  que  recevez  le  gant: 
O  moi  auroiz  les  biens  et  les  alians." 

605.    Guielins  Tôt,  si  sorrist  faintement, 
Et  dit  en  bas  que  ne  Tentent  néant: 
//Gre  ferai  jà  mon  oncle  moult  dolant." 
—  //Non  feroiz,  sire,  ce  dit  li  cuens  Bertrans, 
Quar  moult  est  fiers  Guillaumes  li  vaillans." 

610.    —  //Et  moi  que  chaut?"  dist  Guielins  Tenfanz, 
Que  trop  sui  juenes,  ge  n'en  ai  que  .xx.  anz, 
Encor  ne  puis  paine  sofi'rir  si  grant." 
Ot  le  Bernars,  ses  pères  de  Brebant, 
A  par  un  pou  que  il  ne  pert  le  sens, 

615.    Hauce  la  paume,  si  li  a  doné  grant: 

//He  fox  lechierres,  or  m'as-tu  fet  dolant; 
Devant  le  roi  te  métrai  en  présent. 
Par  cel  apostre  qe  quièrent  pénéant! 
S'avec  Guillaume  ne  recevez  le  gant, 

620.    De  ceste  espée  auras-tu  une  grant. 
Il  n'aura  mire  de  cest  jor  en  avant 
Qui  vos  saint  mes  eu  tôt  vostre  vivant. 
Querrez  hennor,  dont  vos  n'avez  néant, 
Si  com  ge  fis  tant  com  fui  de  jovent; 

625.    Que  par  l'apostre  que  quièrent  pénéant! 

Jà  de  la  moie  n'auroiz  mes  plain  un  gant, 
Ainz  la  dorrai  trestot  à  mon  talant." 
Avant  passèrent  Guielins  et  Bertrans, 
Sor  une  table  montèrent  en  estant, 

630.    A  lor  voiz  clère  s'escrient  hautement: 
//Batuz  nos  a  dans  Bemarz  de  Brebant; 
Mes  par  l'apostre  que  quièrent  pénéant! 
Ce  comparront  Sarrazin  et  Persant. 
Bien  puéent  dire:  entré  sont  en  mal  an, 

635.    Il  en  morront  à  milliers  et  à  cent." 

Seur  une  table  est  Guillaumes  montez, 
A  sa  voiz  clère  commença  à  crier  : 
//Entendez-moi  de  Prance  li  barnez. 
Se  Dex  m'aïst!  de  ce  me  puis  vanter, 

640.    Plus  ai  de  terre  que  .xxx.  de  mes  pers. 
Encor  n'en  a  un  jornel  aquité: 
Ice  di-ge  as  poures  bachelers 
As  roncins  clops  et  as  dras  descirez , 
Quant  ont  servi  por  néant  conquester,  . 

645.    S'o  moi  se  vueuleut  de  bataille  esprover, 
Ge  lor  dorrai  deniers  et  héritez, 
Chasteaus  et  marches,  donjons  et  fermetez, 
Se  le  païs  m'aident  à  conquester 
Et  la  loi  Deu  essaucier  et  monter. 

650.    Ce  vueil-ge  dire  as  poures  bachelers, 
As  escuiers  qui  ont  dras  dépanez, 
S'o  moi  s'en  vienent  Espaigne  conquester 
Et  le  païs  m'aident  à  aquiter. 
Et  la  loi  Deu  essaucier  et  monter, 

655.    Tant  lor  dorrai  deniers  et  argent  cler , 

Chasteaus  et  marches,  donjons  et  fermetcz, 
Destriers  d'Espaigne,  si  seront  adoubé." 

Quant  cil  l'oïrent  si  sont  joiant  et  lié, 
A  haute  voiz  commencent  à  huichier: 

660.    //Sire  Guillaume,  por  Deu  ne  vos  targiez  ! 
Qui  n'a  cheval  o  vos  ira  à  pié." 
Qui  dont  véist  les  poures  escuiers, 
Ensenble  o  els  les  poures  chevaliers! 
Vont  à  Guillaume  le  marchis  au  vis  fier, 

665.    En  petit  d'eure  en  ot  trente  milliers , 
A  lor  pooirs  d'armes  apareilliez, 
Quituit  en  ont  juré  et  afichié 
Ne  li  faudront  por  les  membres  tranchier. 
Voit  le  li  cuens,  s'en  est  joianz  et  liez; 

670.    De  Deu  de  gloire  les  en  a  merciez. 

Li  cuens  Guillaumes  fist  forment  à  proisier, 

A  Looys  va  prendre  le  congié. 

Li  rois  li  donc  de  grez  et  volantiers: 

" Alez ,  beau  sire ,  au  glorieus  dcl  ciel  ! 

675.    Jliesus  de  gloire  vos  doint  bien  esploitier, 
Et  si  vos  doint  sain  et  sauf  repairier  !" 
Vet  s'en  Guillaumes  li  marchis  au  vis  fier, 
Ensemble  o  lui  maint  gentiz  chevaliers. 
Par  mi  la  sale  ez-vos  Aymon  le  vieil, 

680.    Dex  le  confonde,  li  glorieus  del  ciel! 
Oïl  voit  le  roi  se'l  prist  à  aresnier: 
//Droiz  emperères,  com  estes  engigniez!" 

—  //Comment,  beau  sire?"  Looys  respondié. 

—  //Sire,  dist-il,  ce  vos  dirai-ge  bien. 
685.    Dès  or  s'en  vet  Guillaumes  li  guerriers, 

En  sa  compaigne  maint  gentiz  chevaliers , 
La  flor  de  Erance  vos  a  fet  si  vuidier, 
S'il  vos  saut  guerre  ne  vos  porroiz  aidier. 
Et  si  croi  bien  qu'il  revendra  à  pie, 
690.    Tuit  li  autre  èrent  mené  à  mendier." 

—  //Ne  dites  preu,  Looys  respondié; 
Moult  est  preudoms  Guillaumes  li  guerriers , 
En  nule  terre  n'a  meillor  chevalier. 

Bien  m'a  servi  au  fer  et  à  l'acier: 
695.    Jliesus  de  gloire  l'en  doint  bien  repérier, 
Et  si  li  doint  tote  Espaigne  aquitier!" 
Iluec  avoit  un  gentil  chevalier, 
Q'en  apeloit  le  Tolosant  Gautier: 
Quant  il  oï  Guillaume  lédengier, 
700.    Moult  fu  dolans,  n'i  ot  que  corrocier: 
Isnelement  avale  le  planchier,  ' 

Vint  à  Guillaume  se'l  sesi  par  l'estrier. 
Et  par  la  resne  de  son  corant  destrier: 
//Sire,  dist-il,  moult  es  buens  chevaliers, 
705.    Mes  el  paies  ne  vaus-tu  un  denier." 

—  //Qui  dit-ce  donques?"  dit  Guillaumes  li  fiers. 

—  //Sire,  dit-il,  ge  ne'l  vos  doi  noier: 
Foi  que  doi  vos,  c'a  fet  Ajrmes  li  viex: 
Envers  le  roi  vos  pense  d'empirier." 

710.    Et  dit  Guillaumes:  //Il  le  comparra  clder. 
Se  Dex  me  done  que  puisse  repérier 

Ge  \i  ferai  toz  les  membres  trancliicr, 
Ou  pendre  as  forches  ou  en  eve  noier ." 
Et  dit  Gautiers:    //N'ai  soing  de  menacier; 

715.    Tiex  homs  menace  qui  ne  vaut  un  denier. 
Mes  d'une  chose  vos  vorroie  proier, 
Lonc  le  servise  li  rendez  son  loier. 
Ici  devez  la  guerre  commancier: 
Cist  a  premiers  vostre  estre  chalongié." 

720.    Et  dit  Guillaumes:  //Voir  dites,  parmonchié!" 
Li  bers  descent,  et  il  li  tint  l'estrier, 
Tôt  main  à  main  en  montent  le  plancliier. 
Voit  le  li  rois,  encontre  s'est  dreciez, 
Endeus  ses  braz  li  a  au  col  ploie, 

725.    .iij.  fois  le  baise  par  moult  grant  amistié. 
Moult  belemant  le  prist  à  aresnier: 
//Sire  Guillaume,  vos  plet-il  nule  rien 
D'or  né  d'argent  que  puisse  esligier? 
A  vo  plésir  en  auroiz  sanz  dongier." 

730.    —  //Granz  merciz,  sire,  Guillaumes  respondié, 
Je  ai  assez  quanque  il  m'est  mestier; 
Mes  d'une  chose  vos  vorroie  proier, 
Que  jà  glouton  n'aiez  à  conseillier." 
Lors  se  regarde  dans  Guillaumes  arrier, 

735.    En  mi  la  sale  choisi  Aymon  le  viel  : 
Quant  il  le  vit  se'l  prist  à  lédengier: 
//He  gloz,  lechierres,  Dex  confonde  ton  chié! 
Por  quoi  te  paines  de  franc  home  jugier. 
Quant  en  ma  vie  ne  te  forfis-ge  rien? 

740.    Et  si  te  paines  moult  de  moi  enpirier: 
Par  Saint  Denis  à  cui  l'en  vet  proier, 
Ainz  que  t'en  partes  le  te  cuit  vendre  chier." 
Il  passe  avant  quant  il  fu  rebraciez. 
Le  poing  sénestre  li  a  mellé  el  chié, 

745.    Hauce  le  destre,  enz  el  col  li  asiet. 
L'os  de  la  geule  li  a  par  mi  froisié. 
Mort  le  trébuche  devant  lui  à  ses  piez. 
Li  cuens  Guillamnes  l'a  sési  par  le  chief, 
Et  par  les  janbes  li  Tolosans  Gautiers, 

750.    Par  les  feuestres  le  gietent  el  vevgier, 

Sus  un  pomier,  que  par  mi  l'ont  froissié. 
//Outre!  font-il,  lecherres,  pautonniers, 
Jà  de  losange  n'auroiz  mes  un  denier." 

—  //Kois  Looys ,  dit  Guillaumes  li  fiers , 
755.    Ne  créez  jà  glouton  né  losangier, 

Que  vostre  pères  n'en  ot  onques  un  chier. 
Ge  m'en  irai  en  Espagne  estraier, 
Vostre  ert  la  terre,  sire,  se  la  conquier.'' 

—  // Alez ,  biau  sire ,  à  Damedeu  del  ciel  ! 
760.    Jhesus  de  gloire  vos  doint  bien  esploitier. 

Que  vos  revoie  sain  et  sauf  et  liaitié." 
Vet  s'en  Guillaumes,  li  marchis  au  vis  fier. 
En  sa  compaigne  avoit-il  maint  princier, 
Et  Guielin  et  dan  Bertran  ses  niés: 

765.    Ensemble  o  els  mainent  jij.c.  somiers. 
Bien  vos  sai  dire  que  porte  li  premiers: 
Calices  d'or  et  messauz  et  sautiers. 
Chapes  de  paile  et  croiz  et  encensiers. 
Quant  il  venront  enz  el  règne  essilié 

770.    Serviront  tuit  Damedeu  tôt  premier. 

Bien  vos  sai  dire  que  reportent  li  autre: 
Vasseaus  d'or  fin,  messeaus  et  bréviaires, 
Et  crucefiz  et  moult  riches  toailles: 
Quant  il  venront  enz  el  règne  sauvage 

775.    S'en  serviront  Jhesu  l'esperitable. 

Bien  vos  sai  dire  que  reporte  li  tierz: 
Preoz  et  pailles,  chauderons  et  trepiez, 
Et  cros  aguz,  tenailles  et  landiers: 
Quant  il  venront  el  règne  essilié 

780.    Que  bien  en  puissent  atomer  à  mengier; 
S'en  serviront  Guillaume  le  guerrier, 
Et  en  après  trestoz  les  chevaliers. 

Vet  s'en  Guillaumes  o  sa  compaigne  bêle, 
A  Deu  commande  Erance  et  Es-la-Chapele , 

785.    Paris  et  Chartres,  et  tote  l'autre  terre. 
Passent  Borgoigne  et  Berri  et  Auvergne: 
Au  gué  des  pors  sont  venu  à  un  vespre, 

Tendent  i  très,  paveillons  et  herberges. 
Eu  CCS  cuisines  ont  cez  feus  alumcz 

790.    Cil  qui  se  hastent  del  raeugier  conraer. 

Li  cuens  Guillaumes  estoit  dedenz  son  tref, 
Parfondemant  comraance  à  sospirer, 
Del  cuer  del  ventre  commença  à  plorer. 
Yoit  le  Bertrans,  se'l  prent  à  esgarder: 

795.    //Oncles,  dit-il,  qu'avez  à  dementer? 

Estes-vos  dame,  qui  pleurt  ses  vevetez?" 

—  //Nenil  voir,  niés,  einçois  pense  por  el; 
Que  diront  ore  cil  baron  chevalier: 

//Vez  de  Guillaume.^  le  marchis  au  vis  fier, 
800.    O  il  a  or  son  droit  seignor  mené: 

Demi  son  règne  li  volt  par  mi  doner, 
Il  fu  si  fox  qu'il  ne  Ten  sot  nul  gré, 
Ainz  prist  Espaigne,  oii  n'ot  droit  hérité." 
Ne  verrai  mes  .iiij.  genz  assenbler, 
805.    Que  ge  ne  cuide  de  moi  doient  parler." 

—  //Oncle  Guillamne,  por  ce  lessiez  ester, 
De  ceste  chose  ne  vos  chaut  d'aïrer; 

De  l'aventure  vet  tôt  en  Damedé, 
Demandez  l'eve  si  seons  au  soper. 

810.    —  //Mes,  dit  li  cuens,  bien  fet  à  créanter." 
As  trompeors  a  fait  l'eve  corner. 
Communément  s'assient  au  soper: 
Assez  i  orent  venoison  de  sengler. 
Grues  et  jantes  et  paons  empeurez. 

815.    Et  quant  il  furent  richemant  convié, 
Li  escuier  vont  les  napes  oster. 
Cil  chevalier  repairent  as  ostiex 
Trusqu'au  demain  que  il  fu  ajomé, 
Que  il  montèrent  es  destriers  abrivez. 

820.    Vont  à  Guillaume  le  marchis  demander: 
//Sire,  font-il,  que  avez  en  pensé? 
Dites  quel  part  vos  vorroiz  or  aler." 

—  //Franc  chevalier,  tuit  estes  efi'raé: 
N'a  encor  gaires  que  tomames  d'ostel, 

825.    Tôt  droit  à  Bride  le  cors  saint  hennorer. 

Nos  irons  lu,  et  à  la  mère  De. 
De  noz  avoirs  i  devons  présenter, 
Si  proiera  puis  la  Crestienté." 
Et  il  responnent:  //Si  corn  vos  commandez." 
830.    Lors  chevauchèrent  et  rengié  et  serré, 

Et  ont  les  tertres  et  les  mons  trespassez. 
Par  le  conseil  que  lor  dona  Guillelmes 
Ont  trespassé  et  Berri  et  Auvergne: 
Clermont  lessèrent  et  montèrent  à  destre. 
835.    La  cit  lessièrent  et  les  riches  herberges: 
Ceaus  de  la  ville  ne  vorrent-il  mal  fere. 

La  nuit  i  jurent,  au  matin  s'en  tomèrent, 
Cueillent  les  très,  les  paveillons  doblèrent, 
Et  les  aucubes  sor  les  somiers  trossèrent. 
840.    Par  mi  forez  et  par  bois  chevauchèrent, 
Par  Ricordane  outre  s'en  repassèrent, 
Desi  au  Pui  onques  ne  s'arestèrent. 

Li  cuens  Guillaumes  vet  au  mostier  orer: 
.iij.  mars  d'argent  a  mis  desus  l'autel, 
845.    Et  .iiij.  pailes  et  .iij.  tapiz  roez. 

Grant  est  l'ofirande  que  11  prince  ont  doné: 
Puis  né  devant  n'i  ot  onques  sa  per. 
Del  mostier  ist  Guillaumes  au  cort  nés. 
Où  voit  ses  homes  se's  a  aresonez: 
850.    //Barons,  dit-il,  envers  moi  entendez, 
Vez-ci  les  marches  de  la  gent  criminel 
D'or  en  avant  ne  sauroiz  [mes  aler] 
Que  truissiez  hom  qui  de  mère  soit  nez, 
Que  tuit  ne  soient  Sarrazin  et  Escler. 
855.    Prenez  les  armes,  sor  les  destriers  montez, 
Alez  en  feure,  franc  chevalier  membre!  " 
Se  Dex  vos  fet  mes  bien,  si  le  prenez: 
Toz  li  pais  vos  soit  abandonez." 
Et  cil  responnent:  //Si  com  vos  commandez." 
860.    Testent  hauberc,  lacent  heaumes  gemez. 
Ceignent  espées  as  pons  d'or  noielez, 
Montent  es  seles  des  destriers  abrivez, 
A  lor  cos  pendent  les  fors  escus  boucleg, 

Et  eu  lor  poinz  les  espiez  noielez. 

865.    De  la  vile  issent  et  rengié  et  serré, 
Devant  els  font  l'oriflanbe  porter: 
Tôt  droit  vers  Nymes  de  sont  acheminé. 
Iluec  vit  l'en  tant  elme  estanceler! 
En  Tavantgarde  fu  Bertrans  l'ai  osez, 

870.    Gantiers  de  Termes  et  l'Escoz  Gilemers, 
Et  Guielins,  li  prenz  et  li  senez. 
L'arièregarde  fist  Guillaumes  li  bers 
A  tôt  .x.M.  de  François  bien  armez , 
Qui  de  bataille  estoient  aprestez. 

875.    Il  n'orent  mie  .iiij.  lieues  aie. 

Qu'en  mi  la  voie  ont  un  vilain  trové, 
Vient  de  Saint-Gile  où  il  ot  conversé, 
A  .iiij.  bues  que  il  ot  conquesté. 
Et  .iij.  anfanz  que  il  ot  engendré. 

880.    De  ce  s'apense  li  vilains  que  senez, 

Que  sel  est  chier  el  règne  dont  fu  nez. 
Desor  son  char  a  un  tonel  levé. 
Si  Tôt  empli  et  tôt  rasé  de  sel. 
Les  .iij.  enfanz  que  il  ot  engendrez 

885.    Jeuent  et  rient  et  tienent  pain  assez: 
A  la  billete  jeuent  desus  le  sel. 
François  s'en  rient,  que  feroient-il  el? 
Li  cuens  Bertrans  l'en  a  aresoné: 
//Di  nos,  vilain,  par  ta  loi,  don  es  nez?" 

890.    Et  cil  respont:  //Jà  orroiz  vérité. 

Par  Mahom,  sire,  de  Laval  desus  Cler; 
Vieng  de  Saint-Gile,  où  je  ai  conquesté. 
Or  m'en  revois  por  reclorre  mes  blez: 
Se  Mahomez  les  me  voloit  sauver 

895.    Bien  m'en  garroie,  tant  en  ai-ge  semé." 
Dient  François:  //Or  as  que  bris  parlé, 
Quant  tu  ce  croiz  que  Mahomes  soit  Dé, 
Que  par  lui  aies  richece  né  planté, 
Froit  en  yver  né  chalor  en  esté. 

900.    L'en  te  devroit  toz  les  membres  coper." 
Et  dit  Guillaumes  :  //Baron ,  lessiez .  ester. 

D'un  autre  afère  vorrai  à  lui  parler." 

Li  cueus  Guillaumes  li  commença  ù  dire: 
//Diva,  vilain,  par  la  loi  dont  tu  vives, 
905.    Fus-tu  à  Nymes,  la  fort  cité  garnie?" 

—  wOïl,  voir,  sire,  le  paaige  me  quistrent; 
Ge  fui  trop  poures  si  ne'l  poi  baillier  mie. 
Il  me  lessèrent  por  mes  enfanz  qu'il  virent." 

—  //Di  moi,  vilain,  des  estres  de  la  vile." 
910.    Et  cil  respont:  //Ce  vos  sai-ge  bien  dire: 

Por  un  denier  .ij.  granz  pains  i  véismes; 

La  denerée  vaut  .iij.  en  autre  vile: 

Moult  par  est  bone,  se  puis  n'est  empirie." 

—  //Pox,  dit  Guillaumes,  ce  ne  demant-je  mie, 
915.    Mes  des  paiens  chevaliers  de  la  vile, 

Del  roi  Otraut  et  de  sa  compaignie." 
Dit  li  vilains:  //De  ce  ne  sai-ge  mie. 
Né  jà  par  moi  n'en  iert  mençonge  dite." 
Là  fu  Garniers,  uns  chevaliers  nobiles, 

920.    Vavassors  fu,  et  moult  sot  de  boidie, 
D'engignement  sot  tote  la  mestrie. 
Il  regarda  les  quatre  bues  qui  virent: 
//Sire,  fet-il,  se  Dex  me  beneie! 
Qui  oroit  ore  mil  tonneaus  de  tel  guise 

925.    Comme  celé  est  qui  el  char  est  assise. 
Et  les  éust  de  chevaliers  emplies, 
Se's  conduisist  tôt  le  chemin  de  Nymes, 
Si  fetement  porroit  prendre  la  vile." 
Et  dit  Guillaumes  :  //Par  mon  chief  !  voir  en  dites, 

930.    Ge  le  ferai  se'l  loe  mes  empires." 
Par  le  conseil  que  celui  a  doné 
Font  le  villain  devant  els  arester. 
Si  li  aportent  à  mengier  à  planté, 
Et  pain  et  vin  et  pyment  et  claré. 

935.    Et  cil  menjuent,  qui  molt  l'ont  desirré. 
Et  quant  il  fu  richement  conraé, 
Li  cuens  Guillaumes  a  ses  barons  mandé. 
Et  il  i  vienent  sanz  plus  de  demorer. 
Où  qu'il  les  voit  se's  a  aresonez: 
I.  7 

940.  //Baron,  dist-il,  envers  moi  entendez. 
Qui  auroit  ore  mil  tonneaus  ancrenez 
Comme  cil  est  que  en  cel  char  véez, 
Et  fussent  plain  de  chevaliers  armez, 
Se's  conduisist  tôt  le  chemin  ferré, 

91-5.    Tôt  droit  à  Nymes,  celé  bone  cité, 
Si  faitement  porroit  dedenz  entrer: 
Jà  n'i  orroit  né  lancié  né  rué.*" 
Et  cil  responent:  //Vos  dites  vérité. 
Sire  Guillaume,  frans  homs,  quar  en  pensez. 

950.    En  ceste  terre  a-il  charrois  assez, 

Chars  et  charretes  i  a  à  grant  planté: 
Eètes  vos  genz  arrière  retorner 
Par  B-icordane,  oii  nos  somes  passé, 
Si  faites  prendre  les  bues  par  poesté." 

955.    Et  dit  Guillaumes:  //Si  en  ert  bien  pensé." 
Par  le  conseil  que  li  lurons  lor  donc 
Li  cuens  Guillaumes  fist  retorner  ses  homes 
Par  Ricordane,  .xiiij.  liues  longues. 
Preiment  les  chars  et  les  bues  et  les  tones. 

960.    Li  bon  vilain  qui  les  font  et  conjoignent 

Ferment  les  tonnes  et  les  charrues  doublent. 
Bertran  ne  chaut  se  li  vilain  en  grocent; 
Tiex  en  parla  qui  puis  en  ot  grant  honte, 
Perdi  les  eulz  et  pendi  par  la  goule. 

965.        Qui  dont  véist  les  durs  vilains  errer 
Et  doleoires  et  coigniées  porter, 
Tonneaus  loier  et  toz  renoveler. 
Chars  et  charretes  cheviller  et  barrer, 
Dedenz  les  tonnes  les  chevaliers  entrer, 

970.    De  grant  barnage  li  péust  remembrer  ! 
A  chascuu  font  un  grant  mail  aportcr: 
Quant  il  venront  à  Njmes  la  cité, 
Et  il  orront  le  mestre  cor  soner, 
Nostre  François  se  puissent  aïdier. 

975.        Es  autres  tonnes  si  sont  mises  les  lances, 
Et  en  chascune  font  fere  .ij.  ensaignes, 
Quant  il  venront  entre  la  gent  grifaigne, 

Wi  entrepaignent  H  soldoier  de  France. 
En  autre  tonne  furent  li  escu  mis; 
980.    En  chascun  fonz  font  fere  .ij.  escrins, 
Quant  il  venront  entre  les  Sarrazins 
Nostre  François  ne  soient  entrepris. 

Li  cuens  se  haste  del  charroi  aprester. 
Qui  dont  véist  les  vilains  del  régné 
985.    Tonneaus  loier,  réfère  et  enfoncer, 

Et  ces  granz  chars  retomer  et  verser, 
Dedenz  les  tomies  les  chevaliers  entrer, 
De  grant  barnage  li  péust  remenbrer. 
Huimès  devons  de  dan  Bertrau  chanter, 
990.    Com  fètement  il  se  fu  atome. 
Une  cote  ot  d'un  burel  enfumé, 
En  ses  piez  mist  un  vermeille  soUer: 
Granz  sont,  de  buef,  deseure  sont  crevé. 
ffDex,  dit  Bertrans,  beau  rois  de  majesté, 
993.    Cist  m'auront  sempres  trestoz  les  piez  froé!" 
Ot  le  Guillaumes,  s'en  a  un  ris  gité. 
//Niés,  dit  li  cuens,  envers  moi  entendez: 
Fêtes  ces  bues  trestot  cel  val  aler." 
Et  dit  Bertrans:  //Por  néant  en  parlez, 

1000.    Ge  ne  sai  tant  né  poindre  né  bouter 
Que  je  les  puisse  de  lor  pas  remuer." 
Ot  le  Guillaumes,  s'en  a  un  ris  gité. 
Mes  à  Bertrau  est  moult  mal  encontre, 
Qu'il  ne  fu  mie  del  mestier  doctrinez, 

1003.    Ainz  n'en  sot  mot,  s'est  en  un  fane  entré: 
Trusqu'as  moieus  i  est  li  chars  entrez. 
Voit  le  Bertrans,  a  pou  n'est  forsenez. 
Qui  li  véist  dedenz  le  fane  entrer, 
Et  as  espaules  la  roe  sozlever, 

1010.    A  grant  merveille  le  péust  regarder. 
Camoisié  ot  et  la  bouche  et  le  nés. 
Toit  le  Guillaumes,  si  le  prist  à  gaber: 
//Beau  niés,  dist-il,  envers  moi  entendez, 
De  tel  mestier  vos  estes  or  mêliez, 

1015.    Dont  bien  i  pert  que  gaires  ne  savez  !" 

7* 

Ot   le  Bertrans,  a  pou  n'est  forsenez. 
Eu  celé  tonne  que  li  cuens  dut  mener 
Pu  Gillebers  de  Paloise,  li  bers, 
Gantiers  de  Termes  et  TEscoz  Gilemers. 
1020.    —  //Sire  Bertran,  de  conduire  pensez, 

Ne  gardons  Teure  que  nos  soions  versez." 
Et  dit  Bertrans:  //A  tôt  tens  i  vendrez." 
De  cels  des  chars  devons  ore  chanter. 
Qui  le  charroi  dévoient  bien  mener 
1025.    Portent  corroies  et  gueilles  et  baudrez, 

Portent  grans  borses  por  monnoie  charger, 
Chevauchent  muls  et  somiers  toz  gastez. 
Se's  véissiez  encontremont  errer, 
De  maie  gent  vos  péust  remembrer. 
1030.    En  celé  terre  ne  sauront  mes  aler, 

Por  qu'il  soit  jor  qu'en  les  puist  aviser, 
Por  marcheant  soient  jà  refusé. 
Sor  la  chaucié  passent  Gardone  au  gué, 
Et  d'autre  part  herbergent  en  un  pré. 
1035.    Dès  or  devons  de  Guillaume  chanter, 
Com  faitement  il  se  fu  atome. 

Li  cuens  Guillaumes  vesti  une  gonnele 
De  tel  burel  com  il  ot  en  la  terre. 
Et  en  ses  jambes  une  grant  chance  perse, 
1040.    Sollers  de  buef,  qui  la  chance  li  serrent; 
Ceint  un  baudré  un  borjois  de  la  terre, 
Peut  un  coutel  et  gaine  moult  bêle. 
Et  chevaucha  une  jument  moult  foible. 
.ij.  viez  estriers  ot  pendu  à  la  sele; 
1045.    Si  esperon  ne  furent  pas  novele. 

Trente  anz  avoit  que  il  porent  bien  estre. 
Un  chapel  ot  de  bonet  en  sa  teste. 
Delez  Gardon,  contreval  le  rivage, 
Iluec  lessèrent  .ij.M.  homes  à  annes 
1050.    De  la  mesnie  Guillaume  Eièrebrace. 
Toz  les  vilains  firent-il  ensus  trère. 
Par  nul  de  cens  que  novele  n'en  aille 
Com  fet  avoir  feront  des  tonneaus  trère. 

Plus  de  .ij.M.  lor  aguillons  afèteiit,  _    n 

1055.    Tranchent  et  fièrent,  s'acoillent  lor  voiaige. 

Ainz  ne  finèrent,  si  vinrent  à  Nocène, 

A  Lavardi,  oiî  la  pierre  fa  trète 

Dont  les  toreles  de  Nymes  furent  fêtes. 

Cil  de  la  vile  s'en  vont  en  lor  afère, 
1060.    Adont  regardent,  si  parlent  l'un  à  l'autre: 

//Ci  voi  venir  de  marcheanz  grant  masse." 

—  //Voir ,  dit  li  autres ,  onques  mes  ne  vi  taie." 

Tant  les  coitèrent,  que  il  vinrent  au  mestre; 

Si  li  demandent:  //Quel  avoir  fêtes  traire?" 
1065.    —  z/lNTos  syglatons  et  dras  porpres  et  pailes, 

Et  escarlates  et  vert  et  brun  proisable; 

Tranchanz  espiez  et  hauberz  et  vers  heaumes, 

Escuz  pesanz  et  espées  qui  taillent." 

Dient  paien:    //Ici  a  grant  menaie, 
1070.    Or  alez  donques  au  mestre  guionnage." 
Tant  ont  François  chevauchié  et  erré, 

Yaus  et  montaignes  et  tertres  trespassé, 

Qu'il  sont  venu  à  Nymes  la  cité. 

Dedenz  la  porte  font  lor  charroi  entrer, 
1075.    L'un  euprès  l'autre,  si  comme  il  est  serré. 

Par  mi  la  vile  en  est  le  cri  aie: 

//Marcheant  riche  de  cel  autre  régné! 

Tel  avoir  mainnent,  onc  ne  fu  tel  mené; 

Mes  en  tonneaus  ont  fet  tôt  enserrer. 
1080.    Li  rois  Otrans  qui  en  oï  parler. 

Il  et  Harpins  avalent  les  degrez: 

Erêres  estoient,  moult  se  durent  amer, 

Seicrnor  estoient  de  la  bone  cité. 

Trusquau  marchié  ne  se  sont  aresté, 
1085.    .ce.  paiens  ont  avec  els  mené. 

Guillaumes  vient  tôt  droit  en  une  place, 

Perron  i  ot,  entaillié  de  vert  marbre: 

Là  descendi  Guillaumes  Fièrebrace, 

Et  prist  sa  borse,  ses  deniers  en  deslace: 
1090.    A  granz  poigniées  les  bous  deniers  en  saiche. 

Celui  demajidc  qui  prent  le  guionaigc. 

/        Ne  velt  por  riens  que  il  nul  mal  lor  face. 
Dient  paien:    //Jà  mar  i  auroiz  garde; 
Il  n'i  a  home  de  si  riche  lignage, 

1095.    S'il  vos  disoit  né  orgueil  né  outrage, 

Que  n'en  pendist  par  la  guele  à  un  arbre." 

Endementiers  qu'il  vont  einsi  parlant 
Et  à  Guillaume  le  conte  pledoiant, 
Atant  ez-vos  et  Harpin  et  Otrant 

1100.    Où  il  demandent  le  prisié  marcheant. 
Dient  paien  qui  le  vont  esgardant: 
//Vez-le-vos  là,  cel  preudome  avenant, 
A  cel  chapel,  à  celé  barbe  grant, 
Qui  à  ces  autres  vet  son  bon  commandant." 

1105.    Li  rois  Otrans  l'en  apela  avant: 

//Dont  estes-vos,  beaus  amis  marcheant?" 

—  //Sire,  nos  somes  d'Angleterre  la  grant, 
De  Cantorbiere,  une  cité  vaillant." 

—  //Avez-vos  feme,  beaus  amis  marcheant?" 
1110.    —  //Oïl,  moult  gente,  et  .xviij.  enfanz: 

Tuit  sont  petit,  n'en  i  a  que  .ij.  granz, 
L'un  a  non  Bègues  et  l'autre  à  non  Sorant, 
Véez-les  là  se  ne  m'estes  créant." 
Endeus  lor  monstre  Guielin  et  Bertran, 

1115.    Si  neveu  èrent,  fill  Bernart  de  Brebrant. 
Dient  paien  qui  les  vont  esgardant: 
//A  grant  merveille  avez  or  beaus  enfanz 
S'il  se  séussent  vestir  avenamment." 
Li  rois  Otrans  l'en  apela  errant: 

1120.    //Com  avez  non,  beaus  amis  marcheant?" 

—  //Beau  très  dolz  sire:  Tiacre,  voirement." 
Dit  li  paiens:  //C'est  non  de  pute  gent. 
Tiacre,  frère,  quel  avoir  vas  menant?" 

—  //Syglatons,  sire,  cendaus  et  bouqueranz,, 
1125.    Et  escarlate  et  vert  et  pers  vaillant, 

Et  blanz  heauberz  et  fors  elmes  luisanz, 
Tranchanz  esj)iés  et  bons  escuz  pesanz, 
Clères  espées  au  ponz  d'or  reluisanz." 
Respont  Otrans:  //Bien  vos  est,  marcheanz." 


—  103  — 

1130.    Et  dit  Guillaumes:  //Baron,  sofl'rez  atant: 
Derrière  vienciit  li  plus  cliier  garnement." 
—  //Que  est-ce  donc?"  —  //El  premier  chief  devant 
Encres  et  soffres,  encens  et  vis  argens, 
Alun  et  graine  et  poivres  et  safran, 

1135.    Peleterie,  bazenne  et  cordoan, 

Et  peaux  de  martre,  qui  bones  sont  en  tens." 
Otrans  l'entent,  si  s'en  rit  bonement. 
Et  Sarrazin  en  firent  joie  grant. 
Li  rois  Otrans  l'en  prist  à  apeler: 

1140.    //Tiacre,  frère,  par  la  loi  que  tenez! 
Par  vo  plesir,  dites  nos  véritez. 
Mien  escient  moult  grant  avoir  avez, 
Qui  à  charroi  le  fêtes  ci  mener. 
Par  voz  merciz,  fètes-nos-en  doner, 

1145.    Moi  et  ces  autres  qui  somes  bacheler. 
Preu  i  auroiz  se  le  chemin  usez." 
Et  dit  Guillaumes:    //Beau  sire,  or  vos  soffrez; 
Ge  n'en  istrai  huimès  de  la  cité, 
La  vile  est  bone  g'i  vorrai  demorer. 

1150.    Jà  ne  verroiz  demain  midi  passer, 
Vespres  soner,  né  solleill  resconser, 
De  mon  avoir  vos  ferai  tant  doner, 
Toz  li  pluz  forz  i  aura  que  porter." 
Dient  paien:  //Marcheant,  trop  es  bers, 

1155.    Moult  par  es  larges  seulement  de  parler, 
S'estes  preudoms  nos  le  saurons  assez." 

—  //Voire,  dist-il,  plus  que  vos  ne  créez. 
Onques  ne  fui  trichierres  né  avers: 

Li  miens  avoirs  est  toz  abandonez 
1160.    A  mes  amis  qui  de  moi  sont  privez." 
Un  de  ses  homes  a  li  cuens  apelé: 
//Est-va  encore  toz  mes  charroiz  entrez?" 

—  //Oïl  voir,  sire,  la  merci  Damedé." 
Par  mi  les  rues  les  commence  à  guier, 

1165.  Es  larges  places  ez-les-vos  descombrez; 
Qu'il  ne  velt  estre  de  riens  enprisonez, 
S'au  besoing  vient,  qu'il  se  puist  délivrer. 

L'uis  del  paies  en  ont  si  estoupé, 
Qu'as  Sarrazins  sera  grief  li  entrer. 

1170.        Li  rois  Otrans  li  commença  à  dire: 

//Tiacre,  frère,  par  la  loi  dont  tu  vives, 
Où  as  conquis  si  riche  menantie, 
N'en  quel  païs,  n'en  quel  fié  est  ta  vie?" 
Et  dit  Guillaumes:  //Or  vos  sai-ge  bien  dire: 

1175.    En  douce  Erance  Tai-ge  auques  conquise. 
Or  si  m'en  vois,  de  voir,  en  Lombardie 
Et  en  Calabre,  en  Puille  et  en  Sezile, 
•  En  Alemaigne  desi  qu  'en  Romenie, 
Et  en  Tosquane  et  d'iluec  en  Hongrie; 

1180.    Puis  m'en  revieng  deçà  devers  Galice, 
Par  mi  Espaigne  une  terre  garnie. 
Et  en  Poitou  desi  en  Normandie; 
En  Angleterre,  en  Escoce,  est  ma  vie, 
Desi  qu'en  Gales  ne  finerai-je  mie: 

1185.    Tôt  droit  au  Crac  menrai-ge  mon  empire, 
A  une  foire  de  grant  anceserie. 
Mon  change  fais  el  règne  de  Venice." 
Dient  paien:  //Mainte  terre  as  requise. 
N'est  pas  merveille,  vilains,  se  tu  es  riches." 

1190.        Oiez,  seignor,  por  Deu  de  majesté! 
Coment  Guillaumes  fu  le  jor  avisé. 
Li  rois  Otrans  le  prist  à  regarder 
Quant  il  l'oï  si  faitement  parler. 
Si  a  véu  la  boce  sor  le  nés. 

1195.    Lors  li  remembre  de  Guillaume  au  cort  nés, 
Eill  Aymeri  de  Nerbone  sor  mer. 
Quant  il  le  vit,  a  poi  n'est  forsené, 
Trestoz  li  sanz  del  cors  li  est  muez, 
Li  cuers  li  faut,  a  pou  qu'il  n'est  pasmcz. 

1200.    Cortoisement  l'en  a  aresonné, 

Si  l'en  apele,  com  jà  oïr  porrez: 
//Tiacre,  frère,  "par  la  loi  que  tenez! 
Celé  grant  boce  que  avez  sor  le  nés 
Qui  la  vos  fist?  Gardez  ne  soit  celé; 

1205,    Que  me  membre  ore  de  Guillaume  au  cort  nés, 

Fill  Aymeri,  qui  tant  est  redoutez, 
Qui  m'a  ocis  mon  riche  parenté. 
Pléust  à  Deu,  qui  est  mon  avoé, 
Et  Tervagan  et  ses  saintes  bontez, 
1210.    Que  le  tenisse  çà  dedenz  enserré 

Si  com  faz  vos  que  ge  voi  ci  ester, 
Par  Mahomet!  ja  seroit  afolez, 
Penduz  as  forches  et  au  vent  encroez, 
Ou  ars  en  feu  ou  à  honte  livrez!" 
1215.    Ot  le  Guillaumes,  s'en  a  un  ris  gité: 
//Sire,  dist-il,  envers  moi  entendez. 
De  celé  chose  que  vos  ci  demandez 
Vos  dirai-ge  volantiers  et  de  grez. 
Quant  je  fui  juenes,  meschins  et  bachelers, 
1220.    Si  deving  lerres  merveilleus  por  embler, 
Et  engignierres  ;  onques  ne  vi  mon  per. 
Copoie  borses  et  gueilles  bien  fermez; 
Si  m'en  repristrent  li  mestre  bacheler, 
Et  marcheant  cui  ge  avoie  emblé, 
1225.    A  lor  couteaus  me  crevèrent  le  nés, 
Puis  me  lessèrent  aler  à  sauveté; 
Si  commençai  cest  mestier  que  véez. 
La  merci  Deu!  tant  en  ai  conquesté, 
Connue  à  voz  eulz  par  ici  esgardez." 
1230.    Dist  li  paiens:  //Moult  avez  fet  que  bers: 
James  as  forches  ne  doiz  estre  encroez." 
Uns  Sarrazins  s'en  est  d'iluec  tomez, 
(Gis  qui'l  connoissent  l'apeloient  Barre, 
Seneschaus  iert  le  roi  de  la  cité) 
1235.    Dès  or  vorra  le  mengier  conraer, 
En  la  cuisine  por  le  feu  alumer. 
L'uis  del  paies  trueve  si  encombré. 
Par  nul  enging  ne  pot  dedenz  entrer. 
Quant  il  le  vit  a  pou  n'est  forsené; 
1240.    Maliomet  jure,  jà  sera  comparé. 

Vint  à  Ilarpin,  si  li  a  tôt  conté, 
Qui  sire  estoit  de  la  bone  cité, 
11  et  ses  frères  Otrans  li  defl'aez; 

Cortoisement  l'en  a  aresomié: 

1245.    //Damoiseaus,  sire,  envers  moi  entendez. 
Par  Mahomet  !  mal  nos  est  encontrjé 
De  cel  vilain  qui  céanz  est  entré; 
L'uis  del  paies  nos  a  si  encombré 
Que  l'en  n'i  puet  né  venir  né  aler. 

1250.    Se  g' en  estoie  créuz  et  escoutez, 
]Nos  le  ferons  corocié  et  iré. 
Vez  son  avoir  qu'il  a  ci  amassé, 
Vos  né  autrui  ne  velt-il  riens  doner: 
Quar  fêtes,  sire,  trestoz  ces  bues  tuer, 

1255.    En  la  cuisine  au  mengier  conraer." 

Et  dist  Harpins:  //Un  grant  mail  m'aportez." 
Et  cil  respont:  //Si  com  vos  commandez.'' 
Li  pautoniers  s'en  est  d'iluec  tomez, 
Un  maill  de  fer  li  ala  aporter. 

1260.  A  lui  restome,  el  poing  li  a  bouté, 
Et  Harpins  liauce,  si  a  Baillet  tué, 
Et  puis  Lonel,  qui  estoit  par  delez, 
(Cil  dui  estoient  li  mestre  limonier) 
Et  escorchier  les  fet  au  bacheler 

1265.    En  la  cuisine,  por  le  mengier  haster. 
Ses  Sarrazins  en  cuida  conraer; 
Mes  ainz  qu'en  aient  de  riens  asavoré, 
Mien  esciant,  sera  cliier  comparé; 
Que  uns  François  a  tôt  ce  esgardé. 

1270.    Quant  il  le  vit  si  l'en  a  moult  pesé, 
Vient  à  Guillaume,  si  li  a  tôt  conté: 
Enz  en  Toreillc  li  conseilla  soé, 
Ne  l'aperçurent  Sarrazin  né  Escler: 
//Par  ma  foi,  sire,  mal  vos  est  encontre! 

1275.    De  vo  charroi  ont  jà  deus  bues  tué, 
Toz  les  plus  beaus  qu'avions  amené: 
Au  preudome  èrent  que  avez  encontre, 
El  front  devant  les  avoit-on  guié. 
En  cel  tonel  savez  qui  est  entré: 

1280.    Cuens  Gilebers  de  Faloise  sor  mer, 

Gautiers  de  Termes  et  l'Escoz  Gilemers; 

Bertrans  vo  niés  les  avoit  à  guier. 
Mauvèsement  les  avez-vos  gardez." 
Ot  le  Guillaumes,  a  pou  n'est  forsenez, 
1285.    Moult  bêlement  li  respont  et  soef: 
//Qui  a  ce  fet?  garde  ne  me  celer." 

—  //Par  foi,  beau  sire,  jamar  le  mescrerez, 
C'a  fet  Harpins,  U  cuiverz  parjurez." 

—  //Por  quoi,  deable?"  que  lor  a  demandé. 
1290.    —  //Ne  sai,  beau  sire,  par  la  foi  que  doi  Dé!' 

Ot  le  Guillaumes,  si  en  fii  aïré, 
Et  dit  en  bas,  qu'il  ne  fu  escouté: 
//Par  Saint  Denis  qui  est  mes  avoez, 
Encor  encui  sera  chier  comparé!" 

1295.    Entor  lui  sont  Sarrazin  amassé. 

Qui  moult  le  gabent  et  l'ont  ataïné. 
Li  rois  Herpins  lor  avoit  commandé, 
Qui  de  parole  se  volt  à  lui  meller. 
Il  et  ses  frères  Agrapars  li  Esclers. 

1300.        Oez  seignor,  que  Dex  vos  beneie! 
Com  faitement  Guillaume  ataïnent. 
Li  rois  Otrans  li  commença  à  dire: 
//Diva!  vilains,  Damedex  te  maudie! 
Por  quoi  n'as  ores  ta  mesnie  vestie, 

1305.    Et  toi  méisme,  d'une  seule  pelice? 

Moult  mielz  en  fust  et  amée  et  chérie." 
Et  dist  Guillaumes:  //INTi  dorroie  une  alie, 
Einçois  sera  arrière  revertie 
A  ma  moillier  qui  m'atent  et  désirre, 

1310.    De  grant  avoir  assazée  et  garnie. 

Que  ma  mesnie  soit  par  moi  revestie." 

Li  rois  Otranz  li  a  dit  par  contraire: 
//Diva!  vilains,  Mahomes  mal  te  face! 
Por  quoi  as  or  si  granz  soUers  de  vache,  " 

1315.    Et  ta  gonele  et  tes  corrois  si  gastes? 

Bien  senbles  home  qui  jà  bien  ne  se  face." 

Passa  avant,  si  li  tire  la  barbe. 

Par  un  petit  cent  peus  ne  li  erraiche. 

Voit  le  Guillaumes,  par  un  pou  n'en  enraige. 

1320.    Lors  dist  Guillamnes  que  ne  renteiidi  ame: 

//Por  ce,  s'ai  ore  mes  grans  sollers  de  vache ^ 
Et  ma  gonele  et  met  corrois  si  gastes, 
Si  ai-ge  non  Guillaume  Fièrebrace, 
Fil  Aymeri  de  Nerbone,  le  saige, 

1325.    Le  gentill  conte  qui  tant  a  vasselage. 
Cist  Sarrazins  m'a  fet  ore  contraire: 
Ne  me  connoist  quant  me  tira  la  barbe; 
Mal  fu  bailliée,  par  l'apostre  saint  Jaque!" 
Guillaumes  dist  en  bas,  à  recelée: 

1330.    //Por  ce,  s'ai  ore  mes  chances  enboées 
Et  ma  gonele  qui  est  et  grant  et  lée, 
Si  est  por  voir  dans  Aymeri  s  mes  pères, 
Cil  de  Nerbone,  qu'a  proesce  adurée. 
Ge  sui  Guillaumes  cui  la  barbe  as  tirée, 

1335.    Mar  fu  bailliée,  par  l'apostre  saint  Père! 
Que  ainz  le  vespre  sera  chier  comparée." 

Oez  seignor,  Dex  vos  croise  bonté! 
Com  faitement  Guillaumes  a  ovré. 
Quant  son  grenon  senti  qu'il  a  plumé, 

1340.    Et  del  charroi  i  ot  .ij.  bues  tuez, 
Or  poez  croire  que  moult  fu  aïré: 
S'il  ne  se  venge  jà  sera  forsené. 
Sor  un  perron  est  Guillaumes  montez, 
A  sa  voiz  clère  se  prist  à  escrier: 

1345.    //Eelon  paien,  toz  vos  confonde  Dex! 
Tant  m'avez  hui  escharni  et  gabé, 
Et  marcheant  et  vilain  apelé; 
Ge  ne  sui  mie  marcheans,  par  verte! 
E-aol  de  Macre  ne  sui  mes  apelez; 

1350.    Que  par  l'apostre  qu'en  quiert  en  Noiron-Pré! 
Encui  sauroiz  quel  avoir  j'ai  mené. 
Et  tu  Herpin,  cuvert  desmesuré, 
Por  qu'as  ma  barbe  et  mes  guernons  tiré, 
Saches  de  voir,  moult  en  sui  aïré, 

1355.    Ne  sera  mes  né  soupe  né  digne, 

Tant  que  l'auras  de  ton  cors  comparé." 
Isnelemcnt  est  en  estant  levé, 

Le  ix)i)ig  sénestre  li  a  el  chief  mellé, 

Vers  lui  le  tire,  si  Favoit  encline, 
13G0.    Hauce  le  destre,  que  gros  ot  et  quarré, 

Par  tel  aïr  li  dona  un  cop  tel, 

L'os  de  la  gueule  li  a  par  mi  froé, 

Que  à  ses  piez  l'a  mort  acraventé. 

Paien  le  voient,  le  sens  cuident  desver. 
1365.    A  haute  voiz  commencent  à  crier: 

//Lerres,  traîtres,  n'en  poez  eschaper. 

Par  Mahomet  qui  est  nostre  avoez  ! 

A  grant  martire  sera  vo  cors  livrez, 

Penduz  ou  ars,  et  la  poudre  venté. 
1370.    Mar  osas  hui  roi  Herpin  adeser." 

Seure  li  corent,  n'i  ont  plus  demoré., 
Paien  s'escrient:  //Marcheant,  tu  as  tort. 

Porquoi  as-tu  le  roi  Herpin  ci  mort? 

C'est  une  une  chose  dont  jà  n'auras  confort; 
1375.    Jà  en  ta  vie  n'ières  de  ci  estors." 

Devant  le  duc  véissiez  maint  poing  clos. 

Paien  cuidèrent  qu'il  n'i  ait  mes  des  noz. 

Li  cuens  Guillaumes  mist  à  sa  bouche  un  cor , 

Trois  foiz  le  sone  et  en  grelle  et  en  gros. 
1380.    Quant  oï  a  li  bamages  repost, 

Enz  es  tonneaus  oïl  il  èrent  enclos. 

Prennent  les  maus,  si  fièrent  les  fonz  hors. 

Espées  traites  saillent  des  toimeaus  fors. 

//Monjoie!"  escrient  par  merveilleus  effors. 
1385.    Jà  i  aura  des  navrez  et  des  morz. 

Quant  li  vassal  furent  des  tonneaus  hors, 

Par  mi  les  rues  s'en  vienent  à  efforz. 
Li  estors  fu  et  merveilleus  et  granz, 

Et  la  bataille  orrible  et  pesanz. 
1390.    Quant  paien  virent,  li  cuvert  souduiant. 

Que  François  furent  si  fier  et  combatant. 

As  armes  corent  li  cuivert  souduiant. 

Paien  s'adoubent  maint  et  communément. 

Eu  lor  mesons  et  en  lor  mandement 
1395.    Por  els  deflendre  se  vont  apareillant, 

Des  hostiex  isseut  les  escuz  très  avant. 

Un  graile  sonent,  si  se  vont  raliant. 

Atant  ez-vos  un  chevalier  vaillant 

De  la  mesniée  Guielin  le  poissant: 
14.00.    L'en  lor  amaine  lor  destriers  auferranz, 

Et  cil  i  montent  tost  et  isnelement. 

A  lor  cos  pendent  les  forz  escuz  pesanz, 

En  lor  poinz  prennent  les  forz  espiez  tranchanz, 

Entre  paiens  se  vont  ademetant, 
1405.    //Monjoie  !"  escrient  et  derrière  et  devant. 

Cil  por  lor  vie  se  vont  bien  deflendant, 

Que  la  citée  iert  pueplée  de  gent. 

Là  véissiez  un  estor  einsi  grant, 

Tant  liante  fraindre  sor  les  escuz  pesanz, 
1410.    Et  desmaillier  tant  liauberc  jazerant; 

Tant  Sarrazins  trébuchier  mort  sanglant. 

Mar  soit  de  cel  qu'en  eschapast  vivant, 

Que  tuit  ne  soient  en  la  place  morant  ! 

Tote  la  terre  est  coverte  de  sanc. 
1415.    Otranz  s'en  tome,  n'i  fu  pas  demoranz. 
Li  estors  fu  et  merveilleus  et  forz, 

Eièrent  d'espées  et  des  espiez  granz  cops. 

Otranz  s'en  fuit,  qui  péor  a  de  mort. 

Li  cuens  Guillaumes  le  suit  moult  près  au  dos , 
1420.    Si  le  retint  par  le  mantel  del  col, 

Puis  li  a,  dit  hautement  à  .ij.  moz: 

//Sez-tu,  Otran,  de  quel  gent  sui  prevoz? 

De  celé  gent  qui  en  Deu  n'ont  confort: 

Quant  les  puis  prendre  à  honte  vit  li  cors; 
1425.    Saches  por  voir,  venuz  es  à  ta  mort." 
Ce  dit  Guillaumes  à  la  chière  hardie: 

//Otran,  fel  rois,  Damedex  te  maldie! 

Se  tu  créoles  le  fil  Sainte  Marie, 

Saches  de  voir,  t'ame  seroit  garie; 
1430.    Et  se  ne'l  fes,  ce  te  jur  et  afie, 
De  celé  teste  n'enporteras-tu  mie, 

Tôt  por  Mahom,  qui  ne  valt  une  alie." 
Et  dist  Otrans:  //De  ce  ne  sai  que  die: 

Tant  en  ferai  que  mes  cuers  en  otric. 

1  l.:i5.    Par  Mahomet  !  ce  ne  ferai-ge  mie , 

Que  vo  Deu  croie  et  ma  loi  déguerpisse." 
Ot  le  Guillaumes,  a  pou  n'enrage  d'ire, 
Toz  les  degrez  contreval  le  traîne. 
Li  Tranc  le  voient,  si  li  pristent  à  dire. 

1440.        François  s'escrient:  //Otran,  que  di  le  mot, 
Por  quoi  auras  .ij.  jorz  respit  de  mort!" 
Li  cuens  Guillaumes  s'escria  à  effort: 
//Cent  dahez  ait  qui  l'en  priera  trop!" 
Par  un  des  estres  l'avoient  lancié  fors, 

1445.    Ainz  qu'il  venist  à  terre  fii-il  morz. 
Et  après  lui  en  gitèrent  cent  hors. 
Qui  ont  brisiez  et  les  braz  et  les  cos. 

Or  ont  François  la  cité  aquitée, 
Les  hautes  tors  et  les  sales  pavées. 

1450.    Vin  et  froment  à  planté  i  trovèrent. 
Devant  .vij.  anz  ne  seroit  afamée. 
Né  ne  seroit  né  prise  n'enpirée. 
Poise  à  Guillaume  que  noz  François  ne'l  savent , 
Li  mil  baron  qui  as  tentes  remestrent. 

1455.    Sus  el  paies  un  olifant  sonèrent, 

Que  l'ont  oï  noz  genz  qui  hors  remestrent, 
Tantost  montèrent  sanz  nule  demorée, 
Desi  a  Nymes  ni  ont  fet  arestée. 
Quant  il  i  vinrent  si  ont  joie  menée, 

1460.    Et  li  vilain  qui  après  s'en  alèrent. 

Qui  lor  charroi  et  lor  bues  demandèrent. 
François  sont  Hé,  qui  pas  ne  lor  vaèrent; 
Ainz  ne  perdirent  vaillant  une  denrée 
Qui  assez  bien  ne  lor  fast  restorée; 

1465.    Par  dcsus  ce  orent-il  grant  soldée. 

Il  s'en  repèrent  arrière  en  lor  contrée. 
Très  par  mi  France  en  vet  la  renomée: 
Li  cuens  Guillaumes  a  Nymes  aquitée; 
A  Looys  la  parole  est  contée, 

1470.    Li  rois  l'entent,  grant  joie  en  a  menée, 
Deu  en  aore  et  Marie  sa  mère. 


m. 

LA  PRISE  D'ORENGE. 


0. 


'ez  seignor,  que  Dex  vos  beneie, 
Li  glorieus,  li  filz  Sainte  Marie! 
Bone  chançon  que  ge  vos  voirai  dire. 
Geste  n'est  mie  d'orgueill  né  de  folie, 

5.    Né  de  mençonge  estrete  né  emprise, 

Mes  de  preudomes  qui  Espaigne  conquistrent. 
Icil  le  sèvent'qui  en  vont  à  Saint  Gile, 
Qui  les  ensaignes  en  ont  véu  à  Bride, 
L'escu  Guillaume  et  la  targe  florie, 

10.    Et  le  Bertran,  son  neveu,  le  nobile. 

Ge  ne  cuit  mie  que  jà  clers  m'en  desdie. 
Né  escripture  qu'en  ait  trové  en  livre. 
Tuit  ont  chanté  de  la  cité  de  Nyme, 
Guillaumes  l'a  en  la  seue  baillie, 

15.    Les  murs  hautains  et  les  sales  perrines , 
Et  le  paies  et  les  chasteleries  ; 
Et  Dex!  Orenge  n'en  ot  encore  mie! 
Pou  est  des  homes  qui  vérité  en  die, 
Mes  g'en  dirai  que  de  loing  l'ai  aprise, 

20.    Si  com  Orenge  fu  brisiée  et  malmise. 
Ce  fist  Guillaumes  à  la ,  chière.  hardie , 
Qui  en  gita  les  paiens  d'Aumarie, 
Et  cens  d'Eusce  et  celz  de  Pincemie,  . 
Ceus  de  Bandas  et  cens  de  Tabarie; 

25.    Prist  à  moillier  Orable  la  roïne, 
Celé  fu  née  de  la  gent  paienie, 
Et  si  fu  feme  \e  roi  Tiebaut  d'Aufrique  : 
I  8 

Puis  crut  en  Deu  le  fil  Sainte  Marie, 
Et  estora  moustiers  et  abaïes. 

30.    De  cens  est  poi  qui  ceste  vos  déissent. 
Oez  seignor,  franc  chevalier  honeste, 
Plest-vos  oïr  cliançon  de  bone  geste, 
Si  corne  Orenge  brisa  li  cuens  Guillelmes, 
Prist  à  moillier  dame  Orable  la  saige. 

35.    Celé  fu  feme  le  roi  Tiebaut  de  Perse; 
Ainz  qu'il  Téust  à  ses  amors  atrete 
En  ot,  por  voir,  mainte  paine  sofferte, 
Maint  jor  jeune  et  veillié  mainte  vespre. 
Ce  fu  en  Mai,  el  novel  tens  d'esté, 

40.    Elorissent  bois  et  verdissent  cil  pré, 
Ces  douces  eves  retraient  en  canel, 
Cil  oisel  chantent  doucement  et  soef 
Li  cuens  Guillaumes  s'est  parmatin  levez, 
Au  moustier  vet  le  servise  escouter, 

45.    Puis  s'en  issi  quant  il  fu  définez; 
Monte  el  paies  Otran  le  deffaé, 
Qu'il  ot  conquis  par  sa  ruiste  fierté: 
A  granz  fenestres  s'est  alez  acouter. 
Il  regarda  contreval  le  régné, 

50.    Voit  l'erbe  fresche  et  les  rosiers  plantez, 
La  mauviz  ot  et  le  melle  chanter, 
Lors  li  remembre  de  grant  joliveté 
Que  il  soloit  en  France  démener. 
Bertran  apele:  //Sire  niés,  çà  venez. 

55.    De  Prance  issimes  par  moult  grant  poureté. 
N'en  amenâmes  harpeor  né  jugler, 
Né  damoisele  por  noz  cors  déporter, 
Assez  avons  bous  destriers  sej  ornez 
Et  buens  hauberz  et  bons  elmes  dorez, 

60.    Tranchanz  espées  et  bons  escuz  boclez, 
Et  buens  espiez,  dont  li  fer  sont  quarrez, 
Et  pain  et  vin  et  char  salée  et  blez; 
Et  Dex  confonde  Sarrazins  et  Esclers, 
Qui  tant  nos  lessent  dormir  et  reposer, 

65.    Quant  par  efforz  n'ont  passée  la  mer, 

Si  que  chascuns  sCi  péust  esprover! 
Que  trop  m'euuist  ici  à  sej  orner. 
Ensement  somes  çà  dedenz  enserré, 
Comme  li  homs  qui  est  enprisonnez." 
70.    De  grant  folie  s'est  ore  démentez: 

Jà  ainz  n  iert  vespre  né  soleill  escousez 
Que  il  orra  une  no  vêle  tel , 
Dont  il  iert  moult  corocié  et  irié. 

Or  fil  Guillaumes  as  fenestres  au  vent, 
75.    Et  de  François  tiex  .lx.  en  estant, 
N'i  a  celui  n'ait  frès  hermine  blanc, 
Chances  de  soie,  sollers  de  cordoan. 
Li  plusor  tienent  lor  fauconceaus  au  vent. 
Li  cuens  Guillaumes  ot  moult  le  cuer  joiant, 
80.    Eegarde  aval  par  mi  un  desrubant, 
Voit  Terbe  vert,  le  rosier  florissant. 
Et  Toriol  et  le  melle  chantant, 
n  en  apele  Guielin  en  Bertran, 
Ses  .ij.  neveus,  que  il  pot  amer  tant: 
85.    //Entendez-moi,  fi:anc  chevalier  vaillant. 
De  France  issimes  il  n'a  mie  lonc  tens, 
S'éussons  ore  mil  puceles  eéanz, 
De  cens  de  France,  as  genz  cors  avenanz. 
Si  s'i  alassent  cist  baron  déportant, 
90.    Et  ge  méismes  allasse  donoiant, 
Icele  chose  me  veuist  à  talant. 
Assez  avons  beaus  destriers  auferranz. 
Et  bons  hauberz  et  bons  elmes  luisanz, 
Tranchanz  espiez  et  bons  escuz  pesanz, 
95.    Boues  espées,  dont  li  heut  sont  d'argent. 
Et  pain  et  vin,  char  salée  et  froment. 
Et  Dex  confonde  Sarrazins  et  Persans, 
Quant  mer  ne  passent  par  lor  eflbrcement! 
Dès  or  m'anuie  le  séj  orner  céanz, 
100.    Quant  ge  ne  puis  prover  mon  hardement." 
De  grant  folie  se  vet  or  démentant, 
Jà  ainz  n  iert  vespre  né  le  soleil  cochant 
Que  il  orra  une  novele  grant, 

8* 

Dont  moult  sera  corrocié  et  dolant. 

105.        Or  fu  Guillaumes  as  feuestres  del  mur, 
Et  des  François  ot  o  lui  cent  et  plus: 
N'i  a  celui  n'ait  hermine  vestu. 
Regarde  aval  si  com  li  Rones  bruit, 
Vers  Orient,  si  com  le  chemin  fu, 

110.    Vit  un  chétif  qui  est  de  l'eve  issu. 
C'est  Gillebers  de  la  cit  de  Lenu: 
Pris  fu  el  Rosne,  sor  un  pont,  à  un  hu, 
Dedenz  -  Orenge  l'en  menèrent  li-Tur. 
Trois  anz  l'i  ont  et  gardé  et  tenu, 

115.    Trusqu'à  un  main  que  jor  fu  aparu, 
Que  Deu  plot  bien  que  il  en  fu  issu. 
Uns  Sarrazins  le  deslia  par  l'ui, 
Puis  l'a  forment  lédengié  et  batu. 
Au  ber  en  poise,  qui  tant  i  ot  géu: 

120.    Par  le  toupet  l'a  sesi,  se'l  tret  jus, 
De  son  gros  poing  l'a  si  el  col  féru, 
Que  il  li  brise  et  l'eschine  et  le  bu, 
Que  à  «ez  piez  l'a  jus  mort  abatu. 
Par  la  fenestre  s'en  avale  çà  jus. 

125.    Puis  ne  pot  estre  né  bailliez  né  tenuz; 
Desi  à  Nymes  ne  s'est  aresteuz. 
Icil'  dira  tiex  noveles  encui 
A  noz  barons  qui  paroi ent  de  bruit. 
Que  puis  torra  Guillaume  à  anui 

130.    Que  à  déduit  de  dames  nu  à  nu. 

Or  fu  Guillaumes  as  fenestres  li  bers, 
Et  li  chétis  ot  le  Rosne  passé, 
Monte  les  tertres  s'a  les  vaux  avalé, 
Desi  à  Nymes  ne  s'i  est  arestez. 

135.    Par  la  porte  entre  en  la  bone  cité, 
Trueve  Guillaume  desoz  le  pin  ramé. 
En  sa  compaigne  maint  chevalier  membre. 
•    Desoz  le  pin  lor  chantoit  un  jugler 
Vielle  chançon  de  grant  antiquité, 

140.    Moult  par  fu  bone,  au  conte  vint  à  gré. 
Et  Gillebers  en  monte  le  deufré: 

Voit  le  Guillaumes,  se'l  prist  à  regarder. 
Il  le  vit  noir,  taint  et  descoloré, 
Et  mègre  et  pale,  velu  et  desclianié, 

145.    Guida  que  fust  Sarrazins  ou  Esclers, 
Qui  par  efforz  éust  passée  mer 
Por  ses  noveles  noncier  et  escouter  ; 
Quant  li  cliétis  le  prent  à  saluer: 
//Cil  Damedex,  qui  fist  et  vin  et  blé, 

150.    Del  ciel  nos  done  et  lumière  et  clarté, 
Et  home  et  feme  fet  aler  et  parler, 
H  saut  Guillaume  le  marchis  au  cort  nés 
La  flor  de  Erance,  et  le  noble  bamé, 
Les  poingneors  que  ci  voi  assemblé!" 

155.  —  //Amis,  beau  frère,  toi  beneie  Dex! 
l^ès  or  nos  dites,  gardez  ne'l  me  celez, 
Icest  Guillaume  qui  faprist  à  nommer?" 

—  //Sire,  dist-il,  jà  orroiz  vérité. 
Dedenz  Orenge  où  ai  grant  pièce  esté; 

160.    Ainz  ne  lor  poi  par  efforz  eschaper , 
Trusquà  un  main  que  il  fu  ajorné. 
Qu'à  Jbesu  plot  que  je  fui  délivré." 
Et  dist  Guillaumes:  //Dex  en  soit  aoréJ 
Mes  or  me  di,  garde  ne  me  celer, 

165.    Comment  as  non,  et  de  quel  terre  es  nez?" 

—  //Sire,  dist-il,  jà  orroiz  vérité, 
Mes  je  sui  moult  traveilliez  et  penez, 
De  nuiz  veillier  et  de  jorz  jéuner: 
Ge  ne  menjai  .iiij.  jorz  a  passez." 

170.    Et  dist  Guillaumes:  //Tu  en  auras  assez." 
Son  chambellent  a  li  cuens  apelé; 
//Aporte-li  à  mengier  à  planté. 
Et  pain  et  vin  et  piment  et  claré, 
Grues  et  jantes  et  poons  enpeurez." 

175.    Et  cil  si  fist  quant  il  l'ot  commandé. 
Quant  il  se  fu  richement  conraé, 
As  piez  le  conte  s'asist  tôt  de  son  gré. 
Si  li  commence  noveles  à  conter. 
Guillaumes  vit  le  mesagier  estrange. 

180.    Il  l'en  apelc  et  puis  si  li  demande: 

//Don  es-tu  nez,  amis,  et  de  quel  règne? 
Comment  as  non  et  oii  estas  en  France?" 
Dist  Gilleberz,  qui  fu  de  grant  vaillance: 
//Filz  sui  Guion,  le  duc  qui  tint  Ardane, 

185.    Et  Vermendois  ot-il  en  sa  puissance. 
Par  la  Borgoigne  venoie  d'Alemaigne, 
Si  m'en  alai  par  Teve  de  Losanne: 
Uns  venz  me  prist  et  une  grant  tormente, 
Si  me  mena  au  port  par  devant  Gène. 

190.    Paiens  me  pristrent  à  Lions  sor  le  Rosne, 
Si  m'en  menèrent  au  port  desoz  Orenge. 
Tel  forteresce  n'a  trusqu'au  flun  Jordane: 
Hauz  sont  les  murs ,  et  la  tor  grant  et  ample , 
Et  le  paies  et  les  reconnoissances. 

195.    Là  dedenz  a  .xx.m.  paiens  à  lances. 

Et  .vij.xx.  Turs  qui  ont  chières  ensaignes, 
Qui  moult  bien  gardent  celé  cité  d'Orenge; 
Que  moult  redoutent  Looys  ne  la  praigne, 
Et  vos,  beau  sire,  et  les  barons  de  France; 

200.    Et  Arragons,  uns  riches  rois  aufaignes, 
Eilz  est  Tiebaut  de  la  terre  d'Espaigne, 
Et  dame  Orable,  une  roïne  gente, 
Il  n'a  si  bêle  desi  en  Oriente, 
Bel  a  le  cors,  eschevie  est  et  gente, 

205.    Blanche  la  char,  comme  la  flor  en  lente. 
Bex!  mar  i  fu  ses  cors  et  sa  jovente, 
Quant  Deu  ne  croit,  le  père  omnipotente." 

—  //Voir,  dit  Guillaumes,  moult  est  de  grant  poissance. 
Mes  par  celui  en  cui  j'ai  ma  fiance, 

210.    Or  ne  quier  mes  porter  escu  né  lance, 

Se  ge  par  tens  n'i  port  ma  connoissance." 
Li  cuens  Guillaumes  entendi  le  baron, 

Dejoste  lui  s'asist  sor  un  perron. 

Il  l'en  apele,  si  li  dist  par  amor: 
215.    //Amis,  beaus  frère,  moult  as  bone  reson; 

Te  tindrent  onques  San'azin  en  prison?" 

—  //Oïl  voir,  sire,  trois  anz  et  .xv.  jorz, 

Que  ne  m'en  poi  eschaper  par  estor, 
Trusqu'à  un  main  que  Dex  dona  le  jor, 

220.    C'uns  Sarrazins  félons  et  orgueillox 

Me  voloit  batre,  com  fesoit  chascun  jor. 
Et  ge'l  sesi  par  le  toupet  del  front, 
Tel  li  douai  sor  le  col  de  mon  poing, 
L'os  de  la  gueule  li  esmiai  trestot. 

225.  Par  la  fenestre  m'en  eschapai  tôt  sol, 
Conques  ne  fu  prcéuz  de  nul  d'ous. 
Ving  à  Beaucaire  au  port  sor  Oriflor 

Tur  et  Persaut  et  li  rois  d'Arragon, 

230.    Li  ainz-nez  filz  à  Tiebaut  l'Esclavou, 
Granz  est  et  gros  et  parcréuz  et  Ions, 
Lée  la  teste  et  enbarré  le  front, 
Et  granz  les  ongles  et  agues  en  son; 
N'a  tel  tirant  soz  la  chape  del  mont. 

235.    Noz  crestiens  nos  ocit  et  confont. 
Qui  auroit  jà  la  cité  et  la  tor, 
Et  auroit  mort  cel  félon  traïtor, 
Moult  auroit  bien  enploié  son  labor." 

//Amis,  beau  frère,  dit  GuiUaumes  li  bers, 

240.    Est  tele  Orenge  comme  tu  as  conté?'* 
Dist  Gilleberz:  //Ainz  est  meillor  assez. 
Se  voiez  ore  le  paies  principel. 
Comme  il  est  hauz  et  tôt  entor  fermez, 
Encontrement  a-il  que  regarder. 

.245.    Si  estiez  le  premier  jor  d'esté, 
Lors  orriez  les  oseillons  chanter, 
Crier  faucons  et  ces  ostoirs  muez, 
Chevaus  hennir  et  cez  muls  rechaner. 
Ces  Sarrazins  déduire  et  déporter. 

250.    Ces  douces  herbes  i  flcrent  moult  soef, 
Pitre  et  quanele,  dont  il  i  a  planté. 
Là  porriez  dame  Orable  aviser. 
Ce  est  la  feme  à  dant  Tiebaut  l'Escler: 
H  n'a  si  bêle  en  la  crestienté, 

255.    N'en  paienie,  qu'en  i  sache  trover. 

Bel  a  le  cors,  eschevi  et  moIlé, 
Et  vairs  les  eulz  comme  faucon  muez. 
Tant  mar  i  fu  la  seue  grant  beauté, 
Quant  Deu  ne  croit  et  la  seue  bonté, 

260.    Uns  gentils  homs  s'en  péust  déporter  : 
Bien  i  fust  sauve  se'l  vosist  créanter." 
Et  dist  Guillaumes  :  //Foi  que  doi  Saint  Orner  ! 
Amis ,  beau  frère ,  bien  la  savez  loer. 
Mes  par  celui  qui  tôt  a  à  sauver , 

265.    Jà  ne  quier  mes  lance  n'escu  porter, 

Se  ge  ne  n'ai  la -dame  et  la  cité."     •     • 

//Amis,  beau  frère,  est  Orenge  si  riche?" 
Dist  li  chétis:  //Si  m'aïst  Dex,  beau  sire. 
Se  véiez  le  paies  de  la  vile,        ' 

270.    Qui  toz  est  fez  à  voltes  et  à  lices! 
Si  Testora  Griflbnez  d'Aumarice, 
Uns  Sarrazins  de  moult  merveillex  vice, 
Il  ne  croist  fleur  desi  que  en  Pavie 
Qui  n'i  soit  painte  à  or  et  par  mestrie. 

275.    Là  dedenz  est  Orable  la  roïne. 

Ce  est  la  feme  au  roi  Tiebaut  d'Aufrique. 
Il  n'a  si  bêle  en  tote  paienie:   • 
Bel  a  le  cors ,  s'est  gresle  et  eschevie , 
Blanche  a  la  char  comme  est  la  flors  d'espine , 

280.    Vairs  eulz  et  clers,  qui  tôt  adès  li  rient: 
Tant  mar  i  fu  la  seue  gaillardie 
Quant  Deu  ne  croit,  le  fil  Sainte  Marie." 
— //Voir,  dit  Guillaumes ,  en  grant  pris  l'as  or  mise. 
Mes  par  la  foi  que  ge  doi  à  ma  mie! 

285.    Ne  mengerai  de  pain  fet  de  ferine, 
Né;  char  salée,  né  bevrai  vin  sor  lie, 
S'aurai  véu  com  Orenge  est  assise. 
Et  si  verrai  icele  tor  marbrine, 
Et  dame  Orable,  la  cortoise  roïne  : 

2'JO.    La  seue  amor  me  destreint  et  Justise 
Que  ne'l  porroie  né  penser  né  descrirc; 
Se  ge  ne  l'ai  par  tens  perdrai  la  vie." 
Dist  li' chétis:  //Vos  pensez  grant  folie. 

S'estiez  ore  el  paies  de  la  vile, 

295.    Et  véissiez  celé  gent  Sarrazine, 

Dex  me  confonde,  se  cuidiez  t^it  vivre 
Que  çà  dehors  venissiez  à  complie. 
Lessiez  ester,  pensé  avez  folie." 
Guillamnes  ot  la  parole  effraée 

300.    Que  li  chétis  li  a  dite  et  contée: 
Il  en  apele  la  gent  de  sa  contrée  : 
//Conseilliez-moi,  franche  gent  hennorée. 
Cil  chétis  m'a  celé  cite  loée, 
Ge  n'i  fui  onques,  né  ne  sai  la  contrée. 

305.    Ci  cort  le  Rosne,  une  eve  desrubée, 
Se  ce  ne  fiist,  ge  l'eusse  effraée." 
Dist  li  chétis:  //Folie  avez  pensée. 
S'estiez  ore  .cm.  as  espées , 
A  bêles  armes  et  à  targes  dorées, 

310.    Et  vosissiez  commencier  la  mellée, 
N'i  éust  eve  né  nulle  destomée; 
Ainz  qu'eussiez  es  granz  portes  l'entrée 
I  auroit-il  féru  mil  cops  d'espée, 
Tant  cengles  routes ,  tantes  targes  troées , 

315.    Et  tant  baron  abatu  par  Testrée. 
Lessiez  ester,  folie  avez  pensée." 

//Voir,  dit  Guillamnes,  tu  m'as  mis  en  effroi. 
De  la  cité  me  contes  orendroit 
Que  tele  n'a  nule  né  cuens  né  rois, 

320.    Et  tu  me  blasmes  que  ne  l'aille  véoir. 

Par  Saint  Morise,  qu'en  quiert  en  Aminois! 
Ge  te  semoing,  tu  venras  avec  moi; 
Mes  n'i  merrons  cheval  né  palefroi. 
Né  blanc  hauberc  né  heaume  d' Aminois, 

325.    N'escu  de  lance  n'espié  poitevinois; 
Mes  esclavines  com  chétis  rapinois. 
Tu  as  el  règne  assez  parlé  turquois 
Et  aufriquant,  bédoïn  et  basclois." 
Li  chétis  l'ot,  cuidiez  que  ne  li  poist? 

330.    Lors  vosist  estre  à  Chartres  ou  à  Blois 
Ou  à  Paris  en  la  terre  le  roi, 

Quar  or  ne  set  de  lui  prendre  conroi. 

Or  fu  Guillaumes  corrociez  et  plains  d'ire  ;^ 
Ses  niés  Bertrans  li  commença  à  dire  : 

335.    //Oncle,  fet-il,  lessiez  vostre  folie, 
S 'estiez  ore  el  paies  de  la  vile 
Et  véissiez  celé  gent  Sarrazine, 
Connaistront  vos  à  la  boce  et  au  rire, 
Si  sauront  bien  que  vos  estes  espie. 

340.    Et  lors,  espoir,  vos  menront  en  Persie, 
Mengeront  vos,  sanz  pain  et  sanz  farine; 
Ne  targeront  que  il  ne  vos  ocient. 
Giteront  vos  en  lor  chartre  perrine. 
N'en  istroiz  mes  à  nul  jor  de  vo  vie, 

345.    Tant  que  venra  li  rois  Tiebauz  d'Aufrique, 
Et  Desramez  et  GoUias  de  Bile: 
A  lor  talant  feront  de  vos  justise. 
Se  por  amor  estes  mis  à  joïse 
Dont  porra  dire  la  gent  de  vostre  empire 

350.    Que  mar  véistes  Orable  la  roïne." 

—  //Voir,  dit  Guillaumes,  ce  ne  redot-ge  mie, 
Que  par  l'apostre  qu'en  requiert  en  Galice! 
Mielz  voil  morir  et  à  perdre  la  vie 
Que  je  menjuce  de  pain  fet  de  farine, 

355.    De  char  salée  né  de  vin  viez  sor  lie, 
Einçois  verrai  comme  Orenge  est  asise 
Et  Gloriete,  celé  tor  marberine. 
Et  dame  Orable  la  cortoise  roïne. 
La  seue  amor  me  destraint  et  jostise: 

360.    Home  qui  aime  est  plains  de  desverie." 
Or  fu  Guillaumes  por  Orenge  esmaiez, 
Ses  niés  Bertrans  l'en  prist  à  chastoier: 
//Oncle,  dist-il,  tu  te  veus  vergoignier 
Et  toi  honnir  et  les  membres  tranchier." 

365.    —  //Voir,  dit  li  cuens,  ce  ne  doté-ge  rien: 
Homs  qui  bien  aime  est  trestoz  enragiez. 
Ge  ne  leroie  por  les  membres  tranchier. 
Né  por  nul  home  qui  m'en  séust  proier, 
N'aille  véoir  comment  Orenge  siet, 


—  123  — 

370.    Et  dame  Orable  qui  tant  fet  à  proisier. 
La  seue  amor  m'a  si  fort  jostisié, 
Ne  puis  dormir  par  nuit  né  someillier, 
Né  si  ne  puis  né  boivre  né  mengier, 

Né  porter  armes  né  monter  sor  destrier, 
375.    Naler  à  messe,  né  entrer  en  moustier." 

Arremeut  fist  tribler  en  un  mortier 

Et  autres  herbes,  que  connoissoit  Terbier,. 

Et  Gillebers,  qui  ne  l'ose  lessier. 

Lor  corë  en  taignent  et  devant  et  derrier, 
380.    Et  les  visaiges,  la  poitrine  et  les  piez. 

Très-bien  resemblent  deable  et  aversier. 

Dist  Guielins:  //Par  le  cors  saint  Ricliier! 

A  grant  merveille  estes  andui  changié. 

Or  poez  bien  tôt  le  monde  cerchier, 
385.    Ne  seroiz  jà  par  nul  home  entercié. 

Mes  par  l'apostre  qu'en  à  Rome  requiert  ! 

Ge  ne  leroie  por  les  membres  tranchier 

N'aille  avec  vos,  si  verrai  comment  iert." 

De  l'oignement  s'est  et  taint  et  torchié. 
390.    Ez-les  moult  bien  toz  trois  apareilliez: 

De  la  vile  issent,  si  ont  pris  le  congié. 

//Dex!  dist  Bertrans,  beau  père  droiturier, 

Com  somes  ore  traï  et  engignié! 

Par  quel  folie  est  cest  plet  commencié, 
395.    Dont  nos  serons  boni  et  vergoignié, 

Se  Dex  n'en  pense,  qui  tôt  a  à  jugier." 
Vet  s'en  Guillaumes  li  marchis  au  vis  fier. 

Et  Gillebers  et  Guielins  li  fiers. 

Li  cuens  Bertrans  est  retomez  arrier, 
400.    Et  cil  s'en  toment,  ni  ont  plus  delaié. 

Desoz  Beaucaire  ont  le  Rosne  trové. 

Et  la  Durance  ont-il  outrepassé: 

A  l'aviron  se  nagiérent  soef. 

Puis  passent  Sorge  sanz  chalant  et  sanz  nef. 
405.    Par  Tarascon  s'en  sont  outrepassé, 

Droit  vers  Orenge  les  murs  et  les  fossez, 

Lçs  hautes  sales  et  le  paies  listé, 

Et  les  pomeaus  et  les  aigles  dorez.         '     ; 
Là  dedenz  oent  les  oiseillons  chanter , 

410.    Crier  faucons  et  cez  ostoirs  muez, 

Destriers  hennir  et  cez  muls  recaner, 
Ces  Sarrazins  en  la  tor  déporter , 
Pitre  et  quanele  qu'i  fleroientsoef, 
Des  douces  herbes  dont  orent  à  planté. 

415.    //Dex!  dist  Guillaumes,  qui  me  féistes  né, 
Moult  a  or  ci  très-mirable  cité! 
Tant  par  est  riches  qui  Ta  à  governer." 
Trusqu'à  la  porte  ne  se  sont  aresté. 
Gilebers  a  le  portier  apelé, 

420.    En  son  langaige  l'a  cortois  apelé: 

//Oevre  la  porte,  lai  nos  léanz  entrer,    . 
Drugement  somes  d'Aufrique  et  d'outre-mer , 
Si  somes  home  le  roi  Tiebaut  l'Escler." 
Dist  li  portiers:  //Onques  mes  n'oï  tel. 

425.    Vos  quel  gent  estes  qui  là  hors  m'apelez? 
Encor  n'est  mie  rois  Arragons  levez. 
Né  ge  n'os  pas  la  porte  dèffermer, 
Tant  redoutons  Guillaume  au  cort  nés , 
Qui  a  pris  Njmes  par  sa  ruiste  fierté. 

430.    Estez  iluec,  au  roi  irai  conter: 

S'il  le  commande  enz  vos  lerai  entrer." 

—  //Alez  dont  tost,"  dist  Guillaumes  li  bers, 
//Isnelement ,  gardez  ne  demorez." 

Et  cil  s'en  tome  sanz  plus  de  l'arester. 
435.    Del  paies  monte  les  marberins  degrez: 

Arragon  trueve  séanz  lez  un  piler. 

Environ  lui  Sarrazins  et  Esclers. 

Cortoisement  l'en  a  araisoné: 

//Sire,  dist-il,  envers  moi  entendez. 
440.    A  celé  porte  a  trois  Turs  hennorez, 

Dient  qu'il  vienent  d'Aufrique  et  d'outre-mer." 

—  //Va  donc,  beau  frère,  lai  les  céanz  entrer; 
Ge  lor  vorroie  noveles  demander 

Que  fet  mes  sires:  moult  aura  demoré." 
445.    Et  cil  lor  cort  la  porte  deifermer. 

Or  est  Guillaumes  dedenz  Orenge  entrez, 
Et  Gillebers  et  Guielins  li  bers; 
Mes  nen  istront  si  l'auront  désirré, 
Ainz  auront-il  paine  et  ahan  assez. 
450.        Or  fu  Guillaumes  en  Orenge  léanz 
Et  Guielins  et  Gillebeyz  li  frans. 
Eardoillié  furent  d'alun  et  d'arrement, 
.  Très  bien  resenblent  Sarrazin  ou  tirant. 
El  paies  truevent  .ij.  Sarrazins  estant, 
455.    Et  s'entrapelent  et  dient  lor  romant. 

Dist  l'un  à  l'autre:  //Cist  vienent  d'Aufriquant , 
Eneui  orrons  no  vêles  avenanz." 
Li  cuens  Guillaumes  vet  tote  voie  avant 
Trusqu'au  paies  roi  Tiebaut  le  Persant. 
460.    De  marbre  sont  li  piler  et  li  pan. 
Et  les  fenestres  entaillies  d'argent , 
Et  l'aigle  d'or,  qui  reluist  et  resplent. 
Soleil  n'i  luist,  u'i  cort  goûte  de  vent. 
//Dex!  dist  Guillaumes,  beau  père  roiamant, 
465.    Qui  ainz  mes  vit  paies  si  bien  séant! 
Tant  par  est  riches  li  sires  de  céanz. 
Que  pléust  Deu,  qui  forma  tote  gent , 
Que  i  fust  ore  li  palazins  Bertrans 
O  tôt  .x.M.  de  François  combatans! 
470.    Hui  enterroient  Sarrazin  en  mal  an, 
G'en  ocirroie  ainz  midi  plus  de  cent." 
Arragon  trueve  lez  un  piler  séant, 
Entor  lui  ot  .xv.m.  Persanz: 
Morz  est  Guillaumes  si  de  tôt  ne  lor  ment. 
475.    Or  orroiz  jà  com  il  lor  vet  disant. 

//Amiré,  sire,  franc  chevalier  vaillant, 
.     Mahom  te  saut  et  li  Dex  Tervagans." 
Dist  l'amiré:  //Baron,  venez  avant. 
Dont  venez-  vos?"  —  //Del  régné  Aufriquant: 
480.    De  vostre  père,  le  roi  Tiebaut  poissant. 
Hier  matinet  endroit  none  sonant   : 
Fumes  à  Nymes,  la  fort  cité.vaillaiit, 
Trover  cuidames  "le  riche .  roi  Otran , 

Et  Sjnagon  et  liarpin  le  tirant. 

485.    Mort  Ta  Guillaumes  au  barnage  des  Frans, 
Ocis  noz  homes,  détranchiez  et  sanglanz. 
Nos  trois  ot-il  en  sa  prison  léanz; 
Mes  tant  est  riches  d'amis  et  de  parenz 
Que  nos  lessa  eschaper  par  itant, 

490.    Ne  sai  comment  :  à  maufé  le  comment  !'l    - 
Dist  Arragons:  //Tant  sui-ge  plus  dolanz. 
Par  Mahomet,  en  cui  je  sui  créant, 
Se  ge  tenoie  Guillaume  ci  dedenz, 
Toz  seroit  morz  et  livrez  à  torment: 

495.    L'os  et  la  poldre  en  venteroie  au  vent." 
Guillaumes  l'ot,  si  se  vet  enbroncliant , 
Mielz  vosist  estre  à  Paris  ou  à  Sanz; 
Dex  reclama  le  père  escordement: 
//Glorieus  sire,  qui  formas  tote  gent, 

500.    Et  de  la  Virge  fus  nez  en  Belléant, 
Quant  li  troi  roi  vos  aloient  querrant; 
Et  en  la  croiz  vos  penèrent  tirant, 
Et  de  la  lance  fus  feruz  enz  el  flanc. 
Ce  fist  Longis,  qui  estoit  non  voiant, 

505.    Que  sanc  et  eve  l'en  vint  as  poinz  corant: 
Tert  a  ses  eulz,  si  ot  alumement. 
Si  com  c'est  voirs  que  ge  vois  devisant, 
Gardez  nos  cors  de  mort  et  de  torment, 
Ne  nos  ocient  Sarrazin  et  Persant!" 

510.        Or  fu  Guillaumes  el  paies  sor  la  tor. 
Il  en  apele  ses  autres  compaignons 
Bassetement  por  la  gent  paienor: 
//Seignor,  dist-il,  nos  somes  en  prison. 
Se  Dex  n'en  pense  par  son  saintisme  non." 

515,    —  //Oncle  Guillaume,  Guielins  li  respont. 
Gentix  homs,  sire,  vos  querriez  amor: 
Vez  Gloriete,  le  paies  et  la  tor, 
Quar  demandez  où  les  dames  en  sont, 
Bien  vos  poez  engaigier  por  bricon." 

520.    Et  dist  li  cuens:  //Tu  dis  voir,  valleton." 
Bois  Arragons  l'en  a  mis  à  reson: 

//Dedenz  Aiifrique  quant  fustes-vos,  baron?" 

—  //Beau  sire  chier,  .ij.  mois  a  et  plus  non." 

—  Véistes-vos  roi  Tiebaut  l'Arragon?" 
525.    —  //Oïl,  beau  sire,  à  la  cit  de  Vaudon. 

H  nos  besa,  si  vos  mande  par  nos 

Que  vos  gardez  sa  cité  et  s'onor. 

Où  est  sa  feme.''  la  nos  mosterez-vos  ?" 

—  //Oïl,  seignor,  dist  li  rois  Arragons. 
530.    Il  n'a  plus  bêle  trusqu'as  nues  d'amont. 

Baron,  dist-il,  de  mon  père  ai  besoing; 
Prançois  nos  tolent  noz  paies  et  nos  tors. 
C'a  fet  Guillaumes,  il  et  si  dui  nevou. 
Mes  foi  que  doi  Tervagant  et  Maliom! 
535.    Se  ge  tenoie  Guillaume  en  ma  prison, 
Tost  seroit  ars  en  feu  et  en  charbon, 
L'os  et  la  poldre  ventée  par  en  son." 
Guilaumes  l'ot,  si  tint  le  chief  enbron. 
Lors  vosist  estre  à  ilains  on  à  Loon. 
540.    Deu  reclama  et  son  glorieus  non: 

//Glorieus  pères,  qui  formas  Lazaron, 
Et  en  la  Virge  préis  andncion, 
Garis  mon  cors  de  mort  et  de  prison, 
Ne  nos  ocient  cist  Sarrazin  félon!" 
545.        Or  fu  Guillaumes  el  paies  seignori: 
L'eve  demandent  paien  et  Sarrazin, 
Metent  les  tables,  au  mengier  sont  assis. 
Guillaume  i  sist  et  ces  niés  Guielins: 
Parolent  bas,  tienent  lor  chiés  enclin, 
550.    Forment  redoutent  que  il  ne  soient  pris. 
Rois  Ajragons  les  fist  moult  bien  servir, 
A  mengier  orent  assez  et  pain  et  vin, 
Grues  et  gentes  et  bons  poons  rostiz; 
Des  autres  mes  ne  sai  que  vos  devis: 
555.    Tant  en  i  ot  com  lor  vint  à  plésir. 
Quant  ont  mengié  et  béu  à  loisir, 
Cil  eschançou  vont  les  napes  tolir. 
As  esches  jeuent  paien  et  Sarrazin. 
Guillaumes  ot  le  paies  retentir, 

560.    Quest  entailliez  Je  vert  marbre  et  de  bis, 
Vit  les  oiseaus  et. les  lions  escris: 
//Dex,  dist  li  cuens,  qui  en  la  croiz  fus  mis, 
Qui  onques  vit  paies  si  bien  séir!   - 
Quar  pléust  Deu,  qui  onques  ne  menti, 

565.    Que  or,  fust  ci  Bertrans  li  palazins  ; 
O  tôt  .xx.M.  de  François  fervestiz, 
Eneui  trairoient  paien  moult  maie  fin. 
G'en  ocirroie ,  par  mon  chief  !  quatre  .xx.  ." 
Rois  Arragons  a  Guillaume  apelé, 

570.,  Dejoste  lui  Tassiet  lez  un  piler, 
Enz  en  Toreille  li  conseilla  soef: 
//Erans  Turs ,  dist-il ,  or  m'en  di  vérité , 
Quieus  homs  est  dont  Guillaumes  au  cort  nés , 
Qui  a  pris  Nymes  par  sa  ruiste  fierté, 

575.    Le  roi  Herpin  et  son  frère  a  tué? 
Jà  vos  ot-il  en  sa  prison  rué." 
Et  dit  Guillaumes;  //Jà  orroiz  vérité. 
Tant  par  est  riches,  menanz  et  assazez, 
Que  il  n'a  cure  d'or  fin  né  d'argent  cler, 

580.    Ainz  nos  lessa  por  néant  eschaper. 
Nés  sor  noz  lois  nos  fist-il  afier. 
Il  le  te  mande ,  ne'l  te  devons  celer , 
Que  tu  te  fuies  en  Aufrique  outre-mer  ; 
Jà  ne  verras  le  mois  de  Mai  passer 

585.    Qu'il  te  sivra  .à.xx.M.  fer-armez: 
Ne  te  garront  les  tors  né  li  piler, 
Les  amples  sales  né  li  parfont  fossé, 
,  A  maus  de  fer  te  seront  estroé. 
S'il  te  puet  prendre,  à  martire  es  livrez, 

590.    Penduz  as  forclies  et  au  vent  encroez." 
Dist  Arragons:  //De  folie  parlez. 
Or  manderai  en  Aufrique  outre-mer, 
Venra  mes  pères  et  ses  riches  barnez, 
Et  Golias  et  li  rois  Desramez, 

595.    Corsolz  de  Mables  et  son  frère  Acerez, 
Et  Clariaus  et  li  rois  Atriblez, 
Et  Quinzepaumes,  et  li  rois  Sorgalez, 

Li  rois  d'Egyte  et  li  rois  Codroez, 
Et  rois  Moranz  et  li  rois  Anublez, 

600.    Et  l'aufarains  de  Sorgremont  sor  mer, 

Borreaus  mes  oncles  et  ses  filz  toz  armez, 
Li  .XXX.  roi  qui  d'Espaigne  sont  né. 
Chascuns  menra  .xx.m.  d'adobez, 
Se's  assaudrons  as  murs  et  as  fossez: 

605.    Morz  iert  Guillaumes  et  à  sa  fin  alez. 
Et  ses  neveuz  à  forches  encroez." 
Guillaûmes  l'ot,  le  sens  cuide  desver, 
Entre  ses  denz  a  respondu  soef: 
//Par  Deu!  fet-il,  danz  gloz,  vos  i  mentez, 

610.    Einz  en  seront  troi  mille  Turs  tuez, 
Soiez  de  Nymes  né  princes  né  chasez." 
S'il  éust  armes  por  son  cors  conraer, 
Jà  fussent  tuit  el  paies  effraez, 
Que  jà  son  sens  ne'l  péust  atenprer. 

615.        Or  fu  Guillaûmes  en  la  sale  perrine: 
//Roi  Arragon",  li  commença  à  dire, 
//Sire,  dist-il,  monstrez-moi  la  roine. 
Que  si  par  aime  Temperère  d'Aufrique." 
Dist  Arragons:  //Il  fet  moult  grant  folie, 

620.    Quar  il  est  vielz,  s'a  la  barbe  florie, 
Et  ceste  est  bêle  et  juenete  meschine: 
Il  n'a  tant  bêle  en  tote  paiennie. 
En  Gloriete  mainne  ses  drueries: 
Mielz  ameroit  Soribant  de  Venice, 

625.    Un  baceler  juene  de  barbe  prime, 

Qui  de  déport  et  d'armes  set  bien  vivre, 
Qu'el  ne  feroit  Tiebaut  d'Esclavonie. 
Trop  par  est  fox  vielz  homs  qu'aime  meschine, 
Tost  en  est  cous  et  tornez  à  folie." 

630.    Ot  le  Guillaûmes,  si  commença  à  rire: 

//Voir,  dit  Guillaûmes,  or  ne  l'amez-vos  mie." 
—  //Ge  non,  por  voir,  Damedex  la  maudie  ! 
Ge  vorroie  ore  qu'ele  fast  en  Aufrique 
Ou  à  Bandas  el  règne  d'Aumarie." 

635.        El  paies  est  dans  Guillaûmes  li  frans, 
I.  9 

Et  Gilleberz,  Guieliiis  li  poissanz: 
Par  mi  la  sale  s'en  vont  outre  passant, 
Si  les  conduit  uns  paiens  malcuidanz 
A  la  roïne  que  li  rois  aime  tant. 

640.    Mielz  lor  venist  qu'arriers  retornissant, 
Outre  le  Rosne  envers  Nymes  la  grant; 
Jà  ainz  n'iert  vespre,  né  le  soleil  cochant,- 
Se  Dex  n'en  pense,  par  son  digne  commant, 
Que  il  orront  dont  il  seront  dolant. 

645.    En  Gloriete  en  sont  venu  atant: 
De  marbre  sont  li  piler  et  li  pan. 
Et  les  fenestres  entaillies  d'argent. 
Et  l'aigle  d'or  si  reluist  et  resplent, 
Soleil  n'i  luist  né  n'i  cort  point  de  vent. 

650.    Bien  fu  parée  moult  par  fii  avenant. 
A  une  part  de  la  chambre  leanz 
Avoit  un  pin  par  tel  esperiment 
Com  vos  orroiz,  se  vos  vient  à  talent. 
Longue  est  la  branche  et  la  fueille  en  est  grant , 

655.    La  flor  qu'en  ist  par  est  si  avenant: 

Blanche  est  et  inde,  et  si  est  vermeillant. 
Ilueques  est  li  carroiges  sovent. 
Pitre  et  canele,  garingal  et  encens 
Elère  soef  et  ysope  et  piment. 

660.    Là  sist  Orable,  la  dame  d'Aufriquant. 
Ele  ot  vestu  un  paile  escarinant, 
Estroit  lacié  par  le  cors  qu'ele  ot  gent. 
De  riche  soie  cousue  par  les  pans. 
Et  Rosiane,  la  nièce  Rubiant, 

665.    Le  vent  li  fist  à  un  platel  d'argent. 

Ele  est  plus  blanche  que  la  noif  qui  resplent, 
Et  plus  vermeille  que  la  rose  Aérant. 
Voit  la  Guillaumes,  tôt  li  mua  le  sanc. 
Il  la  salue  bel  et  cortoisement  : 

670.    //Cil  Dex  vos  saut,  en  cui  somes  créant!" 
Dist  la  roïne:  //Baron,  venez  avant. 
Mahom  vos  saut,  à  cui  le  mont  apent." 
Dejoste  lui  les  assist  sor  un  banc, 

Qu'iert  entailliez  à  or  et  à  argent. 
C75.    Or  puéent  dire  auques  de  lor  talent. 

//Dex!  dist  Guillaumes,  Paradis  est  ceanz!" 

Dist  Guielius:  //Onques  ne  vi  tant  gent: 

Ge  vorroie  estre  ici  tôt  mon  vivant; 

Ne  m'en  querroie  movoir  né  tant  né  quant." 
680.        Or  fu  Guillaumes  en  Gloriete  assis, 

Et  Gilleberz  et  li  preuz  Guielins, 

Lez  les  puceles  desoz  l'ombre  del  pin. 

Là  sist  Orable,  la  dame  o  le  cler  vis. 

Ele  est  vestue  d'un  peliçon  herrain, 
685.    Et  par  desoz  d'un  bliaut  de  samit, 

Estroit  à  laz  par  le  cors  qui  bien  sist. 

Voit  la  Guillaumes,  tôt  le  cors  li  fremist. 

//Dex!  dist  Guillaumes,  céanz  est  Paradis!" 

—  //Se  Dex  m'aïst,  ce  respont  Guielins, 
690.    Ge  esseroie  toz  jorz  volentiers  ci. 

Jà.  n'i  querroie  né  mengier  né  dormir." 
La  gentil  dame  les  a  à  reson  mis: 
//Dont  estes-vos,  franc  chevalier  gentill?" 

—  //Dame,  nos  somes  del  règne  de  Persis, 
695.    De  celé  terre  Tiebaut  vostre  mari. 

Hier  matinet,  quant  jors  fu  esclarciz, 
Eûmes  à  Nymes  celé  mirable  cit, 
Trover  cuidames  la  gent  de  nostre  Un, 
Roi  Synagon  et  Otran  et  Harpin, 

700.    Mes  Eièrebrace  les  a  toz  trois  ocis. 

François  nos  pristrent  as  portes  de  la  cit. 
Si  nos  menèrent  devant  le  palasin; 
Mes  tant  est  riches  et  enforciez  d'amis 
Que  il  n'a  cure  né  d'argent  né  d'or  fin, 

705.    Ainz  nos  lessa  eschaper  par  einsi, 
Desor  noz  lois  nos  covint  à  plevir, 
n  le  vos  mande,  ge  sui  qui  le  vos  di. 
Que  tu  t'enfuies  el  règne  de  Persis, 
Qu'ainz  ne  verras  passer  le  mois  d'Avril 

710.    Que  te  sivra  à  .xx.m.  fervestiz; 

Ne  te  tendront  li  mur  né  li  paliz, 

9* 

Les  amples  sales  né  li  ibrz  roilléiz: 
A  maus  de  fer  vos  seront  desconfit. 
Se  il  puei  pendre  Arragon  l'Arrabi, 
715.  Vostre  fillastre,  que  vos  amez  einsi, 
Il  le  fera  de  maie  mort  morir, 
Pendre  ou  ardoir  ou  en  flambe  broïr." 
La  dame  l'ot,  si  gita  un  soupir. 

La  dame  entent  les  estranges  mesaiges, 
720.    Lors  les  apele,  de  noiant  ne  se  targe: 
//Seignor  baron,  bien  sai  vostre  langaige. 
Quiex  homs  est  dont  Guillaumes  Pièrebrace, 
Qui  a  pris  Nymes,  le  paies  et  les  sales, 
Et  mort  mes  homes,  et  encor  me  menace?" 
725.    —  //Voir,  dit  li  cuens,  moult  a  fier  le  corraige , 
Et  gros  les  poinz  et  merveilleuse  brace. 
N'a  si  grant  home  desi  que  en  Arabe; 
Se  il  le  fiert  de  Tespée  qui  taille, 
Que  ne  li  tranche  tôt  le  cors  et  les  armes, 
730.    Desi  en  terre  cort  Tespée  qui  taille." 

—  //Voir,  dist  la  dame,  ce  est  moult  grant  damaige. 
Par  Mahomet!  il  doit  bien  tenir  marche. 
Liée  est  la  dame  en  cui  est  son  coraige.'' 
Eelon  paien  vienént  iluec  à  masse, 
735.    Encui  orra  Guillaumes  tel  contraire, 
Qu'ainz  n'oï  tel  en  trestot  son  aage. 
Dex  le  deffende  de  perte  et  de  damage! 

Or  est  Guillaumes  dedenz  la  tor  montez 
Et  Gilleberz  et  Guielins  li  bers, 
740.    Lez  les  puceles  desoz  le  pin  ramé. 
A  la  roïne  se  desresna  soef: 
Eelon  paien  i  furent  amassé 
Por  les  barons  veoir  et  esgarder. 
Se  Dex  n'en  pense,  qui  en  croiz  fu  penez, 
745.    Encui  sera  Guillaumes  mal  menez. 
Atant  ez-vos  un  paien,  Salatré, 
Cil  le  confonde  qui  tôt  a  à  sauver! 
Li  cuens  l'ot  pris-  à  Nymes  la  cité; 
Une  vesprée  fu  li  gloz  eschapé, 

750.    Si  s'en  toriia  fuiant  tôt  un  fossé, 

Qu'il  ne  pot  estre  né  baillié  né  trové. 
Cil  a  Guillaume  si  mauves  plet  mené, 
Com  vos  orroiz  ici  avant  conter. 
Lez  Arragon  s'en  est  venuz  ester, 

755.    Enz  en  l'oreille  li  conseilla  assez: 

//Par  Mahom  !  sire ,  barnaiges  vos  apert. 
Jà  iert  vendue  la  fière  cruiauté 
Qu'en  me  volt  fere  à  Nymes  la  cité. 
Véez-vos  ore  cel  parcréu  monté? 

760.    Ce  est  Guillaumes,  li  marchis  au  cort  nés; 
Et  cil  ses  niés  cel  autres  bachelers. 
Et  cil  après,  qui  tient  cel  fust  quarré, 
C'est  li  marchis  qui  de  ci  fu  tomez. 
Por  nos  traïr  se  sont  atapiué, 

765.    Qu'il  cuident  prendre  ceste  bone  cité." 
Dist  Arragons:  //Diz-me-tu  vérité?" 
—  //Sire,  dist-il,  jà  mar  le  mescréez. 
Vez-là  Guillaume  qui  m'ot  enprisoné. 
Si  me  volt  pendre  et  au  vent  encroer, 

770.    Se  Mahomez  ne  m'en  éust  tensé. 

Hui  est  le  jor  qu'il  iert  guerredoné." 
Or  oez  ore,  franc  baron  nature, 
Por  l'amor  Deu,  qui  en  croiz  fu  penez, 
Del  pautonnier,  comment  il  a  ovré. 

775.    Prist  une  cote,  Guillaume  en  a  hurté, 
Qui  tote  estoit  de  fin  or  esmeré. 
Eiert  en  Guillaume  el  front  desus*  le  nés , 
Lors  se  descuevre  et  la  color  li  pert: 
Blanche  ot  la  char  comme  fior  en  esté. 

780.    Voit  le  Guillaumes,  le  sens  cuide  desver 
Trestot  li  sanc  del  cors  li  est  muez. 
Deu  reclama,  le  roi  de  majesté: 
//Glorieus  pères,  qui  tôt  as  à  sauver. 
Et  en  la  Virge  te  deignas  aonbrer , 

785.    ïot  por  le  pueple  que  tu  vosis  sauver 
Lessas  ton  cors  traveillier  et  pencr, 
Et  en  la  croiz  et  férir  et  navrer, 

Si  com  c'est  voirs,  par  la  teue  bonté, 
Garis  mon  cors  de  mort  et  d'afoler, 

790.    Ne  nos  ocient  Sarrazin  et  Escler!" 

Quant  Arragons  entendi,  TEsclavons, 
Quant  il  connut  toz  trois  les  compaignons, 
En  piez  se  dresce,  se's  a  mis  à  reson: 
//Sire  Guillaume,  l'en  set  bien  vostre  non.. 

795.    Mar  i  passastes  le  Rosne,  par  Mahom! 
Tuit  seroiz  mort  à  grant  destruction, 
L'os  et  la  poldre  venterons  par  le  mont. 
Ge  n'en  prendroie  d'or  fin  plain  cest  donjon, 
Ne  soiez  mort  et  ars  tôt  en  charbon." 

800.    Guillaumes  l'ot,  si  taint  comme  charbon. 
Dont  vosist  estre  à  Rains  ou  à  Loon. 
Guielins  voit  que  ne  se  cèleront. 
Détort  ses  poinz  et  ses  cheveus  déront. 
//Dex!  dist  Guillaumes,  par  ton  saintisme  non, 

805.    Glorieus  pères,  qui  formas  Lazaron, 
Et  en  la  Virge  préis  anoncion, 
Jonas  garis  el  ventre  del  poisson. 
Et  Daniel  en  la  fosse  au  lion, 
La  Madaleine  féistes  le  pardon, 

810.    Le  cors  Saint  Père  méis  en  Pré-Noiron, 
Et  convertis  Saint  Pol  son  compaignon. 
Qui  en  cel  tens  estoit  moult  cruiex  homs, 
Puis  refu-il  des  créanz  compaignons, 
Ensemble  o  els  sivi  procession,  — 

815.    Si  com  c'est  voir,  sire,  et  le  créon, 
Deffendez  nos  de  mort  et  de  prison. 
Né  nos  occient  cist  Sarazin  félon!" 
Un  bordon  ot,  grant  et  forni  et  lonc, 
A  ses  .ij.  mains  le  leva  contremont, 

820.    Et  si  en  fiert  Salatré  le  gloton. 
Qui  l'encusa  vers  le  roi  Arragon, 
Par  mi  le  chief  moult  grant  cop  del  baston, 
Que  la  cervele  en  vola  contremont. 
//Monjoie!  escrie:  ferez  avant,  baron!" 

825.        Guillaumes  a  le  paies  effraé, 

Devant  le  roi  a  le  paieu  taé. 
Li  cuens  Guillaumes  r'a  choisi  un  tinel. 
Qui  por  feu  fere  i  estait  aporté: 
Celé  part  vient  poignanz  et  tressuez, 

830.    As  poinz  le  point,  contremont  Fa  levé. 
Bartaune  vet  férir,  le  desréé, 
Par  mi  le  chief  ruiste  cop  del  tinel, 
Que  le  cervel  li  fet  del  chief  voler  : 
Devant  le  roi  Ta  mort  acravanté. 

835.    Et  Gilleberz  r'ala  férir  Quarré: 

De  son  baston  Ta  el  ventre  bouté, 
C'une  grant  pièce  Fa  fet  outre  passer. 
Mort  le  trestorne  devant  lui  au  piler. 
//Monjoie  !  escrie  :  baron ,  avant  venez  ! 

840.    Puis  qu'ainsi  est  qu'à  mort  somes  livrez, 

Vendons-nos  bien  tant  com  porrons  durer!" 
Ot-FArragons ,  le  sens  cuide  desver, 
A  voiz  s'escrie  :  //Baron ,  quar  les  prenez  ! 
Par  Mahomet!  jà  seront  afolé 

845.    Et  euz  el  B,osne  balancié  et  gité. 
Ou  ars  en  feu  et  la  poldre  venté." 
Dist  Guielins:  //Baron,  ensus  estez, 
Que  par  Fapostre  qu'en  quiert  en  Noiron-Prez  ! 
Ainz  que  m'aiez  sera  chier  comparé." 

850.    Par  maltalent  en  a  son  fust  crollé. 

Li  cuens  Guillaumes  i  fiert  de  son  tinel, 
Et  Gilleberz  de  son  bordon  ferré. 
Granz  cops  i  douent  li  baron  naturel, 
.xiiij.  Turs  lor  i  ont  mort  gitez, 

855.    Et  toz  les  autres  i  ont  si  effraez. 

Par  mi  les  huis  les  ont  férant  menez, 
Pont  les  torouz  veroillier  et  fermer, 
A  granz  chaienes  ont  le  pont  sus  levé. 
Or  en  penst  Dex  qui  en  croiz  fu  penez  ! 

860.    Qu'or  est  Guillaumes  en  perilleus  hostel 
Et  Gillebers  et  Guielins  li  bers, 
En  Gloriete  où  il  sont  enserré. 
Et  Sarrazin,  li  cuivert  forsené, 

Bien  les  assaillent  qu'il  n'i  ont  demoré. 

865.        Li  Sarrazin  sont  orgueilleus  et  lier^ 
Bien  les  assaillent  à  cent  et  à  milliers, 
Lancent  lor  lances  et  dars  tranchanz  d'acier. 
Cil  se  defiendent  com  gentill  chevalier: 
Ces  gloutons  versent  es  fossez  et  es  biez 

870.    Plus  de  .xiiij.  en  i  ont  trébucliié: 
Li  plus  halegres  ot  le  col  peçoié. 
Voit-l'Arragons ,  a  pou  n'est  enragiez, 
De  duel  et  d'ire  a  pou  n'est  forvoiez. 
A  sa  voiz  cl  ère  commença  à  huichier: 

875.    //Es-tu  lassus,  Guillaumes  au  vis  fier?" 
Et  dist  li  cuens:  //Voirement  i  sui-gié. 
Par  ma  proesce  i  sui-ge  herbergié: 
Dex  m'en  aïst  qui  en  croiz  fu  dreciez  !" 
Or  fu  Guillaumes  en  Gloriete  entrez, 

880.    As  Sarrazins  commença  à  parler: 

//Mal  dahé  ait  por  vos  se  quiert  céleri 
En  ceste  vile  entrai  por  espier: 
Or  vos  ai  tant  mené  et  losangié. 
De  Gloriete  vos  ai-ge  fors  chacié. 

885.    Dès  or  seroiz  de  ceste  tor  bergier: 

Gardez-la  bien,  s'en  auroiz  bon  loier!" 
Arragons  l'ot,  le  sens  cuide  changier. 
Il  en  apele  Sarrazins  et  paiens: 
yyOr  tost  as  armes,  nobile  chevalier! 

890.    Par  force  soit  li  assauz  commenciez  ! 
Qui  me  prendra  Guillaume  le  guerrier 
De  mon  reaume  sera  confanonnier; 
Toz  mes  trésorz  li  ert  apareilliez." 
Quant  cil  l'entendent  si  sont  joiant  et  lié, 

895.    As  armes  corent  li  eu  vert  losangier, 

Guillaume  assaillent  et  devant  et  derrier. 
Voit  le  li  cuens,  le  sens  cuide  changier, 
Deu  reclama,  le  verai  justisier. 

Or  fu  Guillaumes  corrociez  et  dolanz, 

900.    Et  Guiclins  et  Gilleberz  li  frans. 
En  Gloriete  où  il  sont  là  dedenz 

Bien  les  requistreiit  cclc  paiene  gcnt: 
Lancent   lor  lances  et  dars  d'acier  tranchanz. 
Voit  le  Guillamnes,  a  pou  ne  pert  le  sens. 

905.    //Niés  Guielins,  qu'alons-nos  atendant? 
James  en  IVance  ne  serons  repérant: 
Se  Dex  n'en  pense  par  son  commandement 
Ne  reverrons  né  cosin  né  parent." 
Dist  Guielins  o  le  cors  avenant: 

910.    //Oncle  Guillaume,  vos  parlez  de  néant. 
Par  amistiez  entrastes-vos  céanz, 
Vez-là  Orable  la  dame  d' Aufriquant , 
n  n'a  si  bêle  en  cest  siècle  vivant. 
Alez  seoir  delez  li  sor  cel  banc, 

915.    Endeus  vos  braz  li  lanciez  par  les  flans, 
Né  de  besier  ne  soiez  mie  lenz  ; 
Que  par  l'apostre  que  quièrent  penéant! 
Jà  n'en  aurons  del  besier  le  vaillant 
Qui  ne  nos  cost  .xx.m.  mars  d'argent, 

920.    A  grant  martire  à  trestoz  noz  parenz." 

—  //Dex,  dist  Guillaumes,  tu  m'auras  gabé  tant , 
Que  par  un  pou  que  ge  ne  pert  le  sens." 

Or  fu  Guillaumes  correciez  et  irez 
Et  Gilleberz  et  Guielins  li  bers: 

925.    En  Gloriete  où  il  sont  enserré. 

Bien  les  requièrent  Sarrazin  deflaé. 
Cil  se  deffendent  com  chevalier  menbré. 
Gietent  lor  perches  et  les  granz  fuz  quarrez. 
Et  la  roïne  les  en  a  apelez: 

930.    //Baron,  dist-ele,  François,  quar  vos  rendez. 
Eelon  paien  vos  ont  cueilli  en  hez, 
Jà  les  verroiz  par  les  degrez  monter, 
Tuit  seroiz  mort,  ocis  et  desmembrez." 
Ot  le  Guillaumes,  le  sens  cuide  desver, 

935.    Cort  en  la  chambre  desoz  le  pin  ramé, 
A  la  roïne  se  prist  à  démenter: 
//Dame,  dist-il,  garnemenz  me  douez, 
Por  l'amor  Deu  qui  en  croiz  fu  penez  ! 
Que  par  Saint  Père!  se  gc  vif  par  aé 

940.    Moult  richement  vos  iert  gucrredoné." 

La  dame  l'ot,  s'a  de  pitié  ploré;    . 

Cort  en  sa  chambre,  n'i  a  plus  demoré, 

A  un  escrin,  que  ele  a  deflermé. 

Eu  a  tret  hors  un  bon  hauberc  saffré 
945.    Et  un  vert  heaume ,  qui  est  à  or  gemé  : 

Guillaume  encontre  le  corut  aporter. 

Et  cil  le  prist,  qui  tant  l'ot  désirré. 

H  vest  l'auberc,  si  a  l'eaume  lacié, 

Et  dame  Orable  H  ceint  l'espée  au  lé, 
950.    Qui  fu  Tiebaut  son  seignor,  à  TEscler. 

Ainz  ne  la  volt  à  nul  home  doner, 

Nés  Arragon  qui  tant  l'ot  désirré, 

Qui  ert  ses  filz  de  moillier  espousé. 

Au  col  li  peut  un  fort  escu  listé, 
955.    A  un  lion  qui  d'or  fa  coronez. 

El  poing  li  baille  un  fort  espié  quarré, 

A  .v.  clos  d'or  le  confanon  fermé. 

//Dex!  dist  Guillaumes,  comme  or  sui  bien  armez. 

Por  Deu  vos  pri  que  des  autres  pensez!" 
960.        Quant  Guielins  vit  adoubé  son  oncle 

Cort  en  la  chambre  à  la  dame  seconde: 

Il  l'en  apele,  doucement  l'aresorme: 

//Dame,   dist-il,  par  Saint  Père  de  Rome! 

Donez-moi  armes  por  le  besoing  qu'abonde." 
965.    —  //Enfes,  dist-ele,  moult  es  juene  personne, 

Se  tu  vesquisses  tu  fusses  moult  preudome. 

De  mort  te  héeiit  li  Vavar  et  li  Hongre." 

Vint  en  la  chambre,  s'en  a  tret  une  broigne, 

Celé  forja  Ysac  de  Barceloigne, 
970.    Onques  espée  n'en  pot  maille  dérompre. 

El  dos  li  vest,  moult  en  fu  liez  li  oncles. 

L'eaume  li  lace  Aufar  de  Babiloine, 

Au  premier  roi  cui  la  cité  fu  onques. 

One  nule  espée  ne'l  pot  gaires  confondre, 
975.    Abatre  pierre  né  flor  de  l'escharbocle. 

Ceint  li  l'espée  Gornemont  de  Valsone, 

Que  li  embla  li  lierres  de  Valdonne, 

Puis  la  vendi  Tiebaut  à  Voireconbe, 

Si  Ten  dona  rail  besanz  et  mil  onces, 
980.    Qu'il  en  cuida  son  fiU  livrer  coroniie. 

Au  flanc  li  ceint,  dont  les  renges  sont  longues. 

Au  col  li  met  une  targe  roonde, 

L'espié  li  baille  ma  dame  de  Valcombe, 

Grosse  est  la  hante  et  l'alemele  longue. 
985.    Bien  fu  armez,  et  Gilleberz  adonques. 

Huimès  aura  Gloriete  chalonge. 

Bien  fu  annez  Guillaumes  et  ses  niés 

Et  Gilleberz,  dont  sont  joiant  et  lié. 

El  dos  li  vestent  un  fort  hauberc  doublier, 
990.    El  chief  li  lacent  un  vert  heaume  vergié, 

Puis  li  ont  ceint  une  espée  d'acier. 

Au  col  li  pendent  un  escu  de. quartier. 

Ainz  qu'il  éust  le  bon  tranchant  espié 

Félon  paien  orent  tant  esploitié, 
995.    Que  les  degrez  en  montèrent  à  pié. 

Li  cueus  Guillaumes  vet  férir  Haucebier, 

Et  Gilleberz  Maretant  le  portier, 

Et  Guielins  revêt  férir 'Turfier. 

Cil  troi  ne  furent  de  la  mort  espargnié. 
1000.    Brisent  les  lances  des  noielez  espiez. 

Que  les  esclices  en  volent  vers  le  ciel. 

A  lor  espées  lor  convint  repaisier, 

Jà  se  vorront  prover  et  essaier. 

Li  cuens  Guillaumes  tret  l'espée  d'acier, 
1005.    Fiert  un  paien  en  travers  par  derrier, 

Ausi  le  cope  comme  un  rain  d'olivier. 

Sus  el  paies  en  chéent  les  moitiez. 

Et  Gillebers  revêt  férir  Gaifier, 
Sus  el  paies  en  fist  voler  le  chief 
1010.    Et  Guielins  ne  fu  pas  esmaiez, 

H  tint  l'espée,  s'a  l'escu  embracié: 
Cui  il  consuit  tôt  est  à  mort  jugiez. 
Paien  le  voient  si  se  sont  tret  arrier, 
En  fuie  tornent  li  cuvert  losangier. 
1015.    Franc  les  enchaucent,  li  nobile  guerrier, 

Plus  de  .xiiij.  en  i  ont  détranchiez, 
Que  toz  les  autres  en  ont  si  esmaiez, 
Par  mi  les  liuis  les  en  ont  hors  gitiez. 
François  les  corent  fremer  et  verroillier: 

1020.    As  granz  chaennes  ont  le  pont  sus  saichié, 
A  la  tor  furent  fermé  et  atachié. 
Or  en  penst  Dex  qui  tôt  a  à  jugier! 
Voit-l'Arragons ,  le  sens  cuide  cliangier. 
Or  fu  Guillaumes  dolanz  et  correços 

1025.    Et  Gilleberz  et  Guielins  li  proz; 

Moult  les  destraignent  celé  gent  paiennor , 
Lancent  lor  lances  et  dars  ovrez  à  tor, 
A  maux  de  fer  toz  les  murs  lor  deflbnt. 
Voit  le  Guillaumes,  a  pou  d'ire  ne  font. 

1030.    //Niés  Guielins,  dist-il,  quel  là  ferons? 
James  en  Prance,  ce  cuit,  ne  revenrons, 
Né  jà  neveu,  parent  ne  beserons." 
—  //Oncle  Guillaume,  voz  parlez  en  perdons 
Que   par   Tapostre  qu'en  quiert  en  Pré-Noiron, 

1035.    Ge  me  cuit  vendre  ainz  que  nos  descendons." 
Il  avalèrent  les  degrez  de  la  tor, 
Cez  paiens  fièrent  sor  cez  heaumes  réonz, 
Toz  lor  détranchent  les  piz  et  les  mentons 
Tel  .XLiij.  en  gisent  el  sablon, 

101-0.    Li  plus  lialegres  ot  copé  le  pomon. 

Paien  le  voient,  s'en  ont  au  cuer  friçon, 
A  voiz  escrient  le  fort  roi  Arragon: 
//Quar  prenez  trives,  que  jà  n'i  enterrons." 
Arragons  l'ot,  a  pou  d'ire  ne  font, 

1045.    Mahomet  jure  que  il  le  comparront. 

Arragons  voit  les  paiens  qui  se  targent, 
Il  les  apele  bêlement  et  aresne: 
//Pill  à  putain,  gloton,  mar  i  entrastes, 
James  de  moi  ne  tendrez  fié  né  marches, 

1050    Eequerrez-les  as  plus  fières  batailles." 
Et  il  si  firent,  li  gloton  mescréable, 
Gietent  lor  dars  et  lances  misérables, 
A  maus  de  fer  toz  les  murs  lor  deflascut. 

Voit  le  Giiillaumes ,  a  pou  d'ire  n'enraige. 

1055.    —  //jNiés  Guielins,  commeut  le  porrons  fere? 
Tuit  somes  mort  et  livré  à  damaige." 
—  //Oncle  Guillaume,  vos  parlez  de  folaige, 
Que    par   Tapostre  que  l'en  requiert  en  Farchc  ! 
Chier   me   vendrai  ainz  que  paien  me  baillent." 

1060    De  lor  espiez  furent  les  pointes  fraites, 
Chascuns  d'els  trois  recovra  une  haiche, 
Que  lor  bailla  la  gentil  dame  Orable. 
Fors  s'en  issirent  adoubé  de  lor  armes, 
Cez  paienz  fièrent  sor  ces  vermeilles  targes, 

1065.    Toz  lor  détranchent  les  piz  et  les  visaiges. 
Plus  de  .xiiij.  en.  gisent  sor  le  marbre 
Qui  furent  mort,  et  11  autre  se  pasment. 
Ainz  par  trois  homes  ne  fu  fet  tel  damage. 
Voit-l'Arragons ,  a  pou  d'ire  n  enrage. 

1070.        Quant  Arragous  voit  tormenter  sa  gent. 
Lors  a  tel  duel,  a  pou  d'ire  ne  fent. 
A  clère  voiz  s'escria  hautement: 
//Es-tu  lassus,  Guillaumes  au  cors  gent, 
Eilz  Aymeri  de  Nerbone  la  grant? 

1075.    Fai  une  chose  qui  me  vient  à  talant, 
Lai  Gloriete,  le  paies,  eu  estant, 
Et  si  t'en  va  et  sains  et  sans,  vivans, 
Ainz  que  tu  perdes  tes  membres  et  ton  sanc. 
S'einsi  ne'l  fez  moult  t'iert  mal  covenant. 

1080.    Par  Mahomet!  en  cui  je  sui  créant, 
En  ceste  place  ferons  un  ré  si  grant, 
Tuit  seroiz  ars  et  graïllié  léanz." 
Et  dist  Guillaumes:  //Vos  parlez  de  néant. 
Assez  aurons  pain  et  vin  et  froment, 

1085.    Et  char  salée  et  claré  et  piment. 

Et  blans  hauberz  et  vers  heaumes  luisanz, 
Bones  espées,  dont  li  pont  sont  d'argent, 
Trenchanz  espiez  et  bons  escuz  pesanz. 
Et  bêles  dames  por  esbanoiement. 

1090.    N'en  partirai  nul  jor  de  mon  vivant, 
Ainz  le  saura  rois  Looys  li  frans, 

Bernarz  mes  frères,  li  chenuz  et  li  blans, 

Et  d'Aiiséune  Garins  li  combatans, 

De  Commarchis  dux  Bueves  li  poissanz, 

1095.    Bertrans  mes  niés,  qui  est  preuz  et  vaillanz, 
Que  nos  lessames  à  Nymes  çà  devant. 
Chascuns  de  cels,  quant  il  en  a  talant, 
Puet  bien  mander  .xx.m.  combatanz. 
Quant  les  noveles  en  sauront,  voirement, 

1100.    Que  assis  somes  céanz  si  faitement, 
Secorront  nos  bel  et  cortoisement 
A  tant  corn  il  porront  avoir  de  gent. 
Jà  voir,  cez  murs  ne  vos  auront  garant, 
Né  ces  paies  oii  l'or  luist  et  resplant: 

1105.    Tôt  le  verroiz  dépecier  en  mil  sens. 

Se  il  te  prennent  moult  t'iert  mal  covenant, 
Penduz  seras  et  encroez  au  vent." 
Dist  Arragons  :  //Tant  serons  plus  dolant." 
Dist  Pharaons,  li  rois  de  Bonivent, 

1110.    //Amiré,  sire,  tu  ne  vaus  pas  un  gant. 
Par  Mahomet!  moult  as  poure  escient. 
Tes  pères  fii  moult  preuz  et  moult  vaillanz, 
Qui  te  lessa  ceste  vile  gardant 
Et  Gloriete  le  paies  ensement. 

1115.    Cil  troi  gloton  le  te  vont  chalenjant, 
Si  ont  occis  tes  homes  et  ta  gent; 
'Par  Mahomet!  ne  vaus  né  tant  né  quant, 
Quant  tu  ne's  ars  en  feu  grezois  puant." 
//Earaon,  sire,  dist  li  rois  Arragons, 

1120.    Car  me  donez  bon  conseil,  por  Mahom! 
Yez  Gloriete,  le  paies  et  la  tor, 
Li  fondemenz  en  est  fet  trusqu'en  son. 
Trestuit  li  home  de  ci  à  Moncontor 
Pas  n'i  feroient  un  pertuis  contremont. 

1125.    Où  vis  deables  se  prendroit  le  charbon? 
Il  n'i  a  broche  de  fiist  né  de  baston. 
Par  lor  orgueil  i  sont  ci  troi  gloton. 
Devant  .vij.  anz  n'en  istront-il  par  nos." 
//Pharaon,  sire,  dist  Arragons  li  rois. 

1130.    Par  Maliomet,  de  qui  tenons  noz  lois, 
Car  me  donez  bon  conseil  orendroit. 
Vez  Gloriete  le  paies  majorois, 
Li  fondemeuz  en  est  fet  à  rochois. 
Trestuit  li  home  trusqu'as  porz  de  Vauquois 

1135.    Si  n'i  feroient  un  pertuis  en  un  mois. 

A  quex  deables,  li  charbons  se  prendroit? 
Quant  ni  a  broche  de  fost  né  de  lorois. 
Par  lor  orgueill  i  sont  entré  cil  troi. 
Devant  .vij.  anz  n'en  istront-il  par  moi." 

1140.    Atant  ez-vos  un  paien,  Orquenois, 

Noire  ot  la  barbe,  si  ot  chanu  le  poil, 
Et  blans  sorcils ,  si  lor  juge  lor  droiz. 
A  sa  voiz  clère  s'est  escriez  .iij.  foiz: 
//Amiré,  sire,  entendez  envers  moi. 

1145.    Car  me  di  ore  se  de  mielz  m'en  seroit 
Se  te  rendoie  Guillaume  le  François, 
Qu'en  ta  prison  le  péusses  avoir?" 
Dist  Arragons:  //Oïl,  en  moie  foi. 
.X.  muls  chargiez  de  fin  or  espanois 

1150.    En  liverroie  mes  qu'en  me  déist  voir." 
Dist  Orquenois:  //Entendez  envers  moi. 
Se  la  promesse  me  rendez  orendroit 
G'en  penserai,  moi  ne  chaut  que  en  soit." 
Dist  Arragons:  //Einsi  le  vos  otroi, 

1155.    Et  vos  afB  loiaument  orendroit 

Que  vo  plésir  vos  baillerai  l'avoir." 
Dist  li  paiens:  //Et  ge  le  vos  otroi." 

Dist  Orquenois:  //Par  Mahomet!  beau  sire, 
Or  vos  dirai  conmient  l'auroiz  par  guile. 

1160.    Vez  Gloriete,  icele  tor  mabrine: 

Li  fondemenz  est  assiz  en  principle, 
Si  l'estora  Grifaigne  d'Aumarie, 
Uns  Sarrazins  de  moult  très-grant  voidie. 
Ne  savez  mie  quel  enging  il  i  firent: 

1165.    Par  desoz  terre  une  volte  soltive, 
En  ton  paies  est  porte  coléice. 
Prenez  mil  Turs,  si  alez  vos-méismes , 

Par  de  devant  lor  fêtes  assaillie, 
Et  par  derriers  merveilleuse  envaïe. 

1170.    Morz  iert  Guillaumes  et  livrez  à  martire." 
Dit  Arragons  :  //Par  Mahomet  !  voir  dites. 
Preu  i  auroiz,  par  Apolin  mon  sire!" 

Quant  Arragons  entendi  la  novele 
Que  la  bove  est  desoz  lui  en  la  terre, 

1175.    Lors  a  tel  joie  que  li  cuers  li  sautele. 

Il  prent  mil  Turs  qui  ont  lacié  les  elmes, 
Et  mil  en  lesse  par  devant  en  la  place, 
Qui  assaillirent  Guielin  et  Guillaume. 
Cil  s'en  tornèrent,  né  finent  né  arrestent, 

1180.    Trusqu'à  la  croûte  ne  s'arestèrent  gaires. 
Avec  els  portent  et  cierges  et  lanternes: 
Enz  s'en  entrèrent  la  pute  gent  averse. 
ISTen  sorent  mot  li  chevalier  honeste 
Desi  qu'il  furent  enz  el  paies  as  estres. 

1185.    Premièrement  les  aperçut  Guillelmes. 

//Dex,  dist  li  cuens,  beaus  glorieus  celestre, 
Tuit  somes  mort  et  livré  à  mal  trère!" 
Dist  Guielins:  //Par  le  cors  Saint  Hylaire! 
Se  Dex  m'aïst!  traï  nos  a  Orable. 

1190.    Et  Dex  confonde  la  sarrazine  geste!" 

Li  cuens  Guillaumes  vit  le  paies  emplir 
De  Sarrazins  qui  vienent  par  air: 
Vit  les  hauberz  et  les  heaumes  hiisir: 
//Dex,  dist  li  cuens,  qui  onques  ne  menti! 

1195.    Nos  somes  mort  et  livré  à  essil." 

—  //Par  foi,  beau  sire,  ce  respont  Guielins, 
Traï  nos  a  Orable  au  cler  vis. 
Et  Dex  confonde  paiens  et  Sarrazins  ! 
Hui  est  li  jorz  qu'il  nos  convient  fenir. 

1200.    Aidons-nos  bien,  tant  comme  avons  loisir. 
Nos  n'i  avons  né  parens  né  amis." 
Li  cuens  Guillaumes  tint  le  brant  acerin. 
Par  mautalent  vet  un  paien  férir 
Arrière  main,  qu'il  le  cope  par  mi. 

1205.    De  celui  cop  sont  paien  esbahi, 

Seure  li  corent  irié  et  engrami. 
H  se  deffeiident  com  chevalier  hardi. 
Granz  cops  i  donent  li  conte  palazin. 
Granz  fu  l'assaut  et  granz  li  chapléiz, 

1210.    Ainz  ne  fina,  si  furent  desconfit. 
One  nul  estor  ne  fu  si  bien  feni: 
Sus  els  deffendre  ont  trente  Turs  ocis. 
Oui  chaut  de  ce  que  jà  n'i  metront  fin! 
As  mains  les  prennent  paien  et  Sarrazin, 

1215.    Tur  et  Persant  et  li  Amoravi, 
Et  Acopert,  Esclamor,  Bédouin. 
Mahomet  jurent  que  venjance  en  iert  pris. 
Hui  vengeront  la  mort  de  lor  amis. 
Pris  fil  Guillaumes  par  mortel  traïson, 

1220.    Et  Gilleberz  et  Guielins  li  proz. 

As  poins  les  tienent  li  Sarrazin  félon, 
Mahomet  jurent  que  venjance  eu  prendront. 
En  la  cité  mandèrent  .xx.  garçons, 
Une  grant  fosse  font  croser  et  parfont: 

1225.    Assez  i  metent  asteles  et  bastons, 

Qu'il  i  voloient  graïllier  noz  barons. 
Orable  vint  à  la  clère  façon, 
Ele  en  apele  son  fiUastre  Arragon: 
//Amis,  dist-ele,  rendez-moi  ces  prisons, 

1230.    Si  les  métrai  en  ma  chartre  en  parfont, 
Boz  et  coluevres  i  a  qu'es  mengeront, 
Et  serpentines  qui  les  dévoreront." 

—  //Dame  roïne,  dist  li  rois  Arragons, 
Tôt  cest  contrère  nos  est  venu  par  vos, 

1235.    Que  là  deseure  armastes  ces  glotons. 

Qu'es  vos  rendra,  Mahomes  mal  li  dont!" 
La  dame  l'ot,  a  pou  d'ire  ne  font. 

—  //Mal  le  pensastes,  filz  à  putain,  gloton! 
Par  Mahomet,  qui  ge  pri  et  aor! 

1240,    Ne  n'estoit  ore  por  cez  autres  barons, 

Ge  vos  dorroie  sor  le  nés  de  mon  poing. 
Isnelement  issiez  hors  de  la  tor, 
Jà  plus  céanz  mar  seroiz  à  séjor." 
I.  10 

Ele  en  apele  le  félon  traïtor: 
1245.    //Lerres,  dist  ele,  met4es  en  ta  prison, 

Tant  que  Tiebauz  revieigne  de  Valdon, 

Et  Desramez  et  Golias  li  blonz. 

A  lor  talent  en  prendont  venj  oison." 

—  //Ge  Totroi,  dame",  dist  li  rois  Arragons. 
1250.    Guillaume  gietent  en  la  chartre  parfont, 

Et  Guielin  et  Gillebert  le  prou. 

Or  vos  lerons  ester  de  noz  barons. 

Quant  leux  en  iert  assez  i  revenrons; 

Si  chanterons  de  la  gent  paiennor. 
1255.        Rois  Arragons  ne  s'aséura  mie. 

Il  prent  ses  mes,  outre-mer  les  envie. 

Et  cil  s'en  toment,  ne  cessent  né  ne  finent, 

Desi  au  Éosne  ne  s'arestèrent  mie. 

D'iluec  avant  entrent  en  lor  galie, 
1260.    Dedenz  la  nef  Maudoine  de  Nubie. 

Couverte  fu  de  soie  par  mestrie, 

Ele  ne  dote  né  orage  né  bise. 

Traient  lor  ancre,  si  drecièrent  lor  sigle. 

En  mer  s'enpaignent ,  s'ont  la  vile  esloignie. 
1265.    Nagent  et  traient  et  gouvernent  et  siglent, 

Bon  oré  orent  qui  droitement  les  guie. 

Il  arivèrent  au  port  soz  Aumarie, 

Gietent  lor  ancre,  s'ont  lor  voile  beissie. 

Es  chevaus  montent,  ne  s'arestèrent  mie: 
1270.    De  chevauchier  ne  cessent  né  ne  finent. 

Tant  que  il  vinrent  en  la  cité  d'Aufrique. 

Il  descendirent  en  l'ombre  soz  l'olive. 

Et  puis  montèrent  en  la  sale  perrine. 

Tiebaut  trovèrent  et  sa  gent  paiennine, 
1275.    Il  le  saluent  en  la  loi  sarrazine: 

//Cil  Mahomez,  qui  tôt  a  en  baillie. 

Il  saut  le  roi  Tiebaut  d'Esclavonie  ! 

Tes  filz  te  mande,  à  la  chierre  hardie. 

Que  le  secores  o  ta  chevalerie. 
1280.    Pris  a  Guillaume,  ne  te'l  cèlerai  mie, 

Pil  Aymeri  de  Narbone  la  riche. 

Dedeiiz  Orenge  celé  cité  garnie. 

Par  tapinaige  fu  entrez  en  la  vile, 

Cnida  la  pendre,  si  comme  il  ot  fet  Nymes, 

1285.    Et  dame  Orable  volt  avoir  à  amie. 
Mes  il  ne  porent  tant  fere  deablie. 
De  Gloriete  nos  fist  maie  partie, 
Que  o  lui  Tôt  .vij.  jorz  en  sa  baillie; 
Ne  fust  la  bove  qui  soz  terre  est  bastie, 

1290.    Dont  la  pierre  est  sus  el  paies  assise, 
James  Orable  n'eussiez  en  baUie , 
Vostre  moillier,  qui  tant  est  seignorie. 
Mes  Maliomez  vos  en  fa  en  aie, 
Que  nos  Tavons  en  la  chartre  enliermie , 

1295.    Dont  il  n'istra  jà  mes  jor  de  sa  vie. 
A  vo  talent  en  iert  venjance  prise," 
Ot  le  Tiebauz,  si  commença  à  rire, 
D  en  apele  la  gent  de  son  empire: 
//Or  tost  as  armes,  franc  chevalier  nobile!" 

1300.    Et  il  si  font,  que  il  ne  targent  mie. 

Es  chevaus  montent  de  Puille  et  de  Rossie. 
Quant  Tiebauz  ist  de  la  cité  d'Aufrique 
O  lui  en  mainne  les  paiens  d'Aumarie, 
Et  cels  de  Sutre  et  ceus  d'Esclavonie. 

1305.    El  cliief  devant  furent  .l.x.  mile. 

Trusquà  la  mer  ne  cessent  né  ne  finent: 
En  petit  d'eure  furent  les  nés  garnies 
De  vin,  de  char,  de  bescuit,  de  ferine. 
Enz  s'en  entrèrent  celé  gent  sarrazine, 

1310.    Traient  lor  ancres,  si  drecièrent  lor  sigle. 
Li  venz  si  fiert,  qui  droitemeut  les  guie: 
Entrent  en  mer,  s'ont  lor  voie  acueillie. 
Lors  oïsiez  tant  cor ,  tante  buisine , 
Braient  cil  ors  et  cil  vautre  glatissent, 

1315.    Cil  mul  rechanent  et  cil  destrier  recliinent. 
Cil  espervier  desus  ces  perches  crient: 
Bien  les  puet  l'en  oïr  d'une  grant  liue. 
.viii.  jorz  nagèrent  tant  qu'au  neuvième  vinrent. 
Mes  ainz  qu'il  viegne;nt  à  Orenge  la  riche 

10* 


—  148  — 

1320.    Aura  Tiebauz  tel  duel  et  si  grant  ire, 
Conques  not  tel  à  nul  jor  de  sa  vie, 
Quar  il  perdra  sa  fort  cité  garnie 
Et  sa  moillier,  Orable  Teschevie. 
Guillaumes  fu  en  la  chartre  léanz, 

1335.    Et  Gilleberz  et  Guielins  li  frans. 

//Dex,  dit  li  cuens,  beau  père  roiamant, 
Corn  somes  mort  et  livré  à  tonnent! 
Dex!  qu'or  ne'l  set  rois  Looys  li  frans, 
Bernars  mes  frères,  li  chanus  et  li  blans, 

1330.  Et  d'Anseune  dans  Garins  li  poissans. 
De  Commarchis  Bueves  li  combatans, 
Bertrans  mes  niez,  li  preus  et  li  vaillans, 

/  Que  nos  lessames  à  Nymes  ci  devant 

A  tôt  .xx.M.  de  Erançois  combatans! 

1335.    De  lor  secors  aurions  mestier  grant." 
Dist  Guielins  au  gent  cors  avenant: 
//Oncle  Guillaume,  vos  parlez  de  néant! 
Mandez  Orable,  la  dame  d'Aufriquant , 
Qu'ele  secore  par  amors  son  amant!" 

1340.    — //Dex!  dist  Guillaume,  tu  m'auras  gabé  tant, 
Par  un  petit  que  le  cuer  ne  me  fent." 

Or  fu  Guillaumes  correciez  et  marris. 
Et  Gilleberz  et  li  preuz  Guielins 
Dedenz  la  chartre  où  il  font  maie  fin. 

1345.    Endementières  qu'il  se  démentent  si, 
Ez-vos  Orable  qui  à  la  chartre  vint. 
Oi\  voit  les  contes  se's  a  à  reson  mis: 
//Entendez-moi,  franc  chevalier  gentil, 
De  mort  vos  héent  paien  et  Sarrazin, 

1350.    Il  vos  pendront  anuit  ou  le  matin." 

—  //N'en  poons  mes,  dame,  dist  Guielins. 
Quar  en  pensez,  franche  dame  gentill, 
De  ceste  chartre  que  en  fusson  hors  mis: 
Vostre  homs  seroie  et  jurez  et  pléviz, 

1355.  Moult  volentiers  en  rendrai  le  servis. 
Quant  vos  pléra,  gentill  dame,  merci." 

—  //Yoir,  dist  Guillaumes,  ele  nos  a  traï, 

Que  par  lui  somes  en  ceste  cliartre  mis." 
La  dame  Tôt,  si  gita  un  soupir. 

1360.        //Seignor  baron,  dist  la  cortoise  Orable, 
Par  Mahomet!  à  tort  me  metez  blâme: 
En  celé  tor  vos  douai-ge  les  armes. 
S'en  cel  paies  vos  poussiez  combatre 
Tant  que'l  séust  Looys  li  filz  Karle 

1365.    Et  danz  Bemarz  de  Breban  et  li  autre, 
Et  Aymeris  et  vo  riches  lignages. 
Ne  le  séussent  li  glouton  mescréablc 
Tant  que  il  fussent  en  ceste  tor  mirable, 
Einsi  péussent  aquiter  ceste  marche 

1370.    Et  les  destroiz,  les  guez  et  les  passaiges." 
Dist  Guielius:  //Dame,  bien  en  parlastes: 
Se  estions  mis  hors  de  ceste  chartre 
Tostre  homs  seroie  à  trestot  mon  aaige." 

—  //En  moie  foi,  dist  la  roïne  Orable, 
1375.    Se  ge  cuidoie  que  ma  paine  i  fust  sauve. 

Que  me  préist  Guillaumes  Eièrebrace, 
Ge  vos  metroie  toz  trois  hors  de  la  chartre, 
Si  me  feroie  crestienner  à  haste." 
Ot  le  Guillaumes,  tôt  le  cuer  li  esclaire: 
1380.    //Dame,  dist-il,  ge  vos  en  doing  mon  gaige, 
Ge  vos  plévis  sor  Deu  et  sor  Saint  Jaques  , 
Et  sor  l'apostre  que  l'en  requiert  en  l'arche." 

—  //Voir,  dist  la  dame,  ge  n'en  quier  autre  gaige." 
Ele  defierme  toz  les  huiz  de  la  chartre, 

1385.    Et  cil  s'en  issent,  qui  tant  ont  vasselaige: 

Moult  par  fu  liez  chascuns  en  son  corage. 
Or  ot  la  dame  les  contes  afiez, 

Ele  les  a  de  la  chartre  gitez, 

En  Gloriete  et  conduiz  et  guiez. 
1390.    Sus  el  paies  sont  assis  au  digner. 

Quant  il  se  furent  richement  conraé 

La  gentill  dame  les  en  a  apelez: 

//Seignor  baron,  envers  moi  entendez, 

Or  vos  ai-ge  de  la  prison  gitez, 
1395.    Sus  el  paies  conduiz  et  amenez; 

Or  ne  sai-ge  eomment  ert  d'eschaper. 
Ce  que  ge  peus  vos  doi-ge  bien  conter. 
Par  desoz  nos  a  une  bove  tel, 
Ne'l  set  nus  lioms  qui  de  mère  soit  nez, 

1400.    Pors  mes  aieus  qui  la  fist  enz  cliever: 
Desi  qu'au  Rosne  fist  la  bove  percier. 
S'éussiez  or  un  messaige  envoie 
Bertran  le  conte  et  à  l'autre  barné, 
Par  desoz  terre  venist  à  vos  parler, 

1405.    Ne  le  séussent  li  paien  deffaé 

Tant  que  il  fussent  sus  el  paies  pavé. 
Et  il  férissent  des  espées  des  lez. 
Einsi  porroient  la  cité  aquiter 
Et  les  destroiz  et  les  porz  et  les  guez." 

1410.    Et  dit  Guillaumes:  //Dame,  c'est  véritez; 
Mes  ge  ne  sai  oi\  le  mes  soit  trovez." 

//Niés  Guielins,  ce  dit  li  cuens  Guillelmes! 
Desi  à  Nymes  ne  fines  né  ne  cesses, 
Bertran  ton  frère  me  diras  cez  noveles,     . 

1415.    Qu'il  me  secore  o  la  gent  de  sa  terré." 

—  //Oncle  Guillaume,  dist  Guielins,  chaeles. 
Si  m'aïst  Dex!  vos  parlez  de  granz  befles; 
Que  par  la  foi  que  doi  à  saint  Estieve! 
Mielz  voil  morir  en  iceste  tor  bêle 

1420.    Qu'en  douce  Erance  né  à  Es-la-Cliapele." 
//Niés  Guielin,  dist  Guillaumes  li  fraus, 
Tu  enterras  en  la  bove  léanz, 
Desi  à  Nymes  ne  t'iras  arestant. 
Si  me  diras  le  palazin  Bertran 

1425.    Qu'il  me  secore  tost  et  isnelement." 

—  //Oncle  Guillaume,  vos  parlez  de  néant, 
Ne  vos  leroie  por  les  membres  perdant; 
Mielz  vueill  morir  en  ceste  tor  céanz 
Qu'en  douce  Erance  né  entor  mes  parenz. 

1430.    Envolez  i  Gillebert  le  Elamenc." 

—  //Iras  i,  frère?"  dist  Guillaumes  li  frans. 
Et  dist  li  bers:  //Ge  irai,  voirement. 

Et  le  mesaige  vos  ferai  léalmant." 

—  //Va  dont,  beau  frère,  à  Jhesu  te  Gommant. 
1135.    Si  me  diras  le  palasin  Bertrau 

Qu'il  me  secore,  ne  voist  jà  atardant; 

Ou  se  ce  non ,  par  Deu  le  roiamant  ! 

Ne  verra  mes  Guillaume  son  parent." 
Quant  li  mes  ot  qu'il  li  convient  alcr, 
1440.    Adont  se  prent  forment  à  démenter 

Comment  il  puisse  de  léanz  escliaper; 

//Quar  ni  fui  onques  né  ne  sai  où  torner." 

Et  dit  la  dame:  //Ge  te  cuit  bien  guier. 

Ne  douteras  home  de  mère  né, 
1445.    Fors  seulement  Jhesu  de  majesté." 

Lez  un  piler  fist  un  tarrel  bouter. 

Une  grant  toise  ot  de  lonc  et  de  lé. 

//Frère,  dist-ele,  par  ci  poez  entrer: 

El  chief  de  là  trouveras  .iij.  pilers, 
1450.    A  ars  voltiz  furent  fet  et  ovré." 

Et  cil  s'en  tome,  si  commence  à  errer, 

Il  ne  sout  où,  par  desoz  la  cité. 

Li  cuens  Guillaumes  le  convoia  assez 

Et  dame  Orable  et  Guielins  li  bers. 
1455.    One  ne  finèrent  desi  as  .iij.  pilers: 

Par  le  moien    s'en  est  outre  passez. 

Et  vient  au  Rosne,  s'a  un  batel  trové; 

A  l'aviron  se  naige  outre  soef. 

Li  cuens  Guillaumes  est  arriers  retornez 
1460.    Et  Guielins  et  Orable  au  vis  cler: 

En  Gloriete  en  sont  tuit  troi  entré. 

Mielz  lor  venist  qu'il  s'en  fussent  tome, 

Enz  en  la  chartre  descendu,  avalé; 

Qu'il  n'ont  fet  chose  né  dit  né  devisé, 
1465.    C'uns  Sarrazins  n'ait  trestot  escouté: 

Roi  Arragon  le  vet  dire  et  conter. 
Li  Sarrazins  fu  moult  mal  veziez, 

Roi  Arragon  le  vet  dire  et  noncier; 

Quant  il  le  vit  si  l'en  a  aresnié: 
1470.    //Amirauz,  sire,  fêtes  pès,  si  oiez 

De  vo  marrastre,  comment  a  esploitié 

Vers  les  chétis  qu'en  prison  aviez. 
Ele  les  a  de  la  chartre  gitiez, 
Sus  el  paies  et  conduiz  et  guiez: 

1475.    En  Gloriete  sont  assis  au  mengier." 

Dist  Arragons:  //Dis-tu  voir  mesaigier?" 
—  //Sire,  dist-il,  ne  sui  pas  mençongiers, 
Ge  les  i  vi  à  estrait  conseillier, 
Et  un  et  un  acoler  et  besier. 

1480.    Plus  les  aime-ele,  et  Guillaume  au  couchier. 
Que  vostre  père  né  le  roi  Haucebier." 
Arragons  Tôt,  le  sens  cuide  changier: 
Il  en  apele  Sarrazins  et  Esclers  : 
//Baron,  dist-il,  sor  ce  me  conseilliez, 

1485.    Com  faitement  ge  porrai  esploitier 

De  ma  marrastre  qui  tant  m'a  avilHé: 
Moi  a  honni,  mon  père  vergoignié." 

Dist  Arragons:  //Pranc  chevalier  membre. 
Par  Mahomet!  vos  armes  toz  prenez. 

1490.    Qui  sera  ore  as  gamemens  livrez 

Ainz  qu'es  aions  sera  cliier  comparé." 

Et  cil  responent:  //Si  com  vos  commandez." 

.xv.M.  home  s'en  corent  adouber. 

Dex!  quel  damage  quant  Guillaumes  ne'l  set, 

1495.    Et  dame  Orable  et  Guilins  li  bers. 
En  Gloriete  où  furent  acelé 
As  esches  jeuent,  tuit  sont  asséuré: 
N'en  sorent  mot  li  conte  naturel 
Quant  sor  els  vinrent  Sarrazin  et  Escler. 

1500.        Arragons  trueve  Guillaume  soz  le  pin. 
Et  dame  Orable  et  le  preu  Guielin: 
N'en  sorent  mot  li  conte  palazin. 
Qu'as  poinz  les  prennent  paien  et  Sarrazin, 
Tur  et  Persant  et  félon  Bedoïn. 

1505.    Mahomet  jurent  venjance  en  sera  pris; 
Dist  Earaons  qui  se  fet  le  plus  fin: 
//Emmiré,  sire,  entendez  envers  mi. 
Tiebauz  tes  pères  si  est  preuz  et  gentis, 
Qui  te  lessa  ceste  vile  à  tenir, 

1510.    Et  Gloriete  le  paies  seigiiori. 

Icist  glouton  i  ont  chalonge  mis,  . 
Morz  ont  tes  homes,  détranchiez  et  ocis: 
Par  Mahomet!  ne  vaus  un  romoisin 
Se  ne  lor  fez  toz  les  membres  tolir, 

1515.    Et  ta  marrastre,  qui  si  vos  a  honi, 
Eefai  ardoir  et  en  un  feu  broïr." 
Dist  Esquanors,  li  vielz  chenuz  floriz: 
//Rois  Earaons,  n'avez  mie  bien  dit." 
Dist  Esquanors ,  li  chenuz  et  li  vielz  : 

1520.    //Rois  Earaons,  n'avez  pas  bien  jugié. 
Ne  devez  mie  folie  commencier: 
Tiex  la  commence,  ne  la  puet  abessier. 
Amiré,  sire,  fêtes  pès ,  si  m'oiez. 
Tiebauz  tes  pères  est  moult  bien  af étiez, 

1525.    Qui  te  lessa  ceste  vile  à  garder. 
Et  Gloriete  le  paies  et  le  fié: 
S'einsi  estoit  qu'ardissiez  sa  moillier, 
Tost  s'en  seroit  envers  vos  correciez; 
Mes  fai  ces  contes  en  ta  prison  gitier, 

1530.    Et  dame  Orable  avec  els  trébuchier. 
Prenez  vo  mes,  outre-mer  l'envoiez: 
Venra  tes  pères  et  li  rois  Haucebiers, 
A  lor  talent  se  seront  tost  vengié." 
Dist  Arragons:  //Moult  avez  bien  jugié. 

1535.    Preu  i  auroiz  que  de  riens  n'i  faudrez; 
Mes  le  mesaige  ai-ge  jà  envoie 
Au  roi  mon  père  qu'Aufrique  a  à  baillier. 
Trusqu'à  .viij.  jorz  resera  ci  arrier." 
Guillaume  font  en  la  chartre  gitier 

1540.  Et  Guielin,  qui  fu  preuz  et  legiers, 
Et  dame  Orable  avec  els  trébuchier. 
Or  en  penst  Dex  qui  tôt  a  à  jugier  ! 

Or  fa  Guillaumes  trébuchiez  en  la  chartre 
Et  Guielins  et  la  cortoise  Orable: 

1545.    Sovent  se  claime  maléureuse  lasse. 

//Dex,  dist  la  dame,  beau  père  esperitable, 
Que  n'a  baptesme  recéu  ceste  lasse! 


—  154  — 

Ge'l  cuidai  prendre  et  estre  en  Deu  créable. 
Sire  Guillaume,  mar  vi  vostre  barnage, 

1550.    Vostre  gent  cors  et  vostre  vasselaige, 

Quant  por  vos  sui  gitée  en  ceste  chartre 
A  tele  angoisse  comme  fust  par  put  âge." 
Dist  Guielins  :  //Vos  parlez  par  folage  : 
Vos  et  mes  oncles  estes  ore  en  grant  èse; 

1555.    Par  grant  amor  devez  or  cest  mal  trère." 
Ot  le  Guillaumes ,  a  pou  d'ire  n'enrage , 
Par  maltalent  en  a  juré  Saint  Jaque  : 
//Se  n'estoit  or  por  honte  et  por  viltage , 
Ge  te  dorroie  une  colée  large." 

1560.    Dist  Guielins:  //Vos  feriez  folage. 

Huimès  dirai,  ne  me  chaut  qui  le  sache: 
L'en  soloit  dire  Guillaume  Pièrebrace , 
Or  dira  l'en  Guillaume  l'amiable. 
En  ceste  vile  par  amistié  entrastes." 

1565.    Ot  le  li  cuens,  s'enbronche  le  visage. 

Or  fu  Guillaumes  dolanz  et  correciez, 
Et  dame  Orable  et  Guielins  ses  niés , 
Dedenz  la  chartre  où  il  sont  trébuchié. 
//Dex,  dist  li  cuens,  glorieus  roi  del  ciel, 

1570.    Com  somes  mort,  traï  et  engignié! 

Par  quel  folie  fu  cist  plez  commenciez  ! 
De  quoi  nos  somes  honi  et  vergoignié, 
'     Se  cil  n'en  pense  qui  tôt  a  à  jugier! 
Las!  qu'or  ne'l  set  rois  Looys  li  fiers, 

1575.    Bernarz  mes  frères,  li  chanuz  et  li  vielz , 
Et  d'Aséune  dans  Garins  li  proisiez, 
Et  dedenz  Nymes  Bertrans  li  enforciez  ! 
De  lor  secors  aurions-nos  mestier." 

—  //Oncle  Guillaume,  dist  Guielins  li  fiers, 
1580.    Lessiez  ester,  que  ice  n'a  mestier. 

Vez-ci  Orable  la  cortoise  moillier. 

Bien  la  poez  acoler  et  besier; 

Plus  bêle  dame  ne  demant  né  requier." 

—  ^'Dex!  dist  li  cuens,  jà  serai  enragiez!" 
1585.    Paien  les  oent  en  la  chartre  tancier. 

Plus  de  .XL.  s'en  i  sont  eslessié, 
Qui  les  .ij.  ont  de  la  chartre  gitié. 
Orable  i  lessent,  la  cortoise  moillier. 
El  paies  mainent  et  l'oncle  et  le  niés. 
]590.    Dist  Pharaons,  qui  se  fesoit  plus  fier: 
//Amiré,  sire,  fêtes  pès,  si  m'oiez: 
Tiebauz  tes  pères  si  fet  moult  à  proisier, 
Qui  te  lessa  ceste  vile  à  baillier 
Et  Gloriete  le  paies  et  le  fié. 

1595.    Yez  cel  glouton,  cel  juesne  bacheler, 

Eiens  que  tu  dies  ne  prise  un  seul  denier. 
Par  Mahomet!  ne  vaus  pas  un  berchier, 
Se  ne  11  fez  toz  les  membres  tranchier, 
Lui  et  Guillaume,  son  oncle,  le  guerrier." 

1600.    Guielins  Tôt,  le  sens  cuide  changier. 

Les  denz  rechine,  s'a  les  eulz  rooilliez; 
Et  passe  avant  quant  se  fu  rebracié: 
Le  poing  sénestre  li  a  mellé  el  chief, 
Hauce  le  destre,  enz  el  col  li  asiet, 

1605.    L'os  de  la  gueule  li  a  par  mi  brisié. 

Mort  le  trébuche  devant  lui  à  ses  piez. 
Yoit  le  Guillaumes,  s'en  est  joianz  et  liez. 
//Dex,  dist  li  cuens,  qui  tôt  as  à  jugier, 
Com  somes  mort  et  à  essil  baillié!" 

1610.        Guillaumes  vit  Pharaon  qui  chaï: 

//Dex,  dist  K  cuens,  beaus  rois  de  Paradis, 
Com  somes  mort  et  livré  à  essill!" 
—  //Ne  t'esmaier,  oncles,  dist  Guielins; 
En  cest  paies  n'estes  pas  sanz  amis." 

1615.    —  //Voir,  dit  Guillaumes,  il  en  i  a  petit." 
Dont  se  regarde  li  enfes  Guielins, 
Une  grant  hache  lez  un  piler  choisi, 
H  passe  avant,  à  .ij.  mains  la  sési. 
Et  vet  férir  un  paien  barbarin: 

1620.    Tôt  le  porfent  entresi  que  el  piz. 

Voit-l'Arragons ,  le  sens  cuide  marrir.    ^ 
A  voiz  s'escrie  :  //Prenez-le ,  Sarrazins  ! 
Par  Mahomet!  il  seront  malbailli, 

Et  enz  el  Rosne  et  balancié  et  mis/' 

1625.    Dist  Guielins:  //Glouton,  tornez  de  ci! 
Vos  nos  avez  hors  de  la  chartre  mis, 
Sus  el  paies  aconduis  et  aquis; 
Mes  par  Tapostre  qu'à  Rome  est  beneiz, 
Tiex  compaignons  i  avez  acueilliz, 

1630.    Qui  vos  feront  correciez  et  marriz." 
A  ces  paroles  ez-vos  .ij.  Sarrazins, 
Une  portée  aportoient  de  vin, 
Sus  el  paies  en  voloient  servir; 
Mes  quant  il  virent  les  ruistes  cops  férir 

1635.    En  fuie  tornent,  si  lessent  tôt  cliaïr. 

Li  cuens  Guillaumes  vet  le  tinel  sésir, 
Isnelement  o  les  .ij.  mains  le  prist, 
Granz  cops  en  done  paiens  et  Sarrazins. 
Gui  il  consuit  ne  puet  de  lui  joïr. 

1640.        Or  fu  Guillaumes  ens  el  paies  pavé, 
Et  Guielins  ses  niés  li  aloses. 
L'uns  tint  la  hache,  l'autre  tint  le  tinel: 
Grans  cops  en  douent  11  vassal  naturel, 
•xiiij.  Turs  lor  i  ont  morz  gité, 

1645.    Et  toz  les  autres  lor  ont  si  effraé, 

Par  mi  les  huis  les  en  ont  hors  gité  : 
Puis  les  corurent  verroillier  et  serrer. 
A  granz  chaenes  ont  le  pont  sus  levé. 
Voit-l'Arragons ,  le  sens  cuide  desver, 

1650.    Il  en  apele  Sarrazins  et  Escler  : 

//Conseilliez-moi,  por  Mahomet  mon  Dé! 
Icil  Guillaumes  malement  m'a  mené, 
Qui  m'a  tolu  mon  pales  principe. 
Or  ne  voi-ge  mes  néant  de  l'entrer!" 

1655.    Ci  vos  lerons  des  Sarrazins  ester. 

De  Guillebert  devons  huimès  chanter. 
Le  mesagier,  qui  le  Rosne  a  passé. 
Monte  les  tertres,  s'a  les  vaux  avalez, 
JDesi  à  Nymes  ne  s'est  mie  arrestez. 

1660.  *Li  cuens  Bertrans  s'est  par  matin  levez. 
Monte  el  paies  Otran  le  deffaé, 

Qu'il  ot  conquis  par  sa  ruiste  fierté. 
As  granz  fenestres  s'est  li  cuens  acotez 
Il  regarda  coutreval  le  régné, 

1665.    Vit  Terbe  vert  et  le  rosier  planté, 
Et  l'oriol  et  le  melle  chanter. 
Lors  li  remembre  de  Guillaume  au  cort  nés, 
De  Guielin  son  frère,  l'alosé: 
Moult  tendrement  commença  à  plorer. 

1670.    Or  le  regrete,  com  jà  oïr  porrez: 
//Oncle  Guillaume,  tant  féis  foletez 
Quant  en  Orenge  allas  por  regarder 
Com  pautonniers  einsi  atapinez. 
Guielin,  frère,  com  vos  estiez  bers  ! 

1675.    Or  vos  ont  mort  Sarrazin  et  Escler: 
Ge  sui  toz  sens  en  cest  païs  remés, 
Si  n'i  voi  hom  de  mon  grant  parenté 
A  cui  ge  puisse  bon  conseill  demander. 
Or  revenront  ceste  part  li  Escler, 

1680.    Et  Goulias  et  li  rois  Desramez 
Et  Clariaus  et  son  frère  Acerez 
Et  Aguisanz  et  li  rois  Griboez 
Et  li  aufins  de  Réaumont  sor  mer, 
Li  rois  Embrons  et  Borreaus  et  Lorrez 

1685.    Et  Quinzepaumes  et  ses  frères  Gondrez, 
Li  .XXX.  roi  qui  d'Espaigne  sont  né. 
Chascuns  aura  trente  mil  adoubez, 
Si  m'assaudront  à  Nymes  la  cité, 
Si  me  prendront  par  vive  poesté: 

1690.    Ge  serai  mort,  ocis  ou  afolé. 

Mes  d'une  chose  me  sui-ge  porpensé: 
Ge  ne  leroie  por  l'or  de  .x.  citez 
Que  je  ne  voise  el  règne  dont  fui  nez, 
Si  remenrai  avec  moi  mon  bamé, 

1695.    Que  amena  Guillaumes  au  cort  nés. 
Quant  ge  venrai  a  Paris  la  cité 
Ge  descendrai  au  perron  noielé: 
Venront  encontre  seijant  et  baclieler, 
Qui  de  Guillaume  me  vorront  demander, 

1700.    De  Guielin,  mon  frère,  qui  est  bcrs. 

He  las,  dolent!  n'en  saurai  que  conter, 
Mes  qu'en  Orenge  les  ont  paien  tuez!" 
.ij.  foiz  se  pasme  sor  le  mabrin  degré, 
Quant  le  barnage  le  corut  relever. 
1705.        Li  cuens  Bertrans  fu  moult  grainz  et  dolanz 
Por  Guielin  et  Guillaume  le  franc: 
Il  les  regrete  bel  et  cortoisement. 
//Oncle  Guillaume,  tant  féis  folement 
Quant  en  Orenge  alas  si  faitement 
1710.    Com  pautonniers  et  à  tapinement. 

Guielin  frère,  come  vos  estiez  franc! 
Or  vos  ont  mort  Sarrazin  et  Persant; 
Ge  sui  toz  sens  el  règne  des  paiens, 
N'ai  ovec  moi  né  cosin  né  parent. 
1715.    Or  revenra  rois  Tiebauz  d'Aufriquant 
Et  Desramez  et  Goulias  li  granz , 
Li  .XXX.  roi  o  lor  efforcement. 
Si  m'assaudront  à  Njmes  ci  devant. 
Ge  serai  morz  et  livré  à  torment. 
1720.    Mes  par  l'apostre  que  quièrent  penéant! 
Ge  ne'l  leroi  por  les  membres  perdant. 
Que  ge  ne  aille  à  Orenge  la  grant. 
Si  vengerai  le  duel  et  le  torment 
Que  Sarrazin  ont  fet  de  noz  parenz. 
1725.    He  las,  chétis!  que  vois-ge  atendant. 

Que  ge  mon  cors  ne  lor  met  en  présent!" 

Li  cuens  Bertrans  fu  dolanz  et  plains  d'ire. 
Endementiers  que  il  pleure  et  sopire 
Ez  Gillebert,  qui  entra  en  la  vile. 
1730.    Les  degrez  monte  de  la  sale  perrine. 
Voit  le  Bertrans,  si  commença  à  rire, 
A  sa  voiz  clère  hautement  li  escrie: 
//Bien  vieigniez-vos ,  franc  chevalier  nobile  ! 
Où  est  mes  oncles  à  la  chière  hardie? 
1735.    Et  Guielins?  ne'l  me  celer  tu  mie." 
Et  cil  respont,  com  chevaliers  nobile: 
//Dedenz  Orenge,  celé  cité  garnie, 

En  Gloriete,  ccle  tor  marberine; 
Eelou  paien  le  tieuent  et  justisent, 
1740.    Ge  ne  gart  Tenre  que  endeus  les  ocient. 
GuiUaumes  mande,  ne'l  te  cèlerai  mie, 
Que  le  secores  o  ta  chevalerie 
Isnelement,  que  ne  te  targes  mie." 
Ot  le  Bertrans,  si  commença  à  rire: 
1745.    Oiant  trestoz  apela  son  empire: 

//Or  tost  as  armes,  franc  chevalier  nobile!" 
Et  cil  si  font,  qu'il  ne  se  targent  mie. 
Es  chevaus  montent  d'Espaigne  et  de  Sulie. 
Quant  Bertrans  ist  de  la  cité  de  Nymes 
1750.    O  lui  en  maine  la  gent  de  son  empire: 
El  chief  devant  sont  plus  de  .xv.  mile. 
Desi  au  Rosne  ne  cessent  né  ne  finent, 
Tuit  s'en  entrèrent  es  nés  et  es  galies, 
Naigent  François  et  govement  et  siglent. 
1755.    Desoz  Orenge  en  la  grant  praarie 

Là  arrivèrent  les  fières  compaignies, 
Tendent  lor  très  et  paveillons  i  fichent. 
Li  cuens  Bertrans  ne  s'i  atarge  mie, 
Où  voit  le  mes  si  li  commence  à  dire: 
1760.    Gilebert,  sire,  ne  me  mentir  tu  mie, 
Assaudrons-nos  Orenge  ceste  vile, 
■    Eendronz  ces  murs  et  ces  sales  perrines?" 
Dist  Gilebers:  //Vos  parlez  de  folie, 
Qu'ele  ne  doute  de  France  tôt  l'empire: 
1765.    Ne  la  prendrez  à  nul  jor  de  vo  vie." 
Ot  le  Bertrans,  a  pou  n'enrage  d'ire. 

//Gillebert,  frère,  ce  dit  li  cuens  Bertrans, 
Assaudrons-nos  Orenge  la  vaillant, 
Fraindrons  ces  murs  et  ces  hauz  mandemenz?'' 
1770.    Dist  Gillebers:  //Vos  parlez  de  néant. 
Ne  la  prendrez  à  jor  de  vo  vivant." 
De  celé  chose  se  correça  Bertrans, 
Quant  li  messages  le  vet  reconfortant: 
//Sire,  fet-il,  entendez  mon  senblant. 
1775.    En  la  cité  vos  métrai  de  tel  sens, 

Ja  ne'l  sauront  Sarrazin  né  Persant." 

—  //Va  dont,  beau  frère,  à  Jhesu  te  commant  !" 
Et  cil  s'en  tome,  qui  set  le  convenant, 

A  .xiij.M.  de  François  combatanz. 

1780.    Les  autres  lessent  as  très  et  as  brelianz. 
Trusqu'à  la  croûte  ne  se  vont  arestant. 
Par  les  pilers  s'en  entrèrent  dedenz 
(Il  n'orent  cierges  né  cliandeiles  ardanz) 
L'uns  avant  l'autre:  l'ocurté  i  fu  granz. 

1785.    De  celé  chose  s'esmaia  moult  Bertrans, 
Le  mes  apele,  si  li  dit  en  oiant: 
//Gillebert,  frère,  ne'l  me  celer  néant, 
Morz  est  mes  oncles,  par  le  mien  escient. 
Yenduz  nos  as  à  la  gent  mescréant." 

1790.    Dist  Gilleberz:  //Vos  parlez  folement. 

Ge  ne'l  feroie  por  les  membres  perdant. 
En  Gloriete  venroiz  jà  ci  dedenz: 
Por  Deu  vos  pri,  fêtes  le  gentement." 

—  //Va  dont,  beau  frère,  à  Deu  commandement." 
1795.    Endementiers  qu'il  vont  einsi  parlant. 

En  Gloriete  en  sont  venu  atant. 
Li  cuens  Guillaumes  les  aperçut  avant: 
//Dex  !  dit  li  cuens ,  beau  père  roiamant , 
Or  voi  la  voie  que  j'ai  désirré  tant!" 
1800.    Lor  heaumes  estent  li  chevalier  vaillant, 
Puis  s'entrebesent ,  de  joie  vont  plorant. 
Li  cuens  Bertrans  l'en  apele  avant: 
//Comment  t'est,  oncles?  ne'l  me  celer  néant." 

—  //Moult  bien,  beau  niés,  la  merci  Deu  le  grant  ! 
1805.    Moult  ai  soffert,  grant  paine  et  grant  ahan; 

Ne  vos  cuidai  veoir  en  mon  vivant, 
Tel  duel  m'ont  fet  Sarrazin  et  Persant." 
—  //Oncle  Guillaume ,  vengiez  seroiz  partens." 
Sus  el  paies  sonent  im  olifant, 
1810.    Cil  dehors  s'arment  as  très  et  as  brehans. 

Li  cuen  Guillaume,  qui  fu  preuz  et  vaillanz, 
Vienent  as  portes  de  la  cité  vaillant, 
Le  ponz  avalent,  si  descendent  atant. 

Si  les  ovrirent  tost  et  délivrement. 

1815.    Et  cil  dehors  vont  par  dedenz  entrant, 
//Monjoie!"  escrient  et  derrier  et  devant. 
De  celé  joie  sont  paien  esmaiant, 
•  As  armes  corent  li  cuivert  souduiant, 
De  lor  hostieus  issent  de  maintenant, 

1820.    Por  eaus  défendre  garni  furent  errant, 
Mes  ne  lor  vaut  la  montance  d'un  gant, 
Que  trop  i  ot  de  la  Françoise  gent: 
Tote  la  vile  a  porprise  Bertrans. 
Por  gaagnier  la  fort  cité  vaillant 

1825.    Là  véissiez  un  estor  si  pesant, 

Tant  hante  fraindre  et  tant  escu  croissant, 
Et  desmaillier  tant  hauberc  jazerant. 
Tant  Sarrazin  trébuchier  mort  sanglant. 
Quant  Arragons  voit  ocirre  sa  gent, 

1830.    Lors  a  tel  duel,  a  pou  ne  pert  le  senz: 
Saut  en  la  selle  del  destrier  auferrant, 
Prist  un  escu  qu'il  tolli  à  un  Eranc , 
Garde  à  la  terre,  voit  un  espié  tranchant. 
Il  s'abessa,  à  ses  .ij.  mains  le  prent  ; 

1835.    Le  cheval  broche  des  espérons  tranchanz, 
Eiert  en  la  presse  de  la  bataille  grant. 
Là  noz  a  mort  Toucher  de  Méliant, 
Et  puis  un  autre,  et  le  tierz  ausiment. 
Voit  le  Bertrans,  a  pou  ne  pert  le  sens. 

1840.    Il  tret  l'espée,  dont  bien  tranche  li  branz, 
Eiert  Arragon,  ne  vet  mie  espargnant. 
Un  cop  li  done  par  si  fier  maltalent. 
Tôt  le  porfent  desi  el  piz  devant. 
Mort  Tabati  del  destrier,  auferrant. 

1845.    Paien  en  perdent  et  force  et  hardement. 
Que  vos  iroie  le  plet  plus  aloignant, 
Mal  soit  de  cel  qui  en  soit  eschapant! 
Desus  la  terre  en  cort  le  ru  del  sanc. 
Li  cuens  Guillaumes  ne  se  vet  atarjant, 

1850.    Vient  à  la  chartre  tost  et  isnelement, 

S'en  tret  Orable,  la  dame  au  cors  vaillant. 
L  11 

Bertran  apele,  si  li  dit  en  oiant: 

//Beau  niés,  dist-il,  entendez  mon  semblant: 

De  ceste  dame  au  gent  cors  avenant 

1855.    Qui  m'a  gari  de  la  mort  voiremant, 
La  moie  foi  li  plevi  loiaument 
Que  la  prendrai  à  moillier  voirement." 
Et  dit  Bertrans  :  //Qu'alez-vos  atarjant  ! 
Tenez  li  bien  tôt  le  suen  convenant, 

1860.    Si  l'espousez  à  joie  liémant. 

—  //Niés,  dist  Guillaumes,  tost  à  vostre  commant." 
Li  cuens  Guillaumes  fu  moult  geiitiz  et  bers. 
Quant  ot  par  force  conquisse  la  cité. 
Une  grant  cuve  avoit  fet  aprester, 

1865.    De  Fève  clère  firent  dedenz  giter. 
Là  fu  li  vesques  de  Nymes  la  cité. 
Orable  firent  de  ses  dras  desmuer,  ' 

Il  la  baptisent  en  Ténor  Damedé: 
Le  non  li  otent  de  la  paieneté. 

1870.    Bertrans  la  tint  et  Guielins  li  bers. 
Et  Guileberz  li  preuz  et  li  senez, 
A  nostre  loi  la  font  Guibor  nomer. 
A  un  mostier  qu'eurent  fet  dédier. 
Là  ou  Mahoms  fu  devant  reclamez, 

1875.    L'ala  li  cuens  Guillaumes  espouser. 

Messe  lor  chante  li  évesques  Guimers. 
A  près  la  messe  sont  del  mostier  tome. 
En  Gloriete  font  la  dame  monter: 
Granz  sont  les  noces  sus  el  paies  pavé. 

1880.    Li  cuens  Bertrans  les  servit  au  digner. 
Et  Guileberz  et  Guielins  li  bers. 
.viij.  jorz  durèrent  à  joie  et  à  bamé. 
Assez  i  orent  harpeor  et  jugler 
Et  dras  de  soie  et  hermins  engrailez, 

1885.    Et  muls  d'Espaigne  et  destriers  sejornez. 

Li  cuens  Guillaumes  ot  espousé  la  dame: 
Puis  estut-il  tiex  .xxx.  anz  en  Orenge; 
Mes  aine  un  jor  n'i  estut  sauz  chalenge. 


IV. 


LI  COVENÀNS  VIVIEN, 

Oeignor  et  dames,  por  Deu,  ore  escoutez 
Bone  chançon,  jamès  tele  n'orrez: 
C'est  de  Guillaume  le  marchis  au  cort  nés, 
Le  meillor  home  qui  de  mère  fust  nez, 
5.    Né  qui  des  armes  péust  tant  endurer. 
One  ne  fina  la  seue  grant  bonté, 
Qu'il  n'ait  paiens  à  son  pooir  grevez. 
Ce  fu  à  Pasques  que  l'en  dit  en  esté, 
Guillaumes  ot  Vivien  adoubé, 

10.    Le  fil  Grarin  d'Anséune,  l'ainz-né: 
Por  seue  amor  en  ot  cent  adoubez. 
Dist  Vi viens:  //Beaux  oncles,  entendez: 
Par  tel  covent  l'espée  me  donez, 
Que  ge  promet,  voiant  vos,  Damedé, 

15.    Le  glorieus  de  sainte  majesté, 

Voiant  Guibor  qui  m'a  norri  soef. 
Et  voiant  vos  et  voiant  toz  voz  pers. 
Que  ne  fuirai  en  trestot  mon  aé 
Por  Sarrazin,  por  Tur  né  por  Escler, 

20.    Puis  que  j'aurai  mon  hauberc  endossé. 
Et  ge  aurai  mon  heaume  el  chief  fermé. 
Jà  ne  serai  de  Turs  si  enpressez. 
Que  je  jà  fuie  por  home  qui  soit  nez." 
—  //Niés,    dit  Guillaumes,  moult  petit  durerez 

25.    Se  covenant  à  Deu  tenir  volez. 

Jà  n'est-il  home,  tant  soit  né  preuz  né  bers, 
N'estuet  foïr  quant  il  est  enpressez; 

11* 

Por  quoi  il  soit  en  bataille  champel, 
S'il  ne  se  muet  tôt  l'estuet  décoper. 
30.    Beaus  niés,  cist  veuz  ne  fet  mie  à  garder. 
Vos  estes  juesnes,  lessiez  tiex  foletez. 
S'il  avient  chose  que  en  bataille  entrez, 
Puiez  moult  tost,  se  mestier  en  avez; 
Quant  lieus  en  ert  arrière  retornez, 
35.    Si  com  ge  faz  quant  ge  sui  encombrez, 
Et  ge  sui  trop  de  bataille  enpressez. 
Ge  n'atent  mie  tant  que  soie  afolez. 
Qui  s'i  oublie  ne  doit  autrui  amer: 
Bone  est  la  fuie  dont  li  cors  est  sauvez." 
40.        //Oncle  Guillaume,  dist  Viviens  li  frans, 
Par  tel  covent  me  ceigniez  hui  le  brant. 
Que  ne  fuirai  jamès  en  mon  vivant 
Por  Sarrazin,  por  Turc  né  por  Persant 
Plain  pie  de  terre  selonc  mon  escient: 
45.    Tant  le  met-ge  vers  Deu  en  co venant. 
Le  glorieus,  le  père  roiamant." 
—  //Niés ,  dit  Guillaumes ,  tant  sui-ge  plus  dolanz 
Que  ge  sai  bien  ne  vivroiz  longuement: 
Ocirront  vos  la  sarrazine  gent. 
50.    G'en  plorerai  et  vostre  autre  parent." 
Geste  parole  lessièrent  à  itant. 
Et  Viviens  ne  se  vet  atarjant 
De  la  loi  Deu  essaucier  maintenant. 
Tant  fet  li  enfes,  et  tant  vet  conquerrant, 
55.    Que  o  lui  sont  .x.m.  combatant, 

Tuit  damoisel  à  buens  destriers  coranz; 
O  lui  Girars  li  hardis  combatanz, 
Pilz  fu  Buevon  de  Commarchis  le  franc, 
De  Terragonne  Guielins  et  Bertrans, 
60.    Hunauz  de  Saintes,  li  preuz  et  li  vaillanz: 
Les  autres  contes  ne  vos  vois  ci  nomant. 
Il  sont  entré  en  Espaigne  la  grant, 
La  terre  gastent  as  Turs  et  as  Persanz, 
Tuent  les  famés,  ocient  les  enfanz. 
65.    Par  tote  l'ost  fet  crier  Viviens: 

//Qui  porra  prendre  nul  paien  mescréant 
N'en  preigue  mie  né  or  fin  né  argent. 
Mes  il  11  toille  la  teste  maintenant." 
.vij.  anz  toz  plainz  Ta  si  fet  Vi viens, 

70.    Onques  ne  fu  un  sol  jor  reposanz 
De  Sarrazins  oeirre  et  de  Persanz. 
Tur  et  paien  le  vont  moult  resoignant: 
// Alii  Guillaume ,  com  nos  alez  grevant  ! 
Li  voz  lignages  nos  vet  moult  débotant. 

75.    Desramé  sire,  por  quoi  vas  dèmorant 
Que  ne  semons  tes  amis  et  ta  gent, 
Et  cil  deables  te  vet  ci  ociant!" 

Viviens  fu  moult  gentis  et  moult  bers  : 
Ainz  puis  celé  heure  que  il  fu  adobez 

80.    Ne  volt  li  enfes  un  sol  jor  séjomer 
De  Sarrazins  ocire  et  afoler. 
Quant  il  pot  prendre  Sarrazin  né  Escler 
Jà  nen  prendra  avoir  por  rachater, 
Se  n'est  por  ost  ou  cliastel  à  garder, 

85.    Ne  mes  la  mort  qu'il  voloit  retomer. 
Droit  à  l'Archant  se  lo^re  sor  la  mer. 
Paien  ne'l  porent  sofi'rir  né  endurer, 
Si  s'en  alèrent  clamer  à  Desramé. 
A  Pentecoste  que  l'en  dit  en  esté, 

90.    Lors  nest  la  flor  et  reverdist  li  prez, 
A  Cordres  tint  riche  cort  Desramez, 
Et  dux  et  contes  et  demaines  cliasez. 
Assez  i  ot  Sarrazins  et  Esclers 
Et  Amoral ves  et  riches  amirez. 

95.    Lasus  as  estres  est  Desramez  montez. 
Moult  par  fu  liez,  bauz  et  resingorez 
De  ce  qu'a  pès  à  Guillaume  au  cort  nés; 
Quar  de  la  guerre  ert  forment  adelez. 
Le  jor  fu  moult  Mahomez  célébrez: 
100.    Tur  et  paien  en  ont  lor  cors  sonez 
Et  lor  buisiues  et  lor  baus  démenez. 
Moult  par  fu  liez  li  forz  rois  Desramez; 
Mes  trusqu'à  pou  iert  forment  aïrez, 

Et  en  son  cuer  dolenz  et  abosmez. 

105,   Par  desoz  Cordres  est  venue  une  nef. 
Que  li  envoie  Viviens  Talosez: 
.v.c.  païen  i  ot  tiex  conraez, 
Copez  loi  ot  et  baulèvres  et  nés: 
Wi  a  un  seul  qui  n'ait  les  eulz  crevez 

110.    Ou  n'ait  les  piez  et  les  .ij.  poinz  copez. 
Quatre  en  i  ot  qui  furent  délivré: 
Par  ceus  sera  le  présent  présenté. 
Granz  fu  li  criz  des  paiens  afolez. 
Desramez  Tôt,  si  s'estoit  regardez: 

115.    Merveille-soi  quant  les  ot  escoutez. 
Li  quatre  Tur  qui  furent  eschapé 
Devant  le  roi  aportent  les  navrez: 
//Desramé,  sire,  font-il,  or  entendez. 
Véez-vos  ceus  ici  mal  atornez, 

120.    Cels  vos  envoie  en  despit,  en  vilté, 

Li  niés  Guillaume  le  marchis  au  cort  nés^ 
Viviens  est  par  son  non  apelez: 
Pilz  fu  Garin  qui  d'Anséune  est  nez. 
Ses  aieus  est  Aymeris  li  barbez; 

125.    Novelement  a  esté  adoubez, 

Pris  a  Luiserne  et  vos  parenz  tuez. 
Et  Marados  est  à  sa  fin  alez. 
Tôt  vo  païs  a  ars  et  dégasté, 
Devers  l'Archant  est  voz  païz  robez, 

130.    Tuit  somes  mort  se  ne  nos  secorez." 
Desramez  l'ot,  lors  si  s'est  efi'raez, 
De  maltalent  a  les  sorcis  levez, 
De  moult  grant  ire  est  tainz  et  abosmez. 
Or  fu  dolanz  Desramez  et  iriez 

135.    Quant  voit  einsi  ses  homes  domachiez 
Et  afolez  et  moult  mal  atiriez. 
//Por  Mahomet!  dist-il,  ne  me  noiez 
Qui  est  cel  garz  qui  tant  est  preuz  et  fiers,, 
Qui  m'a  mes  règnes  gastez  et  essilliez, 

140.    Mes  homes  morz  et  pris  et  raehaigniez  ?" 
Dient  paien:  //C'est  li  Guillaume  niés, 

C'est  Viviens,  li  fel,  li  enragiez: 

Filz  fu  Garin,  qui  taut  par  est  proisiez. 

Qui  d'Anséune  fu  sire  et  jostisiers; 
145.    En  Eoncevaus  fu-il  pris  et  liez, 

Si  Ten  mena  Marados  vostre  niés  : 

Por  Yivien  fu  li  cuens  ostagiez. 

Or  s'est  vers  nos  fièrement  hériciez, 

Recréanz  estes,  se  ne  vos  en  vencliiez." 
150.    Desramez  Tôt,  moult  en  fu  airiez. 

Desramez  ot  le  damage  et  la  perte 

Que  li  a  fet  Viviens  en  sa  terre, 

Son  pais  ars  et  destruit  ses  herberges; 

Prent  ses  chasteaus  et  destruit  et  déserte. 
155.    Par  maltalent  en  a  croUé  la  teste, 

Ponnent  maudit  Aymeri  et  Guillelme. 

//Glouton,  dist-il,  maudite  soit  vo  geste. 

Par  tantes  foiz  m'avez-vos  fet  moleste! 

Mahomet,  sire,  quar  m'en  venchiez,  chaele, 
160.    Des  maus  gloutons  qui  m'ont  fet  tante  guerre  ! 

Mes  par  Mahom,  qui  fet  croistre  les  herbes! 

Or  manderai  les  barons  de  ma  terre. 

Cens  de  Luiseme  et  toz  cens  de  Biteme, 

Et  les  paiens  de  Sutre  et  de  Salerne, 
165.    Ne  remaindra  Sarrazins  en  la  terre: 

Droit  en  l'Archant  lor  menrai  tele  geste, 

De   grant  bataille  puet  moult  bien  séurs  estre." 
Quant  Desramez  ot  tôt  ce  escouté. 

De  Vivien  l'orgueil  et  la  fierté, 
170.    Pris  a  Luiseme  et  Marados  tué. 

De  mautalent  en  a  le  cliief  crollé. 

Moult  durement  a  Mahomet  juré: 

Ne  finera  jà  mes  en  son  aé, 

S'iert  Viviens  ocis  et  afolez 
175.    Et  en  bataille  recréanz  et  matez. 

Desramez  a  son  afère  hasté: 

Ses  briés  tramet  par  trestot  son  régné. 

En  Buriene  manda  roi  Parusse, 

En  Sarragoce  manda  roi  Gasteblé, 

180.    En  Argastaine  manda  roi  Tempcs-te, 
Et  en  sa  terre  manda  roi  Josué, 
En  Buriene  Borrel  et  Maltribé, 
Et  en  Marsane  Margot  et  Acuré, 
En  Sarrazine  Maltramot  et  Barré. 

185.        Rois  Desramez  a  la  color  muée 
Quant  la  novele  li  fu  dite  et  contée 
De  Vivien,  qui  si  fiert  de  Tespée. 
Quant  ot  sa  ch^rtre  et  fête  et  séellée. 
Par  tote  terre  l'ont  li  mes  aportée. 

190.    Manda  Aroffle,  le  roi  de  Valfondée, 
Et  Haucebier  del  pui  de  Grimmolée, 
Et  Malegrape,  son  fil,  de  Valpenée, 
Et  Synagon  à  la  barbe  meslée, 
Le  roi  Bauduc  et  Harfu  de  Vauprée. 

195.    Que  vos  diroie^  bone  gent  henorée! 
Tant  ot  de  gent  en  cel  ost  assenblée 
Dex  ne  fist  home  qui  jà  l'éust  nombrée. 
De  Sarrazins  fu  si  grant  la  criée. 
Qu'il  dient  bien  par  vérité  provée 

200.    Qu'il  auront  Erance  ainz  un  mois  aquitée, 
Et  mort  Guillaume  au  tranchant  de  l'espée; 
Et  Yiviens  ait  la  teste  copée: 
//Il  et  sa  gent  s'el  puet  estre  trovée 
Toldrai  le  chief  au  tranchant  de  Tespée." 

205.    Paiene  gent  font  soner  la  menée, 

Drecent  lor  voiles,  s'ont  lor  nés  esquipées. 
Quant  la  vitaille  orent  dedenz  portée, 
Là  véissiez  tante  voile  levée, 
Et  tant  vert  elme,  la  ventaille  feimée, 

210.    Et  tante  ensaigne  contremont  ventelée. 
Ainz  puis  que  Dex  ot  fet  ciel  et  rosée 
Et  s'aombra  en  la  Virge  hennorée 
Ne  fu  tiex  olz  véue  n'assemblée 
Com  Desramez  ot  fête  et  ajostée. 

215.    Trente  roi  sont,  chascun  la  teste  armée, 
Et  bien  cent  mil  de  la  gent  defi'aée: 
Tuit  ont  la  mort  de  Vivien  jurée; 

Quant  mort  Tauront  et  sa  gent  assemblée, 
Droit  à  Orenge  iert  l'ost  acheminée, 

220.    Tote  iert  la  vile  essiliée  et  gastée, 

Et  douce  France  et  prise  et  conquestée, 
Et  Desramé  corone  d'or  portée. 

Rois  Desramez  ne  se  vet  atarjant, 
Par  tûtes  terres  vet  sa  gent  sémonant. 

225.    Venu  i  sont  li  petit  et  li  grant. 
Et  li  Vachier  et  li  Estormarant, 
Cil  de  Garesque  et  li  Samaritant; 
Li  Assassis  et  tuit  li  Suliant, 
Cil  de  Larige  et  tuit  li  Agoulant, 

230.    Cil  de  Biteme  et  li  Outre-occident: 
De  totes  terres  en  i  a  venu  tant, 
Ne'l  vos  set  dire  nus  juglères  chantant. 
Tant  en  i  a  et  de  divers  semblant, 
Li  un  abaient,  li  autre  vont  criant, 

235.    Et  li  tierz  huilent  et  li  quart  vont  levant. 
Une  tel  noise  vont  ensemble  menant, 
Que  la  marine  en  vet  tote  crollant. 
Charchent  cez  nés  et  arrière  et  avant, 
Metent  i  blé,  char  et  vin  et  froment; 

240.    Hauberz  et  elmes  i  ont  mené  errant, 

S'i  ot  plomées  et  maint  faussart  pesant, 
Et  maintes  maces  et  espées  tranchanz. 
Tant  par  i  ot  de  la  gent  mescréant, 
Dex  ne  fist  home  en  cest  siècle  vivant 

245.    Qui  vos  péust  dire  Fatomement. 

Trente  roi  sont  orgueilleus  et  poissant. 
Entrent  es  nez,  ne  se  vont  demorant, 
Drècent  les  voiles,  dont  il  i  avoit  tant, 
Granz  .ij.  liuées  en  vet  la  mer  crollant. 

250.    Et  Desramez  entra  en  son  chalant. 

En  son  chalant  s'en  entra  Desramez, 
Ensemble  o  lui  BruUanz  et  Maltriblez 
Et  Synagons,  Margoz  li  amirez, 
Et  Haucebiers,  li  granz  desmesurez, 

255.    Et  Aarofles,  qui  tant  fu  redoutez. 

Et  avee  els  fu  li  rois  Gasteblez, 
Et  Aquilanz  et  li  rois  Tempestez, 
Baudus  li  fels  et  Haquins  li  barbez, 
Et  Escorfauz  et  li  rois  Gasteblez, 

260.    Tuit  li  enfant  Malacras  et  Quelez, 

Li  rois  Gauberz,  et  li  rois  Tempestez, 
Et  Malegrape  et  ses  filz  li  ainz-nez, 
Eloarz  li  viels,  qui  tint  .ij.  réautez, 
Eois  Agaparz  et  li  rois  Baufumez, 

265.    Et  Clamados  et  ses  filz  qui  fu  bers: 
Trente  roi  furent,  einsi  que  vos  oez. 
Et  Desramez  si  s'est  à  els  clamez 
De  Yivien,  qu'est  en  sa  terre  entrez: 
//Niés  est  Guillaume,   le  marchis  au  cort  nés: 

270.    Mes  homes  a  ocis  et  afolez, 

Mes  viles  prises,  et  mon  païs  gasté." 
Dient  paien:  //Or  ne  vos  démentez; 
S'en  Alesclians  est  Viviens  trovez, 
Renduz  vos  iert  ou  mort  ou  afolez." 

275.    Dist  Aarofles:  //Erère,  ne  vos  doutez. 
Se  ne  l'oci  jà  mes  ne  me  créez." 
Beau  sire  Dex,  de  Vivien  pensez, 
Qui  en  l'Archant  fu  logiez  et  entrez, 
A  tôt  vingt  mil  fervestuz  et  armez  ! 

280.    Païens  ocist  quant  il  les  a  trovez, 
Jà  n'en  fera  un  seul  enprisonner ,' 
Mes  maintenant  li  fet  le  chief  coper. 
Dex!  qu'or  ne  set  Viviens  l'alosez 
Des  Sarrazins  les  cuers  et  les  pensez, 

285.    Qui  sor  lui  vienent  as  loges  et  as  très  ! 
Tant  en  i  a,  si  grant  est  la  plenté. 
Contre  un  des  noz  en  i  a  cent  d'armez. 
Dex  !  qu'or  ne'l  set  Guillaumes  au  cort  nés , 
Dame  Guibor,  qui  le  norri  soef, 

290.    .vij.  anz  toz  plains  sain  et  sauf  l'a  gardé! 
Secors  éust  Viviens  l'alosez. 
Mes  Viviens  estoit  de  tel  fierté, 
N'i  envoia,  ainz  fu  si  enpressez 

Par  mi  le  cors  fu  ainçois  si  navrez, 
295.    .X.  plaies  ot  es  flans  et  es  costez, 

De  la  menor  fust  morz  uns  amirez. 

Granz  fa  la  noise,  li  bmiz,  li  bastestrans, 

Des  Sarrazins  félons  et  desloiaus 

En  icel  tens  que  chantent  les  oiseaus 
300.    Et  li  boscages  devient  floriz  et  beaus. 

Paiene  gent,  cui  Dex  otroit  graut  maus! 

En  mer  s'enpaignent  en  nés  et  en  bateaus, 

Drecent  lor  voiles,  traient  lor  govemeaus. 

A  réquiper  fa  li  bmiz  granz  et  baus, 
305.    Et  paien  sonent  et  cors  et  chalemeaus. 

Nagent  et  siglent,  li  tens  fa  clers  et  beaus. 

En  son  dromont,  qui  fu  fez  à  esmaus, 

Pu  Desramez,  li  riches  amiraus, 

Celui  de  Cordres,  qui  tant  par  estoit  beaus, 
310.    Et  Aarofles  et  ses  niés  Cladumeaus. 

//Desramé,  sire,  font  li  Sarrazin  faus, 

Qui  séust  ore  de  Vivien  l'ostaus, 

Qui  prent  noz  viles  et  destraint  noz  chasteaus  !'^ 

—  //Gel  vos  dirai,  dist  Desramez  li  faus, 
315.    En  Aleschans  a  pris  li  gloz  hostaus, 

Se  il  m'eschape,  ce  sera  moult  grant  maus." 

Dient  paien:  //Tuez  sera  li  faus. 

Puis  asserrons  d'Orenge  les  mureaus, 

Pris  iert  Guillaumes,  li  fels,  li  desloiaus^ 
320.    Qui  nos  a  fait  tante  paine  et  tant  maus; 

Eenduz  sera  li  paies  principaus 

Dame  Guibor,  qui  tant  est  desloiax, 

Si  la  r'aura  encor  li  rois  Tiebauz." 
Or  sont  paien  et  Sarrazin  en  mer, 
325.    Trente  roi  sont,  que  paien  que  Escler, 

Trestoz  les  autres  ne  sai-ge  pas  nomer. 

Par  tens  seront  en  Aleschans  sor  mer: 

D'ex  vos  lerai,  Dex  les  puist  craventer! 

De  Vivien  vos  vueill  huimès  chanter, 
330.    Qui  en  l'Archant  s'est  alez  hosteler, 

Aveques  lui  .x.m.  bacheler, 


—  172  — 

Preuz  et  vaillanz  por  lor  armes  porter. 
L'enfes  oï  grant  temolte  soi  mer, 
Et  la  gent  bruire,  tentir  et  resoner, 

335.    D'eures  en  autres  grant  noise  par  la  mer. 
A  lui  a  pris  Girart  à  apeler, 
De  Sarragoce  Guibert  le  bacheler, 
Gautier  de  Blaives,  le  gentil  et  le  ber, 
Hunaut  de  Saintes,  qui  moult  fist  à  loer, 

340.    Maint  bon  vassal  que  ge  ne  sai  nomer. 
Dist  Viviens:  //Plest-vos  à  escouter! 
En  celé  mer  oi  grant  noise  mener, 
Cors  et  buisines  et  clialemeaus  soner." 
Devers  sénestre  commence  à  regarder, 

345.    Et  vit  Testoire  paroir  et  démostrer; 
De  Tor  d'Arrabe  vit  la  mer  tanceler. 
Avis  lor  est  tôt  doie  acouveter. 
Que  ne  vit  point  d'eve  en  tote  la  mer. 
Lors  commença  l'enfes  à  soupirer, 

350.    Dist  à  ses  homes:  //Or  poez  esgarder. 
Bataille  aurons,  n'en  poons  eschaper: 
Ce  sont  paien,  Sarrazin  et  Escler. 
Huimès  devons  noz  proesces  monstrer, 
Et  à  Jliesu  noz  âmes  commander." 

355.    Quant  cil  Toïrent  si  fièrement  parler, 
Li  plus  hardiz  commença  à  trembler 
Et  le  sanc  perdre  et  la  color  muer. 
Quant  les  .x.m.  ont  l'estoire  véue 
De  celé  gent  vilaine  et  mescréue", 

360.    Et  en  mer  voient  tante  voile  tendue, 
Une  liuée  estoit  grant  estendue, 
Li  uns  abaie,  li  autres  crie  et  hue, 
Et  des  buisines  ont  la  noise  entendue, 
N'i  a  un  seul  qui  la  color  ne  mue. 

365.    Dist  Tuns  à  l'autre  :  //Sainte  Marie  aûe  ! 
Or  voi-ge  bien,  nostre  fin  est  venue." 
Viviens  l'ot  à  la  chière  cremue, 
^        CroUe  la  teste,  rooille  la  véue, 

Dist  à  SCS  homes:  //Bone  gent  absolue, 

370.    N'aiez  peor  de  la  gent  mescréue, 
Dont  tant  véez  assemblée  et  méue; 
Il  n'ont  de  Deu  né  force  né  aûe. 
Traiez-vos  çà,  ne  soiez  esperdue, 
Si  tiegne  el  poing  chascun  l'espée  nue. 

375.    Qui  ci  morra,  s'ame  est  bien  convenue, 
En  Paradis  hautement  recéue, 
Et  Damedex  nos  sera  en  aiie, 
Qui  ne  fuira  por  la  gent  mescréue." 
Et  dist  Guerins,  qui  la  gent  a  véue: 

380.    //Niés  Yivien,  ci  a  foie  entendue, 
Que  trop  i  a  de  la  gent  mescréue: 
Soit  vers  Guillaume  la  parole  esméue, 
Encor  auroiz  et  secors  et  aiie: 
Mandez  secors,  n'i  ait  règne  tenue." 

385.        Ce  dit  Girarz,  li  preuz,  de  Commarchis: 
//Niés  Vivien,  ce  n'est  pas  jeus  petiz, 
Que  tant  i  a  Sarrazins  et  Persis, 
Contre  un  des  noz  en  ont  .i,xx. 
Li  nostre  efibrz  sera  vers  els  petiz: 

390.    Quar  en  alons,  se  vos  vient  à  plesir." 
Dit  Viviens:  //Ne  t'esmaier,  amis, 
Nos  somes  juesne  et  bacheler  de  pris. 
Si  avons  armes  tôt  à  nostre  devis, 
Et  bons  chevaus,  coranz  et  arabiz, 

395.    Et  bien  créons  el  roi  de  Paradis, 
Que  il  fu  morz  et  puis  fu  surrexis; 
Et  cil  paien  croient  en  or  marsiz, 
Tuit  lor  Deu  sont  dolereus  et  chétis; 
Li  nostre  Dex  vaut  mielz  que  cent  et  dis. 

400.    En  convenant  ai  Deu  et  ses  amis 
A  icel  jor  que  je  mes  armes  pris, 
Que  ne  fidroie  por  Turs  né  por  Persis; 
Né  jà  d'estor  ne  me  verroiz  partir, 
Ainz  i  serai  tozjorz  ou  morz  ou  vis. 

405.    Mauves  seroie  recréanz  et  failliz 

Se  à  Guillaume  estoit  li  mes  tramis 
Quant  sui  encor,  la  merci  Deu,  toz  vis. 

N''encor  ne  sui  de  nule  riens  malmis, 
Né  mon  hauberc  dérot  né  Jessarci. 

410.    Tenez  ma  foi,  que  ge  le  vos  plévis, 
Jà  en  Orenge  n'en  ira  mes  escriz 
Tant  que  ge  soie  encor  si  postéis; 
Né  jà  reproche  n'en  aura  Aymeris, 
Guibor  la  bêle,  Guillaumes  li  marchis, 

415.    Que  por  paien  m'en  soie  un  jor  fouiz. 
Ou  ci  morrai,  ou  ci  demorrai  vis." 
Lors  péussiez  oïr  un  ploréiz: 
Dist  l'uns  à  l'autre  :  //Cest  homs  est  trop  hardiz  : 
Qui  li  faudra,  moult  sera  mal  bailliz." 

420.        Dist  Viviens:  //Baron,  or  m'entendez! 
Vez-ci  paiens  que  vos  gaires  n'amez. 
Ge  ne  vueill  pas  que  vos  por  moi  morez, 
Alez-vos-en  quel  part  que  vos  vorrez, 
Moult  bonement  de  moi  congié  avez. 

425.    Ge  remaindrai,  quar  le  covent  ai  tel: 
A  icele  heure  que  je  fui  adoubez 
Pu  li  covenz  Damedeu  créantez. 
Que  ne  fuiroie  por  Tur  né  por  Escler. 
Toz  i  seroi  ou  morz  ou  afolez." 

430.    Quant  cil  l'entendent  moult  en  ont  grant  pité; 
Dist  l'uns  a  l'autre:  //Por  Deu  !  or  m'entendez. 
Plus  hardi  home  ne  fu  de  mère  nez; 
Qui  li  faudra  jà  mes  ne  soit  amez, 
Jà  Deu  ne  voie  en  sa  grant  majesté  !"  - 

435.    Sainz  esperiz  les  a  si  confortez, 

Que  tuit  li  dient:  //Vivien  ne  tamez, 
Ne  vos  faudrons  por  estre  desmembrez, 
Ainz  i  ferrons  à  nos  branz  acerez." 
Dist  Viviens  :  //Dex  vos  en  sache  grez  ! 

440.    Lors  dist  Girarz  li  preuz  et  li  senez: 
//Niés  Vivien,  mes  conioiz  me  donez, 
.vij.  contes  somes  estret  d'un  parenté, 
Et  à  chascun  ses  armes  présentez. 
Bien  noà  tenons  tuit  ensemble  serré, 

445.    Basons  l'uns  l'autre  par  fine  charité, 

Par  ce  sera  cliascuns  de  nos  serré." 
Porz  fu  H  deuls  merveilleus  démené, 
Li  uns  por  l'autre  dolanz  et  esgarez. 
Là  véissiez  ces  hauberz  endosser, 

450.    Heaumes  d'acier,  escuz  bien  enarmez. 
Et  ces  espiez  contremont  relever 
Tant  gonfanon,  qui  ont  le  fer  doré. 
Et  Viviens  a  ses  genz  regardez: 
Pou  en  i  ot,  si  en  fu  eflraez. 

455.    H  bat  sa  colpe  et  rent  grâces  à  Dé: 

//Dex  !  dist  li  enfes ,  et  quar  me  secorez  ! 
Pensez  des  âmes ,  et  si  les  recevez  ! 
Des  cors  sera  einsi  com  vos  vorrez.*" 
Atant  ez-vos  les  Sarrazins  armez. 

460.    Des  cors  qui  sonent  retentissoit  la  mer. 
Dex  ne  fist  home  qui  tant  soit  alosez. 
S'il  les  véist  quant  issirent  des  nés, 
Ne  péust  dire  qu'il  n'en  fust  effraez. 
Et  Viviens  les  a  haut  escriez: 

465.    //Baron,  dist-il,  ne  vos  desconfortez, 
Dex  vos  a  hui  à  son  hués  apelez: 
Soiez  confes,  et  ^  Deu  vos  rendez. 
Qui  ci  morra  de  bone  lieure  fu  nez, 
El  ciel  sera  aveques  les  abez." 

470.    Puis  lor  escrie:  //Baron,  esperonnez 
Ainz  que  paien  se  soint  adoubez." 
A  cez  parolez  ont  les  chevaus  hurtez. 
Dedenz  sa  barge  s'escrie  Desramez: 
//Se  il  s'en  fuient ,  dont  sui-ge  enchantez.' 

475.    Dist  Malorez:  //Jà  mar  en  douterez; 
Par  Mahomet  !  orendroit  le  verrez  ! 
Cil  vassaus  est  et  fiers  et  redoutez, 
Jà  ne  fuira  en  trestot  ses  aez." 
C'est  Viviens  el  premier  chief  armez. 

480.    //Monjoie!  escrie,  paien,  n'i  durerez." 

Point  le  cheval,  es  Turs  s'est  jà  mêliez, 
Sor  le  rivage  a  Sarrazins  trovez, 
S'en  a  feruz  .ij.  par  mi  les  costez: 

Endeus  les  a  comme  haste  eiiliastez. 

485.    Puis  en  a  trois  par  le  mileu  copez. 

Ainz  que  l'espié  fust  né  frez  né  quassez 
En  ot-il  .X.  contre  terre  versez. 
Puis  tret  l'espée  qui  li  pent  au  costé: 
.vij.  en  parfont,  et  .ij.  en  a  copez. 

490.    //Monjoie!  escrie;  baron,  or  i  ferez, 

Vendez-vos  bien ,  jà  mar  les  douterez  !" 
Là  véissiez  noz  genz  si  aroutez  : 
De  Sarrazins  qu'ot  tramis  Desramez 
Ot  à  cel  poindre  .x.m.  d'afolez. 

495.    Jà  li  damages  n'en  fust  mes  resterez, 
Quant  de  sa  barge  est  issuz  Desramez, 
Et  Haucebiers  li  granz  desmesurez , 
Et  Quarréaus,  Borreaus  et  Maltriblez, 
Les  .XXX.  rois  as  verz  heaumes  gemez. 

500.    Et  des  paiens  i  avoit  tant  d'armez, 
Plus  de  .X.M.  qui  les  éust  nombrez. 
Là  véissiez  noz  barons  encombrez. 
Des  Sarrazins  fu  si  granz  la  planté, 
Que  nos  François  furent  si  reculez, 

505.    Plus  qu'à  .ij.  foiz  n'auroit  uns  ars  gité. 
Dist  Vivions  :  //Dex  !  quar  nos  secorez  ! 
Vez-nos  enclos  et  forment  eserrez. 
Regardez-nos  de  vo  grant  majesté!" 
Dist  as  barons:  //Por  Deu!  or  i  ferez; 

510.    De  vos  deffendre  ne  soiez  encombrez! 
Granz  fu  la  noise  et  fiers  li  féréiz. 
Moult  i  fiert  bien  Viviens  li  marchis: 
A  .ij.  paiens  a  les  escuz  partiz, 
Au  brant  d'acier  maine  tel  féréiz, 

515.    Paiens  ne'l  voit,  ne  soit  toz  esbahiz. 

Dist  l'uns  à  l'autre:  //Dont  vient  cist  antecriz? 
Bien  pert  qu'il  est  del  lignaige  Aymeri, 
Au  fier  coraige  Guillaume  le  marchis." 
Ez-vos  poignant  Girart  de  Commarchis, 

520.    Bien  fu  armez  sor  un  destrier  de  pris, 
Lance  sor  fautre,  s'a  l'escu  avant  mis. 

Sor  son  escu  vet  férir  Margaris, 
Niés  Desramé,  sire  fu  de  Luitis. 
En  mi  ses  homes  Fa  Girars  si  seisi, 
525.    Qu'il  li  assist  l'espié  en  mi  le  piz: 

Le  cuer  li  perce,  s'a  la  lance  outre  mis, 
Mort  le  trébuche  par  delez  un  larris. 
//Monjoie!"  escrie,  s'est  arrière  guenchis. 
Iluec  enforce  et  li  brez  et  li  criz. 
530.    Quant  le  saura  Desramez  li  floris, 
Trestoz  ses  Dex  en  clamera  cliétis. 
Paien  s'escrient:  //S'or  n'est  venjance  pris, 
N'aurons  mes  joie,  tant  com  seromes  vis." 
Quant  fil  ocis  Margaris  l'aumaçor 
535.    Paien  en  plorent  et  sont  en  grant  dolor. 
Ez-vos  poignant  Guibert  par  mi  Testor , 
De  Terragone  le  noble  poigneor: 
Bon  cheval  ot,  ensaigne  de  color; 
H  vet  férir  un  Turc  en  mi  l'estor, 
540.    Rois  fil  d'Aresnes:  bien  se  tint  au  meillor, 
Vivien  vet  querant  par  mi  l'estor. 
Li  paiens  crie  à  haute  voiz  hautor: 
//Où  es  alez,  Vivien,  traïtor? 
Hui  t'ocirrai  à  mon  brant  de  color, 
545.    Et  tuit  ti  home  morront  à  grant  dolor; 
Puis  en  irons  à  Orenge  à  séjor, 
Ardrons  la  vile  et  si  prendrons  la  tor. 
Guillaume  iert  mis  en  moult  grant  ténébror, 
Jà  n'i  verra  chandoile  né  luor; 
550.    Tiebauz  r'aura  dame  Orable  s'oissor." 
Guiberz  l'entent,  s'en  ot  au  cuer  iror, 
Point  le  cheval  qui  vet  par  grant  vigor, 
Piert  le  paien  sor  l'escu  paint  à  flor, 
Trestot  li  perce  son  hauberc  paienor, 
555.    Par  mi  le  cors  li  met  son  oriflor; 

S'enseigne  escrie,  puis  se  met  el  retor. 
Là  véissiez  merveilleuse  crior. 
Dist  Desramez:  //Moult  par  ai  grant  iror, 
Que  tant  nos  durent  cil  glouton  lécheor. 
I  12 

560.    Encloons-les  environ  et  entor! 

Jà  ne  verront,  ce  cuit,  none  de  jor, 
Ne  lor  vaut  riens  lor  bruit  né  lor  estor." 

Granz  fu  l'estors  et  triste  la  bataille 
Et  la  huée  de  celé  gent  sauvaige. 

565.    Ez-vos  Gaifier  de  la  terre  à  l'aufaige, 
Amirz  fu,  s'ot  moult  grant  héritage, 
Escu  ot  fort  et  bon  espié  qui  taille. 
Sovent  escrie  li  Tùrs  en  son  langaige: 
//Oii  es  alez,  Vivien,  niés  Guillaume, 

570.    Qui  de  noz  genz  as  hui  fet  tel  domaige? 
Ge  t'ocirrai  au  tranchant  de  mon  glaive." 
Geste  parole  oï  Gantiers  de  Blaive, 
Point  le  destrier,  prent  l'escu  à  l'enarme, 
Eiert  le  paien  amont,  desus  le  hiaume: 

575.    Trestot  le  perce  ausi  corn  fu  de  glace, 
Et  le  hauberc  li  derront  et  desmaille,. 
Perce  le  cuer,  le  foie  et  la  coraille: 
Mort  le  trébuche  delez  une  muraille. 
//Monjoie!"  escrie,  si  reprent  son  estaige. 

580.    A  Desramé  contèrent  le  damage; 

Il  fet  soner  trente  cors  et  dos  grailles. 
Par  mautalent  en  a  juré  sa  barbe, 
James  n'aura  deslacié  sa  ventaille, 
S'iert  Viviens  ou  morz  ou  pris  à  glaive. 

585.    Mes  ainz  aura  recéu  tel  damaige. 

Dont  mil  paien  girront  mort  en  Terbage. 

Eiers  fu  Testors,  et  nioult  ruiste  la  presse. 
Et  Yiviens  ne  fine  né  ne  cesse: 
En  mi  Testor  esperonne  et  eslesse. 

590.    Gui  il  consuit  de  la  seue  alemele 

Ne  puet  aler  que  il  jus  mort  ne  verse. 
Mes  tant  i  a  de  celé  gent  averse, 
Gontre  un  des  noz  puent-il  bien  cent  estre. 
Li  enfes  pleure  par  de  desouz  son  elme, 

595.    Que  il  set  bien,  sor  lui  venra  la  perte. 
//Dex,  dist  li  enfes,  sainte  voire  paterne. 
Regardez,  sire,  vostre  mesnie  bêle! 

Ne  vos  verrai  jamès,  oncle  Guillelme, 
Né  mon  lignaige,  né  la  gent  de  ma  terre; 

600.    Hui  en  orroiz  si  très-pesme  novele! 

Et  vos,  contesse,  Guibor,  ma  dame  bêle, 
Vos  me  norristes  lonc  tens  soz  vo  messele, 
Quant  serai  morz  et  sanroiz  la  novele, 
Por  moie  amor  en  plorerez  cent  lermes." 

605.    Faut-li  li  cuei  par  desouz  la  mamele. 
Par  un  petit  qu'il  ne  chiet  de  la  sele. 
Quant  voit  sa  gent  de  totes  parz  enverse, 
L'espée  nue  se  refiert  en  la  presse, 
Tranche  les  cors  et  espant  les  boueles. 

610.    Dient  paien:  //Cist  deables  se  desve. 

Atant  ez-vos  roi  Cordroan  d'Auvergne, 
Un  riche  roi  de  moult  fière  poeste. 
Vivien  voit,  qui  sa  gent  li  enverse, 
Grant  cop  li  donc  de  son  espié  de  fresne: 

615.    Desoz  l'escu  l'auberc  li  desclavele. 

Mes  ne  l'abat  né  ne  muet  de  la  sele. 
Sa  lance  brise,  s'en  volent  les  asteles. 
Mes  par  un  pou  ne  se  pasme  et  enverse. 
Et  li  paiens  hautement  se  défresne. 

620.    Dist  li  paiens:  //Desramé,  sire,  oil  estes? 
Vengié  vos  ai  de  Vivien  à  certes: 
Tel  joste  ai  fête  orendroit  en  la  presse, 
Dolanz  en  iert  Aymeris  et  Guillelmes, 
Guiberz  li  rous,  et  tuit  cil  de  sa  geste, 

625.    Qui  nos  ont  fet  tante  ruiste  moleste." 
Viviens  l'ot,  mes  la  dolor  l'engresse: 
Del  duel  qu'il  ot  plora  à  chaudes  lermes. 
Geste  parole  oï  Johans  d'Aveme, 
Le  cheval  hurte,  tint  la  lance  de  fresne, 
630.    Eiert  le  paien  qui  einsi  se  desresne. 
Brise  sa  lance,  qui  vole  par  asteles, 
Puis  tret  l'espée,  dont  tranche  l'alemele, 
Eiert  le  sor  l'eaume,  que  tôt  li  esquartele, 
Tôt  en  abat  et  les  flors  et  les  pierres. 
635.    Le  cercle  d'or  ne  li  pot  garant  estre, 

Par  grant  vertu  li  a  fendu  la  teste, 
Mort  le  trébuche  devant  lui  à  la  terre. 
//Outre,  cuivert!  ce  dit  Johans  d'Aveme, 
Trop  seroit  pesme  ceste  dolor  novele 
640.    Se  cist  vassaus  estoit  morz  par  voz  armes!' 
Moult  estoit  preu  cil  d'Aveme  Johans: 
Il  et  ocis  le  paien  mescréant, 
Pasmé  le  trueve,  si  le  vet  relevant. 
Et  Viviens  est  revenuz  atant; 
645.    Johans  Tapele  tendrement  en  plorant: 
//Vivien,  sire,  com  vos  est  covenant?" 
—  //Cil  m'a  navré  un  petit  seulement, 
Vengerai  m'en,  quar  g'en  ai  bien  talant; 
Quar  créuz  m'est  orendroit  hardemenz." 
650.    Johans  l'entent,  s'en  ot  le  cuer  joiant. 
Atant  ez-vos  Girart  esperonnant. 
De  Terragonne  Guibert  le  combatant, 
Gautier  de  Blaives  et  si  apartenant: 
Là  véissiez  une  dolor  si  grant, 
655.    Muèrent  paien  à  duel  et  à  torment. 
Moult  sont  li  conte  corrocié  et  iré 
Quant  Vivien,   lor  seignor,  ont  trové 
Par  mi  le  cors  si  malement  navré. 
Le  fer  li  ostent  bêlement  et  soef. 
660.    Iluec  sorvient  Estienes  de  Valpré, 

Uns  chevaliers  de  moult  grant  poesté: 
La  plaie  esgarde,  quant  il  ot  escouté, 
(Moult  longuement  ot  en  Saleme  esté) 
Il  tret  l'espée  qui  li  peut  au  costé, 
665.    De  son  bliaut  en  a  un  pan  copé, 

Bout  en  la  plaie,  s'a  le  trou  estoupé. 
Et  puis  li  a  estroitement  bendé. 
//Vivien,  sire,  soiez  asséuré. 
N'avez  mes  garde,  en  ferme  vérité." 
670.    Li  cuens  respont:  //Dex  en  soit  aoré!" 
Il  lor  escrie:  //Trop  avons  demoré: 
Eérez,  baron,  de  voz  vies  pensez." 
Ce  dist  Girars:   //De  ç'avez  mal  erré, 

Que  ne  créustes  mon  cuer  né  mon  pense: 

675.    Hui-main  au  jor,  quant  soleus  fu  levez, 
Que  cil  paien  furent  ci  arrivé, 
S'éussiez  pris  un  messaige  privé. 
Et  envoie  à  Guillaume  au  cort  nés, 
Mien  escient  encor  fussiez  sauvez." 

680.    Dist  Vi viens:  //Ore  est  einsi  aie: 

Tenu  nos  fust  toz  jorz  mes  à  vilté,^ 
A  noz  parenz  fiist  toz  jorz  reprové. 
Mielz  nos  vient-il  einsi  avoir  erré. 
Que  nos  fuison  à  tel  honte  eschapé; 

685.    Se  nos  morons  en  cest  champ  hennoré,. 
S'aurons  vers  Deu  conquise  s'amisté. 
Quant  li  homs  muert  en  son  premier  aé, 
Et  en  sa  force  et  en  sa  poesté, 
Adont  est-il  et  plaint  et  regreté; 

690.    Mes  quant  il  muert  dedenz  son  viel  aé, 
Jà  ne  sera  né  plaint  né  regreté." 
A  cez  paroles  resont  as  Turs  mellé: 
.XV.  milliers  en  ont  le  jor  tué. 
Cui  chaut  de  ce,  quant  n'en  sont  eschapé, 

695.    Que  des  paiens  i  a  si  grant  planté! 
Contre  un  des  noz  en  i  a  cent  armé. 
Et  les  noveles  en  vont  à  Desramé, 
Que  Vivien  i  ont  mort  et  navré: 
Mort  Font  paien,  là  desoz  en  un  pré. 

700.    Dist  Desramez:  //Trop  avoit-il  duré." 

Granz  fu  la  noise  en  l'Archant  sor  la  mer; 
Mes  tant  i  a  Sarrazins  et  Esclers, 
Ne  la  put  mes  Yiviens  endurer. 
Quant  voit  ses  homes  cheoir  et  encliner, 

705.    Tel  duel  en  a  qu'il  ne  puet  mot  soner. 
H  ne  set  tant  né  férir  né  chapler 
Qu'il  puist  paiens  percier  né  entamer. 
Ez-vos  Girart  que'l  prent  à  apeler: 
//Vivien,  sire,  nos  convient  esgarder 

710.    En  quel  manière  nos  puissons  eschaper 
Et  à  la  mort  fouir  et  eschiver: 

Ce  sera  duel  s'il  nos  convieut  finer." 

Dist  Viviens:  //Se'l  volez  créanter, 

Un  bon  conseil  que  ge  vos  vueill  doner: 

715.    Ge  n'ai  talant  d'arrière  retomer, 

Que  envers  Deu  vorrai  mon  veu  garder. 
Un  chastel  voi  là-jus  vers  celé  mer, 
C'uns  jaianz  fist,  bien  a  lonc  tems  passé: 
Se  tant  poons  né  férir  né  chapler, 

720.    Et  sor  paiens  tôt  cest  champ  conquester, 
Que  trusque  là  péussons  reculer, 
Et  el  chastel  nos  péussons  bouter. 
Bien  nos  porroit  encore  Dex  sauver, 
Li  glorieus,  li  rois  de  majesté, 

735.    Et  à  Guillaume  nostre  secors  mander." 
Dient  li  conte:  //Est  cist  homs  forsenez, 
Qui  quide  à  force  ceste  presse  sevrer, 
Et  à  la  roche   cez  paiens  reculer?" 
Dist  Yiviens:  //Chevalerie  bêle, 

730.    Qui  tant  porroit  férir  de  l'alemele 

Et  féist  tant  qu'il  desrompist  la  presse, 
Que  péussons  venir  à  cil  grant  tertre 
Et  au  chastel  ancien  et  rebelle! 
Encor  i  sont  les  murs  et  les  fenestres, 

735.    Et  li  fossé  eutor  et  la  cisterne. 

Eranc  chevalier,  il  est  moult  près  de  Vespre, 
Se  là  poons  huimès  prendre  herberge, 
Bien  nos  tendrons  ilueques  un  grant  terme, 
Tant  que  secors  nos  viegne  de  Guillehne, 

740.    Et  de  Bertran  et  de  Gautier  de  Termes, 
Et  de  Gandin,  qui  est  preuz  et  honeste, 
Hunaut  de  Saintes,  qui  mainte  joste  a  fête, 
Et  bien  .xx.m.  qui  sont  de  grant  proesce." 
Dient  trestuit:  //Comment  porroit-ce  estre?" 

745.        >y Vivien,  sire,  dient  li  chevalier. 
En  quel  manière  volez-vos  esploitier, 
En  cel  chastel  entrer  et  repérier, 
Quant  entredeus  véez  tel  encombrier? 
De  Sarrazins  i  véez  tant  millier. 

750.    Que  il  nest  homs  qui  les  saichc  prisier. 

Plus  sont  espès  que  bois  qu'en  doit  trauchier; 
En  quel  manière  les  porrions  percier?" 
Dist  Viviens:  //Au  brant  forbi  d'acier. 
Or  me  sivez,  et  g'irai  tôt  premier." 

755.    Viviens  sone  un  graille  menuier; 

Lors  commencèrent  ses  plaies  à.  saignier, 
Onques  por  ce  ne  velt  l'enfant  lessier, 
Ainz  tret  l'espée  qui  moult  fet  à  proisier. 
Qui  li  véist  cez  paiens  quamoissier, 

760.    Et  Sarrazins  ocire  et  détranchier, 

A  grant  merveille  le  déust  l'en  proisier. 
Et  tuit  si  home  et  devant  et  derrier, 
Qui  hui-matin  estoient  troi  millier, 
Ne  n'est  remés  de  toz  que  la  moitié, 

765.    Et  tuit  li  autre  sont  mort  et  détrancliié. 
Les  âmes  sont  devant  Deu  enz  el  ciel. 
Le  remenant  est  durement  plaie; 
Mes  nequedent  tant  se  sont  efforcié. 
Que  la  presse  ont  des  Sarrazins  percié, 

770.    Tant  qu'il  se  sont  el  chastel  clofichié. 

Lièvent  le  pont,  contremont  l'ont  drécié: 
Li  mur  sont  haut,  de  fin  marbre  entaillié. 
N'auront  mes  garde  devant  un  mois  entier. 
Mes  d'une  chose  sont-il  moult  méhaigniez, 

775.    Qu'il   n'ont  léanz  à  boivre  n'a  mengier. 
Mes  tant  qu'il  ont  avec  els  lor  destrier. 
Dist  Viviens:  //Or  ne  vos  esmaiez, 
Li  home  Deu,  or  ne  vos  déhétiez, 
C'est  tôt  por  Deu  que  vos  vos  traveilliez, 

780.    En  Paradis  sera  vostre  loiers. 

Ça  prenez  ore  aucun  de  voz  destriers, 
A  voz  espées  en  copez  et  tailliez , 
Volez  en  coste  ou  devant  ou  derrier, 
Tant  que  Jhesus  nos  aura  conseilliez. 

785.    Mes  tant  vos  pri  que  cest  chastel  gaitiez, 

Ge  sui  el  cors  en  quatre  lieus  plaiez; 
'  Mes  merci  Deu,  moult  me  sui  bien  vengiez 

Sor  les  paiens  félons  et  renoiez: 

A  mes  .ij.  mains  en  ai  mil  détranchiez. 

790.    One  ne  foui,  ainz  me  sui  avanciez, 
En  mi  leu  d'els  me  sui-ge  herbergiez, 
Jà  mes  lignages  n'en  sera  blatangiez 
Que  je  foui  por  paiens  un  sol  pie. 
Quant  le  saura  Aymeris  au  vis  fier, 

795.    Et  dans  Guillaumes  et  Guibor  sa  moillier, 
Et  mes  lignages  qui  tant  est  enforciez. 
Ci  troveront  noz  cors  martiriez, 
Jà  ne  diront  qu'aions  fet  mauvestié." 
Dont  se  couchèrent  par  léanz  li  plaie, 

800.    Et  as  murs  montent  li  sain  et  li  hetié. 
Desus  les  murs  ont  quarreaus  arengiez. 
A  Desramé  l'ont  li  paien  noncié, 
Que  Viviens  s'est  léanz  herbergié 
Et  tuit  si  home,  qui  moult  sont  traveillié. 

805.    Desramez  l'ot,  près  n'a  le  sens  changié. 
Dist  as  paiens:  //Bien  somes  engignié 
De  ces  gloutons  qui  là  sont  herbergié. 
Perdu  avons  des  noz  .xv.  milKers; 
Mes  ne  lor  vaut  la  monte  d'un  denier, 

810.    Toz  les  verroiz  et  morz  et  essilliez. 

Ge  vos  commant  que  vos  les  assegiez." 
Le  matinet  quant  jorz  ert  esclariez 
lert  li  assauz  tôt  environ  logiez. 
Viviens  est  tant  liardiz  et  tant  fiers, 

815.    Que  il  vorra  l'estor  recommencier. 
A  celé  nuit  fu  Desramez  logiez, 
Son  paveillon  fu  d'une  part  dreciez, 
Et  d'autre  part  se  loja  Haucebiers; 
Et  Clariaus  se  loja  par  derrier, 

820.    Et  par  devant  Maronels  et  Cohiers, 
Et  à  sénestre  Synagons  li  proisiez. 
Et  par  encoste  dans  Cladubeaus  ses  niés, 
Et  desus  destre  Baudus  et  Mautriez. 
Li  trente  roi  i  sont  trestuit  logié, 

825.    N'en  partiront  jà  mes  en  lor  aé, 

Si  les  auront  ou  morz  ou  afolez. 
Léanz  se  gist  Viviens  Talosez, 
Ses  plaies  sainent,  moult  en  est  effraez. 
Cil  chevalier  sont  moult  mal  conraé, 

830.    Li  un  froissié  et  li  autre  navré, 

Et  li  auquant  orent  les  chiés  bendez. 
Ilueques  s'est  Viviens  démentez: 
//Baron,  dist-il,  mal  somes  arivé. 
Vez-nos  assis  environ  et  en  lé, 

835.    Et  nos  n'avons  céanz  né  pain  né  blé; 
Moult  i  est  or  mauves  le  séj  orner. 
Auroit-il  nus  tant  proisiez  n'alosez. 
Qui  m'en  alast  à  Guillaume  au  cort  nés, 
En  Bordelois ,  où  li  cuens  est  remés , 

840.    Ou  à  Orenge,  ne  sai  dire  lequel, 
A  son  barnage  que  il  a  assemblé. 
Qu'il  me  sequeure,  por  Deu  de  majesté?" 
Et  dist  Girarz:  //G'irai,  se  vos  volez; 
Ge  sai  parler  sarrazinois  assez, 

845.    Ge  puis  parler  as  loges  et  as  trez. 

S'il  me  velt  croire,  par  tens  secors  aurez." 
Dist  Yiviens:  //Dex  vos  en  saiche  grez." 

Li  enfes  prent  une  targe  florie. 
Qu'à  un  païen  et  del  col  errachie. 

850.    Devant  le  jor  .ij.  liues  et  demie 

S'en  ist  Girarz,  s'a  sa  voie  acoillie. 
N'ot  pas  li  cuens  aie  plus  d'une  archie. 
Quant  d'un  aguet  li  saut  de  Turs  .x.  mille 
De  la  mesnie  Martemas  d'Aumarie, 

855.    Un  riche  roi  des  mielz  d'Esclavonie  ; 
Icele  nuit  ont  sa  tente  gaitie,         |^ 
Que  Viviens  ne  lor  face  envahie. 
A  haute  voiz  li  uns  d'ans  li  escrie: 
//Qui  estes-vos,  vassaus?  ne'l  celez  mie." 

860.    Girars  respont  par  moult  fière  voidie: 
/'Baron,  fet-il,  ne  vos  esmaiez  mie, 
Ge  sui  Quinars  del  règne  de  Nubie, 
Homs  Desramé,  s'ai  sa  seneschaucie." 

Dist  uns  paiens:  //Ce  ne  créons-nos  mie, 

865.    Par  Mahomet  !  que  ce  est  une  espie  : 
Celui  fu  mort,  ne'l  mescréez-vos*  mie , 
Et  si  l'ocist  Viviens  le  traïstre; 
Cist  est  ses  homz,  et  est  de  sa  mesnie. 
Mal  me  querroiz,  s'il  ne  vet  querre  aïe 

870.    A  dan  Guillaume  à  Orenge  la  vile. 
Poigniez ,  baron ,  ne  vos  atargiez  mie , 
S'il  nos  eschape  ce  sera  deablie." 
Seure  li  corent  celé  gent  maléie. 
Girarz  voit  bien  qu'il  n'i  passera  mie, 

875.    Il  s'en  retome,  s'a  la  lance  bessie, 

Puis  est  entrez  en  la  grant  tor  voltie. 
Quant  voit  Girarz  que  il  fu  avisez, 
Sa  lance  besse,  el  chastel  est  entrez. 
Et  Viviens  l'en  a  aresonné: 

880.    //Di  moi ,  beau  niés ,  comment  fies  si  hasté , 
Quant  à  Orenge  avez  si  tost  esté? 
Trovastes-vos  Guillaume  au  cort  nés, 
Bertran  le  conte  et  Hernaut  le  barbé? 
Vienent-il  çà?  Lor  avez-vos  conté?" 

885.    —  //Vivien,  sire,  dist  Girarz,  tort  avez; 
Il  n'est  nus  homs,  tant  soit  preuz  n'alosez. 
Qui  péust  mie  cez  Sarrazins  passer. 
Tant  en  i  a  par  mi  les  chans  d' armez." 
Dist  Viviens:  //Trop  estes  efi'raez. 

890.    Vos  n'estes  mie  del  riche  parenté. 

Mal  resemblez  Guillaume  au  cort  nés, 
Qui  tantes  foiz  a  paiens  trespassez, 
Et  chevauchié  par  mi  els  toz  armez. 
RepQsez-vos ,  beaus  niés,  et  vos  séez, 

895.    Ge  ne  vueil  mie  que  por  moi  i  alez. 
Se  il  ne  m'iert  tenu  à  cruiauté. 
Et  ge  n'en  fusse  de  franc  home  blasmez, 
Jà  n'iroit  nus,  se  ge  non,  toz  armez." 
Girarz  voit  bien  Viviens  est  irez, 

900.    Prent  une  lance,  si  s'est  acheminez, 
Et  jure  Deu,  por  estre  démembrez 

Ne  fiuera  si  ert  outre  passez, 

S'il  devoit  estre  ou  morz  ou  afolez, 

Girarz  s'en  vet,  ainsi  que  vos  oez, 

905.    Et  se  seigna,  à  Deu  s'est  commandez. 
n  ne  fu  mie  demie  liue  alez, 
Quant  il  refu  de  paiens  avisez. 
A  lui  s'en  vienent,  ne  se  sont  arestez,- 
Si  l'aresonent,  com  jà  oïr  porrez: 

910.    //Dites,  vassaus,  qui  estes?  où  alez?" 

—  //Seignor,  dist-il,  je  sui  rois  Gasteblez; 
Hier-soir  de  nuit  me  manda  Desramez 
Que  je  gaitasse  desi  qu'à  l'aj orner: 
Çà  derrier  sont  tuit  mi  home  remés, 

915.    Si  vois  gaitant,  ci  me  sui  arestez, 
Que  Yiviens  ne  nos  soit  eschapez." 
Dist  uns  paiens:  //Par  Mahom!  vos  mentez,. 
Yos  n'estes  mie  H  forz  rois  Gasteblez: 
Ge  le  sai  ore  séant  devant  son  tref, 

920.    En  sa  compaigne  Cador  et  Tempesté;- 
En  la  bataille  fu  hier  matin  navré. 
Or  a  ses  mires  en  ses  tentes  mandez. 
Seignor  paien,  cest  glouton  me  prenez, 
Crestiens  est,  ge  le  connois  assez, 

925.    Secors  vet  querre  à  Guillaume  au  cort  nés." 
Et  dist  Girars:  //Sarrazin,  vos  mentez." 
Le  cheval  hurte,  tret  l'espée  del  lez, 
Celui  féri  quant  vers  lui  fu  tomez. 
Tout  le  fendi  entreci  qu'au  baudré. 

930.    Lors  fii  li  criz  es  paveillons  levez: 

Paien  l'acueillent,  et  il  s'en  est  tomez. 
De  totes  parz  fu  chaciez  et  huez. 
Viviens  l'ot,  si  s'est  moult  démentez: 
//Ahi!  beaus  niés  Girart,  vos  i  morrez! 

935,    Ce  est  par  moi  se  vos  i  remenez. 
N'est  pas  merveille  se  fastes  eflfraez, 
Onques  mes  homs  ne  vit  tant  de  maufez: 
Mal  des  gloutons  qui  les  ont  engendrez, 
Et  des  putains  qui  les  ont  chaalez!" 


—  188  — 

940.    Et  Girars  broche  cui  le  mestier  en  iert: 
Cui  il  ataint  à  sa  fin  est  alez. 
Moult  bien  Fenporte  li  destriers  séj  ornez. 
Paien  li  lancent  darz  tranclianz  afilez, 
En  son  escu  en  avoit  maint  entré, 

945.    Mes  ne  plot  Deu  que  il  fust  afolez. 

Tant  fist  Girarz,  et  tant  fort  s'est  liastez, 
Vueillent  ou  non,  passa  loges  et  trez; 
Mes  ainz  fa  moult  traveilliez  et  penez, 
Et  son  hauberz  fa  rouz  et  entamez. 

950.    Paien  le  perdent,  li  tens  fu  oscurez: 
Droit  à  Orenge  s'estoit  acheminez. 

Girarz  fu  fiers  et  de  moult  grant  proesce, 
Tant  a  féru  de  tranchant  alemele, 
Et  a  coru  le  destrier  de  Castele, 

955.    Maugré  paiens  a  passé  les  herberges; 
Mes  ainz  li  orent  fête  mainte  moleste: 
Son  hauberc  rout  et  perciée  sa  targe. 
Devers  Orenge  a  tornée  sa  resne, 
Paien  le  perdent  à  l'avaler  du  tertre. 

960.    Girars  s'en  vet,  li  chevaliers  honeste, 
Trusqu'à  Orenge  n'i  ot  tenue  resne. 
Entre  en  la  vile,  qui  lors  estoit  moult  bêle: 
Ces  dames  trueve  qui  èrent  as  fenestres. 
Et  en  ces  rues  quarolent  cez  puceles; 

965.    Mil  en  i  trueve  qui  font  dorées  seles, 
Et  mil  qui  font  lances  à  fer  noveles. 
Et  mil  qui  portent  esperviers  sor  lor  destres. 
Et  mil  qui  juent  as  esches  et  as  tables; 
Et  mil  en  dancent,  et  mil  en  i  vicient. 

970.    Et  Bertrans  jue  à  son  oncle  Guillielme. 
Bien  fu  Girars  esgardez  d'uns  et  d'autres; 
Ce  dit  li  uns:  //Enquerrons  des  noveles: 
Cist  Sarrazins  a  esté  en  grant  presse, 
Ge  cuit  qu'il  vient  dame  Guibor  requerre, 

975.     Quar  en  son  chief  voi  enbarré  son  elme. 
De  totes  parz  li  sont  brisic  li  cercle; 
Bien  pert  à  lui  et  à  sa  contenance 

Que  à  grant  paine  se  sostient  en  la  sole." 
Girars  entra  en  Orenge,  eslessiés, 

980.    Et  voit  ces  dames  contreraont  es  soliers, 
Et  ces  puceles  as  genz  cors  afaitiez, 
Qui  à  ces  perches  pessent  ces  esperviers. 
En  la  cité  avoit  moult  de  mestiers, 
Li  uns  fet  heaumes,  K  autres  brans  d'acier, 

985.    Li  autre  font  ces  escus  entailliez, 

Li  quarz  fet  seles,  li  autres  fet  estriers. 
Girars  passe  outre  très  par  mi  le  marchié: 
Devant  la  tor  par  desoz  l'olivier. 
Là  vit  Bertran ,  le  marchis  au  vis  fier , 

990.    Et    dan  Guillaume  qui  jeue  à  l'eschequier 
(Perdu  avoit  un  mul  et  un  somier). 
Si  com  Guillaumes  dut  son  jeu  arengier 
Si  regarda  li  marchis  au  vis  fier. 
Et  vit  Girart  envers  lui  adrecier. 

995.    Dist  à  Bertran:  //Estez  un  pou  arrier. 
Ci  voi  venir  moult  tost  un  chevalier; 
Sainte  Marie!  com  il  semble  estre  iriez 
Et  de  ses  armes  penez  et  traveilliez; 
Bien  pert  à  lui,  au  chief  qu'il  a  bessié, 

1000.    Qu'il  a  esté  en  grant  estor  plenier." 

Li  cuens  Guillaumes  s'est  amont  regardé. 
Et  vit  Girart  venir  par  la  cité. 
Le  chief  bessié  et  l'escu  encline, 
Et  ot  lacié  son  vert  elme  gemé; 

1005.    Mes  il  estoit  moult  durement  navrez, 
•Et  son  hauberc  dérout  et  desciré, 
Et  son  escu  détranchié  et  copé. 
Et  son  espié  rompu  et  tronçoné: 
//Moult  semble  bien  qu'en  bataille  ait  esté; 

1010.    Sarrazins  est,  bien  le  voi  à  l'armer. 
As  gamemenz  que  il  a  endossé. 
Encui  orroiz  le  Sarrazin  parler, 
De  Yivien  nos  poons  moult  douter. 
Qui  sor  paiens  en  est  pieç'a  alez, 

1015.    Ge  me  dot  moult,  ne  l'aient  encombré. 

Ennuit  m'iert  vis  el  point  de  Faj  orner 
Qui  je  véoie  Vivien  retorner, 
Grief  et  dolant,  correcié  et  iré: 
Trestuit  si  home  èrent  de  lui  torné, 

1020.    Ne  sai  por  quoi  il  s'en  ièrent  torné; 
n  se  venoit  corant  à  moi  clamer, 
En  tel  manière  iert  arrière  tomez, 
Ge  ne  pooie  mon  neveu  acoler. 
Et  Yiviens  s'en  iert  si  aïrez, 

1025.    Qu'il  ert  de  moi  partiz  et  dessevrez, 
Si  s'en  aloit  en  estrange  régnez , 
Que  ainz  ne  volt  à  nul  home  parler. 
Ge  sai  de  voir  que  il  est  encombrez, 
Sarrazin  l'ont  moult  durement  grevé, 

1030.    Tant  l'ont  mené  à  passage  et  à  gué." 
Ainz  que  li  cuens  ait  bien  ce  devisé, 
Vint  dans  Girars,  qui  haut  l'a  salué: 
//Cil  Damedex  qui  maint  en  trinité, 
Et  qui  nos  done  et  soleill  et  clarté, 

1035.    H  saut  et  gart  le  marchis  au  cort  nés, 
Et  sa  moillier,  que  ge  voi  là  ester, 
Et  ses  amis,  ses  barons  et  ses  pers!" 

—  //Amis,  beau  frère,  et  vos  soiez  sauvez, 
Crestiens  estes,  quant  vos  de  Deu  parlez: 

1040.    De  vos  noveles  nos  dites  et  contez. 
Com  avez  non?  gardez  ne  me  celez." 

—  //A  non  Deu ,  oncle ,  mesconéu  m'avez , 
Vostre  niés  sui,  Girars  sui  apelez, 

Eilz  sui  Buevou  et  de  Commarchis  nez." 
1045.    Ot  le  Guillaumes,  si  le  cort  acoler, 

Son  heaume  osta  Bertrans  li  alosez, 

Son  brant  d'acier  K  a  Guibor  osté. 

Li  cuens  Guillaumes  li  a  l'auberc  osté, 

Le  sanc  vermeill  li  est  aval  colé. 
1050.    Voit  le  Guillaumes,  a  pou  qu'il  n'est  desvez: 

//Beau  niés,  dist-il,  por  Deu,  voir  me  contez: 

De  Vivien  quex  noveles  direz?" 

—  //A  non  Deu,  sire,  g'en  dirai  vérité: 


—  191  — 

Viviens  est  raalemeut  enserrez 
1055.    Se  Dex  ne'l  fet,  jà  mes  ne  le  verrez. 

Dedenz  TArcliant  est  forment  encombrez; 

H  et  si  home  .x.m.  d'adoubez. 

Ge  ne  sai  voir  qui  le  dist  Desramé; 

La  nuit  nos  vinrent  en  Aleschans  sor  mer, 
1060.    Ovueques  lui  Borreaus  et  Maltriblez 

Et  Clariaus  et  li  rois  Baufumez, 

Li  rois  de  Cordres  et  li  rois  Macabrez, 

Et  Bôïdanz,  Margoz  et  Ysorez, 

Et  Haucebiers,  li  granz  desmesurez, 
1065.    Et  Alior  del  pui  de  Valfondez, 

Li  rois  Corsubles  et  li  rois  Codroez, 

Et  d'Odierne  son  fillastre  Esmerez, 

Et  ovec  els  .xxx.  roi  coroné. 

D'autres  paiens  i  a  si  grant  planté 
1070.    Que  ne'l  diroit  nus  clers  tant  soit  letrez. 

Et  Yiviens  fu  si  desmesurez. 

Ne  volt  fouir  diluée,  né  remuer. 

Et  Sarrazin  nos  vinrent  escrier; 

Nos  assemblasmes ,  jà  mar  le  mescréez, 
1075.    Jà  véissiez  tant  escu  estroer, 

Et  tant  hauberc  et  fendre  et  enbarrer, 

Tant  Sarrazins  morir  et  craventer; 

Ainz  nus  ne  vit  tent  maufé  encontrer. 

.X.M.  fusmes,  as  bons  brans  acerez, 
1080.    Bien  i  férismes,  jà  mar  en  douterez; 

Mes  sor  trestoz  i  fii  Yiviens  bers. 

Devant  son  cop  ne  pot  paiens  durer, 

Plus  d'un  millier  li  en  vi  mort  giter. 

Cui  chaut  de  ce  quant  ne'l  pot  endurer! 
1085.    Jà  mes  de  nos  ne  fust  uns  eschapez. 

Viviens  fa  par  mi  le  cors  navrez. 

Quant  à  sénestre  fu  uns  chasteaus  trovez. 

Qui  fa  là  fez  de  vielle  antiquité. 

Par  mi  paiens  nos  i  covint  aler: 
1090.    Ilueques  est  li  remenanz  remés 

Et  Viviens,  qui  form,ent  est  navrez. 


—  192  — 

De  .x.M.  homes,  à  tant  les  puis  esmer, 
N'a  que  .v.c,  mou  escient,  remez. 
Là  sont  assis  de  paiens  et  d'Esclers; 

1095.    Tôt  environ  en  i  a  tant  d'armez, 

Qu'à  grant  angoisse  m'en  sui  par  mi  passez. 
Viviens  mande  que  vos  le  secorez 
Por  l'amor  Deu  qui  en  croiz  fu  penez; 
Ou  se  ce  non,  jà  mes  ne  le  verrez. 

1100.    Se  ce  est  chose  que  vos  ne  m'en  créez, 
Yéez  ensaignes  que  vos  croire  poez, 
Que  mon  es  eu  et  mon  heaume  gemé, 
Au  sanc  vermeill  qui  me  cort  del  costé." 
Guillaumes  lot:  Dex!  tant  fu  aïrez,       / 

1105.    Ne  pot  mot  dire,  tant  par  fu  corrociez. 
Dame  Guibor  a  .ij.  soupirs  gité, 
Li  cuens  Bertrans  s'en  est  de  duel  tomez; 
Grant  duel  en  fet  li  riches  parantez. 

//Beau  niés  Girart,  dist  Guillaumes  li  fiers, 

1110.    Est-ce  dont  voir,  por  Deu  ne  me  noiez, 
En  Aleschans  soit  Viviens  mes  niés 
Entre  paien  à  si  très-grant  meschief?" 
Girars  respont:  //Oïl,  par  Dé  del  ciel, 
Ge  ne  cuit  mes  que  vos  vif  le  voiez." 

1115.    — //Dex!  dist  Guillaumes,  tant  sui-ge  plus  iriez." 
Dame  Guibor  commence  à  lermoier, 
Guillaumes  dit:  //Com  porrai  esploitier? 
Comment  porrai  mon  chier  ami  vengier. 
Quant  tant  i  a  de  Turs  et  d'aversiers! 

1120.    .vij.c.  Erançois  n'i  valent  un  denier, 
Né  ge  ne  n'ai  né  argent  né  ormier 
De  quoi  ge  puisse  avoir  un  soldoier; 
Tant  ai  lonc  tems  vers  paiens  guerroie. 
Se  ceste  tor  fust  plaine  de  deniers, 

1125.    Si  fussent-il  grant  pieç'a  emploie." 

—  //Dex,  dist  Guibor,  beau  père  droiturier, 
Com  cist  fox  cuens  se  set  bien  esmaier! 
Sire,  dist-ele,  or  ne  vos  esmaiez, 
Eaites  moult  tost  vos  chartres  et  voz  briés, 

1130.    Por  totes  terres  voz  escriz  envoiez, 

Mandez  serjanz,  vassaus  et  soldoiers; 

Que  j'ai  encor  un  trésor  si  très-fier, 

Ne'l  porteroient  .i.xx.  somier: 

Tôt  le  dorrai,  n'en  remaindra  denier, 
1135.    Por  Vivien  secorre  et  aïdier." 

—  //Dex!  dist  Guillaumes,  qui  tôt  as  àjugier, 

Le  tuen  secors  m'a  eu  grant  mestier." 
Li  cuens  Guillaumes  ne  se  vet  atarjant. 

Par  maintes  terres  vet  soldoiers  mandant, 
1140.    Tôt  por  secorre  Vivien  le  vaillant. 

Tant  en  i  vint  et  derrière  et  devant , 

Que  il  sont  bien  .x.m.  combatant. 

Dame  Guibor  vet  François  herberjant. 

Li  cuens  Guillaumes  en  apele  Bertrant, 
1145.    Hunaut  de  Saintes,  Gautier  le  Tolosant: 

//Seignor,  dist-il,  entendez  mon  semblant. 

Gardez  que  soient  herbergié  maintenant, 

Et  que  il  soient  servi  à  lor  talant; 

Et  le  matin,  quant  jorz  ert  aparant, 
1150.    El  non  de  Deu,  en  cui  somes  créant, 

Qui  de  la  Virge  nasqui  en  Belleant, 

Chevaucherons  sus  les  Turs  mescréanz, 

Combatrons-nos  contre  gent  aufriquant." 

Dient  li  conte:  //Tôt  à  vostre  talant." 
1155.    Atant  ez-vos  Guichardet,  un  enfant. 

Qui  estoit  frères  Vivien  le  vaillant, 

N'ot  que  .xv.  ans,  moult  estoit  bel  enfant. 
Guichardez  ot  les  noveles  conter 

'De  son  chier  frère,  qui  est  assis  sor  mer: 
1160.    Pitié  en  a,  si  commence  à  plorer; 

Dist  à  Guillaume:    //Por  Deu!  quar  me  donez 

Mes  gamemenz,  si  serai  adoubez. 

Si  secorrai  mon  chier  frère  charnel, 

Et  aiderai  paiens  à  décoper." 
1165.    —  //Niés,  dist  Guillaumes,  de  ci  ne  vos  movrez , 

Trop  estes  juenes  et  de  petit  aé 

Por  Sarrazins  férir  et  encontrer. 
L  13 

Quant  venriez  eu  Alesclians  sor  mer. 
Si  verriez  ces  grauz  dromons  ferrez, 

1170.    Et  cez  paiens  fervestuz  et  armez, 

Et  cez  cerveles  gésir  par  mi  ces  prez, 

Et  cez  estors  commencier  et  lever, 

Et  cez  paiens  par  mi  les  cors  coper, 

L'un  mort  sor  l'autre  trebuchier  et  verser  — 

1175.    Vos  n'avez  liueill  que'l  péust  esgarder, 
Né  cuer  el  ventre  que'l  péust  endurer." 
Dist  Guichardez:  //De  ce  ne  vos  dotez: 
Quant  ge  fuirai  jà  mar  i  demorrez." 
Guillaumes  l'ot,  si  en  a  ris  assez: 

1180.    //Beaus  niés,  dist-il,  certes,  vos  n'i  venrez; 
Avec  Guibor  einçois  séj ornerez. 
Et  quant  serai  d'Aleschans  retornez, 
Quant  vos  plera  si  seroiz  adoubez." 
Guichardez  l'ot,  Dex!  tant  fu  aïrez. 

1185.    Oez  qu'il  fist  la  nuit  après  souper: 

Cort  en  un  bois,  si  a  fet  un  grant  pel, 
Grant  et  plenier,  tôt  environ  quarré. 
Demain  au  jor,  quant  l'ost  en  iert  torné, 
Ira  après  et  portera  son  pel, 

1190.    Il  i  ferra  granz  cops  et  redoutez. 

Yient  à  l'estable  si  l'a  el  fiens  l)outé. 
En  Gloriete  a  mengié  li  bamez, 
Après  en  vont  el  bore  à  lor  liostel. 
A  l'endemain,  quant  il  fu  ajomé, 

1195.    Par  mi  Orenge  font  les  messes  chanter. 
Cil  chevalier  i  prennent  à  aler. 
Guillaume  a  fet  par  la  cité  crier 
Que  tuit  se  voisent  garnir  et  conraor, 
Quar  il  vorra  sor  Sarrazins  aler 

1200    Et  Vivien  secorre  et  aïdier. 

Là  véissiez  cez  pavellons  trosser, 
Escuz  et  armes  et  vitailles  et  blez, 
Tote  la  chose  qu'en  doit  en  ost  porter. 
Li  cuens  Guillaumes  vet  el  cheval  monter, 

1205.    Ez-vos  Guibor  que'l  prent  à  apeler: 

//Sire  Guillaume,  à  Damedeu  alez, 

De  Vivien  vos  pri  que  li  aidez, 

Por  amor  Deu,  et  voz  homes  gardez." 

Li  cuens  la  bese  par  moult  grant  amistez: 

1210.    A  Deu  s'en  vet,  s'a  congié  demandé. 
Ne'l  verra  mes  Guillaumes  au  cort  nés 
Tant  que  il  ert  de  la  mort  apressez. 
Ainz  mes  ne  fu  nul  jor  si  conraez 
Comme  il  sera  ainz  quatre  jorz  passez: 

1215.    Li  cuens  s'en  ist  d'Orenge  la  cité, 

Bertrans  li  preuz,  li  bons  vassaus  loez, 
Gandins  li  bruns,  li  preuz  et  li  senez, 
Grutiers  de  Blaives,  li  vassaus  adurez, 
.vij.  conte  forent,  trestuit  d'un  parenté, 

1220.    Et  bien  .xx.m.  que  il  ont  amené. 
Serré  chevauchent,  l'ambléure  soef, 
Dex  les  conduie,  li  rois  de  majesté! 
Encui  sera  li  cuens  si  encombrez 
Ainz  ne  fu  si  puis  l'eure  qu'il  fu  nez, 

1225.    Dont  se  doldra  en  trestot  son  aé. 

Et  dist  Guillaumes  :  //Por  Deu  !  or  vos  hastez  ; 
Se  Viviens  est  morz  ou  afolez, 
A  toz  jorz  mes  sera  mes  cuers  troblez." 
François  chevauchent,  ez-les-vos  arotez. 

1230.    Dedenz  Orenge  est  Guichardez  reniez, 
De  son  chier  frère  correciez  et  irez. 
Et  plus  de  ce  qu'en  ne  li  let  aler. 
Vient  à  Guibor,  merci  li  a  crié: 
//Eranche  contesse,  por  Deu!  quar  m'adoubez, 

1235.    Si  comme  en  doit,  quar  moult  l'ai  désirré. 
Si  secorrai  mon  chier  frère  charnel." 
—  //Voir,  dit  Guibor,  amis,  vos  n'i  irez. 
Que  mes  bons  sires  le  m'a  bien  commandé." 
Et  dist  li  enfes:  //Tant  sui-ge  plus  irez." 

1240.        Dolanz  fu  l'enfes,  n'i  ot  que  correcier. 
Quant  en  l'Archant  ne  s'en  vet  sus  la  mer; 
Moult  i  alast  avec  els  volentiers. 
Dame  Guibor,  la  contesse  au  vis  fier, 

L'enfant  commande  a  son  mestre  Gautier, 
1245.    Sor  ses  .ij.  eulz  qu'il  ne'l  lest  esloignier. 
'         Dist  Guichardez  :  //Or  me  puis  bien  irier, 
Assez  sui  granz  por  mes  armes  baillier: 
Se  ge  remaing  pou  me  doit  Ten  proisier." 
De  la  chambre  ist,  sanz  demander  congié, 
1250.    Vient  à  Testable,  s'a  l'uis  desverroillié , 
Prent  un  destrier  qu'en  li  fesoit  garder, 
Port  et  corant,  n'avoit  léanz  son  per: 
Isnelement  le  corut  enseler. 
Ne  pot  espié  né  armes  recovrer  ; 
1255.    A  esperon  s'en  ist  de  la  cité, 
Ne  finera  s'iert  à  l'ost  assemblé. 
Uns  mes  le  voit  dame  Guibor  conter. 
Ele  l'entent:  n'ot  en  lui  qu'aïrier 
De  Guichardet  qui  estoit  eschapé. 
1260.    Gautier  son  mestre  en  prist  à  apeler. 
Et  puis  a  fet  par  Orenge  crier, 
Que  tuit  s'en  issent  por  l'enfant  ramener. 
Lors  véissiez  ces  legiers  bachelers, 
Qui  vont  après,  por  l'enfant  retorner; 
1265.    Mes  tant  ne  sorent  né  huichier  né  crier, 
Que  il  le  puissent  arrière  retorner, 
!Pors  que  ses  mestres,  qui  li  a  créante 
Qu'il  le  fera  à  Guibor  adouber. 
Einsi  l'a  fet  arrière  retorner. 
1270.    Dame  Guibor  li  vet  armes  doner  ; 

Vest-li  l'auberc  et  lace  l'eaume  cler, 
Ceint-li  l'espée  au  sénestre  costé: 
Buec  l'adoubent  soz  un  arbre  ramé. 
Quant  armez  fu  Guichardez  à  son  gré, 
1275.    Adont  s'en  tome,  si  prent  à  galoper. 
Moult  tendrement  commença  à  plorer: 
Cort  après  l'ost,  mes  n'ot  gaires  erré, 
Quant  en  un  tertre,  oii  il  voloit  monter, 
A  Guichardez  .xv.  larrons  trovez: 
1280.    Sarrazin  sont  por  le  païs  garder. 

Gardent  l'engarde  que  nus  n'i  puist  passer. 

Il  li  escrient:  //Vassaus,  ci  esterez! 
Jà  de  ces  armes  nules  n  eiiporterez." 
Dist  Guichardez:  //Onques  mes  noï  tel, 

1285.    A  graut  anui  les  me  convient  doner  ; 
Mal  dahé  aie  se  nules  en  avez 
Tant  com  ge  soie  si  forz  né  en  santé." 
Il  esperonne  et  fet  le  pié  branler: 
Fiert  si  le  mestre,  ainz  ne'l  volt  deffier, 

1290.    De  son  espié,  qu'il  ot  gros  et  quarré, 
Que  il  li  fet  .ij.  piez  el  cors  entrer: 
Si  fort  Fenpaint  que  mort  l'a  enversé. 
Puis  fiert  un  autre  que  il  a  encontre, 
Par  mi  le  cors  li  fist  le  fer  passer: 

1295.    Mort  le  trébuche,  l'espié  fist  tronçoner. 
Lors  le  cuidièrent  abatre  et  enverser. 
Mes  l'enfes  tret  le  bon  brant  acéré: 
Un  autre  en  fiert ,  s'en  fet  le  chief  voler , 
Puis  s'en  passe  outre,  n'a  soing  de  demorer. 

1300.    Et  cil  li  vont  lor  javeloz  giter, 
.iiij.  l'en  font  en  son  escu  entrer  ; 
Mes  Deu  ne  plot  qu'il  le  puissent  verser. 
Vet  s'en  Guicliars,  ne  volt  plus  demorer. 
Tant  vet  li  enfes  et  les  plains  et  les  prez, 

1305.    Que  il  vit  l'ost  devant  lui  cheminer. 

Li  cuens  Guillaumes  se  prent  à  regarder , 
Si  a  véu  Guichardet  cheminer. 
Dist  à  Bertran  :  //Beaus  niés ,  or  esgardez , 
Ci  voi  venir  un  chevalier  armé, 

1310.    Moult  semble  bien  qu'en  estor  ait  esté: 
.iij.  dars  li  voi  en  son  escu  porter. 
Ge  sai  moult  bien  qu'il  velt  à  moi  parler." 
Li  cuens  Guillaumes  li  vot  à  rencontrer, 
A  haute  voiz  li  commence  à  crier: 

1315.    //Chevalier  frère,  envers  moi  entendez! 
Qui  estes-vos,  qui  après  nos  venez?" 
—  //Oncle,  dist-il,  que  ne  me  ravisez  ! 
Gxdchardez  sui,  Guibor  m'a  adoubé; 
Aiderai  vos  mon  frère  à  délivrer." 

1320.    Ot  le  Guillaumes,  se'l  corut  acoler, 

Et  bien  le  volt  ensemble  o  lui  mener. 

Plus  de  mil  cors  fist  ensemble  soner, 

Por  Sarrazins,  qu'il  cuide  espoanter, 

Et  Vivien  garantir  et  tenser. 
1325.    Mes  Sarrazin  font  moult  à  redouter, 

Trop  en  i  a  por  els  espoanter, 

Nus  homs  ne's  puet  vaintre  né  sonnonter. 

Viviens  vet  ses  homes  apeler: 

//Seignor,  dist-il,  quar  nos  alons  armer, 
1330.    Tant  com  vivons  ne  devons  reposer 

De  Sarrazins  ocire  et  décoper 

Et  la  loi  Deu  essaucier  et  lever, 

Et  les  nos  âmes  à  Damedeu  douer. 

Ge  ne  vorroie  por  un  mui  d'or  comblé 
1333.    Ci  nos  trovast  Guillaumes  au  cort  nés." 

A  ces  paroles  s'en  sont  ensemble  aie, 

Paieus  requièrent  as  loges  et  as  trez. 

Grans  fu  li  cliaples,  merveilleus  est  levez. 

De  ce  fu  moult  iriez  rois  Desramez: 
1340.    Dist  à  ses  homes:  //Moult  nos  tient  en  vilté 

Li  niés  Guillaume  et  son  grant  parenté. 

Qui  si  sovent  nos  requiert  à  noz  très. 

Ce  m'est  avis  que  pou  nos  ont  douté. 

Eranc  Sarrazin,  de  bien  férir  pensez, 
1345.    De  totes  parz  si  les  nos  encloez, 

Que  un  tôt  seul  n'en  i  ait  eschapé. 

Par  cel  estor  Vivien  me  querrez. 

Prenez  le  vif,  se  fere  le  poez: 

Par  tôt  l'Archant  soit  son  cors  traînez, 
1350.    Si  en  sera  Guillaumes  plus  irez." 

Granz  fu  l'estors  et  moult  bien  se  commence: 

Là  véissiez  maint  fort  escu  porfendre. 

Et  Desramez  s'escrie  à  grant  alaine, 

Qui  Vivien  li  rendra,  le  chastaine, 
1355.    Il  li  dorra  l'anor  de  Burienne. 

//Puis  le  ferons  ou  traîner  ou  pendre." 

A  icest  mot  li  coreut  li  Aufaige 

Et  li  Vachier  et  H  rois  de  Valgaiclic, 

Et  cil  de  Gadres,  et  cil  tuit  de  Quartaigc^ 

1360.    Et  cil  de  Bastre  et  cil  de  Buriaue, 

Et  cil  de  Perse  et  tuit  cil  de  Tosquane. 
Tant  en  i  ot,  li  cors  Deu  les  méhaigne! 
N'i  a  valée  né  tertre  né  montaigne, 
Ne  soit  coverte  de  celé  gent  grifaignc. 

1365.    Mes  Viviens,  qui  un  seul  ne  desdaigue, 

Point  le  cheval,  et  il  moult  tost  s'esl oigne. 
Eiert  un  paieti ,  que  li  cors  Deu  blataigne  ! 
L'escu  li  perce,  Tauberc  li  desclavaigne , 
Quil  li  trencha  et  le  col  et  la  broigne: 

1370.    Desi  au  pié  la  grant  plaie  li  saigne, 
Si  Fabati  devant  lui  en  la  plaigne. 
Tost  Féust  mort  à  l'espée  chastaigne, 
Quant  li  sorviurent  tuit  li  paien  d'Espaigiie, 
Quant  li  paiens  tu  à  terre  cliéuz, 

1375.    Bien  le  conut  Viviens  à  l'escu, 

As  clères  armes,  à  l'eaume  à  or  batu. 
Par  le  nasel  seisi  le  roi  chenu, 
Tret  a  del  fuerre  le  brant  d'acier  molu,. 
Jà  li  éust  le  chief  del  bu  tolu, 

1380.    Quant  d'Orient  i  sont  li  Turc  venu: 
Par  droite  force  li  ont  le  roi  tolu. 
Il  li  escrie:  //Desramé,  où  es-tu? 
Entre  trois  costes  as  mon  acier  sentu." 
Desramez  crie:  //Mahomez,  que  fez-tu, 

1385.    Quant  tant  nos  ont  cil  glouton  détenu! 
C'est  Viviens  qui  m'a  ci  abatu; 
S'or  nos  eschape  m'amor  avez  perdu." 
Là  ont  paien  Vivien  assaillu: 
Lancent  li  lances  et  dars  d'acier  molu; 

1390.    Son  cheval  ont  desoz  lui  abatu. 
Et  Viviens  resailli  en  piez  sus, 
S'espée  a  trète,  sore  lor  est  coruz, 
Cui  il  ataint  morz  est  et  confonduz. 
Mes  de  paiens  i  avoit  apléuz. 

1395.    De  quatre  dars  l'ont  enz  el  cors  féru, 

Par  trois  Ibiz  Tout  à  la  terre  abatu; 
Ne  fust  Huuaus,  qui  i  estoit  venu, 
Gautiers  de  Termes,  ses  amis  et  ses  druz. 
Et  cent  des  autres,  qui  Font  relevé  sus, 

1400.    Occis  réussent  li  oui  vert  mescréu; 
Quar  Viviens  estoit  si  confonduz. 
Que  de  ses  plaies  estoit  le  sanc  issu. 
Par  quatre  foiz  est-il  pasmé  chéu. 
Granz  fu  Testors,  longuement  a  duré. 

1405.    De  pasmoison  s'est  Viviens  levé: 

De  son  bliaut  li  ont  les  flans  bendez, 
En  un  cheval  est  Viviens  monté, 
Par  mi  son  cors  avoit  .v.  plaies  tiens. 
De  la  menor  morust  uns  amirez; 

1410.    Mes  Dex  le  tint,  et  sa  grant  poestez. 
Par  toz  les  chans  a  Viviens  gardé, 
De  ses  .v.c.  n'a  que  trois  cent  trové. 
//Dex!  dist  li  enfes,  jà  m'estoura  finer, 
Mort  sont  mi  home  et  mi  conte  et  mi  pcr. 

1415.    Ahi!  Girart,  com  m'avez  oublié! 
Vos  me  déustes  le  secors  amener. 
Morz  estes-vos  quant  vos  ne  revenez. 
Oncle  Guillaume,  jà  mes  ne  me  verrez, 
Dame  Guibor  jà  mes  ne  me  r'aurez. 

1420.    Li  hueill  me  troblent,  ge  ne  voi  mie  cler; 
Tant  ai  perdu  del  sanc  de  mes  costez, 
Ge  ne  sai  mes  mon  cheval  où  torner. 
Près  est  ma  mort,  hui  me  convient  finer 
Et  de  cest  siècle  partir  et  dévier." 

1425.    A  icest  mot  let  le  cheval  aler. 
Il  ne  le  voit  conduire  né  mener, 
Et  fiert  Gautier  sor  son  heaume  gemé: 
Desor  Tescu  li  a  grant  cop  doné; 
Dex  le  gari,  qu'il  ne  l'a  afolé. 

1430.    //Niés  Vivien,  dist  Gautiers,  tort  avez. 
Par  un  petit  ne  m'avez  afolé 
Si  ne'l  forfis  onques  en  mon  aé." 
Dist  Viviens  :  //Gautier  ne  vos  irez , 

Ge  ne  vos  voi,  uostre  sire  le  set. 
1435.,  De  totes  parz  sui  eu  mon  cors  navrez , 
Et  de  mes  vaines  est  li  sans  fors  alez; 
Petit  voi  mes  lumière  né  clarté. 
De  ceste  presse,  se  vos  plest,  me  gitez, 
Tant  que  ge  soie  un  petit  reposez. 
1440.    Li  cuers  me  faut,  que  trop  sui  apressez." 
Gantiers  en  pleure  quant  il  Toi  parler; 
Hors  de  la  presse  Fa  conduit  et  mené. 
Et  dans  Guillaumes  chevauche  o  son  bamé. 
Tant  se  hastèrent  ensemble  de  l'aler, 
1445.    Que  des  paiens  oent  les  cors  soner. 
Par  Aleschans  les  oïssiez  corner! 
Et  dit  Guillaumes:  //Avez-vos  escouté? 
C'est  Yiviens  qui  est  si  atrapez. 
Beau  sire  Dex,  de  mon  neveu  pensez, 
1450.    Qu'en  Aleschans  soit  sains  et  vis  trovez, 
Et  que  ge  puisse  encor  à  lui  parler  !" 
En  Aleschans  est  Yiviens  destroiz: 
De  plaies  a  es  costez  plus  de  trois. 
Dist  à  ses  homes:  //Tenez-vos  près  de  moi; 
1455.    Ce  m'est  avis,  ne  sai  se  ge  foloi, 
Devers  Orenge  ai  oï  grant  effroi. 
Ce  est  Guillaumes,  ce  cuit  en  moie  foi." 
Dient  si  home:  //Sire,  vos  dites  voir; 
Ne  sai  s'il  sont  de  sarrazine  loi, 
1460.    Mes  nos  véons  les  lances  aparoir. 

Devers  Orenge  oions  si  grant  boffroi; 
Assez  tost  sont  de  sarrazine  loi , 
L'arrière  ban  à  Desramé  le  roi. 
1465.    Tuit  somes  mort,  n'i  a  mes  nul  effroi." 
Lors  se  besièrent  trestuit  en  bone  foi. 

Yiviens  ot  la  noise  et  le  crier 
Des  genz  Guillaume  qui  pensent  de  haster; 
Lors  cuida  bien  li  gentis  et  li  bers, 
1470.    L'arrière  ban  fust  de  paiens  mandé. 
Or  set-il  bien,  n'i  a  que  del  fiuer. 
H  prist  son  cor,  si  commence  à  corner, 

.ij.  foiz  en  groz  et  le  tierz  fu  en  cler. 
En  son  retret  s'est  li  bers  démentez  : 

1475.    //Alii  Guillaume,  jà  mes  ne  me  verrez! 
Près  est  ma  fin,  ne  puis  plus  endurer. 
Tant  ai  féru  et  sor  paiens  cliaplé, 
Qu'entor  mon  brant  est  tôt  mon  poing  enflé." 
Guillaumes  a  le  cor  oï  corner, 

1480.    Dist  à  Bertran:  //Beaus  niés,  or  entendez, 
J'oi  Vivien  en  sou  cor  démenter. 
Laciez  vos  heaumes,  les  brans  d'acier  ceignez, 
A  .x.M.  homes  premerains  assemblez. 
Ge  vos  sivrai  o  .x.m,  fer-armez, 

1485.    Secorrai  vos  sanz  point  de  demorer.'" 

Et  dit  Bertraiis:.  '/Si  com  vos  commandez." 

Beaus  fu  li  jorz,  et  li  estorz  fu  forz, 
Et  Viviens  a  haut  soné  son  cor: 
.ij.  foiz  en  grelle  et  le  tierz  fu  en  gros, 

1490.    (La  mestre  vaine  li  rorapi  enz  el  cors) 
Grauz  fu  Talaine,  et  li  bondirs  fu  fors. 
Guillaumes  vint  quanqu'il  pot  les  galoz , 
Dist  à  Bertran:  //Erans  chevaliers,  or  tost, 
C'est  Viviens  qui  là  sonne  cel  cor; 

1495.    Bien  ai  oï  que  près  est  de  la  mort. 
Beau  sire  Dex,  je  vos  pri  et  recort. 
Que  li  lessiez,  beau  sire,  l'ame  el  cors 
Tant  que  à  lui  aie  parlé  .ij.  moz  ! 
Beaus  niés  Bertran ,  por  amor  Deu ,  or  tost , 

1500.    Prenez  .x.m.  de  la  gent  de  cest  ost, 
Delez  la .  mer  alez  vers  cel  regort , 
Là  m'assailliez  paiens  a  grant  efibrt. 
Ge  vos  sivrai  de  maintenant  au  dos 
A  .x.m.  homes,  jà  n'i  auront  repos, 

1505.    Trancherai  lor  et  espaules  et  dos." 

Beaus  fu  li  jorz  et  li  soleus  luisanz, 
Isnelement  s'arma  li  cuens  Bertrans, 
Gantiers  de  Blaives,  Gandins  li  Tolosanz, 
Hunauz  de  Saintes  et  Guichardez  l'enfanz: 

1510.    Vestent  haubers,  lacent  heaumes  luisanz, 

Ceignent  espées  i\  lor  sénestres  flans, 
Prennent  escuz  et  bous  espiez  tranchanz , 
Es  chevaus  montent  et  es  bons  auferranz: 
A  .x.M.  homes  liardiz  et  combatanz 

1515.    Moult  fièrement  chevauchent  lez  TArchaut. 
Sonent  lor  grailles  et  menu  et  sovent  : 
Tantist  la  mer  et  arrière  et  avant. 
Desramez  Tôt  li  vieil  et  li  ferranz, 
Et  Clariaus  et  Haucebiers  li  granz; 

1520.    Tant  par  estoient  contrère  et  desdaignant, 
Qu'encor  navoient  vestuz  lor  garnemenz: 
Vilté  lor  semble  et  outraige  moult  grant 
Se  por  tel  gent  comme  estoient  venant 
Eussent  armé  et  entrassent  el  champ. 

1525.    Bist  Desramez:  //Or  oez  mon  semblant 

Quiex  genz  sont  ce  qui  ci  vieneut  poignant; 
Assez  est  tost  Tiebauz  li  rois  poissauz., 
De  la  navie  m'amaine  secors  grant." 
Dient  paien:  //Nos  n'en  savons  néant."" 

1530.    Atant  es-vos  Corsuble  apoignant. 
De  la  mesnie  Esmeré  le  vaillant, 
Navrez  estoit  par  mi  endeus  les  flans, 
Li  sans  li  vet  as  espérons  raiant. 
Sachiez  de  voir,  moult  se  vet  regardant; 

1535.    De  son  espié  Favoit  féru  Bertrans. 

Li  Turs  s'escrie  à  sa  voiz  qu'il  ot  grant: 
//Desramé,  sire,  que  te  vas  atarjant! 
A  mal  éur  lai  ester  Vivien, 
Deables  est,  si  fu  filz  d'un  serpent, 

1540.    Ne  puet  morir  por  nule  arme  tranchant. 
Renge  tes  homes  et  assemble  ta  gent, 
Par  Mahomet!  que  mestier  en  est  grant: 
Vez-ci  Guillaume  et  Guichart  et  Bertran, 
Huinaut  de  Saintes,  Gautier  le  Tolosant, 

1545.    Et  dant  Girart  et  Guichardet  l'enfant. 
Et  tant  des  autres,  n'en  sai  le  covenant. 
Or  est  mestiers  que  soiez  deffendant." 
Desramez  l'ot,  li  sens  li  vet  muant, 

Forment  redoute  Guillaume  et  sou  bobaiit, 

1550.    Conques  encor  ne  fu  o  lui  en  champ 
Que  il  ne  fust  tôt  adès  meschéant. 
//Par  maintez  foiz,  dist-il,  m'a  fet  dolant." 
Lors  se  conroient  Sarrazin  et  Persant, 
Vivien  lessent  iluec  en  mi  le  champ. 

1555.    Environ  lui  ot  assez  de  sa  gent, 
.xl.  ou  .XX.;  ne  croi  pas  voirement 
N'i  ot  celui  qui  n'ait  le  cors  sanglant. 
Dist  Vi viens:  //Vaincu  avons  le  champ, 
Paien  s'en  fuient,  alons  après  corant; 

1560.    En  Paradis  Damedex  nos  atant. 

Ge  oi  les  angles  par  desoz  nos  chantant. 
Dex!  por  quoi  vif,  que  ge  ne  sui  morant, 
En  celé  joie  que  je  désirre  tant 
Eust  la  moie  ame  avec  les  innocenz! 

1565.    Mes  à  Deu  pri,  le  père  tot-poissant , 
Que  de  cest  siècle  ne  soie  déviant, 
G'aie  parlé  à  Guillaume  le  franc, 
Del  saint  cors  Deu  soie  communiant." 
A  cez  paroles  ez-vos  venu  Bertran 

1570.    O  tôt  .x.M.  de  férir  désirranz, 

Qui  grant  secors  feront  à  Vivien. 

Desramez  ot  venir  conte  Guillaume, 
Bertran  le  conte  qui  de  poindre  se  haste. 
Lui  et  .X.M.  à  escuz  et  a  heaumes. 

1575.    Cornent  cil  cor  et  resonnent  cil  graille. 
Et  Sarrazin  s'armèrent  as  herberges. 
Rois  Clariaus  en  a  prises  ses  armes, 
Que  onques  mes  ne  volt  lacier  son  elme; 
Et  Haucebiers  s'est  armez  lez  un  tertre, 

1580.    Margoz  li  Sesne  s'est  armez  lez  un  chaîne, 
Et  Clariaus  et  Roarz  de  Saleme, 
Tuit  li  meillor  de  la  paiene  geste. 
Huimès  orroiz  bone  chançon  à  certes, 
De  quoi  Guillaumes  fu  en  si  grant  poverte, 

1585.    En  douce  Erance  s'en  ala  por  la  perte 
Le  secors  querre,  por  garantir  sa  terre. 

Ez-vos  Guillaume  poingnant  par  la  déserte 
O  tôt  .x.M.  des  barons  de  sa  terre: 
Entre  paiens  chascun  sa  lance  besse, 

1590.    //Monjoie!"  escrient,  mis  se  sont  en  la  presse, 
Moult  fièrement  jostent  a  cels  de  Perse. 
Bertrans  li  cuens  fiert  Joce  de  Rudele, 
Niés  Desramé,  son  conseillier  seult  estre; 
Grande  li  done,  tôt  son  escu  li  perce, 

1595.    Et  son  hauberc  desront  et  desclavele, 
Delez  le  cuer  li  enbat  l'alemele: 
Mort  le  trébuche  devant  lui  en  la  presse. 
Si  compaignon  i  fièrent  à  poeste: 
.vij.M.  Turs  à  tel  point  en  i  versent. 

1600.    Dient  paien:  //Mar  véismes  Guillelme! 
A  vis  deables  porroit-il  jà  mes  estre, 
Que  remainsissent  ses  voies  et  ses  gestes. 
Granz  fu  la  noise  cel  jor  en  Aleschans 
Quant  en  la  presse  se  fu  féruz  Bertrans, 

1605.    Lui  et  .x.M.,  ensi  com  je  vos  chant. 
En  la  bataille  par  entre  les  .ij.  rens 
Vint  apoignant  Gantiers  li  Tolosans, 
Eiert  Ayon,  le  roi  d'Escoutrelant 
(C'est  une  terre  contre  soleil  levant, 

1610.    Tuit  sont  veluz  et  noir  comme  arremant). 
Gantiers  le  fiert  par  si  fier  maltalant, 
L'escu  li  perce  et  Tauberc  li  desraent: 
Mort  le  trébuche  enz  en  milieu  des  rens. 
Et  puis  escrie:  //Dex!  où  est  Viviens?" 

1615.        Granz  fu  la  noise  et  li  estors  communs: 
Franc  et  paien  i  chiéent  un  et  un. 
Parmi  l'estor  ez-vos  roi  Macebrun, 
Roi  de  Garesque,  qui  siet  desus  le  flun, 
(Soleil  n'i  luist  né  jor  n'i  prent  escun, 

1620.    N'i  croissent  blé  né  trémois  né  léun). 
Ocis  nos  a  Guion  de  Meléun. 
Par  mi  l'estor  ez-vos  Gandin  le  brun, 
Del  brant  d'acier  le  féri  de  randon, 
Tôt  le  fendi  desi  qu'à  l'esperon. 

1625.    A  terre  chiet  com  un  autre  srlouton: 
L'ame  enportèrent  angle  escorpion, 
Si  l'en  menèrent  et  mistrent  en  prison, 
Et  puis  après  en  enfer  le  parfont. 

Granz  fu  la  noise  et  li  bruiz  et  l'estorz, 

1630.    Enz  en  la  presse  fu  Viviens  toz  sous: 

De  ses  granz  plaies  fet  estoper  les  trous.     • 
Petit  voit  mes  lumière  né  luor. 
Quant  il  entent  que  il  aura  secors, 
Et  ot  nomer  le  lignage  francor, 

1635.    De  lui  vengier  devint  moult  angoissons. 

De  ses  granz  plaies  fit  estouper  les  trous, 
Adont  escrie  li  cuens:  //Or  au  secors! 
Que  reprenez  hardement  et  vigor, 
Et  enpoigniez  les  bons  branz  de  color, 

1640.    Ne  véez-vos  les  angles  entor  nos, 

Que  nos  atendent  à  avoir  en  cest  jor? 
Tel  bien  aurons  par  ceste  grant  dolor, 
Saint  Michel  Tange  nos  metra  en  l'anor. 
Or  i  ferons  sor  paien  à  bandon, 

1645.    Que  de  cest  jor  jà  mes  n'eschaperon." 
A  icest  mot  s'asenblent  li  baron. 
Si  les  ocient  et  tuent  à  dolor. 
Et  Viviens  i  fiert  par  grant  vigor, 
Et  les  décope  ausi  com  féist  flors. 

1650.    Dient  paien:  //Hui  est  venuz  li  jors 
Que  vis  deables  ont  jà  cestui  rescos, 
Qui  nos  ocist  et  met  à  tel  dolor." 

En  Aleschans  fa  moult  fiers  li  barnages. 
Bien  a  Bertrans  as  Turs  montré  son  gage, 

1655.    Il  et  si  home  duremant  les  méhaignent. 
Desramez  ot  la  noise  qui  engraigne: 
Sonent  cil  cor  à  moult  très  haute  alaine, 
Trusquà  la  mer  en  retentist  la  raine. 
En  l'estor  vienent  li  Tur  et  cil  de  Glaine, 

1660.    Et  cil  de  Acre  et  cil  de  Buriene, 

Et  li  marchis  et  tuit  cil  de  Val-Graine: 
Tant  en  i  vienent  et  à  si  grant  compaigne, 

Contre  un  des  noz  i  sont  bien  cent  Aufaigne. 
Voit  le  Bertrans,  de  Damedeu  se  saigne, 
1G65.    Moult  prie  Deu  que  Jhesus  les  méhaigne. 
//Barons,  dit-il,  gardez  nus  ne  se  faigne 
De  bien  férir  sor  celé  gent  grifaigne." 
Hunaut  perdi,  Bertran  et  sa  compaigne, 
Quant  à  sénestre  lieve  d'une  montaigne 
1670.    Li  cuens  Guillaumes,   armez,    et  sa  compaigne. 
Paien  le  voient,  l'uns  à  l'autre  l'ensaigne, 
Arriers  se  traient  que  moult  doutent  s'ensaigne , 
Que  dans  Guillaumes  espamier  ne  les  daigne. 
Dist  Desramez:  //Geste  bataille  engraigne." 
1675.    Haucebiers  dit,  li  rois  de  Goliene, 
Et  Clariaus  et  Maucarrez  rAufaigne: 
//N'aiez  péor  por  tel  gent  connumaine; 
Kenduz  vos  iert  encui  li  gloz  demaine. 
Hui  remaindra  sa  noise  et  sa  débaigne; 
1680.    Tuit  i  n|jrront,  se  Mahoms  ne's  desdaine. 
//Desramé,  sire,  dient  li  aumaçor, 
Ne  vos  dotez,  né  jà  n'aiez  péor. 
Jà  de  cest  champ  ne  soiez  en  esror; 
Hui  vos  rendrons  le  félon  traïtor 
1685.    Que  tantes  foiz  vos  aura  fet  dolor, 
Et  à  Tiebaut  a  tolue  s'oussor. 
Et  tient  encore  sa  cité  et  s'onor. 
Encui  perdra  Guillaumes  sa  valor, 
Que  tu  l'auras  devers  toi  à  séjor, 
1690.    Puis  le  menras  en  Palerne,  t'anor, 
Se'l  jugeras  à  la  loi  paienor." 
Ez-vos  Guillaume  qui  n'a  soing  de  séjor, 
DesoT  Baucent  qui  est  de  grant  vigor: 
Son  heaume  brun  gita  moult  grant  luor, 
1695.    Et  son  hauberc  dona  moult  grant  plendor. 
En  son  espié,  qui  trainche  com  rasor, 
A  .iij.  clos  d'or  pendoit  un  oriflor. 
Qui  le  véist  en  l'Archant  celui  jor 
Véoir  péust  un  fier  combateor. 
1700.    Tant  se  fia  en  Deu  le  créator, 

Et  en  sa  force  et  en  sa  grant  vigor, 
Que  ne  douta  né  roi  né  aumaçor. 
Ce  dit  la  gent  del  tens  ancianor, 
Conques  ne  fii  nus  homs  de  tel  vigor: 
1705.    A  saint-Guillaume,  ce  dient  li  plusor, 
Que  il  gita  le  jaiant  de  sa  tor, 
Par  vive  force  le  destruit  à  dolor, 
Et  fist  le  pont  Guillaumes  par  iror; 
Et  li  deables  par  nuit  dépeça  tôt: 
1710.    Il  le  gaita,  c'onques  n'en  ot  péor, 
Et  le  gita  en  la  plus  grant  rador. 
Encor  i  part  et  i  parra  toz  jorz: 
Iluec  est  l'eve  en  icele  brunor, 
L'abisme  senble  et  si  tornoie  entor. 
1715.    Ez-vos  Guillaume  qui  se  fiert  en  Testor, 
Broche  Baucent  et  vet  férir  es  lor. 
El  premier  renc  encontre  un  aumaçor, 
Roi  fu  et  sire  d'Inde  Supérior, 
Onques  n'ama  Jliesu  nostre  seignor. 
1720.    Li  cuens  le  fiert  sus  l'escu  paint  à  flor, 
L'escu  li  parte  et  le  clavain  meillor; 
Le  cuer  li  trainche,  mort  l'abat  à  dolor. 
Puis  lor  a  mort  Tempesté  et  Éndor, 
Laufaniel  et  Bruiant  d'Arguemor. 
1725.    Ainz  que  faillist  son  bon  espié  major 
En  ocist  .X.  de  la  gent  paienor, 
Le  pire  vaut  ou  conte  ou  aumaçor. 
Puis  tret  l'espée  au  pon  sarrazinor. 
Que  li  dona  Karles  par  grant  amor 
1730.    A  icel  jor  que  il  prist  gon  ator. 

De  l'autre  part  reprent  li  cuens  son  tor: 
Eiert  Auquetin  del  règne  de  Labor, 
Tôt  le  porfent  desi  en  mi  le  dos. 
Puis  r'a  ocis  Pinel  le  fil  Cador. 
1735.    .XXX.  en  ocist  ainz  qu'il  préist  son  tor. 

//Monjoie!"  escrie,  c'est  l'enseigne  francor. 
Si  compaignon  i  fièrent  par  vigor, 
Tuit  li  .vij.  conte,  à  force  et  à  baudor. 

Quant  fu  Guillaumes  eu  la  bataille  entrez, 

1740.    O  soi  .x.M.  fervestuz  et  armez, 

Tuit  en  frémirent  paien  desi  as  trez, 
Que  à  cel  poindre  en  ot  .v.c.  tuez, 
Dont  les  cerveles  gisent  en  mi  les  prez. 
Del  sanc  des  Turs  est  li  champs  encombrez. 

1745.    Li  cuens  Guillaumes  en  a  moult  afolez, 
Bertrans  ses  niés  s'i  est  bien  esprovez, 
Et  Guielins  et  Guichars  li  membrez; 
Li  Tolozans  i  a  grant  cops  donez , 
Gandins  li  preuz  les  r'a  bien  assenez. 

1750.    De  l'autre  part  Margoz  et  Martriblez 
Et  Clarious  et  li  rois  Baufumez, 
Rois  Ariaus  et  Carres  et  Outrez, 
Borrel  i  fu,  qui  porte  grant  tinel". 
Et  Cladubaux  et  li  rois  Bouguetez, 

1755.    Et  Haucebiers,  li  rois  desmesurez. 
Et  Astaroz,  li  fels  desmesurez. 
Ainz  puis  cel  jor  que  Jliesu  Crist  fu  nez 
Ne  fu  tel  chaples  né  tel  mortalitez 
Comme  le  jor  en  Aleschamps  sor  mer. 

1760.    Del  sanc  des  cors  fu  toz  vermeuz  li  prez. 
Encor  le  voient  li  pèlerin  assez, 
Que  à  Saint  Jaque  ont  le  chemin  tome. 
Moult  fû  vassaux,  hardiz  et  adurez 
Qui  à  cil  jor  ne  fust  moult  eôraez. 

1765.    Testes  et  braz  font  voler  par  ces  prez. 
Dex!  tant  chevaus  coranz  et  abrivez 
"Véissiez  là  lor  resnes  traîner  ! 
Mes  qui  que  muire  né  qui  soit  afolez. 
De  Vivien  est  grant  deuls  et  pitez. 

1770.    Par  Testor  vet  toz  nuz  et  avuglez: 
Cui  il  consuit  tôt  est  à  mort  alez. 
Tôt  ensement  com  s'il  fust  forsenez 
Vet-il,la  terre  sor  paien  quereler. 
Mes  moult  est  las,  n'i  a  que  définer, 

1775.    De  ses  granz  plaies  dont  il  est  si  penez, 
Et  des  granz  cops  que  il  lor  a  donez, 
L  14 

Il  a  les  flans  en  .iiij.  leus  bentlez: 
Par  mi  les  plaies  vet  le  soleil  passer. 
Si  gamemant  furent  tuit  desciré, 

1780.    Il  li  traînent  après  lui  par  les  prez. 

Il  set  moult  bien  qu'il  est  à  mort  livrez, 
Et  qu'il  n'aura  à  nul  jor  mes  santé. 
Les  boiaus  vet  qui  li  sont  traîné: 
A  soi  les  trait,  si  les  a  décopez. 

1785.    A  icel  duel  que  il  a  démené 

A-il  Guillaume  devant  lui  encontre. 
Ne'l  conut  mie,  que  il  est  avuglez; 
Hauce  l'espée,  tel  cop  li  a  doné 
Amont  en  l'eaume  el  mestre  coing  doré, 

1790.    Ne  fust  li  cuens  qui  li  est  eschivé, 
Desi  es  denz  li  fust  li  branz  colez. 
Devers  sénestre  est  li  branz  dévalez, 
Si  que  l'escu  li  a  par  mi  copé, 
Et  del  hauberc  a  cent  mailles  osté, 

1795.    Et  l'esperon  li  a  par  mi  copé, 

Desi  qu'en  terre  en  est  li  brant  colé. 
Toit  le  Guillaume ,  si  l'a  moult  redoté  : 
Guida  que  fust  Sarrazin  ou  Escler 
As  gamemanz  qu'il  avoit  aporté. 

1800.    Tire  sa  resne,  si  li  a  escrié: 

//Ya-tu,  paien,  mal  fusses  onques  nez, 
Honiz  soit-il  qui  vos  a  engendré! 
Mal  ait  la  mère  qui  vos  a  chaelé! 
Ainz  puis  celé  heure  que  je  fui  adoubé 

1805.    Et  Karlemaines  m'ot  mes  armes  doné 
N'oi  mes  tel  cop  dont  fasse  si  pené; 
Mes  se  Dex  plet  bien  ert  reguerdoné." 
Joieuse  hauce ,  jà  l'éust  afolé. . . . 
Dist  Yiviens:  //Vassaus,  or  vos  estez; 

1810.    Je  ne  Vos  voi,  voie  vos  Damedé, 
Li  glorieus  de  sainte  majesté! 
Mes  por  itant  qu'avez  Karle  nomé 
Sai-ge  moult  bien  que  de  France  estes  nez, 
Si  vos  conjur  par  la  Crestienté, 

1815.    Par  le  baptisme  où  vos  fustes  cresmez. 

Que  vos  me  dites  comment  estes  nomez!" 
—  //Paieu,  dit-il,  jà  mon  non  n'iert  celez: 
J'ai  non  Guillaume  le  marchis  au  cort  nés, 
Mes  pères  est  Aymeris  li  barbez; 

1820.    Si  ai  .vij.  frères  qui  tuit  sont  adoubé; 
Et  s'est  mes  niés  Viviens  l'alosez, 
Por  oui  amor  en  cest  champ  sui  entrez," 
A  icest  mot  s'est  Viviens  pasmez. 
Quant  ot  nomer  Guillaume  au  cort  nés, 

1825.    Et  féru  Fot  de  son  brant  acéré. 

Voit  le  Guillaumes,  moult  en  fu  trespensez; 
Merveille-soi  por  quoi  il  s'est  pasmez. 
Pitié  en  a,  si  l'en  a  relevé: 
//Dites,  paien,  por  Deu,  que  vos  avez? 

1830.    Qui  estes-vos?  né  de  quel  terre  nez?" 
Viviens  l'ot,  mes  ne  pot  mot  soner: 
//Sire,  dist-il,  vos  ne  me  ravisez? 
Eilz  sui  Garin,  et  d'Anséuue  nez. 
Vostre  niés  sui,  sachiez  de  vérité." 

1835.    Ot  le  Guillaumes,  li  sans  li  est  muez. 

N'ot  mes  tel  duel  puis  l'eure  qu'il  fu  nez 
Quant  si  li  voit  ses  boiaus  traîner: 
Tel  duel  en  a,  a  pou  qu'il  vet  desver; 
Jà  n'iert  mes  liez  nul  jor  de  son  aé. 

1840.        A  grant  merveille  fii  correciez  Guillelme: 
Quant  Vivien  vit  gésir  à  la  terre. 
Et  entor  lui  vit  gésir  sa  bouele, 
H  n'ot  mes  duel  qui  li  fu  si  acertes. 
De  son  destrier  chiet  à  terre  et  chancelé. 

1845.    Quant  se  redresce  sa  dolor  renovele: 

//Niés,  dit  Guillaumes,  com  j'ai  en  vos  grant  perte! 
De  mon  lignage  toz  li  plus  hardiz  estes." 
Dit  Viviens:  //Lessiez  ester,  chaele! 
Est-ce  or  duel  que  font  femes  entr'eles? 

1850.  Mes  entor  moi  m'estraignez  ma  bouele. 
Si  me  bailliez  mon  cheval  par  la  resne, 
Si  m'en  irai  en  celé  plus  grant  presse, 

14^ 

El  plus  espès  de  celé  geiit  averse. 

Ma  boue  espée  me  rendez  el  poing  destre  : 

1855.    Se  ge  n'abat  des  meillor  de  lor  terre, 
Aiiiz  ne  fui  niés  Aymeri  né  Guillaume. 
Ne  morrai  pas,  je  sai  moult  bien  mon  terme, 
Si  sera  Nonne,  voire  passées  Vespres. 
Bien  sent  la  mort  qui  el  cors  me  flaele."   . 

1860.    Ot  le  Guillaumes,  a  pou  que  il  ne  desve. 
//Oncle  Guillaume,  dit  Vi viens  li  bers, 
Por  amor  Deu,  riens  ne  vaut  doloser 
Puis  qu'en  le  voit  qu'en  n'i  puet  recovrer. 
Jà  véez-vos  que  à  mort  sui  tornez. 

1865.    Por  amor  Deu,  mon  destrier  me  donez. 
Que  toz  mes  flans  mes  boiaus  me  serrez, 
Sus  en  la  sele  del  destrier  m'aséez. 
De  mon  cheval  les  resnes  me  donez. 
Ma  bone  espée  en  mon  poing  me  metez , 

1870.    El  plus  espès  des  paiens  me  tornez, 
Puis  me  lessiez  et  venir  et  aler: 
Se  je  n'abat  des  miex  enparentez, 
Se  devant  moi  les  i  puis  encontrer,     ' 
Ne  sui-ge  niés  Guillaume  au  cort  nés!" 

1875.    —  //Beaus  niés,  dit-il,  jà  n'iert  par  moi  pensé 
Que  vos  gisez  ici  et  reposez, 
Et  je  irai  en  cel  estor  cliapler, 
Si  requerrai  mes  cnemiz  mortez." 
— •  //Sire,  dit-il,  moult  grant  tort  en  avez: 

1880.    Se  muir  léanz  entre  les  vis  maufez , 
Le  guierdons  m'en  iert  reguerdonez: 
En  Paradis  en  serai  coronez. 
Se  ce  ne  fêtes  et  plus  le  refusez 
Je  m'ocirrai,  si  que  bien  le  savez." 
1885.    Ot  le  Guillaumes,  a  pou  n'est  forsenez. 
Ou  vueille  ou  non,  tant  l'a  fort  conjuré, 
Qu'en  mi  la  presse  des  paiens  l'a  mené. 
Et  Viviens  i  féri  comme  bers. 
Dex  le  sostient  que  il  n'est  jus  versez. 
1890.    Cui  il  consuit  tôt  est  à  mort  alez. 

Et  dans  Guillaumes  en  a  ocis  assez: 

Plus  de  .ce.  en  ont  as  branz  tuez. 

Grant  essart  fet  dans  Guillaume  au  cort  nés: 

Tost  a  perdu  Vivien  l'alosé, 

1895.    Ne'l  verra  mes  desi  au  dévier. 

Li  cuens  Guillaumes  s'en  est  poingnanz  tornez, 
Bertran  encontre ,  si  li  a  tôt  conté  : 
//Niés,  dit  Guillaumes,  près  de  moi  vos  tenez, 
Vez  que  de  Turs,  Dex  les  puist  vergonder! 

1900.    Dont  li  Archanz  est  par  trestot  pueplez. 
Je  sai  moult  bien  que  ce  fu  porparlé 
Que  de  paien  voi  toz  cez  vaus  reser, 
Li  vif  deable  en  ont  tant  amassé." 
—  //Yoir,  dit  Bertrans,  beau  sire,  tort  avez, 

1905.    Quant  vos  si  tost  por  eaus  vos  démentez. 
Oncle  Guillaume,  ne  vos  desconfortez, 
Ferez  de  coste  et  je  ferai  de  lez, 
Que  reprovier  n'en  ait  nos  parentez 
Né  le  lignage  Aymeri  le  barbé: 

1910.    Par  tote  Prance  en  soit  renon  porté." 
A  cez  paroles  ont  paien  escrié. 
Si  se  refièrent  en  eaus  tôt  abrivé , 
Et  lor  détranclient  les  flans  et  les  costez. 
Plus  de  .v.M.  en  ont  mort  cravantez. 

1915.    Li  sans  en  cort  tôt  contreval  le  prez. 
A  grant  dolor  font  Sarrazin  finer, 
Braient  et  crient,  grant  duel  ont  démené, 
Jà  mes  nul  jor  si  grant  dolor  n'orrez. 

V. 

LA  BATAILLE  D'ALESOHANS. 

A  icel  jor  que  la  dolor  fu  granz 
Et  la  bataille  orrible  en  Aleschans,] 
Li  cuens  Guillamnes  i  soffri  granz  ahans. 
Bien  i  féri  li  palasins  Bertraus, 
5.    Gandins  li  bruns  et  Guichars  li  aidans, 
Et  Guielins  et  li  preuz  Guinemans, 
Girarz  de  Blaives,  Gantiers  li  Tolosans, 
Hunaus  de  Saintes  et  Hnes  de  Melans. 
Sor  toz  les  autres  s'i  aida  Viviens. 

10.    En  trente  leus  fu  rous  si  jazeranz, 
Son  escu  fret,  et  ses  heaumes  luisanz 
Encontre  terre  li  fii  aval  pendanz: 
.vij.  plaies  et  par  mi  andeus  les  flans , 
De  la  menor  fust  morz  uns  amiranz. 

15.    Moult  a  ocis  de  Turs  et  de  Persanz, 
Mes  ne  li  monte  le  pris  de  .ij.  besanz, 
Que  tant  en  ist  des  nés  et  des  chalans, 
Et  des  dromonz  et  des  estoiz  coranz, 
Ainz  tant  n'en  vit  nus  homs  qui  soit  vivanz. 

20.    D'escuz  et  d'armes  est  coverz  li  Archans. 
Grant  fii  la  noise  des  envers  soduianz, 
Li  chaples  fiers  et  li  estors  pesanz, 
Desor  la  terre  coroit  à  rut  li  sans. 

Li  cuens  Guillaumes  vet  poignant  par  l'estor , 

25.    Son  braut  fa  taint  de  sanc  et  de  suor; 
En  mi  sa  voie  encontre  un  aumaçor, 
Tel  li  doua  parmi  son  elme  à  flor, 

Deci  el  piz  mist  le  brant  de  color. 
Après  r'ocist  Pinel  le  fil  Cador. 

30.    Li  cuens  i  fiert  à  force  et  à  vigor, 
Cui  il  consut  n'ot  de  mort  nul  séjor; 
Mes  tant  i  ot  de  la  gent  paienor, 
Soz  ciel  n  a  home  qui  n'en  éust  péor. 
Atant  ez-vos  Desramé  lor  seignor, 

33.    Sus  la  breaigne,  qui  li  cort  de  vigor: 
Cil  sont  o  lui  d'Inde  Supérior, 
Et  de  Palerne  et  li  estraneor, 
(C'est  une  gent  qui  vers  Deu  n'a  amor) 
Un  espié  portent  par  moult  ruiste  fréor, 

40.    Dont  si  ont  -mort  maint  gentil  vavasor, 
Lui  et  Tacon,  le  fil  de  sa  seror. 
En  la  grant  presse  ot  fet  sovent  son  tor, 
A  voiz  s'escrie:  //Tuit  morrez  à  delor, 
Encui  perdra  Guillaumes  sa  valor, 

45.    Jà  de  ses  homes  n'istra  .i.  de  cest  jor." 
Li  cuens  l'oï,  moult  en  ot  grant  tendror, 
Il  vwt  moult  bien  qu'il  en  a  le  péor, 
Sovent  reclaime  Jhesu  le  criator. 

Li  cuens  Guillaumes  voit  ses  homes  morir, 

50.    Eorment  li  poise  quant  ne's  pot  garantir. 
Vivien  quiert,  mes  ne  le  puet  véir. 
Quant  il  ne'l  trove  le  sens  cuide  marir: 
Par  maltalant  vet  un  paien  férir; 
Jusqu'ès  espaules  li  fist  le  brant  sentir. 

55.    Adont  commencent  Sarrazin  à  venir, 
Toz  Aleschans  en  véissiez  covrir: 
Tel  noise  meinnent,  la  terre  font  frémir, 
Hardiemant  vont  les  noz  envaïr. 
Là  véissiez  fier  estor  esbaudir, 

60.    Tant  hante  freindre  et  tant  escu  croissir. 
Et  tant  hauberc  dérompre  et  dessarcir. 
Tant  piez,  tant  poing,  tante  teste  tolir. 
L'un  mort  sus  l'autre  trébuchier  et  chéir; 
Plus  de  .x.M.  en  véissez  gésir. 

65.    Les  criz  puet-on  de  .v.  Hues  oïr. 

Et  Vivieiis  se  combat  par  aïr 
Devers  rArchaut,  mes  près  est  de  morir: 
Par  mi  ses  plaies  voit  ses  boiaus  issir. 
Viviens  est  en  milieu  de  TArchant, 

70.    Et  la  boele  li  vet  del  cors  chéant: 
A  ses  .ij.  mains  la  vet  enz  reboutant, 
Et  prist  renseigne  de  son  espié  tranchant, 
Par  mi  les  flans  s'en  vet  bien  estraignant, 
Puis  se  r'afiche  desor  son  auferrant. 

75.    Entre  paiens  se  vet  adementant, 

Au  brant  d'acier  les  vet  moult  domajant: 
Li  plus  hardiz  vet  devant  lui  fuiant. 
Droit  vers  la  mer  les  enmaine  férant. 
D'un  val  li  sort  la  meniée  Gorant, 

80.    C'est  une  gent  de  moult  divers  semblant: 
Tuit  sont  cornu  et  derrière  et  devant; 
Chascun  portoit  une  mace  pesant, 
Tote  de  pion  et  de  fer  au  tenant. 
De  teus  plomées  vont  lor  bestes  cliaçaut. 

85.    .x.M.  sont  li  cuvert  mescréant. 

Si  duremant  vont  ent'reus  glatissant, 
Que  la  marine  en  vet  tote  croUant. 
Quant  Viviens  vit  celé  gent  venant 
De  tel  façon  et  de  si  let  senblant, 

90.    Et  ot  la  noise  que  il  vont  démenant, 
S'il  s'en  esmoie  ne  m'en  vois  merveillant. 
Arrière  tome  le  chié  de  l'auferrant. 
N'ot  pas  foui  une  lance  tenant 
Quant  devant  lui  vit  une  eve  corant, 

95.    Don  sot-il  bien  passé  ot  covenant. 
Li  gentix  cuens  s'arestut  maintenant. 
Vers  Damedé  vet  sa  colpe  clamant, 
De  sa  main  destre  aloit  son  piz  bâtant. 
//Dex  !  moie  colpe  quant  je  ai  foui  tant  ! 
100.    Ne  foui  mes  en  trestot  mon  vivant. 
Jà  comparront  paien  por  sol  itant." 
Vers  les  Vacliiers  s'en  vet  esperonant: 
Dex  peut  de  l'ame,  la  fin  va  aprochant! 

Vivicns  tome,  que  mes  ne  volt  fouir, 

105.    Vers  les  Yachiers,  oui  Dex  puist  inaleir! 
As  premiers  cops  les  va  si  envaïr, 
Jusqu'ès  cerveles  lor  fist  le  brant  sentir; 
Et  cil  le  fièrent  de  maces  par  aïr, 
Par  mi  Fauberc  li  font  le  sanc  saillir , 

110.    Et  par  mi  l'elme  la  cervele  bolir. 

Dex  pant  del  conte ,  que  près  est  de  morir  ! 
Mes  ne  plest  Dex  qu'encor  doie  fenir, 
Tant  que  Guillaumes  vendra  au  sévelir 
Qui  en  l'Archant  se  combat  par  aïr. 

115.    Ez-vos  Bertran,  cui  Dex  puist  beneir! 
D'une  compaigne  ot  fet  .c.  Turs  foïr: 
L'escu  li  ont  fet  troer  et  croissir 
Et  son  hauberc  dérompre  et  desarcir. 
Li  cuens  Bertrans  fu  moult  de  grant  aïr: 

120    Quant  les  Yachiers  vit  à  torbes  venir 

Moult  les  redoute,  ne  vos  en  quier  mentir, 
Ne  set  que  fere,  vers  els  n'ose  guenchir. 

Li  cuens  Bertrans  vit  venir  maint  Vacliier 
De  la  mesnie  au  roi  paien  Gohier 

125.    (En  quatre  flotes  furent  bien  .xx.  millier, 
Tuit  sont  cornu  et  noir  comme  aversier). 
Li  cuens  Bertrans  ne  les  ose  aprimier. 
N'est  pas  merveille ,  nus  ne'l  doit  merveillier , 
Que  tant  deable  font  bien  à  resougnier. 

130.    Si  com  il  dut  arrière  repairier 
Vivien  vit  en  mi  els  chaploier. 
Où  il  escrie:  //Monjoie,  chevalier! 
Oncle  Guillaume ,  car  me  venez  aidier  ! 
He  Bertran,  sire,  com  mortel  encombrier! 

135.    Dame  Guibor,  ne  me  verrez  entier; 
Près  est  ma  fin,  n'i  a  nul  recovrier." 
Bertrans  l'entant,  le  sans  cuide  changier. 
Dont  a  parlé  à  loi  d'un  home  fier: 
//Vivien,  niés,  or  faz  trop  que  lanier 
140.    Quant  ne  vos  vois  o  mon  brant  ostagier: 
Mielz  voil  morir  que  vos  leis  estraier." 

A  icel  mot.ti  brocliio  le  destrier. 
Qui  li  véist  cez  Vachiers  détrancliier , 
L'un  mort  sor  l'autre  verser  et  trébuchier, 

145.    Bien  le  déust  aloser  et  proisier, 
Si  com  en  fist  Rolant  et  Olivier. 
Tant  fiert  Bertrans  et  devant  et  derrier, 
Que  la  grant  presse  fist  moult  acleroier. 
Vivien  vit,  si  le  cort  enbracier, 

150.    Trestot  sanglant  le  commence  à  besier. 
Li  cuens  Bertrans  li  vit  le  sanc  raier 
De  .XV.  parz  contreval  le  braier: 
S'il  ot  dolor  nus  n'en  doit  merveillier. 
//Vivien,  niés,  cç  dist  li  timoniers, 

155.    Por  amor  Deu,  qui  tôt  a  à  baillier, 
Quar  vos  alez  sor  cel  estanc  couchier; 
Granz  sont  vos  plaies,  ne  finent  de  saignicr. 
Je  remeindré  por  vos  eschauguetier." 
Viviens  Fot,  ne  pot  le  cliief  drécier, 

160.    .ij.  foiz  se  pasme  sor  le  col  del  destrier: 
Jà  alast  jus,  ne  fussent  li  estrier. 
Atant  ez-vos  le  fort  roi  Haucebier: 
En  sa  compaigne  sont  paien  .xx.  millier. 
Li  cuens  Bertrans  vit  Haucebier  venir: 

165.    En  sa  compaigne  sont  Sarrazin  .xx.  mil. 
//Dex,  dist  Bertrans,  qui  tôt  as  à  baillir, 
Secorrez-moi ,  s'il  vos  vient  à  pleisir! 
Niés  Vivien,  or  vos  verrai  morir, 
Et  moi-méisme  ne  porrai  garentir." 

170.    Viviens  l'ot,  si  commence  à  frémir; 

Dist  à  Bertran:  //Nos  n'avons  nul  loisir. 
Tant  com  vivons  alons  paiens  férir. 
Jà  de  cest  jor  ne  me  verrez  issir, 
Garrissiez-vos ,  n'a  en  moi  que  morir; 

175.    Mais  ains  irai  Sarrazins  envaïr." 
A  icel  mot  resont  aie  férir: 
Testes  et  braz  font  des  cors  départir, 
Et  cez  cerveles  cncontremont  boUir. 
Pains  ne'l  voit  qui  les  ost  envaïr: 

180.    De  loiiiz  lor  lancent  lor  espiez  par  air. 
Desoz  Bertran  font  son  cheval  chéir: 
Plus  de  .L.  le  coururent  saisir, 
Quant  Viviens  lor  vet  des  mains  tolir. 
Mes  grant  dolor  li  convint  à  sofrir. 

185.    Par  mi  ses  plaies  vit  sa  boele  issir: 

Li  gentix  cuens  fu  moult  de  grant  aïr, 
Meillor  vassal  ne  pot  nus  homs  véir, 
Par  droite  force  fist  paiens  resortir, 
Plus  d'une  lance  et  arrière  foïr. 

190.    Viviens  vet  un  bon  destrier   saisir. 
Dont  il  avoit  le  paien  fet  fenir: 
Bertran  le  rent,  qu'en  estoit  en  désir. 
Dist  Viviens:  //Pensez  de  vos  garir! 
Vez  de  paiens  tote  terre  covrir: 

195.    S'a  chascun  cop  en  feson  cent  morir, 
Ainz  verriez  un  mois  tôt  acomplir 
Qu'il  fussent  mort:  Dex  les  puist  raaléir! 
Las!  quant  ne  voi  mon  chier  oncle  venir. 
Que  Sarrazin  ne  peurent  onc  chérir  ! 

200.    Se  il  est  mors,  dont  nos  convient  morir, 
Quar  n'est  nus  homs  qui  nos  puist  garentir 
Pors  Damledeu  qui  tôt  a  à  baillir." 
Bertrans  l'entent,  si  gita  un  soupir: 
De  pitié  plore,  ne  se  pot  atenir. 

205.       //Niés,  Vivien,  ce  dist  li  cuens   Bertrans, 
Se  je  vos  leis  et  m'en  voise  fuiant 
Honte  i  aurai  et  reprovier  tôt  tans." 

—  //Non  aurez,  niés,  dist  Viviens  li  irans, 
Querrez  mon  oncle  aval  en  Aleschans , 

210.    El  grant  estor  où  il  est  combatans, 

Por  Deu!  li  dites  qu'il  me  soit  secoranz." 

—  //Non  feré,  sire,  dist  Bertrans  li  vaillans, 
Tant  com  el  poing  me  puist  durer  li  brans 
Vos  seré-je  vers  Sarrazins  aidans." 

215.    Lors  vont  férir  andui  les  mescréans. 

Il  lor  détrauchent  les  costez  et  les  flans, 
Testes  et  braz  font  voler  par  ces  chaus. 

Paiens  ne'!  voit,  qui  ne  soit  esmaiaiis, 
Ez-vos  .V.  contes  as  espérons  broclianz, 

220.    Lor  cousin  furent  de  la  terre  des  Frans. 

L'uns  fu  Guicliars ,  li  preuz  et  -li  vaillanz , 
.  Gandins  li  bruns,  et  Hues  de  Mêlant, 
Li  cuens  Girars  de  Commarchis ,  li  frans. 
Pièrement  vinrent  lor  enseignes  crians. 

225.    Lor  renovele  li  estors  moult  pesans: 

Maint  gentil  home  perdi  iluec  son  tans, 
Qui  plus  ne  vit  né  famé  né  enfans. 

Granz  fu  Testors,  par  verte  le  vos  di: 
Preu  sont  li  conte,  parant  sont  et  ami. 

230.    Ne  se  fauront  tant  com  il  soient  vif. 
Mes  Vivien  tien-gié  au  plus  hardi. 
Devant  les  autres  a  véu  Taupatri, 
Qui  le  jor  Tôt  navré  et  maubailli; 
Ce  fu  la  plaie  qui  ame  plus  li  nuist. 

235.    Mes  Viviens  ne  l'a  pas  meschoisi: 
Tel  li  dona  de  son  espié  forbi 
Par  mi  le  cors,  que  Tame  s'en  parti. 
Dient  li  conte:  //Dex!  quel  vassal  a  ci! 
Garis-le,  sire,  par  la  toe  merci!" 

240.    A  icest  cop  s'escrient  Arrabi, 

Dist  Tuns  à  l'autre:  //Mal  somes  escharni, 
Li  vif  deable  ont  cestui  resorti, 
Que  il'  n'est  mort  très  l'ore  de  midi. 
Grant  mal  ont  fet  li  enfant  Ajmeri: 

245.    Guillaumes  a  le  roi  Tiebaut  honi 

Quant  dame  Orable,  sa  famé,  li  toli, 
Et  de  sa  terre  l'a  del  tôt  dessaisi. 
Se  cist  glouton  nos  eschapent  issi, 
Bien  devrons  estre  de  Mahomet  honi; 

250.    Trop  lor  avons  lor  orgueill  consenti. 
Mes  ainz  le  Vespre,  que  il  soit  aseri. 
Se  tendra  bien  Guillaumes  por  honi, 
Et  por  mauves  et  recréant  failli." 
—  //Voir,  dist  Bertrans,  vos  i  avez  menti. 

255.    Lors  se  requièrent  li  mortel  anemi. 


—  222  — 

Dont  véissiez  lier  estor  esbaudi, 
Tant  fort  escu  estroé  et  croissi, 
Tant  heaiune  fret,  tant  hauberc  desarci. 
Tel  noise  meinent  paien  et  Sarrasin, 

S60.    De  .ij.  fors  liues  les  a-on  bien  oï. 
Celé  bataille  ont  les  noz  desconfi. 
Mes  jusqu'à  poi  seront  gram  et  marri 
Se  Dex  n'en  pense  par  la  soe  merci. 
Granz  fu  la  noise,  li  criz  et  la  huée, 

265.    Icele  eschiele  fu  bien  desbaretée,  . 
Quant  Aarofles  lor  sort  d'une  valée 
O  tôt  .x.M.  de  gent  de  sa  contrée. 
La  gent  faiant  est  o  lui  retornée. 
Jà  i  aura  dolereuse  meslée. 

270.    Ainz  n'acointèrent  li  noz  tele  jomée, 
Quar  à  tel  gent  auront  pou  de  durée. 
N'i  a  celui ,  n'ait  la  targe'  faussée , 
L'auberc  rompu  et  la  char  entamée, 
En  ,xv.  leus  perciée  et  sanglantée. 

275.    Cil  se  deffendent  comme  gent  aïrée: 
Chascun  tenoit  tote  nue  s'espée, 
As  paiens  copent  maint  piz ,  meinte  corée , 
Et  meint  en  font  chaïr  la  boelée. 
De  ce  que  chaut?  jà  n'i  auront  durée, 

280.    Quar  des  paiens  i  a  grant  aiinée. 
Mainte  saiete  i  ont  trete  et  brisée. 
Ez-yos  Arofle  poignant  de  randonée; 
Tint  une  hache  qui  bien  fu  acérée: 
Vint  à  Guichart,  tele  li  a  donée, 

285.    Que  par  derrière  a  sa  targe  copée 
Et  le  cheval  très  par  mi  l'eschinée, 
Desi  qu'en  terre  est  la  hache  colée; 
Ele  i  entra  une  aune  mesurée. 
Guichars  chaï  envers  en  mi  la  prée, 

290.    Et  ses  chevaus  lez  lui  gueule  baée. 
Quant  Aarofles  vit  la  sele  verssée 
Grans  fu  et  fors,  s'ot  la  brace  quarrée; 
N'ot  si  fort  homme  jusqu'à  la  mer  betée, 

Fors  Reiioart  fils  su  seror,  Faiiiz-née, 
295.    Et  Aucebier  del  puis  de  Grimoléc. 
Là  fu  la  force  del  tinel  esprovée. 

Quant  Aerofles  ot  Guichart  abatu,- 
Merveilles  fu  fiers  et  de  grant  vertu: 
Guicliart  saisi  à  Tauberc  c'ot  vestu, 
300.    Ausi  le  liève  com  un  raiu  de  séu 
Desor  le  col  de  Tauferrant  quamu; 
Par  droite  force  li  a  son  brant  tolu. 
Cil  s'escria:  //Bertran,  niés,  oïl  es-tu? 
Oncle  Guillaume,  or  m'avez-vos  perdu. 
305.    Bertrans  Tentant:  Dex  !  si  dolanz  en  fu! 
Tuit  li  .vj.  conte  i  sont  poignant  venu  : 
Li  troi  en  fièrent  le  paien  en  Tescu. 
Mal  soit  de  ce  quil  aient  reméu! 
Sovant  le  fiert  cliascun  del  brant  molu 
310.    Par  mi  son  elme,  mes  n'enpire  un  festu. 
Li  autre  troi  i  sont  corant  venu, 
Ocis  i  furent  .i..  mescréu. 
De  ce  que  chaut  ?  quant  ne  l'ont  secoru , 
Quar  de  paiens  furent  li  champ  vestu. 
315.    Moult  granz  damages  lor  i  est  avenu, 
Quar  tuit  ensemble  sont  pris  et  retenu, 
Fors  Vivien  qu'il  ont  à  mort  féru. 
De  .vij.  espiez  navrez  par  mi  le  bu; 
Mes  ne  chiet  mie,  qu'il  ne  plest  à  Jliesu. 
320-    Ainz  qu'il  i  muire  se  sera  chier  vendu. 

Dex  !  quel  damage ,  si  hardiz  homs  ne  fu. 

En  Aleschans  ot  merveilleus  hustiu. 
Bertran  ont  pris  paien  et  Sarrazin, 
Guichart  l'enfant,  Girart  et  Guielin, 
325.    Huon  le  preuz  et  l'alosé  Gandin, 

Gautier  de  Termes  ont  lié  d'un  sein. 
Dist  Viviens:  //Bertran,  sire  cosin. 
Or  vos  enmaineut  li  gloton  de  put  lin, 
Guichart  l'enfant  et  Girart  le  meschin; 
330.    Las!  hui  perdra  Guillaumes  tôt  son  brin. 

Dex!  porquoi  vif,  quant  ne  me  pent  la  fin? 

Tex  .XV.  plaies  ai  el  cors  soz  Termin, 
De  la  menor  morust  uns  fors  roncins. 
Mes  par  Tapostre  que  quièrent  pèlerin! 

335.    N'en  iront  mie  li  gloton  de  put  lin, 
Ainz  sentiront  mon  bon  brant  acerin." 
N'ot  point  d'escu  fors  l'auberc  doblantin, 
Mes  tôt  li  orent  dépecié  li  mastin, 
Et  son  vert  elme,  dont  li  cercle  est  d'or  fin. 

340.    Il  reclama  le  baron  Saint  Martin, 

Et  Saint  Andrui,  Saint  Pol  et  Saint  Eermin, 
Et  Saint  Quobert  qui  siet  desor  le  Rin, 
Et  le  cors  saint  Beneoit  Elorentin, 
Et  le  haut  angle  qu'en  claime  Serafin, 

345.    Qu'il  le  maintiegnent  vers  la  gent  Apolin, 
Et  dant  Guillaume,  le  conte  pallazin, 
Le  meillor  home  qui  onc  béust  de  viii. 

Quant  Viviens  ot  fine  s'oroison , 
Lors  fu  plus  fiers  que  liepart  né  lion: 

350.    L'espée  treite  suit  paiens  à  bandon. 
Eiert  le  neveu  Aerofle  le  blon: 
Arme  qu'éust  ne  li  fist  garison, 
Tôt  le  porfent  deci  qu'enz  el  menton, 
Gambes  levées  l'abat  mort  el  sablon. 

355.    Après  r'ocist  son  frère  Clarion, 
Et  Eaussabré,  Morant  et  Rubion. 
Turz  né  Persanz  n'a  vers  lui  garison: 
Plus  le  redoutent  que  tigre  né  lion. 
Tant  en  ocist,  n'est  se  merveille  non. 

360.    De  ce  que  chaut?  trop  i  a  d'els  foison. 
Ez  Haucebier  d'outre  Caphamaon: 
En  toute  Espaigne  n'ot  paien  si  félon, 
Qu'en  Paienine  partot  en  parloit-on. 
Plet-vos  oïr  un  pou  de  sa  façon? 

365.    Plus  ot  de  force  que  .xiiij.  Esclavon., 
Demie  lance  ot  de  lonc  au  penon, 
Et  une  toise  par  les  flans  environ, 
Espaules  lées,  ne  samble  pas  garçon. 
Les  braz  ot  gros,  les  poinz  quarrez  en  son. 

370.    Demi  pie  ot  entre  les  elz  del  front; 

La  teste  ot  grosse  et  des  cheveus  foison, 
Et  les  elz  rouges  ausi  comme  charbon. 
Une  chartée  porteroit  bien  de  pion. 
Tors  Renouarz  ainz  ne  fu  si  fors  homs, 

375.    Qui  puis  Tocist,  si  corn  dist  la  cliançon. 
Dist  Haucebiers:  //Car  lessiez  cel  gloton, 
La  soe  force  ne  vaut  pas  un  bouton. 
Se  n'en  avoie  reproche  de  Mahom 
Jà  vos  auroie  tué  o  un  baston." 

380.    En  sa  main  tint  d'une  lance  un  tronçon, 
Par  tel  aïr  le  gita  au  baron, 
Tôt  li  desront  son  aubère  fremillon, 
Et  tresperça  par  rai  son  auqueton, 
Si  que  par  mi  son  vermeil  ciglaton 

385.    Li  enbati  el  cors  jusqu'au  pormon. 
Yi viens  chiet,  on  il  vousist  ou  non. 
Dist  Haucebiers:  //De  cestui  peis  avon. 
En  Aleschans  Guillaume  querre  alon. 
Et  à  nos  nés  en  prison  le  meton, 

390.    Son  anemi  Tiebaut  le  présenton, 

A  son  plaisir  en  praigne  vengoison.'* 
Lors  s'en  tomèrent  brochant  à  esperon: 
Vivien  lessent  gisant  sor  le  sablon. 
Li  bers  se  drèce  quant  vint  de  pasmoison: 

395.    Devant  lui  garde  :  vit  un  destrier  gascon , 
J\  le  saisi  sanz  nule  arestoison: 
A  moult  grant  poine  est  monté  en  l'arçon: 
Vint  en  l'Archant  soz  un  arbre  reont, 
Sor  un  estanc,  oïl  ot  eve  à  foison; 

400.    Là  descendi  et  dist  une  oroison. 

Que  Dex  li  face  de  ses  péchiez  pardon  ! 
Viviens  est  desoz  l'arbre  en  l'Archant, 
Dejoste  mer,  par  devers  un  estanc, 
A  la  fontaine  dont  li  ruit  sont  brûlant: 

405.    Li  oill  li  troblent,  sa  color  vet  perdant, 
Tôt  a  le  cors  et  son  elme  sanglant; 
Li  sans  li  chiet,  qui  du  cors  li  descent. 
L  15 

Vers  Daraledeu  vet  sa  colpe  bâtant, 
Et  doucement  de  verai  cuer  clamant: 
410,    //Dex!  dist-il,  sire,  beau  père  omnipotent. 
Par  qui  est  toute  créature  vivant, 
La  toie  force  ne  va  mie  faillant, 
Secor  mon  oncle,  se  toi  vient  à  commant!" 
De  Vivien  vos  lairons  à  itant, 
415.    Une  autre  fois  i  serons  repairant; 

Si  vos  dirons  del  bon  conte  vaillant, 
Qui  se  combat  moult  fort  en  Aleschans 
Contre  paiens:  moult  en  vet  ociant. 
La  soe  force  ne  va  mie  faillant, 
420.    Mes  quant  plus  fiert  tant  plus  li  va  croissant 
Icele  gent  quaore  Tervagant: 
Ce  li  est  vis  que  toz  jors  va  croissant: 
S'il  ot  péor  ne  m'en  vois  merveillant. 
Dex  et  toz  sainz  vet  sovent  reclamant, 

425.        En  Aleschans  fa  moult  granz  la  dolor. 

Li  cuens  Guillaumes  tint  le  brant  de  color: 
Tant  ot  féru  sor  la  gent  paienor,    . 
liC  cors  ot  taint  de  sanc  et  de  suor. 
De  .xx.M.  homes  qu'il  mena  en  l'estor 

430.    N'a  que  .xiiij.,  cil  n'ont  point  de  vigor, 
Quar  navré  sont  à  mort  tuit  li  plusor. 
Li  cuens  Guillaumes  leur  a  dit  par  amor: 
//Por  Deu,  seignor,  le  verai  criator. 
Tant  com  vivons  maitenons  bien  l'estor. 

435.    Li  cuers  me  dist,  n'en  istrons  de  ce  jor. 
Car  tuit  sont  mort  no  chevalier  meillor. 
N'oi  mes  crier  nostre  enseigne  francor. 
Mort  est  Bertrans,  dont  ai  au  cuer  dolor: 
De  mon  lignage  ai  hui  perdu  la  flor. 

440.    Or  voi-je  bien  qu'en  aurai  le  péjor 

De  la  bataille;  mes  par  saint  sauveor! 
.Tant  com  je  vive  n'auront  paiens  secor, 
Né  n'i  auront  honte  mi  ancessor, 
N'en  chanteront  en  mal  cil  jugleor, 

445.    Tant  com  je  vive  perde  de  terre  un  dor!" 

Li  cuens  Guillaumes  ot  moult  la  char  hardie, 

Et  Damledeu  li  estoit  en  aïe. 

De  .xx.M.  homes  qu'il  avoint  en  baillie, 

Qui  trestuit  furent  de  grant  chevalerie, 
450.    N'ot  que  .xiiij.  mes  en  sa  compaignie: 

Cil  sont  navré,  moult  est  corte  lor  -vie; 

Mes  tant  se  tindrent  en  lor  connestablie, 

C'une  bataille  de  Turs  ont  desconfie. 

Adont  quidèrent  aler  à  garantie, 
455.    Droit  vers  Orange  ont  leur  voie  aqueillie, 

Quant  devers  destre  lor  sort  la  gent  haïe. 

.x.M.  furent  à  bataille  establie. 

Rois  Bafiimez  si  les  chaele  et  guie. 

Mainte  banière,  mainte  ensaigne  i  balie, 
460.    Et  maint  vert  elme  reluit  et  reflambie: 

De  l'or  qui  luist  est  la  terre  esclarcie. 

Tant  i  sonèrent  grelles  à  la  bondie. 

Cors  et  boisines  meinent  tel  taborie, 

La  noise  ot  l'en  d'une  liue  et  demie. 
465.    //Dex!  dist  Guillaumes,  dame  Sainte  Marie! 

Or  voi-je  bien,  moult  es  corte  ma  vie. 

Dame  Guibor,  douce  suer,  bêle  amie, 

La  nostre  amor  sera  hui  départie, 

A  toz  jorz  mes  nostre  joie  fenie! 
470.    Mes  ainz  que  muire  voil  fere  une  envaïe 

Que  jà  juglères  s'il  en  chante  ne  die 

Que  j'aie  feite  traison  né  boidie. 

Jà  en  chançon  qui  de  moi  soit  oie 

N'aura  retret,  se  Dex  plet,  vilenie!" 
475.    A  icest  mot  a  sa  targe  saisie. 

Par  les  enarmes  l'a  près  de  lui  sachie: 

Une  lance  ot,  où  l'ensaigne  balie, 

A  un  paien  l'avoit  del  poing  sachie. 

Dist  à  ses  homes:  //Ci  n'a  point  coardic: 
480.    Vez  des  paiens  nostre  voie  jonchie, 

N'i  passerons  s'il  n'a  lance  croissie, 

Escuz  perciez  et  broigne  desàrcie. 

Se  ceste  gent  avions  resortie, 

15* 


—  us  — 

Et  par  delà  celé  marche  saisie, 
485.    Jà,  mes  de  nos  n'en  auriont  baillie. 

Toz  nos  commant  au  fil  Sainte  Marie! 
Je  i  ferrai  qui  qu'en  poit  né  qui  rie." 
A  icest  mot  a  l'enseigne  guenchie, 
Et  des  .xiiij.  chascuns  //Monjoie!"  escrie. 
490.    Là  et  d'espées  moult  grant  charpenterie  ; 
Del  sanc  del  cors  est  la  terre  rogie. 
Mes  de  paiens  est  la  terre  vestie: 
Trop  en  i  a,  li  cors  Deu  les  maudie  ! 
Li  cuens  Guillaumes  son  espié  i  emplie 
495.    En  un  paien  qui  tenoit  Urgalie: 
Escu  n'auberc  ne  li  valt  une  alie; 
D'ame,  de  cors  fist  sevrée  et  partie: 
Si  soef  i  muert  qu'il  ne  hret  né  ne  crie. 
Puis  tret  l'espée,  qui  d'or  est  enheudie, 
500.    Ce  fu  Joieuse,  où  durement  se  fie; 

Tôt  en  fendi  un  Turc  tresqu'en  l'oïe. 
Puis  r'a  ocis  Harpin  de  Yalturquie, 
Girart  le  duc  et  Tiebaut  d'Orcanie. 
Bien  fiert  li  dus,  quar  mautalent  le  guie, 
505.    Au  brant  d'acier  lédement  les  chastie. 
Paiens  ne'l  voit,  qui  à  l'autre  ne  die: 
//Cist  vis  deables  lédement  nos  manie; 
Qui  l'atendra  jà  n'aura  garentie 
Qu'à  celé  espée  maintenant  ne  l'ocie  !" 
510.    En  fuie  tornent,  s'ont  la  place  guerpie, 
Toute  la  voie  ont  au  conte  vuidie; 
Li  plus  hardiz  n'i  vousist  estre  mie. 
Guillaume  outrèrent  plus  d'une  grant  treitie. 
Mes  tuit  si  home  furent  mort  à  hachie, 
515.    Toz  pièce  à  pièce  fu  lor  char  détranchie: 
Or  n'a  Guillaumes  mes  secors  né  aïe 
I^ors  Damledeu  le  fil  Sainte  Marie. 

Quant  dans  Guillaumes  ot  Sarrazins  outrer 
Droit  vers  Orenge  fii  ses  chemins  tomez. 
520.    Bien  s'en  cuida  aler  à  sauveté, 
Quant  par  devant  li  sailli  Josuez, 

Cil  de  Mautiste,  li  filz  Matusale: 

Avec  els  fu  Corsuble  et  Aheuré, 

Li  filz  Tiebaut,  d'Odierae  Esmerez: 
525.    .x.M.  estoient  as  vers  heaumes  jemez, 

As  hantes  roides,  as  gonfanonz  fermez, 

As  noves  targes,  as  destriers  abrivez. 

Tôt  maintenant  ièrent  issuz  des  nez. 

//Dex,  dist  Guillamnes,  qui  eu  croiz  fus  penez,. 
530.    Que  vif  deable  en  ont  tant  assemblez! 

Je  cuit  des  Turs  est  li  monz  efibndrez, 

Que  ne  voi  tertre  qui  n'en  soit  tôt  rasez, 

Pleins  né  rivière  qui  n'en  soit  arestez- 

Mar  des  putains,  tant  en  ont  chaelez  ! 
535.    Pis  des  glotons  qui  les  ont  engendrez  L 

Biau  sire  Dex ,  de  ma  vie  pensez  ! 

Dame  Guibor,  jamès  ne  me  verrez. 

Cheval,  dist-il,  moult  par  estes  lassez ^ 

Se  vos  fussiez  quatre  jorz  séj  ornez 
540.    Jà  me  refusse  as  Sarrazins  mêliez, 

Ge  m'en  vengasse,  car  à  tort  sui  navrez; 

Mes  or  sai  bien  qu'aidier  ne  me  poez. 

Si  m'aïst  Dex,  n'en  doiz  estre  blasmez, 

Quar  tote  jor  moult  bien  servi  m'avez. 
545.    Petit  fu  ore  ne  fussiez  galopez 

Et  coréuz,  point  et  esperonnez. 

De  ton  servise  te  rant  merciz  et  grez. 

S'estre  péusses  à  Orenge  menez, 

N'i  montast  sele  devant  .xx.  jorz  passez , 
550.    Ne  mengassiez  d'orge  si  fust  purez, 

.ij.  foiz  ou  .iij.  o  le  bacin  colez. 

Et  li  ferrages  fiist  gentil  feiu  de  prez. 

Tôt  esléuz  et  en  seson  fenez; 

Ne  béussiez  s'en  vessel  non  dorez; 
555.    Le  jor  fussiez  ,iiij.  foiz  conréez, 

Et  de  chier  poile  trestoz  envelopez. 

Se  en  Espaigne  es  de  paiens  tuez, 

Si  m'aïst  Dex  !  moult  en  serai  irez  !" 

Baucent  l'oï  si  a  fronchié  le  ne's, 

560.    Ausi  Feutent  com  s'il  fust  liom  sciiez: 
La  teste  croUe,  si  a  des  piez  hoez, 
Eeprent  s'alaine,  tost  est  revigorez: 
Cuer  li  revint,  si  est  toz  recevrez. 
Ausi  henist  comme  s'il  fust  gitez 

565.    Pors  de  Testable  et  de  novel  ferrez. 

Quant  vit  Guillaumes  qu'il  est  revigorez 
Ne  fust  si  liez  por  .xiiij.  citez, 

Li  cuens  Guillaumes  senti  frès  son  cheval, 
Droit  vers  Orenge  est  guenchi  toi  un  val. 

570,    Par  devers  destre  li  sailli  Brodual, 
O  lui  .x.M.  de  la  geqt  criminal. 
N'i  a  celui  qui  n'ait  lance  poignal 
A  riche  ensaigne  de  poile  et  de  cendaL 
Grant  noise  font  li  glouton  desloial. 

575.    Guillaume  tollent  et  le  pui  et  le  val, 
Devers  Orenge  n'a  point  de  son  ostal. 
Quant  voit  li  cuens  que  il  ne  peut  fere  al, 
Yers   l'Archant   tome  par  un  petit  bochal. 
Paieii  l'enchaucent  et  font  grant  batestal. 

580.    //Dex!  dist  Guillaumes,  beau  père  esperital, 
Qui  en  la  Virge  préistes  vostre  ostal, 
De  li  nasquites  au  saint  jor  de  Noal, 
Et  puis  sofritis  por  nos  mort  criminal. 
De  lait  enfer  brisastes  le  portai, 

585.    Cens  en  gitates  qui  ainz  puis  n'orent  mal, 
Or  sont  en  joie,  en  gloire  parmenal, 
Si  com  c'est  voirs,  s'aïde  ton  vassal, 
Qu'encor  revoie  Guiborc  au  cors  léal, 
Et  Looys  l'empereor  vassal, 

590.    Et  Aymeri  mon  chier  père  charnal, 
Et  Ermangart  ma  mère  uatural, 
Et  mes  chiers  frères  qui  sont  bien,  principal. 
Ainz  tel  bataille  ne  fu  en  Ronceval, 
iSe  Dex  me  sauve  et  giet  de  cest  j ornai, 

595,    Com  je  cuit  fere,  ainz  le  jor  de  Noal, 

ÈoY  celé  gent ,   que  Dex  otroit  grant  mal  !" 
Li  cuens  Guillaumes  torna  vers  la  montaigne  : 

Au  dos  renchaucent.  .M.  paieu  cstraiige, 
Wi  a  celui,  n'ait  penon  ou  ensaigiie. 

600.    Tuit  le  menacent  de  férir  en  l'entraigne. 

//Dex!  dist  li  cuens,  Saint  Mallou  deBretaigne! 
En  Alesclians  ai  fet  maie  gaeigne, 
Jà  mes  n'iert  jor  que  mi  cors  ne  se  plaigne. 
Et  ci  m'enchaucent  tel  .m.  paien  grifaigne, 

605.    De  moi  ocirre  n'i  a  nus  qui  se  feigne. 

D'els  voi  couvert  et  le  val  et  la  pleigne: 
S'entre  els  m'enbat  fet  aurai  maie  ovraigne , 
Car  n'i  vaudroit  ma  force  une  chastaigne; 
Trop  en  i  a,  Damledeu  les  mehaigne! 

610.    Se  ge  de  là  puis  avoir  la  champaigne. 
Et  cis  chevaus  desoz  moi  ne  mehaigne, 
Bien  m'en  irai  par  mi  un  val  soutaigne. 
Dex  !  jà  n'ai-ge  de  chevaliers  compaigne  ; 
Ne  sai  où  aille,  né  en  quel  leu  remaigne, 

615.    Car  en  la  mer  n'ai  pas  chalant  né  barge; 
Et  se  g'i  entre  je  crain  que  trop  ne  baigne. 
Mes  par  Saint  Père  qu'en  requiert  en  Romaigne  ! 
Mielz  voil  morir  entre  paiens  d'Espaigne 
Que  en  la  mer  naiasse  par  engaigne." 

620.        Li  euens  Guillaumes  est  retornez  arrière. 
Tôt  contreval  par  mi  une  bruière. 
Roz  ot  les  laz  del  heaume  de  Bavière, 
Sa  targe  iert  frète,  n'en  otplain  poing  d'entière, 
La  broigne  rote,  dont  la  maille  est  doblière. 

625.    Li  cuens  Guillaumes  a  levée  la  chière 
Et  vit  paiens  venir  par  la  charrière. 
Plus  de  .X.M.;  poi  i  ot  n'ait  banière 
Ou  cônnoissance  ou  penon  ou  cropière. 
Li  cuens  Guillaumes  a  dit  parole  fière: 

630.    //Eoi  que  je  doi  Guiborc,  que  moult  ai  chière, 
Miel  voil  morir  que  une  foiz  n'i  fière." 
Devant  les  autres  par  mi  une  jonchière 
Vint  Tolomas  poignant  sor  Machepère. 
//Guillaume,  escrie ,  n'i  garirez  trechicrre, 

635.    Eucui  morras  à  ma  lance  plenière." 

—  //Dex  !  dist  li  cueiis ,  ci  n'a  mestier  proière ." 
Il  li  trestome  en  mi  une  jonchière. 
Li  paiens  faut,  que  li  solauz  Tesmière, 
Et  li  marchis  le  fiert  en  tel  manière 

640.    Que  li  haubers  ne  vaut  une  espanière, 
Né  li  escuz  le  rein  d'une  feuchière: 
Ausi  le  fent  com  un  rein  d'olivière. 
Li  paiens  chiet,  si  guerpist  l'estrivière. 
Li  cuens  Guillaumes  a  seisi  Machepère, 

645.    Mes  tant  l'apressent  celé  gent  aversière, 
Qu'il  li  toUirent  en  mi  une  bruière. 
Le  conte  enchaucent  par  mi  la  sablonière: 
En  la  champeigne  font  lever  tel  poudrière, 
Guillaume  perdent,  tant  fu  grant  la  nublière. 

650.    Li  cuens  s'en  tome  une  estrete  quarière. 
D'une  montaigne  apuie  la  costière: 
Moult  i  éust  à  feue  une  levrière. 
Quant  li  cuens  ot  puiée  la  costière. 
Vit  de  paiens  une  compaigne  fière: 

655.    Deu  reclama  et  le  baron  Saint  Père, 
Que  le  defiende  de  la  gent  pautonnière. 

Li    cuens  Guillaumes  fu  moult  de  grant  aïr; 
Moult  par  fu  saiges  que  bien  savoit  foïr. 
Et  au  besoing  trestorner  et  guenchir. 

660.    Ce  est  proesce,  ce  dist,  de  lui  garir; 
Mauves  tornois  fet  maint  home  morir. 
Puis  que  il  voit  qu'il  ne  puet  efïbrcir. 
Et  que  sa  force  ne  le  puet  resbaudir. 
Se  plus  demore  por  fol  se  puet  tenir, 

665.    Quant  por  un  cop  en  vet  cent  recoillir. 

Bien  vos  puis  dire  por  voir  et  sanz  mentir 
Qu'ainz  tel  fès  d'armes  nus  lioms  ne  puet  soffrir 
Com  fist  Guillaumes,  que  Dex  puist  benéir! 
Moult  se  pena  toz  jorx  de  Deu  servir, 

670.    Et  de  sa  loi  essaucier  et  chérir. 

One  n'ot  nul  jor  vers  paiens  de  loisir. 
Quant  le  tenoit  ne'l  fesoit  pas  languir. 
Mes  à  droit  orc  l'ame  del  cors  partir: 

Il  ne'l  met  mie  en  sa  prison  gésir. 

675.    Por  ce  ne'l  porent  aine  Sarrazin  chérir. 
Mes  nostre  sire  le  volt  si  maintenir, 
Que  il  son  angle  li  tramist  au  morir: 
Et  si  est  sainz,  Dex  l'a  fet  beneir, 
Et  en  sa  gloire  et  poser  et  séir. 

680.        Or  fu  Guillaumes  sus  el  tertre  montez, 
Vit  des  paiens  toz  les  vaus  encombrez, 
Et  les  grans  pleins  et  les  puis  arestez: 
Tôt  le  païz  eu  estoit  si  poplez, 
Qu'il  n'i  avoit  né  passage  né  guez 

685.    Où  il  n'éust  mil  chevaliers  armez, 

Tôt  por  Guillaume,  qu'il  ne  fust  eschapez. 
Or  li  aïst  li  rois  de  maj  estez  ! 
Mal  iert  bailliz  s'il  puet  estre  atrapez. 
//Dex,  dist  li  cuens,  qui  en  croiz  fus  penez, 

690.    Aine  por  un  home  ne  vi  tant  assemblez;  . 
Sainte  Marie,  et  car  me  secorez  ! 
Beau  sire  Dex,  praigne-vos-en  pitez  !" 
Lors  descendi  Guillaumes  au  cort  nés. 
Son  cheval  frote  les  flans  et  les  costez, 

695.    Après  l'apele  de  moult  grant  amistez, 

Et  dist  Guillaumes:  //Baucent  quel  là  ferez? 
(Moult  ot  les  flans  amedeus  tressuez) 
N'est  pas  merveille  se  vos  estes  lassez, 
Que  trop  par  estes  traveilliez  et  penez. 

700.    Forment  me  poise  quant  si  estes  navrez. 
Se  tu  recroiz  à  ma  fin  sui  alez." 
Baucent  l'oï,  si  l'entendi  assez, 
Dresce  l'oreille ,  si  a  fronchié  le  nés , 
Escout  la  teste,  si  est  resiugorez. 

705.    Isnelement  est  es  arçons  montez, 

(Li  bers  Guillaumes  fu  sages  et  membrez) 
Tôt  un  vaucel  est  vers  l'Archant  tomez, 
Moult  sovanet,  n'est  mie  desréez, 
Baucent  ni  fu  né  poinz  né  galopez. 

710.    Encontre  t^rre  peut  ses  elmes  jemez, 
Li  laz  sont  rouz,  il  les  a  renouez. 

Ses  escuz  est  en  trente  leus  troez, 
Li  blanz  haubers  rompuz  et  despanez. 
En  .XV.  leus  fu  el  cors  fort  navrez: 

715.    Desoz  l'auberc  li  est  le  sanc  betez. 
En  son  chief  est  ses  elmes  enbarrez, 
De  totes  parz  fret  et  esquartelez. 
Son  brant  d'acier  soillez  et  maillentez: 
Toz  ot  les  braz  et  les  poinz  senglentez, 

720.    Bien  pert  à  lui  de  bataille  est  tornez. 
Une  broïne  et  uns  vanz  est  levez, 
De  la  poudrière  fu  li  tans  oscurez. 
Li  cuens  Guillaumes  n'ot  pas  ses  volentez; 
En  l'Archânt  vint  corroceus  et  irez, 

725.    Des  morz  paiens  vit  les  chans  arestez. 
Kescu  choisi  Vivien  l'alose, 
Bien  le  connut,  forment  s'est  démentez. 
Par  devers  destre  s'est  li  cuens  regardez, 
Vivien  vit  gésir  desoz  un  guez, 

730.    Desoz  un  arbre  qu'est  foilluz  et  ramez: 
Par  mi  le  cors  ot  .xv.  plaies  tel, 
De  la  menor  morist  uns  amirez. 
Toz  ot  les  braz  et  les  flans  décopez. 
Voit  le  Guillaumes,  toz  en  est  abosmez. 

735.    De  grant  dolor  est  li  cuens  tressuez , 
Le  cheval  broche  com  home  forsenez. 
Par  mi  les  morz  est  celé  part  alez, 
Devant  l'enfant  est  li  cuens  arrestez; 
Ne  pot  mot  dire  tant  par  fu  adolez. 

740.        Li  cuens  Guillaumes  va  celé  part  poignant 
Moult  fu  iriez  et  plains  de  mautalant. 
Vivien  vit  gésir  sor  un  estanc, 
Desoz  un  arbre  foillu  et  verdoiant, 
A  la  fontaine  dont  li  doit  sont  corant. 

745.    Li  cuens  Guillaumes  vint  celé  part  bruiant, 
Par  grant  dolor  a  demandé  l'enfant. 
Si  com  il  g-ist  desoz  l'arbre  en  l'Archânt: 
Ses  blanches  meins  desor  son  piz  croisant. 
Tôt  ot  le  cors  et  son  aubère  senglant, 

750.    Et  le  viaire,  desoz  l'elme  luisant, 

Sa  cervele  ot  desor  les  eiilz  gisant. 

Encosté  lui  avoit  couchié  son  brant, 

Son  chief  avoit  tome  vers  Oriant. 

D'ores  en  autres  va  sa  colpe  rendant, 
755.    A  sa  main  destre  aloit  son  piz  bâtant. 

En  son  corage  vet  Damledeu  proiant, 

Que  si  mefî'et  li  soie  pardonant, 

Et  merci  ait  de  lui  en  son  vivant. 

La  mort  l'angoisse,  moult  le  vet  destraignant : 
760.    C'est  grant  merveille  que  il  a  duré  tant. 

//Dex  !  dist  Guillaumes ,  moult  ai  le  cuer  dolant , 

Que  j'ai  eu  un  domage  si  grant 

Dont  me  doudrai  à  trestot  mon  vivant. 

Niés  Vivien,  de  vostre  hardement 
765.    Ne  fu  nus  homs  puis  que  Dex  fist  Adant. 

Or  vos  ont  mort  Sarrazin  et  Persant. 

Terre,  quar  ovres,  si  me  va  transglotant , 

Et  si  reçoif  ce  chétif  las  dolant  ! 

Dame  Guiborc,  mar  m'irez  atendant; 
770.    Jà  en  Orenge  ne  me  verrez  tomaut!" 

Li  bers  Guillaumes  vet  tendrement  plorant. 

Et  ses  .ij.  poinz  durement  décortant, 

Soventes  foiz  en  vet  le  cuir  rompant. 

De  sa  dolor  mar  ira  nus  parlant , 
775.    Car  trop  la  meine  dolereus  et  pesant. 

Au  duel  qu'i  maine  est  chéuz  de  Baucent 

Encontre  terre,  s'en  vet  sovant  pasmant. 
Li  cuens  Guillaumes  fu  iriez  et  dolanz, 

Vivien  vit  qui  gisoit  toz  sanglauz, 
780.    Plus  soef  flère  que  basme  né  pimeuz: 

Sor  sa  poitrine  tenoit  ses"  mains  croisant, 
Li  sans  li  ist  par  ambedeus  les  flans. 
Par  mi  le  cors  ot  .xv.  plaies  granz, 
De  la  menor  fust  mort  uns  amiranz. 
785.    //Niés  Vivien,  dist  Guillaumes  li  frans, 

Mar  fu  vo  cors,  qui  tant  par  iert  vaillant, 
Vostre  proesce  et  vostre  haidemenz , 

Vostre  beauté  qui  si  iert  avenanz; 
Mes  ainz  lions  ne  fu  si  combatanz. 

790.    N'estiez  mie  estoz  né  ramponanz, 

Desor  vos  pers  orgueilleus  né  proisauz^ 
N'onques  ne  fustes  de  proesce  ventanz, 
Ainz  estiez  douz  et  humelianz, 
Et  sor  paiens  hardiz  et  conqueranz. 

795.    Aine  ne  doutas  né  roi  né  amirant, 

Plus  avez  mort  de  Turs  et  de  Persant 
Qu'onques  ne  fist  nus  homs  en  nostre  tans. 
Niés,  ce  t'a  mort  c'onques  ne  fus  faianz, 
Né  por  paiens  sol  plein  pié  reculanz. 

800.    De  vos,  biaus  niés,  est  domages  si  granz, 
Onques  el  siècle  ne  fu  homs  si  vaillanz. 
Or  te  voi  mort  par  delez  cel  Archant; 
Jà  mes  par  hom  n'en  esteré  joianz. 
Las  !  que  ne  ving  tant  com  il  fu  vivanz  ! 

805.    Del  pain  que  j'ai  fust  acomenianz 

Del  verai  cors  Damledeu  par  covant: 
A  toz  jorz  mes  en  fusse  plus  joianz. 
Dex  recoif  s'ame  par  tes  dignes  commanz , 
Qu'en  ton  servise  est  mort  en  Aleschant. 

810.        Li  cuens  Guillaumes  son  grant  duel  renovele 
Tendrement  plore,  sa  main  à  sa  messele: 
//Niés  Vivien,  mar  fu  jovente  bêle 
Ta  grant  proesce  qui  toz  tans  iert  novele! 
Si  hardis  homs  ne  monta  aine  sor  sele. 

815.    Haï  Guiborc,  ma  franche  damoisele. 
Quant  vos  saurez  ceste  lasse  novele, 
Moult  serez  cuite  de  boillant  estancele, 
Se  ne  vos  part  li  cuers  soz  la  mamele. 
Garanz  vos  iert  celé  virge  pucele 

820.    Sainte  Marie,  qui  maint  pechière  apele!" 

Li  cuens  Guillaumes  por  sa  dolor  chancelé. 
Si  se  liurta  enz  el  front  d'une  astele. 
Par  desoz  l'elme  qui  fu  fet  à  gemele 
Del  vis  li  vole  del  sanc  pleine  escuele. 

825.    Lenfant  enbrace  soef  desoz  l'essele: 

'/Vivien,  sire,  parlez  à  moi,  chaele  !" 
Plorant  li  bese  le  piz  et  la  forcele. 
Et  puis  la  bouche  douce  comme  quenele. 
O  ses  .ij.  mains  qu'il  et  sor  sa  forcele 
830.    La  vie  sant  qui  el  cors  li  flaele. 

Guillaumes  plore,  qui  le  cuer  ot  ire: 
Par  mi  les  flans  tint  lenfant  acolé, 
Moult  docement  Ta  plaint  et  regreté: 
//Vivien,  sire,  mar  vi  vostre  beauté! 
835.    Ta  grant  proesce  que  Dex  t'avoit  doné. 
Ton  hardement  et  ta  nobilité 
Ne  porroit  estre  par  nul  home  conté. 
Je  vos  norri  par  moult  grant  chièreté; 
Et  ma  moillier  au  gent  cors  henoré, 
840.    Biax  sire  niés,  tant  vos  avoit  amé, 
.vij.  anz  toz  pleins  géus  à  son  costé. 
Quant  je  à  termes  vos  oi  armes  doné, 
Por  vostre  amor  i  furent  adoubé 
Cent  chevalier  et  d'armes  conréé: 
845.    Or  vos  ont  mort  Sarrazin  et  Escler, 
Et  vostre  cors  est  plaie  et  navré, 
En  trente  leus  percié  et  desciré. 
Cil  Deu  qui  a  par  trestot  poesté 
Ait  de  vostre  ame  et  merci  et  pité, 
850.    Et  de  ces  autres  qui  por  vos  sont  aie, 
Qui  par  ces  chans  gisent  mort  et  fine! 
Beax  sire  Dex,  moult  ai  le  cuer  ire! 
En  covenant  eus  à  Damledé 
Que  ne  fuiroies  de  bataille  champé 
855,    Por  Sarrazins  plaine  lance  d'esté; 
Mien  escient  bien  l'avez  avéré, 
Vos  serement  ne  sont  mie  faussé. 
Beau  sire  niés,  petit  m'avez  duré. 
Or  seront  mes  Sarrazin  reposé, 
860.    Quant  de  moi  sont  et  de  vos  délivré, 
Et  de  Bertran,  men  neveu,  l'alosé, 
Et  de  Guichart  que  tant  avoie  amé. 
Et  del  bàmaje  que  j'avoie  amené. 

Encoi"  r'auront  Orenge  ma  cité, 

865.    Tote  ma  terre  et  de  lonc  et  de  lé. 

Jà  mes  par  home  ne  seront  contresté." 
Li  cuens  se  pasme,  tant  a  son  duel  mené. 
Quant  se  redrece  s'a  l'enfant  regardé 
Que  un  petit  avoit  le  chief  croUé. 

870.    Bien  ot  son  oncle  oï  et  escouté, 
Por  la  pité  de  lui  a  souspiré. 
//Dex  !  dist  Guillaumes ,  or  ai  ma  volenté  !" 
L'enfant  enbrace,  si  li  a  demandé: 
//Biax  niés,  vis-tu?  por  sainte  charité!" 

87^.    —  //Oïl  voir,  oncles,  mais  poi  ai  de  santé: 
N'est  pas  merveille,  car  le  cuer  ai  crevé." 
—  //Niés,  dist  Guillaumes,  di  moi  la  vérité, 
Se  tu  avoies  pein  beneoit  usé 
Au  diemenche  que  prestre  éust  sacré?" 

880.    Dist  Viviens:  //Je  ne'nai  pas  goté; 
Or  sai-ge  bien  que  Dex  m'a  visité 
Quant  vos  venistes;  en  soit  Deic  mercié!" 
A  s'aumonière  mist  Guillaumes  sa  main, 
Si  en  tret  hors  de  cel  beneoit  pain 

885.    Qui  fu  seigniez  sor  l'autel  Sain-Germain. 
//Niés,  dist  li  cuens,  or  te  ferai  certain. 
De  tes  péchiez  verai  confès  remain, 
Je  sui  tes  oncles,  n'i  as  or  plus  prochain 
Tors  Damledeu  le  verai  soverain, 

890.    En  leu  de  lui  serai  ton  chapelain. 

A  ce  bautesme  voil  estre  ton  parrain: 
Plus  vos  serai  que  oncles  né  germains." 
Dist  Viviens:  //Sire,  moult  ai  grant  fain: 
Que  vos  mon  chief  metez  en  droit  vo  sein, 

895.    En  l'enor  Deu  me  donez  de  cel  pain, 
Puis  me  morré  orendroit  à  par  main. 
Hastez-vos,   oncles,  car  moult  ai  le  cuer  vain." 
—  //Las  !  dist  Guillaumes ,  com  dolereus  reclaim 
De  mon  lignaje  ai  perdu  tôt  le  grain, 

900.    Or  n'i  a  mes  que  la  paille  et  l'estrain!" 
Guillaumes  plore,  ne  se  pot  saoler, 


—  239  — 

Vivien  fist  eu  son  devant  cliner, 
Moult  doucemeut  le  prist  à  acoler. 
Lors  se  commence  l'enfes  à  confesser: 

905.    Toz  li  geliist,  n'i  lessa  que  conter 
De  ce  qu'il  pot  savoir  et  remembrer. 
Dist  Viviens:  //Moult  me  fet  trespenser, 
Au  jor  que  dui  primes  armes  porter 
A  Deu  vouai,  que  l'oirent  mi  per, 

910.    Que  ne  fuiroie  por  Turc  né  por  Escler 
Lonc  une  lance,  à  tant  le  puis  esmer, 
Né  de  bataille  ne  me  verroit  torner, 
Que  mort  ou  vif  m'i  porroit-en  trover, 
Par  grant  efl'roi  né  arrière  torner. 

915.    Mes  une  gent  m'a  hui  fet  reculer, 

Ne  sai  com  loing,  car  ne  le  puis  esmer. 
Je  crain  mon  veu  ne  m'aient  fet  fauser." 
—  //Niés ,  dist  Guillaumes ,  ne  vos  estuet  douter." 
A  icest  mot  li  iSst  le  pain  user, 

920.    A  l'anor  Deu  en  son  cors  avaler. 

Puis  bat  sa  colpe,  si  lesse  le  parler, 
!Fors  que  Guiborc  li  rova  saluer. 
Li  oill  li  troblent,  si  commence  à  meller. 
Le  jentil  conte  a  pris  à  regarder 

925.    Qu'il  le  voloit  soavet  acliner: 

L'ame  s'en  vet,  n'i  pot  plus  demorer: 

En  Paradis  la  fist  Dex  osteler , 

Avec  ses  angles  et  mètre  et  aloer. 

Voit  le  Guillaumes,  si  commence  à  plorer; 

930.    Or  set-il  bien  n'i  a  nul  recovrer. 

L'enfant  coucha  en  son  escu  boucler, 
Quar  il  voit  bien  ne  l'en  porra  porter. 
D'un  autre  escu  le  vet  acoveter. 
Si  com  il  dut  sor  son  cheval  monter 

935.    Li  cuers  li  faut,  si  le  convient  pasmer. 

Quant  se  redrece  moult  se  prist  à  blasmer: 
//Par  foi,  Guillaume,  en  vos  soleit  loer. 
Et  par  la  terre  Eièrebace  apeler; 
Mes  or  me  puis  por  recréant  clamer. 

940.    A  coardie  le  me  puet-en  torner 

Quant  celui  lesse  que  déusse  porter, 
Si  le  féisse  à  Orenge  enterrer. 
A  mon  pooir  le  déusse  henorer; 
Moult  me  déusse  ançois  lessier  grever, 

945.    Et  le  mien  cors  et  plaier  et  navrer." 
Lors  cort  l'enfant  fors  des  escus  oster, 
Isnelement  vet  el  Baucent  monter, 
Moult  ot  grant  poine  ainz  que'l  poïst  lever: 
De  droit  angoisse  le  covint  à  suer. 

950.        Li  cuens  monta  sanz  plus  de  demorer, 
Yivien  lieve  el  col  de  son  destrier, 
Jà  alast  jus,  ne  fussent  li  estrier. 
Droit  à  Orenge  s'en  cuide  repairier. 
Mes  ainz  aura  un  mortel  encombrier, 

955.    Car  il  ne  trueve  né  voie  né  sentier 
Ne  soit  covert  de  la  gent  l'aversier. 
Quant  il  perçurent  le  marchis  au  vis  fier, 
Joste  l'Archant  où  devoit  essaivier, 
Sore  li  corent  plus  de  .xv.  millier. 

960.    //Dex!  dist  Guillaumes,  qui  tôt  as  à  ballier, 
Or  n'ai-ge  blasme  se'l  me  convient  lessier." 
Paien  li  crient  et  prennent  à  huichier: 
//Jus  le  métrez,  par  Maliom!  pautonier!" 
—  //Dex  !  dist  Guillaumes ,  com  or  puis  enragier." 

965.    Le  cheval  broche  des  espérons  d'acier, 
Isnelement  est  retomé  arrier. 
Dedesoz  l'arbre  le  r'et  alez  couchier. 
Si  le  covri  de  l'escu  de  quartier. 
Puis  est  montez  en  l'auferrant  corsier: 

970.    Lors  commença  à  fere  un  duel  plenier. 

//Biau  niés,  dist-il,  moult  vos  avoie  chier. 
Se  je  vos  leis  nus  n'en  doit  merveillier, 
N'en  doi  avoir  honte  né  reprovier, 
Car  n'est  homs  nez  qui  t'en  osast  portier." 

975.    A  tant  s'en  tome,  si  commence  à  seignier. 
Et  cil  li  vienent  et  devant  et  derrier. 
//Dex!  dist  Guillaumes,  or  ai  de  vos  mestier, 

Secorez,  sire,  le  vostre  chevalier!" 
Lors  esperoue  par  delez  un  rochier. 

980.    Paieii  li  crient:  //N'en  irez,  losengier! 
Jh  vostre  Den  ne  vos  aura  mestier. 
Ne  vos  porra  secorre  né  aidier." 
Li  cuens  Guillaumes  n'a  cure  de  pleidier. 
De  foïr  pense,  et  cil  de  l'enchaucier. 
985.    Li  soleuz  besse,  si  prist  à  anuitier, 
Et  la  vesprée  commence  à  espoissier. 
Et  Sarrâzin  font  le  chemin  gaitier 
Et  les  destroiz  et  le  pais  pleuier; 
N'i  passera  li  marcliis  an  vis  fier, 
990.    S'il  ne  se  velt  fere  tôt  détranchier. 
A  Vivien  est  retomez  arier, 
La  nuit  le  guete  deci  à  l'esclairier, 

Li  cuens  Guillaumes  soz  l'arbre  retorna, 
Toute  la  nuit  o  son  neveu  veilla. 
995.    Ses  bons  chevaus  ne  but  né  ne  menja. 
Li  cuens  remonte  dès  que  l'aube  creva, 
A  Damledeu  son  neveu  commanda, 
Desor  Baucent  quatre  foiz  le  besa. 
Sachiez  de  voir,  à  enuis  le  lessa. 

1000.    Au  départir  moult  tendrement  plora, 
Sovente  foiz  arrière  regarda. 
La  nuit  fu  coie  et  la  lune  leva, 
A  Tanj  ornant  un  petit  espessa. 
Soef  chevauche,  quar  forment  se  dota, 

1005.    L'aube  est  crevée  et  li  jorz  esclaira, 
Et  Sarrâzin  Guillaume  ont  perçu  jà; 
Il  li  escrient:  //Dans  gloz,  or  i  parra 
De  votre  Deu,  com  il  vos  aidera." 
Lors  l'acuillirent  et  deçà  et  delà, 

1010.    Et  li  dus  fuit,  qui  pas  ne  s'oublia. 

En  poi  de  terre  Baucent  li  trespassa; 
Li  cuens  Guillaumes  à  espérons  s'en  va: 
En  son  un  val  .xv.  rois  encontra. 
Quant  voit  li  cuens  que  plus  paiens  n'i  a, 

1015.    Escordement  Damledeu  réclanio; 

Très-bien  s'afiche  par  mi  els  s'en  ira 
Et,  se  Deu  plest,  outi^e  s'en  passera. 
Cuer  li  revint,  hardement  recevra, 
Saint  Esperit  la  force  li  doubla, 

1020.    Né  tant  né  quant  li  cuens  ne  s'esmaia, 
Les  .XV.  rois  un  point  ne  redouta. 
Le  cheval  broche,  la  resne  li  sacha, 
Tint  une  lance  que  en  FArchant  trova. 
Hante  fu  roide  et  li  fers  en  trencha. 

1025.    Devers  les  rois  Baucent  esperona. 
Or  le  garisse  cil  qui  le  mont  cria, 
Et  qui  Adam  de  la  terre  gita 
Et  sa  moillier  de  sa  coste  forma, 
Et  en  la  Virge  pucele  s'aombra, 

1030.    Et  el  désert  .xl.  jorz  jeûna! 

Ainz  qu'il  soit  outre  grant  estor  i  aura: 
S'il  en  estort  por  voir  dire  porra: 
//Onques  nus  homs  de  tele  n'eschapa!" 
Eière  chançon  qui  oïr  la  vodra 

1035.    Eace-moi  pès,  si  se  traie  en  ençà, 
Jà  en  sa  vie  mes  si  bone  n'orra. 

Li  cuens  Guillaumes  fu  de  moult  grant  aïr, 
Ainz  homme  d'armes  ne  pot  tele  sofTrir. 
Il  voit  très-bien,  n'a  mestier  de  foïr, 

1040.    Car  de  paiens  voit  la  terre  covrir. 
De  toutes  parz  assembler  et  venir. 
Ne  voit  passage  qui  soit  à  son  pleisir 
Eors  par  les  rois  qui  sont  de  grant  aïr. 
//Dex!  dist  Guillaumes,  qui  te  lessas  morir 

1045.    En  sainte  croiz  et  drécier  et  clofir. 
Et  de  la  lance  enz  el  costé  férir, 
Si  voirement  com  ce  vousis  sofirir, 
Por  le  tuen  pueple  à  raençon  venir. 
Si  com  c'est  voirs,  sire,  par  ton  pleisir 

1050.    Si  me  deffant  hui  cest  jor  de  morir, 
Que  à  Orenge  puisse  encore  venir 
A  la  contesse  qu'est  de  moi  en  désir! 
Baucent,  dist-il,  s'or  me  puez  avancir 

Que  je  poisse  delà  ce  mont  saisir, 

1055.    Bien  m'en  iroie,  se  Dex  vient  à  pleisir. 
Mes  en  ces  .xv.  me  convient  à  férir, 
Quar  par  le  mielz  m'en  estuet  à  issir. 
Or  m'en  convient  mon  corage  eflbrcir; 
S'au  brant  d'acier  me  pooie  assentir, 

1060.    Je  les  cuit  bien,  se  Dex  plest,  desconfir. 
Puis  en  irons  bêlement  à  loisir. 
Se  à  Orenge  vos  pooie  tenir, 
Je  vos  feroie  à  grant  lienor  servir." 
Baucent  l'entant,  si  commence  à  henir. 

1065.    //Dex!  dist  Guillaumes,  or  ai-ge  mon  désir. 
Quant  je  ne  voi  mon  cheval  alentir." 
L'escu  enbrace  com  homs  de  grant  aïr, 
Droit  vers  Orenge  fet  le  Baucent  guenchir. 
Or  porrez  jà  fière  bataille  oïr: 

1070.    Jhesu  le  puisse  secorre  et  maintenir! 

Li  cuens  Guillaumes  a  Baucent  galopé. 
Son  escu  a  devant  son  piz  torné, 
Brandist  la  liante  au  gonfanon  fresé. 
Les  .XV.  rois  sont  parti  et  sevré, 

1075.    Bien  ont  Guillaume  choisi  et  avisé; 

Li  .viij.  li  vienent,  li  .vij.  sont  aresté. 
Cil  qui  Guillaume  ont  premier  aresté, 
C'est  Matemars  et  li  rois  Gasteblez 
Et  Aïaus  et  li  rois  Tempestez 

1080.    Et  Baufumez  qui  iert  niés  Desramé, 
Et  Aenrons  et  ses  filz  Aenrez: 
L'uitiesme  fu  li  forz  rois  Cadroez; 
Tuit  cil  férirent  dan  Guillaume  au  cort  nés 
Sor  son  escu,  qu'il  ont  fret  et  troé. 

1085.    Tuit  l'ont  parti,  maumis  et  déquassé, 
En  quatre  leus  li  ont  l'auberc  faussé, 
Dedenz  le  cors  l'ont  plaie  et  navré; 
Mes  del  baron  n'ont-il  mie  aterré, 
Né  de  la  sele  del  cheval  remué, 

1090.    Ne  plus  qu'il  fussent  à  une  tor  hurté. 

Li  (cnens  Guillaumes  ot  moult  le  cuer  iré, 

De  plein  eslès  en  a  un  assené, 
C'est  Matemars,  le  frère  Codroé; 
Toutes  ses  armes  li  ont  petit  duré, 
1095.    Ijc  cuer  li  a  en  .ij.  moitiez  sevré, 
Jambes  levées  Tabat  acravanté. 
La  lance  au  fer  a  à  lui  retiré, 
Beprent  son  poindre,  à  un  autre  a  josté:-, 
L'escu  li  a  et  le  hauberc  faussé, 
1100.    Par  mi  le  cors  a  fer  et  fust  passé: 
Mort  le  trébuche  del  destrier  abrivé. 
La  lance  brise,  qui  moult  li  a  duré. 
Li  cuens  Guillaumes  a  //Monjoie!"  escrié, 
//Sainte  Marie,  aiez  de  moi  pitié! 
1105.    Biax  sire  Dex,  menez-me  à  salveté 
Jusqu'à  Orenge,  ma  mirable  cité, 
A  la  contesse,  qui  moult  m'a  désiré! 
Ensenble  avons  tant  grant  mal  enduré 
Por  essaucier  sainte  crestienté." 
1110.    A  icest  mot  a  le  cheval  hurté. 

Puis  tret  Joieuse  au  pont  d'or  néelé. 
Par  mautalant  vet  férir  Tempesté 
Amont  sor  l'eaume  qu'il  ot  à  or  jemé: 
Pierres  et  flors  en  a  jus  craventé, 
1115.    Ne  vaut  le  cercle  un  denier  monéé: 
Jusqu'enz  el  piz  a  le  brant  dévalé. 

Del  bon  cheval  l'a  jus  mort  enverssé. 

Un  autre  roi  a  lues  le  chief  copé. 

Li  cuens  i  fiert  o  le  brant  acéré 
1120.    De  plein  eslès,  le  frein  abandoné, 

L'espée  trete,  l'escu  avant  torné. 

Vient  Aenrons,  l'escu  devant  torné. 

Li  cuens  le  voit  venir  tôt  abrivé: 

Il  fist  que  sages,  prémerain  a  josté. 
1125.    A  la  retrète  li  a  un  cop  doné 

Moult  avenant,  quar  il  l'a  assené, 

La  teste  o  l'elme  en  a  del  bu  sevré 

Si  soavet,  qu'il  n'a  bret  né  crié. 

Li  cuens  Guillaumes  a  l'autre  r'avisé, 

1130.    Par  mi  son  elme  li  a  grant  cop  doné. 
Dex  Tama  moult,  qui  son  cop  a  guié: 
Jusqu'as  espaules  li  a  le  brant  colé. 
Outre  s'en  passe,  s'a  Baucent  galopé. 
Le  sème  roi  a  li  cuens  encontre, 

1135.    Si  durement  Ta  de  Tescu  hurté, 
Par  pou  le  col  ne  li  a  desloé: 
Andui  li  oil  li  sont  del  chief  volé, 
Del  bon  cheval  Tabati  tôt  pasmé. 
Li  cuens  Guillauraes  a  son  escu  combré, 

1140.    Par  les  enarmes  li  a  del  col  osté, 

Ne'l  rendist  mie  por  un  marc  d'or  pesé. 
Le  suen  gita,  celui  a  acolé. 
Lors  s'en  torna  poignant  par  mi  le  pré. 
Le  brant  el  poing,  vermeil  ensanglanté. 

1145.    L'uitiesme  rois  a  si  esperoné, 

Ne  l'atendist  por  plein  val  d'or  comblé; 
En  fuie  tome,  tôt  a  le  sanc  mué. 
Bien  s'en  alast  li  cuens  à  sauveté 
Quant  li  .vij.  rois  le  r'ont  fort  escrié: 

1150.    L'uns  fu  Corsubles  et  l'autre  Corboclez, 
Li  tierz  Orribles  et  li  quarz  Aristez, 
Li  quinz  Ebrons,  li  siste  Josuez, 
Le  sème  apelent  d'Odieme  Esmeré, 
Eilz  ert  Guiborc,  en  ses  flans  l'ot  porté, 

1155.    Si  ert  fillatres  Guillaume  au  cort  nés. 
Cil  ont  le  conte  entr'ex  si  atrapé, 
De  toutes  parz  très-bien  avironé. 
Or  le  garisse  le  roi  de  majesté! 
S'il  en  eschape  moult  aura  bien  erré. 

1160.    //Sire  paratre,  dist  li  rois  Esmerez, 
Por  quoi  m'as-tu  à  tort  deshérité. 
Et  fors  d'Orenge  par  traïson  gité, 
Et  pris  ma  mère  trestot  outre  mon  gré. 
Et  mes  .ij.  frères  à  grant  tort  décolez? 

1165.    Tant  les  bâtis,  voiant  tôt  ton  barné, 
Desor  un  marbre  el  pavement  listé. 
Que  de  lor  sanc  corurent  grant  li  gué, 

Puis  les  pendis  à  un  arbre  ramé. 
Sire  Guillaume,  ne  Tai  pas  oublié; 

1170.    Par  Mahomet!  moult  en  oi  grant  vilté, 
Pel  soié-je,  se  jà  n'est  comparé: 
De  celé  teste  me  sera  amendé." 
Respont  Guillaumes:  //Vos  dites  cruauté: 
Puisque  li  home  n'aime  crestienté, 

1175.    Et  qu'il  het  Deu  et  despit  charité, 
N'a  droit  en  vie,  je'l  di  par  vérité, 
Et  qui  l'ocist,  si  destrait  un  maufé. 
Deu  ai  vengié,  si  m'en  set  moult  bon  gré, 
Tuit  estes  chien  par  droiture  apelez, 

1180.    Car  vos  n'avez  né  foi  né  léauté." 

Esmerez  l'ot,  près  n'a  le  sens  desvé; 
Les  rois  escrie:  //Trop  avons  demoré. 
Par  Mahomet  oi\  j'ai  mon  chief  voé, 
Mar  s'en  ira,  si  l'aurons  desmembré! 

1185.    S'il  nos  eschape  moult  avons  mal  erré, 
"  A  toz  jorz  mes  nos  sera  reprové." 
A  icest  mot  ont  tuit  esperoné. 
Les  lances  bessent,  dont  li  fer  sont  quarré, 
Guillaume  fièrent  sor  l'escu  d'or  bouclé. 

1190.    Toz  .vij.  ensamble  ont  au  conte  josté, 
A  pou  Guillaume  n'ont  à  terre  verssé, 
Mes  Damledeu  a  le  baron  tensé. 
Li  trois  derrière  ont  son  cheval  navré, 
L'uns  en  la  crope  et  li  autre  el  costé, 

1195,    Que  li  boel  a  pou  ne  sont  volé. 

C'est  grant  merveille  que  il  ne  l'ont  tué. 
Li  cuens  Guillaumes  lor  fet  le  brant  privé. 
Cui  il  ataint  à  plain  cop  entesé, 
Mar  querre  mire,  tost  l'aura  meschiné. 

1200.    Les  .XV.  rois  a  si  mal  atéré 

Que  il  n'en  sont  que  trois  vif  es  chape. 
Or  a  Guillaumes  bien  son  cors  esprové; 
Aine  mes  nus  homs  ne  fist  tel  poesté, 
Quant  .XV.  rois  a  par  son  eors  maté, 

1205.    Et  combatu  tôt  un  jor  ajomé; 

Mais  eu  le  truevc  dedenz  Tautoritc, 
Aine  ne  fu  lioms  de  la  soe  bonté. 

A  icest  cop  Ta  Guillaumes  bien  fet: 
Bien  s'en  alast  à  Orenge  entreset, 

1210.    Quant  par  devant  li  soillent  dui  aguet  : 
C'est  Aerofles  et  Banebjous  qui  brait. 
//Dex!  dist  Guillaumes,  or  ai  ici  mal  plait! 
N'est  pas  merveille  se  ore  me  desplait; 
Mes  néporquant  moult  bêlement  me  vait, 

1215.    Quant  .xv.  rois  ne  m'ont  de  rien  méfiait. 
Se  por  ces  .ij.  m'en  fui  ce  sera  lait, 
A  tozjorz  mes  iert  à  mes  oirs  retrait. 
Dex  me  pardoint  ce  que  li  ai  meflet  ! 
Mielz  voil  morir  mi  cors  ne  s'i  essait. 

1220.    Bauceut,  dist-il,  moult  le  m'avez  bien  fet. 
De  moi  servir  vos  voi  tozjorz  eu  hait, 
Et  encor  estes,  merci  Deu!  fort  et  ret; 
Ci  voi  venir  .ij.  rois  de  mal  estrait , 
Ne  puet  remaindre  que  grant  estor  n'i  ait." 

1225.        Quant  li  dui  roi  ont  Guillaume  véu, 
Dont  le  conurent  sore  li  sont  coru. 
Guillaume  apelent,  si  sont  arestéu: 
//Gloz  orgueilleus,  vostre  jor  sont  venu, 
Moult  vos  avons  cliacié  et  porséu, 

1230.    Or  vos  avons  en  tel  leu  conséu, 
Jà  par  nul  home  ne  serez  secoru, 
N'aurez  garant  de  vostre  roi  Jhesu 
Que  ne  perdez  le  chief  desor  le  bu. 
Meint  gentil  roi  as  mort  et  confondu, 

1235.    Or  t'en  seront  li  guerredon  rendu. 

Ne  te  leromes  por  plain  val  d'or  fondu 
Jusqu'à  celé  ore  c'auras  le  chief  perdu." 

—  //Voir ,  dist  Guillaumes ,  ainz  tel  honte  ne  fu  : 
Poi  priseront  paien  vostre  vertu 

1240.    S'ensamble  à  moi  vos  estes  combatu." 

—  //Non  pas  ensenble  mes  chascuns  par  soi  nu." 

—  //S'einsi  le  fôtes ,  à  pris  vos  iert  tenu. 
Lessiez  m'aler,  ne  vos  ai  riens  tolu. 

Oiiques  ii'enblai  vaillissant  un  festu  ; 

1245.    Et  se  vos  ai  de  naient  irascu 

Droit  en  ferai  de  ma  main  nu  à  nu. 
Soit  à  juîse  ou  à  eve  ou  en  fu, 
Qu'en  Alesclians  ai  plus  de  vos  perdu." 
Dist  Danebrons:  //Ne  vos  vaut  un  festu:  " 

1250.    Mon  frère  as  mort,  le  roi  Marcliepalu, 
Mil  paien  sont  par  toi  mort  et  veincu. 
Jà  cist  domage  ne  sera  mes  rendu; 
Mes  se  jà  m'ame  ait  de  Maliom  salu, 
Ne  mengeré  si  fauré  cliier  rendu, 

1255.    Et  par  mon  cors  maté  et  confondu, 
Et  par  la  geule  à  un  arbre  pendu." 
—  //Voir,  dist  Guillaumes,  j à  n'aurez  tant  beit." 
Li  Sarrazins  point  l'auferrant  crenu. 
Et  fiert  Guillaume  devant  sor  son  escu: 

1260.    Desoz  la  boucle  li  a  fraint  et  fendu, 
Et  son  liauberc  despecié  et  rompu. 
Lez  le  coté  li  mist  l'espié  molu. 
//Dex  !  dist  Guillaumes ,  quel  cop  m'a  cist  rendu , 
Ne'l  fis  onc  mes  par  home  mescréu, 

1265.    Son  espié  ai  près  de  ma  cliar  sentu; 

Mes,  se  Dex  plest,  chier  li  sera  rendu." 
Isnelement  entoise  le  brant  nu. 
Par  tel  aïr  l'a  Guillaumes  féru 
Desor  son  elme,  qu'il  ot  à  or  batu, 

1270.    Tôt  li  trencha  com  un  rain  de  séu; 

Ne  valt  la  coifie  un  viez  gant  descosu, 
Que  la  cervele  n'en  ait  jus  espandu: 
Mort  le  trébuche  en  mi  le  pré  herbu. 
//Gloz,  dist  Guillaumes,  or  avez  trop  coru, 

1275.    Ton  serement  as  moult  mal  atendu. 
Mien  escient  fol  plet  avez  méu: 
De  ton  servise  t'en  ai  loier  rendu 
Qu'el  puis  d'enfer  iras  o  Belzebu 
Avec  ton  Deu  Mahomet  et  Cahu." 

1280.        Quant  Aerofles  voit  Danebron  morir, 
Tel  duel  en  a,  del  sens  cuide  partir. 

Dist  à  Guillaume:  //Ne  poez  mes  foïr. 
Par  Maliomet!  à  oui  je  doi  servir, 
Toz  Tor  del  mont  ne  vos  puet  garentir, 

1285.    Que  ne  vos  face  de  maie  mort  morir. 

Or  vos  convient  mon  roide  espié  sentir, 
Dont  je  ai  fet  meint  crestien  fenir. 
Jà  à  Orenge  ne  porrez  revertir 
A  la  putain  que  je  doi  moult  haïr, 

1290.    Qui  mon  neveu  Tiebaut  a  fet  honir 
Par  son  cors  sol,  et  del  pais  issir 
Outre  la  mer,  et  Orenge  guerpir. 
Se  je  del  tôt  ne  vos  faz  repentir, 
Jà  mes  ne  puisse  réaime  maintenir. 

1295.    Mes  se  ton  Deu  voloies  relenquir. 
Et  Mahomet  aorer  et  servir, 
Encor  porroies  séurément  garir." 
—  //Dex  !  dist  Guillaumes ,  que  porré  devenir 
Ce  Sarrazin  voi  de  si  grant  aïr, 

1300.    Ainz  de  son  cors  ne  poi  mes  nul  véir; 
Si  est  armez,  na  garde  de  morir. 
Et  de  m'espée  ai  fet  l'acier  croissir. 
Mon  cheval  voi  le  sanc  del  cors  issir, 
Bien  sant  soz  moi  qu'il  est  près  de  cheir; 

1305.    Et  de  paiens  voi  la  terre  covrir. 
Aïde  Dex,  qui  tôt  as  à  baillir! 
Or  voi-ge  bien  que  près  sui  de  morir, 
Secor-moi  Dex!  par  le  tuen  saint  plésir!'' 
Guillaumes  a  le  paien  regardé, 

1310.    Moult  le  voit  grant,  parcréu  et  quarré, 
De  lui  fu  greindres  un  plein  pié  mesuré, 
îTot  si  grant  home  en  la  crestienté. 
De  chières  armes  ot  son  cors  adoubé. 
Et  en  son  dos  un  blanc  hauberc  safré: 

1315.    Totes  les  manches  et  le  cors  ot  ollé 

De  chières  pierres  qui  gietent  grant  clarté. 
En  son  chief  ot  un  chapel  enfermé. 
De  cuir  de  tacce  bien  bolli  et  serré. 
Et  par  desore  son  vert  elme  gemé. 

1320.    A  .XXX.  laz  qui  toz  sont  boutonné: 
El  nasel  et  un  charboncle  soudé, 
Qui  plus  reluist  que  nul  cierge  enbrasé. 
En  sol  col  ot  un  fort  escu  bouclé, 
D'or  et  d'azur  richement  painturé, 

1325.    Et  de  sinople  par  grant  nobilité: 
Quatre  lions  i  avoit  tresgité, 
Et  un  dragon  sor  le  pomel  levé. 
De  bandes  d'or  ot  un  escu  lité, 
Et  d'auqueton  et  de  cerf  enarmé: 

1330.    La  guige  en  fu  d'un  chier  poile  roé. 
Que  vos  diroie  del  paien  défaé! 
A  grant  merveille  ot  bien  son  cors  armé: 
En  son  poing  tint  un  roit  espié  quarré, 
'        Dont  Talemele  ot  un  espan  de  lé, 

1335.    Le  fer  devant  agu  et  afilé: 

D'un  mal  serpent  l'avoit  envenimé; 
N'est  homs  en  terre,  se  l'en  avoit  navré, 
Que  maintenant  l'éust  le  cuer  crevé. 
Ceinte  ot  l'espée  au  pont  d'or  néelé: 

1340.    N'a  si  grant  home  en  France  le  régné, 
S'il  l'avoit  ceinte  au  flanc  par  le  baudré. 
Que  sor  la  terre  ne  traïnast  plein  pié. 
Une  toise  ot,  ce  dist-on  par  verte: 
Rois  Plantamor  la  dona  Salatré, 

1345.    Et  Salatrez,  li  rois  d'antiquité. 
Cil  la  dona  l'amiré  Acéré 
Par  non  d'acorde  de  son  frère  Morte 
Cui  il  avoit  le  chief  del  bu  sevré. 
Tant  a  l'espée  de  roi  en  roi  aie, 

1350.    Que  or  l'a  cil  qui  maint  home  a  maté 
Et  en  bataille  maint  estor  afiné. 
C'est  Aarofles,  li  frères  Desramé, 
Li  plus  fiers  Turs  dont  onques  fust  parlé. 
Li  Sarrazins  fu  moult  de  mal  pessé. 

1355.    Desoz  lui  ot  tel  destrier  amené 

Qui  porteroit  .ij.  chevaliers  armez 
De  plein  eslès  tôt  un  jor  ajorné, 

Ne  Ten  batroient  li  flanc  né  li  costé, 
Né  pol  de  lui  n'en  seroit  tressué. 

1360.    Avec  tôt  ce  est  de  si  grant  biauté, 
Jà  n'en  auroie  la  moitié  aconté. 
Li  cuens  Guillamnes  Va  forment  golosé. 
Deu  réclama,  le  roi  de  majesté: 
//Glorieus  père,  qui  me  féistes  né, 

1365.    Que  desque  ci,  sire,  m'avez  gardé, 

Consent  moi,  sire,  par  ta  sainte  bonté, 
Que  je  eusse  cel  destrier  abrivé! 
Se  à  Orenge  l'en  avoie  mené 
Je  ne'l  donroie  por  tote  m'érité." 

1370.    Le  roi  paien  a  li  cuens  apelé: 

//Sarrazin,  frère,  di  par  ta  léauté. 
Que  t'ai  meffet  dont  m'as  cuilli  en  hé? 
Se  je  t'ai  rien  né  tolu  né  emblé, 
Droit  t'en  feré  tôt  à  ta  volenté: 

1375.    Moult  hautement  vos  sera  amendé." 

Dist  Aarofles:  //Moult  as  or  fol  pensé. 
Par  Mahomet!  ne  me  vient  pas  à  gré 
Que  nus  homs  croie  la  seinte  trinité, 
Né  le  bautesme,  né  la  crestienté, 

1380.    Né  que  Jliésus  ait  point  de  poesté. 
S'einsi  le  croiz,  com  je  l'ai  devisé, 
Que  en  la  Virge  n'éust  humanité, 
Je  te  leré  aler  à  sauveté 
Jusqu'à  Orenge  la  mirable  cité; 

1385.    Puis  la  rendre  mon  frère  Desramé, 
Et  ta  moillier  aura  Tiebauz  l'Escler. 
Par  tel  manière  serons  nos  acordé, 
Jà  autrement  ne  puet  estre  amendé." 
—  //Yoir,  dist  Guillaumes,  trop  m'avez  demandé; 

1390.    Je  ne'l  feroie  por  plain  val  d'or  comblé. 
Voir,  miex  voudroie  avoir  le  chief  copé, 
Et  pièce  à  pièce  de  mon  cors  desmembré, 
Que  je  guerpisse  le  roi  de  majesté. 
Trop  par  ies  fous,  n'as  point  d'umilité. 

1395.    Tel  renoiez,  tis  cors  ait  mal  dahez! 

Je  ne  te  pris  vaillant  un  chien  tué, 

Né  toz  tes  Dex  un  denier  monée. 

Quenque  tu  as  et  dit  et  devisé 

])esdi-ge  tôt  en  l'enor  Damledé, 
1400.    Sel  deffendré  à  mon  brant  acéré." 

A  icest  mot  s'ont  andui  deffié. 

Dist  Aarofles:  // Guillaumes ,  or  m'antant!- 

Je  me  combat  à  toi,  et  sez  comment: 

Crestienté  qu'ele  ne  vaut  néant; 
1405.    Qui  sor  son  chief  la  met  à  tort  le  prent. 

Et  le  bautesme  desdi-ge  ensement, 

Que  il  ne  valt  plus  qu'un  trespas  de  vaut. 

Toutes  voz  messes,  né  li  Deu  sacrament, 

Vo^  mariages  né  vos  espousement, 
1410.    Né  celé  loi  que  tienent  vostre  gent. 

N'est  pas  droiture,  ainz  est  souduiement. 

Itel  criance  vint  par  enchantement. 

Dex  est  lasus,  desor  son  firmament: 

Il  n'a  çà  jus  de  terre  plein  arpent, 
1415.    Ainz  est  Mahoms  à  son  commandement. 

Icil  nos  donc  et  Forage  et  le  vaut. 

Le  fruit  des  arbres,  le  vin  et  le  forment; 

Lui  doit-on  croire  et  fere  son  talant." 

—  //Gloz,  dist  Guillaumes,  de  tôt  ce  vos  desment." 
1430.    Li  cuens  s'abesse,  vers  la  terre  s'estent. 

Voit  une  lance,  de  son  cheval  la  prent. 

Lors  s'entrevienent  andui  moult  fièrement. 

Mes  li  destriers  Guillaume  vet  moult  lent. 

Cil  au  paien  comme  quarriax  descent. 
1425.    Andui  se  fièrent  moult  angoisséement, 

Que  li  escu  sont  percié  à  l'argent; 

Ainz  des  haubers  n'orent  defîendement. 

Lez  les  costez  sont  li  fer  en  présent; 

Poi  se  blecièrent,  navré  sont  nequedant. 
1430.         Li  cuens  Guillaumes  et  li  paiens  josta. 

Lors  escuz  percent ,  chascuns  aubère  faussa , 

Et  li  uns  l'autre  dedenz  le  cors  navra, 

Si  que  li  sans  contreval  en  cola. 

Par  tel  air  li  uns  l'autre  bouta, 

1435.    Les  cengles  rompent  et  li  portrail  quassa. 
Jambes  levées  Guillaumes  trébucha, 
Et  Aarofles  à  terre  reverssa. 
Chascuns  des  heaumes  enz  el  sablon  ficha , 
Si  que  li  cercles  et  li  nasel  brisa, 

1440.    Que  par  la  bouche  le  sanc  vermeil  raia. 
Ainz  des  destriers  uns  ne  se  remua: 
Cil  au  paien  henist  et  braidona, 
Del  nés  fronchi  del  pié  destre  hoa. 
Sele  ot  el  dos,  où  moult  fort  caingle  a, 

1445.    Si  bien  se  tient,  onques  ne  desboucla. 
Li  Sarrrzins  preraerain  releva: 
Grans  fu  et  fors,  mes  onques  Deu  nama. 
Il  se  hérice,  comme  senglier  froncha, 
Trete  a  l'espée  qui  luist  et  verdeia, 

1450.    Par  les  enarmes  son  escu  enbraça; 

Si  com  Guillaumes  contremont  se  hauça 
Par  mi  son  elme  li  paiens  l'asena: 
Quanqu'il  ataint  contreval  en  rasa. 
Li  brans  d'acier  un  petitet  glaça, 

1455.    Mors  fust  li  cuens,  mes  l'espée  toma. 
Et  nostre  sires  qui  le  baron  tensa. 
Deci  qu'à  terre  le  brant  d'acier  cola, 
Mien  esciant  plus  d'un  pié  i  entra. 
//Dex!  dist  Guillaumes,  quele  espée  ci  a! 

1460.    Eors  Durendal  soz  ciel  meillor  n'en  a." 
Dist  Aarofles  t  //Dans  gloz,  or  i  parra 
De  vostre  Deu,  com  il  vos  aidera." 
Isnelement  autre  cop  recovra, 
Jà  le  férist,  mes  li  cuens  se  hasta; 

1465.    Del  brant  d'acier  ruiste  cop  li  dona 
Par  mi  son  elme  qui  luit  et  flamboia: 
Tant  par  fu  durs  que  point  n'en  esgruna. 
Li  cops  guenchi,  par  vertu  dévala: 
Tôt  son  escu  devant  esquartela. 

1470.    Mauvèsement  le  paien  assena. 

Voit  le  Guillaumes,  grant  mautalent  en  a, 

Lui  et  s'espée  moult  forment  lédenga: 
//Par  Deu,  Joieuse,  droit  ot  qui  te  blasma! 
Quant  Karlemaine  à  Es  vos  me  dona, 

1475.    Voiant  François,  moult  forment  vos  loa, 
Que  n'ot  si  bone  soz  ciel  fors  Durendal; 
Mal  dahé  ait  jà  mes  te  proisera, 
Né  tendra  cliière  nul  jor  que  il  vivra." 
Par  pou  à  terre  li  cuens  ne  la  gita. 

1480.    Dist  li  paiens:  //Mauvèsement  vos  va: 
Qui  fist  t'espée  mauvèse  la  forga." 
Il  tint  la  soe  qui  luit  et  verdoia: 
Par  tel  air  contremont  la  hauça, 
Jà  l'en  férist;  mes  li  cuens  recovra. 

1485.    Par  grant  vertu  le  brant  li  envoia, 
Tote  sa  force  o  le  brant  abouta, 
Que  son  escu  H  fendi  et  copa. 
Par  grant  vertu  Joieuse  dévala, 
Que  l'un  des  pans  del  hauberc  li  osta, 

1490.    Et  le  clavein  rompi  et  débenda: 

Toute  la  cuisse  del  cors  K  dessevra. 
Plus  d'une  toise  li  paiens  chancela, 
A  Tarester  toz  envers  trébucha. 
Voit  le  Guillaumes,  Damledeu  en  loa, 

1495.    Lui  et  sa  mère  doucement  réclama, 
De  celé  honor  forment  le  mercia. 
.  Li  cuens  Guillaumes  a  le  paien  véu 
Qui  tint  l'espée,  et  enbracié  l'escu: 
Moult  le  voit  grant  et  hidex  et  corssu, 

1500.    De  lui  fu  greindres  le  chief  o  Tehne  agu; 
Eorment  redoute  son  brant  d'acier  molu. 
Li  bers  reclaime  le  digne  non  Jhesu, 
Et  tint  Joieuse  qui  Karlemaine  fu: 
Par  tel  aïr  a  le  paien  féru, 

1505.    Devers  sénestre  entre  col  et  l'escu, 

L'auberc  li  tranche,  le  clavein  a  rompu, 
Par  grant  aïr  a  le  brant  descendu. 
Toute  la  cuisse  li  dessevra  del  bu. 
Li  cuens  le  hurte,  envers  l'a  abatu. 

1510.    Quant  il  le  voit  en  mi  le  pré  chéu, 
Sachiez  de  voir  grant  joie  en  a  eu. 
Dist  à  Joieuse:  //Benoite  scies-tu 
Mien  esciantre  onques  mieudre  ne  fu." 
Le  Sarrazin  escria  par  vertu: 

1515.    //Gloz,  dist  Guillaumes,  fol  plet  avez  méu. 
A  ceste  espée  vos  ai  fet  tel  salu, 
Dont  je  vos  ai  le  cuer  moult  irascu. 
Abatue  ai  la  vostre  grant  vertu: 
Qui  que  gaeint,  vos  i  avez  perdu. 

1520.    Tètes  escliace  de  fresne  ou  de  séu. 
Or  sera  mes  très-bien  apercéu 
Que  vos  avez  Guillaume  conéu." 
Lors  a  seisi  le  bon  destrier  crenu: 
Li  cuens  i  monte  par  lestrier  d'or  batu. 

1525.    .ij.  foiz  l'eslesse  par  mi  le  pré  herbu, 
Et  li  destriers  li  randone  menu. 
Ne  s'i  tenist  chevrel  né  cerf  ramu. 
//Dex!  dist  Guillaumes,  com  m'avez  secoru! 
Or  n'ai  mes  garde  de  paien  mescréu." 

1530  Atant  s'en  tome,  le  Turc  leit  estendu. 
Dist  Aarofles:  //Guillaume,  où  vas-tu? 
Parole  à  moi,  si  ait  t'ame  salu." 

Dist  Aarofles:  //Guillaume,  entendez. 
Parlez  à  moi,  gentis  cuens  henorez 

1535.    Je  voi  très  bien  que  je  sui  afolez, 
Né  jà  de  ci  ne  seré  mes  levez, 
Se  ge  ne  sui  en  litière  portez; 
Mes  por  Maliom!  mon  cheval  me  rendez, 
Moult  richement  ert  vers  vous  rachetez: 

1540.    De  l'or  d'Arrabe  sera  .ij.  foiz  pesez. 
Et  vos  neveuz  toz  quites  en  r'aurez. 
Qu'en  prison  tienent  Sarrazin  à  noz  nés." 
Guillaumes  cuide  qu'il  die  fausseté, 
Por  lui  traïr  s'est  issi  porpensez. 

1545.    Dist  au  paien:   //De  folie  parlez; 
Je  n'el  rendroie  por  .xiiij.  citez. 
Or  m'en  irai,  et  vos  ci  remendrcz." 

Ot  le  Arofles ,  par  pou  qu'il  n'est  desvez , 

A  haute  voiz  s'est  li  fels  escriez: 

//Ahi  Guillaume,  com  fet  cheval  avez! 
1550.    Par  Mahomet!  le  meillor  enmenez 

Qui  onques  fust  véuz  né  esgardez; 

Tant  amble  tost,  et  si  par  est  soef, 

Homs  qui  sus  siet  ne  puet  estre  lassez. 
1555.    En  vaus,  en  tertres,  ne  puet  estre  encombrez. 

"Onques  por  corre  ne  pot  estre  grevez, 

Né  por  alian  ne  fu  aine  tressuz, 

Né  aine  ne  fu  né  saigniés  né  ferrez. 

Ongles  a  durs  plus  qu'aciers  détrempez. 
1560.    Ha  Eolatise,  tant  jorz  vos  ai  gardé, 

Or  t'ai  perdu  et  si  sui  afolez, 

Et  à  tozjorz  bonis  et  vergondez! 

Mes  nequedent  moult  sui  de  vos  irez: 

Par  Mahomet ,  où  mi  cors  est  voez  ! 
1565.    De  vos  me  poise  plus  que  de  moi  assez. 

Quar  le  me  rent,  Guillaumes  au  cort  nés, 

Je  te  feré  totes  tes  volentez." 

—  //Gloz,  dist  Guillaumes,  je  cuit  vos  me  gabez. 

Par  Saint  Denis  !  quant  de  moi  partirez 
1570.    Moi  né  autrui  jà  mes  ne  forferez. 

Ne  vaudrez  gaires  quant  vos  m'eschaperez." 

Isnelement  est  vers  lui  retornez, 

Et  11  paiens  de  dolor  s'est  pasmez  : 

N'est  pas  merveille  quar  à  mort  est  navrez. 
1575.    De  son  cheval  s'est  li  cuens  aclinez, 

Le  brant  d'acier  li  a  desceint  del  lez. 

De  cel  méismes  li  a  le  chief  copé. 

Or  est  li  cuens  auques  asséurez, 

Del  bon  cheval  estoit  jambe  aterrez, 
1580.    Et  prist  les  armes  au  paien  defl'aé. 

Isnelement  s'en  est  li  cuens  armez. 

Puis  a  lacié  le  vert  elme  gemé. 

Après  a  ceint  le  brant  qui  fu  letrez  : 

Joieuse  pant  à  l'arçon  noelé. 
1585.    Hastivement  est  li  cuens  reteniez, 

A  son  col  pant  le  fort  escu  bandé: 
Le  Tur  resemble  plus  c  orne  qui  soit  nez. 
Vint  à  Baucent,  qui  moult  estoit  lassez, 
Le  frain  li  oste,  la  sele  et  le  poitrez: 

1590.    Por  ce  le  fet  li  frans  cuens  henorez, 

Qu'il  ne  soit  pris  né  des  paiens  menez, 
Et  mielz  corra  et  plus  iert  délivrez. 
Lors  s'en  toma,  s'est  à  Deu  commandez: 
Sa  lengue  tome,  ses  Latins  est  muez: 

1595.    Grézois  parole,  qu'il  en  fu  doctrinez; 
Sarrazinois  resavoit-il  assez. 
De  toz  langages  ert  bien  enlatinez. 
D'armes  paienes  iert  moult  bien  adoubez, 
Estrangement  iert  grande  sa  fiertez. 

1600.    Baucent  le  suit,  sanz  frain,  tôt  desselez. 
Dex  le  garisse,  qui  en  croiz  fu  penez! 
De  paiens  est  véus  et  avisez, 
Se  il  le  tienent  jà  sera  afolez. 

Vet  s'en  Guillaumes  par  mi  la  terre  estrange, 

1605.    C'est  Uriene  qui  tôt  anors  sofraigne, 
Car  aine  n'i  ot  un  jomel  de  gaieigne, 
Mais  puis  et  roches,  et  pieres  de  Cartaingne. 
En  Aleschans  a  perdu  sa  compaigne 
Et  ses  neveus,  dont  la  dolor  l'engraigne, 

1610.    Qu'en  prison  tienent  li  Sarrazin  d'Espaigne: 
Jà  n'en  istront  por  roi  né  por  chastaigne  ; 
Se  Renoarz ,  qui  maint  paien  méhaigne , 
Ne  les  en  giete  fet  ont  maie  gaeigne. 
Mes  ainz  en  iert  perciée  mainte  entraigne. 

1615.    Vet  s'en  Guillaumes  poignant  vers  la  monteigne. 
Baucent  le  suit,  qui  moult  durement  seigne. 
Si  com  Guillaumes  entra  en  une  pleigne, 
Encontra-il  les  Turs  de  Buriaigne, 
Cens  de  Parlerne  et  cens  de  Gorgataigne, 

1620.    Si  les  conduit  Desreez  d'Argolaigne , 
Baudus  li  fels,  à  la  chière  grifeigne, 
N'ot  si  félon  jusqu'as  vaus  d'Alemaigne: 
One  en  sa  terre  ne  crut  né  vin  né  laigne, 
I  17 

Cheval  ot  bon  et  en  sa  lance  enseigne; 

1625.    Et  Desreez  chevauchoit  une  aufeingne. 

Guillaume  quièrent,  dont  il  ont  grant  engaigne. 
Quant  il  le  voient  l'uns  à  l'autre  l'enseigne: 
//Qui  est  or  cil  qui  porte  tele  enseigne? 
Armes  a  riches  et  de  moult  bone  ovraigne, 

1630.    Alons  encontre  sanz  nule  demoraigne." 
Dist  Desreez:  //Baudus  li  fils  Aiquin, 
Vois-tu  celui  qui  là  vient  cel  chemin? 
Uns  sors  baucens  le  suit  tôt  le  traïn: 
As  armes  senble  Arofle  mon  cosin; 

1635.    Je  cuit  mort  a  le  conte  palazin, 

Cil  au  cort  nés,  le  félon  de  put  lin; 
Bien  reconois  le  sor  baucent  rossin." 
Et  dist  Baudus:  //Par  mon  Deu  Apolin! 
Au  chevauchier  semble  mal  barbarin." 

1640.    A  icest  mot  s'eslessent  li  cosin: 

Guillaume  encontrent  par  delez  un  sapin. 
Baudus  parole,  n'ot  pas  le  cuer  frarin, 
Dist  à  Guillaume:  //Dont  venez  si  matin? 
Où  irez-vos,  dites,  sire  cosin?" 

1645.    Li  cuens  respont  et  dist  en  lor  Latin, 
Par  grant  voidie  parole  au  Sarrazin: 
//Par  Mahomet!  Baudus  li  filz  Aiquin, 
Je  ai  lessié  le  roi  Alipantin 
Desoz  l'Archant  delez  un  pin  ombrin. 

1650.    Là  ai  lessié  Guillaume  mort  sovint: 
Je  l'ai  ocis  à  mon  brant  acerin; 
Là  le  desarment  de  l'auberc  doblentin, 
Et  je  m'envois,  s'enmenrai  Acarin, 
Et  Danebur  et  son  frère  Cahin, 

1655.    Et  Aucebier,  le  frère  Estormazin, 

Quar  à  Orenge  vueil  estre  au  serin: 
Guiborc  prendrai  et  le  paleis  marbriu, 
Bien  i  porrez  herbergier  le  matin." 

1660.    Lors  s'en  passe  outre,  si  tint  le  chief  enclin. 
Mes  li  paien  ont  véu  son  hermin, 
Et  ses  .ij.  chauces  que  furent  de  sanguin: 

Par  ce  conurent  n'estoit  pas  lor  cosiu. 
A  voiz  s'escrient  toz  ensemble  à  un  brin: 

1665.    //Par  Maliomet!  n'en  irez  mie  einsint. 
Alii  Guillaume ,  fel  traître  mastin , 
Tant  vos  savez  de  barat  et  d'engin." 
Li  Sarrazin  sont  de  pute  manière, 
Marchis  Guillaume  esgardent  par  derrière, 

1670.    Voient  Termine  qui  peut  vers  Testrivière, 
Et  de  sa  chance  iert  route  la  lasnière; 
Celé  de  fer,  dont  la  maille  estoit  chière, 
Sor  l'esperon  ert  reversée  arière, 
Sa  chauce  pert  qui  n'estoit  pas  entière. 

1675.    Voient  Baucent  qui  le  suit  par  derrière. 
Lors  sevent  bien  c'est  li  cuens  Bracefière. 
A  voiz  s'escrient:  //Pel  traître  boisère, 
Ne  passerez  à  pui  né  à  rivière." 
Ot  le  Guillaumes,  si  dist  parole  fière: 

1680.    //Par  Deu  !  glotons  de  mauvèse  manière, 
Ne  vos  pris  toz  une  vil  chamberière  ; 
Quar  je  voi  bien  n'i  a  mestier  proière. 
Mes  se  Deu  plest  et  le  baron  Saint  Père, 
De  l'un  de  vos  feré-ge  une  bière." 

1685.    Point  Tolatise  qui  plus  cort  de  levrière, 
Mert  Desréé  devant  à  l'encontrière. 
Ne  li  valut  la  targe  une  espanière, 
La  vielle  broigne,  le  rain  d'une  fochière: 
Par  mi  le  cuer  met  sa  lance  plenière, 

1690.    Mort  le  trébuche  très  en  mi  la  proière. 
Ainz  que  li  rois  ait  guerpi  l'estrivière 
Saisist  Guillaumes  l'espié  o  la  banière: 
Plus  tost  s'en  tome  qu'aloe  menuière. 
Baudus  l'enchauce  par  mi  une  jonchière 

1695.    A  bien  .x.m.  de  la  gent  aversière. 

Baucent  acloent  au  pié  d'une  rochière, 
Tût  le  détranchent  comme  gent  pautonière, 
Et  le  marchis  ont  navré  en  l'archière. 

Li  cuens  Guillaumes  s'en  vet  sor  Tolatise. 

1700.    Baudus  l'enchauce,  qui  durement  se  prise, 

17* 

Cil  de  Palerne  et  cil  de  Malatise, 
Et  cil  de  Perse  et  cil  de  Monfelise, 
Et  cil  de  Sutre  et  cil  devers  Larise. 
Devant  les  autres  le  suit  tôt  à  devise 
1705.    Baudus  li  fels,  qui  son  cheval  arise; 
Et  cil  sen  vet  moult  tost  à  garantise. 
Li  rois  de  gloire,  qui  tôt  a  en  justise,    - 
Doint  au  paien  que  sa  char  soit  malmise! 
Li  cuens  Guillaumes  n'a  garde  en  nule  guise 
1710.    Se  desoz  lui  ne  chiet  son  Eolatise. 

Vet  s'en  Guillaumes  li  marchis  au  cort  nés, 
Tuit  sont  si  home  ocis  et  décopez. 
Et  si  neveu  toz  .vij.  enprisouez, 
Jà  n'en  istront  nul  jor  de  lor  aé 
1715.    Se  il  n'en  sont  par  Kenoart  gitez, 
Qui  encor  est  à  Loon  la  cité 
En  la  cuisine  oil  il  a  conversé: 
Par  celui  èrent  li  baron  délivré. 
Après  le  conte  sont  paien  arouté, 
1720.    Par  puis,  par  tertres  ont  li  Turc  galopé; 
Mes  li  marchis  a  tant  esperoné 
C'une  grant  liue  a  paiens  trespassez, 
Dont  li  est  vis  qu'il  soit  à  sauveté. 
Tôt  bêlement  a  son  cheval  mené, 
1725.    Le  sor  baucent  a  forment  regreté. 
Li  cuens  s'areste  soz  un  arbre  ramé 
Por  son  cheval,  tant  qu'il  ait  estalé. 
Ainz  qu'il  éust  tôt  son  estai  fine 
Voit  de  paiens  tôt  le  tertre  rasé, 
1730.    Baudus  devant,  le  frein  abandoné, 
La  lance  droite,  le  gonfanon  fermé. 
A  haute  voiz  a  Guillaume  escrié: 
//Sire  Guillaume,  on  vos  a  tant  loé 
Qu'il  n'est  nuz  homs  de  la  vostre  bonté; 
1735.    Tornez  vers  moi  sol  tant  qu'aions  josté." 

—  //Dex  !  dist  li  cuens ,  par  ta  grant  poesté  ! 
Cil  gloz  lechières  m'a  hui  tant  ramponé, 
La  soe  chasce  m'a  durement  grevé, 

Forment  m'a  hui  traveillié  et  pené, 

1740.    Par  lui  ont  hui  paien  Bauçant  tué, 

Forment  m'en  poise  que  moult  l'avoie  amé; 
Mes  par  mon  chié,  jà  sera  comparé." 
Vers  le  paien  a  le  cheval  hurté, 
Et  li  paiens  ne  l'a  pas  redouté. 

1745.    De  plein  eslès  s'ont  endui  encontre, 
Lor  escu  sont  percié  et  estroé, 
Mes  des  hauberz  n'i  a  maille  faussé. 
Les  lances  brisent,  li  fer  en  sont  quassé. 
Plus  d'une  toise  sont  li  tronçon  volé, 

1750.    Et  li  arçon  sont  par  mi  tronçoné. 

Li  cuens  Guillaumes  a  le  paien  hurté, 
Jambes  levées  l'a  jus  acravanté, 
Puis  tent  la  main  s'a  le  cheval  combré; 
Mien  escient  jà  l'en  éust  mené, 

1755.    Mes  Sarrazin  li  sont  près  del  costé. 
Plus  de  .L.  de  férir  apresté. 
Voit  le  Guillaumes,  tôt  le  sanc  a  mué. 
Il  tret  l'espée  au  pont  d'or  noelé, 
Au  bon  destrier  a  lors  le  chié  copé: 

1760.    Ne  vuet  que  l'aient  Sarrazin  né  Escler. 
Au  tor  françois  a  .ij.  Turs  cravantez. 
Poignant  s'en  tome,  n'i  a  plus  demoré. 
Droit  vers  Orenge  a  son  chemin  torné. 
Or  le  conduie  Jhesus  à  sauveté  ! 

1765.    Et  Sarrazin  ont  Bauduc  remonté. 
De  totes  parz  sont  paien  assemblé. 
Et  Desramez  i  vint  o  son  barné, 
Ensemble  o  lui  sont  .xx.  rois  coroné. 
Communémant  ont  dit  et  devisé, 

1770.    Et  tuit  li  roi  desoz  Mahom  juré 

Que  ne'l  leiront  à  passage  n'a  gué. 
Jusque  il  aient  en  Orenge  enserré; 
Puis  le  prendront  par  vive  poesté. 
Si  le  rendront  le  neveu  Desramé, 

1775.    Tiebaut  d'Arrabe,  qu'il  a  deshérité 
Et  de  sa  famé  honi  et  vergondé. 

Mes  se  Deu  plest  tuit  seront  paijure, 
Jà  ne  verront  ançois  un  mois  passé 
Que  il  seront  si  forment  encombré, 

1780.    N'i  aura  cel  tant  ait  le  cuer  osé, 
Rois,  amirés,  aumaçor  né  Esclers, 
Qui  de  péor  n'ait  tôt  le  sanc  mué, 
Se  Dex  garist  Eenoart  au  tinel; 
Par  lui  seront  paien  deshérité! 

1785.        Vet  s'en  Guillaumes  li  marchis  au  vis  fier 
A  espérons,  n'a  soing  de  l'atargier, 
Paien  l'encliaucent  plus  de  .xxx.  millier; 
Mes   li  marchis  siet  sor  si  bon  destrier, 
S'il  ne  li  chiet  ne  les  prise  un  denier. 

1790.    .ij.  Hues  granz  a  passé  Aversiers, 

En  un  val  entre,  s'apuie  en  un  rouchier, 
Et  voit  d'Orenge  la  tor  et  le  clochier, 
Et  Gloriete  le  bon  paies  plenier. 
Les  murs  d'areine  qu'il  ot  fet  bateillier. 

1795.    //Dex,  dit  li  cuens,  qui  tôt  as  à  baillier, 
A  com  grant  joie  je  m'en  issi  l'autrier! 
Puis  ai  perdu  tant  vaillant  chevalier 
Où  je  n'aurai  mes  nul  jor  recovrier. 
Ahi  Guiborc,  gentiz  franche  moillier! 

1800.    Quant  vos  saurez  cest  mortel  encombrier 
De  mes  neveuz,  que  j'avoie  tant  chier. 
Je  cuit  li  duez  vos  fera  enragier." 
Li  cuens  se  pasme  sus  le  col  del  destrier, 
Jà  alast  jus  ne  fussent  li  estrier. 

1805.    Lors  s'en  torna  poignant  tôt  un  sentier. 
Jusqu'à  Orenge  ne  volt  resne  sachier. 
Vient  à  la  porte,  s'apela  le  portier; 
A  haute  voiz  commença  à  huchier: 
//Ovre  la  porte,  lai  jus  le  pont  glacier, 

1810.    Haste-toi,  frère,  moult  en  ai  grant  mestier." 
Quant  li  portiers  l'a  oï  si  coitier, 
Sor  la  tornele  s'est  aie  apoier: 
Ne'l  comiut  mie  del  marchis  au  vis  fier, 
Né  dcsoz  lui  sou  auferrant  destrier, 

1815.    Né  de  l'enseigne  que  il  vit  baloier, 

Né  del  vert  elme,  né  Tescu  de  quartier. 
Guida  qu'il  fust  de  la  gent  aversier 
Qui  le  vousist  traïr  et  engignier. 
Dit  à  Guillaume:  //Or  vos  traiez  arrier^ 

1820.    Que  par  Saint  Jaque,  à  cui  je  voil  proiert 
S'un  sol  petit  vos  voi  plus  aprochier, 
Tel  vos  dorré  sor  cel  elme  vergier 
Que  del  cheval  vos  feré  trébuchier. 
Si  m'aïst  Dex  et  li  bers  Sains  Richiers! 

1825.    Alez-vos-en,  traître  losengier. 

Guillaumes  doit  de  TArcliant  repairier: 
Cuidez-vos  ore  que  nos  soions  berchier?" 
Et  dit  li  cuens:  //Amis,  ne  t'esmaier. 
Je  suis  Guillaumes,  li  marchis  au  vis  fier, 

1830.    Qui  en  l'Archant  ala  son  duel  vengier, 
Por  Vivien  secorre  et  aïdier. 
Eecéu  ai  si  mortel  encombrier, 
Mort  sont  mi  home,  n'i  a  nul  recovrier, 
Et  je  méismes  n'ai  pas  le  cors  entier." 

1835.    Li  portiers  l'ost,  prist  soi  à  merveillier; 

De  Deu  de  gloire  se  commence  à  seignier. 

Li  cuens  Guillaumes  s'est  durement  liastez, 
Dit  au  portier  :  //Amis ,  la  porte  ovrez  ; 
Je  sui  Guillaume,  jà  mar  le  mescrérez." 

1840.    Dit  li  portiers:  //Sire,  un  pou  vos  soffrez, 
G'irai  lassus,  à  parmain  me  r'aurez." 
De  la  tomele  s'est  moult  tôt  dévalé. 
En  Gloriete  monta  par  les  degrez. 
Vint  à  Guiborc,  moult  s'est  haut  escriez: 

1845.    //Gentiz  contesse,  fet-il,  que  vos  hastez; 
Là  defors  est  uns  chevaliers  armez 
Suz  un  cheval  ainz  ne  fu  véu  tel, 
D'armes  paienes  est  moult  bien  adobez, 
Estrangemant  est  grande  sa  fiertez, 

1850.    Bien  resenble  home  qui  d'estor  soit  tornez, 
Que  j'ai  véu  ses  braz  ensanglentez  : 
Moult  par  est  grant  sor  son  cheval  armez, 

Et  dit  qu'il  est  Guillaumes  au  cort  nés. 
Venez-i ,  dame ,  por  Deu ,  si  le  verrez  " 

1855.    Ot  le  Guiborc,  le  sanc  li  est  muez. 
Ele  descent  del  paies  seignorez, 
Vient  as  crestiaus  amont  sus  le  fosez, 
Dit  à  Guillaume:  //Vassal,  que  demandez?" 
Li  cuens  respont:  //Dame,  la  porte  ovrez 

1860.    Isnelement,  et  cel  pont  m'avalez; 

Que  ci  m'enchauce  Baudus  et  Desramez, 
.XX.M.  paien  o's  vers  elmes  gemez. 
Se  ci  m'ateingneut  toz  sui  à  mort  livrez. 
Gentil  contesse,  por  Deu!  la  porte  ovrez 

1865.    Isnelemant,  et  si  vos  en  hastez." 

Et  dit  Guiborc:  //Vassal,  n'i  enterrez, 
Tote  sui  sole,  n'a  o  moi  home  né 
Eors  cest  portier  et  un  cler  ordenez. 
Et  un  enfant,  n'a  pas  .xv.  anz  passez, 

1870.    Et  fors  noz  dames  qui  les  cuers  ont  irez 
Por  lor  mariz  que  mes  sire  a  menez 
En  Aleschans  sor  paiens  deffaez. 
N'i  aura  porte  né  guichet  deffermez 
Jusque  Guillaume  soit  arrière  tomez , 

1875.    Li  gentiz  cuens,  qui  de  moi  est  amez: 
Dex  le  garisse,  qui  en  croiz  fu  penez!" 
Ot  le  li  cuens,  vers  terre  est  enclinez: 
De  pitié  plore  li  marchis  au  cort  nés. 
L'eve  li  cole  fil  à  fil  lez  le  nez. 

1880.    Guiborc  r'apele  quant  fu  amont  levez: 

//Ce  sui-je,  dame,  moult  grant  tort  en  avez. 
Moult  me  mervueill  quant  ne  me  r'avisez; 
Je  sui  Guillaumes,  jà  mar  le  mescréez." 
Et  dit  Guiborc:  //Sarrazin,  vos  mentez; 

1885.    Par  Saint  Denis  qui  est  mes  avoez, 
Ainçois  sera  vostre  ciés  desarmez 
Qu'il  vos  soit  porte  né  guichet  defiermez." 

Li  cuens  Guillaumes  se  liasta  de  l'entrer: 
N'est  pas  merveille,  forment  se  doit  doter, 

1890.    Qu'après  lui  ot  le  chemin  fresteler 

De  celé  gent  qui  ne'l  puent  amer. 
//Planche  contesse,  dist  Guillaumes  li  bers, 
Trop  longuement  me  fêtes  demorer. 
Vez  des  paieus  toz  ces  tertres  raser. 

1895.    —  //Voir,  dist  Guiborc,  bien  oi  à  vo  parler 
Que  mal  devez  Guillaume  resenbler, 
Car  aine  ne'l  pot  nus  Turs  espoenter. 
Mes  par  cel  Deu  que  je  doi  aorer  ! 
N'i  ferai  porte  né  guichet  deffermer 

1900.    Jusque  je  voie  vostre  chief  desarmer, 
Et  sor  le  nés  la  boce  as  elz  mirer; 
Car  plusors  homes  se  semblent  au  parler, 
Et  je  sui  sole,  ne  me  doit-on  blasmer." 
Ot  le  li  cuens,  n'ot  en  lui  qu'aïrer. 

1905.    L'elme  deslace,  lait  la  ventaille  aler: 
//Dame,  dist-il,  or  poez  esgarder." 
Si  com  Guiborc  le  prist  à  aviser, 
Par  mi  les  chans  voit  cent  paiens  aler, 
Corssoulz  d'Aversse  les  fist  de  l'ost  sevrer, 

1910.    Par  els  fesoit  Desramé  présenter 

Trente  chaitis  qui  tuit  sont  bacheler. 
De  granz  seins  les  orent  fet  noer, 
Paien  les  bâtent,  que  Dex  puist  craventer! 
Dame  Guiborc  les  a  oï  crier 

1915.    Et  hautement  Damledeu  réclamer. 

Dist  à  Guillaume:  //Or  puis-je  bien  prover 
Que  tu  n'es  mie  dans  Guillaumes  li  bers, 
La  Eièrebrace  quen  soloit  tant  loer; 
Jà  n'en  lessasses  paiens  nos  genz  mener, 

1920.    Né  à  tel  honte  batre  né  dévorer; 

Jà  ne's  soflTrisses  si  près  de  toi  mener." 
—  //Dex  !  dist  li  cuens ,  com  me  velt  esprover  ! 
Mes  par  celui  qui  tôt  a  à  sauver, 
Je  ne  leroie  por  la  teste  coper, 
1925.    Se  m'en  devoit  trestot  vif  desmembrer. 
Que  devant  lui  ne  vois  ore  joster. 
Por  soe  amor  me  doi-je  bien  grever, 
Et  la  loi  Deu  essaucier  et  monter, 

Et  le  mien  cors  traveillier  et  pener." 

1930.    L'elme  relace,  puis  let  cheval  aler, 

Tant  com  il  puet  desoz  lui  randoner. 
Et  vet  paiens  férir  et  encontrer. 
Le  premerain  a  fet  Tescu  troer, 
Et  le  clavain  dérompre  et  désafrer, 

1935.    Par  mi  le  cors  fist  fer  et  fust  passer. 
A  l'autre  part  a  fet,  l'ensaigne  outrer, 
Jambes  levées  Ta  fet  mort  craventer. 
Puis  tret  l'espée  qu'il  toli  à  TEscler: 
A  un  paien  fist  la  teste  voler, 

1940.    L'autre  porfant  deci  el  cerveler, 

Et  puis  le  tierz  a  fet  mort  renversser, 
Le  quart  fiert  si  qu'ainz  ne  li  lut  parler. 
Paien  le  voient,  n'i  ot  quespoenter; 
Li  uns  à  l'autre  le  commence  à  conter: 

1945.    //C'est  Aarofles,  li  oncles  Cadroer, 

Qui  vient  d'Orenge  essilier  et  gaster. 
Corrociez  est,  moult  l'avons  fet  irer 
Quant  nos  ne  fumes  en  Aleschans  sor  mer. 
Je  cuit  que  chier  nos  fera  comparer." 

1950.    En  fuie  tornent  por  lor  vie  sauver: 
Toz  les  prisons  ont  tost  lessiez  ester. 
Li  bers  Guillaumes  les  suit  por.  décoper , 
Et  cil  li  fuient  qui  n'osent  demorer. 
Voit  le  Guiborc,  si  commence  à  plorer, 

1955.    A  haute  voiz  commença  à  crier: 

//Venez,  beau  sire,  or  i  poez  entrer." 
Ot  le  Guillaumes ,  si  prist  à  retorner , 
Vers  les  prisons  commence  à  galoper, 
L'un  après  l'autre  va  toz  deschaener, 

1960.    Puis  les  emnaine  dedenz  Orenge  aler. 
Et  cil  i  vont,  mes  n'i  porent  entrer. 

Quant  li  cuens  ot  les  prisons  délivrez 
Et  vers  Orenge  les  ot  acheminez. 
Après  paiens  s'est  arrière  tornez; 

1965.    Toz  les  ataint  li  destriers  abrivez. 

Li  cuens  ot  tret  le  brant  qui  fu  letrez. 

A  .iiij.  cox  en  a  .vj.  craveutez, 

A  voiz  paiene  s'est  li  cuens  escriez: 

//Filz  à  putain,  les  chevax  me  lerez, 

1970.    Si  les  aura  mes  oncles  Desramez, 
Ghascuns  sera  en  sa  chartre  jetez. 
Moult  durement  s'est  vers  vos  aïrez 
Por  la  bataille  dont  li  estes  fauxés." 
Paien  s'escrient:  //Si  com  vos  commandez; 

1975.    Pètes,  biau  sire,  totes  vo  volentez." 

A  pie  descendent,  ez-les-vos  démontez, 
Desor  cheval  n'en  est  un  sol  remez. 
Li  dui  les  .ij.  ont  par  les  poinz  noez, 
Ainz  n'en  i  ot  que  quatre  délivrez, 

1980.    Cil  ont  les  autres  devant  els  amenez. 
Droit  vers  Orenge  ez-les  acheminez. 
//Dex!  dist  Guiborc,  est  Guillaumes  faez, 
Qui  par  son  cors  a  tant  enprisonez. 
Grant  péchiez  faz  qu'il  ne  soit  encombrez. 

1985.    Sainte  Marie,  et  car  le  secorez  ! 

De  paien  voi  toz  ces  tertres  rasez  : 
Lasse  dolente,  chétive  que  ferez? 
Se  il  i  muert  c'est  par  mes  foletez." 
Ele  s'escrie:  //Sire,  car  en  venez! 

1990.    Ahi  Guillaume,  franc  marchis  au  cort  nez, 
Por  amor  Deu  qui  en  croiz  fa  penez! 
Lessez  ces  Turs,  trop  les  avez  grevez. 
A  vis  déables  soient-il  commandez." 
Et  dist  Guillaumes:  //Si  com  vos  commandez." 

1995.    Ez-vos  le  conte  qu'est  venuz  as  fossez: 
Devant  la  porte  s'est  li  bers  arestez 
O  sa  grant  proie  dont  il  i  ot  assez. 
Et  de  vitaille  .xv.  somiers  trossez. 
Toz  les  paiens  a  ensemble  enenglez; 

2000.    Devant  la  porte,  entre  pont  et  le  guez, 
Là  les  a  toz  ocis  et  démembrez. 
De  ce  fist  moult  que  sages  et  membrez, 
Qu'à  norriture  n'en  a-il  nul  lessez. 
Dont  fu  la  porte  overte  et  deffermez, 

2005.    Et  li  grauz  poiiz  tornéis  avalez. 

Li  cuens  i  entre,  dolanz  et  abosmez, 
Et  les  chaitis  qu'il  ot  desprisonez, 
Et  li  harnois  as  paiens  desfaez, 
Et  la  vitaille  et  li  vins  et  li  blez. 

2010.    Puis  ont  les  ponz  encontremont  levez, 

Et  les  granz  portes  et  les  huis  bien  barrez:; 
A  granz  chaenes  ont  les  portax  fermez. 
Ainz  que  Guillaumes  se  fust  bien  désarmez 
Vit  de  paiens  les  tertres  encombrez; 

2015.    Mes  ja  n'iert  prise  la  mestre  fermetez 
S'il  n'ont  ançois  cels  dedenz  afamez. 
Devant  la  porte  se  sont  logiez  es  prez 
Tiebauz  d'Arrabe  et  li  rois  Desramez, 
Li  rois  Corssouz  et  li  rois  Aenrez, 

2020.    Li  rois  Eaburs  et  li  rois  Esmerez, 
Li  rois  Borrel  et  li  rois  Mautriblez, 
Eois  Aïax  et  li  rois  Josuez: 
Avec  els  fu  Haucebiers  l'amirez, 
Cil  de  Mautiste,  li  filz  Matusalez. 

2025.    Trente  rois  furent,  que  Persant  que  Escler. 
Jusqu'à  un  an  fu  li  sièges  jurez: 
N'en  partiront  por  vaut  né  por  oré, 
S'iert  prise  Orenge  et  li  murs  craventez; 
Mes  Renoarz  les  fera  parjurez; 

2030.    Se  Dex  li  sauve  son  grant  tinel  quairé. 
Mal  i  entrèrent  paien  en  cel  régné; 
Ainz  que  il  soient  le  mois  d'Aoust  passez 
N'i  vodroit  estre  le  meillor  arrivez 
Por  trestot  l'or  qui  onques  fast  fondez. 

2035.        Or  ont  paien  Orenge  avironnée, 
La  terre  ont  arse  et  environ  gastée. 
Guillaumes  a  sa  teste  desarmée, 
Dame  Guiborc  a  desceinte  s'espée, 
L'elme  li  oste,  dolante  et  esplorée. 

2040.  Après  li  trait  la  grant  broine  saffrée: 
Soz  le  hauberc  li  fu  la  char  quassée. 
En  .XV.  leus  l'ot  plaiée  et  navrée, 

Toute  la  brace  avoit  ensanglantée. 

L'eve  del  cuer  li  est  as  elz  montée, 
2045.    Aval  la  face  li  est  chaude  colée. 

Voit  le  Guibore  s'a  la  color  muée: 

//Sire,  dist-ele,  je  sui  vostre  jurée, 

A  la  loi  Deu  loiaument  espousée, 

Por  vos  sui-je  crestiene  clamée, 
2050.    Et  en  seinz  fonz  bauptiziée  et  levée, 

D'uile  et  de  cresme  en  Deu  régénérée; 

Ne  me  doit  estre  vo  parole  véée. 

Mes  d'une  chose  sui  moult  espoentée: 

Bertran  le  conte  à  la  cliière  membrée 
2055.    Eustes-vos  en  compaigne  menée, 

Guichart  l'enfant,  qui  bien  fiert  de  l'espée, 

Et  Guielin,  Gautier  de  Pierre-lée, 

Et  le  bemage  de  la  terre  loée. 

Cil  jugleor  fassent  à  l'assemblée, 
2060.    Meinte  viele  i  éust  atemprée. 

N'es  pas  Guillaumes,  toute  en  sui  effraée." 

—  //Dex,  dist  li  cuens,   sainte  Yirge  honorée! 

Ce  qu'ele  dist  est  vérité  provée. 

A  grant  dolor  iert  mes  ma  vie  usée. 
2065.    Franche  contesse,  n'i  a  mestier  celée. 

Ma  compaigne  est  trestote  a  mort  livrée 

En  Aleschans,  là  fu  desbaretée, 

Né  n'i  a  nul  n'ait  la  teste  copée. 

Eouiz  m'en  sui,  n'i  a  mestier  celée, 
2070.    N'i  poi  avoir  né  foison,  né  durée. 

Tur  m'ont  chacié  tote  jor  ajomée." 

Guibore  l'entent,  la  color  a  muée. 

De  la  dolor  est  à  terre  pasraée. 

Quant  se  redresce  forment  s'est  démentée: 
2075'    //Haï!  fet-ele,  lasse,  maléurée! 

Or  puis-je  dire  que  sui  achétivée. 

Par  moi  sont  jà  mainte  jovente  usée. 

Dex!  confort  ore,  je  fui  de  mère  née! 
Sainte  Marie,  roïne  coronée 
2080.    Que  fussé-je  et  morte  et  enterrée! 

Ma  grant  dolor  n'iert  jamès  oubliée, 
Tant  que  ge  soie  en  la  terre  boutée." 
Adont  i  ot  mainte  lerme  plorée. 
Moult  fu  li  dels  en  Orenge  pesans, 

2085.    Plore  Guiborc,  des  autres  ne  sai  quant: 
//Sire,  dist-ele,  où  est  reniés  Bertrans? 
Et  Guielins  et  Guichars  li  vaillans, 
Gautiers  de  Termes  et  li  preuz  Vivians, 
Et  li  bamajes  qui  moult  estoit  vaillans? 

2090.    Rendez-les-moi  sains  et  saus  et  vivans!" 

—  //Dame,  dist-il,  mort  sont  en  Aleschant. 
Devers  la  mer,  par  devers  les  Archans 
Trovames  Turs,  Sarrasins  et  Persans, 
Les  Indians  et  les  Sarragonçans , 

2095.    Gels  de  Paleme  et  les  leus  Gorgatans, 
Les  Micenax  et  toz  les  Aufriquans, 
C«ls  de  Mautiste,  li  filz  Matusalant, 
Borrel  i  fu  o  ses  .xiiij.  enfant. 
Et  Desramez  et  Haucebiers  li  grans: 

2100.    Bien  i  ot  trente,  que  roi  que  amirant. 
Et  CM.  Turs  et  tant  Popelicant. 
Nos  i  férimes  à  noz  espiez  trenchanz: 
Moult  le  flst  bien  li  palasins  Bertrans, 
Girars  mes  niés,  de  Commarchis  li  frans, 

2105.    Guichars  li  preuz,  Gaudins  li  combatans. 
Sor  tos  les  autres  le  fist  miex  Viviens, 
Car  aine  ne  fu  por  Sarrasins  fuians, 
Né  por  un  home  un  sol  pié  reculans. 
Mes  des  paiens  fu  la  plenté  si  grans, 

2110.    Et  tant  i  vint  en  nés  et  es  chalans, 
Et  en  dromonz  et  en  estuz  écrans. 
Que  tant  n'en  vit  nus  homs  qui  soit  vivans. 
D'escus  et  d'armes  fu  covert  li  Archans. 
Contre  un  des  noz  i  ot  bien  cent  Persant. 

2115.    Mort  son  mi  home,  n'i  a  nul  eschapant, 
Et  je  méismes  navrez  par  mi  les  flans. 
Tant  i  estui,  san25  mençonge  disant. 
Qu'en  trente  leus  fu  rous  mes  jaserans. 

Toz  fu  quassez  mes  verz  elmes  luisanz, 
2120.    Sor  les  espaules  par  les  laz  dépandanz. 
Ne  me  blasmez  se  je  en  fui  fuians." 

—  //Non  faz-je,  sire,  Jhesu  vos  soit  garans." 
Granz  fu  li  dels  el  paies  seignoriz, 

Les  riches  dames  regretent  lor  mariz, 
2125.    Et  les  danzeles  regretent  lor  amis. 

Li  dels  enforce  et  li  huz  et  li  criz. 

Et  dist  Guiborc:  //Est  dont  Bertrans  ocis? 

Gaudins  li  bruns  et  Guichars  li  jentis? 

Gantiers  de  Termes,  Girars  de  Commarchis, 
2130.    Et  Guielins  li  bons,  li  eschevis?" 

—  //Nenil,  voir,  dame,  encor  est  chascuns  vis: 
Dedenz  lor  nés  les  tienent  paien  pris, 

Mes  mors  i  est  Viviens  li  hardiz, 

Ançois  i  ving  que  il  fust  toz  feniz. 
2135.    Bien  est  confès,  la  Damledeu  merciz, 

Communiez  del  pain  qu'est  beneiz. 

Sor  un  estanc  le  trovai  tôt  mari, 

Desoz  un  arbre  qui  estoit  tôt  floriz; 

Saluz  vos  mande,  n'en  voil  estre  entrepris." 
2140.    Et  dist  Guiborc:  //Damedeu,  Jhesu-Criz 

Recovre  s'ame  en  son  saint  paradis  ! 

Moult  est  grans  dels  que  si  tost  est  feniz." 

L'eve  des  els  li  chiet  aval  le  piz, 

Puis  a  parlé,  a  loi  d'empereriz: 
2145.    //Sire  Guillaume,  dist  Guiborc  la  gentis, 

Ne  soiez  pas  vilains  né  esbahiz, 

Né  vers  paiens  recréans  n'amatiz. 

Navez  pas  terre  entre  Orliens  et  Paris, 

Ançois  l'avez  el  règne  as  Arabis. 
2150.    Jà  en  Orenge  n'aurez  pès  .xv.  dis. 

Jusque  Tiebauz  en  essera  saisiz; 

Mes  ce  n'iert  jusqu'au  jor  del  jois. 

Quant  ti  neveu  sont  vis  ice  me  di, 

Et  ancor  as  et  paranz  et  anus, 
2155.    Mande  secors  en  Erance  à  Saint-Denis, 

A  ton  serorge,  au  fort  roi  Looys. 

Et  si  vendra  ti  pères  Aymeris, 

En  sa  compaigne  amerra  toz  ses  filz 

Et  son  lignage  qui  est  poestéis. 

2160.    Si  secor  cels  que  Sarrazin  ont  pris, 

Que  ne's  emnainent  outre  la  mer  chétis." 
—  //Dex,  dist  Guillaumes,  qui  en  la  croiz  fus  mis, 
Eu  onques  dame  tant  fust  de  sages  dis! 
Or  me  consaut  Dex  et  sains  Esperiz!" 

2165.        Et  dist  Guiborc,  la  dame  seignorie: 
//Sire  Guillaume ,  ne  vos  esmaiez  mie , 
Alez  en  Erance  seeors  querre  et  aïe. 
Quant  le  saura  Hermengart  de  Pavie, 
La  vostre  mère,  que  Jliesus  benéie! 

2170.    Et  Aymeris  à  la  barbe  florie. 

Tôt  manderont  por  la  chevalerie 
Et  par  la  terre  la  riche  baronie. 
Ta  fière  geste  qui  tant  est  seignorie 
Secorra  vos  en  la  terre  haïe." 

2175.    —  //Dex!  dist  Guillaumes,  dame  Sainte  Marie! 
Par  tantes  foiz  auras  lor  olz  banie, 
La  gent  de  Erance  penée  et  traveillie, 
Jà  ne  créront  mesagier  qui  lor  die 
Que  ma  compaigne  soit  si  morte  et  périe. 

2180.    Dame  Guiborc,  bêle  suer,  douce  amie, 
Geste  parole  n'iert  jà  en  Erance  oïe 
Par  messagier  que  ne'l  tiegne  à  folie  ; 
Jà  n'en  movra  por  ce  chevalerie. 
Se  je  n'i  vois  ne  me  vaut  une  alie. 

2185.    Mes  je  n'iroie  por  tôt  Tor  de  Pavie, 
Ne  vos  leroie  entre  la  gent  haïe. 
Par  cel  apostre  qu'en  quiert  en  Eomanie! 
Mauves  seroie  et  pleins  de  félonie 
Se  en  Orenge  vos  avoie  guerpie." 

2190.        //Sire  Guillaume,  dist  Guiborc  en  plorant, 
Car  i  alez  par  le  vostre  commant. 
Je  remendré  en  Orenge  la  grant 
Avec  les  dames  dont  il  a  çaienz  tant: 
Chascune  aura  son  hauberc  jazerant, 

2195.    Et  en  son  chief  un  vert  elme  luisant, 
Et  au  costé  aura  ceint  son  bon  brant, 
Au  col  rescu,el  poing  Tespié  trancliant. 
Si  sont  çaienz  chevaliers  ne  sai  quant, 
Que  rescousistes  à  la  gent  mescréant, 

2200.    Desor  ces  murs  monteront  là  devant, 

Bien  deflendront  se  Turc  vont  assaillant. 
Je  ère  armée  à  loi  de  combatant, 
D'auberc  et  d'elme  et  d'espée  tranchant. 
Par  cel  apostre  que  quièrent  penéant! 

2205.    Wi  a  paien,  Sarrazin  né  Perssant; 
Se  je  Tatieng  d'une  pierre  eu  ruant, 
Ne  le  coviegne  cheoir  de  l'auferrant." 
Ot  le  Guillaume,  Guiborc  vet  enbraçant. 
Par  grant  amor  se  vont  entrebesant, 

2210.    Li  uns  por  l'autre  vet  de  dolor  plorant. 
Tant  vet  Guiborc  Guillaume  déproiant , 
Qu'en  France  ira,  ce  li  a  convenant, 
Por  le  secors  dont  il  sont  désirrant. 

//Sire  Guillaume,  dist  Guiborc  la  senée, 

2215.    Or  t'en  iras  en  France  la  loée. 
Si  me  leras  dolante  et  esgarée 
Entre  tel   gent  dont  point  ne  sui  amée, 
Dedenz  Orenge  enclose  et  enserrée, 
Et  tu  iras  en  la  terre  asazée. 

2220.    Meinte  pucele  i  verras  colorée, 

Et  mainte  dame  par  noblesce  acesmée  : 
Je  sai  très-bien,  tost  m'auras  oubliée, 
Tost  i  sera  vostre  amors  ajornée, 
Arière  dos  serai  mise  et  boutée, 

2225.    Moult  tost  auras  ceste  terre  oubliée. 
Que  querriez  en  iceste  contrée, 
Oii  vos  avez  tante  poine  endurée , 
Tant  feiu,  tant  soif  et  tante  consirrée?" 
Ot  le  Guillaumes,  s'a  Guiborc  regardée, 

2230.    L'eve  del  cuer  li  est  as  els  montée. 
Aval  la  face  li  est  jus  avalée, 
Molli  ez  en  ot  la  renge  de  s'espée. 
I.  18 

Guiborc  eiibrace,  si  Ta  reconfortée, 
Moult  Fa  sovent  besiée  et  acolée; 

2235.    Dist  li  cuens:  //Dame,  ne  soiez  trespensée, 
Tenez  ma  foi,  jà  vos  iert  afiée, 
Que  je  n'aurai  chemise  remuée, 
Brade  né  chauce,  né  ma  teste  lavée. 
Ne  mengeré  de  char  né  de  peurée, 

2240.    Ne  bevré  vin  né  espice  colée 
A  mazelin  né  à  cope  dorée. 
Se  eve  non:  icele  m'ert  privée. 
Ne  mengerai  foasce  buletée, 
Pors  le  gros  pain  oii  la  paille  ert  trovée; 

2245.    Né  ne  jerré  desor  coûte  emplumée, 

N'aurai  sor  moi  lincel,  cortine  ovrée, 
Fors  couverture  de  ma  sele  afeutrée, 
Et  itel  robe  com  je  auré  portée. 
Né  jà  ma  bouche  ne  sera  adesée 

2250.    S'iert  de  la  vostre  besié  et  savorée 

En  cest  paleis  dont  li  eitre  est  pavée." 
Lors  l'a  Guillaume  besiée  et  acolée. 
Adont  i  ot  mainte  lerme  plorée. 
Sor  Eolatise  est  la  sele  posée 

2255.    Et  li  frains  mis,  la  testière  noée. 
Toute  la  croupe  de  fer  acovetée. 
Bien  ot  armé  le  piz  et  l'eschinée, 
Fort  l'ont  estraint  d'une  sorcengle  lée. 
Soz  le  paleis  le  tint-on  en  l'entrée. 

2260.    Li  cuens  s'arma  sanz  nule  demorée: 
En  son  dos  a  une  broine  endossée, 
Celé  au  paien  qu'il  ocist  en  la  prée; 
Moult  par  est  riche,  de  fin  or  est  safrée. 
Quant  li  cuens  l'ot  vestue  et  endossée, 

2265.    Son  elme  lace,  s'a  la  coife  noée 
A  .xiij.  laz  d'une  soie  goûtée, 
One  n'ot  plus  riche  jusqu'à  la  mer  betée: 
Aroffle  fu  del  puis  de  Valfondée, 
A  cui  li  cuens  ot  la  teste  copée. 

2270.    Grans  fu  Guillaumes,  s'ot  la  brace  carrée. 


—  27'5  — 

Dame  Guiborc  li  a  ceinte  l'espée, 
Li  clers  Estieve  a  sa  targe  portée. 
Li  cuens  la  prist,  s'a  la  guige  acolée, 
Puis  s'en  dévale  de  la  sale  pavée. 

2275.    Vint  au  perron  soz  'l'olive  ramée: 
Toute  sa  gent  est  après  lui  alée , 
Monte  el  cheval  qui  la  croupe  ot  quarrée, 
Puis  prist  l'espié  où  l'enseigne  est  fermée. 
Lors  fu  Guiborc  docement  acolée. 

2280.    //Sire,  dist-ele,  vos  m'avez  espousée, 
En  l'enor  Deu  beneoite  et  sacrée, 
Por  vos  sui-je  crestiene  clamée; 
Toute  ma  terre  v<ds  fu  abandonée. 
Si  com  tu  sez  que  je  t'ai  foi  portée. 

2285.    Remembre-toi  de  ceste  lasse  née!" 
A  icest  mot  chiet  à  terre  pasmée. 
De  son  cheval  l'a  H  cuens  relevée. 
Puis  l'a  besiée  et  bien  asséurée: 
Moult  doucement  l'a  li  cueus  confortée, 

2290.    Et  sa  mesniée  a  à  Deu  commandée. 

De  Guiborc  proie,  qu'ele  soit  bien  gardée, 
Et  la  cité  vers  Sarrazins  tensée. 
Lors  fu  la  porte  overte  et  defiermée, 
Li  cuens  s'en  ist  un  pou  enz  l'aj  ornée. 

2295.    Après  lui  ont  la  porte  refremée, 

A  grans  chaînes  d'anbes  pars  bien  serrée. 
Li  cuens  chevauche  bêlement  à  celée. 
Devant  le  jor  espoissa  la  nuée. 
Si  comme  l'aube  parust  et  fu  crevée 

2300.    Voit  de  paiens  une  compaigne  armée, 
Qui  ont  la  terre  vers  Tolete  pirée. 
Li  cuens  Guillamnes  a  la  route  eschivéc, 
A  destre  tome  par  mi  une  valée. 
Cil  li  demandent  à  moult  grant  alenée  : 

2305.    //Qui  estes-vos?  n'i  a  mestier  celée." 

Li  cueùs  respont,  s'a  sa  langue  tornée, 
Gregois  parole,  s'a  sa  reison  muée: 
//C'est  Aarofles  del  puis  de  Valfondée. 

18* 

Eiitor  Orenge  vois  gaitant  la  contrée, 
2310.    Que  ne  s'en  isse  Guillaume  à  emblée." 

Quant  paien  Toent  si  li  font  enclinée, 

Atant  s'en  tornent,  n'i  font  plus  demorée. 

Li  cuens  Guillaumes  trespassa  une  prée, 

Entre  .ij.  mons  encontre  une  valée. 
2315.    Bien  a  li  cuens  sa  voie  acheminée  — 

Dex  le  conduie ,  qui  fist  ciel  et  rosée  ! 

Dame  Guiborc  a  sovant  regretée. 

Vet  s'en  li  cuens,  li  marchis  Fièrebrace 

Sor  Folatise  son  bon  destier  d'Arabe: 
2320.    Sovent  regrete  Guiborc  au  cler  visage, 

L'eve  del  cuer  li  a  moillié  la  face. 

Passe  la  terre,  si  aqueut  son  voiage. 

Moult  li  greva  au  col  la  pesant  targe. 

Li    cuens  chevauche ,  cui  Dex  croisse  barnage 
2325.    Forment  menace  la  pute  gent  sauvage. 

Tant  vet  li  cuens  par  pleins  et  jjar  boscaje 

Que  une  nuit  ne  prist-il  herberjaje. 

Ce  li  est  vis  de  repairier  trop  targe. 

Si  ne  redoute  né  biau  tens  né  orage, 
2330.    Ainz  n'arestut  à  plain  né  à  boscage. 

Yeit  s'en  Guillaumes ,  cui  Dex  soit  en  aïe  ! 

Ainz  qu'une  nuit  ne  prist  herbergerie. 

Vient  à  Orliens,  Loire  passe  à  navie: 

Puis  remonta  el  destrier  de  Sulie. 
2335.    Par  mi  la  vile  a  sa  voie  acuillie. 

Borgois  ue'l  voit  qui  à  l'autre  ne  die: 

//Et  où  va  cist  armez  sanz  compaignie?" 

Li  chastelains  a  la  novele  oïe. 

Après  Guillaume  point  par  mi  la  chaucie. 
2340.    Il  li  demande  par  moult  grant  estoutie: 

//Qui  estes-vos,  vassal?  ne'l  celez  mie. 

Armez  avez  nostre  cité  cerchie. 

Ne  se  se  estes  ou  roberre  ou  espie; 

Mes  par  la  foi  que  doi  sainte  Marie, 
2345.    Et  sainte  croiz  que  en  aore  et  prie. 

Se  vos  n'avez  moult  bone  avoerie, 

N'en  partirez,  se'l  tendrez  à.  folie." 
Lors  point  avant,  s'a  la  targe  saisie: 
Par  tel  aïr  Ta  envers  lui  sachie, 

2350.    Par  poi  del  col  ne  li  a  arachie. 

//Gloz ,  dist  Guillaumes ,  li  cors  Deu  te  maudie  ! 
A  moult  grant  tort  certes  me  contralie. 
Lessiez  ma  targe,  si  ferez  cortoisie: 
Moult  Fai  portée,  forment  m'a  traveillie. 

2355.    Chevaliers  sui,  si  fêtes  vilenie: 

Si  m'aïst  Dex ,  n'ai  soing  de  gaberie  !" 
Li  chasteleins  fti  pleins  de  félonie: 
Com  plus  li  cuens  envers  lui  s'umelie 
Tant  li  fet  plus  orgueil  et  estoutie, 

2360.    Moult  le  porsache  par  sa  targe  florie. 

//Dex,  dist  Guillaumes,  qui  tôt  as  en  baillie, 
De  .CM.  Turs  m'avez  salve  la  vie, 
Et  uns  sens  home  me  lédenge  et  chastie, 
De  sa  parole  me  honit  et  concilie, 

2365.    Et  si  vilment  me  porcbace  et  manie  ! 
Mielz  voil  morir  que  je  ne  le  cliastie." 
Trète  a  l'espée  qui  d'or  est  enheudie, 
Ce  fu  Joieuse  où  durement  se  fie. 
Le  chastelein  en  fiert  desoz  l'oïe: 

2370.    Jusqu'eux  el  piz  est  l'espée  glacie. 

Mort  le  trébuche.  La  vile  est  estormie: 
As  armes  corent,  la  bancloche  est  bondie. 
Guillaumes  tome  devant  une  abaïe; 
Mainte  saiete  ont  sor  lui  décochie, 

2375.    En  son  aubère  et  en  l'escu  fichie. 
Et  el  cheval,  mes  il  ot  garentie: 
La  coverture  dont  la  maillie  est  treslie. 
//Dex  !  dist  Guillaumes ,  dame  sainte  Marie  ! 
Hui  en  cest  jor  me  soiez  en  aïe  ! 

2380.    Or  voi-ge  bien  montée  est  la  folie, 
Se  je  desport  ne  m'espargneront  mie, 
Quar  gens  de  bore  sont  de  grant  aatie; 
N'i  a  mesure  puis  qu'ele  est  estormie." 
A  icest  mot  lor  fet  une  envaïe, 

2385.    Au  brant  d'acier  les  détraiiclie  et  esmie. 
Là  n'ot  mestier  Guillaume  coardie. 
Li  borgois  fuient,  s'ont  la  voie  guerpie, 
Droit  vers  le  pont  ont  lor  voie  acuillie. 
Encontre  ont  moult  grant  chevalerie, 

2390.    De  Looys  ert  sevrée  et  partie, 

Hemauz  i  ert  en  celé  chevauchie, 
Cil  de  Gironde,  qui  tant  ot  baronie, 
Frère  ert  Guillaume,  à  la  chière  hardie, 
Si  le  porta  Hermengart  de  Pavie, 

2395.    La  franche  dame  que  Jhesu  benéie. 

Grans  fu  la  noise  et  li  criz  enforça. 
Li  cuens  Guillaumes  durement  s'aïra, 
Ainz  des  borgois  un  sol  n'en  espargna. 
Plus  de  .L.  au  brant  en  détrancha, 

24-00.    Toute  la  me  vers  le  pont  les  chaça. 
Isnelement  arrière  retoma, 
D'orliens  issi,  que  plus  n'i  demora. 
Le  grant  chemin  vers  Estampes  toma. 
Ez-vos  Hernaut  qui  en  Orliens  entra, 

24?05.    Grant  compaigne  de  chevaliers  mena 
De  Looys  venoit,  qu'il  convoia. 
La  gent  d'Orliens  avec  lui  s'aûna. 
//Sire,  font-ils,  malement  nos  esta. 
Uns  chevaliers  qui  par  ici  passa 

2410.    Le  chastelein,  biau  sire,  ocis  nos  a, 
Et  des  borgois  tant  que  conte  n'i  a, 
Por  sol  itant  que  on  li  demanda 
Por  quoi  armez  par  ici  trespassa?" 
Et  dist  Hernaus:  //Savez  quel  part  il  va?^ 

2415.    —  //Oïl,  biau  sire,  vers  Paris  s'adreça. 
Tôt  le  chemin  d'Estampes  s'en  torna, 
Sor  un  cheval,  nus  si  grant  n'esgarda: 
Tôt  ert  covert  de  fer,  ce  nos  sembla." 
Hernaus  l'entent,  ses  armes  demanda, 

2420.    L'auberc  vesti  et  son  elme  laça, 
Isnelement  sor  son  cheval  monta, 
Prist  un  cscu,  une  lance  enpoigna, 

Ensemble  o  lui  .x.  chevaliers  mena. 

D'Orliens  issi,  à  espérons  s'en  va, 
2425.    Guillaume  ateint  qui  soef  clievaucha, 

Tint  une  lance  c'un  borgois  esracha. 

Emaus  le  voit,  hautement  Fescria: 

/■/Par  Deu,  vassal,  mauvèsement  vos  va. 

A  la  cité  vos  convient  venir  çà, 
2430.    La  gent  le  roi  iluec  vos  jugera." 

Et  dist  Guillaumes:  //Mal  ait  por  vos  ira." 

Point  Eolatise,  la  resne  li  lâcha. 

Hemaus  ses  frères  vers  lui  esperonna. 

Tant  com  chevax  desoz  els  randona 
2435.    Se  vont  férir,  Tuns  l'autre  nespargna. 

Les  lances  brisent,  la  plus  forte  quassa. 

Li  cuens  Guillaumes  son  frère  si  hurta. 

Que  del  cheval  envers  le  trébucha. 

Voit  le  li  cuens,  si  le  contralia: 
2440.    //Par  Deu!  vassal,  moult  petit  vos  ama 

Qui  à  Guillaume  joster  vos  envoia. 

Celui  d'Orenge ,  qui  jà  repos  n'aura  : 

Plus  dolanz  homs  ne  but  né  ne  mauga. 

Jà  li  marchis  plus  ne  vos  tochera." 
2445.    Son  cheval  prist  et  si  li  ramena. 

Hemaus  l'entent,  tôt  le  sanc  li  mua, 

Au  grant  corage  et  as  dis  l'avisa. 

De  son  chier  frère  forment  se  merveilla. 

H  sailli  sus,  par  l'estrier  l'enbraça, 
2450.    Plus  de  .vij.  foiz  la  jambe  li  besa. 

Voit  le  Guillaumes,  des  elz  del  chief  plora; 

De  ce  c'ot  fet  moult  forment  li  pesa. 

Mes  de  son  frère  mie  reconut  n'a. 

Son  cheval  prist  et  si  li  présenta, 
2455.    Par  grant  amor  à  monter  li  rova. 

Quant  Hemaus  ot  Guillaume  conéu, 

Adonc  fu  liez,  onques  mes  si  ne  fn. 

U  li  escrie:  //Beau  frère,  dont  viens-tu? 

Je  sui  Hemaus  que  tu  as  abatu; 
2460.    Moult  par  sui  liez  quant  ton  co])  ai  sentu; 


—  280  — 

Or  sai-ge  bien  que  tu  as  graut  vertu. 
Par  poi  ne  m'as  par  mi  le  cors  féru, 
Mes  je  n'ai  mal,  merci  au  roi  Jhesu!" 
Guillaumes  l'ot,  grant  joie  en  a  eu, 

2465.    A  pie  descent  del  bon  destrier  crenu. 
Chascuns  esta  del  chief  son  elme  agu. 
Hernaus  le  bese  et  sovent  et  menu, 
Les  elz,  la  face  et  le  col  et  le  bu; 
Devant  sa  bouche  fist  Guillaumes  escu 

2470.    C'onc  à  la  soie  ne  toucha  nu  à  nu. 
Li  chevalier  i  sont  poignant  venu. 
Quant  le  connurent  chascuns  li  rent  salu. 
Communalment  sont  à  pie  descendu 
Defors  Orliens  enz  en  un  champ  herbu. 

2475.    Là  sont  assis  soz  un  arbre  foillu. 

Li  cuens  Guillaumes  lor  a  tôt  conéu 

Le  grant  damage  que  il  a  recéu 

En  Aleschans,  où  la  bataille  fu: 

//Mort  sont  mi  home,  mes  neveuz  ai  perdus, 

2480.    Bertran  ont  pris  li  paien  mescréu, 
Gandin  le  brun  et  Richart  retenu 
Et  .V.  des  autres,  dont  moult  sui  irascu. 
Devant  Orenge  sont  à  siège  venu. 
N'i  ai  lessié  né  jone  né  chenu, 

2485.    Eors  sol  la  guète  et  un  clerc  asolu, 
Et  cent  chaitif  sont  avec  remasu. 
Que  je  rescous  à  un  roi  mescréu: 
Tant  par  sont  feble,  n'ont  force  né  vertu. 
Chascune  dame  a  son  hauberc  vestu, 
2490.    L'espée  ceinte  et  lacié  Telme  agu, 

La  lance  au  poing  et  à  son  col  l'escu. 
Pou  ont  vitaillc,  vin  et  froment  molu. 
Se  à  brief  terme  ne  sont  tost  secoru 
Prise  ert  Orenge,  arse  et  destruite  à  fu." 
2495.    Hernaus  l'entent,  tôt  a  le  sanc  méu. 
D'une  liuée  n'a  un  mot  respondu. 

Quant  voit  Guillaumes  Hernaus  ne  respont  mie, 
Ne  puct  muer  qu'en  plorant  ne  li  die 

Par  grant  amor ,  et  doucement  li  prie  : 

2500.    //Dites,  biau  frère,  me  ferez-vos  aïe?" 

—  //Oïl  voir,  sire,  je  ne  vos  faudré  mie 
Tant  com  je  aie  dedenz  le  cors  la   Arie." 
Et  dist  Guillaumes:  //Dont  ne  vos  targiez  mie. 
Pètes  savoir  Hermengart  de  Pu  vie, 

2505.    La  mostre  mère  que  Jhesus  benéie, 
Et  Aymeri  à  la  barbe  florie, 
Qu'il  me  secore  vers  la  gent  paienie. 
A  Looys  irai  à  Saint-Denise, 
Proieré-lui  por  Deu  le  fil  Marie 

2510.    Quil  me  secore  o  sa  grant  olz  banie. 

Mes  je  criem  moult  que  il  ne  m'escondie , 
Ou  il  me  charge  de  sa  chevalerie, 
De  cels  de  France,  la  riche  baronie." 
Et  dist  Hernaus  :  //Ne  vos  esmaiez  mie. 

2515.    A  Monloon  la  fort  cité  garnie 
Là  doit  tenir  une  feste  joie. 
Moult  i  aura  de  la  chevalerie: 
De  Vermendois  i  doit  fere  partie. 
Mes  père  i  ert  o  moult  bêle  mesnic. 

2520.    Alez  i  sire,  ne  sai  que  plus  vos  die. 
Or  et  argent  et  destriers  de  Surie 
Vos  charch"eré  et  ma  chevalerie.'" 
Li  cuens  Guillaumes  doucement  Yen  mercie, 
Mes  nen  mena  vaillissant  une  alie. 

2525.    Hernaut  besa,  par  moult  grant  druerie. 
Li  cuens  Guillaumes  a  sa  voie  acuillie. 
Jusqu'à  Estampes  ni  a  resne  sachie. 
La  nuit  i  vint,  si  prist  herbergerie, 
Puis  remonta  el  destrier  de  Surie. 

2530.    Sa  targe  mist  en  une  renderie  — 

Ainz  qu'il  reviegne  sera  arsse.et  broie, 
Quar  feus  i  prist  qui  destruit  Tabaïe. 

Jji  cuens  Guillaumes  pensa  de  l'esploitier , 
Son  elme  trosse  et  son  aubère  doblier. 

2535.    Tant  a  aie  sor  l'auferraut  destrier, 
C'un  diemanche  à  cure  de  mangier , 

Si  coin  la  gent  venoient  del  mostier , 
Entre  en  Loon  Guillaumes  au  vis  fier. 
Par  mi  la  rue  commence  à  chevauchier  : 

2540.    Bien  resemble  home  qui  venist  d'ostoier. 
Moult  le  gabèrent  garçon  et  pautonier, 
Por  le  cheval  qu'i  virent  si  plenier. 
Dist  Tuns  à  l'autre:  //Bien  semble  estre  lanier; 
One  mes  nus  homs  ne  vit  si  grant  destrier, 

2545.    Deable  Font  fet  si  haut  encrosier. 

Voiz  com  est  grant,  com  resemble  aversier." 
Li  cuens  se  test,  n'a  cure  de  tencier, 
Outre  s'en  passe,  n'en  velt  nul  aresnier. 
Devant  la  sale  avoit  un  olivier  : 

2550.    Là  descendi  de  l'auferrant  corssier. 
Si  garnement  ne  furent  pas  entier, 
Ainz  sont  dérout  et  devant  et  derrier; 
Ceinte  ot  l'espée  dont  li  pont  fu  d'ormier. 
François  le  voient,  n'i  ot  que  merveillier, 

2555.    Mes  n'i  ot  cil  qui  l'osast  aresnier. 

Sus  el  paleis  le  vetuns  mes  noncier, 
Que  là-fors  a  véu  un  escuier, 
One  ne  vit-on  nul  si  grant  chevalier  : 
S'il  fust  armez  bien  semblast  soudoier. 

2560.    //Je  cuit  qu'il  vient  por  Prance  chalengier. 
Ainz  mes  nus  homs  ne  vit  prince  tant  fier, 
Si  grant  corssage  fet  bien  a  resoignier." 
Li  rois  l'entent,  prist  soi  à  merveillier, 
De  Deu  de  gloire  se  commence  à  seignier; 

2565.    De  ce  qu'il  ot  prist  soi  à  enbronchier. 
Sus  as  fenestres  vet  li  rois  apoier 
Por  esgarder  le  marchis  au  vis  fier. 

Li  cuens  Guillaumes  descendi  au  perron, 
Mes  ne  trova  escuier  né  garçon 

2570.    Qui  li  tenist  son  auferrant  gascon. 
Li  bers  l'atache  à  l'olivier  réon. 
Cil  qui  le  voient  en  sont  en  grant  friçon: 
Plus  le  redoutent  que  l'aloe  faucon. 
A  Looys  el  paleis  le  dist-ou. 

2575.    Quil  a  aval  descendu  au  perron 

Un  escuier,  bien  resemble  baron. 

//Ne  sai  s'il  est  chevaliers  ou  liauz  homs; 

En  toute  France  n'a  nul  de  sa  façon: 

Grant  a  le  cors,  le  vis  et  le  menton, 
2580.    Le  regart  fier  assez  plus  d'un  lion, 

Ceinte  a  l'espée  dont  à  or  est  li  ponz, 

Amené  a  un  destrier  arragon, 

Mègre  a  la  teste,  si  gros  a  le  crépon. 

Bien  ateindroit  à  l'olivier  en  son; 
2585.    Moult  a  bon  frein,  d'or  i  a  meint  bouton,      ^ 

Et  la  sele  est  de  l'uevre  Salemon. 

Uns  hiaumes  pent  devant  à  son  arçon, 

Derrière  trosse  bon  hauberc  fremillon; 

Mes  n'a  entor  forrel  né  gamboison: 
2590.    Blanche  est  la  maille  assez  plus  d'auqueton, 

Et  s'en  y  a  de  rouge  com  charbon. 

Moult  par  sont  grant  audui  si  esperon, 

La  broce  a  près  .x.  pans  tout  environ. 

Si  a  vestu  un  mauves  siglaton, 
2595.    Et  par  desoz  un  hermin  peKçon. 

Haut  a  le  nés  par  desuz  le  grenon, 

Et  gros  les  braz,  les  poinz  quarrés  en  son, 

Ample  narine  et  de  chevex  foison. 

A  grant  merveille  resemble  bien  félon." 
2600.    François  l'entendent,  moult  sont  en  grant  friçon , 

N'i  a  celui  n'en  bessast  le  menton. 

Dist  Looys  :  //Car  m'i  alez ,  Sanson , 

Puis  me  venez  renoncier  sa  raison. 

Bien  enquerrez  que  il  est  et  son  non, 
2605.    Et  dont  il  est  et  de  quel  région. 

Tex  puet-il  estre  mal  voisin  i  avon." 
Dist  Looys:  //Sanses,  quai  i  alez, 

Mes  gardez  bien  çaienz  ne  l'amenez 

Jusque  je  sache  de  quel  terre  il  est  nez: 
2610.    Tex  puet-il  estre,  sachiez  par  vérité, 

Mar  le  véismes  entrer  en  ce  régnez. 

Alez  tost,  frère,  gardez  n'i  demorez." 

—  //Sire,  dist  Sanses,  si  corn  vos  commautlez." 
Il  s'en  torna ,  s'avala  les  degrez , 

2615.    Vient  à  Guillaume  se  li  a  demandé: 

//Com  avez  non?  De  quel  terre  estes  nés? 
Et  si  me  dites  de  quel  part  vos  venez." 

—  //Voir,  dist  Guillaumes,  à  par-main  le  saurez  : 
Je  ai  à  non  Guillaumes  au  cort  nez , 

2620.    Si  vien  d'Orenge,  durement  sui  lassez. 
Vostre  merci,  cel  cheval  me  tenez 
Tant  que  je  aie  à  Looys  parlé." 

—  //Sire,  dist  Sanses,  un  petit  vos  sofrez, 
G'irai  lassus  el  paleis  seignorez, 

2625.    Au  roi  sera  mi  mesages  contez. 

Sire  Guillaume,  à  par-main  me  r'aurez: 

Ci  m'envoia,  jà  mar  en  douterez; 

Por  Deu  vos  prie  que  ne  vos  aïrez." 

Et  dist  Guillaumes:  //Amis,  dont  vos  liastez. 
2630.    Dites  le  roi,  ja  mar  li  cèlerez. 

Que  je  vien  ci  poures  et  esgarez. 

Or  verrai -je  s'onques  sui  ses  privez: 

Contre  moi  viegne  et  ses  riches  baruez. 

Or  saurai-je  coment  je  sui  amés, 
2635.    Car  au  besoins  est  amis  esprovez: 

Se  lors  li  faut  puis  n'i  a  séurtez." 

—  //Sire,    dist  Sanses,  si  com  vos  commandez. 
Eoi  que  vos  doi,  je  li  dire  assez, 

Mon  voil  fera  li  rois  trestoz  voz  grez." 

2640.    A  tant  s'en  est  el  paies  retornez , 

Et  dist  au  roi:  //Sire,  vos  ne  savez. 
Ce  est  Guillaumes  qui  tant  est  redoutez. 
Par  moi  vos  mande  que  contre  lui  alez." 
Looys  l'ot ,  vers  terre  est  enclinez , 

2645.    Dist  à  Sansou:  //Alez,  si  vos  séez. 
Que  jà  por  moi  ne  sera  regardez; 
A  vis  deables  soit-il  liui  commandez! 
Tant  nos  aura  traveilliez  et  penez, 
Ce  n'est  pas  homs,  ainz  est  uns  vis  maufez. 

2650.    Maudahct  ait  et  el  col  et  el  nés, 

Cui  ce  est  bel  que  il  est  arrivez." 
Li  rois  s'asist  marriz  et  tresiiensez. 
Cil  damoisel  avalent  les  degrez 
Et  chevalier  dont  il  i  ot  assez, 

2655.    Cui  li  cuens  ot  les  ganiemenz  donez, 

Les  piax  de  martre,  les  hennins  engolez, 
Et  les  hauberz  et  les  elmes  gemez, 
Et  les  espées  et  les  escus  bouclez, 
L'or  et  Targent,  les  deniers  monnéez, 

2660.    Les  palefroiz,  les  destriers  séjomez. 

Quant  il  le  virent  qu'il  ert  si  dénuez, 
Onques  n'i  fu  basiez  né  acolez; 
Mauvèsement  fu  li  cuens  saluez; 
Mes  par  contraire  fu  assez  apelez, 

2665.    Et  d'uns  et  d'autres  escharniz  et  gabez. 
Soventes  foiz  fu  li  cuens  ramponez, 
Ausi  com  d'orne  qui  chiet  en  pouretez, 
Jà  mes  n'i  ert  né  cheriz  né  amez. 
Et  dist  Guillaumes:  //Seignor,  grant  tort  avez. 

2670.    Je  vos  ai  moult  et  chériz  et  amez, 
Mes  biax  avoirs  soventes  foiz  donez. 
Deniers  et  robes  et  chevax  présentez: 
S'or  ne  vos  doig  ne  doi  estre  blasmez, 
Car  en  l'Archant  fui  toz  desbaretez. 

2675.    Mort  sont  mi  home,  n'i  a  nus  eschapez, 
Bertrans  i  est,  mes  niés,  enprisonés, 
Girars  et  Guis  et  des  autres  assez; 
Ocis  i  est  Viviens  l'alosez, 
Et  je  méismes  en  .xv.  leus  navrez. 
Ne  sai  qu'en  mente,  fuians  m'en  sui  tomez. 

2680.    De  ma  grant  perte  sui  forment  adolez; 
Entor  Orenge  a  .cm.  Turs  armez, 
Asise  l'a  li  forz  rois  Desramez, 
Ensemble  o  lui  trente  rois  coronez. 
Jusqu'à  un  an  est  li  sièges  jurez. 

2685.    Dame  Guibotc  qui  tant  vos  a  amez 

Par  moi  vos  mande  que  vos  la  secorez. 
Par  Deu,  baron,  praigne-vos  en  pitez, 

Aïdez-moi ,  grant  aumosne  ferez  !" 
Quant  cil  Toïient  onc  mot  n'i  ot  soné; 

2690.    Guillaumes  lessent,  ez-les-vos  retornez. 
El  paleis  montent  par  les  anples  degrez. 
Li  gentiz  cuens  est  arrière  remés. 
Encui  sera  dans  Guillaume  au  cort  nés 
Com  poures  homs  est  de  riches  gabez, 

2695.    S'il  est  avanz  ou  arrière  boutez. 
Et  de  ce  dit  li  vilains  véritez: 
Qui  le  suen  pert  cbéuz  est  en  viltez. 

Or  est  Guillaumes  de  desoz  l'olivier, 
Tuit  le  guerpissent  et  lessent  estraier, 

2700.    Onc  n'i  remaint  serjanz  né  escuier. 
Encui  sera  Guillaumes  au  vis  fier 
Com  poures  homs  puet  à  riche  plédier. 
//Dex!  dit  li  cuens,  qui  tôt  puez  justisier, 
Cil  est  honiz  cui  il  convient  proier. 

2705.    Se  ge  portasse  et  argent  et  ormier 

Cist  m'enorassent  et  tenissent  plus  chier; 
Por  ce  qu'il  voient  que  d'aïe  ai  mestier, 
Me  tienent  vil  com  autre  pautonnier; 
Nis  establer  ne  volent  mon  destrier." 

2710.    Li  cuens  s'asist,  n'ot  en  lui  qu'aïrier: 
Sus  ses  genolz  a  mis  le  brant  d'acier. 
Sovente  foiz  regrete  sa  moillier. 
Grant  noise  meinnent  serjant  et  escuier, 
Enz  el  paies  rentrent  cil  chevalier. 

2715.    Et  Looys  les  prist  à  aresnier: 

//Où  est  Guillaumes,  li  marchis  au  vis  fier, 
Qui  tant  nos  fet  pener  et  traveillier  ?" 
—  //Sire,  font-il,  là-jus,  soz  l'olivier." 
Looys  prist  un  baston  de  pomier, 

2720.    A  la  fenestre  s'est  alez  apoier. 

Et  voit  Guillaume  plorer  et  lermoier. 
Il  l'apela  et  commence  à  huchier: 
//Sire  Guillaume,  alez-vos  herbergier, 
Vostre  cheval  fêtes  bien  aésier, 

2725.    Puis  revenez  à  la  cort  por  mengier. 

Trop  pouremant  venez  or  cortoier: 
Dont  n'avez-vos  serjant  né  escuier, 
Qui  vos  servist  à  voste  deschaucier  ?" 
—  //Dex!  dit  H  cuens,  corn  or  puis  enragier, 
2730.    Quant  cil  se  paine  de  moi  contraillier 
Qui  me  déust  alosier  et  proisier, 
Et  desor  toz  amer  et  tenir  chier. 
Mes  par  Celui  qui  le  mont  doit  jugier  ! 
Se  je  me  puis  en  cel  paleis  fichier, 
2735.    Jà  ne  vendra  ainz  demain  l'anuitier, 

De  ceste  espée,  dont  le  pont  est  d'ormier, 
Li  cuit-je  bien  la  teste  reognier, 
Et  maint  des  autres  dedenz  le  sanc  baignier. 
Mar  m'i  monstrèrent  né  orgoil  né  dangier. 
2740.    Ainz  que  m'en  parte  vueil  à  els  couseillier 
Par  tel  manière,  se  je  puis  esploitier, 
Que  mon  corage  i  voudrai  essaier." 
Lors  commença  les  euz  à  rooillier. 
Les  denz  à  croistre  et  la  teste  à  liocliier. 
2745.        Or  fu  Guillaumes  soz  l'olivier  ramé. 
Assez  s'oï  laidir  et  ranposner. 
Et  Looys  fet  son  huis  bien  garder, 
Que  n'i  puet  homs  né  issir  né  entrer. 
Tôt  por  Guillaume  qui  tant  fet  à  douter. 
2750.    Voit  le  Guillaumes,  del  sans  cuide  desver: 
De  mautalent  commence  à  tressuer. 
Uns  frans  borjois,  Guimar  l'oï  nomer,   . 
L'enmaine  o  lui,  si  l'a  fet  osteler, 
Et  son  cheval  richemant  establer. 
2755.    A  une  table  Ta  fet  la  nuit  souper. 

Mes  onc  li  cuens  ne  volt  de  vin  goûter. 
Né  de  blanc  pein  une  mie  adeser. 
Gros  pein  de  sègle  fist  li  cuens  aporter, 
De  cel  menga,  si.  but  l'ève  au  boucler, 
2760.    Que  il  ne  volt  envers  Guiborc  fausser. 
Li  frans  borjois  li  prist  à  demander: 
//Sire  Guillaume,  gentix  nobles  et  bers, 
Si  bel  mengier  volez-vos  refuser? 

Por  quoi  le  fètcs?  ne'l  me  devez  celer. 
2765.    S'il  vos  déplest,  jel  ferai  amender." 

—  //Nenil,  biau  sire,  ainz  fet  moult  à  loer; 
Mes  à  Orenge,  quant  je  m'en  dui  torner, 
Plévi  ma  feme,  Gui  bore  o  le  vis  cler, 

N'en  gouteroie,  si  li  voil  afier, 
2770.    Tant  que  seroie  arier  el  retorner. 

Vostre  merci  !  ne  vos  en  doit  peser." 

Et  li  borjois  lessa  atant  ester. 

Après  mengier  font  les  napes  oster; 

Au  gentil  conte  font  son  lit  atorner, 
2775.    De  riches  coûtes  et  de  dras  d'outremer; 

Mes  onc  Guillaumes  n'i  volt  cochier  aler. 

Presche  herbe  et  jons  fist  li  cuens  aporter 

En  une  chambre  s'est  aies  adoser 

Sor  sa  suiere  va  s'en  li  bers  cliner; 
2780.    Vers  sa  moillier  ne  se  volt  parjurer. 

Onques  n'i  pot  dormir  né  reposer, 

N'onques  la  nuit  ne  fina  de  penser 

Jusqu'au  matin  que  il  se  volt  lever. 

A  l'oste  fist  son  hauberc  aporter, 
2785.    En  mi  la  chambre  l'est  alez  endosser: 

Son  brant  d'acier  ne  volt  mie  oublier. 

//Sire,  dit  l'oste,  où.  devez-vos  aler?" 

—  //Voir ,  dit  Guillaumes ,  bien  le  vos  doi  conter  : 
G'irai  lassus  à  Looys  parler, 

2790.    Por  le  secors  requerre  et  demander. 
Mes  par  Celui  que  l'en  doit  aorer, 
Tex  le  me  puet  escondire  et  véer 
Et  ma  parole  et  ma  reson  blasmer, 
Mien  escientre  li  ferai  comparer." 

2795.    —  //Sire,  dist  l'ostes,  Dex  vos  laist  bien  aler! 
Grans  est  l'orgueus  que  venrez  assembler: 
Li  rois  i  doit  Blanceflor  coroner, 
Vostre  seror,  qui  molt  vos  doit  amer. 
Vermendois  doit  en  douaire  doner, 

2800.    La  mellor  terre  que  on  puist  deviser; 

Mais  aine  sans  guerre  ne  pot  nul  jor  ester." 

—  //Voir,  tlist  Guillaumes,  j'otré  au  deviser; 
De  tout  en  tout  Testuet  par  moi  aler, 
Car  douce  France  doi-je  par  droit  garder, 

2805.    Et  en  bataille  Toriflanbe  porter, 

Et  se  naient  me  volent  contrester, 
Por  quoi  vers  euls  me  facent  aïrer, 
Le  roi  de  France  cui-je  tost  desposer, 
Et  de  son  chief  fors  la  corone  oster." 

2810.    Quant  li  borjois  l'oï  issi  parler 

Par  grant  péor  commença  à  trenbler. 
Et  li  marcliis  ne  volt  plus  demorer: 
De  Tostel  ist,  si  commence  à  aler 
Droit  à  la  cort,  que  au  roi  vuet  parler. 

2815.        Li  cuens  Guillaumes  est  de  Fostel  issuz, 
Soz  son  bliaut  fu  ses  liauberz  vestuz. 
Et  tint  son  brant  soz  son  mantel  repuz. 
Sus  el  paies  est  li  marcliis  venuz, 
One  n'i  ot  liuis  qui  li  féist  refuz. 

2820.    Dedenz  la  sale  vint  li  cuens  irascuz, 
Moult  i  trova  contes,  princes  et  dus, 
Et  chevaliers  jovenes  et  chenuz. 
Et  hautes  dames  vesties  de  bofuz. 
De  dras  de  soie,  de  poile  à  or  batuz. 

2825.    Li  cuens  Guillaumes  fu  moult  bien  connéuz, 
Mes  malemant  fu  entrVux  recéuz, 
Por  ce  qu'il  ert  si  pouremant  vestuz. 
One  n'i  ot  homs  qui  li  déist  saluz, 
Nis  la  roïne  dont  fu  très-bien  véus, 

2830.    C'ert  sa  seror,  amer  le  déust  plus. 
Del  tôt  en  tôt  i  fu  mal  connéuz. 
Vit  le  Guillaumes,  moult  en  fu  irascuz, 
Desor  un  banc  s'ala  seoir  toz  nuz: 
Sous  son  mantel  tenoit  son  brant  tout  nuz; 

2835.    Petit  s'en  faut  ne  lor  soit  coruz  sus. 
Ainz  que  d'iluec  fust  li  cuens  reméuz 
Eu  Aymeris  au  perron  descenduz: 
En  sa  compaigne  avoit  .lx.  escus. 
Granz  fu  la  noise  et  li  criz  et  li  huz: 
L  19 

2840.    Franc  s  estormircnt ,  ez-les-vos  saillis  suz. 
Contre  Aymeri  en  est  li  roi  issuz. 
Or  croit  Guillaume  sa  force  et  sa  vertuz; 
S'Aymeris  puet  bien  sera  recoruz. 
Au  perron  est  decendus  Aymeris, 

2845.    Et  Hermenjart  la  contesse  gentis. 
Avec  lui  ot  les  .iiij.  de  ses  fiz, 
Bernart  le  preuz,  Buevon  de  Commarcliis, 
Si  fu  Guichars  et  Hernaus  li  floriz, 
Mes  n'i  fu  mie  Aymers  li  chétis: 

2850.    En  Espaigne  est,  entre  les  Sarrasins, 
N'i  a  repos  né  par  nuit  né  par  dis. 
Ainz  qu'Aymeris  fu  el  paies  voltiz 
Li  fu  encontre  ses  gendres  Looys, 
Et  la  roïne  au  gent  cort  seignoris. 

2855.    Moult  fu  li  cuens  henorez  et  serviz, 

Et  Hermenjart  qui  tant  ot  cler  le  vis, 
La  franche  dame  qui  tant  mal  a  sentis. 
El  faudestuel  ont  Aymeri  assis 
Et  la  contesse  joste  Tempereriz 

2860.    (Ele  ert  sa  fille,  si  corn  dist  li  escris). 
Dejoste  lui  li  rois  de  Saint-Denis. 
Li  chevalier  ont  les  sièges  porpris, 
En  mi  la  sale  c'onc  n'i  quistrent  tapis: 
Soef  i  fièrent  et  la  rose  et  le  Hz, 

2865.    Et  li  encens  est  en  l'encensier  mis. 
Cil  jugleor  ont  lor  vieles  pris, 
Grant  joie  meinent  el  paies  seignoris: 
Moult  i  avoit  et  de  ver  et  de  gris. 
Mes  ainz  le  Yespre  que  li  jors  soit  feniz 

2870.    Aura  péor  trestoz  li  plus  hardiz, 

JSTis  l'emperères  voudroit  estre  à  Paris, 
Et  la  roïne  en  sa  cambre  à  Senliz; 
Car  dans  Guillaumes  au  cort  nés  li  marchis 
Se  siet  toz  sens  corrociez  et  marris, 

2875.    Irez  et  fiers  et  moult  mautalentis. 

//l)ex  !  dist  li  cuens,  or  sui-je  trop  tapis , 
Quant  je  voi  ci  mon  père  et  mes  amis, 

Ma  franche  mère  dont  fui  soef  norris, 
Que  ne  vi  mes  .vij.  anz  a  acompliz. 

2880.    Trop  ai  soffert,  trop  sui  vil  et  bonis, 
Se  ne  me  venge  je  enrageré  vis." 
A  icest  mot  est  sus  li  cuens  sailiz, 
One  de  Tespée  ne  fu  li  poing  guencliis, 
En  mi  la  saJe  vint  devant  Looys, 

2885.    Haut  a  parlé,  bien  fti  de  toz  oïz: 

//Jhesus  de  gloire,  li  rois  de  paradis. 
Sauve  celi  de  oui  je  sui  nasquis. 
Et  mon  obier  père,  mes  frères,  mes  amis; 
Et  il  confonde  cest  mauves  roi  failli, 

2890.    Et  ma  seror,  la  pute  meretris, 

Par  cui  je  sui  si  vilment  recuillis, 
Et  à  sa  cort  gabez  et  escbamiz. 
Quant  descendi  soz  l'olivier  foilliz 
One  de  ses  bomes  ni  ot  grans  né  petis 

2895.    Qui  me  tenist  mon  destrier  arrabis. 
Mes  par  les  seinz  que  Dex  a  benéis! 
N'iert  poi  mon  père,  qui  lez  lui  est  assis, 
Je'l  porfendisse  del  brant  dusque  el  pis." 
Ot  le  li  rois,  le  sanc  li  est  foïs, 

2900.    Et  la  roïne  vosist  estre  a  Senliz, 

Ou  à  Estampes,  ou  au  bore  Saint-Denis. 
N'i  a  François  ne  fust  espoeris: 
Dist  l'uns  à  l'autre:  //Guillaumes  est  marris, 
Mar  le  véismes  entrer  en  cest  païs." 

2905.        Quant  Heimengart  a  véu  son  enfaiit, 
Et  Aymeris,  moult  en  furent  joiant. 
Del  faudestuel  saillirent  maintenant, 
Guillaume  enbracent  et  derrière  et  devant. 
Li  quatre  frère  le  vont  moult  acolant, 

2910.    Besier  le  voldrent,  mes  cil  se  vet  tornant, 
La  soe  bouche  de  la  lor  eschivant. 
Par  le  paies  se  vont  resbaudissant. 
Li  cuens  Guillaumes  vet  son  père  contant 
Le  grant  damage  c'a  eu  en  l'Archant. 

2915.    Que  li  ont  fet  Sarrazin  et  Perssant, 

19* 

Et  tôt  issi  com  il  s'en  vint  fuiant, 
De  toz  ses  homes  n'en  mena  un  vivant, 
Et  Vivien  lessa  mort  en  l'Archant, 
A  la  fonteine  dont  li  doiz  sont  corant; 
2920.    Et  com  paien  le  vindrent  enchauçant, 
Qui  enmenèrent  le  palazin  Bertrant 
Et  Guielin  et  Guicliart  le  vaillant, 
Girart  de  Blaives,  Gautier  le  Tolosant, 
Hunaut  de  Saintes  et  Eouque  de  Mêlant. 
2925.    //Guiborc  lessai  en  Orenge  la  grant, 
Là  l'ont  asise  li  paien  mescréant, 
Trente  roi  sont  et  .xiiij.  amirant. 
Dedenz  Orenge  lor  vet  vie  faillant, 
Pou  ont  vitaille,  moult  en  sont  sofretant. 
2fl30.    En  cest  païs  venoie  por  garant 
A  Looys,  cest  mauves  recréant; 
Mes  je  voi  bien  que  cuer  li  va  faillant. 
Dedens  sa  cort  m'a  fet  vilein  semblant; 
Mes  par  l'apostre  que  quièrent  penéant  ! 
2935.    Ainz  que  m'en  parte  le  feré  tôt  dolant. 
Et  ma  seror  la  pute  mescréant." 
Looys  l'ot,  si  s'en  vet  enbrunchant, 
Dont  vousist  estre  à  Hui  ou  à  Dinant. 
Et  François  furent  coi  et  mu  et  teisant. 
2940.    De  lui  aidier  n'i  a  nul  qui  se  vant; 
Li  uns  à  l'autre  le  vet  sovent  disant: 
//Quex  vis  déables  porroient  soJGFrir  tant! 
One  n'i  alèrent  chevalier  tant  vaillant 
C'onc  puis  en  Erance  en  fust  uns  repairant. 
2^45.    Mar  acointames  Guillaume  et  son  bobant. 
Car  lait  Orenge,  à  maufé  la  comant, 
S'ait  Vermendois  jusqu'au  port  de  GdsantP 
Par  le  paleis  furent  mu  et  teisant, 
Né  n'i  a  nul  tant  ait  le  cuer  vaillant 
2950.    Por  lui  aidier  en  ost  parler  avant. 
Tuit  furent  mu,  li  petit  et  li  grant. 
Por  Bertran  plore  dans  Bernars  de  Brubant, 
Et  Bueves  plore  por  Girart  son  enfant. 

Dame  Hennenjart  fu  droit  en  son  estant, 

2955.    A  sa  voiz  clère  se  vet  moult  escriant: 

//Par  Deu,  François,  tuit  estes  recréant! 
Aymeri,  sire,  or  te  va  cuers  faillant! 
Biau  filz  Guillaume,  ne  te  va  esmaiant; 
Par  cel  apostre  que  quièrent  penéant  ! 

2960.    Encore  ai-ge  un  trésor  eissi  grant. 

Ne  le  trairoient  .ij.  bues  en  charoiant. 
Tôt  le  donrai,  n'en  remendra  besant. 
As  soudoiers  qui  seront  combatant. 
Et  je  méismes  i  seré  chevauchant, 

2965.    L'auberc  vestu,  lacié  Tiaume  luisant, 
L'escu  au  col  et  au  costé  le  braut, 
La  lance  el  poing,  el  premier  chief  devant. 
Por  ce  se  j'ai  le  poil  chenu  et  blanc, 
S'ai-je  le  cuer  hardi  et  combatant; 

2970.    S'aïderé,  se  Deu  plest,  mon  enfant. 
Puis  que  serai  armez  sor  Tauferrant 
N'enconterrai  Sarrazin  si  vaillant 
Que  je  ne  fière  de  mon  acier  tranchant. 
Mar  i  entrèrent  li  Turc  et  li  Perssant!" 

2975.    Aymeris  Tôt,  soef  s'en  vet  riant, 

Et  de  pitié  moult  tendrement  plorant. 
Et  tuit  si  fil  de  dolor  lermoiant. 
A  dant  Guillaume  vet  le  cuer  engroissant, 
A  cels  de  France  dira  jà  son  talant, 

2980.    Jà  parlera  par  moult  ruiste  semblant. 
Or  fu  Guillaumes  eu  la  sale  pavée, 
Soz  son  mantel  tint  estrainte  s'espée, 
Sa  vestéure  fu  route  et  despanée. 
Braies  ot  noires,  chemise  deslavée, 

2985.    Et  si  avoit  la  teste  herupée. 

Amples  narilles,  nés  haut,  cliière  levée, 
Et  groz  les  poinz  et  la  brace  quarréc. 
Lonc  ot  le  cors  et  la  poitrine  lée. 
Les  piez  voutiz  et  la  jambe  formée, 

2990.    Entre  .ij.  elz  pleine  paume  d'entrée; 

N'ot  si  fort  home  jusqu'à  la  mer  betéc. 

Sa  seror  a  fièrement  regardée, 
Qui  d'or  avoit  la  teste  coronnée, 
Lez  le  roi  sist  qui  l'avoit  espousée. 

2995.    Li  cuens  l'esgarde  par  moult  grant  aïrée^ 
Par  maltalent  a  la  color  muée, 
Les  grenons  lieve,  s'a  la  teste  croUée, 
En  haut  parole,  s'a  la  cliière  levée: 
//Looys,  sire,  ci  a  maie  soudée. 

3000.    Quant  à  Paris  fu  la  cort  assemblée. 
Que  Karlemeines  ot  vie  trespassée, 
Vil  te  tenoient  tuit  cil  de  la  contrée. 
De  toi  fttst  Prance  toute  deshéritée, 
Jà  la  corone  ne  te  fust  otraiée, 

3005.    Quant  j'en  sofri  por  toi  si  grant  mellée^ 
Que  maugré  aus  fu  en  ton  chief  posée 
La  grant  corone  qui  d'or  est  esmerée. 
Tant  me  doutèrent,  n'osa  estre  véée. 
Mauvèse  amor  m'en  avez  hui  mostrée."         ' 

3010.    Dist  Looys:  //C'est  véritez  provée. 
Or  vos  en  ert  l'anor  guerredonnée , 
Que  toute  France  vos  iert  abandonée." 
Blancheflor  l'ot,  s'est  en  haut  escriée: 
//Voire,  dist-ele,  s'ière  deshéritée. 

3015.    Or  ont  deable  fète  ceste  acordée, 

Mauchief  puist  prendre  par  qui  est  porparlée!" 
Guillaumes  l'ot,  si  l'en  a  regardée: 
//Tes-toi,  dist-il,  pute  lisse  provée! 
Tiebauz  d'Arrabe  vos  a  ensoinantée 

3020.    Et  meinte  foiz  comme  putain  folée; 
Ne  doit  pas  estre  ta  parole  escotée. 
Quant  tu  menguz  ta  char  et  ta  peurée. 
Et  bois  ton  vin  à  ta  cope  dorée, 
Claré,  piment  ou  espice  colée; 

3025.    Mangiez  fouace  .iiij.  fois  buletée, 

Quant  vos  tenez  la  coupe  coverclée, 
Delez  le  feu  près  de  la  cheminée. 
Quant  es  rostic  et  très-bien  eschauféc, 
Et  de  luxure  esprise  et  embrasée, 

3030.    La  glotoruic  vos  a  tost  alumée, 

Quant  la  chière  vos  est  si  enflamcc, 
Et  Looys  vos  a  bien  retornée, 
.iij.  fois  ou  .iiij.  desous  lui  défolée, 
Quant  de  luxure  estes  bien  saolée 

3035.    Et  de  mangier  et  de  boire  assasée, 

Dont  ne  vos  membre  de  noif  né  de  gelée, 
De  grant  bataille  né  de  grant  consirrée 
Que  nos  sofl'rons  en  estrange  contrée, 
Dedenz  Orenge  vers  la  gent  defl'aée. 

3040.    Petit  vos  chaut  comment  viegne  la  biée, 
Pute  mauvèse  !  vil  lisse  abandonée  ! 
Moult  avez  hui  ma  parole  blasmée, 
Et  vers  le  roi  m'aie  destornée, 
Li  vif  deable  vos  ont  or  coronnée." 

3045.    Passa  avant,  del  cliief  li  a  ostée, 
Voiant  François,  à  la  terre  jetée. 
Par  mi  les  treces  Ta  Guillaumes  combrée; 
Isnelement  mist  la  main  à  l'espée, 
Ja  li  éust  la  teste  tost  copée; 

3050.    Par  home  nul  ne  li  fiist  devéée, 

Quant  Hermeujars  li  a  des  poinz  ostée. 
Guillaume  enbrace,  et  le  gant  et  Tespée. 
Et  la  roïne  s'enfuit  eschevelée. 
Toute  marrie:  bien  resemble  desvée. 

3055.    Dedanz  sa  chambre  s'en  est  fuiant  entrée. 
De  la  péor  chiet  à  terre  pasmée: 
Sa  bêle  fille  l'en  a  amont  levée. 
C'est  Aaliz  la  cortoise  henorée, 
Une  pucele,  s'est  plus  blanche  que  fée, 

3060.    Les  elz  ot  vers,  la  face  colorée, 

n  n'ot  si  bêle  jusqu'à  la  mer  betée. 
//Dame,  dist-ele,  où  fustes-vos  alée? 
A  grant  merveille  vos  voi  espoentée." 
—  //Par  foi,  ma  fille,  je  dui  estre  afolée: 

3065.    Li  cuens  Guillaumes  est  en  cestc  contrée, 
Je  le  trové  en  la  sale  pavée 
Et  mon  chier  père  à  la  barbe  melléc, 

Ma  franche  mère  que  Dex  ot  amenée: 

îS'ele  ne  fust,  ma  vie  fust  finée, 
3070.    Li  cuens  Guillaumes  m'éust  mal  confessée,  - 

Au  roi  avoit  aïe  demandée, 

Por  sol  itant  que  je  li  oi  véée 

Me  dut  avoir  la  teste  reoingnée. 

Gardez,  ma  fille,  ma  chambre  soit  fermée ^  ■ 
3075.    Et  la  grant  barre  apoié  et  serrée; 

Car  s'il  i  entre  à  mort  serai  livrée." 

Dist  Aaliz:  //Moult  par  fustes  osée 

Quant  à  mon  oncle  déistes  ramponée. 

Le  meillor  home  qui  onc  ceinsist  espée, 
3080.    Par  cui  vos  estes  roïne  coronée, 

De  toute  Prance  dame  et  avoée; 

Qu'en  cest  henor  vos  a-il  alevée. 

S'avez  dit  chose  que  à  lui  desagrée 

Li  vif  maufé  vos  i  orent  portée." 
3085.    Dist  la  roïne:  //Pille,  moult  ies  senée. 

Bien  ait  or  Tore  qu'en  mes  flans  fus  portée  l 

Ce  que  tu  diz  est  véritez  provée. 

Par  lui  sui-je  essauciée  et  levée, 

Roïne  et  dame  de  la  terre  clamée. 
3090.    Or  m'otroit  Dex  icele  destinée 

Que  vers  mon  frère  puisse  estre  r'acordée. 

Et  que  je  soie  si  vers  lui  amendée 

Que  ceste  chose  puisse  estre  pardonée  !" 

Ataiit  s'asist  la  roïne  esplorée, 
3095.    Sovent  se  claime  lasse  maléurée. 

Et  Aaliz  s'est  forment  démantée. 

De  la  chambre  ist  toute  desafiiblée: 

La  rose  samble  en  Mai  la  matinée. 

Ele  est  plus  blanche  que  n'est  noif  sor  gelée, 
3100.    Et  de  color  ensi  bien  luminée 

Qu'en   toute  Prance ,  qui  tant  est  longe  et  lée , 

Si  bêle  dame  ne  fu  onc  esgardée. 

Mien  escient,  né  el  siècle  trovée. 

Vestue  fu  d'une  porpre  roée, 
3105.    Sa  crine  crespe  fu  à  or  galonée. 

Grant  noise  oï  en  la  sale  pavée; 
François  disoient  entrex  à  recelée: 
//Guillaume  a  la  roïne  vergondée, 
S'en  11  lessast,  moult  tost  l'éust  tuée; 

3110.    Mauvèsement  l'a  Looys  tensée. 

Chier  dut  avoir  Orenge  comparée, 
A  maléur  fust-ele  onques  fondée; 
Tante  jovente  sera  par  lui  finée. 
Vez  del  deable  com  a  la  teste  lée, 

3115.    Mal  esperite  li  est  el  cors  entrée; 
Vez  com  il  a  celé  chière  enbrasée! 
Ainz  que  la  cort  soit  encui  dessevrée 
Sera  s'espée,  ce  cuit,  ensanglantée, 
Et  de  noz  cors  soilliée  et  malentée. 

3120.    Mes  pléust  Deu,  qui  fist  ciel  et  rosée, 
Que  il  fust  ore  outre  la  mer  betée, 
Ou  en  Egypte  en  terre  désertée, 
Ou  el  palage  dedenz  la  mer  salée, 
Une  grant  pierre  entor  le  col  noée, 

3125.    Si  seroit  France  d'un  maufé  délivrée!" 
Atant  ez-vos  Aaliz  la  senée; 
Toute  la  cort  est  sor  lui  reverssée: 
François  la  voient,  cliascuns  l'a  saluée. 
Cuens  Aymeris  en  ses  braz  l'a  combrée, 

3130.    Et  si  quatre  oncle  l'ont  forment  acolée. 
Dame  Hermenjars,  la  contesse  henorée. 
As  piez  Guillaume  s'est  si  tost  présentée, 
Por  la  roïne  li  a  merci  criée. 
Li  cuens  s'abesse,  si  l'a  amont  levée: 

3135.    //Dame,  dist-il,  buer  fussez  onques  née; 
Par  celé  foi  que  je  vos  ai  portée  ! 
Jà  ne  verroiz  enquenuit  la  vesprée; 
Qu'aurai  du  roi  abatu  la  ponée." 
Or  fu  Guillaumes  en  la  sale  voutie, 

3140.    De  maltalant  a  la  face  rougie, 
Et  tint  l'espée  toute  nue  sachie: 
Par  mi  le  heut  l'a  forment  enpoignie. 
A  ses  paroles  ni  a  nus  qui'l  desdie. 

n  font  que  sage,  ne'l  mescréez-vos  mie; 
3145.    Car  tex  péust  esmovoir  la  folie 

Que  il  fendist  del  brant  jusqu'en  l'oïe. 

N'i  a  si  cointe  né  de  tel  baronie, 

Qui  sa  parole  né  sa  reison  desdie. 

Et  Looys  tint  sa  cliière  enbronchie: 
3150.    Toute  la  sale  fu  si  coie  et  série 

Com  s'en  éust  la  messe  commmencie. 

A  tant  ez-vos  la  pucele  ensaignie, 

Vestue  fu  d'un  paile  d'Aumarie, 

Les  elz  ot  vers,  la  face  colorie, 
3155.    H  n'ot  si  bêle  deci  qu'en  paienie. 

Del  parage  est,  del  lignage  enforcie, 

Del  plus  très-fier  qui  onques  fust  en  vie. 

La  damoisele  fu  moult  bien  enseignie. 

Vint  à  Guillaume  que  n'i  quist  compeigiiie. 
3160.    Devant  lui  est  la  bêle  agenoillie. 

Le  pié  li  a  et  la  jambe  enbracie: 

//Merci,  biaus  oncles,  por  Deu,  le  fil  Marie! 

Vez-ci  mon  cors,  fai  en  ta  commandie: 

Se  il  te  plest  la  teste  aie  tranchie, 
3165.    Ou  je  soie  arsse  ou  en  un  feu  lancie. 

De  toute  France,  s'il  vos  plest,  essilie, 

N'en  quier  avoir  vaillissant  une  alie, 

Ainz  m'en  iré  comme  poure  mendie; 

Mes  qu'à  mon  père  soit  l'acorde  otroïe, 
3170.    Et  à  ma  mère,  qui  por  vos  est  marie; 

Jà  mes  nul  jor,  ce  cuit,  ne  sera  lie. 

Quant  vos  desdist  moult  fist  grant  deablie; 

Pardonez-li,  oncle,  ceste  foie. 

Se  tant  est  ose  que  jà  mes  vos  desdie, 
3175.    Morir  me  fai  en  chaude  poiz  boillie." 

Guillaumes  l'ot,  li  cuers  li  atendrie. 

Si  li  a  dit:  //Bêle  suer,  douce  amie, 

Ma  bêle  nièce ,  Jhesus  vos  benéie  ! 

Levez- vos  sus,  trop  estes  traveillie." 
3180.    —  //Non  feroi,  oncle;  mielz  voil  estre  enfoïc, 

Si  que  la  vie  me  soit  del  cors  partie, 

Que  je  m'en  lieve,  ainz  m'aurez  otroïe, 

Et  l'acordance  et  vostre  ire  apaïe." 

Et  Hermenjars  moult  doucement  li  prie: 

3185.    //Biau  filz  Guillaume,  por  Deu,  le  fil  Marie! 
Ne  fere  au  roi  en  sa  cort  vilenie 
Por  sol  ta  nièce  qui  tant  est  eschevie; 
C'est  la  plus  bêle  de  toute  ta  lignie." 
Et  Aymeris  ses  pères  l'en  chastie: 

3190.    //Biau  filz  Guillaume,  lei  ester  ta  ruistie, 
Ta  volenté  sera  toute  acomplie. 
Véez,  le  roi  envers  vous  s'umelie 
Et  vos  promet  et  sa  force  et  s'aïe." 
Looys  Tôt,  s'a  la  teste  drecie: 

3195.    —  //Voire  voir,  sire,  tout  à  sa  comandie" 
Guillaumes  l'ot,  li  cuers  l'en  asouplie. 
Dont  s'abessa,  la  pucele  a  baisie, 
Sa  volenté  bonement  li  otrie. 

3200.    La  damoisele  en  plorant  l'en  mercie. 
Or  est  en  lui  moult  s'ire  refroidie, 
Et  sa  raison  doucement  adoucie. 
Dedanz  son  fuerre  a  l'espée  mucie, 
Hernaut  la  baille  et  il  l'a  estoïe. 

3205.    Moult  en  fu  lié  Hermenjars  de  Pavie; 
Por  la  roïne  a  moult  tost  envoie 
,ij.  chevaliers  qui  sont  de  sa  mesnie. 
Et  s'i  ala  li  dus  de  Normandie, 
Ensemble  o  lui  Garins  de  la  Gastie. 

3210.    Cil  l'en  menèrent  en  la  sale  voutie. 
Et  ele  i  vint,  moult  en  fu  esmaïe. 
Li  cuens  GuiUaumes  l'a  par  la  mein  saisie  ^ 
Puis  li  a  dit:  //Bêle  suer,  douce  amie, 
Forment  me  poise  que  vos  ai  laidengie. 

3215.    Issi  vait  d'ome  que  mautalant  eigrie. 
Moult  a  tost  fet  une  grant  musardie. 
Voiant  la  cort  en  ferai  amendie." 
—  //Sire,  dist-ele,  ne  sui  mie  marrie, 
Jà  n'i  aurai  honte  né  vilenie; 

3220.    Mes  frères  estes,  moult  en  sui  repentie, 

Se  j'ai  dit  chose  dont  m'aiez  en  haïe, 
Miex  vaudroie  estre  fors  de  France  chaccie. 
J'en  souferrai,  s'il  vos  plest,  tel  hachie, 
Que  del  paleis  m'en  irai  despoillie, 

3225.    Jusqu'au  mostier  saint  Vinçant  l'abaïe." 
Dont  s'agenoille,  à  ses  piez  s'umelie, 
Le  pie  li  baise,  s'a  la  jambe  enbracie. 
Li  cuens  Guillaumes  l'en  a  amont  drecie, 
Enz  en  la  face  l'a  quatre  foiz  besie. 

3230.    Dex,  corn  or  est  la  bêle  Aaliz  lie! 

Peite  est  l'acorde  qui  qu'en  poit  né  qui  rie. 
Or  est  la  cort  durement  resbaudie, 
Grant  joie  meinent  trestoute  la  mesnie. 
Moult  fu  la  cort  por  Guillaume  essaucie. 

3235.    Li  rois  commande  la  table  soit  drecie, 
Celé  qui  est  à  fin  or  entaillie: 
Ce  a  Guillaumes  conquis  par  s'estoutie. 
Issi  vait  d'ome  qui  orgueillex  chastie, 
Jà  n'en  jorra  s'il  moult  bel  ne'l  manie. 

3240.    Cil  jugleor  meinent  tel  taborie, 
Moult  i  avoit  bêle  chevalerie. 

Granz  fu  la  joie  sus  el  paleis  plénier. 
Li  rois  a  fet  sa  grant  table  drécier, 
Celé  qui  fu  ovrée  à  eschequier. 

3245.    L'eve  cornèrent  à  un  cor  menuier. 
Quant  ont  lavé  cil  baron  chevalier. 
Aval  la  sale  s'asient  au  mengier. 
Aymeris  sist  dejoste  sa  moillier, 
Au  mestre  dois  en  l'estage  plenier; 

3250.    Et  l'emperère  qui  France  a  à  baillier 

Sist  après  lui,  moult  le  dut  avoir  chier, 
Et  la  roïne  à  son  flanc  sénestrier. 
Et  li  marchis  Guillaumes  au  vis  fier 
Sist  o  ses  frères  que  durement  ot  chier, 

3255.    Lez  lui  sa  nièce  qui  moult  fist  à  proisier: 
C'est  Aaliz  oii  il  n'a  qu'enseignier. 
Il  n'ot  si  bêle  desci  qu'à  Monpellier. 
Puis  l'espousa  Renoarz  à  moillier, 

Et  prist  la  terre  très  que  au  règne  Trufier, 

3260.    A  son  tinel  puis  ocist  Haucebier 

En  Aleschans  el  grant  estor  plenier, 
Et  .yj.  des  autres  de  la  gent  aversier. 
Grranz  fu  la  noise  sus  el  paies  plenier, 
As  tables  siéent  cil  baron  chevalier: 

3265.    Cent  damoisel  i  furent  boteillier, 
Et  autretant  servirent  au  mengier. 
De  riches  mes  ne  covient  pas  pleidier; 
Tant  en  i  ot  que  ne  vos  puis  prisier. 
Li  cuens  Guillaumes,  li  marchis  au  vis  fier, 

3270.    Manda  son  oste  Guimar  et  sa  moillier, 
Dejoste  lui  les  assist  au  mengier; 
Moult  les  ennore  Guillaumes  li  guerriers. 

Granz  fu  la  cort  en  la  sale  à  Loon, 
Moult  ot  as  tables  oisiax  et  venoison; 

3275.    Qui  que  menjast  la  char  et  le  poisson, 

Onques  Guillaumes  n'en  passa  le  menton, 
Ainz  manga  torte  et  but  eve  à  foison. 
Moult  s'en  merveillent  cil  chevalier  baron. 
Quant  ont  mengié  et  béu  à  foison 

3280.    Les  napes  estent  escuier  et  garçon. 

Li  cuens  Guillaumes  mist  le  roi  à  reison  : 
//Que  pensez-vos?  dist-il  le  fil  Charlon, 
Secorraz-moi  vers  la  jeste  Mahon? 
Jà  déust  estre  li  olz  à  Chaalon!" 

3285.    Dist  Looys:  ^Et  nos  en  parleron. 
Et  le  matin  savoir  le  vos  feron, 
Ma  volenté,  se  je  irai  ou  non." 
Guillaumes  Tôt,  rougist  comme  charbon, 
De  mautalant  en  froncist  le  guemon: 

3290.    //Comment  deable,  dist-il,  si  plaideron! 
Est-ce  la  fable  du  tor  et  del  mouton?" 
Moult  a  à  fère  qui  plessier  veut  félon." 
H  s'abessa,  si  a  pris  un  baston, 
Et  dist  au  roi:  //Yostre  fié  vos  randon; 

3295.    N'en  tendrai  mes  vaillissant  un  bouton, 
Né  yostre  amis  ne  serai  né  vostre  homs; 

Et  si  vendrez,  ou  vos  voilliez  ou  non." 
Hernaus  se  drece,  qui  rous  ot-le  gemon, 
Dist  à  Guillaume:  //Or  oiez  ma  reison: 

3300.    Li  rois  dira  son  talent  et  son  bon, 
Retien  ton  fié  et  nos  tuit  t'aideron; 
Je  et  mi  frère  ensemble  o  toi  iron, 
Et  .xx.M.  hommes  en  Aleschans  meuron. 
Mort  sont  paien  se  nos  les  i  trovon." 

3305.    Dist  Aymeris:  //Eieblement  en  parlon: 
A  no  pooir  tôt  aidier  li  devon. 
Et  bien  doit  France  avoir  en  abandon; 
Seneschaus  est,  s'en  a  le  gonfanon. 
Aidier  li  doivent  par  fine  esgardoison, 

3310.    Et  qui  li  viée,  s'en  pregne  vangoison. 

Trop  est  mes  filz  à  escliamir  liauz  hom; 
Mes  par  l'apostre  qu'en  quiert  en  Pré-Noiron, 
Se  n'en  avoient  mi  oir  retration, 
Que  ne'l  tenist  à  mortel  traïson, 

3315.    Des  plus  hauz  homes  de  Erance  le  roion 
Eeroie  mètre  .vij.xx.  en  ma  prison. 
Tex  est  or  sires  qui  sembleroit  garçon: 
Plessier  doit  l'en  orgueillex  et  félon." 
Aaliz  l'ot,  si  respont  sa  reison: 

3320.    //Aymeri,  sire,  bien  ait  ceste  raison. 
Qui  li  faudra,  jà  s'ame  n'ait  pardon. 
Que  l'eu  ne'l  pende  ausi  comme  larron." 
Dist  la  roïne  o  la  jente  façon: 
//Aymeri,  père,  par  le  cors  saint  Sanson, 

3325.    N'aurai  en  Erance  vaillant  un  esperon, 

Ne  soit  Guillaumes  del  tôt  à  son  bandon. 
Mes  bien  lor  poit  el  nés  et  el  menton." 
Looys  l'ot,  si  dreça  le  gemon, 
Jà  parlera  tôt  à  lor  garison. 

3330.        Quant  Looys  ot  Aymeri  parler, 
Eiens  que  il  voille  ne  li  ose  véer, 
Car  il  le  craint  se'l  velt  moult  agréer, 
Guillaume  vit,  del  sens  cuide  desver, 
Quar  moult  le  vit  esprandre  et  enbraser: 

3335.    S'il  ot  poor  ne  l'estuet  demander, 

Car  son  lignage  voit  devant  lui  ester. 

Le  chief  enbronche,  si  commence  à  penser, 

Tel  poor  ot,  onques  n'osa  parler. 

Voit  le  Guillaumes,  del  sens  cuide  desver. 

3340.    Par  mautalant  le  prist  à  apeler: 

//Looys,  sire,  dist  Guillaumes  li  bers, 
Quant  l'en  te  velt  del  tôt  deshériter, 
Et  fors  de  France  et  chacier  et  giter. 
Je  vos  retint,  si  vos  fis  coroner: 

3345.    Tant  me  dotèrent  ne  l'osèrent  véer. 

Et  à  mon  père  vos  fis  ma  suer  doner. 
Plus  hautement  ne  la  poi  marier, 
Né  je  ne  soi  en  nul  leu  asener 
Où  tu  péusses  meillor  feme  trover. 

3350.    Et  quant  tu  veis  que  si  t'ai  fet  monter. 
Par  droite  force  la  corone  porter, 
Toz  les  barons  fis  à  ton  pié  aler, 
N'i  ot  si  cointe  qui  l'osast  refuser,  — 
Tu  me  vousis  Erance  quite  clamer, 

3355.    Et  la  moitié  d'outre  en  outre  doner; 
Mes  je  ne  voil  envers  toi  meserrer, 
Ainz  me  lessasse  toz  les  membres  coper. 
Tu  me  juras  que  l'oïrent  mi  per. 
Se  en  Orenge  m'assailloient  Escler, 
3360.    Ne  me  faudroies  por  les  membres  coper. 
Mes  or  te  voi  envers  moi  parjujer." 
Looys  l'ot,  si  commence  à  plorer. 
Par  grant  amor  commença  à  parler: 
//Sire  Guillaume,  moult  fêtes  à  loer, 
3365.    Por  vostre  amor  ferai  m'ost  assenbler. 
De  par  ma  terre  venir  et  amasser. 
.Cm.  d'omes  porrez  o  vos  mener. 
Je  n'i  puis  mie  à  ceste  foiz  aler, 
Grant  mestier  ai  de  ma  terre  garder; 
3370.    Vostre  merci!  ne  vos  en  doit  peser." 
Et  dit  Guillaumes:  //Ce  fet  à  mercier. 
Looys,  sire,  ne  vos  quier  remuer. 

Bien  saurons  Tost  et  conduire  et  mener." 
Li  rois  de  France  ne  volt  plus  arester, 

3375.    Lez  oz  a  fait  et  sémondre  et  mander , 
Desous  Loon  venir  et  ajoster. 
Là  véissiez  maint  pavilloli  fermer, 
Très  et  aucubes  et  drecier  et  lever, 
Ces  fus  espendre,  ces  cuisines  fumer, 

3380.    Ces  venoisons  à  cez  valiez  porter, 
Et  cez  estives  et  cez  grelles  soner. 
A  grant  merveille  fu  bel  à  escouter. 
.CM.  d'omes  i  poïssiez  nonbrer, 
Toz  defl'ensables  por  lor  armes  porter. 

3385.    Granz  fu  li  oz,  moult  fist  à  redouter. 
Enz  el  paleis  fu  Guillaumes  li  bers. 
Aval  la  sale  commence  à  esgarder, 
Dp  la  cuisine  vit  Renoart  torner 
Par  mi  un  huis  et  el  paleis  entrer. 

3390.    Grant  ot  le  cors  et  regart  de  sengler, 
En  toute  Erance  n'ot  plus  bel  baclieler 
Né  si  fort  home  por  un  grant  fès  lever, 
Né  miex  séust  une  pierre  giter. 
Si  grant  fès  porte,  sanz  mençonge  conter, 

3395.    Une  charrete  auroit  moult  à  porter; 

Et  s'est  isniax,  n'ot  en  Erance  son  per, 
Preuz  et  hardis  quant  vient  à  l'asanbler. 
Le  mestre  queu  Tôt  fet  la  nuit  toser, 
A  la  paele  nercir  et  charboner, 

3400.    Trestot  le  vis  li  ont  fet  mascerer. 
Cil  escuier  le  prenent  à  gaber, 
De  grans  torchons  li  pristrent  à  ruer, 
Et  l'un  sor  l'autre  et  enpaindre  et  boter. 
Dit  Eenoarz:  //Que  me  lessiez  ester; 

3405.    Ou  par  la  foi  que  je  doi  Deu  porter, 
Au  quel  que  soit  le  ferai  comparer. 
Sui-je  or  fox  que  l'en  doit  asouter? 
Vilainemant  poez-voz  gas  mener; 
Je  n'ai  voir  cure  de  tôt  vostre  joer. 

3410.    Lessiez  m'en  peis,  ne  vos  quier  adeser." 

Et  dit  li  uns:  //Or  as-tu  dit  que  bers, 
Reuoart,  frère,  que  m'aprent  à  muser." 
A  icest  mot  lesse  la  paume  aler, 
El  haterel  li  va  grant  cop  doner, 

3415.    Si  que  la  sale  fist  toute  resoner. 

Dit  Renoars:  //Or  puis  trop  endurer. 
Par  mi  les  flans  le  vet  moult  tôt  combrer, 
.iij.  tors  le  torue,  au  quart  le  let  aler: 
Si  duremant  le  hurte  à  un  piler, 

3420.    Le  cuer  li  ront  et  se  li  fist  crever. 
Et  de  la  teste  andeus  les  euz  voler, 
Et  la  cervele  et  espandre  et  verser. 
Dont  véissiez  ces  escuiers  irer, 
Plus  de  .L.  corent  por  lui  tuer, 

3425.    Qu'il  avoit  fait  toz  sor  lui  aïrer. 

A  grant  maçues  le  voudrent  lapider, 
Quant  Aymeris  commença  à  jurer: 
//Saint  Nicolas  que  l'en  doit  aorer! 
Wi  a  si  cointe,  se  li  voi  adeser, 

3430.    Que  ne  li  face  andeus  les  euz  voler." 
Et  por  itant  l'ont  tuit  lessié  ester. 
Li  cuens  Guillaumes  vet  le  roi  demander: 
//Sire,  dist-il,  qui  est  cel  baclieler 
Que  j'ai  véu  as  escuiers  meller? 

3435.    A  cel  piler  l'en  vi  ore  un  hurter, 

Si  que  les  membres  li  a  fet  toz  froer. 
Par  Saint  Denis!  moult  fet  à  redouter." 
Dit  Looys:  //Je  l'achetai  sor  mer 
De  marcheant,  .c.  mars  i  fis  peser; 

3440.    Ensemble  o  moi  le  fis  çà  amener. 

Et  il  me  dirent  filz  fu  à  un  Escler: 
Assez  sovent  li  ai  fet  demander 
Qui  fu  son  père,  mes  onc  n'i  volt  nomer. 
Por  sa  grandor  ne'l  poi  onques  amer; 

3445.    En  ma  cuisine  l'ai  puis  fet  demorer, 
Autre  mestier  ne  li  volt  onc  doner. 
Onc  ne'l  voil  fère  baptizier  né  lever, 
.iiij.  mui  d'eve  li  ai  véu  porter 
L  20 

En  un  tinel  et  à  son  col  lever. 

3450.    One  de  sa  force  n'oï  home  parler." 
Guillaumes  a  Renoart  regardé, 
Moult  le  vit  grant  et  corsu  et  quarré: 
Toz  nu  piez  est,  si  drap  sont  enfumé; 
En  la  cuisine  ot  lonc  tans  conversé. 

3455.    Le  mestre  queu  l'avoit  la  nuit  tosé, 
A  la  paelte  nerci  et  cherboné, 
Le  vis  ot  noir  et  tôt  descouloré. 
Jenes  estoit,  n'ot  pas  .xv.  anz  passez, 
Grenons  li  poignent  selonc  le  suen  aé; 

3460.    Moult  estoit  biax,  mes  l'en  l'ot  assoté. 
En  tote  France  n'ot  nus  de  sa  biauté, 
Né  si  hardi,  si  preuz,  né  si  osé. 
Mes  une  chose  l'avoit  moult  enpiré  : 
Jà  tant  néust  une  chose  amémbré, 

3465.    Ainz  qu'il  éust  une  traitie  aie 
Que  maintenant  ne  l'éust  oblié. 
Se  ce  ne  fu,  je  vos  di  por  verte, 
N'éust  tel  home  en  la  Crestienté. 
Li  escuier  l'ont  enpeint  et  bouté, 

3470.    De  granz  torchons  et  féru  et  rué; 

Et  si  tenoient  moult  grans  bastons  quarrés, 
Se  bien  osassent  il  l'éusent  tué 
Por  leur  conpaing  que  il  avoit  tué. 
Mais  Aymeris  l'ot  de  la  mort  tensé. 

3475.    Et  d'aguillons  l'ont  durement  bouté 
Que  de  sa  char  ot  le  sanc  dégoûté. 
Dit  Renoars:  //Or  ai  trop  enduré. 
Se  plus  i  sofl're  dont  aié-je  maldez. 
Par  Saint  Denis!  mar  m'i  avez  navré, 

3480.    Li  aguillon  seront  chier  comparé." 
Enz  en  ses  braz  en  a  .iiij.  combrez. 
Si  duremant  l'un  à  l'autre  hurté, 
A  pou  li  cuer  ne  lor  furent  crevé, 
Quant  Looys  a  Erançois  escrié: 

3485.    //Or  tost,  dit-il,  chaciez  hors  cel  malfé." 
Renoars  l'ot,  qui  le  roi  a  douté: 

Fuiant  s'en  tome,  et  François  l'ont  Imé. 
En  la  cuisine  s'en  vet  le  cuer  iré. 
Après  lui  a  l'uis  clos  et  bien  barré, 

3490.    Et  en  après  a  son  tinel  combré, 
Dont  il  avoit  meinte  jale  porté. 
//Sainte  Marie!  a  Kenoars  juré, 
Se  il  i  vienent  tuit  seront  afronté, 
Jà  ni  aura  haut  né  bas  déporté." 

3495.    One  puis  n'i  ot  François  si  alosé 

Qui  vers  lui  hant ,  tant  l'orent  redouté , 
Que  forment  furent  de  son  cop  effréé. 
Guillaumes  a  Looys  demandé 
Quex  homs  estoit,  et  oïl  l'avoit  trové? 

3500.    Li  rois  respont  qu'il  l'avoit  acheté 

De  marcheanz  .c.  mars  d'argent  pesé, 
Desoz  Palerne  oii  furent  arivé: 
//Et  cil  me  distrent:  fiz  fu  à  un  Escler. 
Ensemble  o  moi  l'en  ai  çà  amené; 

3505.    Force  que'l  vi  si  grant  desmesuré. 

Ne  s'ai  que  monte,  si  l'ai  cueilli  en  hé; 
Ne  l'ameroie  por  tote  m'ireté. 
En  ma  cuisine  a  totens  conversé. 
Plus  de  -vij.  ans,  ce  cuit,  en  sont  passé. 

3510.    Assez  sovent  li  avons  demandé 
Qui  il  estoit  et  de  quel  parenté, 
Mes  onc  n'en  volt  dire  la  vérité. 
Sovent  m'a  dit  et  meinte  foiz  proie 
Qu'il  recevroit  sainte  Crestienté, 

2515.    Mes  je  li  ai  tôt  adès  dévéé. 

De  haut  parage  est,  je'l  sai  de  verte. 
En  la  cuisine  l'a-on  tost  asoté; 
Autant  mengue  com  .x.  vilain  barbé, 
Mes  de  sa  force  n'a  nul  home  sos  Dé, 

3520.    N'en  paienie  n'en  la  crestienté. 

Moult  est  ireus  et  pleins  de  cruauté; 
Je  ne  gart  Tore  qu'il  m'ait  cscervelé." 
Guillaumes  l'ot,  s'en  a  un  ris  jeté, 
Le  roi  apele,  si  l'a  araisonné: 

20* 

3525.    //Looys  sire,  par  la  vostre  bonté, 

Douez  le  moi,  si  vos  en  saurai  gré, 
Si  l'emmenrai  o  moi  en  mon  régné. 
Par  celé  foi  que  je  vos  ai  porté, 
Je  li  dorrai  à  mengier  à  planté." 
3530.    Dit  Looys:  //A  vostre  volenté. 

Je  le  vos  doing,  sire,  par  amisté." 
Li  cuens  Guillaumes  l'en  a  moult  mcrcié; 
Ne  fust  si  liez  por  l'or  d'une  cité. 
Le  roi  en  a  par  amor  acolé. 
2535.    Renoars  a  son  tinel  regardé, 

Forment  l'en  poise  quant  le  vit  enfumé, 
Par  mautalant  l'a  à  terre  jeté 
Si  duremant  que  par  mi  l'a  froé, 
En  .ij.  moitiez  rompu  et  tronçonné. 
3540.    Moult  durement  a  Renoars  juré 

Qu'il  voudra  fere  plus  grant  et  plus  quarré, 
Se'l  gardera  toz  tans  en  son  aé: 
Bien  a  .vij.  anz  que  il  l'a  devisé. 
Rois  Looys  ne  se  volt  oublier, 
3545.    De  par  sa  terre  a  fet  les  oz  mander, 
Desoz  Loon  venir  et  assenbler. 
.CM.  d'omes  i  poïst-on  nonbrer, 
Toz  defi'ensables  por  lor  armes  porter. 
Granz  fu  li  oz,  moult  fist  à  redouter. 
3550.    En  la  cuisine  est  Renoars  li  ber, 
Aval  Loon  ot  ces  grelles  soner, 
Et  en  la  sale  ces  chevaliers  joer. 
Et  l'un  à  l'autre  de  l'ostoier  parler. 
Sovente  foiz  ot  Guillaume  nomer, 
3555.    Qui  l'ost  de  Erance  doit  en  l'Archant  mener. 
Des  euz  del  chié  commença  à  plorer, 
Par  soi  méismes  si  prist  à  démenter: 
//He  las?  dit-il,  com  devroie  plorer, 
.CM.  d'omes  déusse  eu  ost  mener, 
3560.    Rois  d'Espaigne  estre  et  corone  porter; 
Et  or  m'estuet  la  cuisine  garder. 
Et  le  feu  fere  et  la  char  escumer. 

Ouc  fiz  de  roi  ue  vi  si  aviler; 

Mes  par  mon  cliié!  se  je  puis  tant  durer, 

3565.    Rois  Looys  ferai-ge  tôt  irer, 

De  toute  France  le  ferai  desposer, 
Et  de  son  chief  fors  la  corone  oster." 
Lors  s'est  assis,  n'ot  en  lui  qu'aïrier. 
Quant  il  oï  que  l'ost  devoit  aler, 

3570.    Devant  Guillaume  s'en  est  alez  ester, 

Nuz  piez,  en  lange,  n'ot  chauces  né  soller. 
Très-devant  lui  s'est  aies  acliner, 
Si  li  commence  la  merci  à  crier: 
//Sire  Guillaume,  gentis,  nobles  et  ber, 

3575.    Por  amor  Dieu,  lai  moi  o  toi  aler, 
Si  aiderai  le  bernois  à  garder. 
Moult  saurai  bien  un  mengier  conraer, 
Frire  un  poisson  et  un  oisel  torner. 
En  toute  Erance  n'en  a  mie  mon  per, 

3580.    Je  ne  crien  home  d'une  char  escumer; 
Et  se  ce  vient  à  ruistes  cops  doner, 
Par  celé  foi  que  je  vos  doi  porter, 
Pejor  de  moi  i  porrez  bien  mener." 
Et  dit  Guillaumes  :  //Amis ,  lessiez  ester , 

3585.    Ne  porriez  les  granz  fès  endurer, 
La  nuit  veillier  et  le  jor  traveiller. 
En  la  cuisine  as  apris  à  chaufer, 
Sovent  mengier  et  tes  mustiax  rester, 
Et  le  brouet  des  paeles  humer, 

3590.    Le  pain  repondre  et  par  matin  disner 
Et  le  vin  boire,  engloutir  et  laper, 
Et  tote  jor  dormir  et  reposer; 
Et  de  tôt  ce  t'estovroit  consirrer. 
Jà  ne  porroies  un  mois  entier  durer. 

3595.    Puis  que  li  homs  se  prent  à  truander, 
Mauvessement  se  puet  puis  déporter." 
Dit  Renoars:  //Or  me  lessiez  parler. 
Sire  Guillaume,  je  me  vueil  esprover. 
Trop  longuement  m'ai  lessié  assoter, 

3600.    Si  m'aïst  Dex!  ne'l  puis  mes  endurer. 

Jà  en  cuisine  ne  mis  mes  converser; 
Se  Deu  plesoie  ainz  voudroie  amender. 
Mal  soit  del  fruit  qui  ne  velt  méurer! 
Se  le  congié  ne  me  volez  doner, 

3605.    Par  Saint  Denis,  que  je  doi  aorer! 
Toz  sol  irai,  qui  qu'en  doie  peser, 
En  la  bataille  en  Aleschans  sor  mer. 
Wi  porterei  né  chauce  né  soUer, 
Eors  un  tinel  que  je  ferai  ferrer, 

3610.    Tant  me  verrez  de  Sarrazins  tuer, 
Ne's  Gserez  véoir  né  esgarder." 
Ot  le  Guillaumes,  se  prist  à  apeler, 
Puis  li  otroie  le  congié  de  l'aler. 
Et  Eenoars  Ten  prist  à  mercier. 

3615.    D'iluec  s'en  tome,  n'i  volt  plus  demorer. 
Le  suen  afère  ne  volt  pas  oublier: 
De  grant  barnage  se  prist  à  porpenser. 
Dont  puis  morarent  .m.  Turc  et  .m.  Escler. 
En  un  jardin  vait  un  sapin  coper, 

3620.    (Cil  cui  il  iert  ne  li  osa  véer) 

Moult  par  ert  gros,  el  monde  n'ot  son  per. 
Cent  chevalier  s'i  purent  aombrer. 
Li  rois  de  Erance  ne  le  laissast  coper, 
Qui  li  vousist  cent  marcs  d'argent  doner; 

3625.    Par  chascun  jor  s'ala  iluec  disner 
Eois  Looys  et  son  cors  déporter. 
Et  Renoarz  le  prist  à  esgarder, 
Dedens  son  cuer  forment  à  goulouser: 
//He  Dex!  dist-il,  qui  te  laissas  pener 

3630.    En  sainte  crois  por  ton  pule  sauver, 
Qui  cist  bel  arbre  porroit  de  ci  oster! 
Moult  seroit  bons  as  Sarrazins  tuer. 
Je'l  vuel  avoir,  qui  qu'en  doie  peser, 
Tôt  mon  parage  en  vorrai  affronter, 

3635.    Se  Jhesu-Crist  ne  vuelent  aorer." 
Un  carpentier  i  ala  amener, 
Se'l  fist  trencier  et  ses  branches  oster. 
.XV.  pies  ot,  si  corn  j'oï  conter. 

A  .vij.  costières  Ta  bien  fet  roonder. 

3640.    Li  forestiers  oï  les  cos  doner, 

Là  vint  corant  quanqu'il  puet  randoner; 
A  haute  voiz  commença  à  crier: 
//Fil  à  putain,  mar  l'osastes  penser! 
Qui  vos  rova  le  bos  à  essarter  ! 

3645.    A  Looys  vos  irai  encuser, 

Qui  vos  fera  à  chevaus  traîner." 
Prist  un  baston,  Eenoart  va  fraper, 
Que  de  la  teste  li  fait  le  sanc  voler. 
Dist  Renoarz:  //Vos  m'avez  fet  sainer, 

3650.    Mar  me  féristes,  par  le  cors  Saint  Orner!' 
Jeté  les  poins,  se'l  vet  as  bras  cobrer. 
Si  durement  le  vet  à  lui  tirer, 
Del  cors  li  fait  l'espaule  désevrer; 
Trois  tors  le  tome,  au  quart  le  let  aler, 

3655.    Deseur  un  chaisne  le  fet  haut  encrouer, 
Et  les  boiaus  à  terre  traîner. 
Renoarz  crie:  //Comment  t'est,  bacheler? 
Alez  au  roi  la  parole  conter 
Que  Renoarz  fet  son  bos  tronçonner." 

3660.    Prist  son  tinel,  si  commence  à  chanter. 
De  chief  en  cliief  le  fist  rère  et  planer 
Vient  à  un  fevre,  se'l  fist  devant  ferrer, 
Et  à  granz  bendes  tôt  entor  viroler; 
Enz  el  tenant  l'a  fet  bien  réonder, 

3665.    Por  le  glacier  le  fist  entor  cirer. 

Qu'il  ne  li  puist  fors  des  mains  eschaper. 
Quant  il  l'ot  bien  fet  lier  et  bender, 
.V.  sols  avoit,  ceuls  li  ala  doner. 
Dedenz  la  forje  ne  volt  plus  demorer; 

3670.    Son  tinel  prist,  mist  soi  el  retomer. 

Tuit  cil  s'enfuirent  qui  li  voient  porter. 

Quant  li  tineus  Renoart  fu  ferrez, 
Prist  à  son  col,  si  s'en  est  retomez: 
Tuit  cil  se  seignent  que  il  a  encontrez, 
3675.    N'i  a  un  sol  ne  soit  espoantez, 
Li  plus  hardiz  est  eu  fuie  tomez. 

'Et  Eenoars  est  el  paleis  entrez, 

Son  tinel  porte,  dont  n'iert  pas  encombrez, 

Grans  fu  et  Ions  et  jentemant  ovrez 
3680.    Et  par  devant  très-bien  de  fer  ferrez. 

One  plus  fiers  home  ne  fu  de  mère  nez. 

A  grant  merveille  fu  de  toz  esgardez; 

Dist  l'uus  à  l'autre  :  //Où  ira  cist  malfez?  ■ 

Voiremant,  c'est  Renoars  au  tinel." 
3685.    Ainz  puis  cis  nons  ne  li  fu  remuez. 
'    François  Tesgardent  environ  de  toz  lez, 

N'i  a  un  sol  qui  ne  soit  effraez; 

Dit  Tuns  à  l'autre:  //Por  Dieu,  or  esgardez, 

Ainz  ne  fa  mes  fox  si  desmesurez. 
3690.    Sainte  Marie!  où  fu  tel  fust  trovez? 

A  grant  merveille  doit  estre  redoutez 

louions  nos  en,  jà  nos  aura  tuez." 

Dist  Eenoars:  //Ne  vos  espoentez; 

Mes  tant  vos  pri  que  vos  ne  me  gabez, 
3695    Et  mon  tinel  gardez  que  ne  m'emblez; 

Car  je  vos  di  que  tost  le  comperrez. 

Je  ne  sui  mie  del  tout  à  vos  remez. 

Si  m'aïst  Dex,  si  bone  arme  n'avez: 

Je  iie'l  dorroie  por  .xiiij.  citez." 
3700.    Lors  l'acola  et  le  besa  assez. 

Il  en  apele  dan  Guillaume  au  cort  nés; 

Dit  Renoars:  //Or  sui  tost  aprestez, 

Sire  Guillaume ,  envers  moi  entendez  ! 

De  vos  servir  sui  bien  entalentez. 
3705.    Alons  noz-en,  que  trop  i  demorez, 

Jà  déussiez  avoir  les  pors  passez. 

Par  cel  apostre  qu'en  quiert  en  Noiron-prezl 

De  tote  Espaigue  vos  quier  rendre  les  clés; 

Ne  la  garra  Tiebauz  né  Desramez. 
3710.    Gentis  cuens,  sire,  por  Deu  que  vos  hastez, 

Dedenz  Orenge  estes  moult  désirrez." 

Respont  Guillaumes:  //Vos  dites  véritez. 

Or  gart  chascun  demain  soit  atornez. 

Et  de  l'aler  garniz  et  conraez." 

3715.    François  responcut:  //Si  com  vos  comuiandcz."" 
Par  tote  l'ost  en  est  li  criz  alez: 
Dont  véissiez  ces  haubers  defforrez, 
En  ces  hiaumères  ont  ces  elmes  posez, 
Et  des  espées  retomeut  les  baudrez, 
3720.    Lacent  penons,  escuz  ont  reparez, 

Et  des  vers  elmes  ont  les  laz  amendez; 
Lor  clievax  ont  torchiez  et  abevrez, 
Fuerre  et  aveine  lor  donent  à  planté. 
Ens  él  paleis  fa  moult  grant  la  clarté, 
3725.    .L.  cierges  i  avoit  alumez. 

Et  estevax  plus  de  trente  enbrasez; 
Et  li  mangiers  fu  moult  bien  aprestez. 
Assis  se  sont  quant  lor  mains  ont  lavez. 
As  mestres  tables  sist  la  flor  del  bamez. 
3730.    Là  fist  Guillaumes  que  frans  lioms  honorez, 
Qui  dan  Guimar  et  ses  fiz  a  mandez, 
Et  sa  moillier  au  gent  cors  honoré: 
Dejoste  lui  les  assis  t  lez  à  lez. 
Li  suens  ostage  fu  bien  reguerdonez, 
3735.    Que  .ij.c.  mars  li  sont  la  nuit  donez, 
Et  .ij.  destriers,  et  .ij.  muls  séjomez, 
Et  bons  bliax  et  mantiax  engolez. 
Et  dit  Guimar:  //Sire,  merciz  et  grez. 
Dex  me  doinst  vivre  qu'encor  vos  serve  assez!' 
3740.    —  //Voir,  dit  Guillaumes,  de  moi  estes  amez.'" 
Grans  fu  la  joie  el  paleis  seignoré. 
Bien  sont  serviz  de  vins  et  de  claré. 
Celé  nuit  fu  Renoars  enivrez. 
En  la  cuisine  se  dort  toz  enversez, 
3745.    Encoste  lui  fa  son  tinel  emblez: 

Quatre  escuier  des  miex  enparentez 
Ont  lor  roucins  au  tinel  atelez; 
En  une  estable  fa  mis  et  traînez, 
Puis  fu  moult  bien  de  fien  acovetez. 
3750.    Mes  mar  le  pristrent,  chier  sera  comparé! 
La  cort  départ,  as  ostiax  sont  alez. 
Devant  le  jor,  ainz  que  parast  clartez. 

S'esmut  li  oz  environ  de  toz  lez, 
Metent  lor  seles ,  s'ont  lor  elmes  trossez , 

3755.    Es  chevax  montent  coranz  et  abrivez. 
Là  véissiez  tant  bons  escus  boclez, 
Et  tant  vers  heaumes  et  tant  haubers  safrés, 
Et  tant  penous  en  ces  lances  fermez, 
Et  tant  espiez  tranchanz  et  afilez, 

3760.    Et  tantes  glaives  et  tant  brant  acérez. 
Et  tant  destriers,  baucent  et  pomelez. 
Cornent  buisines,  s'ont  lor  grelles  sonez, 
Cez  cors  d'areins  ont  hautement  cornez. 
Grans  fu  la  noise  desoz  Loon  es  prez. 

3765.    Li  oz  s'aroute,  ez-les  acheminez. 
Et  Aymeris  fu  trestoz  atomez 
Et  Ermengars  de  qui  il  fu  amez, 
Et  Looys  et  Guillaume  au  cort  nés, 
Et  la  roïne  qui  moult  avoit  biautez, 

3770.    Tout  cil  chevauchent  ensemble  lez  à  lez; 
Et  Aaliz  les  convoia  assez, 
Ses  oncles  a  bessié  et  acolez. 
Biau  fu  li  jorz,  li  soleus  fu  levez. 
En  la  cuisine  est  Renoars  remez, 

3775.    Il  se  dormi  que  tôt  fu  enivrez. 
La  noise  oï,  si  sailli  effréez; 
De  la  grant  haste  fu  issi  trespensez, 
Que  li  tinels  i  fu  toz  oubliez. 
Après  l'ost  s'est  toz  deschaus  aroutez. 

3780.    Tôt  premerains  est  venus  à  un  guez, 
De  si  qu'au  col  est  là  dedenz  entrez: 
L'eve  fil  freide  et  il  fu  eschaufez, 
Dont  primes  fu  Renoars  desivrez. 
De  son  tinel  s'est  adont  remembrez: 

3785.    Lors  fait  un  duel,  jà  mes  tel  ne  verrez. 
Il  s'en  retorne,  ni  est  plus  arestez; 
Ne'l  retenist  uns  destriers  abrivez. 
A  un  caillau  est  ses  pies  ahurtez. 
Si  Toidement  li  sans  en  est  volez, 

3790.    Lors  a  tel  duel,  a  poi  qu'il  n'est  desvez. 

Plus  de  cent  fois  se  commande  as  maufez 
Por  son  tinel  qui  estoit  oubliés. 
Un  pressoir  trueve,  dont  li  vins  fu  ostez: 
Le  tortoir  prist,  à  tôt  s'en  est  tornez. 

3795.    Vint  à  Loon,  s'a  les  tertres  montez, 
Et  quant  vint  sus  si  fu  midis  sonez. 
Lors  eut  tel  fain,  a  poi  qu'il  n'est  enflez. 
Le  chemin  lait,  s'est  à  destre  tome. 
Vit  Saint- Vincent,  le  mostier  et  le  nef, 

3800.    Et  les  clochiers  et  les  pumeaus  dorez. 
Une  abeïe  de  grant  nobilité: 
.Lx.  moines  i  avoit  couronnez. 
Le  jor  i  fu  sains  Vincens  célébrez. 
Et  fu  la  feste,  si  lor  doua  l'abés 

3805.    Kiche  pitance  de  char  et  de  pastés, 
Et  de  rousoles  et  de  poisons  peurés. 
En  la  cuisine  fu  li  feus  alumez: 
Li  mestre  queus  a  les  aus  pestelez. 
Quant  Renoarz  a  les  cous  escoutez 

3810.    Que  li  pestiaus  ot  au  mortier  donnés, 
Li  flairs  l'en  est  dedens  le  cors  entrez. 
Quant  le  senti  toz  est  régénérez. 
//He  Dex!  dist-il,  t'en  soies  aorez; 
A  moult  bon  port  sui  ici  arivez. 

3815.    Se  Dex  me  donc  ces  murs  aie  passez, 
De  cest  mangier  qui  là  est  aprestez 
Mangerai-ge,  qui  qu'en  poist,  enselez." 
Envers  la  porte  en  est  errant  alez: 
Vit  le  portier  qui  en  tenoit  les  clés, 

3820.    Petis  estoit,  si  ot  perdu  un  lez, 

Clos  de  .ij.  hauces  et  s'estoit  bocerez, 
La  barbe  avoit  dusqu'au  neu  du  baudré, 
Et  s'ert  si  blanche  com  estoit  flors  en  pré. 
Vit  Eenoart  qui  estoit  strumelez, 

3825.    Les  jambes  arses  et  les  genous  tostés, 
Toz  ses  drapiaus  ot  rous  et  despanez, 
Deables  samble,  d'enfer  soit  eschapez. 
Et  li  portiers  en  fu  si  eflraez. 

Ne  Fatendist  por  mil  mars  d'or  pesés. 

3830.    Envers  la  porte  en  est  fuiant  tomez. 
Et  Renoars  s'est  de  courre  hastez: 
Ainz  que  li  moines  fust  par  dedens  entrez 
S'est  Renoars  dalez  lui  acostez: 
//Parlez  à  moi,  grant  preu  i  avérez." 

3835.    Dist  li  portiers:  //Tant  sui  espoantez, 
Plus  vos  redout  que  foudre  né  orez; 
Grant  paor  ai  que  vos  ne  m'estranglez." 
Dist  Renoars:  //Soiez  aséurez, 
Que  jà  par  moi  n'i  serez  adesez." 

3840.    Et  cist  respont:  //Dex  vos  en  sache  gré." 
Dist  Renoarz:  //Beaus  amis,  au  portier, 
Si  m'ait  Dex,  je  t'ai  merveilles  chier, 
Se  tu  me  puez  de  mon  besoing  aidier: 
Ge  ai  grant  fain,  je  ne  mangai  dès  ier, 

3845.    Eai  moi  parler  au  mestre  cuisinier, 
Ou  au  prieus  ou  au  refroiturier." 
Dist  li  portiers:  //Bien  vos  sai  conseillier: 
Ge  ai  .ij.  pains,  qui  sont  de  provendier, 
Et  de  formage  plus  i  a  d'un  quartier, 

3850.    Et  de  vis  vin  plus  i  a  d'un  pichier. 

Que  m'envoièrent  ersoir  cil  del  cloistrier, 
Se'l  vos  donrai  por  vo  fain  estanchier." 
Dist  Renoars:  //Baras  n'i  a  mestier: 
Ce  m'est  avis  tu  me  veus  engignier. 

3855.    Se  tu  te  pues  en  cel  palais  fichier. 
Et  les  postis  après  toi  veroillier. 
Assez  sovent  me  laisseras  huchier; 
Ne  me  venroies  à  pièce  renoncier. 
O  moi  venras  laiens  esbanoier, 

3860.    Ou  par  la  foi  que  je  doi  Saint  Richier  ! 
Je  te  donrai  tel  cop  de  cest  levier, 
Je  te  ferai  trestoz  les  oz  brisier." 
Dist  li  portiers:  //Por  Deu  ne  me  touchier! 
G'irai  devant  et  vos  venrez  derrier." 

3865.    Vers  la  cuisine  s'en  vienent  li  frapier. 
Renoarz  rist  quant  il  le  vit  clochier. 

Aine  ne  finèrent;  si  vinrent  au  foier; 
Et  Renoarz  commença  à  huchier: 
//Cist  Dex  de  gloire  qui  tôt  a  à  jugier, 

3870.    H  saut  et  gart  ce  mestre  cuisinier! 
Bien  11  avient  cis  pestiaus  à  hocier; 
Si  me  voloit  o  soi  acompaignier , 
Je'l  serviroie  dusque  son  deschaucier, 
Car  je  sai  bien  anguilles  escorcliier, 

3875.    Faire  le  fu  et  la  buisse  taillier, 
A  .ij.  coutiaus  la  porée  hachier, 
Faire  rousoles,  escueles  drecier; 
Et  se  ce  vient  à  ruistes  cops  paier, 
Je'l  dis  por  voir,  je  m'en  sai  bien  aidier: 

3880.    D'un  mauvais  home  me  sai  moult  bien  vengier." 
Et   dist  li  queus:  //N'ai  soing  d'un  pautonnier, 
Né  de  ribaut  qui  sache  losengier: 
Alez  vo  voie,  je  n'ai  de  vos  mestier; 
Et  li  portiers  le  comparra  moult  chier: 

3885.    Mar  i  laissa  la  porte  à  veroillier." 
Il  s'abaissa,  si  a  pris  un  cuillier, 
Le  portier  fiert  par  mi  le  hanepier. 
Li  sans  en  chiet  dusqu'au  talon  derrier. 
Dist  Renoarz:  //Or  puis  trop  détrier! 

3890.    Mar  le  féristes,  par  le  cors  Saint  Legier!" 
Il  prent  le  queu,  se'l  trébuche  el  brasier, 
Que  les  tisons  li  fist  el  cors  fichier. 
Morir  l'estuet,  ne  se  pust  redrécier. 
Et  Renoarz  vet  deus  aves  sachier 

3895.    Eors  de  l'espoi,  aine  ne's  volt  détranchier. 
Mes  toz  les  membres  en  va  jus  errachier, 
Si  les  touelle  en  l'aillie  el  mortier: 
.ij.  en  manga,  aine  n'i  quist  parchonier. 
Garda  son  destre,  s'a  véu  un  panier 

3900.    Où  de  rousoles  avoit  plus  d'un  millier. 
Et  Renoarz  les  ala  aproehier, 
Si  eu  manga  assez,  sanz  nul  dangier, 
Aine  à  l'abé  n'en  velt  une  lessier. 
Quant  Renoars  ot  son  cors  saoulé 

3905.    De  boucs  aves  qu'il  ot  laicns  trové, 
Et  de  Talilse  que  il  i  ot  humé, 
Lors  eut  tel  soif  de  vin  ou  de  claré, 
Qu'il  en  béust  un  sestier  mesuré. 
Au  portier  dist:  //Où  sont  li  moine  aie? 

3910.    Ont-il  encor  leur  service  fine?" 

Dist  li  portiers:  //Jà  en  orrez  verte: 
Il  sont  laiens  el  refroitoir  entré, 
Illuec  manguent  li  gentil  ordené. 
Mal  avez  fet  del  queu  qu'avez  tué, 

3915.    Et  des  rousoles  que  vos  avez  usé." 
Dist  Eenoarz:  //Il  t'avoit  si  navré, 
Quel  .c.  deable  n'en  fuissent  aïré! 
Vien,  si  me  mostre  le  prieus  ou  l'abé." 
Et  cist  respont:  //A  vostre  volenté." 

3920.    El  refroitoir  en  sont  errant  entré, 
Et  Eenoarz  s'est  moult  haut  escrié; 
//Cist  Damledex,  qui  nos  done  clarté, 
Il  saut  ces  moines  qui  ci  sont  aiiné!" 
Cil  l'esgardèrent,  mot  ne  li  ont  sonné. 
3925.    Et  Eenoarz  a  un  cuvier  trové 

Tôt  plain  de  vin  novelement  paré: 
Il  prist  un  pot,  si  l'a  dedens  bouté, 
Mist  à  sa  bouche,  en  son  cors  l'a  coulé: 
A  un  seul  trait  en  a  but  plain  pi  orné, 

3930.    Qui  bien  tenoit  un  sestier  mesuré. 
Le  cenelier  en  a  forment  pesé: 
Il  tient  un  pain  de  forment  buleté, 
Eiert  Eenoart:  tel  cop  l'en  a  doné. 
En  quatre  pièces  l'a  tôt  esquartelé. 
3935.    Dist  Eenoarz:  //Yos  m'avez  asené, 

Mar  m'i  féristes,  par  la  foi  que  doi  Dé!" 
Il  prent  le  moine,  si  l'a  à  soi  tiré, 
Par  tel  aïr  l'a  au  piler  hurté, 
Andui  li  oil  li  sont  del  chief  volé. 
3940.    Li  autre  moine  sont  en  fuies  torné. 
Et  Eenoarz  s'aprocha  au  claré: 
Tant  en  a  bu  com  il  li  vient  en  gré. 

Dist  au  portier:  //Assez  ai  ci  esté." 
Alons-nos-en ,  fet  ai  ma  volenté." 

394-5.    De  la  porte  issent,  s'ont  les  poures  trové, 
Qui  à  la  porte  atendent  charité. 
Trestoz  hucièrent:  //Sire  portiers,  por  Dé! 
Aront  à  pièce  vostre  moine  disné? 
Or  de  Taumosne  nos  soit  por  Dé  donné!" 

3950.        Quant  Kenoarz  oï  la  poure  gent 

Qui  del  pain  rovent  por  Deu  omnipotent, 
Selonc  sa  loi  moult  grant  pité  Ten  prent. 
n  lor  a  dit:  //Taisiez-vos ,  bel  enfant, 
Vos  en  aurez,  se  Dex  le  me  consent." 

3955.    El  refrotoir  en  est  courus  atant. 

Une  corbille  trova  merveilles  grant, 
Pins  de  cent  pains  i  a  mis  maintenant. 
Et  de  quartiers  li  va  tote  comblant. 
As  ponres  vint  tost  et  isnelement. 

3960.    Del  pain  lor  donc  à  toz  moult  largement, 
Et  au  portier  rendi  le  remanant. 
La  poure  gent  hucent  isnelement: 
//Cis  Damedex  qui  maint  en  Bellient 
Cist  aumosnier  garisse  longuement! 

3965.    Aine  si  preudome  ne  vismes  voiremant." 
Por  son  tinel  retome  Eenoars, 
Jusqu'à  Loon  s'en  va  plus  que  le  pas. 
En  la  cuisine  moult  corrocex  et  maz 
Son  tinel  quist,  mes  il  ne'l  trove  pas. 

3970.    Quant  ne  le  trove,  forment  se  claime  las. 
Ses  cheveus  tire  et  descire  ses  dras. 
Li  escuiers  en  demeinent  lor  gas. 
Dit  Eenoars  à  l'un:  //Tu  le  m'enblas: 
Rent  le  moi  tost,  ou  tu  le  comparras." 

3975.    Et  cil  en  jure  Saint  Pol  et  Saint  Thomas 

Qu'il  n'en  set  point,  et  puis  s'en  rist  en  bas. 
Et  li  .iiij.  autre  li  ruent  grant  torchas. 
Dit  Eenoars:  //Vos  en  fêtes  vos  gas: 
Par  Saint  Denis!  n'i  a  mestier  baraz. 

3980.    Eil  à  putain,  malveis  larron  Judas, 

Vos  estes  tuit  de  la  gciit  Golias  ! 
Mes  par  la  foi  que  doi  Saint  Nicholas! 
Miex  vos  venist  que  fuissiez  à  Baudas, 
Ou  en  Arrabe  qu'est  delà  Caïfas, 

3985.    En  la  prison  Corsout  de  Belias  !" 
Il  les  saisist  toz  .iiij.  par  les  braz, 
Si  les  demaine  comme  suriz  fet  chaz. 
Les  .iij.  en  giete  contre  terre  à  un  lias, 
Si  durement,  près  n'ont  les  membres  quas. 

3990.    Li  quart  s'escrie  :  //Merci  !  por  Saint  Thomas. 
Renoart,  sire,  ton  tinel  r'averas. 
S'irai  poreuc  et  tu  ci  remaindras." 
—  //Teis,  gloz,  dit-il,  jà  ne'l  remueras. 
Né  jà  sanz  moi,  par  mon  chié!  n'i  iras, 

3995.    Né  cil  .iij.  autre;  ni  a  mestier  baraz. 
Maugré  ton  nés,  jà  le  m'enseigneras. 
Là  oii  il  est,  orendroit  m'i  menras: 
Ou  se  ce  non,  par  mon  chié!  jà  morras 
De  pejor  mort  que  ne  fist  Caïfas." 

4000.    Desor  son  col  le  giete  comme  ras. 
Et  si  li  donc  sovent  granz  hatuplas. 
Vint  à  l'estable  se's  mena  à  un  tas. 
Et  cil  reversent  le  fien  et  le  merdas; 
Le  tinel  truevent  qui  fu  cochié  en  bas, 

4005.    Mes  ne'l  méussent  por  tôt  l'or  de  Baudas. 
Renoars  vit  le  femier  reverser, 
A  haute  voiz  commença  à  crier: 
//Eiz  à  putain,  trop  m'i  fêtes  ester. 
Alez  moi  tost  mon  tinel  aporter, 

4010.    Esploitiez-vos  et  pensez  de  haster, 

Ou  se  ce  non,  moult  tost  le  comparrez. 
Par  cel  seignor  que  l'en  doit  aorer  ! 
Se  un  petit  me  fêtes  demorer 
Jà  ne  porrez  li  uns  l'autre  gaber, 

4015.    Qu'à  mes  .ij.  mains  ne  vos  aille  estrangler." 
Quant  il  oïrent  Renoart  si  parler, 
De  grant  paour  commencent  à  trambler. 
Le  tinel  pristrent,  qu'il  le  cuident  lever; 

Mes  entr'ex  toz  ne  porreiit  remuer. 

4020,    Dont  commencèrent  Renoart  apeler: 
//Venez  i,  sire,  nos  ne'l  poons  lever." 
Entre  lor  denz  pristrent  à  murmurer: 
//Maleoit  soit  qui  cest  fust  doit  porter!" 
Renoars  cort,  qui  fu  en  désirrer, 

4025.    Ausi  le  liève  com  un  rain  d'olivier. 

Tel  joie  en  a  qu'il  commence  à  chanter. 
De  l'estable  ist,  prist  soi  à  retorner. 
Le  mestre  queu  vint  devant  liii  ester, 
Moult  lèdemant  le  prist  à  apeler: 

4030.    //Musart,  dist-il,  où  devez-vos  aler? 
IVIiex  vos  venist  les  hastes  à  tomer 
Et  la  cuisine  dalez  le  feu  chaufer, 
Et  le  broet  des  chaudières  humer. 
Quant  tu  vouloies  bien  pooies  disner, 

4035.    Miex  vos  venist  encore  ci  ester 

Qu'en  autres  terres  mesaises  endurer." 
Dit  Renoars:   //Qu'en  avez  à  parler? 
A  vos  qu'ataint,  vassax,  de  mon  aler? 
Guidez  que  doie  vostre  char  escumer? 

4040.    Ainz  vos  leroie  endoz  les  euz  crever." 

Et  dit  li  mestres:  //Mar  l'osastes  penser. 
Or  te  vueil-je  sor  tes  euz  commander. 
Que  ton  tinel  ailles  tôt  décoper, 
Si  en  ferai  nostre  feu  alumer, 

4045.    Et  nos  chaudières  de  cet  fer  estoupcr. 
Et  puis  nos  croques  refaire  et  ratiner. 
Eiz  à  putain,  l'en  vos  devroit  tuer." 
Quant  Renoars  s'oï  bastart  clamer. 
Et  par  contrainte  si  vilment  ramposner, 

4050.    Et  son  tinel  laidier  et  concilier, 

De  mautalant  commence  à  tressuer. 
Son  tinel  liève  à  loi  de  bachelier, 
Par  tel  aïr,  que  tost  le  fist  branler. 
Del  bot  devant  vet  son  mestre  hurter, 

4055.    Si  qu'il  li  fist  andeus  les  euz  voler, 
Et  la  cervele  espandre  et  reverser. 
I.  21 

Devant  ses  piez  le  fist  mort  cravanter. 
//Teis,  gloz,   dit-il,  lessiez  ton  ramposner! 
JN'ai  mais  que  faire  de  cuisine  garder, 

4060.    Ainz  aiderai  Orable  o  le  vis  cler, 

(Ele  est  ma  suer,  si  la  doi  moult  amer) 
Et  dan  Guillaume  sa  terre  à  aquiter. 
Moult  grant  folie  vos  en  fist  or  parler: 
Miex  vos  venist  encor  lesser  ester." 

4065.    Lors  s'en  torna,  s'acuilli  son  errer. 
Li  escuier  en  sont  aie  monter, 
Après  Guillaume  pensent  d'esperonner  ; 
Vers  Renoart  n'osèrent  abiter, 
Plus  le  redoutent  que  lion  né  sengler. 

4070.    De  lui  se  vont  à  Guillaume  clamer, 
Qu'il  les  volt  ore  à  Monloon  tuer. 
Le  mestre  queu  a  fet  les  euz  voler. 
Si  le  féri  le  cuer  li  fist  crever. 
Et  dit  Guillaumes:  //Si  le  lessez  ester. 

4075.    Ne'l  devez  mie  eschernir  né  gaber; 

De  fol  et  d'ivre  se  doit  l'en,  bien  garder. 
Ne  vos  chaut  mes  de  vallet  assoter, 
Tost  porriez  enverz  lui  meschever. 
Jà  por  ice  ne'l  feré  retorner." 

4080.    Encontre  lui  commence  à  galoper. 
Et  Renoars  li  prist  à  escrier: 
//Sire  Guillaume,  volez  vos  boorder, 
Et  essaier  comment  je  sai  joster?" 

—  //Nenil,  biau  frère,  mes  pensez  de  l'errer; 
4085.    Je  me  criem  moult  que  ne  puissiez  aler, 

Cist  fust  vos  poise,  ferai  le  vos  mener." 

—  //Nenil,  voir,  sire,  moult  le  puis  bien  porter." 
Lors  commença  devant  l'ost  à  troter. 

Qui  le  véist  et  saillir  et  treper, 
4090.    Et  son  tinel  bessier  et  acoler. 

De  grant  merveille  li  poïst  remembrer. 
Soillié  le  voit,  si  commence  à  plorer: 
Tient  à  une  eve,  si  le  corut  laver, 
Puis  tret  sa  cote,  se'l  prist  à  essuier. 

4095.    Ne  la  volt  puis  vestir  né  endosser, 

El  plus  parfont  del  guez  la  vait  ruer. 
Lors  le  commence  tote  Tost  à  huer. 
Li  cuens  Guillaumes  s'en  prist  moult  à  irer, 
Saint  Julien  commença  à  jurer, 

4100.    Se  Renoars  ne's  vet  del  fust  frapper 
Ne  mengera  de  pein  à  son  disner, 
Ne  ne  serra  joste  lui  à  soper. 
La  fille  au  roi  l'en  prist  à  regarder, 
Enz  en  son  cuer  moult  forment  à  amer. 

4105.    Dit  à  sa  mère  :  //Vez  com  biau  bacheler. 
Je  ne  cuit  mie  qu'en  cest  ost  ait  son  per. 
Bien  li  avient  cel  tinel  à  porter: 
A  Deu  de  gloire  le  puisse  commander! 
Ne'l  verrei  mes,  tant  me  puet  plus  peser. 

4110.    Mal  fet  mon  père  quant  il  l'en  let  aler." 
Dit  la  roïne:  //Eille,  lessez  ester, 
Je  ne!  mis  mes  en  cest  païs  entrer." 
Mes  puis  i  vint,  si  com  m'orrez  conter, 
O  si  grant  gent,  l'en  n'i  pooit  esmer; 

4115.    La  fille  au  roi  prist  à  famé  et  à  per, 
Li  cuens  Guillaumes  la  li  fist  espouser 
(Ne  la  péust  nul  leu  miex  marner); 
Puis  li  fist-il  corone  d'or  porter, 
Et  el  paleis  de  Cordres  coroner, 

4120.    De  toute  Espaigne  la  fist  dame  clamer. 
Voire  chançon  plest-vos  à  escouter, 
Se  vos  tant  fêtes  que  la  veille  chanter, 
Jà  mes  plus  voire  ne  vos  diront  jugler. 
Biax  fu  li  jorz  et  li  soleus  leva, 
4125.    Li  cuens  Guillaumes  devant  l'ost  chevaucha, 
Et  Henoars  moult  près  de  lui  ala. 
Son  tinel  porte  que  moult  forment  ama: 
Soillié  le  voit,  durement  l'en  pesa, 
Grant  duel  demeine,  tendrement  en  plora. 
4130.    Cort  à  une  eve,  moult  très-bien  le  lava. 
Trete  à  sa  coûte,  gentemant  l'essuia; 
N'en  vesti  mie,  en  l'eve  la  gita. 

Sou  tiiiel  prist,   .iiij.  foiz  le  besa, 
Desor  s'espaule  à  son  col  le  leva. 

4135.    Trestote  Fost  maintenant  le  hua. 

Voit  le  Guillaumes,  merveilles  l'en  pesa: 
A  sa  voiz  clère  hautemant  lor  cria: 
//Certes,  dist-il,  il  vos  chastiera. 
S'il  en  fiert  un,  jà  mar  s'en  clamera; 

4140.    Maldahé  ait  qui  jà  droit  l'en  fera!" 

Dient  François:  //Com  malveis  bon  ci  a, 
Quant  à  un  fol  nos  abandouera, 
A  un  deable  qui  toz  nos  tuera. 
Maleoit  soit  li  rois  que'l  vos  dona, 

4145.    Et  cui  bel  est  qu'il  avec  vos  ira  !" 
Ot  le  Guillaumes,  Renoart  apela: 
Une  gonnele  de  biset  li  dona, 
Moult  estoit  lée,  près  d'une  toise  a, 
Puis  li  commande  que  riens  li  forfera: 

4150.    S'il  n'en  prent  droit  jà  mes  ne  l'amera. 
Renoars  jure  que  toz  les  doutera 
A  son  tinel,  si  les  chastoiera. 
Que  li  plus  cointes  tôt  son  talent  fera. 
Li  cuens  Guillaumes  issi  li  otria. 

4155.    La  fille  au  roi  Aaliz  l'acena. 
Et  Renoars  au  tinel  i  ala. 
La  damoisele  de  ses  bras  l'acola: 
. —  //Renoars,  frère,  dist-ele,  entendes  çà: 
En  nostre  cort  as  esté,  graut  tens  a; 

4160.    Mes  or  voi  bien,  mes  oncles  t'enmenra. 
Se  j'ai  fet  chose  qui  ouques  t'anuia, 
Merci  t'en  cri."     A  cest  mot  l'acola. 
Et  Renoars  del  tost  li  pardona. 
Atant  s'en  tome,  de  li  se  désevra. 

4165,    Li  grelles  souent  et  li  oz  s'arouta. 

A  droite  noue  tost  droit  si  herberja. 
Et  l'endemein  par  main  se  movera. 
Par  l'abaïe  Guillaume  s'en  ala, 
Mes  de  sa  targe  mie  n'en  i  trova, 

4170.    Que  l'abaïe  estoit  arse  pieç'a. 

Por  le  réfère  cent  livres  i  dona, 
Et  Looys  .L.  en  i  lessa, 
Et  Aymeris  .xl.  en  présenta. 
Tant  va  li  oz,  à  Orliens  s'atrava 

4175.    Defors  la  vile  et  dedenz  s'ostela. 

Li  cuens  Guillaumes  as  borgeois  amenda 
Del  chastelein  que  il  ocis  lor  a, 
Et  des  borjois,  si  com  en  esgarda. 
Et  Tendemain  dès  que  Taube  creva 

4180.    Par  bone  amor  s'en  parti  et  sevra. 
Et  Looys  plus  ne  le  convoia: 
De  lui  parti,  à  Deu  le  commanda. 
Et  la  roïne  moult  tendrement  plora, 
Ele  et  sa  fille  au  partir  se  pasma. 

4185.    Dans  Aymeris  à  Narbone  s'en  va, 

Dame  Hermenjart  ensemble  o  lui  mena. 
Si  quatre  fil  chascuns  s'en  repaira. 
Au  départir  Guillaumes  les  besa 
Enz  en  la  face,  mes  la  bouche  eschiva, 

4190.    Ainz  de  la  soe  nu  à  nu  n'i  toucha. 
Chascuns  des  frères  bien  li  asséura, 
Que  tant  de  gent  com  il  avoir  porra 
Es  vaus  d'Orenge  à  lui  resenblera. 
Yérité  fu,  onc  uns  ne  l'en  faussa.     / 

4195.    Chançon  bien  fête  qui  oïr  la  vorra, 
Eace  moi  pès,  si  se  traie  ença; 
Onques  jugleres  de  meillor  ne  chanta: 
Si  com  Guillaumes  Vivien  vengera, 
Et  Renoars  qui  le  tinel  porta 

4200.    Le  palazin  Bertran  desprisona, 
Et  Guielin  et  Guichart  délivra, 
Com  au  deable  Haucebier  combatra. 
Par  mi  ses  armes  son  grant  tinel  brisa: 
Grant  duel  i  ot  quant  il  le  fast  quassa, 

4205.    Mes  neporquant  trestot  l'escervela. 

Ne  fust  l'espée  que  Guiborc  li  dona. 
Qu'il  avoit  çainte,  quant  il  se  ramenbra, 
A  .i.  seul  cop  Golias  en  trencha, 

Mor  fust  le.  jor;  mes  il  les  esmaia- 

4210.        Li  euens  Guillaumes  a  sa  voie  liastée , 
Droit  vers  Orenge  à  s'ost  acheminée. 
Tant  ont  erré  chascun  jor  lor  j ornée, 
C'onc  por  orage  n'i  ot  fet  demorée 
Né  n'arestèrent  por  noif  né  por  jelée. 

4215.    Des  vaus  d'Orenge  choisirent  la  fumée, 
Voient  la  terre  que  paien  ont  gastée, 
Et  la  cité  qu'il  ont  arse  et  brûlée. 
Assailli  orent  icele  matinée 
Au  grant  paies  de  la  sale  pavée. 

4220.    Dame  Guiborc  ot  la  broigne  endossée, 
L'elme  lacié,  si  ot  ceinte  Fespée; 
One  n'i  ot  dame  ne  fust  ce  jor  armée 
Sus  as  fenestres  de  la  grant  tor  quarrée. 
Li  chevalier  r'ont  la  porte  gardée. 

4225.    L'assaus  fu  grans  et  ruiste  la  mellée. 
Les  dames  ont  meinte  pierre  getée, 
Meint  Sarrazin  ont  la  teste  quassée, 
Qui  gisent  mort,  sanglant,  gole  baée. 
La  tor  d'Orenge  fu  en  tel  leu  fermée, 

4230.    Ne  crient  assaut  une  pome  parée. 
Paiene  gent  font  soner  la  menée, 
D'Orenge  issirent,  s'ont  la  vile  alumée: 
L'une  partie  est  en  l'Archant  tomée 
Por  fere  engins  dont  la  tor  soit  quassée, 

4235.    Et  granz  bernois  et  granz  charroiz  frinée. 
De  ce  sera  la  tor  escartelée, 
Et  jus  à  terre  par  force  acraventée. 
Eois  Desramez  a  sa  barbe  jurée 
Que  Guiborc  iert  à  chevaus  traînée, 

4240.    Ou  en  la  mer  noie  et  effondrée; 

Mes  je  cuit  bien  sa  barbe  iert  parjurée. 
Li  cuens  Guillaumes  a  véu  la  fumée, 
Dist  à  ses  homes:  //Orenge  est  enflambée! 
Sainte  Marie,  roïne  coronée! 

4245.    Guiborc  en  meinent  la  pute  gent  desvée. 
Or  tost  as  armes,  franche  gent  henorée! 

Un  grellc  soue  et  Tost  s'est  adoubée. 

Si  cuens  Guillauines  sa  ventaille  a  fermée, 

Saut  el  destrier  h  la  sele  dorée, 

4250.    Au  flanc  sénestre  li  sist  moult  bien  Tespée; 
L'escu  au  col,  l'oriflambe  levée 
Vient  à  Orenge,  poignant  de  randonée. 
Et  Renoars  tint  la  perche  quarrée, 
Après  le  suit  à  moult  grant  alenée. 

4255.    Li  oz  s'espant  contreval  la  contrée. 
Dame  Guiborc  fii  en  la  tor  montée, 
Devers  sénestre  a  sa  chière  toruée, 
Voit  tante  enseigne  vers  le  ciel  ventelée, 
Et  tant  vert  elme,  meinte  targe  bandée, 

4260.    Et  tante  lance,  meinte  broigne  safrée, 
Et  tante  enseigne  de  poile  gironnée; 
Cil  bon  destrier  ont  grant  fierté  menée, 
Sonent  cil  cor  par  moult  grant  aïrée, 
Des  armes  est  la  terre  estancelée, 

4265.    Reingié  chevauchent  à  bataille  serrée. 
Dame  Guiborc  en  est  espoentée  : 
Guida  qu'il  fussent  de  la  gent  meserrée, 
Gui  jà  se  fiist  de  TAr chant  retomée. 
La  gentil  dame  s'est  forment  démentée: 

4270.    Sainte  Marie  a  sovent  reclamée: 

//Ahi  Guillaume,  com  m'avez  obliée! 
Grentix  cuens ,  sire ,  trop  faites  longe  estée  ! 
Grant  pechié  fes  qui  si  m'as  adossée. 
Or  sai-je^  bien  qu'à  mort  iere  tomée; 

4275.    Ne  verras  mes  ta  moillier  espousée, 
Por  toe  amor  m'iert  la  teste  copée. 
Et  ma  char  arse  et  la  poudre  ventée; 
Ou  je  seré  en  la  mer  efibndrée, 
Une  grant  pierre  entor  le  col  noée. 

4280.    Comment  qu'il  preigne,    ne  puis  estre  eschapée 
Que  je  ne  soie  à  dolor  lapidée!" 
A  icest  mot  chiet  à  terre  pasmée. 
Li  clers  Estieves  l'en  a  sus  relevée. 
Adont  i  ot  meinte  larme  plorée. 

4285.        Dame-  Guiborc  se  dresça  en  estant; 
De  son  bliaut  vet  ses  euz  essuiant, 
Et  voit  Guillaume  venir  sor  Tauferrant, 
Et  Renoart  o  son  tinel  corant, 
De  l'une  mein  en  l'autre  paumoiant. 

4290.    Devant  la  porte  sont  andui  arestant. 
La  gentil  dame  se  vet  espoantant 
Por  Renoart  que  ele  vit  si  grant  ; 
(N'i  a  celui  ne  s'en  vet  esmaiant) 
//Par  foi,  dit-ele,  or  n'ai-ge  mes  garant; 

4295.    C'est  uns  deables  qui  là  tient  cel  perchant!" 
Li  cuens  Guillaumes  se  siet  en  l'auferrant, 
Et  voit  Orenge  qui  encor  vet  ardant. 
Li  cuens  en  plore,  s'en  a  le  cuer  dolant. 
A  la  fenestre  voit  Guiborc  la  vaillant, 

4300.    Qui  se  devoit  armer  d'un  jazerant; 

Li  cuens  Guillaumes  l'apela  en  oiant: 
//Dame  Guiborc,  ne  soiez  pas  doutant, 
Je  suis  Guillaumes  que  vos  désirrez  tant. 
Cest  l'ost  de  Erance  que  ci  vient  chevauchant, 

4305.    Ovrez  la  porte,  recevez  vostre  gent." 
Dame  Guiborc  li  respont  maintenant: 
//Sire,  dit-ele,  ostez  l'elme  luisant; 
Je  me  criem  moult  de  la  gent  mescréant. 
Je  vueil  véoir  ton  vis  et  ton  senblant, 

4310.    Que  plusors  homes  se  vont  bien  resenblant. 
Et  de  parler  sont  auques  ravisant." 
—  // Yoir ,  dit  Guillaumes ,  tôt  à  vostre  commant  : 
Parlé  avez  comme  dame  sachant." 
L'elme  deslace,  la  coife  vet  estant. 

4315.    Dame  Guiborc  l'esgarde  apertemant: 
Voit  sor  le  nés  la  boce  aparissant. 
Que  li  ot  fête  Ysorez  de  son  brant 
Très  devant  Rome  en  la  bataille  grant: 
Li  cuens  l'ocist  si  que'l  virent  auquant. 

4320.    //Dex,  dit  Guiborc,  trop  me  voi  délaiant!" 
Vient  à  la  porte  isnelement  corant. 
Tôt  l'a  overtc,  le  pont  vet  abessant. 

Li  cuens  i  entre,  de  pitié  larmoiant, 
Et  Renoars  son  tinel  traînant, 

4325.    De  l'une  mein  en  Tantre  paumoiant. 

Li  cuens  descent,  Guiborc  vet  enbraçant  : 
//Dame,  dit-il,  tenez  vo  covenant." 
Li  cuens  la  boise  .xx.  foiz  en  un  tenant. 
Et  ele  lui  moult  tendremant  plorant. 

4330.    Guillaumes  mande  que  Tost  se  vet  logant. 
Et  il  si  firent,  tost  se  vont  desarmant 
En  la  cité  et  defors  li  auquant. 
Moult  bèlemant  s'alèrent  herberjant. 
Là  véissiez  meint  tref  et  tant  haant, 

4335.    Et  meint  aucube  de  poile  flanboiant. 
De  la  vitaille  orent  à  remenant, 
Qui  fu  venue  enprès  eauz  charroiant: 
N'i  a  si  poure  n'en  ait  à  son  talant. 

Li  cuens  Guillaumes  est  el  paleis  montez  : 

4340.    Il  et  Guiborc  se  tienent  lez  à  lez. 
Ses  chevax  est  en  l'estable  menez. 
A  mengier  orent  quant  i  fu  atomez. 
En  la  cuisine  est  Renoars  entrez: 
El  plus  biau  leu  fu  son  tinel  posez. 

4345.    Dame  Guiborc  l'a  regardé  assez: 

"     Moult  le  vit  grant,  s'ert  petit  ses  aez, 

Grenon  li  poigneut,  n'ot  pas  .xv.  anz  passez. 
//Sire,  dit-ele,  qui  est  cel  bacheler, 
Gui  à  son  col  porte  cel  fust  quarrez? 

4350.    (Toz  en  seroit  un  cheval  encombrez) 
Estrangemant  est  ore  costelez , 
Et  par  devant  est  el  tenant  roiguez: 
Sainte  Marie  !  où  fu  tel  fust  trovez  ! 
Tel  ne  vit  mes  nus  lioms  de  mère  nez. 

4355.    Cil  qui  le  porte  est  plus  que  fort  assez. 

Dex!  quel  hom  est,  com  est  bien  figurez! 
Où  le  trovates?  dont  vos  fu  amenez?" 

—  //Ma  dame ,  en  Erance  me  fu  del  roi  douez.* 

—  //Sire ,  dit-ele ,  por  Deu  !  moult  l'enorez  ! 
4360.    Je  cuit  qu'il  est  de  haute  gent  assez, 

De  fière  geste  et  de  fier  parentez. 
Ne  sai  s'il  est  baptiziez  né  levez." 

—  //Nenil  voir,  dame,  n'est  pas  crestienez. 
•   A  Monloon  fu  d'Espafgne  amenez, 

4365.    En  la  cuisine  a  puis  .vij.  ans  estez. 
Moult  petit  enîes,  tôt  1  est  afolez. 
Mes  gardez  le  si  com  fere  devez." 

—  //Sire,  dist-ele,  si  com  vos  commandez." 
En  Gloriete  est  Guillaumes  montez: 

4370.    Encor  n'est  mie  li  mangiers  aprestez; 
A  la  fenestre  est  Guillaume  acoutez, 
Lez  lui  Guiborc,  de  qui  fu  moult  amez. 
Par  devers  destre  s'est  li  cuens  regardez, 
De  chevaliers  vit  .iiij.  mile  armez, 

4375.    As  hantes  roides,  as  gonfanons  fermez, 
As  noves  targes,  as  destriers  séj  ornez. 
Biau  fu  li  airs,  pleniers  fu  li  estez  , 
De  l'or  des  armes  est  moult  grans  la  clartez. 
Hernaus  i  fu,  li  preuz,  li  alosez, 

4380.    Cist  de  Gironde  qui  tant  est  redoutez: 
Li  cuens  Guillaumes  le  reconnut  assez. 
As  grans  banières  les  a  bien  avisés. 
//Dame  Guiborc,  dist  li  cuens,  or  véez, 
Vez-là  Hernaut  et  ses  riches  barnez. 

4385.    Ne  garra  mes  Tiebauz  né  Desramez: 
Demein  sara  Bertrans  desprisonez." 

—  //Sire ,  dist-ele ,  or  verrai  que  ferez , 
Com  Yivien  vostre  niés  vengerez." 
Ainz  que  Guiborc  ait  ses  diz  parfinez 

4390.    Sont  descendu  desous  Orenge  es  prez. 
Tendent  leur  loges  et  paveillons  et  très. 
Crut  moult  la  force  Guillaume  au  cort  nez. 

Endementiers  qu'il  ont  lor  très  bastiz. 
Où  establèrent  et  chevaus  et  roncins, 

4395.    Guillaume  esgarde  par  mi  un  pré  entis. 
Et  vit  Buevon,  celui  de  Commarchis; 
En  sa  compaigne  .ij.M.  fervestis. 
As  hantes  roides,  à  gonfanons  de  pris, 

As  noves  taijcs,  as  destriers  arrabis. 

4400.    D'autre  part  vient  ses  pères  Aymeris 
O  .iiij.M.  as  vers  elmes  bruniz 
De  Nerbonois  qui  les  cuers  ont  hardis. 
Li  cuens  Guillaumes  les  a  avant  clioisiz: 
//Dame  Guiboi;c,  or  vet  bien,  ce  m'est  vis. 

4405.    Véez-vos  là  amont  en  cel  larriz 

Une  compaigne  à  ces  penoncel  bis? 
Ce  est  mes  pères,  Aymeris  li  floris. 
Et  d'autre  part  Bueves  de  Commarcbis, 
Qui  en  prison  a  anbedeus  ses  fiz 

4410.    En  Aleschans ,  où  paien  les  ont  pris 

Avec  Bertran,  dont  je  sui  moult  marris. 
Mais  se  Deu  plaist,  qui  en  la  crois  fu  mis, 
Nos  les  aurons  ançois  demein  midis. 
N'i  garrira  Tiebauz  li  Arrabis, 

4415.    Né  Desramez,  s'il  n'est  ançois  foïz." 

—  //Dex!  dit  Guiborc,  je  vos  en  rentmerciz!' 
Guillaume  enbrace,  au  cort  nés  le  marchis, 
Les  euz  li  bese  et  la  bouche  et  le  vis. 
Et  cil  descendent  soz  Orenge  el  larris, 

4420.    Tendent  lor  loges  et  lor  très  ont  bastiz. 
Or  croit  la  force  Guillaume  le  marchis; 
Mes  jusqu'à  pou  sera  plus  esbaudis. 
Quant  iert  venuz  Aymers  li  chétis: 
Cil  prist  la  terre  de  Saint  Marc  de  Venis, 

4425.    One  en  sa  vie  n'ama  paien  nul  dis. 

Endementiers  que  il  se  vont  lojant, 
Et  vont  roncins  et  chevaz  estachant, 
Li  cuens  esgarde  sor  destre  en  un  pendant. 
Et  vit  venir  dan  Bemart  de  Brebant: 

4430.    En  sa  compaingne  maint  chevalier  vaillant. 
.iij.M.  furent,  chascuns  ot  jazerant 
Et  bon  escu  et  vert  elme  luisant. 
N'i  a  celui  n'ait  au  costel  son  brant. 
//Dame  Guiborc,  dit  Guillaume  en  riant, 

4435.    Vez-là  Bemart  oii  il  vient  chevauchant. 
Bien  le  connois  à  cel  destrier  bauçant, 

Desor  les  autres  a  moult  le  cors  plus  grant: 
Ce  est  li  pères  au  palazin  Bertran. 
Mal  i  entrèrent  Sarrazin  et  Persant; 

4440.    Chier  lor  cuit  vendre  la  mort  de  Vivien, 
Que  ge  lessai  desoz  l'erbe  en  TArcliant, 
A  la  fontainne  dont  11  rut  sont  corant; 
Quant  m'en  parti  moult  oi  le  cuer  dolant." 
Ot  le  Guiborc,  tendrement  vet  plorant: 

4445.    //Sire,  dist-ele,  Jhesus  vos  soit  aidant!" 
Li  cuens  Bernars  est  descendus  atant 
Desoz  Orenge  enz  el  pré  verdoiant. 
Li  chevalier  furent  tuit  descendant, 
Et  escuiers  et  garçon  et  serjant 

4450.    De  lor  très  tendre  se  vont  forment  hastant. 

Or  vait  Guillaume  moult  grant  force  croissant. 
Se  Sarrazin  ne  s'en  tornent  fuiant, 
Mar  virent  onques  la  mort  de  Vivien, 
Que  Renoars  en  fera  maint  dolant. 

4455.        Queque  Prancois  tendent  lor  très  à  laz, 
Et  lient  cordes  et  fichent  lor  pessaz, 
Li  cuens  Guillaumes  a  regardé  enbas, 
De  Gloriete  son  paleis  principas, 
Et  vit  Guibert  qui  rois  iert  d'Andernas: 

4460.    De  chevaliers  ameine  moult  grant  tas 
.v.M.  furent,  as  armes  et  as  dars, 
As  noves  targes  et  as  bons  chevax  gras. 
Guillaumes  tint  Guiborc  entre  ses  braz: 
//Dame,  dit-il,  or  n'est  mie  à  gas, 

4465.    Mes  par  le  cors  au  baron  Saint  Thomas! 
Mar  i  entra  li  lignages  Judas, 
Rois  Desramez,  li  oncles  Eièrebras, 
Et  Haucebiers  et  li  rois  Golias, 
Baudus  li  fels,  Aiquin  et  Atanas, 

4470.    Butor  d'Aversse  qui  senble  Sathenas." 
Li  cuens  devise  mes  il  ne  savoit  pas 
Que  tant  i  vint  del  régné  Caïfas 
Que  tuit  li  val  et  li  mont  en  sont  ras. 
N'i  ot  François  ne  se  tenist  por  las. 

4475.    Se  ne  parfust  au  tinel  Renoart. 

Li  cuens  Guillaumes  se  prist  à  regarder, 
Et  voit  venir  le  chétif  Aymer 
O  tôt  .vij.c,  à  tant  les  puis  nombrer. 
Desconfiz  ont  paiens  devers  la  mer, 

4280.    Une  grant  route  qui  venoit  de  préer: 
One  n'en  lessèrent  un  sol  a  décoper. 
Moult  grant  eschec  en  firent  amener, 
Chevax  et  armes  qui  moult  font  à  loer, 
Et  de  vitaille  .ce.  somiers  trossez, 

4485.    Et  ,c.  chaitis  qu'il  fist  desprisonner. 

Li  cuens  Guillaumes  les  prist  à  aviser, 
Dame  Guiborc  le  commence  à  mostrer: 
//Gentil  contesse,  dit  Guillaumes  li  ber, 
Vez-là  venir  le  chétif  Aymer, 

4490.    L'ome  del  mont,  por  voir  vos  puis  conter, 
Que  Sarrazin  puent  plus  redouter. 
Contre  cestui  me  convient  à  aler. 
Et  desor  toz  servir  et  henorer, 
Que  aine  paiens  ne  lessa  reposer." 

4495.    En  Eolatise  vet  Guillaumes  monter. 
Contre  Aymer  pense  d'esperonner, 
Brace  levée  vet  son  frère  acoler. 
Dedenz  Orenge  le  volt  o  lui  mener, 
En  Gloriete  son  paleis  segnoré; 

4500.    Mes  Aymers  ne'l  volt  pas  créanter. 
Defors  les  autres  fist  sa  gent  osteler. 
Cuens  Aymeris  fit  ses  fiz  ajoster. 
Grant  joie  i  ot  quant  vint  à  Tasambler, 
Et  dit  Guillaumes:  //Un  don  vos  voil  rover, 

4505.    Qu'o  moi  prenez  cest  premerain  soper." 
Il  li  outroient,  ne  li  volent  véer; 
Mes  à  grant  force  i  mènent  Aymer. 
En  Gloriete  fist  l'en  l'eve  corner: 
Cil  chevalier  vont  ensemble  laver. 

4510.    Dame  Guiborc  ne  se  volt  oublier, 
Aymeri  vet  la  toaille  porter. 
Et  à  ses  fiz,  por  lor  meins  essuier. 

De  liautes  vespres  s'asient  au  soper. 
De  la  cuisine  ist  Eenoars  li  ber, 

4515.    Son  tinel  porte,  ne  volt  mie  oublier: 
A  un  piler  s'est  alez  adosser, 
Sor  son  tinel  se  prist  à  acovrer, 
Por  le  barnage  véoir  et  esgarder. 
Aymers  prist  Guillaume  à  demander: 

4520.     //Sire,  dit-il,  ne  me  devez  celer, 

Quex  liom  est-ce  que  je  vois  là  ester 
En  celé  sale  dejoste  cel  piler? 
Un  grant  merrin  li  voi  au  col  lever, 
Bien  i  auroient  .v.  vilains  à  porter. 

4525.    Est-ce  deables  qui  noz  veille  tuer? 
Sire  Guillaume,  ne  me  devez  celer; 
Je  cuit  Guiborc  nos  velt  toz  enchanter." 
Et  dit  Guillaume:  //Ainz  est  un  bacheler, 
A  moi  le  fist  roisLooys  douer: 

4530.    Aine  de  sa  force  ne  vit  nus  homs  son  per, 
Mes  trop  désirre  en  cuisine  à  chaufer, 
Le  feu  à  fere  et  la  char  escumer: 
Forment  m'en  poise  quant  tant  li  voi  amer. 
Cil  queu  le  gabent  se'l  veulent  assoter." 

4535.    Aymers  l'ot,  si  le  fist  apeler. 

Et  Renoars  ne  s'en  fist  débouter. 
Dejoste  lui  vet  seoir  au  soper. 
Derriers  son  dos  mit  son  tinel  poser. 
Cil  damoisel  assemblent  por  l'enbler; 

4540.    Dit  Eenoars:  //Lessiez  mon  fust  ester, 
Que  par   la  foi  que  je  doi  Deu  porter, 
N'i  a  si  cointe,  se  li  voi  adeser. 
Que  ne  li  face  chièremant  comparrer. 
Et  de  la  teste  andeus  les  euls  voler." 

4545.    Cil  chevalier  l'acuillent  à  gaber. 
Et  de  fort  vin  sovent  à  abevrer. 
Moult  liémant  tôt  le  font  enivrer. 
Joste  Aymer  vet  Renoars  séir, 
Derriers  son  dos  mist  son  tinel  gésir. 

4550.    Mengier  le  fist  Aymers  à  leisir, 

A  moult  grans  trais  le  fort  vin  englotir; 
Tant  Ten  donèrent,  tôt  le  font  estordir. 
Après  mengier  font  les  napes  coillir, 
Renoart  pristrent  entr'els  à  eschamir. 
4555.    Cil  escuier  Tacuillent  à  leidir, 

A  granz  torchaz  et  geter  et  férir. 
Et  Renoars  cort  son  tinel  seisir: 
//Gloton,  dit-il,  trop  vos  puis  consentir." 
Le  tinel  lieve  à  .ij.  mains  par  air. 
4560.    Quant  il  le  voient  s'acuillent  à  foïr, 
Et  Renoars  n'en  puet  nus  consuïr. 
Si  fiert  un  marbre,  par  mi  le  fet  croissir, 
Qu'aval  la  sale  fist  les  moitiez  saillir. 
Dit  Aymers:  //Cist  vos  fera  foïr. 
4565.    Quel  vis  deable  péust  cel  cop  soffrir! 

Erère  Guillaume,  moult  le  devez  chérir: 
Fètes-le-noz  en  Aleschans  venir; 
Se  as  paiens  se  pooit  assentir, 
A  cel  tinel  en  feroit  meint  morir." 
4570.    Dit  Renoars:  //Par  foi,  moult  le  désir! 
Et  moi  et  els  metez  el  convenir." 

Grans  fu  la  joie  el  paleis  seignorez; 
Quant  ont  mengié  et  béu  ont  assez, 
Les  napes  traient,  chascuns  s'en  est  alez; 
4575.    Mes  Renoars  est  forment  enivrez. 
Des  escuiers  fu  enpeint  et  botez. 
Et  de  torchaz  et  féruz  et  ruez. 
Et  Renoars  s'en  est  moult  aïrez. 
Par  mautalant  est  ses  tinels  levez: 
4580.    Ainz  cil  ne'l  vit  ne  soit  espoantez, 
Li  plus  hardiz  est  en  fuie  tomez. 
Et  li  cops  est  Renoart  avalez: 
Si  fiert  un  marbre  que  par  mi  est  froez, 
En  ij.  moitiez  rouz  et  escartelez. 
4585.    Dit  Renoars:  //Seignors,  car  atendez: 
Se  vos  éust  atient  cis  fust  quarrez, 
Jà  vos  éust  maintenant  confessez." 
Dit  Aymers,  li  preuz,  li  alosez: 

//Sire  Guillaume,  por  Deu,  bien  le  gardez, 

4'590.    A  voz  pooir,  biau  frère,  renorcz; 

De  quanqu'il  velt  fêtes  ses  volentez  ; 
Que  n'a  tel  home  en  la  crestientez. 
En  Alesclians  soit  avec  nos  menez; 
Se  as  paiens  pooit  estre  assenblez, 

4595.    A  cel  tinel  en  verrez  .m.  tuez." 

Dit  Renoars:  //Se  je  sui  assamblez, 
Mort  sont  paien  si  que  vos  le  verrez." 
Aymers  l'ot,  si  s'en  est  ris  assez, 
Et  li  marcliis  Guillaumes  au  cort  nez. 

4600.    Mes  ainz  qu'il  voient  les  .iiij.  jorz  passez, 
Ne  tendront  mie  Renoart  en  viltez, 
Ainz  iert  sor  toz  prisiez  et  henorez. 
Cil  chevalier  dévalent  les  degrés, 
La  cors  départ,  Erançois  vont  à  lor  trez, 

4605.    Et  li  auquant  el  bore  en  lor  ostez. 
A  Aymeri  est  son  liz  aprestez 
En  une  chambre  où  moult  avoit  biautez: 
Toute  nuit  fu  de  Guiborc  tastonez. 
En  la  cuisine  est  Renoarz  entrez, 

4610.    Joste  le  feu  est  couchiez  toz  lassez, 
Encoste  lui  fu  ses  tinels  posez; 
Son  chié  mist  sus  quant  besié  l'ot  assez. 
Lors  s'endormi,  que  toz  fu  enivrez. 
Pance  levée  se  gist  toz  enversez. 

4615.    Li  mestre  queux  i  fist  que  fox  provez, 
Que  les  grenons  li  a  el  feu  ullez 
A  un  tison  espris  et  alumez. 
Quant  Renoars  se  senti  eschaudez, 
Grant  angoise  ot,  si  saut  sus  efl'réez. 

4620.    Sachiez  de  voir,  moult  par  fu  aïrez: 

Le  queu  saisist  très  par  mi  les  costez, 
Ausi  le  lievé  com  s'il  fust  novel  nez, 
El  feu  le  giete  qui  grant  est  enbrasez, 
Que  des  charbons  fu  toz  acovetez. 

4625.    En  petit  d'ore  fu  toz  ars  et  greslez. 
Dit  Renoars:  //Ci  endroit  vos  séez! 

Mar  m'i  avez  mes  grenons  alumez. 
Eiz  à  putain ,  mauves  musars  provez , 
Cuidiez-vos  dont  ne  fasse  si  osez 

4630.    Ne  vos  touchase  por  Guillaume  au  cort  nez? 
Voir,  si  féisse  se  fussez  amirez. 
Dont  n'est  mes  pères  li  fors  roi  Desramez, 
Qui  desoz  lui  en  a  .xx.  coronez, 
Et  .c.  milliers  que  Persant  que  Esclers? 

4635.    S'est  mes  cosins  Tiebauz  li  biaux  armez, 
Li  mieudres  Turs  qui  puist  estre  trovez; 
Et  s'est  mes  frères  Jambars  et  Perseguez, 
Et  Clariaux  et  Quarriaux  et  Outrez, 
Et  Borreax  et  Brubans  et  Barrez, 

4640.    Et  Miradax  et  Morgans  li  faez, 

Qui  est  plus  noirs  que  arremanz  triblez. 
Mi  .XV.  frères,  tôt  sont  roi  coronez: 
N'i  a  celui  n'ait  .iiij.  réautez. 
Fors  sol  que  moi,  qui  en  sui  li  mains-nez. 

4545.    Ce  poise  moi  se  je  sui  assotez. 

A  fol  me  tienent,  je  ferai  que  desvez. 
Biau  sire  queu,  vostre  savor  humez, 
Par  Saint  Denis  !  trop  fustes  derréez , 
Quant  à  ma  barbe  touchâtes  n'a  mon  nez." 

4650.    Lors  se  recouche,  s'est  au  bon  feu  chaufez, 
Ses  granz  mustiax  arostez  et  testez. 
Il  et  ses  fust  se  jurent  lez  à  lez, 
Que  tant  fort  l'aime,  c'est  fine  véritez. 
Qu'il  ne'l  donast  por  .xiiij.  citez. 

4655.    Ainz  que  del  jor  parust  point  la  clartez 
Se  sont  léanz  plus  de  .xiiij.  entrez, 
Des  autres  queus,  dont  léanz  ot  assez. 
Voient  lor  mestre,  qui  est  el  feu  gitez: 
En  fuie  tornent  n'en  est  uns  arestez. 

4660.    Droit  à  Guillaume  ez-les-vos  toz  alez. 

Guillaumes  rueve  ses  mengiers  soit  hastez; 
Dient  li  queu:  //Moult  est  mal  aprestez. 
Que  nostre  mestre  si  est  toz  eschaudez, 
Dedenz  le  feu  est  dès  ersoir  ruez. 
L  22 

4665.    C'a  fet  li  fox  qui  est  del  sens  desvez  : 
Tresmiemant  puet  estre  ars  et  uUez 
Et  char  et  os  tôt  eu  cendre  tomez. 
Jà  li  mengiers  n'iert  par  nos  conréez 
Tant  comme  soit  là  dedenz  cel  maufez. 

4670.    As  vis  déables  soit  ses  cors  commandez  ! 
Ne  gardons  Tore  qu'il  nos  ait  affrontez 
De  cel  tinel  qui  devant  est  ferrez; 
Toz  en  seroit  uns  chevax  encombrez, 
Pléust  à  Deu  qu'il  fust  toz  décopez, 

4675.    Et  il  méismes  en  la  mer  afibndrez  ! 
Se  il  vil  longues  il  fera  mal  assez; 
Que  tex  déables  ne  fu  onques  mes  nez  ! 
Dex  nos  en  gart!  qui  en  croiz  fu  penez." 
Ot  le  Guillaumes,  ris  s'en  est  et  gabez, 

4680.    Et  dit  as  queus  :  //Huimès  vos  i  gardez 
Que  il  n'i  soit  escharniz  né  gabez; 
Por  voir  vos  di,  bien  tost  le  comparrez. 
Comment  déable,  je  ne  sui  si  osez 
Que  je'l  desdie,  et  vos  le  ranponez!" 

4685.    Dit  à  Guiboro:  //Dame,  que  m'i  alez. 
En  ceste  chambre  o  voz  l'en  amenez." 
Dit  la  contesse  :  //Si  com  vos  commandez." 
Par  le  paleis  en  est  li  criz  levez, 
Que  Eenoars  qui  tant  est  forsenez 

4690.    A  Marquot  ars,  qui  tant  estoit  sénez. 

Le  mestre  queu  dan  Guillaume  au  cort  nez. 
Quant  Erançois  l'oent  ez-les-vos  effréez. 

Dame  Guiborc  s'en  vet  en  la  cuisine, 
Renoart  trove  gisant  pance  souvine: 

4695.    Son  tinel  ot  couchié  desous  s'eschine. 

Qu'il  amoit  plus  que  nus  valles  meschine. 
Dame  Guiborc  fu  moult  de  franche  orine , 
Lez  lui  s'àsist ,  bêlement  l'endoctrine  : 
_  //Venez  en,  frère,  en  ma  chambre  perrine, 

4700.    Je  vos  dorré  ma  pelice  d'ermine. 
Et  si  aurez  mantel  de  sebeline, 
Si  mç  direz  puis  de  vostre  covine." 

—  //Volontiers  voir,  contesse  palazine. 
Cil  pautonnier  qui  sont  de  pute  orine, 

4705.    Je  ne  gart  Tore  j'en  face  decipline." 

Dedenz  sa  chambre  remmaine  la  roïne, 
Et  Renoars  son  tinel  entraîne. 
François  Fesgardent  de  la  sale  perrine: 
Dit  l'uns  à  l'autre  :  //Vez  par  Sainte  Marie  ! 

4710.    Com  Renoars  senble  maie  racine. 

Jà  mengeroit  .ij.  poons  et  un  cisne." 

—  //Tes-toi,  dit  l'autre,  que  il  ne  nos  rechingne, 
n  nos  metra  moult  tost  en  la  sentine." 
Renoars  tint  son  tinel  de  sapine, 

4715.    En  la  chambre  entre  ensemble  o  la  roïne, 
Andui  se  sont  assis  soz  la  cortine. 
Riche  est  la  chambre ,  bien  est  peinte ,  marbrine. 
Li  soleus  luit  dedens  par  la  verrine. 
Guiborc  fu  sage  de  la  loi  sarrazine: 

4720.    //Renoart,  frère,  dist-ele,  or  adevine 
S'onques  eus,  frère,  suer,  né  cosine." 
Dit  Renoars:  //Oïl;  vers  la  marine 
Je  oi  un  roi  et  une  suer  roïne: 
One  n'ot  si  sage  jusqu'as  porz  de  Cabrine, 

4725.    Et  s'est  plus  bêle  que  fée  né  lérine." 

Adont  se  test,  si  tint  la  chière  encline, 
Et  Guiborc  ovre  son  mantel  de  porprine, 
Si  l'a  fubla  que  li  cuers  Li  devine 
Qu'il  est  ses  frères,  mes  n'en  est  nule  fine. 

4730.        Li  cuens  Guillaumes  fet  haster  son  mengier, 
Que  en  l'Archant  en  voudra  chevauchier. 
Li  jors  fu  biaus,  si  prist  à  esclairier, 
Lors  se  levèrent  par  l'ost  li  chevalier. 
La  messe  oïrent  li  plusor  au  mostier, 

4735.    Puis  en  montèrent  sus  el  paleis  plenier. 

Li  cuens  Guillaumes  a  fet  par  l'ost  noncier 
A  .xl.  homes  et  nuncier  et  huchier, 
Qu'après  disner  pensent  de  l'esploitier; 
En  Aleschans  s'en  voudra  repairier. 

4740.    Lors  véissiez  François  apareillier, 

22* 

Lor  seles  mètre  et  trosser  meint  somier. 
En  Gloriete  fu  Guiborc  au  vis  fier, 
En  une  chambre  qui  moult  fist  à  loier. 
Renoart  prist  forment  à  losengier, 

4745.    Senblant  li  fet  que  le  vosist  besier; 
Moult  bêlement  le  prist  à  aresnier: 
//Amis,  dont  estes?  ne'l  me  devez  noier."' 
—  //Dame,  dit-il,  ne'l  vos  vueil  acointier 
Jusqu'à  celé  heure  que  j'ère  à  repairier 

4750.    De  la  bataille  et  de  l'estor  plénier; 

Que,  se  Deu  plest,  le  verai  justisier. 
Je  i  voudrai  Guillaume  moult  aidier." 
Dame  Guiborc  ne'l  volt  pas  anoier; 
Un  escrin  vet  moult  tost  destorteillier, 

4755.    Si  en  tret  fors  un  blanc  hauberc  doublier, 
Qui  fu  son  oncle  l'amiré  Tornefier. 
D'or  et  d'argent  eu  ièrent  li  quartier; 
Par  {el  manière  fu  ferrez  au  forgier, 
'Ne  crient  cop  d'armes  vaillissant  un  denier. 

4760.    Qui  l'a  vestu  ne  doute  méhaignier. 
Après  en  tret  un  dur  chapel  d'acier: 
N'a  soz  ciel  arme  que'l  péust  enpirier. 
Puis  prist  un  brant  dont  li  pons  est  d'ormier, 
Une  grant  toise  i  puet-on  enbracier, 

4765.    S'ot  pleine  paume  de  lé  à  un  bovier. 

Plus  tranchoit  fer  que  ne  fet  faus  herbier; 
Encontre  lui  n'a  nule  arme  mestier; 
El  fu  Corsuble,  le  neveu  Haucebier, 
Puis  la  dona  à  Tiebaut  le  guerrier 

4770.    Por  une  paie,  n'en  ot  autre  loier. 
Orable  l'ot  quant  le  dut  noçoier. 
Lui  né  hautrui  ne  la  volt  puis  bailli er; 
Or  l'aura  cil  qu'ele  aime  et  tint  chier, 
C'est  Renoars  au  voir  corage  entier. 

4775.    Dame  Guiboro  fist  forment  à  proisier, 
A  Renoart  est  revenue  arrier, 
Cortoi semant  l'en  prist  à  aresnier: 
//Amis,  dit-ele,  savez  armes  baillier? 

Ceing  cestc  espée  à  ton  flanc  séucstrier, 

4780.    Mestier  t'aura  se  tu  t'en  sez  aidier." 
Renoars  prist  le  brant  forbi  d'acier, 
Tret  le  del  fuerre,  H  le  senti  legier, 
Gite  à  la  terre ,  si  le  rove  estoier  : 
//Dame,  dit-il,  ceste  ne  m'a  mestier,. 

4785.    De  tex  .xl.  n'en  dorroie  un  denier. 

Par  Saint  Denis  à  oui  je  voil  proier! 
Puis  que  tendre  à  ij.  mains  mon  levier, 
N'i  a  paien  tant  se  doie  proisier. 
Se  je  l'ataing  par  mi  l'elme  vergier, 

4790.    Qu'à  un  sol  cop  ne'l  face  trébucliier; 
Se  je  n'oci  et  lui  et  le  destrier, 
Jà  mar  Guillaumes  me  dorra  à  mengier." 
Qt  le  Guiborc,  si  le  vet  enbracier; 
De  Deu  de  gloire  se  commence  à  seignicr. 

4795.        Dame  Guiborc  fist  forment  à  loer, 
Eenoart  voit  de  devant  lui  ester. 
Moult  le  voit  grant,  gent  et  bel  bacheler,. 
Ne  trovast  l'en  en  tost  le  mont  son  per, 
Li  cuers  li  dist  et  commence  à  penser 

4800.    Que  c'est  ses  frères,  mes  ne'l  velt  demander; 
Pitié  l'en  prist,  si  commence  à  plorer. 
Dit  Renoars:  //Dame,  lessiez  ester. 
Que  par  la  foi  que  je  vos  doi  porter,. 
Ne  vos  estuet  de  Guillaume  douter 

4805.    Tant  com  antiers  puist  mes  tinez  dujer." 
—  //Amis,  dit-ele,  Jhesus  te  puist  sauver! 
Homs  nuz ,  sanz  armes ,  puet  moult  petit  durer , 
Puis  que  il  vient  eu  estor  au  chapler 
De  moult  pou  d'armes  le  puet  l'en  mort  giter. 

4810.    Mes  or  vos  veil  par  amors  demander 
Que  tu  me  soffres  ton  cors  à  adouber. 
A  toz  jorz  mes  t'en  vorrai  plus  amer." 
Dit  Renoars:  //Ne  le  vos  quier  véer." 
Guiborc  li  vet  le  hauberc  endosser; 

4815.    Moult  par  fu  grans,  eu  Fost  n'avoit  son  per: 
En  la  largesce  puet  .ij.  homes  entrer. 

Carreax  né  lance  n'en  puet  maille  fauser. 
Desoz  sa  coûte  li  fist  si  enforrer, 
Que  l'en  ne  puet  defors  maille  mirer. 

4820.    La  coife  lace,  puis  mist  le  chapeler, 
A  .XV.  laz  li  vet  Guiborc  fermer, 
Après  le  fist  si  bien  enveloper. 
Comme  chapel  de  feutre  acoveter. 
Mes  la  ventaille  ne  li  velt  pas  noer, 

4825.    S'il  a  mestier,  por  le  miex  essofler. 
Et  que  déKvres  péust  li  bers  aler. 
Ceint  li  l'espée  qui  moult  fet  à  loer , 
Pers  né  aciers  ne  li  puet  contrester. 
D'un  laz  de  soie  vet  le  heut  afermer, 

4830.    A  l'espaulière  por  le  brant  fors  coler. 

Puis  le  commence  moult  bien  à  doctriner, 
Que  s'il  véoit  jà  son  tinel  quasser, 
Au  brant  d'acier  ponoit  tost  recovrer; 
Mes  ce  gart  bien ,  ne'l  mete  en  oublier. 

4835.    Dit  Renoars:  //Bien  me  sauré  garder.'" 
Quant  Renoars  se  senti  si  armer, 
Plus  se  fet  fier  que  lions  né  sengler. 
Son  tinel  prist,  ne  volt  plus  demorer: 
//Dame,  dit-il,  or  me  lessiez  aler." 

4840.    —  //Voir,   dit  Guiborc,   bien  le  voil  créanter.' 
Ele  li  cort  la  chambre  defiermer, 
Et  Eenoars  ne  volt  plus  arester. 
Par  mi  la  sale  se  commence  à  aler. 
De  son  mestier  ne  se  volt  oublier, 

4845.    Vers  la  cuisine  acuilli  son  errer; 

L'espée  ceinte  vet  les  hastes  torner. 
Son  tinel  dresce  lez  lui  à  un  piler. 
Hernaus  le  mostre  a  son  frère  Aimer: 
//A  grant  merveille  fet  cis  homs  à  douter. 

4850.    Quex  vis  déables  porroit  o  lui  durer? 

Mar  resenble  home  qui  char  doie  escumer, 
Bien  li  avient  celé  espée  à  porter." 
—  //Voir,  dit  Guiborc,  en  se  vint  or  clamer 
Qu'il  art  le  queu  ersoir  après  souper." 

4855.    —  >^Mal  ait  cui  chaut,   ce  a  dit  Aïmer, 
Gardent  soi  mes  li  autre  del  gaber, 
Que  il  porroieut  moult  tost  ameschever  " 
Biaus  fa  li  jorz,  li  soleus  raia  cler, 
En  Gloriete  fist  on  l'eve  corner: 

4860.    Cil  chevalier  vont  eusenble  laver. 

Lors  s'arengèrent  li  demeine  et  li  per» 
Aval  ces  tables  s'asient  au  disner, 
Bien  sont  servi,  jà  n'en  estuet  parler. 
Et  Eenoars  se  vet  au  feu  chaufer 

4865.    En  la  cuisine,  ceint  le  brant  d'acier  cler, 
L'auberc  vestu,  el  chié  le  chapeler. 
Son  tinel  dresce  par  dejoste  un  piler. 
Bien  resenbloit  forestier  por  enbler 
Qui  ait  sa  biche  prise  por  acorer. 

4870.    Quant  li  queu  voient  venir  le  bacheler , 
En  fuie  tornent,  n'i  osent  demorer. 
Toz  li  ont  fet  la  place  délivrer; 
Mal  soit  de  cel  plus  i  osast  ester. 
En  la  cuisine  fu  toz  seuz  Renoars, 

4875.    Assez  i  trueve  et  grues  et  mallars 

Et  venoisons,  poisons,  saumons  et  bars. 
Il  en  a  pris  à  mengier  des  plus  cras, 
Et  si  huma  de  savor  plein  un  vas. 
Le  col  dun  cisne  a  pris  qui  estoit  fars 

4880.    D'ues  et  de  poivre  et  de  pièces  de  chars. 
Quant  ot  mengié  des  poisons  et  des  chars. 
Son  tinel  prist  desoz  son  destre  bras. 
De  la  cuisine  s'en  ist  plus  que  le  pas. 
De  la  savor  se  desleche  com  chaz. 

4885.    Plus  estoit  fiers  que  lions  né  liepars. 
Vint  à  la  table,  ne  fu  mie  coars. 
Devant  Guillaume  s'asist  a,  terre  en  bas. 
Erançois  le  voient  si  demeinent  lor  gas. 
De  .XV.  parz  li  tendent  lor  henas, 

4890.    Boivre  le  font  à  foison  et  à  tas. 

En  mi  la  sale  qui  est  fête  à  compas 
Mit  son  tinel  quant  del  boivre  fu  la«. 

De  la  table  ist  Aïmers  et  Bernars, 

Hemaus  li  rous  et  Guichars  d'Andemas, 
4895.    Au  tinel  vont  por  essaier  lor  bras, 

Mes  ne'l  méussent  qui  lor  donast  Damas. 

Et  cis  le  liève  qui  paiens  n'ama  pas. 

Dient  François:  //Tu  es  un  Sathanas, 

Se  tu  bien  vueuz,  tôt  le  mont  conquerras."' 
4900.    —  //Par  Saint  Denis!  seignor,  dit  Eenoars, 

Ne  sai  se  estes  de  Paris  ou  d'Arras; 

Mes  par  la  foi  que  je  doi  Saint  Thomas! 

Se  Deu  me  sauve  mon  tinel  et  mes  braz, 

Les  Sarrazins  vos  cuit  fere  toz  maz." 
4905.        Li  cuens  Guillaumes  se  leva  del  mangier, 

L'ost  commanda  moult  tost  apareillier. 

Au  tinel  corent  cil  baron  chevalier, 

Mes  ne'l  levessent  por  les  membres  tranchier; 

Li  cuens  Guillaumes  s'i  ala  essaier, 
4910.    Mes  ainz  ne  post  que  plein  pie  sus  haucier. 

Et  si  li  fist  d'ahan  le  front  suer. 

Dit  Renoars:  ^Je  vos  irai  aidier." 

Il  passe  avant,  ceint  ot  le  brant  d'acier: 

Qui  li  véist  le  tinel  sus  haucier, 
4915.    Entor  sa  teste  giter  et  tomoier. 

De  Tune  mein  en  l'autre  paumoier. 

Et  contremont  lever  et  rebessier! 

Ne  li  pesoit  le  rein  d'un  olivier. 

//Voir,  dit  Guillaumes,  moult  devez  bien  mengier , 
4920.    Bien  ait  la  brace  qui  porte  tel  levier!" 

Dit  Eenoars:  //Trop  poous  délaier; 

Paien  s'en  fuient,  or  tost  de  l'enchaucier  ! 

Forment  me  criem  ne  les  puisse  acointier. 

Se  je  pooie  cel  tinel  enploier, 
4925.    Et  sus  les  Turs  ma  grant  force  essaier. 

Je  n'en  dorroie  de  .cm.  un  denier. 

En  petit  d'ore  feré  le  champ  vuidier." 

Li  cuens  Guillaumes  le  corut  enbracier. 

Lors  fet  les  cors  soner  et  gresloier. 
4930.    Li  oz  s'aroute  sanz  point  de  demorier. 

Tuit  sont  chargié  et  ronciii  et  somier, 
En  la  cliampaigne  les  véissiez  rengier. 
Li  cuens  Guillaumes  vet  monter  el  destrier, 
Et  Renoars  li  comt  à  l'estrier. 

4935.    Totes  ses  armes  portent  si  escuier. 
Au  départir  ala  Guiborc  besier, 
Puis  la  commande  au  verai  justisier, 
Qu'encor  le  voie  sain  et  sauf  repairier. 
Atant  s'en  torne  li  marcliis  au  vis  fier, 

4940.    Et  Renoars  qui  tant  ïet  à  proissier. 
Dame  Guiborc  s'est  alée  apoier 
En  Gloriete,  le  paleis  droiturier. 
En  la  champaigne  vit  les  conroiz  rengier, 
Tantes  banières  onder  et  baloier, 

4945.    Et  tant  vert  elme  reluire  et  flamboier, 
Et  tante  targe,  tant  escu  à  ormier. 
Tant  auferrant  et  tant  corant  destrier 
Soz  cez  barons  henir  et  braidonier. 
De  Dieu  de  gloire  les  commence  à  seignier, 

4950.    Mes  Renoars  fist  maufez  engignier. 

Por  la  grant  haste  oublia  son  levier; 
One  de  Guillaume  ne  se  volt  esloignier. 
Si  comme  vint  à  un  tertre  puier 
Li  cuens  Tesgarde,  sel  prist  a  aresnier: 

4955.    A'Renoart,  frère,  et  où  est  ton  levier? 
Volez-vos  dont  vostre  tinel  lessier?" 
Renoars  l'ot,  n'ot  en  lui  qu'aïrier. 
Qui  li  véist  ses  cheveux  esrachier, 
Por  son  tinel  plorer  et  lermoier,] 

4960.    L'un  poing  à  l'autre  et  férir  et  maillier! 
Dit  à  Guillaume:  //Ne  m'avez  guère  cliier 
Quant  mon  tinel  me  lessiez  oublier. 
Par  Saint  Denis,   à  cui  je  vueil  proier, 
S'il  i  remeint,  ne  le  vos  quier  noier, 

4965.    Jà  vos  espées  ne  vos  auront  mestier; 
Né  ces  lancetes,  né  cil  espiez  d'acier. 
Bien  veus  ta  gent  traïr  et  engignier 
Quant  mon  tinel  veus  arrière  lessier." 

Et  dit  Guillaumcs.  //Ne  vos  chaut  cresmoier:. 
4970.    Je'l  manderé  par  un  mien  escuier 

Qu'en  le  vos  face  après  vos  charroier. 

Jà  por  ice  mar  retornez  arrier." 

Il  i  envoie  Guion  le  fil  Eouchier, 

Et  cil  trova  la  contesse  au  vis  fier, 
4975.    Qui  del  tinel  fesoit  un  duel  plenier. 

//Dame,  dit-il,  l'en  m'a  fet  rej)airier 

Por  cel  tinel  que  feu  puist  graillier!" 

—  //Non  face,  frère,  tu  diz  grant  encombrier. 

Del  retorner  auras  moult  bon  loier." 
4980.    Ele  li  donc  un  auferrant  corsier. 

//Dame,  dit-il,  ce  fet  à  mercier." 
^  Au  tinel  vint,  qu'il  vit  en  un  foier, 

Joste  le  feu,  delez  un  grant  brasier; 

Et  dit  Guiborc:  //Je  vos  irai  aidier." 
4985.    Vint  au  tinel,  prist  soi  à  rebracier, 

Mes  entr'ex  .ij.  ne'l  porent  remuier, 

Né  solement  plein  espan  sus  haucier. 

Une  charrete  a  fet  apareillier, 

.vij.  serjanz  fet  apeler  et  huchier, 
4990.    Qui  trestot  furent  au  tinel  encharchier. 

D'un  auferrant  fist  Guiborc  limonier. 

Et  .ij.  roncins  i  ot  et  un  somier, 

Por  tost  aler  et  por  miex  esploitier. 

Après  Guillaume  l'en  a  fet  charroier, 
4995.    Qui  avoit  fet  tote  l'ost  arestier. 

En  Renoart  n'en  ot  qu'esléescier 

Quant  son  tinel  voit  retorner  arrier. 

Encontre  vet  le  tret  à  un  archier, 

De  la  charrete  le  corut  esrachier 
5000.    Si  roidement  que  tost  fist  trébuchier; 

Au  limonier  fist  le  col  péçoier. 

Après  Guillaume  s'en  cort  tost  un  sentier. 

Ne  li  pesoit  le  rain  d'un  olivier. 

Tant  par  vet  tost,  ne  s'i  tenist  lévrier. 
5005.    Nuz  piez  estoit,  n'ot  chance  né  sollier. 

Tuit  cil  qui'l  voient  se  pristrent  à  seignier. 

De  moult  haut  hore  fit  ou  Tost  herbergier, 
Joste  un  marois  par  delez  un  vergier. 
Isnelement  font  lor  passons  fichier. 

5010.    Quant  ont  soupe  près  fu  de  Tanuitier; 
En  la  cuisine  vet  Renoars  couchier, 
Joste  le  feu  delez  un  grant  brasier: 
De  son  tinel  a  fet  son  oreillier. 
Lez  le  vergier  se  fu  Toz  atravée , 

5015.    Joste  un  marois  en  une  grant  valée. 
Li  cuens  Emaus  Ta  celé  nuit  gardée 
Et  sa  compaigne,  desi  qu'à  Taj  ornée. 
Devant  le  jor  font  soner  la  menée. 
François  s'aprestent  de  la  terre  sauvée. 

5020.    Là  veissiez  tante  broigne  endossée, 

Lacier  meint  elme  et  ceindre  meint  espée, 
Tant  bon  destrier  à  la  crope  tuilée. 
Serré  chevauchent  quant  Taube  fu  crevée: 
Sonent  cil  grelle  par  moult  grant  aïrée. 

5025.    Biaus  est  li  jors,  clère  est  la  matinée; 
Des  armes  est  la  terre  estancelée. 
Renoars  dort  au  feu  la  pance  enflée. 
Ainz  fu  li  oz  demie  leue  alée 
Qu'il  se  levast  delez  la  cheminée, 

5030.    Et  fiert  la  loge  desor  lui  alumée. 
Il  sailli  sus  quant  senti  la  fumée, 
Quant  voit  sa  loge  esprise  et  alumée. 
Après  l'est  cort,  qui  s'est  acheminée, 
Et  esloigniez  bien  près  d'une  luée, 

5035.    Quant  son  tinel  li  revint  en  pensée. 

Por  lui  r'acort  par  moult  grant  randonée. 
Del  feu  le  tret,  n'i  ot  coste  enarsée 
Eors  com  petit  est  chascune  brullée. 
Or  est  plus  durs  qu'enclune  retrenprée. 

5040.    A  près  l'ost  cort  à  moult  grant  alenée; 
Ainz  qu'il  l'ateigne  li  ert  la  char  suée, 
Qu'ele  est  jà  plus  d'une  liue  alée. 
Un  val  avale,  s'est  un  tertre  montée, 
Aleschans  voient  et  tote  la  contrée. 

5045.    Et  de  paiens  si  graiit  olz  aiinée, 

Que  granz  .v.  leues  en  est  terre  poplée. 
De  nostre  gent  i  ot  moult  d'effrée. 
Li  cuens  Guillaumes  voit  s'ost  espoentée; 
Des  coars  set  le  cuer  et  la  pensée, 

5050.    Fière  reison  lor  a  dite  et  mostrée: 

//Seignor,  vos  estes  moult  près  de  la  mellée, 
De  tel  bataille  qui  moult  ert  adurée, 
Onques  ne  fu  plus  orrible  esgardée, 
Bien  l'estoura  maintenir  à  jornée; 

5055.    Qui  coardie  a  en  son  cuer  boutée 
Voit  s'en  arière  sanz  nule  demorée, 
Congié  li  doins,  qu'il  voit  en  sa  contrée." 
Celé  parole  as  coarz  moult  agrée, 
Des  hardiz  ont  lor  compaigne  sevrée, 

5060.    Plus  de  .x.m.  en  fet  la  retomée. 

Mal  soit  de  l'eure  que  itel  gent  fu  née! 
Moult  s'en  vont  tost  à  grant  esperonée; 
Mes  il  auront  ancui  maie  soudée. 
Kenoars  a  celé  gent  encontrée 

5065.    A  un  destroit  d'une  roche  chevée. 

Devant  une  eve  à  un  poncel  de  clée; 
Guida  que  fussent  de  la  gent  deflaée 
Qui  de  l'estor  soit  foïe  et  enblée. 
Lors  cuida  bien  avoir  borse  trovée. 

5070.    Renoars  a  les  couars  encontrés 

En  mi  un  val  à  un  poncel  passer. 
Quant  Eenoars  les  voit  tout  arouter, 
Cuida  qu'il  fussent  Sarrazin  ou  Escler. 
Ne  fust  si  liez  por  l'or  de  Saint-Omer. 

5075.    Il  commença  lor  armes  aviser. 

Adont  sot  bien  Renoaars  sanz  douter 
Crestiens  sont  qui  n'osent  demorer. 
Cuide  de  l'ost  se  vousissent  enbler, 
Le  tinel  lieve,  devant  lor  vient  ester. 

5080.    Miex  lor  venist  le  deable  encontrer! 
Dit  Kenoars:  //Oii  devez-vos  aler?" 
Et  cil  li  dient  en  France  séjorner, 

Toz  nos  a  fet  li  cuens  congié  doner. 

Se  en  Borgoigne  poïons  retorner, 
5085.    Là  nos  ferons  seigner  et  ventoser, 

Bons  vins  aurons,  char  et  poissons  de  mer, 

Et  blans  gastiax  por  nos  cors  asazer. 

Onques  Guillamnes  ne  fist  fors  gent  pener; 

Meint  home  a  fet  à  grant  dolor  iiner. 
5090.    Yien  t'en  o  nos,  moult  par  feras  que  ber, 

Nos  te  ferons  cel  grant  tinel  porter." 

Dist  Renoars:  //D'al  vos  convient  parler. 

Li  cuens  Guillaumes  m'a  fet  Tost  commander. 

Et  je  li  doi  à  mon  pooir  garder. 
5095.    Il  vos  convient  le  traus  à  doner: 

Cuidez-me-vos  comme  lière  eschaper? 

Par  saint  Denis!  vos  n'en  poez  aler, 

Ainz  en  ferai  .xiiij.xx.  pasmer 

Et  par  les  bouches  les  âmes  fors  jeter. 
5100.    Eil  à  putain,  vos  n'osez  demorer." 

Le  tinel  lieve,  devant  lor  vient  ester, 

Hardiemant,  ne's  deigna  redouter. 

Par  mi  les  testes  lor  vet  granz  cox  doner. 

Au  premier  cop  en  fist  .v.  cravanter, 
5105.    Et  après  .vj.  trestoz  escerveler. 

Soz  ciel  n'a  home  as  cox  péust  durer: 

Plus  de  .L.  en  fist  mort  reverser. 

Li  coart  fuient,  ne  l'osent  abiter, 

Plus  le  redotent  que  lion  né  sengler. 
5110.    Les  miex  vaillant  fet  de  péor  trenbler, 

A  haute  voiz  commencent  à  crier: 

//Renoart,  sire,  o  toi  irons  chapler 

En  la  bataille  en  Aleschans  sor  mer; 

Ne  te  faudrons  por  les  membres  coper, 
5115.    A  ton  plesir  noz  puez  par  tôt  mener." 

Dit  Renoars:  //Or  vos  oi-ge  parler. 

Eiz  de  roi  sui,  si  doi  bien  commander. 

Et  grant  orgueil  et  fierté  démener." 

Lors  commença  son  tinel  à  branler, 
5120.    Toz  les  malvès  a  fet  acheminer, 

Par  droite  force  les  fist  toz  retorner, 
Desi  qu'à  Tost  ne  se  volt  arester. 
Vient  à  Guillaume,  un  don  li  vet  rover, 
Que  les  coarz  li  fet  o  soi  mener: 

5125.    //Chascun  ferai  hardi  comme  sengler, 

Et  sa  proesce,  ou  voille  ou  non,  mostrer." 
—  //Voir  dit  Guillaumes,   bien  le  voil  otroier, 
Eenoart,  frère,  ne  fos  rien  refuser." 
Prançois  commencent  les  coarz  à  gaber: 

5130.    Dit  Renoars:  //Lessiez  ma  gent  ester; 
Que  par  la  foi  que  doi  Guiborc  porter, 
La  famé  el  mont  que  je  doi  plus  amer, 
Que  en  sa  chambre  me  ceint  ier  le  brant  cler, 
Se  vos  me  fêtes  envers  vos  aïrer, 

5135.    Je  vos  iré  de  mon  tinel  fraper. 

Tôt  le  plus  cointe  cuit-je  bien  chastier, 
Ne  li  tendra  au  partir  de  chanter. 
IHz  de  roi  sui,  si  doi  fierté  mener; 
Dès  or  voudrai  mes  cornes  demostrer, 

5140.    Trop  longuemant  m'ai  lessié  assoter. 

Daz  ait  del  fruit  qui  ne  veut  méurer. 
Et  bonis  soit  qui  n'a  soing  d'amender. 
Nez  sui  de  rois,  bien  me  doi  remembrer; 
Li  bons  se  prove,  dire  l'oï  conter." 

5145.    Quant  François  oient  Renoart  si  parler, 
N'i  ot  si  cointe  qui  osast  mot  soner  : 
Li  uns  à  l'autre  l'a  pris  à  regreter: 
//Oz  del  deable,  com  il  set  sermoner!" 
Li  cuens  Guillaumes  sa  gent  fist  ordener, 

5150.    Et  ses  batailles  rengier  et  deviser; 

Moult  bêlement  fist  son  conroi  joster. 
Autresi  firent  Sarrazin  et  Escler, 
Que  bien  se  porrent  de  .ij.  parz  remirer.     . 
Là  véissiez  meint  cheval  recengler, 

5155.    Et  l'un  par  l'autre  henir  et  broidoner, 
Et  tante  enseigne  vers  le  ciel  venteler, 
L'une  sor  l'autre  baloier  et  hurter, 
Indes  et  vers  contremont  frestelcr; 

Et  ces  boisines,  ces  olifanz  soner, 

5160.    Païens  glatir  et  cheveHn  uUer, 
Par  la  marine  ces  bedoïns  huer. 

Sa  gent  ordene  Guillaumes  li  marchis, 
Et  ses  batailles  fist  totes  par  devis. 
Renoars  ot  les  cuverz,  les  failliz, 

5165.    Mais  n'i  ot  puis  si  preus  né  si  hardis. 
.x.M.  furent,  tant  en  i  ot  esliz, 
Wi  a  un  sol,  ne  soit  d'armes  gamiz. 
Avec  Guillaume  fu  ses  père  Aymeris, 
En  lor  compaigne  ot  .x.M.  fervestis; 

5170.    La  tierce  guie  Bueves  de  Commarchis, 
.vij.M.  furent  as  blans  haubers  treslis , 
A  noves  targes ,  as  destriers  arrabis. 
La  quarte  meine  Aymers  li  chétis. 
Quatre  .m.  furent  que  tuit  èrent  de  pris, 

5175.    Mes  n'ont  escuz  ne  soit  freit  et  croissiz. 
Lors  haubers  sont  de  sueur  toz  noircis. 
Leurs  helmes  quas,  n'orent  pas  brans  forbis. 
Par  maintes  fois  ont  paiens  asentis 
Dedenz  Espaigne  à  Saint  Marc  de  Venis. 

5180.    La  quinte  eschiele  ot  Bernarz  li  floriz, 
Cil  de  Brebant,  qui  tant  fu  seignoris. 
Père  ert  Bertrant,  si  com  dist  li  escriz. 
Que  paien  tienent  ez  en  un  chalant  pris 
Avec  les  autres,  dont  il  il  avoit  .vj. 

5185.    Mes  se  Dex  sauve  Renoart  le  marchis 
Et  son  tinel,  qui  grant  est  et  faitiz. 
Nos  les  r'aurons  ainz  que  jorz  soit  fenis. 
Avec  Bemart  sont  cil  de  son  pais, 
.X.M.  furent,  n'en  i  ot  un  feintis, 

5190.    Devant  les  guie  li  Timoniers  Landris. 

La  siste  eschiele  Guillaumes  commanda 
Hemaut  son  frère,  qui  bien  la  guiera, 
Cil  de  Gironde,  que  moult  forment  ama. 
.v.M.  furent  ceaus  qui  li  cuens  mena. 

5195.    Meinte  banière  sus  au  vent  baloia; 

Chascuns  s'afiche:  por  paiens  ne  fuira. 

La  sème  eschiele  Guillaumes  commanda 

Guibert  son  frère,  qu'Aymeris  engendra. 

Cil  estoit  rois  et  corone  porta. 
5200.    .vij.M.  furent,  si  com  on  les  esma. 

A  Dex,  quex  frères!  com  chascun  s'esproval 

Biax  fu  li  tans  et  li  jors  esclaira, 

La  nue  chiet  et  li  soleus  leva; 

Contre  la  roie  meint  elme  flanboia. 
5205.    Li  uns  chevax  por  l'autre  braidona, 

Sonent  cil  cor  et  deçà  et  delà; 

Plus  de  .ij.  liues  l'oïe  en  ala. 

Granz  fu  la  noise,  et  li  criz  enforça. 

Li  cuens  Guillaumes  premerainz  chevaucha 
5210.    Sus  Polatise,  dont  li  paiens  verssa. 

Dit  à  ses  homes:  //Baron,  or  i  parra, 

Qui  en  cest  jor  Vivien  vangera. 

Et  sor  paiens  hardiement  ferra. 

Liez  porra  estre  qui  le  pris  en  aura; 
5215.    Mes  je  cuit  bien  que  Eenoars  Taura; 

Sus  toz  les  autres  le  pris  enportera." 
Biaux  fu  li  jorz  et  li  soleaus  levez, 

Porz  de  son  tref  est  issuz  Desramez , 

Ensemble  o  lui  .xv.  rois  coronez. 
5220.    Devers  Orenge  est  li  rois  esgardez, 

Et  voit  Erançois  rengiez  et  ajostez. 

Luisent  cil  elme  et  cil  cercle  dorez, 

Et  cez  enseignes  de  poile  et  de  cendez; 

Yoit  ces  banières  et  ces  escuz  boclez, 
5225.    Et  ces  espiez  et  ces  hauberz  safl'rez; 

De  Tor  des  armes  esclarcist  li  régnez. 

Merveille  soi,  toz  en  est  trespensez 

Quex  gent  puet  estre  quant  les  a  ravisez. 

Ez  un  message  poignant  toz  effréez, 
5230.    Par  mi  le  cors  fu  plaiez  et  navrez, 

Tant  ot  coru  li  destiers  séj ornez. 

Le  sanc  li  ot  trait  d'andeus  les  costés. 

A  plein  eslès  venoit  tôt  abrivez: 

Devant  le  roi  s'et  moult  haut  escriez: 

5235.    //Desramé,  sire,  por  quoi  ne  vos  hastez? 
Par  Mahomet!  trop  vos  asséurez, 
Vez-là  Guillaume  le  marchis  au  coït  nez, 
Qui  a  son  père  et  ses  frères  mandez, 
Avec  lui  est  ses  riches  parentez, 

5240.    De  cels  de  France  i  a  tant  assenblez, 
Jà  n'en  auroie  les  milliers  acontez." 
Desrames  l'ot,  moult  en  est  aïrez, 
De  mautalent  est  teinz  et  enbrasez, 
Les  euz  rooille,  s'a  les  sorciz  levez, 

5245.    Estraint  les  denz  s'a  les  guemons  levez. 
Ne  vos  sai  dire  com  est  granz  sa  fiertez: 
Nus  ne  Tesgarde  qu'il  ne  soit  effréez. 
Lors  fu  li  cors  à  l'estandart  sonez: 
Paiens  ne  l'ot  n'en  soit  espoentez. 

5250.    En  petit  d'ore  en  i  ot  tant  d'armez, 

Ne'l  porroit  dire  nus  clers  tant  soit  letrez; 
Bien  vos  puis  dire,  et  si  est  véritez, 
Si  grant  empire  ne  vit  homs  qui  soit  nez 
Com  en  cel  champ  ot  le  jor  assemblez. 

5255,    Mes  Renoars,  qui  tant  est  adurez, 
Cil  au  tinel,  qui  tant  est  redoutez, 
Puis  les  ocist,  einsi  com  vos  orrez. 

Desramez  s'arme,  cui  mautalant  engraigne. 
Ses  chances  furent  de  merveilleuse  ovraigiie: 

5260.    La  maille  en  est  de  plus  fin  or  d'Espaigne.    - 
Ses  espérons  li  chauça  Putefragne, 
C'est  uns  paiens,  que  Damedex  sofraigne! 
Puis  vest  l'auberc  qui  fu  au  roi  Aufaigne: 
Qui  l'a  el  dos  n'a  garde  que  méhaigne. 

5265.    L'eaimie  li  lacent  en  la  teste  grifaigne 
A  .XXX.  laz,  n'i  a  nul  qui  n'estraigne. 
S'espée  aporte  Marados  de  Quitaigne: 
Li  rois  la  ceint  que  nul  home  ne  daigne. 
Puis  est  montez  en  l'aufage  brehaigne, 

5270.    N'ot  tel  cheval  en  France  n'Alemagne, 
Ne  recréroit  à  pui  né  à  montaigne, 
Plus  cort  par  tertres  qu'autre  chevax  par  plaigne. 

L'escu  li  tant  li  rois  de  Gorgataigne, 
Et  l'arc  turquois  li  amirez  d'Espaigne. 
5275.    Espiez  ot  fort,  grant  et  large  enseigne. 
Voiant  paiens  s'eslessa  en  la  plaigne. 
A  voiz  s'escrie:  //Chevauchiez,  ma  compaigne! 
S'or  truis  Guillaume  délivre  en  la  champaigne, 
Kecréant  sui  s'a  un  cop  ne'l  méaigne." 
5280.    One  n'acointa  si  malvesse  bargaigne, 

Lieve  sa  main,  de  Mahomet  se  saigne. 
Puis  commanda  à  monter  sa  compaigne. 

Quant  paien  oient  le  commant  Desramé 
Communalment  sont  moult  tost  adoubé. 
5285.    Grans  fu  la  noise  ainz  qu'il  furent  armé: 
Devant  le  roi  de  Cordres  sont  aie. 
Ez-vos  un  Turc  poingnant  tôt  effréé, 
A  sa  vois  haute  a  le  roi  escrié: 
//Desramé,  sire,  mal  somes  engignié, 
5290.    Erançois  nos  vienent,  de  férir  aprestez. 
Un  vassal  a  Guillaumes  amené, 
N'a  si  fort  home  en  la  crestienté: 
A  son  col  porte  un  grant  merrien  quarré, 
Ne'l  porteroient  .ij.  roncis  enselé, 
5295.    Le  bot  devant  a  d'acier  virole, 

Et  à  granz  bendes  moult  richemant  ferré. 
Cil  qu'il  ferra  sera  tôt  affronté; 
Tant  se  fet  fier  qu'il  ne  dote  home  né. 
Bien  ai  son  non  oï  et  escouté, 
5300.    Moi  est  avis  Eenoars  est  nomez. 
Tuit  li  coarz  sont  à  lui  ajosté, 
One  ne  vi  home  de  si  grant  cruauté. 
Par  Mahomet!  bien  resenble  desvé." 
Encor  n'a  mie  .xxv.  ans  passez. 
5305.    Li  cuers  me  dist,  ensi  l'ai  en  pensé, 
Par  lui  serons  mort  et  desbareté." 
Desramez  l'ot,  de  sens  cuide  desver: 
—  //Eui,  gloz,  dist-il,  trop  as  ci  demoré. 
Se  il  estoient  tex  .v.c.  assenblé, 
5310.    Par  Mahomet!  cui  j'ai  mon  chief  voé. 

Je  n'en  dorroie  un  denier  monnéé." 
Devant  lui  a  apelé  Murgalé: 
//Or  tost,  dit-il,  soient  mi  cor  soné!" 
Dit  l'amorames  :  //A  vostre  volenté." 

5315.    Lors  oïsiez  d'olifans  tel  planté, 

Plus  de  .V.  liues  en  sont  li  son  aie. 
Li  aumaçor  sont  parti  et  sevré: 
Rois  Desramez  a  sa  gent  ordené. 
Un  conroi  a  à  Haucebier  livré, 

5320.    .XX.M.  furent  quant  il  sont  assenblé. 
Cis  Haucebiers  avoit  si  grant  fierté, 
Et  si  grant  force,  et  si  grant  poesté, 
Qu'aine  ne  féri  home  de  mère  né 
Qu  il  ne  l'éust  à  un  sol  cop  tué. 

5325.    A  grant  merveille  ot  bien  son  cors  armé: 
En  son  dos  èrent  .ij.  blanc  hauberc  safré. 
Et  .ij.  espées  pendent  à  son  costé. 
Et  si  portoit  un  tel  espié  quarré, 
Dont  Talemele  avoit  .ij.  piez  de  lé. 

5330.    Le  jor  éust  maint  des  noz  lapidé. 

Mes  Eenoars  l'ot  moult  tost  affronté 
A  son  tinel  qui  devant  fu  ferré; 
Par  cel  cop  furent  paien  desbareté. 
Autre  bataille  a  Desramez  rengie 

5335.    De  .xx.m.  homes  de  cels  de  paienie, 
Si  les  conduist  Ectors  de  Salorie, 
îfot  si  félons  jusqu'à  la  mer  rogie; 
De  nostre  gent  féist  grant  déceplie, 
Mes  Renoars  qui  les  mauves  chastie 

5340.    Li  peçoia  le  chief  jusqu'à  l'oie. 

La  tierce  eschiele  a  Synagon  chargie: 
Cil  ot  Guillaume  meint  jor  en  sa  baillie 
Dedanz  Paleme,  en  sa  grant  tor  entie; 
.XX.M.  paiens  ot  en  connestablie. 

5345.    Maudic  de  Rame  la  quinte  eschiele  guie, 
Cil  ot  .XX.M.  de  cels  devers  Persie, 
Et  Aeurez  la  siste  renforcie: 


Cil  ot  .XX.M.  de  cels  de  Bogerie. 

Un  flael  porte  dont  la  mace  est  forme, 
B350.    Tout  iert  de  cuivre  et  longue  une  bracie: 

A  grans  chaiennes  ert  el  lieut  arachie. 

De  nostre  gent  féist  macequerie, 

Mes  Renoars  qui  les  mauves  chastie 

Li  peçoia  le  chié  jusqu'en  l'oïe. 
5355.    La  sesme  eschiele  fist  Baudus  d'Aumarie:' 

.XX.  milliers  ot  de  cels  de  Pinçonie. 

Aiquin  son  père  a  Tuitesme  adrecie: 

.xx.M.  ot  de  cels  devers  Surie. 

La  nuesme  fit  Borriaus  o  sa  mesnie: 
5360.    .xxx.  filz  ot  de  moult  grant  baronie, 

Toz  chevaliers  pleins  de  bachelerie; 

Les  chars  ont  noires  plus  que  n'est  pois  boillie, 

.xx.M.  paiens  ont  en  lor  chevauchie. 
Quant  Desramez  ot  sa  gent  ordenëe 
5365.    La  soe  eschiele  a  moult  bien  devisée, 

.CM.  furent,  chascun  ot  teste  armée, 

Et  .XX.  milliers  de  noire  gent  barbée. 

Uns  rois  les  guie ,  Margoz  de  Valfondée  : 

Cil  porte  un  mail  (n'ot  lance  né  espée), 
5370.    De  fer  i  ot  demie  charretée: 

De  nostre  gent  féist  grant  lapidée; 

Mes  Renoars  à  la  mace  quarrée 

L'esmia  tôt  deci  qu'en  la  corée. 

Uns  aumaçoïs  i  ot  de  "Val-betée, 
5375.    N'ot  en  l'ost  roi  de  si  grant  renomée, 

Bauduc  ot  non,  moult  fu  de  grant  ponée. 

Niés  Renoart,  fiz  sa  seror  l'ainz-née, 

Qui  d'Oriende  iert  roïne  clamée. 

Grans  fu  la  noise  de  la  gent  defi'aée  : 
5380.    Tant  i  sonèrent  des  cors  à  la  menée. 

Jusqu'à  .V.  liues  en  est  la  voiz  alée, 

Paien  chevauchent  sanz  nule  demorée, 

Grans  fu  la  freinte  et  la  poudre  est  levée 

En  Aleschans  oiî  l'erbe  est  défoulée. 
5385.    Là  ont  la  nostre  gent  paiene  encontrée; 

N'i  ot  parole  dite  né  devisée: 

Tant  chevalier  coreiit  de  raudouée, 

Se  vont  férir  sanz  nuie  demorée. 

A  rencontrer  fu  moult  grant  la  criée. 

5390.    Del  froiséis  est  la  terre  crollée. 
Là  véissiez  tante  lance  quassée, 
Tant  elme  fret,  tante  broigne  fausée, 
Et  tante  targe  percie  et  estrouée, 
Tant  pié,  tant  poing,  tante  teste  copée, 

5395.    Meint  Sarrazin  gésir  goule  baée, 

Cui  par  le  cors  saut  fors  la  boelée. 
En  Aleschans  est  l'erbe  ensanglentée. 
Quens  Aymeris  à  //Nerbone!"  escriée, 
Ses  filz  Guillaumes  //Monjoie  la  loée!" 

5400.    Bemars  //Brubant!"  à  moult  grant  alenéc, 
Et  Ajiners  //Venice  la  gastée  !" 
Hemaus  //Gironde!"  une  enseigne  doutée, 
Et  //Endemas"  a  Guibers  reclamée; 
Bueves  //Barbastre  !"  qui  siest  sor  mer  salée. 

5405.    Là  ot  mainte  ame  fors  del  cors  désevrée. 
La  gent  Aiquin  i  fu  desbaretée, 
Eérant  les  meinent  plus  d'une  arbalestée. 
Jà  n'éust  mes  celé  eschiele  durée 
Ne  fust  ses  fiz  Balenz  de  Val-fondée: 

5410.    Cist  a  son  père  et  sa  gent  retomée. 
Lors  recommence  li  criz  et  la  huée: 
Espessément  fièrent  à  la  mellée. 
Del  sanc  des  cors  est  la  terre  betée. 
Huimès  orrez  bataille  enluminée, 

5415.    Et  chançon  fière,  s'ele  est  bien  escoutée: 
Par  jugleor  ne  fu  meillor  chantée. 

En  Aleschans  ot  merveilleus  hustin. 
Ez-vos  poignant  Bauduc  le  fil  Haiquiu, 
Ainz  homs  ne  vit  plus  félon  Barbarin. 

5420.    En  sa  compaigne  sont  .x.m.  Sarrazin. 
Hante  ot  fresnine  à  un  fer  poitevin. 
L'enseigne  porte  le  roi  Alipatin. 
H  lesse  corre  tôt  le  chemin  perrin: 
Guion  d'Auvergne  encontra  el  chemin. 

5425.    Grant  cop  li  doue  sor  l'escu  biauvoisiu, 
Desoz  la  bocle  li  peçoie  à  l'or  fin , 
Tôt  li  déront  son  hauberc  doublentin, 
Par  mi  le  cors  li  mist  l'espié  fresniii: 
Tant  com  tint  lance  Tabatit  mort  sovin. 

5430.    L'espié  tret  fors  o  le  penon  sanguin. 
Un  chevalier  a  mort  de  Biauvoisin, 
Milon  ocist  qui  tint  Semorentin. 
Ainz  que  l'espié  féist  faille  né  fin 
En  ocist  .V.  li  cuvers  de  put  lin. 

5435.    Quant  Aymers  a  choisi  le  mastin, 
Des  espérons  a  brochié  Florentin, 
Par  ire  fête  tret  le  brant  acerin. 
Se  or  Tatant  Baudus  li  filz  Aiquin 
!^f'acointa  onques  issi  félon  voisin. 

5440.        Quant  Ajmers  a  choisi  l'aversier 

Point  Florentin  des  espérons  d'ormier, 
Par  grant  aïr  a  trait  le  brant  d'acier. 
Et  Baudus  torne  son  auferrant  destrier. 
L'uns  ne  volt  l'autre  de  naient  espargnier. 

5445.    Az  brans  forbiz  se  vont  entr'acointier , 
Toz  lor  escuz  font  freindre  et  especier. 
En  Aymer  ot  moult  bon  chevalier , 
Del  brant  forbi  se  sot  moult  bien  aidier, 
Bauduc  féri  par  mi  l'elme  vergier, 

&450.    Pierres  et  Hors  en  fist  jus  trébuchier; 

Ne  fust  la  coife  del  blanc  hauberc  doubîier, 
Jà  mes  Baudus  n'éust  hoçie  mestier. 
L'espée  avale  par  l'escu  de  quartier, 
La  guiche  tranche  qui  fu  de  poile  chier, 

5455.    A  tôt  le  braz  l'envoia  en  l'erbier. 

Quant  li  paiens  se  voit  si  damagier, 
Que  de  son  braz  ne  se  post  mes  aidier, 
A  tôt  le  poing  le  voit  desor  l'erbier, 
En  fuie  torne,  n'ot  en  lui  qu'aïrier. 

6460.    Eq  la  grant  presse  des  Turs  se  vet  fichier; 
Ainz  Aymers  ne  fina  de  chacier 
Jusqu'il  l'atcint  devant  le  trcf  Gofier. 

Le  cilié  li  tranche  o  tôt  Telme  vergié; 
Del  bon  cheval  not  soing  de  manoier, 

5465.    Que  paiens  voit  entor  lui  à  millier. 

Dex  pant  del  conte,  qui  tôt  a  à  baillier! 
Que  je  ne  voi  comme  il  puist  repairier. 

Quant  Aymers  ot  le  paien  ocis, 
L'espée  trète  est  arrière  guenchis; 

5470.    Mes  enclos  est  de  .x.m.  Arrabis, 
Qui  desoz  lui  ont  Florentin  ocis. 
Quant  Aymers  se  sant  à  terre  mis, 
L'espée  trète  est  en  piez  resaillis. 
L'escu  enbrace  com  chevaliers  eslis, 

5475.    Au  brant  d'acier  lor  détranche  les  vis 
Et  les  corailles  et  les  braz  et  les  pis. 
Bien  se  défient  Aymers  li  chétis, 
Mes  je  ne  voi  comment  il  soit  garis 
Se  Dex  n'en  pense,  qui  en  la  croiz  fu  mis. 

5480.    Ne  fust  //Nerbone,"  qu'i  cria  à  haut  cris, 
Mors  fust  li  cuens,  jà  n'en  eschapast  vis. 
Mais  l'enseigne  ot  ses  pères  Aymeris, 
/r Nerbone!"  escrie,  de  ses  iiz  fu  oïs: 
Ez-vos  les  quatre  toz  poignant  à  devis. 

5485.    Ce  fu  Hernaus  et  Bernars  li  floris, 

Guibers  li  rois,  Bueves  de  Commarcliis. 
Mien  escient  jà  fust  Aymers  pris 
Quant  cil  i  vendrent,  sachez  les  branz  forbiz. 
Sor  Aymer  fu  granz  li  féréis, 

5490.    Et  des  espées  fu  ruist  li  chapléis. 

Or  fu  li  cuens  ensenble  o  ses  .v.  fis: 
De  Sarrazins  ont  fet  si  grant  lapis, 
Com  fet  li  leus  fameilleus  des  berbis; 
Mes  trop  i  ot  des  envers  maléis: 

5495.    Contre  un  des  noz  en  i  ot  .xxx.vj. 
A  grant  meschief  i  estoit  Aymeris. 
Ez-vos  Guillaume  au  cort  nez  li  marcliis 
Sus  Eolatisse  qui  tant  iert  de  grant  pris: 
En  la  grant  presse  a  ses  frères  choisis 

5500.    Et  Aymeri  qui  moult  iert  jà  laidis. 

Li  cuens  Guillaumes  fu  chevaliers  cslis 

Et  vertuous,  corageus  et  hardis, 

De  son  lignage  a  sor  trestoz  le  pris; 

Cui  il  ateint  bien  est  de  la  mort  fis. 
5505.    Au  brant  d'acier  a  si  Turs  départis, 

Toz  li  plus  cointes  est  arrière  guenchis; 

Au  brant  les  moine  férant  tôt  desconfis 

Desi  qu'au  tré  Gofier  à  l'enpatris. 

Varrain  trova,  le  destrier  à  devis. 
5510.    Li  cuens  Guillaumes  Ta  par  la  resne  pris. 

Aine  ne  li  fu  de  paiens  contredis; 

Celui  le  rant  qui  moult  fu  ses  amis. 

Et  Aymers  est  es  arçons  saillis. 

Cil  de  Palerne  ont  lor  espiez  brandis, 
5515.    Eois  Siuagons  et  Escaimans  li  gris: 

.x.M.  furent  as  vers  elmes  brunis. 

Devers  l'Archant  ez-les-vos  acuilliz. 

Là  commença  moult  grant  li  féréis. 

Tant  bons  escuz  i  véissiez  croissis, 
5520.    Et  tant  haubers  desrouz  et  dessarcis  l 

Dit  Renoars:  //Or  sui-je  mal  baillis. 

Trop  ai  sofert,  je  crein  estre  bonis; 

Mien  esciant  jà  est  l'estor  faillis. 

Sainte  Marie,  mère  Deu  génitris, 
5525.    Tenez  l'estor  qu'il  ne  soit  départis 

Tant  que  je  aie  Sarrazins  assentis 

A  mon  tinel  que  je  aim  tant  et  pris  ! 

Se  je  n'ocis  ces  paiens  .x.  et  dis, 

Bien  doit  mes  fuz  et  je  estre  honiz. 
5530.    //Monjoie!"  escrie,  or  me  sui  trop  taps; 

Se  or  ne  venge  Vivien  le  hardis, 

Si  m'aïst  Dex  !  je  enrageré  vis." 

Le  tinel  lieve  si  lor  vient  à  demis. 

Et  des  couars  chascuns  s'est  ahatis. 
5535.    Eenoars  a  ses  homes  dévancis, 

Huimès  s'agardent  la  gent  à  l'entrecris, 

Que  se  chascuns  estoit  de  fer  marsis, 

Et  Renoars  les  avoit  acuillfs, 

Se's  covient-il  clieoir  des  Arrabis. 

5540.        En  Aleschans  fu  moult  grans  la  bataille: 
Rois  Sinagons  forment  les  noz  travaille, 
Treite  a  l'espée  qui  cler  luist  et  bien  taille, 
Cui  il  consuit  ne  puet  garantir  maille, 
Tôt  le  porfeut  deci  qu'en  la  coraille. 

5545.    Renoars  voit  la  chose  s'anoiaille. 
Or  ne  prise-il  vailant  une  maaille 
S'a  son  tinel  la  chose  ne  porpaille; 
Mes  moult  se  crient  que  li  estors  ne  faille. 
Li  estors  fu  et  fors  et  adurez , 

5550.    En  .ce.  leus  oïssiez  ceaus  chapler. 
Renoars  a  les  couars  apelez: 
//Baron,  dit-il,  à  moi  en  entendez. 
Il  n'i  a  cil  ne  soit  à  moi  remez, 
Or  sachiez  bien  com  vos  i  garderez; 

5555.    Par  cel  seignor  qui  en  croiz  fu  penez! 
Li  premerains  qui  ert  fiiianz  trovez, 
De  cest  tinel  que  vos  ici  véez 
Li  briserai  les  braz  et  les  costez." 
—  *Sire,  font-il,  jà  mar  en  douterez, 

6560.    Que  nos  irons  quel  part  que  vos  voudrez, 
Et  si  ferrons  des  espiez  noelez, 
Tant  en  ferrons,  jà  n'en  iert  uns  blasmez." 
Dit  Renoars:  //Que  bons  vassauz  ferez." 
Atant  s'en  torne ,  s'a  paiens  escriez , 

5565.    O  les  couars  est  as  Turs  assenblez. 

Le  tinel  lieve,  qui  fu  granz  et  quarrez, 
A  un  sol  cop  en  a  .x.  aflrontez , 
Et  à  un  autre  autant  escervelez, 
Si  les  abat  com  la  faus  fet  les  prez. 

5570.    Paiens  ne'l  voit ,  ne  soit  espoentez. 

Et  li  couart,  chascuns  s'est  bien  provez , 
As  bons  espiez  en  ont  mil  mort  gitez. 
Et  Renoars  les  a  devant  guiez. 
Si  com  il  vet  a  paiens  cravantez, 

5575.    Des  abatuz  est  li  champs  arestez. 
Dist  Renoars  :  //Baron ,  or  i  ferez , 

I*ar  Saint  Denis  !  mal  les  espargnerez. 

Hui  iert  vengiez  Viviens  lalosez. 

Mar  i  entra  li  fors  rois  Desramez, 
<S4580.    Se  je  le  tieng  toz  est  à  mort  livrez." 

Quant  paien  l'oient  s'ont  les  chevaux  tornez, 

Ne  l'atendissent  por  l'or  de  Baleguez. 

Li  plus  hardiz  sont  en  fuie  tornez. 

A  Desramé  en  est  uns  mes  alez, 
^-i585.    A  haute  voiz  s'est  moult  haut  escriez: 

//Desramé,  sire,  mal  estes  engigniez; 

Un  vassal  a  Guillaumes  amenez, 

Ainz   si  fort  home  ne  vit  nus  qui  soit  nez, 

Kenoars  est  au  tinel  apelez. 
5590.    Un  tel  fust  porte,  jà  mar  le  mescréez, 

Toz  en  seroit  uns  chevax  encombrez. 

.XX.M.  paiens  noz  a  desbaretez 

A  son  tinel ,  qui  devant  est  ferrez. 

Au  cop  ocist  .X.  Sarrazins  armez. 
•  5595.    Por  Mahomet,  sire,  or  vos  en  gardez, 

Puiez-vos-en  que  vos  ne  l'encontrez  !" 

Et  dit  Baudus:  //Tes,  cuvert  deffaez. 

Par  Mahomet,  à  cui  je  sui  voez! 

Se  je  l'ateing  et  Guillaume  au  cort  nez, 
5600.    Ou  mors  ou  pris  les  rendre  Desramez , 

Puis  si  en  face  totes  ses  volentez. 

Se  tex  .xiiij.  i  avoit  assenblez 

Je  n'en  dorroie  .ij.  deniers  monnéez; 

Puis  que  tendre  mon  mail  qui  est  ferrez 
5605.    A  un  sol  cop  les  auroie  tuez." 

Or  puet  Bâudus  dire  ses  volentez. 

Mes  ainz  que  soit  li  soleuz  esconsez 

S'iert  Renoars  envers  lui  esprovez: 

Bataille  en  iert,  jà  mes  meillor  n'orrez. 
5610.    Renoars  est  de  la  presse  sevrez, 

Desconfis  ot  Sarrazins  et  Esclers, 

Ainz  ne  fina  très  qu'il  vint  à  lor  nez. 

Là  fu  l'estors  et  fors  et  adurez, 

Mes  Renoars  ne  s'est  mie  oubliez: 

5615.    Leur  nez  peçoic  et  leur  maz  a  quassez, 
Et  les  chalanz  a  rouz  et  affroudrez. 
En  la  mer  fu  apoiez  ses  tinez, 
Prist  son  escueil,  si  s'est  esvertuez; 
.XXV.  piez  est  sailliz  mesurez 

5620.    En  un  chalant  dont  li  borz  est  quassez. 
Iluec  estoit  Bertranz  enprisonez, 
Et  Guielius  et  Guicliars  Talosez , 
Gandins  li  bruns  et  Hunaus  l'adurez, 
Gantiers  de  Termes,  Girars  li  biax  armez. 

5625.    En  cel  chalant  est  Renoars  entrez: 
.L.  Turs  a  là  dedanz  trovez. 
A  son  tinel  les  a  si  confessez, 
Li  plus  alegres  est  si  mal  atornez, 
Tôt  a  le  cors  et  les  membres  froez. 

5630.    Soz  un  cloier  est  Renoars  montez, 
Bertrant  i  trove,  qui  est  enchaenez, 
Et  d\mes  buies  par  les  piez  enserrez. 
Estroitement  avoit  les  poinz  noez, 
Et  si  avoit  andeus  les  euz  bandez. 

6635.    Devant  lui  vint  Renoars  entesés, 

Jà  l'éust  mort,  mes  il  s'est  porpensez 
Que  jà  prisons  n'iert  par  lui  adesez. 
Devant  Bertrant  est  li  ber  arestez. 
Il  li  demande:  //Amis,  dont  estes  nez?" 

5640.    Bertrans  respont,  qui  toz  est  eft'réez: 

//Sire,  de  France,  niés  Guillaume  au  cort  nez. 
Paien  m'ont  pris  .iiij.  mois  a  passez, 
A  grant  merveille  sui  estreint  et  serrez; 
Tant  ai  grant  fain  que  toz  sui  afamez. 

5645.    Or  en  doi  estre  en  Arrabe  menez. 
Las!  se  j'i  sui  menez  n'emprisonez , 
N'en  istrai  mes  nul  jor  de  mes  aez, 
N'aurai  secors  par  home  qui  soit  nez. 
Puis  i  morrai  à  duel  et  à  viltez. 

5650.    Dex  pant  de  l'ame,  que  li  cors  est  finez  ! 
Gentiz  hom,  sire,  que  en  aiez  pitez." 
Dit  Renoars:  //Jà  serez  délivrez, 

Tôt  por  Guillaume  dont  tu  fies  avoez. 
Quant  le  verras  si  en  soit  merciez." 

5655,        Quant  Eenoars  oï  parler  Bertrant, 
Qu'il  estoit  niés  Guillaume  le  vaillant, 
Isnelemant  en  est  alez  avant: 
Pors  de  son  cors  li  oste  le  charchant, 
Et  les  buïes  des  piez  vet  dérompant, 

5660.    Et  ses  ij.  mains  derriers  vet  déliant, 
Et  ses  biax  euz  li  vet  tôt  desbandant. 
Li  palazins  est  sailliz  en  estant, 
Devant  lui  vit  armes  à  son  talant, 
Isnelemant  vesti  un  jazerant, 

5665.    Puis  a  lachié  un  vert  elme  luisant, 
Isnelemant  a  saisi  un  bon  brant. 
Qu'à  une  estache  vit  devant  lui  pendant. 
Dit  Renoars  :  //Bien  est  aparissant 
Qu'estes  estrez  de  lignage  vaillant." 

5670.    —  //Sire,  fet  il,  Deu  et  vos  merci  rant. 
De  ma  grant  joie  ne  puist  vos  dire  tant. 
Vostre  merci,  fet  m'avez  honor  grant. 
Se  or  estoient  délivre  li  enfant 
Que  paien  tienent,  li  félon  mescréant, 

5675.    Ne  vos  leroie  jà  mes  en  mon  vivant, 
Ançois  feroie  toz  jorz  vostre  talant." 
Renoars  Tôt,  si  corust  maintenant. 
Les  enfanz  trove  moult  tendrement  plorant: 
Li  uns  à  l'autre  se  vet  moult  démentant. 

5680.    Là  les  gardoient  .t..  Nubiant, 

Dex  les  maudie,  li  pères  qu'est  poisant! 
De  granz  corgies  les  vont  sovent  bâtant 
Que  de  la  char  lor  vet  le  sanc  colant. 
Aine  Renoars  ne's  ala  raisonant, 

5685.    Les  paiens  a  tuez  demaintenant , 
Et  en  la  mer  jeta  le  remenant. 
Dit  Renoars:  //Bain  avez  avenant. 
S'i  fussent  or  tuit  li  oir  Tervagant!" 
Les  enfanz  vet  toz  .vj.  desprisonant. 
5690.    Trestoz  ensenble  les  jeta  del  clialant. 

Desor  la  rive  trova  de  paiens  tant, 
Couvert  en  sont  li  pui  et  li  pendant, 
Et  la  marine  et  trestot  li  Archant. 
Sore  li  corent  Sarrazin  et  Persant, 
5695.    Et  Eenoars  en  vet  tant  ociant 

A  son  tinel,  qui  la  mace  ot  pesant, 
Que  ne'l  puet  dire  jugleres  qui  en  chant. 
Des  Arrabis  i  avoit  tant  jesanz 
Que  par  mi  els  ne  pot  aler  avant. 

5700.    Dit  Eenoars:  //Armez- vos,  bel  enfant, 
Vez-ci  des  armes,  prenez  à  vo  talant." 
Girars  s'arma  et  tuit  li  autre  errant. 
Dit  Bertrans:  //Sire,  s'or  avoie  auferrant, 

5705.    D'aidier  mon  oncle  ai  le  cuer  désirrant." 
Dit  Renoars:  //Or  vos  alez  soffrant, 
Mien  escient  jà  'n  aurez  .i.  corant. 
Et  tuit  cist  autre  seront  puis  chevalchant." 
Par  devant  lui  vit  un  paien  corant, 

5710.    Bien  fu  armez  d'un  aubère  jazerant, 
En  son  chié  ot  un  vert  elme  luisant. 
Et  à  son  col  un  escu  d'olifant  : 
En  sa  main  porte  un  roide  espié  tranchant. 
Il  lesse  corre,  vet  férir  Elinant, 

5715.    Totes  ses  armes  ne  li  valent  noiant. 
Mort  l'abati  del  destrier  auferrant. 
Eenoars  hauce  le  grant  tinel  pesant. 
Par  mi  son  elme  le  fiert  entrepassant. 
Aine  de  nule  arme  ne  pot  avoir  garant, 

5720.    Jusqu'en  la  sele  le  vet  tôt  esmiant, 
Tote  Teschine  del  cheval  déronpant, 
Enz  en  un  mont  vet  tôt  acravantant. 
A  l'autre  cop  a  ocis  Malcuidant, 
Et  Samuel,  Sanmurs  et  Samuant. 

5725.    One  li  cheval  n'orent  de  mort  garant. 

—  //Voir,  dit  Bertrans,  s'ainsi  alez  férant 
N'aurai  cheval  par  vos  en  mon  vivant." 
Dit  Eenoars:  //Trop  vos  -alez  hastant. 
Je  n'en  puis  mes,  par  foi,  sire  Bertrant; 

5730.    Cist  tiiicl  poise,  si  sont  li  cop  moult  grant. 
Jà  en  aurez,  or  vos  alez  soff'rant, 
Vez-en-ci  un  qui  vient  sor  cel  bauçant, 
Moult  par  cort  tost ,  vez  comment  vient  bruiant  " 
Atant  ez-vos  le  Turc  esperonant, 

5735.    Milon  ocist  à  son  espié  tranchant. 
Dit  Eenoars:  //Trop  es  alez  avant, 
Mort  m'as  mon  home  dont  ai  le  cuer  dolant." 
Le  tinel  lieve  par  moult  grant  maltalant, 
Ainz  li  paiens  ne  fu  si  tost  tornant 

5740.    Que  del  tinel  ne'l  férist  par  devant. 

One  de  nule  arme  ne  pot  avoir  garant, 
Ausi  com  foudre  vet  li  tinels  bruiant, 
Deci  qu'en  terre  vet  li  cox  descendant. 
Enz  en  un  mont  vet  tôt  acravantant. 

5745.    //Dex!  dit  Bertrans,  trop  me  vois  délaiant, 
N'aurai  cheval  por  quoi  vais  atendant, 
Que  à  ces  cox  n'aura  jà  nus  gairant." 
Dit  Eenoars:  //Moult  me  vet  anuiant. 
Que  plus  ne  vont  mi  cop  adamagant. 

5750.    Sire  Bertrant,  ne  t'en  va  merveillant, 
Grans  est  li  fust,  si  poise  par  devant: 
Quant  ai  mon  cop  entesé  en  hauçant, 
De  grant  vertu  vient  aval  descendant, 
Je  ne  le  puis  tenir  né  tant  né  quant." 

5755.    Dit  Bertrans:  //Sire,  si  ferez  en  boutant, 
Issi  iront  voz  cox  amenusant." 
Dit  Eenoars:  Or  vois-je  aprenant-, 
Dès  ore  iré  mes  cox  plus  adouçant." 

Dit  Bertrans:  //Sire,  quant  nos  as  délivré, 

5760.    Aïde  noz,  tant  quç  soions  monté, 

Li  cuens  Guillaumes  vos  en  saura  bon  gré." 
Dit  Eenoars:  //Volentiers  en  non  Dé; 
Jà  'n  aurez  un  à  vostre  volenté, 
Et  tuit  cil  autre,  jà  n'en  iert  trestorné." 

5765.    Par  mautalant  a  le  tinel  levé 

Encontremont  a  .ij.  mains  entesé. 
Par  mi  son  elmc  a  un  roi  assené,- 

Non  ot  Moriniles,  moult  fu  de  grant  fierté. 
A  grant  merveille  ot  bien  son  cors  armé, 
5770.    Et  Eenoars  Ta  si  del  fust  frapé, 

Par  mi  son  elme,  qu'il  ot  à  or  gemé, 
Totes  ses  armes  li  ont  petit  duré. 
Jusqu'en  la  sele  Ta  tôt  esquartelé, 
Et  le  cheval  a  par  mi  tronçoné. 
5775.    Si  bruit  li  cox  com  foudre  contre  oré, 
Enz  en  un  mont  à  .tôt  acravanté. 
Au  trestorner  a  un  Turc  encontre, 
De  .XXX.  maux  ne  fust-il  miex  tué, 
Et  li  clieval  par  desoz  asomé. 
5780.    Tôt  craventa  devant  lui  enz  el  pré. 

—  //Voir,  dit  Bertrans,  ce  sont  cop  de  maufé. 
Eenoart,  sire,  je  t'avoie  rové 
Que  du  tinel  fussent  paiens  bouté." 
Dit  Renoars:  //Je  l'avois  oblié. 
5785.    Or  le  feré  si  com  as  devisé." 

Atant  ez-vos  apoignant  Lamusté, 
Un  roi  paien  de  moult  grant  cruauté. 
A  grant  merveille  ot  son  cors  bien  armé, 
A  doubles  armes  vestu  et  atome; 
5790.    Tint  un  espié  tranchant  et  afilé. 
n  lesse  corre  le  destrier  abrivé. 
Devant  Bertrant  a  un  François  tué 
Qui  couars  ert  en  l'estor  apelé." 
Dit  E-enoars:  //Or  avez  mal  erré, 
5795.    Mort  as  mon  hom,  moult  m'en  as  fet  iré." 
Par  mautalent  a  son  tinel  levé, 
Ainz  que  li  rois  ait  son  frein  retiré 
L'a  Renoars  si  del  tinel  frapé, 
Par  mi  son  elme  moult  l'a  bien  assené, 
5800.    Totes  ses  armes  li  ont  petit  duré. 
Jusqu'en  la  sele  l'a  tôt  esquartelé, 
Et  le  cheval  a  par  mi  tronçoné, 
Enz  en  un  mont  a  tôt  mort  reverssé. 
—  //Yoir,  dit  Bertrans,  or  sai  de  vérité, 
5805.    Eenoart,  sire,  bien  nos  as  oublié. 

Par  toi  ii'ier  mes  garenti  né  tensé. 

Eenoart,  sire,  cuilli  nos  as  en  hé." 

Dit  Renoars:  //Je  ne'l  fais  pas  de  gré, 

Sire  Bertran,  or  le  m'as  amembré; 
5810.    Le  boutemant  n'ai  pas  acostumé. 

Qui  ce  oublie  qu'il  n'a  fet  né  usé 

Par  droit  esgart  doit  estre  pardoné. 

Or  bouteré  puisqu'il  vos  vient  à  gré." 

Son  tinel  prist,  estreint  l'a  et  branlé, 
5815.    Desos  s'asele  a  le  gresle  posé. 

Et  de  devant  le  plus  gros  chié  torné. 

Atant  ez-vos  l'amiré  Estelé, 

INTot  si  félon  deci  qu'en  Duresté; 

Bien  fu  armés  sor  un  noir  estelé, 
5820.    Un  chevalier  nos  avoit  mort  rué. 

Cil  estoit  hom  Renoart  l'aduré. 

Ainz  qu'il  éust  son  auferrant  torné 

L'a  Renoars  si  del  tinel  bouté, 

L'escu  li  a  brisié  et  effondré, 
5825.    Et  son  hauberc  rompu  et  despané. 

Ront  li  les  cotes,  le  cuer  li  a  crevé, 

Del  bon  cheval  l'a  mort  acravanté. 

Au  frein  le  prist,  Bertran  l'a  présenté. 

Dit  Renoars:  //Vos  vient  point  cist  à  gré?'* 
6830.    —  //Oïl  voir,  sire,  miex  vaut  d'une  cité." 

Bertrans  monta,  que  moult  l'a  désirré. 

Puis  prist  l'escu  au  Sarrazin  bouclé. 

Et  soii  espié,  qui  le  fer  ot  quarré. 

A  un  païen  a  maintenant  josté, 
5835.    L'escu  11  perce,  le  hauberc  a  fausé. 

Mort  le  trébuche,  s'a  le  cheval  combré. 

A  son  cosin  Girart  l'a  amené. 

Et  cil  i  monte  par  l'estrier  noelé. 

Tost  ont  escu  et  espié  recovré. 
5840.    Et  Renoars  a  tant  paiens  hasté. 

Qu'à  un  bout  a  .iij.  chevax  conquesté. 

Trois  des  enfanz  i  sont  moult  tost  monté. 

Encore  sont  li  dui  à  pié  iré, 

Mes  Renoars  n'en  a  nul  oublié. 
5845.    Un  paien  boute  si  qu'il  Ta  eflbndré, 

A  l'autre  bout  en  a  .ij.  aterré; 

Les  clievax  prist,  qui  furent  pomelé. 

Or  en  auront  li  enfant  à  planté, 

Cels  les  bailla  qu'il  ot  desprisoné,    , 
5850.    Et  cil  montèrent  baut  et  asséuré. 

Or  sont  tuit  .vij.  li  cosin  ajosté. 

Moult  forment  ont  Renoart  mercié, 

Que  par  lui  sont  de  prison  eschapé. 

Or  sauront  jà  Sarrazin  et  Escler 
5855.    S'il  a  en  els  né  force  né  bonté. 

Plus  d'une  archiée  ont  paiens  reculé. 

En  Aleschans  ot  moult  grant  chaploison, 

Paien  glatissent  et  u  lient  com  gaignon, 

Et  Renoars  s'escria  à  haut  ton, 
5860.    As  .vij.  cosins  qu'ot  mis  hors  de  prison: 

//Or  del  bien  fere,  gentil  fiz  de  baron! 

Querrez  Guillaume  et  Bernart  en  Buevon. 

Se  il  m'avoient  près  d'els  à  compaignon, 

Mar  douteroient  paien  né  Esclavon." 
5865.    A  ce  mot  lieve  le  tinel  contremont, 

En  la  grant  presse  vet  férir  à  bandon. 

Des  Sarrazins  fist  tel  occision, 

Del  sanc  des  cors  ot  dusques  au  talon. 

Si  les  détranche  et  abat  el  sablon, 
5870.    Com  charperter  fet  méu  bochillon. 

A  chascun  cop  en  fet  vuidier  arçon 

Ou  .V.  ou  .vij.  de  la  geste  noiron. 

Tant  en  acort,  n'est  se  mervueille  non. 

Paien  le  fuient  com  aloe  faucon. 
5875..   A  voiz  s'escrient:  //Aidiez,  sire  Mahom!" 

Dit  Renoars:  //Si  fet  cop  sont  moult  bon, 

Que  li  bouters  n'i  auroit  jà  foison. 

Se  n'ocioie  au  cop  c'un  Turc  félon 

Ne  priseroie  mon  tinel  un  bouton, 
5880.    Mes  .vj.  ou  .vij.  atant  est  la  reson." 

Ot  le  Bertrans,  si  l'a  dit  à  Guion: 
I  24 


—  370  — 

//Avez  oï  Renoart  le  baron! 

Ains  si  grans  mos  n'oï  dire  nul  hom." 

Par  fol  dist  Guis:  //Moult  a  cuer  de  lion; 
5885.    Dex  le  garisse  !  que  nos  ne  le  perdon. 

Querrons  Guillaume  et  si  le  secoron; 

Se  il  i  muej:t  moult  grant  perte  i  auron." 

Ataut  s'en  torneut,  brochant  à  esperon: 

Gui  il  Eteignent  n'a  de  mort  réençon, 
5890.    Le  chié  li  tranchent  par  desoz  le  menton. 

Sovent  escrient:  //Monjoie!"  la  Charlon. 

Devant  leur  brans  ne  n'a  nus  garisson. 

Grans  fu  l'estors  et  li  chaples  félon, 

Sonent  cil  graille,  moult  en  sont  grant  li  ton. 
5895.    Turs  et  Persanz  glatissent  corn  gaignon, 

Tel  noise  meinent  et  si  fort  huoison, 

Et  li  cheval  si  fière  brandison, 

Toz  li  Archans  en  tentist  environ. 

De  .ij.  fors  leues  oïr  les  i  poit-on. 
5900.        Biaus  fu  li  jorz  et  li  soleus  lut  cler, 

Et  la  bataille  fist  moult  à  redouter, 

En  .ce.  leus  i  oïssiez  chapler. 
Cors  et  buisines  et  olifans  soner, 
Moult  hautement  enseignes  à  crier, 
5905.    Paiene  gent  et  glatir  et  huper, 

Et  sor  François  guenchir  et  trestorner, 
Et  cil  vers  aus,  ne's  veuilent  déporter. 
Là  véissiez  moult  ruistes  cox  doner 
As  brans  d'acier,  et  férir  et  chapler, 
5910.    Testes  et  braz,  et  piez  et  poing  coper, 
Et  ces  entrailles,  ces  boiax  traîner. 
L'un  mort  sor  l'autre  trébuchier  et  verser, 
Chevaus  fuïr  et  règnes  traîner, 
Deseur  la  terre  le  sanc  des  cors  beter. 
5915.    Qui  là  chéi  aine  ne  pot  relever, 

Porce  qu'il  fust  Sarrazin  ou  Escler. 
Li  cuens  Bertrans  let  le  cheval  aler. 
Tant  com  il  puet  desoz  lui  randoner, 
Brandist  l'espié  o  le  fer  d'outremer, 

5920.    Et  vet  férir  Aiquin  à  rencontrer, 

L'escu  li  perce,  l'auberc  li  fist  fauser. 
Par  mi  le  cors  fist  fer  et  fust  passer, 
Mort  le  trébuche,  onc  ne  li  lut  parler, 
Li  ,vij.  cosin  resont  aie  joster, 

5925.    .vij.  rois  païens  font  mort  acravent^r. 

Bien  se  contindrent  à  guise  de  sengler, 
Au  brant  d'acier  font  paiens  remuer, 
Devant  lor  cox  ne  puet  arme  durer. 
Tote  la  presse  font  partir  et  sevrer. 

5930.    Tant  vont  Guillaume  querrant  li  bacheler, 
Qu'il  le  trovèrent  amont  devers  la  mer. 
Bien  le  conurent  as  ruistes  cox  doner, 
Et  au  grant  cors  et  au  fier  regarder. 
//Dex!  dit  Bertrans,  or  voi  mon  désirrer, 

5935.    Oncle  Guillaume,  ci  vos  vien  revuider: 
Qui  onc  ne  pot  de  vos  servir  lasser. 
Ce  est  Bertrans,  qui  or  se  velt  pener 
Por  vostre  amor,  et  Sarrazins  tuer. 
Toz  nos  a  fet,  sire,  desprisoner 

5940.    Cil  au  tinel,  qui  tant  fet  à  loer; 
Je  l'oï,  sire,  Kenoart  apeler. 
Aine  de  sa  force  ne  fu  Turc  né  Escler, 
Turc  né  Persant  ne  l'osent  habiter." 
Et  dit  Guillaumes:  //Jhesus  le  puist  sauver! 

5945.    Biaus  niés  Bertrans,  n'est  or  leus  de  parler, 
Je  ne  vos  puis  besier  né  acoler, 
Que  n'avons  mie  loisir  de  reposer, 
Yez  de  paiens  toz  Aleschans  peupler, 
Et  ces  valées,  et  ces  tertres  raser, 

5950.    Li  vif  deable  les  ont  fet  asembler. 

Se  Dex  n'en  pense  jà  n'i  porrons  durer." 
A  icest  mot  vont  ensenble  chapler; 
Mestier  lor  est,  n'ont  jor  de  séj orner, 
Que  Sarrazin  ne  finent  d'aiiner. 

5955.    Desramez  fet  .xxx.  grelles  soner 

Et  .vij.c.  trompes,  .m.  tabors  taborer. 
Tor  font  l'Archant  et  Aleschans  trenbler, 

24* 

En  la  marine  barges  et  nés  voler. 

Puis  que  de  terre  volt  Dex  Adam  former 

5960.    Ne  vit-on  champ  tant  féist  à  douter. 
Se  Cil  n'en  pense  qui  se  lessa  pener 
En  seinte  croiz  por  le  pueple  sauver, 
Mar  virent  Pranc  onc  cest  jor  aj orner; 
Mien  escient  n'en  puet  uns  eschaper, 

5965.    Que  par  la  mort  ne'l  convenist  passer, 
Se  Dex  ne  fust  et  Renoars  li  ber. 

Granz  fu  la  noise  de  la  paiene  gent. 
Li  cuens  Guillaumes  i  fiert  liardiemant, 
Et  Aymeris  et  si  fil  ansement. 

5970.    Paiens  requièrent  et  menu  et  sovent, 

Les  branz  d'acier  lor  tienent  en  présent, 
D'els  détranchier  furent  teinz  et  sanglent. 
Mes  Sarrazin  vienent  espessément. 
Contre  un  des  nos  en  i  a  des  lor  cent, 

5975.    N'adonc  né  puis  ne  vit-on  si  grant  gent. 
Ez-vos  un  roi,  Margot  de  Bocidant, 
N'ot  si  félon  deci  qu'en  Oriant, 
Des  tors  d'Orcoise  tenoit  le  chasement, 
Desoz  l'abisme  ou  dessevrent  li  vant , 

5980.    Iluec  dit-on,  que  Lucifer  desçant. 
Outre  cel  règne  n'a  nus  habiteinent 
Eors  sajetaires  et  lucuns  ensement; 
Onques  là  n'ot  un  sol  grein  de  froment, 
D'espices  vivent  et  d'odor  de  piment. 

5985.    Pardeçà  est  li  granz  arbres  qui  faut 
.i],  fois  en  l'an  par  rajonisement. 
Margos  venoit  moult  aïréement, 
!N'ot  pas  destrier,  ainz  chevauche  jument, 
Ne  la  donast  por  mil  livres  d'argent. 

5990.    Et  l'uns  et  l'autre  sont  noir  com  arremant. 
Plus  tost  coroit  que  quarreaus  ne  descent, 
Tote  iert  coverte  d'un  paile  d'Oriant, 
Blanc  comme  noif,  tranchié  menuement, 
Par  mi  le  blanc  pert  le  ver  jentement: 

5995.    Toz  les  escloz  en  alume  et  esprant. 

Uu  flael  porte,  la  mace  est  d'or  pimciif. 
Et  toz  li  manches  en  estoit  ensemeut. 
Et  la  chaene  dont  la  banière  pént. 
Plein  poing  iert  grosse,  orlée  gentement. 

6000.    S'iere  covert  ne  doute  arme  néant, 
Que  envols  est  d'une  pel  de  serpant, 
Que  ne  crient  arme  d'acier  né  féremant. 
Renoart  quiert  mes  ne'l  trove  néant: 
Forment  l'en  poise,  s'en  a  le  cuer  dolaut. 

6005.    Entre  François  se  fiert  iréemant. 

Des  genz  Guillaume  fet  grant  lapidemant, 
Tant  en  ocist  com  li  vient  à  talant. 
//Dex  !  dit  Guillaumes ,  pères  omnipotant , 
Com  cist  deables  nos  maine  laidement! 

6010.    Se  il  vit  longues  de  nos  est  finement." 

Le  destrier  broche,  si  li  vient  au  devant, 
Del  brant  d'acier  le  féri  durement 
Par  mi  son  elme,  mes  ne  li  vaut  néant, 
Que  ne  doute  arme  plus  que  trespas  de  vaut. 

6015.    //Gloz!  dit  Margos,  ta  mort  est  en  pïésant, 
Jà  de  ton  Deu  n'auras  deffendemant." 
Le  flael  lieve  encontremont  l'estant. 
Li  cuens  le  fuit  de  terre  plein  arpant; 
N'est  pas  merveille  s'il  à  cop  ne  l'atant, 

6020.    Que  li  fléax  poise  moult  durement 

À  la  mesure  bien  d'un  mui  de  forment. 
Margos  l'enchauce,  qui  ne'l  suit  mie  lant. 
D'ire  et  de  duel  tôt  alume  et  esprant. 
Guillaume  alast,  ce  cuit,  moult  malemeut, 

6025.    Quant  Kenoars  i  vint  iréement. 

Le  conte  voit,  moult  ot  le  cuer  dolant, 
Que  cis  deables  démenoit  si  viLnent. 
De  duel  morra  s'il  n'en  prent  vengement. 
A  voiz  s'escrie:  //Eel  traître  pullant, 

6030.    Mai  le  chaçastes,  par  le  cors  saint  Vincent!" 
Le  tinel  lieve  par  moult  grant  maltalaut, 
De  l'enteser  ot  tôt  le  cors  suant: 
Margot  féri  issi  très-durement 

L'elme  li  froisse  qu'ert  de  cuir  d'Olifant, 
6035,    Et  la  cervele  trestoute  li  espant. 

Li  cops  fu  roides,  par  grant  vertu  desçant, 

Tôt  cravanta  et  lui  et  la  jument. 

Dit  Renoars:  //Or  as  ton  covenant; 

Moult  fet  que  fox  qui  contre  moi  se  prent."     , 
6040.    —  //Voir,  dit  Guillaumes,  si  fet  cop  sont  moult  gent. 

B^enoart,  sire,  cent  merciz  vos  en  rant, 

Que  mort  m'éust,  par  le  mien  escient; 

Mes  Dex  et  vos  m'en  a  fet  vengemant." 

Dit  Renoars:  //Venez  séurément, 
6045.    Mort  sont  paien  et  livré  à  torment, 

N'espargneré  né  frère  né  parant. 

Mes  cosins  ert  Margos  de  Bocidant." 

Lors  s'abessa  au  flael,  si  le  prent  : 

Ne  li  agrée,  gieté  l'a  un  arpant, 
6050.    .ij.  Turs  a  mors  del  flael  en  ruant. 

Paien  le  voient,  si  s'escrient  forment: 

//Mahomet,  sire,  secorez  vostre  gent!" 
Quant  Sarrazin  voient  morir  Margot 

Plus  de  .x:M.  vienent  plus  que  le  trot: 
6055.    Chascuns  portoit  ou  lance  ou  javelot, 

Hache  d'acier  ou  grant  mace  portot. 

Entor  Guillaume  véissiez  grant  complot. 

Mes  Renoars  au  tinel  les  desclot. 

Moult  a  ocis  de  Turs  de  putain  trot: 
6060.    Ne'l  doivent  mes  François  tenir  por  sot, 

Que  grant  mestier  lor  ot  à  son  maillot. 

Bien  luer  aida  au  miex  qu'il  onqos  pot. 

Mar  virent  onques  Sarrrzin  son  complot: 

Plus  de  .x.M.  cel  jor  mort  en  i  ot. 
6065.    Mar  senbloit  home  qui  onques  torchât  pot! 
Grans  fu  l'estors,  longuement  a  duré, 

Moult  ont  Érançois  envers  paiens  chaplé: 

Tant  en  ont  mort,  ne  puet  estre  nombre. 

Contre  un  des  noz  sont  bien  .xxx.  maufé. 
6070.    Jà  fussent  toz  Erancois  desbareté, 
.  Quant  Renoars  vint  le  tinel  levé. 

En  la  grant  presse  a  meint  fier  cop  doné, 

Cui  il  cousieut  molt  l'a  tost  afiiié. 

A  quatre  cops  en  a  .xx.  cravantez, 
6075.    A  .X.  après  .xl.  escervelé. 

Si  les  abat  com  la  fauz  fet  le  pré. 

Plus  d'un  arpent  a  paiens  reculé. 

Eeuoars  ot  forment  le  cors  grevé 

De  cox  férir,  traveillié  et  lassé; 
6080.    N'est  pas  merveille  s'il  ot  le  cors  pené, 

Plus  de  .vij.c.  paiens  avoit  tué. 

La  presse  part  com  homs  de  grant  fierté: 

Son  tinel  a  à  la  terre  bouté, 

Desus  s'apuie,  si  a  son  cliié  cliné, 
6085.    Tant  que  son  cuer  a  un  pou  alevé, 

Un  sol  petit,  et  son  cors  reposé. 

Paien  le  voient,  grant  joie  en  ont  mené, 

Ne  cuident  mie  que  il  ait  poesté. 

H  se  r'alient,  si  l'ont  anvironé 
6090.    Plus  de  .x.  mile  que  tôt  furent  armé. 

De  loing  li  lancent,  si  l'ont  point  et  hersé; 

En  .XV.  leus  éust  le  cors  navré, 

Ne  fust  l'auberc  qu'il  avoit  endossé. 

Et  li  chapiax  quot  el  chié  enfeutré. 
6095.    Ce  l'a  de  mort  garenti  et  tensé. 

Bien  soit  de  l'ame  qu'ensi  l'ot  adoubé! 

Mes  des  couars  i  ot  cent  mort  jeté. 

Atant  ez-vos  un  paien  Aeuré, 

N'ot  si  félon  deci  en  Duresté, 
6100.    Aine  ne  fu  homs  de  si  grant  cruauté; 

Meint  François  a  mengié  et  estranglé. 

Un  mail  d'acier  porte  grant  enliauté. 

De  nostre  gent  a  forment  lapidé, 

Plus  de  .L.  eu  a  au  mail  tué. 
6105.    Dit  Renoars:  //Or  ai  trop  enduré; 

Se  plus  te  soiîre  dont  aié-ge  maldez." 

Par  mi  la  presse  vient  le  tinel  levé  : 

Tant  a  coru  qu  il  ateint  le  maufé. 

Sachez  de  voir,  ne  l'a  pas  salué; 

6110.    Par  de  derrière  li  a  grant  cop  doué, 

El  haterel  Ta  moult  bien  assené, 

Devant  ses  piez  Ta  mort  acraventé. 

Dit  Eenoars:  //Or  avant,  Aeuré! 

Tu  me  véis  jà  de  petit  aé, 
6115.    En  tel  manière  vos  ai  ci  r'avisé, 

Mar  me  véistes  onques  de  mère  né. 

Monjoie!  escrie;  Guillaume,  j'ai  josté,. 

A  cestui  roi  est-il  mal  encontre, 

Quàr  du  tinel  Tai  tôt  escervelé. 
6120.    Alons  as  autres,  cestui  ai  afiné. 

Mi  cosins  ert  et  de  mon  parenté. 

A  voiz  s'escrie:  //Je  sui  fiz  Desramé, 

Mais  s'il  ne  croit  Jhesu  de  majesté, 

Je  l'ocirrai  de  cest  tinel  quarré." 
6125.    —  //Dex!  dit  Guillaumes,  par  ta  sainte  bonté, 

Garissez  le  et  lui  et  son  tinel  ! 

Li  quex  que  faille  à  mort  somes  torné." 

Paien  s'escrient:  //Véez-là  le  maufé, 

Qui  l'atendra,  j»  l'aura  dévoré. 
6130.    Desramé,  sire,  tel  perte  as  recovré. 

Que  mort  i  sont  .xv.  rois  coroné 

Et  .XXX.M.  que  Persant  que  Escler. 

Mar  acointèrent  Guillaume  et  son  barné, 

Et  le  deable  qu'il  nos  a  amené, 
6135.    Qui  a  le  cors  issi  enfantosmé, 

Ne  crient  cop  d'arme  un  denier  monnéé. 

Par  lui  serons  mort  et  desbareté; 

Qui  là  garra  moult  aura  bien  erré." 

Por  Eenoart  sont  si  espoenté, 
6140.    Par  pou  ne  sont  tuit  en  fuie  tome. 

Eenoars  est  de  la  grant  presse  issuz. 

Moult  longuement  s'i  estoit  combatuz, 

A  son  tinel  en  a  .m.  estenduz. 

Un  petitet  s'apuia  sor  son  fust. 
6145.    Paien  Guidèrent  que  il  fust  recréuz, 

Sore  li  corent,  si  est  levez  li  huz. 

Plus  de  .x.M.  des  ouvert  mescréuz 

Lancent  li  lances  et  javeloz  aguz. 
Dex  le  gari  et  la  soe  vertuz, 
6150.    Et  li  hauberz  dont  il  estoit  vestuz. 
Dit  Renoars:  //Je  sui  trop  atenduz, 
Par  saint  Denis!  n'i  seré  huimès  muK, 
S'iert  la  bataille  et  li  estors  vaincuz.*" 
Le  tinel  lieve,  soie  leur  est  coruz, 
6155.    Pins  de  .l.  en  a  mort  abatuz. 

Cui  il  ateint  mors  est  et  confonduz. 
Paien  reclaiment  Maliomet  et  Cahuz. 
A  ces  paroles  est  Desramez  venuz, 
En  sa  compaigne  quatre  rois  mescréuz. 
6160.    Tant  i  avoit  des  paiens  malestruz, 

Soz  ciel  n'a  home  qui  prisast  les  ecuz. 
La  véissiez  tant  bons  destriers  crenuz, 
Tant  blanz  hauberz,  meint  vers  elmes  aguz, 
Tantes  enseignes  de  poile  de  bofuz: 
6165.    Dex  pant  des  noz,  qui  el  ciel  fet  vertuz! 
Paien  s'eslessent,  Eranc  les  ont  recéuz, 
A  rencontrer  les  ont  moult  bien  féruz. 
Es  cors  lor  baignent  et  les  fers  et  les  fuz. 
Après  ont  tret  les  branz  d'acier  moluz, 
6170.    Copent  ces  elmes  et  fendent  ces  escuz. 

Del  sanc  del  cors  fu  moult  grant  la  paluz. 
Desramez  meut,  poignant  tôt  irascuz 
Sor  la  breheigne  qui  fet  les  sauz  menuz. 
Brandist  Tespié,  qui  devant  fu  aguz, 
6175.    Et  fiert  Gandin  qui  à  Guillaume  est  druz. 
Par  mi  le  cors  li  est  Tespiez  coruz: 
N'est  mie  mort,  mes  à  terre  est  chéuz. 
Dient  François:  //Gandin,  tant  mar  i  fus, 
Quant  vos  a  mort  cis  paiens  mescréus." 
6180.    Desramez  fu  fors  et  grans  et  corsuz, 

Lonc  ot  le  col,  noirs  ert  et  toz  chenuz. 
En  toute  Espaigne  n'ot  pas  un  si  membruz. 
Gaudin  lessa,  et  qu'en  féist-il  plus? 
Isnelement  fu  sachiez  li  branz  nuz, 
6185.    Jà  mostrera  li  rois  ses  granz  vertuz. 

A  .V.  des  noz  a  lues  les  cliiez  toluz. 
A  voiz  s'escrie:  //Guillaumes  est  repuz, 
Cil  au  cort  nez ,  H  cuvers  malestruz , 
Qui  m'a  mes  homes  ocis  et  confondu  z 

6190.    Et  en  bataille  mes  rois  mors  et  veincuz, 
Et  mon  neveu  a  ses  règnes  toluz. 
Hui  est  li  jorz  que  l'eu  rendre  saluz; 
N'i  garra  mes  né  jane  né  chanuz , 
Jà  de  ses  homes  n'en  eschapera  nuz; 

6195.    Et  il  méismes  ert  à  forches  penduz." 

Desramez  vet  par  mi  l'estor  poignant 
Sor  la  breheigne  qui  soz  lui  vet  bruiant. 
Au  brant  d'acier  vet  les  noz  ociant, 
Contre  son  cop  n'a  nule  arme  garant. 

6300.    Tant  en  ocist  com  lui  vint  à  talant. 

Par  la  bataille  vet  Guillaume  querrant: 
//Ahi  Guillaume,  por  quoi  alez  fuiant? 
Que  jà  mes  vis  n'en  istrez  de  l'Archant: 
Hui  te  ferai  veincu  et  recréant. 

6205.    Perdu  avez  Vivien  le  vaillant, 

Cuverz  traîtres,  jà  l'amiez-vos  tant, 
Vien,  si  le  venge  à  ton  acerin  brant." 
Li  cuens  l'oï,  qui  venoit  apoignant, 
Si  a  parlé  hautemant  en  oiant: 

6210.    //Voir,  dit  Guillaumes,  moult  m'avez  fet  dolant , 
Mort  m'as  mes  homes,  or  me  vas  ramponant, 
Mar  le  pensas,  fel  cuvert  mescréant. 
Je  suis  Guillaumes,  mar  le  querrez  avant: 
Se  vels  bataille,  voi  moi  aparissant." 

6215.    Desramez  l'ot,  d'ire  vet  tressuant. 

Le  destrier  broche,  si  entoise  le  brant. 
Et  fiert  Guillaume  par  mi  l'elme  luisant. 
Pierres  et  flors  en  vet  jus  abatant. 
Quantqu'il  consuit  vet  contreval  raiant, 

6220.    Mes  enz  el  chié  ne  tocha  tant  né  quant, 
Que  il  avoit  Jhesu  Crist  à  gairant. 
L'espée  tome  el  poing  au  mescréant. 
Tôt  son  escu  li  vet  eschancelant. 

Ce  fu  vertu  de  Deu  le  roiamaut 
6225.    Qu'il  ne  toclia  le  col  de  lauferraut. 

//Voir,  dit  Guillaumes ,  cegt  cox  n'est  pas  d'enfant. 

Or  sui-je  fox  se  plus  te  vois  soffrant." 

Il  tint  Joieuse,  au  pon  d'or  flanboiant, 

Par  mi  son  elme  li  rêva  doner  grant, 
6230.    Que  flors  et  pierres  en  vet  jus  abatant: 

Tranche  la  coife  de  la  broigne  devant, 

Grant  pleinne  paume  de  la  teste  li  faut. 

Desor  l'oreille  vet  la  pièce  pendant. 

L'espée  tome,  si  vet  eschancelant j 
6235.    Et  nequedont  si  le  fendi  del  brant, 

Qu'il  l'abati  del  clieval  neporquant. 

Prist-l'au  nasel  del  vert  elme  luisant, 

Jà  li  tranchast  la  teste  maintenant, 

Mes  au  rescorre  poignent  .xx.m.  Persant. 
6240.    Et  d'autre  part  Erançois  li  combatant, 

Et  Aymeris  et  toz  ses  .vi.  enfant, 

Et  si  neveu  et  si  apartenant. 

Au  brant  d'acier  vont  la  presse  rompant, 

Sanc  et  cervele  vont  à  terre  espandant. 
6245.    Mes  tant  i  ot  de  la  gent  mescréant. 

Que  ne'l  puet  dire  nus  jugleres  qui  chant. 

Desramé  font  monter  en  l'auferrant. 

Lors  commencèrent  le  chaple  moult  pesant. 

Cors  et  boisines  vont  tel  noise  façant, 
6250.    Que  la  marine  en  vet  tote  croUant, 

Et  nés  et  barges  et  trestoz  li  Archant. 

Moult  ot  bon  cuer  qui  ne  vet  treTîuchant. 

Mes  Kenoars  ne  vet  pas  coardant: 

De  l'estor  crient  que  il  ne  voist  faillant, 
6255.    Et  que  paien  ne  s'en  tornent  fuiant. 

Par  la  bataille  ez-vos  poignant  Borrel: 
O  lui  estoient  si  .xiiij.  chael, 
Tuit  chevaliers  adoubé  de  novel, 
Noirs  comme  More,  mervueilles  furent  bel. 
6260.    N'i  a  celui  ne  portast  un  flael, 

Tôt  sont  de  cuivre  bien  ovré  à  cisel; 

Onques  ii'i  orent  lance  né  penoncel. 
Borriax  lor  pères  portoit  un  grant  martel, 
De  fin  acier  bien  ovré  à  cisel; 

6265.    N'a  vestu  broigne  né  hauberc  né  clavel: 
D'une  lirame  ot  envols  é  la  pel, 
Et  si  avoit  en  son  chié  un  chapel. 
Ne  crient  cop  d'arme  vaillant  un  panoncel.- 
De  nostre  gent  fesoit  moult  grant  maissel; 

6270.    Contre  son  cop  ne  vaut  arme  un  mantel. 
Ocis  nos  a  Guion  de  Montabel, 
Renier  de  Perche  et  Girart  de  Bordel. 
Par  Aleschans  fet  de  sanc  tel  missel. 
Se  Dex  n'en  pense,  qui  forma  Daniel, 

6275.    Encui  perdra  Guillaumes  son  revel. 
Mes  Renoars  vint  corant  un  vaucel. 
Tint  son  tinel  qui  mal  senbloit  fuissel, 
Tel  li  dona  derrier  le  liaterel,  n 

Que  de  la  teste  espandi  le  cervel: 

6280.    Tôt  dérompi  et  vousure  et  chapel. 
Mort  le  trébuche  delez  un  gerdinel. 
Dit  Eenoars:  //Alez  avant,  Borrel! 
Vos  me  véistes  jà  moult  petit  tosel. 
Connut  vos  ai  com  li  leus  fet  l'aignel: 

6285.    De  mon  tinel  vos  ai  fet  tel  bendel. 
Que  fis  ferrer  au  fèvre  Lioncel; 
Je  ne'l  dorroie  por  l'or  de  Mirabel, 
Ainz  en  auré  espandu  meint  cervel 
De  celé  gent  qui  n'aiment  Irael." 

6290.    A  voiz  s'escrie:  //Si  fet  cop  sont  moult  bel!' 
En  Aleschans  fu  la  bateille  fière , 
Le  jor  i  fist  Eenoars  meinte  bière. 
A  son  tinel  fist  de  Turs  tel  lietière 
Que  sus  la  terre  cuert  li  sans  com  rivière. 

6295.    Paien  le  fuient  et  avant  et  arrière. 
Mes  trop  i  ot  de  la  gent  aversière. 
Une  traitie  meine  lor  ost  arrière. 
Synagons  vient  par  mi  une  bruière, 
En  sa  compaigue  gent  de  meinte  manière: 

6300.    Cilz  (le  Palerne  sont  touz  de  sa  Lanière. 
Bien  fu  armez  desus  Passelevrière , 
Plus  tost  remporte  très  par  mi  la  jonchière 
Que  faucon  chace  Taloe  menuière, 
Couvert  d'un  poile  col  et  teste  et  croupière. 

6305.    Bertran  féri  devant  en  Tencontrière  : 
Par  mi  Tescu  li  mist  Tante  plenière, 
Que  cent  des  mailles  del  hauberc  cope  arrière, 
Et  el  costé  li  a  fet  tel  saignière 
Que  ne  fu  saine  d'une  semaine  entière. 

6310.    La  lance  brise,  qui  ne  fu  pas  d'osière. 
Onques  li  bers  n'en  guerpi  estrivière. 
Bertrans  le  fiert  par  itele  manière 
Du  brant  d'acier  qui  fu  fet  à  Bavière, 
De  la  ventaille  li  rompi  la  joière, 

6315.    Tote  la  face  li  fendi  par  derrière. 
Se  l'atendist  bataille  i  éust  fière, 
Mes  trop  éust  folie  présentière. 
Dist  Renoars:  //Sainte  Marie  chière, 
Tenez  les  Turs  tant  que  assez  i  fière  !" 

6320.        En  Aleschans  fu  li  estors  mortez, 

Paien  s'escrient  et  ont  lor  cors  sonnez. 
//Or  del  bien  fere,  seignor,  dist  Desramez, 
Que  par  no  force  foïr  les  en  verrez; 
N'i  a  François  qui  ne  soit  moult  grevez. 

6325.    Or  del  férir!  si  les  desbaretez!" 

Dist  Baudus:  //Sire,  or  ne  vos  démentez; 
Jà  mes  Guillaumes  li  félons  desréez, 
Né  Renoars  qui  porte  le  tinez, 
Par  qui  paien  sont  si  espoantez, 

6330.    Se  ge's  ataing,  ce  sachiez  de  vertez, 

Jà  mes  en  France  n'iert  nus  d'els  .retomez, 
Que  par  Maliom,  qui  nos  donc  clartez! 
Gre's  occire,  n'en  ièrent  trestomez." 
—  //Biax  niez  Baudus,  ce  a  dit  Desramez, 

6335.    Moult  par  est  fors  li  marchis  au  cort  nez. 
Et  Renoars  l'est  plus  de  lui  assez, 
Jà  de  cel  mail  riens  ne  li  forferez; 

Mes  s'éussiez  un  grant  quest  en  ces  nez, 
Mien  escient  adont  le  veinquissez." 
6340.    Et  dist  Baudus:  //Alez,  sel  m'aportez." 
Cinquante  Turs  i  tramist  Desramez, 
Un  en  ont  pris  qui  iert  grans  et  quarrez, 
Ne  le  méussent  .vij.  paiens  deffaez. 
Mes  tant  en  cope  et  du  gresle  ot  ostez, 
6345.    Por  miex  tenir  Tot-il  bien  atirez, 
Bien  le  manoie  tôt  à  sa  volentez. 
Dist  Baudus:  //Sire,  or  sui  toz  aprestez; 
A  l'estandart,  biax  oncles,  vos  séez, 
Que  de  Guillaume  en  cest  jor  pès  aurez. 
6350.    S'il  m'ose  atendre  tost  sera  afrontez. 
De  Renoart  point  ne  vos  démentez. 
Car  hui  seront  toz  .ij.  à  fin  alez." 
—  //Niez,  dist  li  rois,  moult  par  estes  senez; 
A  Mahomet  soit  vo  cors  commandez  !" 
6355.    Atant  s'en  tome  Baudus,  n'est  arestez, 
Renoart  quiert  environ  et  en  lez. 
Li  bons  vassaus  de  la  presse  iert  sevrez. 
Sus  son  tinel  iert  un  poi  acoutez, 
Un  petitet  s'i  estoit  reposez. 
6360.    Devers  l'Archant  avoit  ses  eulz  tornez: 
Voit  Sarrazins  venir  à  grant  plenté, 
Rois  Haucebiers  les  a  devant  guiez. 
De  dobles  armes  iert  li     paiens  armez, 
Et  chevauchoit  un  destrier  abrievé 
6365.    Qui  bien  valoit  tôt  l'or  de  deus  citez 
Por  son  seignor  porter  à  sauveté. 
Li  rois  iert  fels  qui  desus  iert  montez, 
Estrangement  demenoit  granz  fiertez. 
Renoart  voit,  celé  part  est  alez, 
6370.    Et  Renoars  si  l'a  aresoné. 

Demande  lui:  //Sarrazin,  dont  venez? 
Estez  un  poi ,  ici  à  moi  parlez. 
Par  ci  ne  passe  nus  homs  de  mère  nez 
Qui  à  moi  n?ait  son  tréu  délivré. 
6375.    Ge  gart  l'Archant,  li  dons  m'en  est  donnez. 

Foi  que  doi  Dé,  ici  me  demorrez." 
Dist  Haucebiers:  //Tortus  estmmelez, 
Par  Mahomet!  tu  semblés  bien  desvez, 
Ou  un  ribaut  qui  le  feu  ait  gardé." 

6380.    Eenoars  lot,  ne  li  vint  pas  à  gré, 
Si  l'a  alors-  hautement  escrié  : 
//Paien,  dist-il,  por  quoi  me  ramposnez? 
A  vos  qu'en  tient  se  ai  dras  despennez! 
Li  eu  ers  n'est  mie  dedenz  les  dras  remez, 

6385.    Ainz  est  el  cors  assis  et  reposez. 

Tiex  est  riche  homs  qui  chiet  en  pouretez, 

Et  tiex  est  riche  et  a  avoir  assez 

Qui  est  couars  et  recréans  clamez. 

Se  je  sui  poure,  Diex  me  dorra  plenté. 

6390.    Que  fox  as  fet  que  tu  m'as  ramposnez, 
Et  saches  bien  en  tote  vérité, 
De  tote  Espaigne  serai  sire  clamez. 
Par  saint  Denis  !  quant  vos  m'echaperez 
Jà  mes  Guillaume  chose  ne  forferez." 

6395.    A  icel  mot  est  vers  le  Turc  alez, 
Son  tinel  tint,  si  l'a  amont  levez, 
Fiert  Haucebier  sus  son  hiaume  gemé  : 
Ne  l'enpira  d'un  denier  monnéé. 
Dist  Renoars:  //Or  sui  bien  redotez: 

6400.    Se  miex  ne  fier,  recréanz  sui  clamez." 
Par  mautalent  r'a  le  tinel  levé, 
De  fort  férir  fu  moult  entalentez, 
Toz  en  dcAant  rouges  et  embrasez. 
Eiert  Haucebier  que  bien  l'a  assené, 

6405.    Froissent  les  armes,  andeus  les  a  froez, 
Et  les  escuz  fraiz  et  esquartelez, 
Les  .ij.  haubers  desrouz  et  despanez. 
Le  chief  li  froisse,  les  eulz  en  sont  volez. 
Au  bon  cheval  fu  li  cops  dévalez, 

6410.    Li  tinez  bruit  côm  foudres  tempestez 
Si  que  en  terre  est  li  tinels  alez, 
Plus  de  .ij.  piez  i  est  dedenz  entrez. 
A  ice  cop  fu  brisié  li  tinez, 

C'est  uns  damages  c'onc  ne  fu  recevrez  ! 

6415.    Quant  paiens  voient  que  li  fust  est  quassez 
Seure  li  corent  li  ouvert  parjuré, 
De  totes  parz  fu  li  bers  encombrez. 
Mes  Eenoars  s'est  bien  resoignorez, 
Plus  de  .ij.  cenz  en  a  morz  et  tuez, 

6420.    Mes  de  paiens  fu  trop  granz  la  plantez. 
De  ses  poinz  fiert  environ  et  en  lez, 
Tant  en  féri  que  toz  les  ot  enflez. 
Jà  fust  iluec  Renoars  desmembrez. 
Quant  li  bers  s'est  de  son  brant  ramembrez. 

6425.    Quant  l'en  souvint,  son  poing  i  a  geté, 
Tret  l'a  del  fuerre,  si  geta  tel  clarté 
Com  se  se  fust  uns  torssis  enflammez. 
Quant  Eenoars  le  tint  si  l'a  levé, 
Piert  Golias,  un  paien  redouté, 

6430.    N'ot  plus  félons  deci  en  Balesguez. 
Du  brant  d'acier  l'a  Eenoars  frapé 
Amont  sus  l'eaume,  dont  le  cercle  iert  dorez, 
Jusqu'au  braier  iert  li  fors  branz  colez. 
Dist  Eenoars:  //Geste  arme  est  moult  soez, 

6435.    Bien  ait  liui  celé  qui  la  ceinst  à  mon  lez!" 
A  ice  mot  s'est  li  bers  escriez: 
//Sire  Guillaume,  ber,  car  me  secorrez; 
Se  je  ci  muir  moult  grant  perte  i  ferez." 
Li  cuens  Guillaumes  a  les  moz  escoutez; 

6440.    //Monjoie!  escrie,  chevaliers  tost  venez, 
Eenoars  est  de  paiens  atrapez, 
Ses  tinez  est  brisiez,  ge'l  sai  assez." 
A  ces  paroles  s'en  est  poignant  tornez. 
Et  Aymeris  et  ses  granz  parentez, 

6445.    Et  li  barnages  est  après  aroutez: 

As  brans  d'acier  ont  paiens  reculez, 
Plus  de  .x.M.  en  ont  les  ciliés  copez. 
Là  veissiez  un  estor  criminel; 
Se  plus  i  fust  li  fors  rois  Desramez 

6450.    Jà  i  fust  morz  ou  pris  ou  afolez; 
Mes  il  sen  est  à  esperon  tornez. 

Et  ses  paien  sont  après  lui  aie. 

Li  cuens  Guillaumes  les  encliauça  assez: 

Devant  la  mer  est  li  rois  arestez 

6455.    Et  bien  .cm.  que  paien  que  Escler. 
Là  fu  Testors  del  tôt  renovelez. 
Et  Renoars  se  rest  à  els  mellé: 
Au  brant  d'acier  lor  tranche  les  costez. 
Paiens  ne'l  voit,  nen  soit  espoantez. 

6460.        Granz  fu  l'estors,  si  Tout  bien  meintenu, 
Eièrent  et  chaplent  et  demeinent  grant  liu. 
Renoars  a  son  père  connéu, 
Nommer  l'oï,  por  ce  l'a-il  véu. 
Devant  lui  vient,  entesé  le  brant  nu. 

6465.    Il  li  escrie:  //Biau  père,  dont  viens-tu? 
Ge  sui  tes  filz  que  tu  as  tant  perdu."" 
Desramez  Tôt,  tôt  le  sanc  a  méu, 
Dist  à  son  fil:  //Renoart,  ies-ce-tu? 
Par  toi  ont  hui  François  le  champ  vaincu; 

6470.    Eorment  me  poise  que  te  voi  mescréu.'" 
Dist  Renoars:  //Mes  tu  es  décéu. 
Qui  croiz  Mahom,  Jupiter  et  Kahu, 
Et  Apolin,  qui  ne  vaut  un  festu, 
Né  Tervagan  la  fuelle  d'un  séu. 

6475.    Par  ice  Deu  qui  fet  el  ciel  vertu, 

Ne  les  pris  toz  un  vieil  chien  recréu. 
Se  ne  me  fust  à  reproclie  tenu 
Ge  te  trenchasse  le  chief  o  l'eaume  agu." 
Desramez  Tôt,  moult  en  fu  irascu. 

6480.    Puis  dist  en  haut:  //One  tel  honte  ne  fuî 
Pil  à  putain,  fol  plet  avez  tenu; 
Quant  mes  Diex  as  en  tel  despit  eu, 
Moi  lédengié  et  vilané  as-tu. 
Je  t'en  feré  dolent  et  irascu." 

6485.    Le  destrier  point,  qui  li  cort  de  vertu, 
Del  brant  d'acier  a  Renoart  féru: 
Ne  fust  la  coiffe,  tôt  l'éust  porfendu. 
Dist  Renoars:  //Or  avez  trop  corn. 
Mes  n'en  irez  se  vos  ai  conséu." 
T  25 


—  386  —  - 

€490.    Vers  lui  s'en  vet  par  moult  fîère  vertu: 
Son  père  éust  merveilleus  cop  féru, 
Quant  un  sien  frères  s'est  entr'eus  .ij.  féru. 
Et  quant  li  bers  Renoars  l'a  véu 
Ne  l'esparna,  ains  l'a  bien  conséu. 
6495.    En  travers  l'a  si  ruiste  cop  féru, 

Que  teste  et  hiaume  en  a  jus  abatu. 
//Monjoie  !  escrie ,  Guillaumes  où  es-tu  ? 
Por  toi  ai  mort  un  mien  frère  Jambu. 
.  Si  feré-ge  Desramé  le  chenu, 
€500.    Se  il  ne  croit  le  digne  roi  Jhesu. 

Granz  fu  l'estors,  longuement  a  duré, 
Et  Renoars  tint  le  brant  acéré, 
Qui  plus  trenchoit  que  rasors  afilez. 
Devant  lui  garde,  s'a  véu  Terboé, 
6505.    Un  fier  paien  de  grant  nobileté, 

Tôt  le  porfent  desi  que  el  baudré. 
Puis  r'a  ocis  Cador  et  Tempesté, 
.vj.  de  ses  frères  a-il  mort  et  tué. 
Paien  s'escrient:  //Nos  somes  fol  prové, 
6510.    Que  nos  fesons  ocire  à  cest  maufé." 
A  icest  mot  son  en  fuie  torné. 
A  lor  nés  vinrent  trestuit  desbareté, 
Lors  quident-il  bien  estre  à  sauveté; 
Mes  Renoars  i  avoit  jà  esté, 
6515.    Qui  lor  avoit  malemant  atorné: 

Nés  et  dromons  lor  avoit  effondré, 
Les  maz  brisiez  et  gouvernax  froé. 
N'en  i  a  nul  ne  soient  eflbndré 
Eors  un  tôt  seul,  là  entra  Desramez 
6520.    Et  Synagons  et  .vj.  rois  couronné. 

Traient  lor  ancre,  s'ont  lor  voile  levé. 
Li  vis  deables  lor  dona  tel  oré 
Que  leur  chemin  ont  en  la  mer  trové. 
Desi  à  Cordres  ne  se  sont  aresté. 
6525.    Li  remenanz  est  moult  mal  liostelé: 
Par  Aleschans  furent  moult  effréé; 
Cil  les  ocicnt  qui  ne's  ont  pas  amé, 

L'un  après  Tautre  s'en  fuient  aroté 
Plus  de  .x.M.  qui  tôt  furent  navré. 

6530.    En  mi  lor  voie  ont  Bauduc  encontre, 
Qui  à  son  col  portoit  un  mail  quarré; 
Quiert  Renoart  mes  ne  l'a  pas  trové. 
Paien  le  voient  se  li  ont  escrié: 
//Ha  Bauduc,  sire,  aiez  de  nos  pité! 

6535.    Tôt  somes  mort,  ocis  et  afolé; 

Li  cuens  Guillaumes  a  le  champ  afiné, 
Par  mer  s'en  fuit  li  fors  rois  Desramez, 
Et  nos  fuions  comme  buef  escomé. 
Tuit  serons  mort  ainz  qu'il  soit  avespré." 

6540.    Baudus  l'entent,  près  na  le  sans  desvé, 
Dit  as  paiens:  //Soiez  asséuréj 
Ainz  la  nuit  ierent  mi  grant  cop  esprové. 
Or  vueil  vengier  mon  oncle  et  son  barné." 
Atant  s'en  tome,  s'en  a  paiens  mené. 

6545.    Une  favière  ont  moult  grande  trové, 
Assez  i  ot  fèves  à  grant  plenté: 
Là  sont  paien  communémant  entré. 
Icele  nuit  sont  iluec  hostelé, 
Des  fèves  ont  plus  d'un  mui  escossé, 

6550.    Il  en  mengèrent,  que  de  pain  n'ont  gosté. 
Mar  le  mangièrent,  chier  sera  comparé: 
Miex  lor  venist  fouir  à  sauveté. 
Li  rois  Baudus  a  paiens  apelé: 
//Baron,  dit-il,  vez  le  soleil  cliné, 

6555.    N'avez  mes  garde  tant  qu'il  soit  ajomé. 
Je  m'en  irai  aval  delez  cel  gué, 
Se  je  verroie  dant  Guillaume  au  cort  nés. 
Et  le  vassal  que  l'en  m'a  tant  loé. 
Par  Mahomet  à  qui  j'ai  créante! 
6560.    Ne  mengerai  né  de  pain  né  de  blé 

Tant  que  je  l'aie  par  mon  cors  seul  maté.' 
Atant  s'en  tome  si  tressant  un  fossé 
Qui  bien  avoit  .xxv.  pies  de  lé. 
Li  rois  Baudus  issi  de  la  favière, 
6565.    Le  cors  ot  grant  et  hideuse  la  chière. 

25* 

Il  tint  le  mast  dont  la  hante  est  plenière, 
Ne  le  portassent  .v.  paien  de  Baivière, 
Mais  ne  li  poise  le  rain  d'une  olivière. 
Moult  par  s'en  va  grant  pas  la  sablonière, 

6570.    Lés  la  marine  droit  selonc  la  rivière: 
Ainz  qu'il  retort  aura  bataille  fière, 
Que  Renoars  vient  tote  une  charriera. 
Desconfit  ot  celé  gent  losengière, 
Plus  de  .xx.M.  en  gist  par  la  bruière, 

6575.    Qu'il  ot  toz  mors,  aine  n'i  ot  faite  bière. 
Li  rois  Baudus  li  vint  en  l'encontrière, 
A  voiz  escrie  :  '/N'i  garirez  trechière  !" 
Dit  Renoars:  //Vos  mentez  com  lechière, 
En  Deu  me  fi  et  el  baron  Saint  Piere. 

6580.    Jà  por  ton  dit  ne  m'en  irai  arrière." 

Li  rois  Baudus  fa  moult  desmesurez, 
Il  tint  le  mast  qui  fu  granz  et  quarrez, 
Renoart  a  quatre  fois  escriés: 
//Diva,  vassal,  comment  es-tu  nomez? 

6585.    Qui  est  tes  pères,  en  quel  païs  fus  nés? 
N'en  mentir  mie,  mes  m'en  di  véritez. 
Se  crois  Mahon  et  ses  saintes  bontés 
N'i  auras  garde,  toz  es  aséurés. 
A  grant  mervelle  es  fornis  et  molles. 

6590.    Et  se  tu  crois  Jhesum  de  maïstés. 

Qui  fu  destruis  od  les  larons  provés, 
En  Jlierusalem  et  en  la  crois  penés. 
Tôt  l'or  del  mont,  je  te  di  vérités. 
Ne  te  garroit  que  ne  fusses  tués." 

6595.    Dit  Renoars:  //Un  petit  vos  sofi'rez; 
Si  m'aïst  Dex  !   dirai  vos  véritez  : 
En  droit  baptesme  sui  Renoars  clamez, 
Et  est  mes  pères  li  forz  rois  Desramez, 
S'est  mes  sérouges  Guillaumes  au  cort  nés. 

6600.    Or  t'ai  voir  dit,  si  m'aïst  charitez." 
Et  dit  Baudus:  //Je  te  connois  assez: 
Mes  cosins  es ,  que  de  m'antein  fus  nez  ; 
Mes  oncles  est  li  fors  rois  Desramez. 

Or  croi  Mahom,  si  serons  acordés." 

6605.    Dist  Renoars:  //Ja  n'i  serai  pensés." 

Respont  Baudus:  //Chou  est  grans  foletés. 
Es-tu  dont  ce  qui  tant  uoz  as  grevez? 
Sus  toz  les  autres  es  prisiez  et  loez; 
Par  mi  Testor  t'ai-je  hui  quis  assez. 

6610.    Un  tinel  portes  qui  devant  est  ferrez, 
Ne'l  puis  trover,  tant  sui-je  plus  irez." 
Dit  Renoars:  //A  voz  euz  le  véez. 
Je  sui  icil  vassax  que  vos  querrez." 
Et  dit  Baudus:  //Il  me  vient  moult  à  grez. 

6615.    Renoart,  frère,  où  est  vostre  tinez? 

Li  cuens  Guillaumes  vos  tient  en  grant  viltez, 
Nuz  et  deschauz  comme  garçon  alez, 
.  Pètes  le  bien,  o  moi  vos-en  venez, 
'     Partirai  vos  totes  mes  héritez, 

6620.    Des  fors  tors  d'Aire  ferez  vos  volentez, 
Et  j'ocirrai  le  marchis  au  cort  nez, 
Et  les  François  que  ci  as  amenés, 
Mahons  sera  essauciés  et  levés, 
Et  vostres  Dex  honis  et  vergondés." 

6625.    Dit  Renoars:  //Jà  mes  plus  n'en  parlez. 
Ne  le  feroie  por  mil  mars  d'or  pesez. 
Ge  croi  en  Deu  et  ses  saintes  boutez 
Et  la  pucele  quel  porta  en  ses  lez. 
Tant  corn  je  vive  n'en  ert  mes  cuers  tornez, 

6630.    Que  Mahomez  ne  vaut  .ij.  œs  pelez, 
Pors  sol  li  ors  qui  i  est  amassez. 
Si  le  puet  l'en  giter  en  ces  fossez. 
Et  com  un  chien  se  il  estoit  tuez." 
Et  dit  Baudus:  //Or  as  dit  que  desvez. 

6635.    Puis  que  je  voi  que  Mahom  ne  créez 
Et  que  no  loi  despisiés  et  haés. 
Je  vos  ferrai  se  vos  ne  vos  gardez." 
Dit  Renoars:  //Dex  est  mes  avoez, 
Et  li  miens  cors  en  ses  mains  commandez. 

6640.    De  bien  combatre  sui  toz  entaleutez." 
Estes-les-voz  anbedeus  deffiez. 


—  390  — 

Li  dui  baron  sont  parti  et  sevré, 
Lors  s'entrevieneut  quant  se  sont  deffié 
Hardiement  se  sont  entrecontré. 

6645.    Renoars  tint  un  bon  brant  acéré, 

Et  Baudus  tint  le  grant  mast  entesé. 
Vers  Renoart  a  ruiste  cop  geté: 
Li  bers  guenchist  car  moult  l'a  redoté. 
Le  pan  consuit  del  blanc  aubère  saffré: 

6650.    Quantqu'il  ataint  a  contreval  rasé. 
Si  comme  foudre  a  le  laast  avalé; 
Desi  en  terre  est  li  cops  avalé. 
Renoars  saut:  un  tel  li  a  doné 
Desus  le  chief  par  mi  Teaume  gemé, 

6655.    Pierres  et  flors  en  a  jus  cra venté. 

Ne  fust  la  coife  del  blanc  h  aubère  safré, 
A  icel  cop  éust  l'estor  fine, 
/'Voir,  dit  Baudus,  vos  m'avez  assené" 
Par  grant  aïr  a  le  mast  entesé, 

6660.    Or  ait  Jhesus  de  Renoart  pité! 
Que  s'il  l'ataint  tôt  l'aura  afolé. 
Renoars  fu  de  grant  nobilité. 
Le  cop  guenclii  qu'il  ne  fu  asséné, 
Eu  .ij.  moitiez  est  li  mast  tronçonné. 

6665.    Renoars  saut,  s'a  un  tronçon  combré. 
Une  toise  ot  de  lonc,  par  vérité. 
Son  brant  d'acier  al  el  fuere  bote: 
Ensus  se  trait,  s'a  Bauduc  escrié: 
//Sire  cosins,  je  vos  ai  moult  amé, 

6670.    Dès  que  je  fui  enfes  de  juene  aé; 

Je  sai  de  voir,  si  le  m'a  l'on  conté,     . 
Li  plus  liardiz  es  de  mon  parenté, 
Forment  t'amasse  et  tenisse  en  chierté 
Se  tu  créusses  el  roi  de  majesté, 

6675.    Et  sa  naissance  et  no  crestienté. 

De  cel  grant  fust  que  tu  as  aporté 
Ai  la  moitié,  si  ne  t'en  sai  nul  gré. 
Guerpis  Malion  si  serons  acordé." 
Et  dit  Baudus:  //Ainz  i  soient  maufé. 

6680.    Jà  moi  et  toi  iic  seron  acordé, 

Tant  que  t'aurai  et  vaincu  et  mate. 
Cuides-me-tu  avoir  espoenté 
Se  de  mon  fust  as  un  pou  recovré? 
L'autre  pièce  en  auras,  se  m'en  ses  gré. 

6685.    Par  Mahomet  !  oii  je  ai  créante , 

Se  je  n'avoie  que  seul  mon  poing  quarré, 
Et  vos  fussiez  encor  .iiij.  assenblé, 
Si  vos  auroi  conquis  ainz  l'avespré." 
A  icest  mot  se  resont  deffié, 

6690.    Li  uns  vers  l'autre  a  .iiij.  pas  passé. 
De  bien  férir  sont  moult  eutalenté. 
Ez-vos  poignant  un  chevalier  armé, 
De  l'estor  vient,  où  il  estoit  aie. 
En  .XV.  lieus  avoit  le  cors  navré. 

6695.    Renoart  voit,  moult  Ta  bien  avisé. 
Qui  se  combat  au  paien  deffaé. 
Outre  s'en  passe,  ne  li  a  mot  soné, 
Trusqu'à  Guillaume  ne  s'est  mie  aresté. 
De  Renoart  avoit  le  cuer  iré, 

6700.    Dont  il  ne  set  novele  né  verte. 

Li  chevaliers  s'est  moult  haut  escrié  : 
//Sire  Guillaume,  trop  avez  demoré: 
Renoart  vi  soz  un  arbre  ramé, 
Delà  cel  tertre  aval  desous  cel  gué, 

6705.    Qui  se  combat  à  un  si  grant  maufé. 

De  lui  est  greindres  un  grant  pié  mesuré." 
Ot  le  Guillaumes,  près  n'a  le  sens  desvé. 
Mengier  dévoient,  mes  il  n'en  ont  gosté, 
Il  et  si  frère  sont  maintenant  monté, 

6710.    François  les  voient  que  près  sont  atravé, 
ITi  a  celui  qui  n'ait  forment  juré, 
Trusqu'en  Espaigne  ne  seront  aresté, 
Jà  mes  n'auront  repos  en  lor  aé. 
Tant  qu'il  auront  Renoart  recovré. 

6715.        Li  cuens  Guillaumes  chevauche  à  esperon; 
H  et  si  frère  et  li  autre  baron 
Por  Renoart  sont  en  moult  grant  friçon, 

Et  chascun  jure:  //Se  nous  ne  le  ravon, 
Desi  en  Perse  après  lui  en  iron." 

6720.    Or  vos  dirai  de  Bauduc  l'Esclavon, 
De  Renoart,  qui  cuer  ot  de  lion: 
Cousin  estoient  et  d'une  nation. 
Eenoars  fiert  le  paien  à  bandbn, 
Par  mi  son  elme  qui  fu  roi  Clarion. 

6725.    Tant  parfu  durs,  ne  Tenpire  un  bouton. 
Li  cops  fu  granz,  si  descent  de  randon, 
Tôt  Testova  desi  que  el  poumon. 
Del  nés  li  saut  li  sans  à  grant  foison, 
Tote  li  soille  la  bouche  et  le  menton, 

6730.    Et  tôt  le  cors,  le  hauberc  fremillon. 
Li  Sarrazins  chaï  à  genoillon 
En  mi  le  pré,  ou  il  vousist  ou  non. 
Dist  Eenoars:  //Si  fait  cop  sont  moult  bon. 
Sire  cosins,  que  renoiez  Maliom 

6735.    Et  croi  en  Deu  qui  sofirist  passion! 
Par  amistié  en  devenrai  tes  hom. 
Puis  en  irons  en  Erance  à  Mont-Loon, 
Serviront  nos  Erançois  et  Borgegnon, 
Et  si  prendrai  Aelis ,  ce  m'est  bon , 

6740.    Et  tu  tenras  Cordes  et  Ledion, 

Totes  les  terres  dusqu'en  Cafarnaon. 
Eètes,  cosins,  ne  ferés  se  bien  non." 
Baudus  l'entent,  si  taint  comme  charbon: 
//Cuvert,  dit-il,  or  te  tieng  por  bricon. 

6745.    Tu  m'as  rompu  près  se  n'a  le  braon. 
Et  or  me  veus  ci  fère  amendoison. 
Mais  par  la  foi  que  je  doi  à  Mahom! 
Jà  entre  noz  n'aura  acordoison. 
Tant  que  t'auroi  rendu  le  guerredon." 

6750.    Il  saut  avant  à  guise  de  lion, 

A  ses  deus  mains  entoise  le  tronçon, 
Renoart  fiert  très  par  mi  le  crépon: 
Ne  li  valut  li  haubers  un  bouton, 
,       Ausi  li  ront  com  un  pant  d'auqueton. 

6755.    Desoz  la  longe  li  perce  le  braon. 

Renoars  ploie  desoz  le  cop  félon, 
Si  que  il  met  les  paumes  el  sablou. 
Por  un  petit  ne  chiet  à  genoillon. 
Trestot  le  cuir  li  abat  del  talon, 
760.    L'erbe  est  sanglente  entor  et  environ. 
Voit  le  Baudus,  si  s'escrie  à  haut  ton: 
//Cosin,  a  pou  ne  vos  ai  fet  moignon, 
Estaloné  vos  ai  comme  luiton, 
Jà  de  vos  Deu  n  auroiz  defi'ension.'' 

6765.    Dit  Renoars:  //Or  oi  plet  de  bricon. 
Quidiés-me-vos  avoir  pris  au  braon? 
En  la  bataille  sui  o  toi  à  bandon, 
Je  n'i  ai  mie  mains  de  toi  se  plus  non. 
En  Deu  me  fi  et  en  saint  Symeon." 

6770.    A  icest  mot  commence  une  oroison, 
De  verai  cuer  par  bone  entencion: 
//Dex,  dit-il,  père,  par  ton  saintisme  non, 
Qui  féis  terre  et  mer  par  devison, 
Et  le  saint  ciel  à  vostre  élection, 

6675.    Adam  féis  de  terre  et  de  limon. 
Et  sa  moillier,  Evain  Tapele  l'on; 
.xxx.ij.  anz,  sire,  fustes  el  mont. 
Et  herberjastes  en  Tostel  chiés  Simon, 
La  Magdelaine  féistes  le  pardon 

6780.    Quant  ele  vint  par  deseur  un  leson; 
Desor  voz  piez  plora  si  grant  foison , 
Que  les  lava  entor  et  environ, 
De  ses  cheveus  en  fist  estorsion: 
Après  les  oint  d'un  oignement  moult  bon. 

6785.    Judas  parla  à  guise  de  félon. 

Tu  respondis  par  moult  douce  reson: 
//Ce  que  a  fet  me  plest  et  m'est  moult  bon. 
Dont  l'en  drecastes  amont  par  le  menton. 
De  ses  pécliiés  li  fesis  vrai  pardon. 

6790,    Et  en  la  croiz  soffriz  grief  passion, 
Et  de  la  lance  fus  féruz  à  bandon. 
Ce  fu  Longins  qui  ot  bon  guerredon: 
Ainz  n'ot  véu,  que  de  voir  le  set-on. 

Li  sans  li  vint  coutreval  de  randon, 

6795.    Quant  le  senti  à  ses  mains  à  bandon 
Ses  euz  en  tert,  si  ot  alumoison. 
Et  el  sépulcre  fustes  puis,  ce  savon, 
Et  bien  gardez  à  guise  de  larron, 
Trusqu'au  tierz  jor  qu'eus  surrection; 

6800.    Enfer  brisas  par  ta  rédemption, 
Si  en  gitas  Noé  et  Aaron; 
De  mort  à  vie  suscitas  Lazaron; 
Sainte  Susanne  sauvas  del  faus  tesmoing, 
Et  Daniel  en  la  fosse  au  lion; 

6805.    Jonas  sauvas  el  ventre  del  poisson , 
El  ciel  montas  au  jor  d'ascension, 
A  tes  amis  féis  anoncion 
Que  l'évangile  nonçassent  en  ton  non; 
Si  com  c'est  voirs  et  nos  ice  créon, 

6810.    Garis  mon  cors  de  mort  et  de  prison, 
Et  si  m'otroie  par  ton  saintisme  non. 
Que  je  conquière  Bauduc  cest  Esclavon, 
Et  que  ge'l  puisse  avoir  à  compaignon  !" 
Quant  Eenoars  ot  s'oroison  finée, 

6815.    Seigna  son  chié,  s'a  sa  colpe  clamée. 

Le  tronçon  hauce  de  la  perche  quarrée , 
Bauduc  en  fiert  sor  l'elme  tel  testée. 
Qu'il  a  sa  perche  et  fendue  et  quassée, 
Dusques  es  poins  li  est  tote  escliée. 

6820.    Mes  neporquant  tele  li  a  donée. 
Tôt  a  le  cors  et  la  teste  estovée. 
,     Par  pou  ne  chiet  envers  en  mi  la  prée. 
Dit  Renoars  :  //Une  en  avez  portée , 
Huimès  vos  iert  ma  proesce  mostrée." 

6825.    Isnelement  met  la  main  à  l'espée, 

Mes  ainz  qu'il  l'ait  fors  del  fuere  jetée 
Li  fu  Baudus  devant  à  l'encontrée, 
Si  l'enbraça  sanz  nule  demorée. 
Li  Sarrazins  fu  de  grant  aïrée, 

6830.    Del  gros  del  poing  li  a  tele  donée, 
Desos  le  nés  est  la  boce  levée. 

A  pou  la  gorge  ue  li  a  eflbudrée, 

Tote  la  teste  li  a  aval  clinée, 

lia  coife  et  l'eaume  li  a  jus  avalée, 
6835.    Si  la  estl^aint  très  par  mi  l'eschiiiée, 

Par  uu  petit  ne  li  a  desnoée. 

Par  mi  la  bouche  li  saut  liors  l'escumée. 

Dit  Renoars:  //Sainte  Yirge  hennorée, 

Secorez-moi,  roïne  coronée!" 
6840.    A  icest  mot  est  sa  vertuz  doublée. 

Ez-vos  Guillaume  poignant  de  randonée, 

O  sa  compaigne  qui  moult  fu  redoutée: 

N'i  a  celui  n'ait  bien  la  teste  armée. 

Chascun  portoit  tote  nue  s'espée: 
6845.    Mort  fust  Baudus,  la  teste  éust  copée: 

Mes  Renoars  a  sa  voiz  escriée: 

//Baron  François ,  gardés  n'i  ait  meslée  ; 

Que  por  celui  cui  j'ai  m'ame  voée  ! 

Se  commenciez  né  orgueil  né  posnée, 
6850.    Par  quoi  sa  char  soit  par  vos  entamée, 

Jà  en  auroiz  dolereuse  soudée." 

Quant  François  l'oent  s'ont  lor  resne  tirée: 

Tuit  quoi  se  tindrent  en  mi  une  valée. 

La  bataille  ont  tôt  en  pais  esgardée. 
6855.        Or  sont  endui  li  bon  vassal  à  pié, 

Li  uns  tint  l'autre  par  les  flans  eubracié. 

Par  grant  vertu  ont  torué  et  lutié, 

Soventes  fois  se  sont  resoufaissié. 

Le  gros  del  poing  a  Renoars  haucié, 
6860,    Bauduc  en  fiert  par  mi  l'elme  vergié, 

El  haterel,  où  bien  l'a  enploié: 

Por  poi  le  col  ne  li  a  pecoié. 

Andui  li  euU  se  li  sont —  noie 

Un  tor  li  fet agenoillié. 

6865.    Li  cuens  Guillaumes  li  a  en  haut  liucié: 

//Renoart,  frère,  vez-moi  apareillié, 

Je  t'aurai  tost  de  cel  paien  vengié; 

Se  il  te  plaist  jà  l'aurai  détrenchié." 

Dist  Renoars:  //Vos  m'avez  vergoignié; 

6870.    Jà  par  un  home  ni  serai,  voir,  aidié." 
Or  sont  ensenble  H  chevalier  hardi. 
Moult  a  fort  home  en  Bauduc  l'Arrabi , 
Le  poing  entoise,  qu'il  ot  gros  et  fomi, 
Joste  l'oreille  Renoart  en  féri, 
6875.    Le  sanc  vermeus  à  la  terre  en  chéi, 
Que  maintenant  tant  fort  l'a  estordi, 
Vousist  ou  non,  à  terre  l'abati. 
Par  droite  force  s'espée  li  tolli; 
Tret  l'a  del  fuerre,  quatre  cops  l'en  féri. 
6880.    Contre  l'auberc  l'espée  resorti 

Et  Renoars  fu  legiers,  s'a  guenchi. 
Baudus-  s'escrie:  //Or  vos  ai  assenti, 
Mar  i  avez  por  moi  agait  basti; 
Maugré  ton  nés  ai-ge  tont  brant  forbi." 
6885.    Dit  Renoars:  //Certes,  ce  poise  mi. 
Bauduc,  cosin,  en  toi  ai  mal  ami. 
Que  croi  en  Deu  qui  passion  soffri , 
Dolanz  serai  quant  je  t'aurai  boni." 
Lors  a  gardé  en  mi  le  pré  flori, 
6890.    Et  voit  le  fust  que  jeta  l'Arrabi. 
Renoars  cort,  por  ot,  si  l'a  seisi: 
Quant  il  le  tint  forment  s'en  esjoï, 
Ne  le  donast  por  l'ennor  Aymeri. 
Quant  Renoars  ot  son  fust  recovré, 
6895.    Ne  le  donast  por  l'or  d'une  cité. 

A  ses  .ij.  mains  l'a  contremont  levé, 
Et  court  vers  li  qui  ne  l'a  pas  douté. 
Li  Sarrazins  tint  le  brant  acéré. 
Et  Renoars  le  grant  tronçon  quarré. 
6900.    L'uns  a  à  l'autre  moult  ruiste  cop  doné, 
Mes  Renoars  l'a  premier  assené, 
Joste  l'oïe  li  a  tel  cop  doné 
Si  que  la  joe  et  l'os  li  a  froé. 
Li  rais  del  sanc  li  est  del  nés  volé, 
6905.    Et  par  la  bouche  tôt  contreval  colé. 
Renoars  fu  moult  forz,  si  l'a  hurté, 
Tôt  estordi  l'abati  cnz  el  pré, 

Del  poing  li  toit  le  bon  brant  aceré, 
Isnelement  l'a  el  fuere  bouté: 

6910.    Mes  le  tronçon  n'a-il  mie  oublié. 

Bauduc  enbrace,  vers  lui  l'a  souiné, 

Et  del  grant  bout  del  tronçon,  qu'est  quarré, 

L'a  tant  el  front  et  es  temples  frapé, 

Que  par  un  pou  qu'il  ne  l'a  afi'ronté. 

6915.    Mes  Dex  de  gloire  a  le  paien  sauvé, 

Ne  vuelt  qu'il  muire  ainz  qu'ait  crestienté. 
Baudus  s'escrie  par  grant  humilité: 
//Sire  cosins,  aiez  de  moi  pité. 
Je  cuit  que  vos  m'avez  escervelé, 

6920.    Aïde  moi,  por  Deu  de  majesté, 

Tant  que  je  fusse  en  sainz  fonz  généré! 
Et  je  t'afi  desus  ma  léauté, 
Que  à  Orenge  m'en  irai  la  cité; 
Mes  que  ge  soie  de  mon  chié  reposé. 

6925.    Par  moi  auras  Espaigne  le  régné. 
Quant  Eenoars  ot  le  roi  escouté 
Que  par  amors  li  a  merci  crié. 
Et  qu'il  veult  croire  Jhesu  de  majesté. 
Ne  fust  si  liez  por  plain  val  d'or  combré. 

6930.    Il  ne  se  puet  tenir  qu'il  n'ait  ploré. 
Bauduc  enbrace,  estroit  l'a  acolé: 
//Cosins,  dit-il,  vos  ai-ge  moult  navré?" 
—  //Oïl,  voir,  sire,  longuemant  ai  seigné. 
Ostez  moi  tost  mon  vert  heaume  gemé, 

6935.    Par  pou  que  n'ai  le  cuer  el  cors  crevé. 
Se  m'as  ocis  tôt  te  soit  pardoné." 
Renoars  l'ot,  s'a  forment  soupiré, 
Isnelemant  a  Bauduc  desarmé, 
Del  chief  li  oste  son  vert  elme  gemé, 

6940.    Jusqu'en  la  teste  l'avoit  tout  enbaré, 
En  la  cervele  ot  le  cercle  enserré. 
Quant  Renoars  ot  Bauduc  desarmé 
Andui  s'asisent  sor  l'erbe  en  mi  le  pré. 
La  bataille  est  et  li  champs  afinez, 

6945.    Renoars  siet  sor  l'erbe  en  mi  le  prez, 

Li  fiers  Baudus  est  joste  lui  alez: 
Grant  ot  le  cors  et  les  membres  quarrez, 
D'un  de  ses  poinz  fu  bien  un  Turs  tuez. 
Les  eulz  ot  rouges  com  charbons  enbrasés, 

6950.    Les  cheveux  noirs  com  arremens  triblés, 
Les  dens  plus  blancs  qu'ivoires  reparés; 
Grant  ot  la  bouche,  haut  et  corbé  le  nez, 
Ample  viaire,  les  sorciz  haus  et  lez, 
Dedenz  enfer  n'a  de  plus  biaus  malfés. 

6955.    A  Renoart  dit  li  rois  deffaez: 

//Tu  m'as  conquis  par  tes  ruistes  boutez." 
Renoars  l'ot,  envers  lui  est  tornez, 
Il  l'enbraça  et  Baudus  s'est  pasmez. 
Atant  ez-vos  dan  Guillaume  au  cort  nez, 

6960.    O  lui  ses  frères  et  son  grant  parenté. 
Tôt  maintenant  s'ont  en  haut  escriés: 
//Renoart,  frère,  comment  vos  contenez? 
S'avez  besoing  aiue  aurés  assez." 
Dit  Renoars:  //Biau  sire,  avant  venez. 

6965.    Je  l'ai  conquis,  Dex  en  soit  aorez: 

Mes  cosins  est,  que  de  m'antein  fu  nez; 
Si  vorra  estre  en  fonz  regénérez." 
Et  dit  Guillaumes  :  // Jhesus  en  soit  loez  ! 
Bien  avez  fet,  moult  grant  preuz  i  aurez." 

6970.    De  paumoison  est  Baudus  relevez,     . 
De  son  bliaut  a  un  des  pans  ostez , 
Si  en  benda  son  chief  et  ses  costez. 
Dit  Renoars:  //Cosin,  or  en  venez 
Ensenble  o  moi,  que  garde  n'i  aurez." 

6975.    Et  dit  Baudus:  //Si  com  vos  commandez." 
Atant  s'en  toment,  ez-les-vos  arotez. 
Desi  à  l'ost  ne  se  sont  arestez. 
Li  Eranc  de  Erance  ont  vuidées  les  nez 
Del  grant  avoir  qui  i  fu  amassez. 

6980.    Bien  soit  de  l'eure  qu'il  i  fu  amenez, 
Dex  !  quel  eschec  fu  illuec  conquestez  : 
Chascuns  en  iert  menanz  et  asazez. 
En  Aleschans  ont  fet  tendre  lor  trez, 

Ainz  iert  oscure  li  soleus  esconsez. 
G985,    François  descendent,  chascuns  est  desarmez. 
Moult  fu  cliascuns  traveilliez  et  penez, 
De  la  bataille  dolereus  et  lassez. 
Li  cuens  Ernaus  les  a  la  nuit  gardez. 
Au  matinet  quant  fu  granz  la  clartez 
6990.    Baudus  se  liève,  qui  estoit  moult  navrez. 
Renoart  prie  par  moult  grant  amistez: 
//Cosin,  dit-il,  le  congié  me  donez, 
Tant  que  je  soie  en  mon  païs  alez. 
Se  de  mes  plaies  estoie  repassez 
6995.    Droit  à  Orenge  el  pales  seignorez 
Venrai  à  vos,  jà  mar  le  mescrérez, 
Et  si  ferai  totes  vos  volentez." 
Dit  Renoars:  //Volentiers  et  de  grez; 
Mes  gardez  bien  que  vos  ne  me  mentez, 
7000.    Que  par  Celui  qui  en  croiz  fu  penez. 
Vos  ne  seroiz  en  tel  païs  trovez 
Que  ne  fussiez  de  traïson  restez." 
Et  dit  Guillaumes:  //Jà  mar  en  parlerez. 
Il  tendra  bien,  ce  cuit,  ses  véritez." 
7005.    —  Yoire  voir,  sire,  jà  nen  serai  faussez." 
Il  li  otroient,  einsi  fu  craantez. 
Bien  tint  covent,  si  com  oïr  porrez. 
Moult  fu  por  lui  Eenoars  sormontez. 
Par  toute  France  cremuz  et  redoutez. 
7010.    Li  amirauz  Baudus  s'est  aprestez: 

En  un  chalant  entra  quant  fu  dignez, 
'       Et  avec  lui  s'en  ala  par  son  grez 

Uns  nautonniers  qui  de  mer  sot  assez. 
Lor  voile  lievent,  ez-les-vos  dessevrez. 
7015.    A  Damedeu  ont  François  commandez. 
Et  Renoart  et  Guillaume  au  cort  nez. 
En  Aleschans  ert  moult  grant  li  barnez, 
Et  li  avoirs  fu  ensenble  amenez, 
Isnelement  fu  chargiez  et  trossez. 
7020.    Quant  ont  mengié  s'est  li  soleuz  clinez. 
Li  cuens  Guillaumes  est  la  nuit  hostelez 

Et  li  François  et  li  autre  barnez. 

Moult  volantiers  s'est  chascuns  reposez. 

Prançois  se  couchent  quant  vint  après  soper 
7025.    Li  cuens  Guillaumes  se  fist  la  nuit  garder  ; 

Mes  Eenoars  ne  pot  ainz  reposer, 

Estordis  fu  de  son  tinel  porter, 

Et  des  grans  cos  et  recoivre  et  douer. 

Ne  reposast  por  les  membres  couper. 
7030.    A  mienuit  a  fet  l'ost  sus  lever, 

L'espée  traite  vet  par  les  rens  crier: 

//Levez  !  levez  !  près  est  de  l'aj  orner. 

Or  tost  François ,  pensez  de  vos  haster  ! 

Par  celé  foi  que  doi  Guiborc  porter! 
7035.    Se  oren droit  ne  vos  voi  conraer 

Je'l  vos  ferai  chièrement  comparer, 

Jà  li  plus  cointes  ne  s'en  porra  gaber 

Que  ne  li  face  le  chief  del  bu  voler." 

Quant  François  oient  Renoart  si  parler, 
7040.    Moult  tost  se  lievent,  n'i  osent  demorer. 

Dit  l'uns  à  l'autre:  //Dex  le  puist  cravanter! 

Que  ne  nos  let  dormir  né  reposer? 

Maudiz  soit-il,  quant  il  noz  fet  lever 

Et  à  tele  heure  nostre  bernois  trosser." 
7045.    Dist  Renoars:  //Pensez  vos  de  haster, 

Eilz  de  roi  sui,  si  doi  bien  commander, 

Et  en  bataille  grant  fierté  démener." 

François  se  lievent,  si  font  lor  cors  soner, 

Et  lor  chevaus  bêlement  conraer. 
7050.    Très  et  aucubes  font  devant  els  mener. 

Isnelement  vont  es  chevaus  monter. 

Li  cuens  ala  Vivien  regarder, 

Desor  l'estanc  là  le  porra  trover. 

Iluec  le  fit  en  .ij.  escuz  serrer 
7055.    Et  bêlement  desoz  l'umbre  enterrer. 

Au  départir  commença  à  plorer, 

Meint  chevalier  i  véissiez  pasmer. 

Dont  fist  Guillaumes  son  maistre  cor  soner. 

Le  flaiel  d'or  ne  vaut  mie  oublier, 

7060.    Eusamble  o  lui  le  fist  li  cuens  porter. 
Et  Renoars  les  vet  devant  guier, 
L'espée  el  poing:  plus  est  fier  que  sangler. 
Uns  poures  homs  li  commence  à  crier: 
//Sire,  merci,  je  vueil  à  vos  parler. 

7065.    Des  Sarrazins  me  vieng  à  vos  clamer, 
Que  en  mes  fèves  vi  ier  matin  entrer: 
Onques  por  moi  ne  vorrent  remuer, 
Totes  lor  vi  essillier  et  gaster. 
Tant  les  doutai,  ne  lor  osai  véer. 

7070.    Je's  cuidai  vendre  et  del  pain  acheter 
Por  mes  enfanz  et  por  moi  gouverner: 
Ne  lor  avoie  autre  chose  à  doner. 
Or  les  convient  trestoz  de  fain  enfler." 
Dit  Renoars:  //Mar  l'osèrent  penser. 

7075.    Par  saint  Denis,  ferai  lor  conparer, 
Tôt  le  domage  te  ferai  restorer, 
Chascune  cosse  un  denier  acheter." 
Dist  li  vilains:  //Jhesus  vos  puist  sauver!" 
Atant  ez-vos  dant  Guillaume  le  ber. 

7080.    Renoars  va  de  devant  lui  ester, 

Par  grant  orguel  Ten  prist  à  apeler: 
//Sire  Guillaume,  or  poez  escouter 
Des  Sarrazins  qui  vos  vienent  praer 
Et  à  voz  homes  la  vitaille  rober." 

7085.    Et  dit  Guillaume:  //Comment  puet  ce  aler?" 
Dit  Renoars:  //Bien  le  vos  puis  conter: 
Plus  de  .xx.M.  Sarrazin  et  Escler 
Ont  cest  vilain  ses  fèves  fet  enbler: 
Dedenz  s'alèrent  grant  pièce  osteler; 

7090.    Mes  or  vos  pri  que  m'i  lessiez  aler. 
Ou  se  ce  non,  jà  me  verrez  desver." 
Et  dit  Guillaumes:  //Amis,  lessiez  ester. 
Je  me  dot  moult  de  vos  cors  afoler: 
Mil  chevaliers  ferai  o  vos  aler." 

7095.    —  //Non  feroiz,  sire,  jà  n'en  estuet  douter, 
Jà  n'i  menrai  né  compaignon  né  per; 
Se  je  ne's  puis  par  mon  cors  seul  mater, 
I.  26 

Mar  me  dorroiz  del  pain  à  mon  souper." 
—  //Lai  ri  aler,  frère,  dist  Aymers, 

7100.    Jà  ne  porront  paien  vers  lui  durer." 

Et  dit  Guillaumes:  //Bien  le  doi  créanter. 
Bien  li  comant  les  fèves  à  garder, 
Justice  en  face  del  forfait  amender." 
Bit  Renoars:  //Ce  fet  à  mercier. 

7105.    Sire  Guillaume,  fai  moi  escu  prester." 

Et  dit  Guillaumes:  //Vos  Tauroiz  bon  et  cler." 
Ses  cors  meismes  li  ala  aporter, 
Et  Renoars  vet  la  guiche  acoler. 
Trusqu'as  cortiz  ne  se  volt  arester. 

7110.        Quant  Renoars  ot  le  congié  eu, 

O  lui  enmaine  le  poure  liome  chenu. 
Desi  as  fèves  ne  sont  arestéu, 
Renoars  monte  sor  un  fossé  herbu, 
Voit  maint  paien  arme  et  fervestu, 

7115.    A  sa  voiz  clère  les  escria  à  hu: 
//Eil  à  putain,  Sarrazin  mescréu, 
Mar  i  avez  la  favière  abatu. 
Je  gart  les  fèves,  g'en  aurai  le  tréu: 
J'à  en  dourés  mil  mars  d'or  fin  molu 

7120.    Où  jà  serés  par  les  gueules  pendu. 
Eil  à  putain,  trop  éustes  béu 
Quant  au  poure  home  avez  le  sien  tolu; 
Mar  i  entrastes,  tuit  seroiz  confondu." 
Quant  paien  l'oent  moult  en  sont  irascu. 

7125.    Bien  reconnurent  Renoart  à  Tescu. 
Dient  paien:  //Mar  noz  est  avenu; 
Vez-là  celui  à  la  fière  vertu, 
C'est  cil  qui  a  le  fort  estor  vencu 
En  Aleschans  où  la  bataille  fu. 

7130.    Li  vif  deable  le  nos  ont  aparu. 

Tôt  somes  inort  quant  nos  a  percéu." 
Chascuns  gerpist  le  bon  destrier  grenu. 
En  fuie  tornent,  n'i  ont  plus  atendu. 
Sovent  reclaiment  Mahomet  et  Cahu, 

7135.    Mes  ne  lor  vaut,  pris  sont  et  retenu. 

Aval  les  fèves  sout  paien  espandu, 

Et  Renoars  lor  est  seure  cora. 

Trestuit  s'escrient:  //Bauduc,  sire,  où  es-tu?" 

Dit  Renoars:  //Ne  vos  vaut  un  festu, 

7140.    Je  l'ai  conquis ,  merci  Deu,  et  vaincu. 
Mar  i  avez  la  favière  abatu, 
Au  vilain  èrent  vostre  cheval  rendu, 
Qui  por  ses  fèves  se  siet  ore  tôt  nu." 
En  la  favière  furent  granz  les  huées, 

7145.    Paien  s'en  fuient,  les  colors  ont  muées, 
Et  Renoars  les  suit  de  randonée, 
Si  lor  escrie  à  moult  grant  alenée: 
//Eil  à  putain,  mar  entrastes  es  fèves; 
Ne's  aviés  errées  né  semées, 

7150.    Li  poures  hom  les  avoit  ahanées, 

Se's  devoit  vendre  à  petites  denrées. 
Par  le  cuer  De ,  mar  les  avez  gastées  ! 
Ainz  ne  véistes  si  fèves  aclietées. 
Né  qui  si  fassent  durement  comparées." 

7155.    Dient  paien:  //Ne's  avons  pas  enblées. 

Sire  vassaus,  trop  menez  granz  posnées." 
Dit  Renoars  :  //Vos  les  avez  robées 
Quant  ne  vos  èrent  de  riens  abandonées. 
De  cest  brant  nu  en  aurez  les  soldées." 

7160.    Lors  lor  acort  très  par  mi  les  arées. 
Si  lor  détranche  les  piz  et  les  corées. 
Toz  les  a  morz;  moult  les  ont  comparées 
Les  verdes  fèves  qui  ne  furent  frasées. 
Renoars  a  ses  largesces  mostrées, 

7165.    Au  vilain  a  ses  fèves  restorées, 

Totes  les  armes  as  Sarazins  livrées , 
Et  les  chevaus  par  les  resnes  donées. 
Dit  li  vilains:  //Ci  a  bones  soldées, 
Or  sont  moult  bien  mes  fèves  achatées: 

7170.    Bien  soit  de  l'eure  queles  furent  semées." 
Et  nos  François,  sanz  plus  de  demorées, 
Droit  à  Orenge  ont  lor  voies  tomées. 

François  chevauchent,  moult  se  vorent  haster , 

26^ 

Soneiit  lor  grailles  et  lor  cors  font  soner. 
7175.    Li  oz  s'aroute  et  pensent  de  Terrer, 

Tnisqu  a  Oreuge  ne  vorent  arester. 

Granz  fu  la  presse  à  la  porte  passer. 

Là  oïssiez  maint  escu  desboucler, 

Ensaignes  rompre  et  penons  descirer, 
7180.    Ainz  que  Guillaumes  fu  el  pales  montez. 

En  Gloriete  fit  Ten  lève  corner, 

Li  chevalier  vont  ensemble  laver. 

Le  jor  servirent  tel  .v.C.  bacheler, 

j^f'i  a  celui  nait  cliastel  à  garder. 
7185.    Li  cuens  Guillaumes  fist  forment  à  blasmer 

Que  Renoart  a  mis  en  oublier. 

Ne  l'en  membra,  si  vint  après  souper, 

Defors  Orenge  fu  Kenoars  li  ber. 

De  mautalent  cuide  vis  forsener, 
7190.    A  soi  méismes  se  prent  à  démenter: 

//Li  cuens  Guillaumes  ne'l  déust  pas  penser, 

Qui  ne  me  daigne  ensenble  o  lui  mener, 

Né  à  sa  table  n'a  son  mengier  mander. 

Et  si  ai  fet  par  moi  Festor  finer 
7195.    Et  ses  neveuz  toz  .vij.  desprisoner ; 

Toz  mes  parenz  ai  fet  por  lui  finer. 

Or  me  tient  vil,  forment  me  doi  peser!" 
Defors  Orenge  est  Renoars  tornez, 

Moult  a  grant  duel,  forment  s'est  démentez, 
7200.    Eorment  menace  dan  Guillaume  au  cort  nez. 

Vers  Aleschans  est  plorant  retomez. 

Des  chevaliers  a  encontre  assez, 

Qui  tuit  li  dient:  //Renoart,  dont  venez? 

Corrociez  estes,  ne  sai  que  vos  avez." 
7205.    —  //Seignor,  dit-il,  moult  doi  estre  desvez. 

Li  cuens  Guillaumes  m'a  moult  en  grant  viltez, 

Qui  m'a  laissié  comme  fuisse  trovez, 

N'a  son  mangier  ne  fui  par  lui  mandez. 

Comme  ribaut  m'a  lessié  es  fossez, 
7210.    Ne  sui  par  lui  huichiez  né  apelez. 

Et  s'est  mes  pères  li  forz  rois  Desramez, 

Qui  a  soz  lui  .xxx.  rois  coronez  f 
De  haut  parage  sui  toz  estiez  et  nez 
Or  me  tient  vil  Guillaumes  au  cort  nez 

7215.    Plus  sui  haus  homs  que  il  ne  soit  d'asez  l 
Par  mon  cors  seul  est  li  estors  finez, 
Oeis  i  ai  mon  riche  parenté, 
Si  ai  mes  frères  et  mes  amis  tuez, 
Et  ses  neveus  de  la  prison  jetez, 

7220.    Que  Sarrazin  orent  pris  en  lor  nez. 
Rendu  m'en  a  li  cuens  maies  boutez. 
Or  sui  del  tôt  arière  déboutez. 
Oï  Tai  dire,  et  si  est  véritez. 
Puis  que  est  lerres  des  forges  rachatez 

7225.    Jà  puis  ses  sires  n'ert  de  lui  mes  amez. 

Por  dan  Guillaume  Tai-je  dit,  au  cort  nez, 
Gui  j'ai  aidié.  Or  en  ai  grans  maugrez. 
Ne  crerai  mes  el  roi  de  majesté. 
Mais  en  Mahom  qui  est  d'or  tresgitez, 

7230.    Si  le  ferai  dolans  et  aïrez. 

Par  Mahomet  !  mar  i  fui  oubliez  ! 
Se  ne  m'en  venge  dont  aié-ge  dahez  ! 
Or  m'en  irai  en  la  terre  où  fui  nez. 
Et  manderai  Sarrazins  et  Esclers, 

7235.    Tant  qu'en  aurai  .i.m.  armez. 

Et  passerons  à  barges  et  à  nez, 
Se's  amenrai  trestoz  en  cest  régnez. 
Se  mon  tinel  est  brisiez  et  quassez, 
G'en  ferai  un  que  miex  voudra  assez. 

7240.    Prise  ert  Orenge  et  li  pais  gastés. 
Et  Gloriete  le  palais  craventez, 
Et  il  méismes  loiez  et  traînez, 
Dedenz  Egypte  comme  chétis  menez, 
Et  tuit  si  frère  auront  les  chiez  copez. 

7245.    D'Ays-la-Chapele  serai  roi  coronez, 
Et  liooys  ert  au  vent  encroez 
Por  la  cuisine  oii  ai  tant  conversez; 
Et  d'Aalis  ferai  mes  volentez, 
La  gentil  famé  que  tant  a  de  beautez. 

7250.    Ele  ert  ma  famé  et  je  ses  esposez. 

Ne  se  doit  plaindre  s'a  lui  sui  mariez. 
De  tote  Espaigne  sera  ses  cors  doez, 
Puille  et  Venise  et  Calabre  delez, 
Li  dorroi  ainz  que  li  anz  soit  passez. 

7255.    Quant  à  Orenge,  seignor  baron,  venrez, 
Dame  Guiborc  de  par  moi  saluez, 
Et  le  marchis  Guillaume  deffiez, 
Et  bien  li  dites,  jà  mar  li  cèlerez, 
Que  je  ne  sui  ses  druz  né  ses  privez, 

7260.    Ains  porquerrai  qu'il  sera  vergondez, 

Se  onques  puis,  ains  que  l'ans  soit  passez." 
Li  chevalier  responnent:  //Tort  avez. 
Ne  devez  mie  si  tost  estre  aïrez. 
Renoart ,  frère ,  quar  vos  en  retornez , 

7265.    Soiez  hetiez,  ne  vos  desconfortez, 
Encui  seroiz  de  Guillaume  acordez, 
Et  à  mengier  à  grant  planté  aurez. 
Et  si  seroiz  richemant  abevrez 
De  nobles  vins,  de  piment,  de  clarez. 

7270.    Ce  ert  folie  se  vos  vos  en  r'alez. 
Si  m'aïst  Dex,  vos  en  repentirez." 
Dit  Renoars:  //Onques  mes  n'en  parlez. 
Ou  par  Mahom  !  moult  tost  le  comparrez. 
Je  ne  sui  mie  encor  à  vos  tomez. 

7275.    Par  cel  apostre  qu'en  quiert  en  Noiron  Prez! 
Ne  fust  por  ce  que  colpe  n'i  avez, 
Et  por  itant  que  vos  ce  li  direz, 
Je  vos  metroie  ceste  espée  es  costez. 
Or  tost  en  voie,  gardez  n'i  demorez!" 

7280.    Quant  cil  l'entendent  les  cbevaus  ont  Iiurtez, 
Li  plus  hardiz  vousist  estre  à  l'ostez. 
En  fuie  tornent,  les  frains  abandonez. 
Dit  l'uns  à  l'autre:  //Renoars  est  desvez. 
C'est  granz  damages  que  il  est  assotez; 

7285.    Onques  tex  homs  ne  fu  de  mère  nez. 
Jà  nos  aura  à  son  brant  décolez, 
A  cent  deables  soit  ses  cors  commandez!" 

Lors  csperoneiit  lor  destriers  abrivez, 
Trusqu  eu  Oronge  ne  se  sont  arestez. 

7290.    Tant  ont  entr'eus  lor  destriers  galopez, 
Qu'il  descendirent  as  marberius  degrez. 
L'uns  après  l'autre  sont  el  paies  montez, 
Là  ont  trové  dan  Guillaume  le  ber, 
Conté  li  ont,  onc  n'i  ot  mot  celé, 

7295.    Com  Eenoars  les  avoit  effraez, 
Et  menaciez  et  si  espoantez, 
Que  par  un  pou  ne  les  a  desmembrez, 
Et  que  il  est  arrière  retomez 
Por  ce  qu'il  fu  au  mengier  oubliez. 

7300.    //Moult  vos  menace,  sachiez  de  véritez: 

Par  noz  vos  mande  que  de  lui  vos  gardez , 
Dame  Guiborc  a  cent  saluz  mandez. 
Or  s'en  ira,  ce  dit,  là  oii  fu  nez. 
En  celé  terre  où  est  ses  parentez, 

7305.    Tant  qu'il  aura  .cm.  paiens  armez, 
Dont  les  aura  avec  lui  ajostez. 
Puis  passera  à  barges  et  à  nez, 
Prendra  Orenge,  li  païs  ert  gastez." 
Guillaumes  Fot,  toz  en  fu  trespensez, 

7310.    Et  dit  li  cuens    //N'en  doit  estre  blâmez: 
Or  est-il  sages  et  je  sui  assotez." 
.XX.  chevaliers  a  Guillaume  apelez. 
Se  lor  a  dit:   //Baron  car  m'i  alez, 
Por  Deu  vos  pri  que  le  me  ramenez, 

7315.    Que  il  ne  soit  laidemant  ramposnez." 

Et  cil  li  dient:  //Si  com  vos  commandez. 
Grenor  service  vos  ferions  assez." 

Li  cuens  Guillaumes  fist  forment  à  prisier. 
Por  Renoart  n'ot  eu  lui  qu'aïrier, 

73fi0.    .XX.  chevaliers  a  fet  apareillier, 
Por  Eenoart  les  vorra  envoier. 
Par  els  li  mande  ne  li  doit  ennuier 
S'il  ne  l'avoit  semons  à  son  mengier. 
Droit  l'en  fera  s'il  le  deigne  baillier, 

7325.    Voiant  François  et  voiant  sa  moillier; 

Que  moult  li  poise  quant  le  lessa  arrier, 
Ne  le  vousist  por  .m.  livres  d'omiier." 
A  ces  paroles  montent  li  chevalier, 
Tant  esperonne  chascuns  son  bon  destrier, 

7330.    Qu'il  Font  ataiut  à  un  tertre  puier. 

Dedanz  le  fuere  a  mis  le  brant  d'acier: 
Et  cil  le  pristrent  hautement  à  huchier. 
De  loinc  s'arestent,  ne  l'osent  aprochier: 
//Renoart,  sire,  noz  vos  venons  noncier 

7335.    De  par  Guillaume  le  marchis  au  vis  fier, 
De  tôt  ice  que  sauras  chalongier 
Te  fera  droit  en  sou  pales  plenier." 
Dit  Eenoars  :  //Lessiez  vostre  pledier , 
Que  par  Mahom!  mon  seignor  droiturier, 

7340.    Jà  amandise  ne  li  aura  mestier. 

Je  n'ai  que  faire  né  d'argent  né  d'ormier, 
Se  ne  fesoie  mon  tinel  afaitier. 
Kl  à  putain,  orgueilleus  pautonnier. 
Ne  vos  pri  toz  lo  rein  d'un  olivier. 

7345.    Jà  n'amerai  félon  né  losengier. 

Bien  set  Guillaumes   la  merde  replaquier  ! 
Trop  a  à  faire  s'il  me  veut  r'apaier; 
Je  ne  sui  mie  de  tôt  à  son  dongier, 
Jà  por  message  ne  tornerai  arrier, 

7350.    Si  aurai  fet  Orenge  trébuchier. 
Tôt  le  païs  gaster  et  essilier, 
Et  Gloriete  le  palais  droiturier. 
Et  le  marchis  la  teste  raonner." 
Quant  cil  oïrent  Renoart  déresnier 

7355.    Et  le  marcliis  Guillaume  menacier, 

Et  els  méismes  blasmer  et  laidengier, 
Si  se  commencent  forment  à  vergoignier. 
Dit  l'uns  à  l'autre:  //Pou  noz  poons  prisier 
Se  n'eu  menons,  nos  .xx. ,  cest  pautonnier." 

7360.    Vers  lui  se  lancent,  qu'il  le  cuident  lier. 
Entr'eus  le  pristrent  forment  à  aprocliier, 
Asi  péussent  à  une  tor  luitier. 
Quant  Renoars  se  sent  si  manoier, 

De  mautaleiit  cuide  vis  ciiragier. 
7365.    Ne  li  menbra  de  Tespée  d'acier, 
Dejoste  lui  a  véu  un  sentier, 
Vit  une  borde  qu'en  avoit  fet  drecier, 
Uns  sains  liermites  s'i  voloit  lierbergier, 
La  freste  en  cort  Renoars  erracliier: 
7^70.    Moult  i  eussent  à  fere  .ij.  somier, 

Et  cil  Tesrache  com  un  rain  d'olivier. 
Qui  li  véist  cez  chevaliers  cliacier. 
Par  la  champaigne  contreval  un  rochier! 
Les  .V.  en  fet  à  terre  trébucliier, 
7375.    Si  duremant  l'un  sor  l'autre  plessier. 

Que  par  les  bouches  lor  fit  le  sanc  raier. 
Dit  Renoars:  //Lessiez  le  menacier, 
Eil  à  putain,  malvès  glouton  lanier, 
Cuidiez-me-vos  avoir  trové  berchier, 
7380.    Ne  vos  osasse  por  Guillaume  touchier? 
Je  ne  sui  mie  lièvres  à  menacier; 
Dont  n'ocis-ge  le  fort  roi  Haucebier?" 
A  la  grant  perche  se  prist  à  apoier, 
Après  les  .xv.  se  prist  à  eslessier. 
7385.    Et  cil  s'enfuient',  ne  l'osent  aprochier, 

La  perche  doutent  qu'il  virent  paumoier. 
Et  Renoars  les  commence  à  huchier: 
//Envolez  moi  Guillaume  tornoier." 
Et  cil  s'enfuieiît  qui  èrent  mesagier, 
7390.    Trusqu'à  Orenge  ne  finent  de  brochier  ; 
Renoart  cuident  à  leur  talons  derrier. 
Li  chevaliers  descendent  au  degré. 
En  Gloriete  sont  ensamble  monté. 
De  paor  ot  chascun  le  sanc  mué. 
7395.    Por  Renoart  sont  si  espoanté. 

D'une  lieue  n'ont-il  un  mot  soné. 
Li  .cuens  Guillaumes  lor  a  dont  demandé: 
//Baron,  dit-il,  commant  avez  erré? 
Avez-me-vos  Renoart  amené?" 
7400.    —  //Nenil,  voir,  sire,  ainz  l'avons  comparé. 
A  cent  deables  soit  ses  cors  commandez!'' 

Petit  s'en  faut  ne  nos  a  effronté. 
Quant  nos  eûmes  vos  message  conté 
Ne  le  prisa  un  denier  monnéé, 

7405.    Ains  te  manace  et  tient  en  grant  vilté. 
Quant  noz  l'oïsmes  si  en  fumes  iré: 
Vers  lui  poinsimes,  moult  fumes  abosmé. 
Bien  Téussons  à  force  r'amené, 
Quant  d'une  borde  fist  le  freste  lever: 

7410.    Il  Taracha  com  un  rasel  pelé. 

Les  .V.  des  noz  ot  tost  acravavanté, 
Arrière  furent  laidement  reversé, 
Nos  ne  savons  si  sont  à  mort  navré; 
Mais  par  aler  avons  tôt  conquesté. 

7415.    Tomoiemant  vos  a  par  noz  mandé." 
Guillaumes  Tôt,  un  ris  en  a  gité, 
Isnelemant  a  son  cheval  rové. 
L'en  11  amaine,  tost  Forent  enselé. 
Cent  chevaliers  en  a  o  lui  mené, 

7420.    Et  Aymeri  et  tuit  li  fiz  monté. 

Guiborc  i  vet,  qui  moult  l'a  désirré, 
Sus  un  mulet  richement  conraé, 
De  sele  à  or  richemant  acesmé, 
Seul  le  lorain  valoit  une  cité. 

7425.        Li  cuens  Guillaumes  fist  forment  à  loer: 
Por  Renoart  qu'est  alez  amener 
Cent  chevaliers  a  fet  o  lui  monter, 
Et  tôt  ses  frères  et  Aymeri  le  ber; 
Dame  Guiborc  a  fet  o  lui  aler, 

7430.    Qu'il  n'i  osa,  li  cuens,  sans  li  errer. 
Aine  ne  finèrent  entr'aus  d'esperoner 
Tant  que  il  virent  dant  Eenoart  ester 
En  une  nef  au  rivage  de  mer; 
Mais  ne  savoit  le  voile  amont  lever, 

7435.    Le  mast  drecier,  né  la  toivre  atemprer: 
Le  gouvernai  ne  savoit  gouverner. 
Dist  Renoars:  //Bien  me  puis  forsener-, 
Car  je  ne  puis  cest  vaisel  atorner  ! 
Comment  va  ce  que  je  voi  ci  aler? 

7440.    Ne  sai  comment  je  ai  véu  sigler." 

Prent  une  perche,  si  commence  à  bouter, 
Que  d'une  part  a  fait  la  nef  verser. 
Et  la  nés  puce,  si  prent  à  aifondrer. 
Se  Kenoars  ne  séust  si  noer, 

7445.    Tost  fust  noies,  ne  péust  eschaper. 

Quant  il  fu  hors  si  commence  à  jurer: 
//Deable  font,  fet-il,  homme  meller 
Quant  il  ne  set  de  chose  achiver. 
Par  terre  irai,  quant  je  ne  puis  par  mer." 

7450.    Il  tint  sa  perche,  si  prist  a  restomer. 
Lez  le  rivage  commença  à  aler. 
Li  cuens  Guillaumes  le  prist  à  apeler: 
//Renoart,  frère,  lessiez  m'a  vos  parler. 
Se  de  noient  vos  ai  fet  aïrer, 

7455.    A  vo  plesir  le  ferai  amender 

Si  hautement  com  sauroiz  demander." 
Dit  Renoars:  //Lessiez  vo  sermoner. 
Si  m'aït  Dex,  n'ai  soing  de  vo  gaber. 
Ne  finerai  s' aurai  passée  mer. 

7460.    Et  puis  ferai  mon  lignage  assanbler. 
Et  Sarrazins  venir  et  aiiner: 
Bien  i  aura  plus  de  .cm.  Escler, 
Et  les  jaianz  que  je  ferai  mander; 
Lors  les  ferai  deçà  outre  passer, 

7465.    Tote  vorrai  Orenge  cravanter. 
Et  Gloriete  peçoier  et  verser. 
A  Monloon  me  ferai  coroner. 
Et  toi  ferai  en  Grant-Aire  mener 
Et  en  ma  chartre  trébucliier  et  verser; 
7470.    Là  te  ferai  à  honte  démener 

Et  ton  lignage  vorrai  desériter. 
Eui  toi  de  ci,  n'ai  soing  de  ton  parler." 
Dont  prent  sa  perche  se'l  fait  amont  branler. 
One  puis  li  cuens  ne  l'osa  apeler, 
7475.    Dame  Guiborc  pria  avant  aler; 
Et  la  contesse  s'est  alée  acliner 
Devant  son  frère  por  la  merci  crier. 

//Renoart,  frère,   dont  vos  vueil-ge  rover 
Que  tu  me  voielles  ce  meffait  pardoner 

7480.    En  guerredon  que  je  te  fis  armer 

Dedens  ma  chambre  et  çaindre  le  brant  cler. 
Et  se  ne'l  fès,  por  voir  le  puis  conter 
Jà  mes  de  ci  ne  me  verrez  lever." 
Ilenoars  l'ot,  si  commence  à  plorer: 

7485.    //Dame,  dit-il,  je  vos  doi  moult  amer, 
Yostre  plesir  doi-ge  bien  craenter: 
Por  vostre  amor  le  vueil  quite  clamer, 
Et  les  meffais  Guillaume  pardoner. 
Jà  en  ma  vie  n'en  orrez  mes  parler." 

7490.    Li  cuens  Guillaumes  l'en  ala  mercier, 
Et  li  barnages  que  tant  fet  à  loer. 
//Baron,  dit-il,  or  me  lessiez  ester." 
Et  lors  s'en  tornent  sanz  plus  de  demorer. 
Por  Renoart  fist  l'en  les  sanz  soner, 

7495.    Cuens  Aymeris  l'est  alez  acoler. 

Et  tuit  si  fil  qui  sont  gentil  et  ber, 
Li  cuens  Bertrans  qu'il  fist  desprisoner: 
Moult  grant  henor  li  vorrent  tuit  porter. 
Dedeuz  Orenge  ot  merveilleus  barnage, 

7500.    Joste  Guillaume  qui  fu  de  grant  lignage 
Sist  Renoars  à  l'aduré  corage. 
Et  devant  lui  Guiborc  au  cler  visage 
Voiant  .lx.  le  besa  en  la  face. 
Dist  Renoars  qui  moult  ot  le  cuer  sage:       < 

7505.    //Par  cel  seignor  qui  fist  oisel  volage. 
Se  en  Orenge  vient  paien  de  Cartage, 
Tel  fust  ferai  oii  il  auront  damage. 
Tant  ai  ocis  de  cels  de  mon  lignage, 
Sanglante  en  est  et  la  terre  et  Terbage." 

7510.        Quant  par  les  tables  ont  meugié  à  loisir, 
Guiborc  ala  lez  Renoart  séir: 
//Amis,  dit-ele,  bien  le  vorrroie  oïr, 
Qui  est  vo  pères,  g'en  sui  en  grant  désir." 
Dit  Renoars:  //Bien  le  vos  doi  gehir, 

7515.    Jà  por  Guillaume  ne  vos  en  quier  mentir. 

Fiz  sui  d'un  roi  de  merveilleus  aïr, 
C'est  Desramez  qui  tient  Cordres  et  Tyr, 
Mes  je  li  vuoil  hier  la  teste  tolir, 
En  un  chalant  l'en  vi  en  mer  férir." 

7520.    Guiborc  l'oï,  si  commence  à  frémir, 
Son  frère  voit,  si  gita  un  soupir, 
L'eve  del  cuer  li  fist  as  eulz  venir. 

Dame  Guiborc  a  son  frère  esgardé, 
El  le  vit  grant,  corsu  et  eslevé, 

7525.    Et  si  n'ot  pas  .xxv.  anz  passé. 

Et  la  contesse  li  a  bien  demandé: 
//Renoart,  sire,  ne  me  soit  pas  celé, 
Dont  estes- vos  et  de  quel  parenté?" 
—  //Dame,  dit-il,  je  sui  fiz  Desramé, 

7530.    Qui  tient  Sébile  et  le  Yal-ténebré 
.iiij.xx.  roi  sont  souz  lui  coron  é. 
Quant  de  mon  père  fui  parti  et  sevré. 
Dirai  vos  en  bien  la  certaineté. 
Moi  et  mes  frères,  qui  ot  non  Guiboué, 

'7535.    Eûmes  alez  déduire  et  déporter 
Sus  la  marine,  là  alames  jouer. 
D'une  pelote  nos  jouâmes  assez: 
Tolu  la  m'ot  mes  frères  par  griété; 
Tant  me  bâti  que  moult  en  fui  irez, 

7*540.    Je  fui  marri,  si  oi  le  cuer  enflé. 
Un  baston  pris  que  j'avoie  trové: 
Quant  ge  oi  bien  le  mien  cop  entesé 
Si  le  féri  que  je  l'en  asommé. 
Je  m'en  foi  quant  je  l'oi  mort  gité, 

7545.    Que  moult  doutoie  mon  père  Desramé. 
Marcheant  furent  à  ce  port  arrivé: 
Quant  il  me  virent  si  seul  et  esgaré 
Si  m'apelèrent  et  mistrent  en  lor  nef, 
Puis  s'en  alèrent,  qu'il  orent  bon  oré, 

7550.    Droit  à  Palerne:  là  se  sont  arrivé. 
Là  iert  li  rois  de  France  le  régné. 
As  marchéanz  m'ot  sempres  acheté, 
Si  m'en  mena  à  Loon  la  cité. 

Eli  la  cuisine  ai  longuement  esté 

7555.    Tant  que  Guillaumes  si  m'ot  à  lui  rové. 
En  Aleschans  ai  avoec  lui  esté, 
Par  mon  cors  seul  li  ai  l'estor  fine, 
Et  ses  neveus  toz  ,vij.  desprisonné, 
Por  lui  ai  mort  mon  riche  parenté. 

7560.    Dame,  por  Deu,  le  roi  de  majesté, 
Or  vos  ai  dite  tote  la  vérité. 
Une  suer  ai,  ne  sai  en  quel  régné, 
Orable  a  non,  si  est  de  grant  biauté, 
Tiebauz  d'Arrabe,  que  l'en  m'a  tant  loé, 

7565.    L'ot  à  moillier,  ce  sai  de  vérité. 
Orenge  tint  jadis  en  hérité. 
Li  cuers  me  dit,  sovent  i  ai  pensé, 
Que  c'estes-vos,  sachiez  de  vérité, 
Por  ce  qu'estoie  si  forment  assoté." 

7570.    Guiborc  l'oï,  duremant  a  ploré, 
Renoart  a  de  ses  braz  acolé: 
//Pesiez  moi,  frère,  moult  vos  ai  désirré. 
Je  sui  ta  suer,  ne  quier  qu'il  soit  celé." 
Guillaumes  l'ot,  grant  joie  en  a  mené, 

7575.    Ne  fust  si  liez  por  l'or  d'une  cité. 

Dame  Guiborc  fist  forment  à  loer. 
Devant  Guillaume  fist  Renoart  mander, 
Et  les  barons  i  a  fet  assenbler: 
//Erère,  dit-ele,  ne  me  devez  celer, 

7580.    Se  Looys  t'a  fet  regénérer." 

—  //Nenil  voir,  dame,  ainz  le  me  fist  véer." 
Guiborc  l'oï,  si  commence  à  plorer, 
Li  cuens  Guillaumes  la  prist  à  conforter, 
Isnelement  fist  un  fonz  aprester, 

7585.    En  une  cuve  qui  fu  de  marbre  cler. 
Qui  vint  d'Arrabe  en  Orenge  par  mer. 
El   fonz  le  metent:   quant  l'ont  fet  enz  entrer. 
Se'l  baptiza  li  vesques  Ajmier. 
Bertrans  l'en  lieve  et  Guillaumes  li  ber, 
7590.    Del  fonz  le  traient,  se'l  vont  enveloper; 
Et  puis  l'ont  fet  richemant  conraer, 

Et  li  ont  fet  un  mantel  aporter, 

La  pel  fu  grise,  dont  Ten  Ta  fet  forrer; 

Seul  les  tasseaus,  sanz  mançonge  conter, 

7595.    Ne  péust  pas  un  riche  home  acheter. 
Ses  chauses  furent  de  paile  d'outremer, 
Et  à  or  furent  entaillié  li  soUer. 
En  Eenoart  ot  moult  biau  bacheler, 
Grantot  le  cors  et  regart  de  sengler; 

7600.    N'i  a  baron  s'il  velt  vers  lui  aler, 

Que  son  chief  puist  envers  lui  adeser, 
Envers  lui  puet  un  enfant  resenbler. 

Baptiziez  fu  et  levez  Renoars, 
Si  le  leva  Guillaumes  et  Bemars, 

7605.    Et  Aymeris  et  Bertrans  et  Guichars, 

De  Commarchis  Bueves  au  cors  gaillart, 
Hemaus  li  rous  et  Guibers  d'Andernas. 
Li  cuens  Guillaumes  li  dona  .v.c.  mars, 
Puis  ot  sa  nièce  Aaliz  à  son  braz. 

7610.    Par  lui  morut  maint  paien  acopart: 

Li  cuens  Guillaumes  li  dona  Porpaillart. 

E,enoars  fu  baptiziez  et  levez. 
Richement  fu  vestuz  et  conréez. 
D'un  vair  mantel  fu  li  ber  afublez, 

7615.    Sus  le  bliaut  est  l'ermins  engouiez. 
Bien  fu  fumis  et  de  membre  mollez. 
N'a  chevalier  en  trestot  le  barnez 
Ne  samble  à  lui  petis  enfes  assez. 
Ainz  plus  bel  prince  ne  vit  nus  qui  soit  nez. 

7620.    A  grant  mervelle  fu  de  tous  esgardez. 
Dont  fu  li  ors  et  l'argent  aportez 
Et  li  avoirs  dont  il  i  ot  assez. 
En  l'Archant  fu  sor  paiens  conquestez; 
En  mi  la  sale  fu  toz  amoncelez. 

7625.    Lors  se  leva  Guillaumes  au  cort  nez: 
//Ber  Eenoart,  fet-il,  avant  venez. 
Mes  séneschals,  se  il  vos  plest,  serez; 
A  cels  de  France  que  j'ai  ci  amenez 
Riches  soldées  vueil  que  vos  lor  donez." 

7630.    Dit  Renoars:  //Si  com  vos  commandez." 
Il  prist  la  mine,  au  trésor  est  alez, 
Hautement  s'est  Renoars  escriés: 
//Or  viegne  avant  qui  veut  estre  lievés." 
Dont  véissiez  chevaliers  aroutés 

7635.    Et  escuiers,  n'en  iest  uns  sens  remés. 
Renoars  est  sor  le  trésor  montez, 
Dont  il  i  ot  chargié  .xiiij.  nez; 
Onques  n'i  ot  mine  né  sestier  lez, 
Trestot  acomble,  est  chascuns  mesurez, 

7640.    A  toz  en  doue  tôt  à  lor  volentez. 

Toz  li  plus  poures  en  fu  riches  clamez. 
Dit  l'uns  à  l'autre:  //Moult  nos  a  bien  lievez, 
Bien  soit  de  l'eure  qu'il  vint  en  cel  régné. 
Si  larges  hom  ne  fu  de  mère  nez, 

7645.    Bien  devroit  estre  par  droit  rois  coronez," 

—  //Renoart,  sire,  dist  Guillaume  au  cort  nez. 
Dès  ore  mes  vos  convient  adouber, 
Ainz  que  s'en  aille  mes  riches  parentez. 
Que  voz  bamages  soit  Looys  contez." 

7650.    Dit  Renoars:  //Sire,  dont  vos  hastez." 
A  ces  paroles  ont  .ij.  grailles  sonez, 
François  apelent  del  palais  seignorez. 
Devant  la  sale  ez-les-vos  arestez. 
Et  Renoars  avala  les  degïez, 

7655.    Il  et  Guiborc  de  cui  il  fu  amez, 
Et  Aymeris  et  li  granz  parentez. 
Soz  le  paies  ot  .ij.  arbres  plantez. 
Là  fu  un  pailes  errament  aportez; 
Iluec  s'asist  Renoars  l'alosez, 

7660.    Guillaumes  l'arme  et  Bueves  li  senez 
Et  Aymeris  et  Guiberz  li  membrez. 
Li  cuens  Bernarz  n'i  est  mie  arestez. 
Chances  de  fer,  blanches  com  flor  de  prez, 
Li  ont  chauciés,  ne  s'i  sont  arestez. 

7665.    Bertrans  li  a  les  espérons  fermez. 
H  vet  l'auberc  tôt  de  fin  or  safrez. 
Li  uns  eniauz  est  sor  l'autre  arivez. 

A  double  maille  est  laciez  et  trielez. 
N'a.  si  grant  home  deci  à  Baleguez 

7670.    Ne  traïnast  .ij.  espans  mesurez, 

Et  une  toise  fu  bien  par  les  llans  lez. 
A  Renoart  fu  toz  amesurez. 
El  chié  li  lacent  un  vert  elme  gemé, 
Uns  escharboucles  fu  el  plus  haut  fermez 

7675.    Et  uns  topasces  el  nasel  scellez. 

De  riches  pierres  est  li  cercles  orlez. 
Bons  est  li  elmes  et  si  fu  bien  ovrez, 
Ne  crient  cop  d'armes  un  denier  monnéé; 
A  .XXX.  laz  li  fu  el  chié  fermez. 

7680.    Li  cuens  Guillaumes  li  ceint  Tespée  au  lez, 
Grans  est  et  longue,  de  bon  acier  temprez, 
Ouques  meillor  n'ot  rois  né  amirez. 
Ou  col  le  fiert  si  qu'il  est  enclinez: 
//Tien  Renoart,  Diex  te  croise  boutez 

7685.    Et  vasselage,  proesce  et  barnez!" 

Dit  Eenoars:  //Si  soit  com  dit  avez." 
Atant  li  fu  uns  destriers  amenez. 
Noir  comme  meure,  mais  blans  ot  les  costez, 
Et  par  les  pies  fu  devant  virolez, 

7690.    Ample  viaire  et  fu  destre  cornez. 

Plate  a  la  jambe,  les  pies  vautis  coupez. 
Large  ot  la  croupe,  et  fu  haut  encouez. 
Aine  por  ahan  n'ot  les  flans  tressuez. 
Li  Margaris,  issi  fu  apelez, 

7695.    Nez  fu  d'Arcagne,  d'un  estrange  régnez. 
Sele  ot  d'ivoire  dont  il  fu  enselez, 
A  or  en  fu  li  frains  et  li  poitrez. 
Moult  par  fu  bien  li  destriers  atomez. 
Par  son  estrier  est  Eenoars  montez , 

7700.    L'autre  li  tint  Bertrans  li  alosez. 

A  son  col  peut  un  escu  d'or  bouclé, 
Quatre  lions  i  avoit  tresgitez. 
L'en  li  aporte  un  espié  noielé, 
L'ante  de  fresne,  à  fin  acier  tempré, 

7705.    A  .V.  clos  d'or  de  fin  or  noelé. 

Li  cuens  Guillaumes  ne  s'est  mie  oubliez, 
Une  quintaine  fist  drecier  enz  es  prez. 
Li  cuens  Guillaumes  s'est  en  haut  escriez: 
//Ber  Renoart,  dit-il,  or  esprovez, 

7710.    Por  moie  amor  vos  pri  que  vos  jostez 
En  la  quintaine,  et  un  sol  cop  ferez, 
Savoir  comment  vos  voz  i  contendrez." 
Dit  Renoars  :  //Ce  seroit  grant  viltez. 
Sire  Guillaume,  s'un  de  mes  cox  perdez 

7715.    Par  saint  Denis!  grant  damage  i  aurez." 
Mes  atendons  Sarrazins  et  Esclers, 
Lors  josterai  si  que  vos  le  verrez." 
François  Foirent,  si  en  ont  ris  assez. 

//Renoart  sire,  dit  Guillaume  au  vis  fier, 

7720.    Por  vos  ai  fet  la  quintaine  drecier 

Sor  .V.  estaclies,  sor  .v.  liaubers  doublier 
Et  .V.  escus,  qui  tôt  sont  de  quartier. 
Or  si  vos  pri  por  amor  et  requier 
Que  i  ferez,  si  vos  aurai  plus  cliier. 

7725.    Verrai  com  ses  tes  armes  manoier 
Et  ton  cheval  conduire  et  eslessier. 
Que  vos  véisse  cest  espil  abaissier." 
Dit  Renoars:  //Ce  m'estuet  otroier. 
Ne  cuidai  hui  ci  mon  cop  enploier. 

7730.    Molt  miex  l'amasse  sor  la  gent  l'aversier; 
Là  le  péusse  assez  miex  enploier. 
Ma  bêle  suer,  ne  vous  vuel  corecier; 
Or  josterai  por  vos  esléescier. 
Se  bien  le  fai  si  m'averés  plus  chier." 

7735.    Erançois  s'arengent,  si  se  traient  arrier; 
Et  Renoars  a  hurté  le  destrier, 
L'escu  enbrace  à  loi  de  chevalier, 
Brandist  l'espié  au  fer  trenchant  d'acier, 
En  la  quintaine  fiert  grant  cop  et  plenier, 

7740.    Les  .v.  escus  fist  toz  fraindre  et  percier, 
Les  .V.  haubers  desrompre  et  desmaillier, 
Les  .V.  estaces  et  froer  et  brisier. 
Que  en  un  mot  a  fet  tôt  trébuchier. 

Au  tor  françois  est  revenuz  arrier. 

7745.    Cortoisement  a  tret  le  braiit  d'acier. 

François  escrieut:  //Ci  a  bon  chevalier  y 
One  tiex  ne  forent  Reliant  né  Olivier, 
Cist  porra  bien  Espaigne  clialongier." 
Dame  Guiborc  Test  alée  enbracier, 

7750.    Tretot  armé  li  véissiez  baisier. 

Grans  fu  la  joie  sous  Orenge  el  gravier, 
Por  Renoart  ennorer  et  prisier 
Ont  bouhordé  vallet  et  chevalier. 
Là  véissiez  essaier  maint  destrier, 

7755.    Et  trestorner  et  poindre  et  eslessier, 
Maint  forte  lance  i  véissiez  brisier. 
Sor  les  escus  qui  sont  peint  à  ormier 
Li  soleuz  luist,  qui  les  fet  llanboier. 
Li  cuens  Guillaumes  a  fet  le  jeu  laissier 

7760.    Qu'il  ne  se  blecent  as  lances  abaissier. 
En  la  cité  les  a  fait  repairier. 
Atant  ez-vos  d'Espaigue  un  mesagier, 
Qui  vint  d'Espaigne  le  chemin  droiturier; 
Yit  Renoart,  dist  lui  sans  latimier 

7765.    Que  Baudus  vient  o  le  corage  fier, 

Qu'en  Aleschans  venqui  à  son  levier, 
Après  li  fist  jurer  et  fiaucier 
Qu'il  revenroit  à  lai  sans  détrier 
Se  il  pooit  sains  et  sans  repairier; 

7770.    Or  vient  à  lui  por  la  merci  proier. 

//Ne  vos  veut  pas  né  mentir  né  boisier. 
Ensanble  o  lui  a  maint  bon  chevalier 
Que  li  vorront  et  servir  et  aidier 
En  grant  bataille,  se  il  en  a  mestier." 

7775.    A  ces  paroles,  sans  plus  de  délaier, 

Descent  Baudus  del  bon  corant  destrier, 
Jusque  au  perron  par  desoz  l'olivier: 
Par  les  degrez  monte  el  palais  plenier. 
Quant  Renoars  l'a  véu  aproismier 

7780.    Va  s'en  encontre  acoler  et  baisier. 

Grant  joie  font  ensamble  li  guerrier, 

Et  dist  Baudus,  où  il  n'ot  qu  enseignier  : 

//Renoart,  sire,  je  me  voil  batisier 

Et  tôt  cis  autre,  croire  el  vrai  justicier; 

7785.    Jel  vos  fiance,  mentir  ne  vos  en  quier, 

Ne  vos  fauroie  por  les  membres  trenchier." 
Dit  Renoars:  //Ce  fet  à  mercier." 
Les  fons  a  fet  moult  tost  apareillier, 
Si  les  segna  l'archevesque  Eoucliier. 

7790.    Bauduc  ont  fet  et  sa  gent  batisier. 

Grans  fu  la  noise  enz  el  palais  plenier, 
Car  li  barnages  est  créus  d'un  princier 
Qui  aidera  la  marche  à  desraisnier 
Vers  Desramé  Torgueilleus  et  le  fier. 

7795.    Ci  vos  lairons  de  Bauduc  le  guerrier, 
Si  vos  dirons  de  Renoart  le  fier. 
Li  cuens  Guillaumes  qui  moult  Taime  et  tint  chier 
Li  veut  doner  Aaliz  à  moillier, 
Sa  bêle  nièce,  qui  molt  fet  à  prisier, 

7800.    La  fille  au  roi  qui  nos  doit  justicier; 
Ne  la  porroit  nul  lieu  miex  euploier 
Qu'en  Renoart,  se  Dex  li  veut  aidier, 
Car  tote  Espaigne  vorra-il  chalengier , 
Et  Desramé  destruire  et  essilier, 

7805.    Lui  et  paiens  fors  del  règne  chacier. 
Ele  ert  roïne,  bien  le  puis  aficliier. 

Dedenz  Orenge  firent  joie  moult  grant 
Por  Renoart  li  petit  et  li  grant. 
Et  por  Guillaume  le  bon  conte  vaillant, 

7810.    Et  por  Bauduc  le  hardi  combatant. 

Li  cuens  Gaillaumes  se  dresça  en  estant, 
Hernaut  apele  et  Bernart  de  Brebant, 
A  cels  parla,  si  lot  dit  en  oiant: 
//Baron,  dit-il,  or  oiez  mon  senblant, 

7815.    Je  vos  vueil  dire  un  pou  de  mon  senblant. 
Vos  en  iroiz  en  France  la  vaillant, 
Demain  à  Taube  ainz  le  soleil  luisant, 
Tôt  droit  au  roi;  diroiz  que  je  li  mant 
Que  il  m'envoit  sa  fille  maintenant, 

7820.    Ma  bêle  nièce  au  gent  cors  avenant, 
Si  la  dorrai  Eenoart  le  vaillant, 
Le  meillor  home  de  cist  siècle  vivant. 
Dame  sera  d'une  terre  moult  grant, 
De  tote  Espaigne  corone  d'or  portant. 

7825.    Il  est  moult  preus,  ne  sai  si  conquerrant; 
Par  lui  venquimes  l'estor  en  Alesclians, 
Et  Desramé  en  chassâmes  fuiant. 
Se  Renoars  en  vosist  fere  tant. 
Il  l'éust  bien  ocis  à  son  perchant. 

7830.    Des  autres  Turs  fesismes  maint  dolant, 
Tôt  furent  mort  li  gloton  souduiant. 
Quant  l'orra  dire  le  cuer  aura  joiant. 
Hastez-vos  bien,  d'aler  je  vos  commant." 
Chascuns  respont:  //Sire  je  le  créant." 

7835.        Li  conte  vont  dormir  et  reposer 

Trusqu'au  matin  que  li  jorz  parut  cler. 
Isnelement  firent  lor  gent  lever. 
Si  lor  commandent  lor  chevaus  enseler, 
Lor  armes  font  ensamble  ù  eus  mener, 

7840.    Que  moult  redoutent  Sarrazin  et  Escler; 

N'est  pas  merveille,  que  moult  font  à  douter, 
Moult  les  ont  fet  traveillier  et  pener 
En  grant  batailles  et  lor  amis  navrer: 
De  Vivien  lor  doit  bien  remembrer, 

7845.    Qui  fu  ocis  en  Aleschans  sor  mer. 

Mes  Deu  merci!  bien  se  vendi  li  ber, 
Maint  Sarrasin  lor  ocist  au  chapler. 
Montent  li  conte,  si  pensent  de  l'errer. 
Li  cuens  Guillaumes  les  prie  de  haster 

7850.    Et  la  besogne  furnir  et  retorner. 

/'Sire,  font-il,  jà  n'en  estuet  douter. 
Se  Diex  le  velt  otroier  et  graer 
Hastivement  nos  verrez  retorner." 
Atant  départent,,  pensent  d'esperoner. 

7855.  Ne  vos  sai  mie  né  dire  né  conter: 
Quatre  j  ornées  il  mistrent  à  l'errer 
Ainz  qu'il  péussent  roi  Looys  trover: 

A  Paris  ert  venus  por  séj orner, 
Et  la  roïne  et  sa  fille  au  vis  cler. 

7860.    Li  messagier  ne  vorrent  arester 

Trusqu'à  Paris  le  palais  principel. 
Looys  prist  aval  à  esgarder, 
Et  voit  les  contes  que  il  pot  moult  amer; 
Moult  liément  les  courut  acoler. 

7865.    De  lor  noveles  lor  prist  à  demander, 

Com  il  l'ont  fet  en  Aleschans  sor  mer? 
—  //Sire,  font-il,  se'l  volez  escouter 
Nos  le  dirons  léalment  sans  fauxer. 
Bataille  eûmes  qui  moult  fist  à  douter, 

7870.    Mais  Sarrazin  ne'l  porent  endurer. 
Maint  en  fesimes  morir  et  afoler. 
Et  Desramé  il  s'enfoï  par  mer. 
Desconfi  sont  Sarrasin  et  Escler, 
Jà  mes  nul  jor  ne's  verrez  retorner, 

7875.    Car  Eenoars  qui  tant  fet  à  douter, 

Le  miex  vaillant  dont  nus  oïst  parler, 
De  la  bataille  les  a  fet  désevrer: 
A  son  tinel  que  il  fist  gros  ferrer 
Tant  en  ocist,  nus  homs  ne's  puet  esmer. 

7880.    Se  il  ne  fust,  bien  Tos  dire  et  conter, 
Toz  fuisions  mort,  enfui  sanz  eschaper." 
Li  rois  l'entent,  Deu  en  prist  à  loer. 

//Biaus  sire  rois,  ce  dient  li  mesage, 
Salut  vos  mande  Guillaume  au  fier  corage, 

7885.    Dame  Guiborc  la  gente  au  cler  visage, 
Et  Aymeris  de  Nerbone  la  large. 
Et  tôt  si  fil,  cui  Dex  croisse  barnag*! 
Que  li  envoies  ta  bêle  fille  sage: 
Porquis  li  a  moult  riche  mariage, 

7890.    Siegnor  aura  qui  est  de  haut  parage, 
Onques  pucele  n'ot  tel  en  son  éage: 
C'est  Eenoars,  qui  tant  a  vaselage; 
Rois  ert  d'Espaigne,  et  roi  Tiebaut  l'a  uf âge 
Destruira-il ,  s'il  vit  en  son  éage." 

7895.        //Biaux  sire  rois,  dient  li  messagier, 

Salut  vos  mande  Guillaumes  au  vis  fier, 
La  Fièrebrace  qui  tant  fet  à  prisier, 
Et  Aymeris  que  avez  forment  chier, 
Cil  de  Nerbone,  qui  fet  à  resoignier, 

7900.    Onques  ne  volt  à  son  seignor  boisier, 
Que  vostre  fille,  la  bêle  au  cors  legier, 
Li  envolez  bêlement,  sanz  targier, 
Que  il  la  done  au  meillor  chevalier 
Qui  portast  armes  né  montast  en  destrier: 

7905.    C'est  Renoars  qui  le  visage  a  fier." 
Li  rois  respont:  //Ce  fet  à  outroier." 
Moult  richement  l'a  fet  apareilKer 
De  riches  dras  tant  com  il  et  mestier. 
Quant  mengié  orent  si  s'alèrent  couchier. 

7910.    La  nuit  dormirent  li  conte  droiturier, 
Trusqu'au  matin  qu'il  prist  à  esclarcier, 
Que  li  solaus  commença  à  raier, 
Lors  se  levèrent  qu'il  n'i  vorent  targier. 
Li  conte  montent  et  pensent  d'esploitier. 

7915.        A  Paris  fii  li  rois  o  son  bamé. 
Et  la  roïne  au  gent  cors  henoré, 
Eille  Aymeri  au  corage  aduré. 
Li  messagier  sont  prest  et  atome, 
Devant  la  sale  au  perron  del  degré. 

7920.    Li  rois  apele:  //Aaliz,  çà  venez!" 
Si  la  lor  livre  de  bone  volante. 
Et  la  roïne  avec  lui  de  bon  gré; 
Baise  Aaliz,  si  a  assez  ploré. 
Puis  ne  la  vit  en  trestot  son  aé. 

7925.    Li.  messagier  ont  congié  demandé; 
Li  rois  lor  done  de  bone  volenté. 
Vont  s'en  li  conte,  à  Deu  l'ont  commandé, 
Droit  vers  Orenge  tôt  le  chemin  ferré: 
Tant  ont  entr'eus  esploitié  et  erré 

7930.    A  granz  jomées,  ne  se  sont  aresté, 
Que  à  Orenge  vinrent  en  la  cité. 
Par  mi  la  porte  en  sont  léanz  entré. 
De  mainte  gent  sont  le  jor  esgardé. 

Tant  ont  aie,  venuz  sont  au  degré, 

7935.    Là  descendirent  soz  l'olivier  ramé, 
Et  li  baron  lor  sont  encontre  aie. 
Li  cuens  Guillaumes  au  corage  aduré 
Descent  sa  nièce  del  palefroi  loé. 
Li  cuens  la  bèse,  ele  l'a  acolé. 

7940.    Puis  s'en  montèrent  el  paleis  principel. 
Dame  Guiborc,  qui  molt  avoit  biauté, 
Prist  Aaliz  par  le  bliaut  safré. 
Les  dames  ont  grant  joie  démené, 
Et  Eenoars  au  corage  aduré 

7945.    Li  fist  grant  joie,  que  moult  l'a  désirré, 
Qu'il  péust  fere  de  li  sa  volonté. 
Tôt  icel  jor  ont  grant  joie  mené. 
Puis  vont  concilier  quant  il  orent  soupe, 
Trusqu'au  matin  que  il  fu  ajorné. 

7950.    Li  baron  lievent,  ne  l'ont  mie  oublié, 
Renoart  ont  richement  acesmé. 
De  ri  elle  roube  vestu  et  conraé, 
Droit  au  mostier  ont  Renoart  mené, 
Et  Aaliz  au  gent  cors  hennoré 

7955.    Illuec  portèrent  .ij.  sergant  apresté, 
Et  ambedui  si  furent  espousé. 
Li  jugléor  de  par  tôt  le  régné 
I  sont  venu:  dit  lor  fa  et  conté 
Que  li  cuens  a  Renoart  marié, 

7960.    Moult  i  aura  despendu  et  doné. 

Grant  joie  i  ot  quant  furent  aûné. 
Le  jor  i  ot  meint  estrument  soné. 
Et  maint  sonet  chanté  et  vielé. 
Grant  joie  i  ot  el  paies  principe: 

7965.    Tant  orent  mes,  n'en  sai  dire  verte. 
Quant  ont  mengié  et  béu  à  plenté, 
Li  jugléor  sont  paie  à  lor  gré; 
Li  cuens  Guillaumes  lor  a  assez  doné 
Or  et  argent  et  deniers  à  plenté. 

7970.    Moult  furent  lié,  si  l'en  ont  mercié; 
Congié  demandent,  atant  s'en  sont  aie. 

Quant  Renoars  ot  sa  fume  espousée, 
La  fille  au  roi,  Aaliz  la  senée, 
Li  cuens  li  a  Tortolose  donée 

7975.    Et  Porpaillart,  qui  siet  sor  mer  salée. 
Là  a  sovent  mainte  né  arivée, 
Qui  lor  amainent  par  mi  celé  contrée 
Les  grauz  riclieces  dont  la  terre  est  pueplée. 
Bien  ert  la  terre  de  celé  part  gardée. 

7980.        Dedens  Orenge  fu  moult  grans  li  barnez, 
Aymeris  a  ses  enfans  apelez: 
//Seignor  mi  fil,  envers  moi  entendez. 
La  merci  Deu  qui  en  croiz  fu  penez, 
Vencu  avons  Sarrazins  et  Esclers, 

7985.    Par  Renoart  est  li  chans  afinez , 

Et  Desramez  s'en  est  fuiant  tomez, 
Poi  de  ses  homes  en  a  o  lui  menez. 
Tôt  sont  ocis,  poi  en  a  escliapez. 
Bien  est  Guillaumes  del  tôt  aséurez; 

7990.    Quant  Eenoars  est  o  lui  ajostez 
Ne  dote  mes  né  rois  né  amirez  ; 
Car  en  alons  arière  en  nos  régnez." 
Si  fil  responent:  //Si  com  vos  commandez." 
Congié  demandent  à  Guillaume  au  cort  nez. 

7995.    Li  cuens  lor  done,  se's  a  moult  acolez. 
Dame  Guiborc  les  a  baisiés  assez. 
Aval  par  Tost  ont  lor  grailles  sonez. 
Lors  s'aprestèrent,  s'ont  lor  hamas  trossez. 
Defors  Orenge  fu  grans  li  deus  menez 

8000.    Et  de  pitié  mainz  granz  sospirs  getez. 

Defors  Orenge  fu  moult  grans  ploréis, 
Là  où  Guillaumes  parti  de  ses  amis 
Sovent  i  ot  jeté  et  brais  et  cris. 
François  s'en  tornent,  ez-lez-vos  départis, 

8005.    Si  s'en  alèrent  lor  chemin  vers  Paris, 
En  celé  terre  que  tient  rois  Looys; 
Et  à  Nerbonne  va  li  cuens  Aymeris , 
Et  à  Gironde  va  Eruaus  li  hardis, 
A  Andemas  est  Guibers  revertis, 

8010.    Et  on  Bai'bastre  Bueves  de  Commarchis, 
Et  à  Brubant  dans  Bernars  li  floris, 
Et  en  Espaigne  Aymers  li  chétis. 
Li  cuens  Guillaumes  au  cort  nez  li  marcliis 
Dedans  Orenge  remest  moult  escharis; 

8015.    O  lui  remest  Bertrans,  Girars  et  Guis, 
Gautiers  de  Termes  et  Hunaus  li  hardis, 
,        Gandins  li  bruns,  qui  encor  n'est  garis 
De  la  grant  plaie  qu'il  ot  desoz  le  pis. 
N'ot  en  Orenge  que  .c.  homes  de  pris. 

8020.    Moult  fu  dolenz  Guillaumes  li  marchis, 
De  Vivien  est  moult  mus  et  pensis, 
L'eve  li  cole  aval  par  mi  le  vis: 
Lors  le  conforte  Guiborc  la  seignoris 
Et  les  enfanz  qu'ele  ot  soef  norris. 

8025.        Plore  Guillaume:  Guiborc  le  conforta: 
//Gentix  cuens,  sire,  ne  vos  esmaiez  jà, 
Tex  a  perdu  qui  regaaignera, 
Et  tex  est  poures  qui  riches  devenra. 
Tex  rit  au  mains,  au  vespre  plorera. 

8030.    Ne  se  doit  plaindre  li  homs  qui  santé  a. 
Bone  pièce  a  li  siècles  commença. 
Mors  est  Adans  que  Dex  primes  forma. 
Et  si  enfant  quanques  il  engenra; 
Par  le  delouve  toz  li  mondes  noia, 

8035.    Eors  que  INToé  plus  nus  n'en  eschapa. 
Ensi  le  volt.  Le  monde  restera. 
Moult  a  duré  et  encor  du  erra; 
Jà  de  la  mort  uns  sens  n'eschapera. 
Tant  com  el  siècle  chascuns  demouerra 

8040.    Si  se  contiegne  au  miex  que  il  porra: 
Se  il  sert  Deu  à  bone  fin  venra. 
Moult  doit  liez  estre  homs  qui  bone  feme  a, 
Et  s'il  est  bons  de  fin  cuer  l'amera, 
Le  bon  conseil  qu'el  li  donc  créra; 

8045.    Et  je  sui  celé  qui  bon  le  vos  donra. 
Eefai  Orenge,  à  grant  pris  tornera, 
Del  grant  avoir  qu'eu  l'Archant  ariva, 

Mande  sergaus,  assez  en  i  venra. 

Se  le  pues  faire,  jà  mes  garde  naura, 

8050.    Et  je  sui  celé  qui  moult  s'en  penera." 

—  //Dex!  dist  Guillaumes,  quel  contesse  ci  a! 
Jà  mes  el  siècle  itele  ne  naistra." 
Li  cuens  Guillaumes  mie  ne  se  targa, 
Isnelement  por  les  maçons  manda, 

8055.    Et  charpentiers  quanques  il  en  trova. 
Au  miex  qu'il  pot  Orenge  rcstora. 
De  grant  fossez  et  de  mur  le  ferma. 


FIN    DU    PREMIER    VOLUME. 

